
Alkudtál  s  mondtad  :  „Nem  kell,  amit  ti  szerettek, 

Vagy  nem  kell  úgy,   mint  élni,  szeretni  szokás. 
Munkabíró  lelket  kívánok,  félni  tudatlant, 

S  félni  merőt:  a  mint  a  haza  jobb  ügye  hí; 
És  emberszerető  szívet,  ha  vad  indulatokkal 

És  áleszmékkel  küzdeni  síkra  kelek  ; 
Tűrni  viszályt  és  pártharagot,  s  hakeríílni  leh^tlen, 

Eégi  baráttól  is  tűrni  a  néma  >  döfést  "  —  ... 

TARTALOM- JEGYZÉK.*) 

Betűrendben  azok  nevei  szerint,  a  kikhez  Deák  leveleit  írta. 


Lap 

Előszó At 

ALEXOViTS-hoz.  Pest,  július  12-én  1871 333 

Megjelent  a  Pesti  Napló  1888-ik  évf.  158.  számában. 

Arany  JÁNOS-nak.  Pesten,  márczius  22-én  1858 354 

Megjelent  Arany  J.  hátrahagyott  iratai.  IV.  k.  139.  1 

BÁRCZAY  ÖDÖN-nek.  Pesten,  1865.  okt.  22-én 320 

Megjelent  Kónyi  id.  gyűjt    III.  köt.  3.'>1— 2.  1. 

Gr.  Batthyány  KÁzaiÉR-nak.  Kehidán,  nov.  20-án  1844      .      .       138 

Eredetije  a  M.  N.  Múzeum  könyvtárában  a  Vörös-gyűjteménybeu. 

Berzauter  LAJOS-nak.  1.  Kehidán,  márcz.  19-én  1833  .      .     .       346 
2.  Kelet  nélkül,  a  harminczas  évekből 346 

Mindkettőnek  eredetije  a  benczések  győri  múzeumában. 

Borsodmegye  első  alispánjának.  Z.-Egerszeg,   szept.  8-án  1836         18 

Megjelent  a  Vasárnapi  Újság  1884.  évf.  52.  sz. 

CsAPODY  PÁL-nak.  Z.-Egerszeg,  decz.  4-én  1844 151 

Eredetije  a  b.  Wesselényi  Miklós  görcsöni  levéltárában. 

CsENGERY  ANTAL-nak.  l)  Pesten,  ápril  3-án,  1862     ....       357 


*)  A  levél  után  levő  jegyzetek  mindenhol   oda  utalnak,  a  honnan  a  gyűjte- 
ményben közlött  leveleket  vettük. 


II 


Lap 

2)  Pesten,  márczius  18-án,  1863 357 

3)  Puszta-Szent-Lászlón,  júl.  22-én  1864 358 

4)  Pesten,  márcz.  9-én  1866 359 

5)  Pesten,  szept.  23-án  1870 373 

6)  Pesten,  január  3-án  1872 375 

Mind  a  hat  levél  eredetije  Csengery  Antal  hagyatékában. 

D...  AiíTAL-nak.  Pest,  am  10.  Ján.  1870 330 

Megjelent  a  Figyelő  1876.  évf.  187-8.1. 

Debreczen  Ill-ik  kerületének  választóihoz.  Pest,  júl.  14 — 30.  1848    204 

Megjelent  Kónyi  gyűjt.  II.  k.  58  1. 

DŐRY  FANNi-nak.  Pesten,  ápr.  20-án  1861 287 

Mefflelent  a  Tövárosi  Lapok  1886.  évf.  291.  8z. 

Erdélyi  HÖLGYEK-nek.  Pest,  jan.  13-án,  1863 303 

Eredetije  a  M.  N.  Múzeumban  a  Deák-szobában. 

Farkas  DÓNÁTH-nak.  Pest,  decz,  24-én  1872 336 

Megjelent  az  Egyetértés  1882.  évf.  149.  sz. 

Fiához  (Egyik  barátjának  — )  1840.  aug.  15-én I, 

Megjelent  Aldor  Imrének  a  Deák  ¥.  emlékezete  czfmű  könyvében. 

Gyulai  PÁL-nak.  1)  Puszta-Sz.-Lászlón,  aug.  9.  1864  .  .  .   316 

2)  Pesten,  jan.  24-én  1865 319 

3)  Pesten,  júl.  9-én  1873 337 

Mind  a  három  levél  eredetije  Gyulai  Pál  birtokában. 

HiRSCHLER  iGNÁcz-nak.  Pesten,  okt.  17-én  1874 338 

Eredetije  a  M.  N.   Múzeumban  a  Deák  szobában, 

Horváth  Pius-nak.  Pest,  decz.  28-án   1855 230 

Megjelent  a  Fővárosi  Lapok  1887.  évf.  36.  6z. 

IsMERETLEN-nek.  KeMdán,  aug.  21-én  1845 158 

Eredetije  idősb  Szinnyei  József  birtokában 

Karátsonyi  LÁszLÓ-nak.  Pozsony,  1839 48 

Megjelet  a  Nemzet  1888-ik  évf.  3IG.  sz. 

Kazuíczy  GÁBOR-nak.  Pesten,  márcz.  •J2-én  1862       ....       294 

Megjelent  a  Pesti  Napló  1876.  évf.  69.  sz. 

Kelemen  BENÖ-nek.  Bécs,  okt.  10-én  1839 52 

Eredetije  a  M.  N,  Múzeum  levéltárában. 

B.  Kemény  ZsioMONO-nak.  1)  Puszta-Sz.-Lászlón,  okt.  19.  1861       291 

Megjelent  Áldor :  Deák  F.  emlékezete  ez.  könyve  234—5.  1. 

2)  Puszta-Sz.-Lászlón,  jún.  6-án  1863 311 

Megjelent  a  Pesti  Napló  1882.  évf.  162.  sz. 

3)  Pesten,  deczemb.  17-én  1868 329 

Megjelent  a  Budapesti  Hirlap  1887.  évf.  268.  sz.  ' 

Lap 

Kertbeny  KÁROLY-nak.  1)  Pesten,  aug.  19-én  1868  ....       327 

Eredetije  idösb  Szinnyei  József  birtokában. 
2)  Pesten,  ápr.  7-én  1869    . 328 

Eredetije  Pichler  Armia  min.  számtiszt  birtokában. 

Klauzál  GÁBOR-nak.  Kehidán,  szept.  3-án  1843 97 

Megjelent  az  Olcsó  könyvtár  257.  számában. 

Koppány  FERENCz-nek.  Puszta-Sz.-Lászlón,  szept.  8-án  1864    .       317 

Eredetije  a  M.  N.  Múzeumban,  a  Deák-szobában. 

Kossuth  LAjos-nak.  1)  Kehida,  júl.  i8-án  1836 11 

2)  Balaton-Füred,  júl.  30-án  1836       ......  12 

3)  Kehida,  aug.  18-án  1836 17 

4)  Zala-Egerszeg,  szept.  lO-én  1836 20 

5)  Kehida,  decz.  31-én  1836 25 

Megjelentek  a  Történeti  Lapok  1876.  évf.  185—192.  1. 

6)  Kehidán,  jún.  27,  1840 69 

Megjelent  a  Pesti  Napló  188.5.  évf.  99.  sz. 

7)  Kehidán,  jan.  15-én   1841 75 

Megjelent  a  Deák  Ferencz-naptár  1877.   évf.  78  1. 

8)  Zala-Egerszeg,  ápr,  4-én  1843 95 

9)  Kehidán,  nov.  2.  és  nov.  21.  1844 .       121 

10)  Zala-Eger  szeg,  decz.  7- én  1844 153 

11)  Kehidán,  nov.  végén  1845 163 

12)  Kehidán,  aug.  17-én  1846           177 

13)  Kehidán,  nov.  7-én  1846 •     .     .  181 

A  8 — 13.  számúak  eredetije  a  M.  N.  Múzeum  könyvtárában,  a  Vörös- 
féle  gyűjteményben. 

14)  Kehidán,  ápr.  10-én  1847 186 

Megjelent  a  Kónyi  gyűjteménye  I.  k.  616—7  1. 

15)  Kossuth  nyílt  levelére.  Pesten,  május  29-én,  1867  .      .       361 

Megjelent  a  Pesti  Napló  1867,  máj    29-iki  számában. 

Kozics  IsTVÁN-nak.  Sümeg,  nov.  l-jén  1822 340 

Eredetije  a  benczések  győri  múzeumában. 

Kölcsey  FERENCz-nek.  Kehidán,  júl.  11.  1836 9 

Megjelent  a  Vasárnapi  Újság  1870  évf.  1,  számában. 

LÓNYAY  MENYHÉRT-nek.  Pesten,  máj.  3-án  1862 300 

Megjelent  a  Kónyi  gyűjteménye  III.  köt.  219—20.  1. 

Majláth  GvÖRGY-nek.  Pest,  jan.  14-én  1849 210 

Megjelent  a  Kónyi  gyűjteménye  II.  köt.  176,  1. 

Gr.  Mikó  iMRÉ-nek.  1)  Pest,  decz.  17-én  1855 226 

Lap 
2)  Pest,  jan.  7-éii  1856 231 

Mindkét  levél  hiteles  másolata  az  erdélyi  múzeum- egylet  könyvtárában. 

Nedeczky  iDÁ-nak.  1)  Kehidán,  jan.  11-én  1853 216 

2)  Kehidán,  febr.  26-án  1854 218 

3)  Pesten,  jan.  17-én  1855 223 

4)  Pest,  febr.  2-án  1855       .      .      • 224 

5)  Pesten,  ápr.  20-án  1858 252 

6)  Puszta- Sz.-Lászlón,  szept.  24-én  1861 290 

Megjelentek  a  Pesti  Napló  18S8-ik  évf.  28.  29.  számában. 

Pereczky  IsTVÁNNÉ-nak.  Pesten,  febr.  4-én  1868       ....       326 

Megjelent  a  Zombor  éi  Vidéke  1888-ik  évf.  46.  számában. 

Petz  AnoLF-nak.  1)  Pesten,  jan.  6-án  1861 353 

2)  Pesten,  jan.  31-én  1861 356 

Petz  AooLFNÉ-nak.  1)  Pesten,  jan.  6.  1861 355 

2)  Pesten,  július  8-án  1869 373 

3)  Pesten,  január  18-án  1871 374 

4)  Rátóton,  aug.  28-án  1873 375 

A  föntebbi  hat  levél  eredetije  a  benczések  győri  múzeumában. 

Pozsony  I.  kerületének  választóihoz.   Pesten,  nov.  20-án  1865      322 

Megjelent  a  Kónyi  gyűjt.  III.  köt.  35fi — 6.  1. 

PüLSZKY  FERENCz-nek.  1)  Pesten,  márcz.  16-án  1859     .      .      .       260 
2)  Pesten,  márcz.  6-án  1860 268 

Megjelentek    a   Pulszky    „Életem    és    korom"  oz.    műve    286—289   és 
292-294  1. 

RÁTH  MÓR-nak.   l)  Pesten,  febr.  3-án  1863 306 

2)  Pest,  márcz.  19-én  1863 308 

Eredetije  Báth  Mór  birtokában. 

Rokonának.  (Egyik  távoli  — )  Budapest,  jún.   16-án  1876  .      .       339 

Megjelent  a  Pesti  Napló  1876-ik  évf.  25.  számában. 

Rottenbiller  LiPÓT-nak.  Pesten,  júl.  10-én  1861      ....       289 

Megjelent  a  Beák  Ferencz-naptár  1877.  évf.  77.  lapján. 

ScHMERLiNG-nek.  Kehida,  25-t.  Apr.  1850 211 

Megjelent  a  Kónyi  gyűjt.  II.  köt.  178—9    1. 

SciTOVszKY  JÁNOS-nak.  Pesten,  decz.  3-án  1860  .      .      •      .      ,       273 

Megjelent  a  Kónyi  gyűjt.  II.   köt.  294.  1. 

Sz  .  .  .  K  .  .  .  .-nak.  1)  Rátóton,  aug.  9-én  1871    ....       333 
2)  Pesten,  szept.  25-én  1871 334 

Mindkét  levél  eredetije  idösb  Szinnyei  József  birtokában. 

SzAcsvAY  ZsiGMOND-nak.  Pesten,  jún.  17-én  1848     ....       205 
Eredetije  a  M.  N.  Múzeum  levéltárában. 


Lap 

SzALAY  LÁszLÓ-nak.  Pest,  jún.  3-án  1848 199 

Megjelent  a  Kónyi  gyűjt.  II.  köt.  5t.  1. 

Száva  FARKAS-nak.  Pesten,  márcz.  14-én  1857 237 

Megjelent  a  Fővárosi  Lapok  1887.  évf.  36.  sz. 

Gr.  Széchenyi  IsxvÁN-nak.  1)  Febr.  14-én  1842 55 

2)  Kehidán,  márcz.  4-én  1844        348 

Mindkét  levél  eredetije  Széchenyi  hagyatékában.  Majláth  Béla  szíves- 
ségéből közölvék. 

Szegedi  reáliskolai  Deák  körnek.  Pesten,  máj.  14-én  1867.      .  324 

Megjelent  a  Nemzet  1887.  évf.  233.  sz. 

SzENiczEY  STEFÁNiÁ-hoz.  Pesteii  május  3-án  1866     ....  323 
Megjelent  a  Pesti  Napló  1877.  évf.  271.  számában. 

SzÖGYÉNY  LÁSZLÓ- nak.  1)  Kehidán,  máj.  l-jén  1851       .     .     .  215 

2)  Pesten,  decz.  14-én  1854 222 

Megjelentek  a  Kónyi  gyűjt.  II.  köt.  180—181.  1. 

Tarányi  JózsEF-nek.  1)  Pozsony,  márcz.  28.  1848    ....  194 

2)  Pesten,  ápr.  30-án  1848 196 

3)  Pest,  jún.   15-én  1848 200 

4)  Pesten,  szept.  22-én  1848 206 

5)  Pesten,  nov.  15-én  1854 220 

6)  Pest,  nov.  26-án  1854 221 

Az  1.  3.   4.  fi.  számú   levelek   megjelentek  a  Ptsti  Napló  1876.    évf. 

71.  és  f)ü.  számában. 

7)  Marienbad,  júl.  21-én   1857 238 

A  2.  .=>.  és  7.  sz.  levelek  a  Kónyi  gyűjt.  II.  k.  62—53.  és  182.  1, 

8)  Pesten,  decz.  8-án  1857 240 

9)  Pesten,  márcz.  17.  1858 242 

10)  Pest,  ápr.  7-én  1858 246 

11)  Pesten,  ápr.  17-én  1858 249 

12)  Pesten,  ápr.  22-én  1858 253 

13)  Pesten,  máj.  15-én  1858 255 

14)  Pesten,  decz.  l-jén  1859 263 

A  8—14.  Bzámú  levelek  megjelentek  az  Egyetértés  1886.  évf.  267-ik  sz. 

15)  Pesten,  decz.  30-án  1860 274 

16)  Pesten,  jan.  9-én  1861    ...      .           279 

A  két   utolsó    levél   megjelent  a  Kónyi  gyűjt.  II.  köt.   299-302.   és 
304-8.  1. 

ToLDY  FERENCz-nek.  1)  Pest.  [máj.  —  decz.]  19-én  1856    .      .  232 

•2)  Pesten,  febr.  19-én  1359 259 


Lap 

3)  Pesten,  ápr.  9  én  1860 271 

4)  Pest,  ináj.  17-én  1860 272 

5)  Kelet  nélkül 263 

Mind  az  öt  levél  eredetije  a  m.  tud.  Akadémia   könyvtárában. 

TÖRÖK  JÁNOS  nak.  Pesten,  máj.  15-én  1861 289 

Megjelent  a  Figyelő  1876.  évf.  53.  1. 

TüMLER  iGNÁcz-nak.  Pesten,  nov.  28-án  1867 325 

Eredetije  a  M.  N.  Múzeum  levéltárában. 

Vachott  SÁNDORNÉ-nak.  1)  Puszta-Sz -Lászlón,  okt.  20.  1857  .  239 

2)  Pest,  júl.  19én  1862 301 

3)  Puszta-Sz.-Lászlón,  okt.  20.  1863         312 

4)  Pesten,  febr.  22-én  1864 315 

Mind  a  négy  levél  eredetije  a  M.  N.  Múzeum  levéltárában. 

B.  Vay  MiKLÓs-nak.  Pest,  decz.  23-án  1860 273 

Megjelent  a  Kónyi  gyűjt    II.  köt.  303  1. 

Vermes  iLLÉs-nek.  Pest,  jún.  29-én  1869 329 

Megjelent  a  Vasárnapi  Újság  1876.  évf.  6.  sz. 

Vörösmarty  MiHÁLvnak.  1)  Pozsony,  febr.  8-án  1840  ...  60 

Eredetije  a  m.   tud.  Akadémia  könyvtárában. 

2)  Kehidán,  okt.  16-án  1827 341 

Megjelent  a  Magyar  Kyelvör  18?9.  évf.  III.  füzetében. 

B.  Wesselényi  MiKLÓs-nak.  1)  Pozsony,  márcz.  4-én  1834       .  1 

2)  Pozsony,  jún.  27-én  1834 4 

3)  Kebidán,  jan.  9-én  1835 7 

4)  Kebidán,  jan.  4-én  1837 .  48 

5)  Veszprém,  decz.  24-én  1838      .      .      .      .      '.      .      .      .  47 

6)  Pozsony,  júl.  22-én  1839 49 

7)  Pozsony,  szept.  9-én  1839 51 

8)  Pozsony,  febr.  11-én  1840 61 

9)  Pozsony,  márcz.  2-án  1840 64 

10)  Pozsony,  ápr.  10-én  1840     . 65 

11)  Pozsony,  máj.  14-én  1840 67 

12)  Kebidán,  jún.  27-én  1840 .  71 

13)  Zala-Egerszegen,  aug.  11-én  1840 74 

14)  Kebidán,  márcz.  4-én  1841 76 

15)  Kebidán,  júl.  6-án  1841 79 

16)  Kebidán,  okt.  12-én  1841 81 

17)  Pesten,  decz.  15-én  1841 85 

Tartalom-jegyzék. 


Lap 

18)  Pest,  jan.  3-án  1842 90 

19)  Pest,  febr.  7-én  1842       . 91 

20)  Pest,  márcz.  15-én  1842 93 

21)  Kehidán,  szept.  8-án  1843 119 

22)  Kehidán,  szept.  19-én  1843       ........  120 

23)  Kehidán,  nov.  27-én  1844 139 

24)  Kehidán  ápr.  5  én  1845 .  155 

25)  Kehidán,  júl.  13-án  1845 157 

26)  Kehidán,  nov.  8-án  1845 159 

27)  Kehidán,  nov.  30-án  1845 171 

28)  Kehidán,  jan.  14-én  1846 172 

29)  Kehidán,  ápr.  9-én  1846 174 

30)  Kehidán,  szept.  12-én  1840 178 

31)  Kehidán,  nov.  8  án  1846 183 

32)  Kehidán,  jan.  26-án  1847 184 

33)  Kehidán,  máj.  l-jén  1847 187 

34)  Kehidán,  szept.  8-án  1847 189 

35)  Kehidán,  febr.  11-én  1848 191 

Wesselényi  Miklós  özvegyének.  Kehidán,  máj.  4-én  1850       .  213 

Mind  a  36  drb.  levél  eredetije  a  b.  Wesselényi  Miklós  görcsöni  levél- 
tárában. 

ZÁDOR  GYULÁ-nak  [?]  Pakson,  okt.  l7-én 233 

Megjelent  a  Magyarország  és  Nagyvilág  1876.  évf.  6.  számában. 

Zalamegyei  földbirtokoshoz   és  nejéhez.   Pest,  jan.  10-én   1857  234 

(Két  levél) 235 

Megjelentek  a  Szabadság  1882.  évf.  170.  számában. 

Név  és  tárgymutató 381 

Pótlás  és  igazítások 392 

DEÁK FERENCz-nek mintegy  százötvennyólcz darab,  többé- 
kevésbbé  fontos  levelét  veszi  e  gyűjteményben  az  olvasó, 
szoros  időrendbe  szedve,  mivel  a  levelek  csoportosítására 
egyedül  az  időrendi  egymásután  látszott  helyesnek,  czélra- 
vezetőnek.  Az  utolsó  tizenkilencz  levél  a  nyomtatás  vége 
felé  jutván  kezünkhöz,  mikor  már  nem  oszthattuk  be  a  több 
közé:  jónak  láttuk  dLiókdl  függelékül  csatolni  a  gyűjteményhez, 
annál  is  inkább,  mert  a  Petz  Adolfnéhoz  írottak  Deák  iskolai 
pályájára,  a  CsENGERY-hez  írottak  közül  pedig  különösen 
egy  az  1866-iki  felirati  javaslatra  vetnek  élénk  világot. 
A  leveleknek  egy  jó  része  itt  jelenik  meg  elő- 
ször. Ilyen  például  a  Wesselényi  Miklós  báróhoz  írottak 
nagy  része  (vagy  23  db.);  ilyen  a  Csengery  Antalhoz,  Toldy 
Ferenczhez,  Vörösmarty  Mihályhoz,  Széchenyi  István  gróf- 

hoz,  MiKÓ  Imre  grófhoz,  Gyulai  Pálhoz,  Petz  Adolfhoz,  ennek 
nejéhez,  Vachott  Sándornéhoz  stb.  írott  levelek,  a  melyek- 
nek forrásait  egyébiránt  a  Tartalomjegyzékben  találja  a 
szíves  érdeklődő.  Azokat,  a  melyek  már  megjelentek  is, 
lehetőleg  az  eredetivel  iparkodtunk  összehasonlítani,  ha 
az  eredetit  fölfedeznünk  sikerült,  mint  például  a  Széchenyi- 
hez  szólók  közül  az  elsőt,  a  KLAUzÁL-hoz  intézett  rendkívül 
becses  levelet,  a  WEssELÉNYi-hez  írt  első  tizennégy  darabot, 
a  Kelemen  Benöhöz  stb.  írottat. 

Deák  leveleinek  e  gyűjteménye  nem  a  teljesség  jogczí- 
mével  lép  a  nyilvánosság  elé,  ámbár  minden  lehetőt  elkö- 
vettünk, hogy  a  gyűjteményt  mennél  teljesebbé  tegyük. 
Nemcsak  a  nyilvános  könyvtárakat  kerestük  föl,  a  kiknek 
igazgatói  készséggel  átengedték  közlésre  az  illető  könyv- 
tárakban őrzött  leveleket:  de  sokakat  fölkerestünk  azok 
közül  is,  a  kik  ÜEÁK-nak  kortársai  voltak  s  a  kikről  tud- 
tuk, hogy  Deák  velük  levelezett.  Az  eredmény  ugyan  e 
tekintetben  kevésbbé  felelt  meg  törekvésünknek,  de  a  gyűj- 
temény így  is  szaporodott  néhány  nagyon  becses  darabbal.  *) 
A  mi  már  eddig  nyomtatásban,  —  akár  valamely  lapban, 
akár    önálló    műben    —    megjelent,    azokat  természetesen 


*)  Kedves  kötelességet  teljesítünk,  midőn  Pulszky  Ferencz, 
Majláth  Béla,  Szász  Károly,  idősb  Szinnyei  József,  Gyulai  Pál,. 
Szilágyi  Sándor,  kivált  pedig  dr.  Petz  Adolf  és  dr.  Csengery  Lóránt 
uraknak  a  nyilvánosság  előtt  is  köszönetet  mondunk.  Dr.  Petz  Adolf 
győri  főorvos  a  családjának  és  Berzauter  Lajosnak  írt  levelekkel,^ 
Csengery  Lóránt  pedig  az  atyjához  intézett  nagyérdekű  levelekkel 
gazdagította  e  gyűjteményt. 

ügyekeztünk  mind  beiktatni  e  kötetbe,  ha  tartalmokat  erre 
csak  némileg  is  alkalmasnak  tartottuk.  Ezeken  kivííl  volt 
ugyan  kezünk  ügyében  DEÁK-nak  még  több  levele  is,  de 
ezek,  mint  például  a  Mikes  János  grófhoz  írottak,  csak 
pár  sorból  állók  s  különböző  küldeményeknek  egyszerű 
megköszönésére  szorítkoznak.'  A  gyűjtemény  ezutáni  bővíté- 
sére vonatkozólag,  ha  a  n.  t.  közönség  szíves  lenne  a  jövő- 
ben ÜEÁK-nak  bármelyik  —  e  gyűjteményben  hiányzó  — 
levelét  kezünkbe  juttatni,  a  mely  elég  érdekes  tartalmú: 
azokat  e  vállalat  Ill-ik,  önálló  részében,  az  » életrajzi  adatok « 
között,  vagy  e  leveleknek  esetleges  második  kiadásában 
fogjuk  közölni. 

Bizonyára  emelte  volna  e  levelek  értékét,  ha  a  Deák- 
hoz  írottaknak  legalább  csak  fontosabb  részét  közölhetjük 
vala  is  jegyzetekben,  de  —  tudvalevő  —  hogy  Deák  min- 
den efféle  kéziratot  megsemmisített  halála  előtt  s  így  már 
előre  le  kellett  mondanunk  a  kimerítő  kommentálásról.  Az 
egyik-másik  levél  után  írt  jegyzetben  sem  akartunk,  ezen 
kiadás  tulajdonképeni  czéljától  eltérve,  mindent  elmondani, 
a  mi  a  levél  tárgyára  vonatkozik,  bár  néhol,  a  hol  ezt 
elkerülhetetlennek  hittük,  hosszabb  jegyzetet  is  csatoltunk 
a  levélhez;  inkább  csak  érinteni  kívántuk  a  levél  vo- 
natkozásait, a  benne  előforduló  nevezetesb  utalásokat,  stb. 

A  mi  a  közlés  módját  illeti:  főelvnek  a  hűséget  tar- 
tottuk, hogy  Deák  levelei  az  eredetihez  hű  másolatban 
jussanak  a  közönség  kezébe.  Ezt  véltük  kötelességünk 
legszigorúbbikának,  legfontosabbikának.  Ezért  az  eredetinek 

sem  kifejezésem,  sem  szavain  nem  változtattunk  semmit; 
még  az  írás-jegyeket  is  nagy  részben  úgy  hagytuk,  a 
hogy  az  eredetiben  találtuk.  Csupán  az  orthographiát  vál- 
toztattuk a  mostanivá,  mert  a  régi,  ingadozó  orthographiának 
megtartását  ily  czélra  készült  munkában,  véleményünk 
szerint,  semmi  sem  igazolta  volna. 

Attól  tartózkodnunk  kell,  hogy  a  gyűjtemény  becséről 
szóljunk.  Bizonyára  Deák  jelleméhez  a  leghűbb  s  a  leg- 
biztosabb adatokat  szolgáltatja  e  kötet,  s  ha  csak  némi 
részben  is  elősegíti  e  nagy  ember  magasztos  jellemének  s 
korszakalkotó  működésének  ismeretét  és  az  emléke  iránti 
kegyeletet:  czélját  érte. 

Budapesten,  1889-ik  évi  szeptemberben. 

Dr.  Váczy  János. 

Deák  Ferencz 

EGYIK  BARÁTJA  FIÁHOZ. 

1840  augusztus  15-én. 


EDD  emlékűi  e  sorokat,  melyeket  az  élet  köny- 
véből merítve  szeretet  nyújt  neked,  s  őrizd  kebeled- 
ben azoknak  tartalmát. 
Fejlődni  kezd  már  ifjúságod  virágszaka,  most  vesd 
meg  erkölcsi  jövődnek  alapját.  Te  még  nem  ismered  az 
életnek  komoly  gondjait,  szülőidnek  gyöngéd  szeretete 
ápolva,  intve,  oktatva  vezérli  minden  léptedet  s  elsimítja 
pályád  göröngyeit.  Te  még  minden  erődet,  gondodat  és 
idődet  szíved  és  lelked  kifejlődésére  fordíthatod,  nem  gátol 
abban  serami,  csak  akaratod  erős  és  tiszta  legyen;  nem 
kell  semmi  más  nehézséggel  küzdened,  mint  a  mit  ön- 
magad hanyagsága  vagy  könnyelmtísége  gördíthetnek  elődbe. 
Igyekezzél  legyőzni  ezeket,   s  használd   erőteljes   ifjúságod 

minden  óráját,  hogy  munka  és  szorgalom  által  erőd,  tehet- 
ségeid növekedjenek,  s  ha  majd  egykor  az  élet  komoly 
pályáján  önerődre  szorulva  küzdened  kell  a  sors  válto- 
zékony szeszélyeivel :  a  kedvező  szerencsének  gyakran  szé- 
dítő mámorában,  s  a  balsorsnak  gyakran  leverő  csapásai 
között  csüggedést  nem  ismerve,  ingadozás  nélkül  járj  a 
kötelességnek  s  erkölcsnek  ösvényén. 

Szülőid  a  legbuzgóbb  szeretetnek  boldogító  érzelmeivel 
csüggenek  rajtad,  s  te  vagy  egyik  tárgya  szép  reményeik- 
nek. Ne  engedd,  hogy  ezen  érzelmek  közé  egykor  keserűség 
is  vegyüljön ;  ne  engedd,  hogy  ezen  szép  remények  egykor 
elenyészszenek.  A  szülők  áldását  nem  azon  szavak  teszik, 
miket  ők  gyermekeik  boldogságáért  elmondanak  naponkint, 
mert  hisz  azokat  hálátlan  gyermekek  fölött  is  elmondatja 
velők  a  szülői  szeretet,  hanem  azon  örömkönyük,  miket 
a  gyermekeknek  jó  erkölcsei,  szorgalma  és  j élessége  fakasz- 
tanak a  szülők  szemeiből.  A  szülők  átkát  szintén  nem  szavak 
teszik,  hanem  a  fájdalomnak  azon  keserű  könyei,  miket 
gyermekeik  erkölcstelensége  okozott. 

Féljed  ezen  átkot,  s  igyekezzél  szülőidnek  örömkönyek- 
ben  kifakadó  áldását  megnyerni.  Neveld  s  erősítsd  kebled- 
ben a  fiúi  szeretetnek  tisztelettel  párosult  érzelmeit,  s 
tanuld  meg,  hogy  arról  semmi  okért,  semmi  körülmények 
között  s  még  az  indulatnak  föllobanó  hevében  sem  szabad 
megfelejtkezned. 

Két  hatalmas  érzést  olta  szívedbe  a  természet:  az 
igazságot  és  szeretetet;  ezek  legyenek  vezércsillagaid  az 
életnek  pályáján;  ha  ezeket  követed,  érjen  bárminő  sors, 
erkölcsileg  sülyedni  nem   fogsz.   Légy  igazságos   mindenek 

iránt ;  a  magad  hibáiról  szigorúan,  de  a  mások  fogyatkozá- 
sairól kímélőleg  ítélj.  A  szeretet  részvétét  meg  ne  vond 
embertársaidtól  soha;  mert  a  ki  másnak  ártatlan  örömein, 
szerencséjén  örülni  nem  tud,  s  a  ki  másnak  szenvedését 
részvétlenséggel  nehezíti,  az  nem  érdemel,  nem  nyer  szeretetet 
másoktól;  mert  a  szeretet  csak  szeretésnek  lehet  jutalma. 

Támadnak  majd  önkebledben  hatalmas  ellenségek, 
melyek  az  igazságnak  és  szeretetnek  szívedbe  oltott  érzé- 
seit elfojtani,  vagy  azokat  egymástól  elválasztva,  balútakra 
vezetni  törekednek,  s  ezen  hatalmas  ellenségek  az  indula- 
tok; de  munka  és  akarat  legyőzi  ezeket  is.  Vigyázz,  hogy 
szíved  és  eszed  indulatok  rabja  ne  legyen;  mert  súlyos 
és   veszélyes   az  ilyen  rabság  s  leginkább  meggyalázó. 

Kerüld  a  hiú  elbizottságot ;  ha  majd  a  sorsnak  kedve- 
zése  néha  talán  társaid  fölött  kitüntetne,  soha  ne  érez- 
tesd velők  azt,  hanem  szíved  és  szereteted  köztök  marad- 
jon. Használd  a  sorsnak  adományait  magad  és  embertársaid 
javára;  de  soha  vissza  ne  élj  azokkal  ártatlanok  kárára 
vagy  bosszantására.  Őrizkedjél  a  gúnynak  és  elmésségnek 
kétélű  fegyverével  érzékenyen  sérteni  másokat;  a  bíztató 
kaczagás,  mely  elmésségedet  kiséri,  csakhamar  elhangzik; 
de  az  érzékenyen  sértettnek  keblében  visszamarad  a  keserű- 
ség, s  hiúságod  pillanatnyi  diadalát  másnak  fájdalmán  s 
elvesztett  szeretetnek  árán  vásároltad  meg. 

Kerüld  az  irigységet;  másnak  jelességei  ösztönül  szol- 
gáljanak neked  is  nagyobb  szorgalomra:  de  bosszankodni 
másnak  szerencséjén,  s  gyűlölni  azokat,  kiket  elérni  képes 
nem  valál,  oly  mérges  fekélye  az  emberi  szívnek,  melytől 
minden  jó  ember  irtózik.     Az   irigység  önmagában  hordja 

már  büntetését,  mert  az  irigynek  minden  öröme  keserű- 
séggel van  vegyülve,  sőt  magát  az  indulat  közgyülölségnek 
tárgyává  teszi. 

Kerüld  a  könnyelműséget!  Magadnak  és  másoknak 
sokkal  több  és  érzékenyebb  kárt  okozhatsz  könnyelműsé- 
geddel, mint  a  mit  utóbb  a  legjobb  akarattal  is  helyre- 
hozni képes  volnál.  Ne  űzz  könnyelmű  játékot  a  sors 
adományaival.  Időt,  vagyont  könny elműleg  ne  vesztegess; 
mert  a  mit  ezekből  iQúságodban  megfontolás  nélkül  fe- 
csérelsz el,  azt  mint  visszahozhatatlan  veszteséget  fogod 
fájlalni  s  talán  megsiratni  későbbi  napjaidban. 

Kerüld  a  henyeséget  s  munkátlan  életet.  Ha  ifjúságod- 
ban a  munkát  megszokod :  életednek  szebb  örömeit  s  éde- 
sebb gyönyöreit  a  munkában  fogod  találni.  Csak  a  munka 
fejti  ki,  csak  az  tartja  fel  a  testnek  és  léleknek  erejét; 
csak  munka  tesz  hasznossá  magunk  és  polgártársainkra 
nézve.  Sokat  elnéznek,  sokat  megengednek  az  emberek 
annak,  ki  alacsony  haszonlesés  nélkül  helyettök  és  érettök 
fárad.  A  munka  egyik  legszebb  rendeltetése  az  embernek. 
És  ha  majd  egykor,  testben  és  lélekben  kifejlődve,  fellépsz 
az  életnek  kom.oly  pályáján ;  ha  majd  a  polgári  kötelesség- 
nek szigorú  szava  tőled  is  munkát,  erőt  s  fáradságot, 
talán  életedet  s  a  földi  életnek  minden  örömeit,  minden 
reményeit  kívánja  áldozatul;  ne  késlekedjél:  első  és  legszen- 
tebb legyen  előtted  a  haza  ! 

B.  WESSELÉNYI  MIKLÓSNAK. 

[1]  Pozsony,  márczius  4-én  1834. 

Kedves  barátom!  Kölcseynk  haza  siet,  mert  testvére 
árvájának  elvesztett  pöre  honnlétét  megkívánja,  általa  kül- 
döm tehát  ezen  pár  sort. 

Helyzetünk  naponként  komolyabb  s  noha  kilátásink 
fényesek  soha  nem  valának,  remegve  látjuk  mégis  napon- 
ként jobban  enyészni  reményinket.  Számunk  fogy,  mert 
haszon  és  mellékes  tekintetek  sokat  elvontak  már  körünk- 
ből; erőnk  csügged,  mert  siker  nélkül' küzdünk  azokkal  is, 
kiknek  talán  nincs  kevesebb  okuk  szeretni  a  hazát,  mint 
nekünk,  s  így  a  jövendő  csak  sötét  borúval  fenyeget.   Sú- 

lyosan  érezzük  itt  nem  létedet,  mert  hiszszük,  hogy  akkor 
jobban  volnánk,  velünk  küzdenél,  és  ha  vesztenénk  is,  együtt 
fáradni,  egymásnak  kebelébe  önteni  a  panaszt,  édes  enyhülést 
szerezne.  Tisztelem  azonban  elhatározásodat,  mert  téged 
a  kis  Erdély,  szabadságunk  és  nemzetiségünk  egykori  véd- 
fala,  még  több  jussal  kívánhat  magának,  s  ott  te  most  még 
szükségesebb  vagy. 

Az  előleges  sérelmek  iránt  készült  felírás  miatt  már 
kilencz  izenetet  váltottunk,  a  barsi  követ  kijelentését  dor- 
gáló rescriptum  érdemében  pedig  ötödször  most  feleltünk 
a  főrendeknek,  de  sikertelenül,  az  utolsó  rescriptumra  pe- 
dig, melyben  a  május  20-diki  felírásra  érkezett  felírásunk- 
ból némely  főpontokat  kívánnak  kihagyatni  a  főrendek,  — 
a  coordinatio  fororum  —  nem  sokára  kerületi  ülésekben 
bevégződik,  most  a  békebírákról  fogunk  tanácskozni.  De 
hiszen  ezeket  te  Orosznak  vagy  Kossuthnak  üjságleveleiböl  *) 
úgy  is  bőven  tudod. 

Ragályinak  első  fellépése  nem  kedves  hatást  tett  azért, 
mert  ő  két  credentionalist  mutatott  be,  két  megyétől  pedig 
ugyanazon  egy  követet  (akárki  legyen  is)  elfogadni,  á  lehető 
következések  miatt  veszedelmesnek  véltük,  azonban  az 
első  kedvetlen  hatás  nem  sokára  múlni  fog.  A  hevesi  dol- 
gok szóba  jöttek  ugyan,  de  az  általunk  sürgetett  felírást 
a  többség  azon  időre  halasztotta,  midőn  Heves  e  dologban 
világosítást  ad,  ez  pedig,  tudja  Isten,  mikor  lesz. 


*)  A  Pozsonyi  HÍRNÖKböl   s  az  Országgyűlési  TuDÓsnÁsoKból. 

1834.  B.  Wesselényi  Miklósnak. 

A  kolozsvári  dolgok  különféle  alakban  szárnyalnak 
itten;  annyi  azonban  minden  tudósításokban  egyformán 
adatik  elő:  hogy  a  katonaság  ártatlan  és  rendes  polgárokat 
is  meggyilkolt,  ez  pedig  már  maga  elég  arra,  hogy  a  csele- 
kedetnek iszonyú  vétkessége  boszút  és  fájdalmat  szüljön 
minden  jó  emberben. 

Isten  veled,  édes  barátom.  Kölcsey  bővebben  szól  dol- 
gainkról, addig  is  vedd  ezen  egy  pár  sort  szíves  tiszteletem 

zálogául. 

Deák  Ferencz. 

Kivül:  Méltóságos  Hadadi  Báró  Wesselényi  Miklós 
úrnak  tisztelettel,  Zsíbón. 

NB.  A  levél  zárlatán  ép  piros  pecsét  s  alatta  Wesselényinek  e 
jegyzése :  Vettem  márczius  25-én,  ISS'é. 

Jegyzet.  A  Wesselényi-féle  levéltárban  ez  az  első  levél,  mely 
Deáktól  fenmaradt,  de  bizonyosan  nem  az  első,  melyet  Deák  Wesse- 
lényihez írt.  A  levél  végén  a  kolozsvári  dolgok  alatt  ama  szomorú 
eseményt  érti  Deák,  a  mely  1834.  év  febr.  11-én  történt,  húshagyó- 
kedden. E  nap  délutánján  Juhász  tanácsos  fia,  Albert,  pipázva  ha- 
ladt el  egy  őrkatona  előtt,  ki  az  ifjúnak  erőszakkal  kivette  szájából 
a  pipát  s  ütni  kezdé.  Erre  nagy  népcsődiilet  támadt  s  többeket  be- 
fogtak. '  A  tömeg  Juhász  kiadatását  követelte  s  körülfogta  a  főőr- 
helyet.  A  katonák  a  népre  tüzeltek.  A  nép  egyre  növekedett  s  az 
ifjúság  mind  hevesebb  s  hevesebb  lőn  s  mind  élénkebben  s  erőseb- 
ben követelte  Juhász  kiadatását.  Gr.  Bethlen  János  tanácsára,  a  ki 
mintegy  feleútján  állítá  meg  a  feldühösödött  néptömeget,  b.  Wesse- 
lényi Farkas,  gr.  Bethlen  János,  b.  Huszár  János,  s  b.  Löwenthal 
egyenest  Jósikához  mentek,  a  ki  —  mint  gondolható  —  megdöbbent 
e  váratlan  hír  hallatára.  Ez  alatt  kétfelől  két  csapat  katonaság  köze- 
ledett, miből  új  küzdelem  támadt,  új  vér  folyt.  A  küldöttség  lejövén 
Jósikától,  ki  » becsületszavára  fogadta,  hogy  elégtételt  fog  szerezni  a 
polgárságnak,  a  vizsgálatot  anegindíttatja  s  ennek  gyűlései  nyilváno- 

sak  lesznek«  —  kezdé  a  zajt  lecsöndesíteni.  A  dolog  vége  az  lett, 
hogy  a  katonaságot  elvitték  Kolozsvárról  leginkább  azért,  hogy  to- 
vább ne  legyenek  a  nép  dühének  kitéve.  Mikor  már  a  gyászos 
eseményt  feledni  kezdték:  a  katonaság  visszatért  Kolozsvárra  s 
Wesselényi  ekkor  tartá  a  polgárvért  ontó  katonaság  ellen  kemény 
szavakban  kikelő'  híres  beszédét. 


B.  WESSELÉNYI  MIKLÓSNAK. 

[2]  Pozsony,  június  27-én  1&S4. 

Kedves  barátom!  Erdély  a  lelkes,  a  kedves  testvér, 
buzgóság  és  egyetértés  által,  fényesen  vívta  ki  az  első  dia- 
dalt. Valóban  borzasztó  is  lett  volna,  e  derék  nemzetet, 
akkor,  midőn  törvényesen  öszvehíva,  méltán  panaszlott 
sérelmeinek  özönében  a  törvényszegés  ellen  is  melegen 
ugyan,  de  mérsékléssel  emeli  fel  szavát,  nem  boszút,  nem 
a  bitangolóknak  büntetését,  hanem  csak  igazságot  kér,  az 
első  lépésnél  dölyfös  önkénynyel  eltapodni. 

Ügyetek  nálunk  sok  testvéri  meleg  részvételre,  sok 
érettetek  forrón  buzgó  kebelre  talált,  mert  egy  volt  hajdan 
is  Erdélynek  ügye  nemzeti  szabadságunk  ügyével,  és  ha 
polgári  létét  fentartani,  ha  független.ségét  emelni  óhajtja  a 
magyar,  egynek  kell  e  két  ügynek  lenni  mindenkor.  Ked- 
ves kötelesség  előttünk  a  szent  igazság  mellett,  bármely 
alakban  jelenjen  is  meg,  elszánással  küzdeni;  de  kétszere- 
sen édes  lett  volna  érettetek,  szeretett  Testvéreinkért,  kik- 

nek  ősei  hajdan  őseink  szabadságáért  annyi  vért  ontottak, 
legalább  a  törvényhozás  pályáján  síkra  szállani.  De  feje- 
delmünk igazságos  határozata  elhárította  már  a  kezdésnek 
gátjait;  örömünk,  szíves  részvételünk  és  legforróbb  óhaj- 
tásink  kisérjenek  tehát  pályátok  folytatásán,  a  szabadság 
és  egyetértés  angyala  vezesse  lépéseiteket,  hogy  nemze- 
tünk átka,  az  irigység,  szét  ne  dúlja  szebb  jövendőtök  re- 
ményeit. 

(iróf  Kemény  József  és  Veer  Farkas  követeitek  nem 
csak  becsülésünket,  hanem  szíves  baráti  szeretetünket  bír- 
ják. Áldott  Erdélynek  sorsa,  ha  sok  ilyen  lángkebelü  fér- 
fiak munkálódnak  boldogságán,  —  előttem  felejthetetlen 
marad  azon  egy-két  nap,  melyet  vélök  töltheték. 

Az  úrbéri  munkát  úgy,  mint  azt  fejedelmünkhöz  fel- 
küldöttük, íme  megküldöm  számodra;  sok  van  abban, 
a  mit  mi  a  nép  javára  másképpen  óhajtottunk  volna,  de 
az  önhasznát  imádó,  és  a  réginek  azért,  mert  régi,  ha 
rossz  is,  vakon  bókoló  sokaság  ellen  csak  ennyit  is  kivívni, 
jelen  állásunkkan  már  nyereségnek  tarthatjuk,  —  vajha 
csak  ezt  fogadná  is  el  fejedelmünk,  —  a  királyi  válasz 
azonban  még  meg  nem  érkezett,  sőt  hírekből  sem  tudjuk, 
mit  lehet  reménylenünk.  Erdély  talán  nem  sokára  szinte 
oda  jut:  hogy  a  szegény  népnek  sorsáról  gondoskodni  lesz 
első  dolga,  hasznát  vehetitek  tehát  e  munkának  is,  példa 
lesz  a  mit  mi  jót  eszközlöttünk,  de  figyelmeztető  példa 
gyanánt  fognak  előttetek  állni  hibáink  is,  melyeket  ismerve 
kerülni    sokkal    könnyebb;    addig    is   pedig,    míg    nálatok 

erről  szó  leend,  ismerkedni  a  tárgygyal;  lassanként  meg- 
barátkozni az  engedés,  sőt  áldozás  gondolatival,  hasznos 
hatással  munkálni  az  egészre,  s  neked,  ki  nemcsak  a  sza- 
badság által  boldog  osztályt,  hanem  a  szegény  népet  is 
forró  szeretettel  szorítod  kebledhez,  ki  a  mi  köriilményein- 
ket  és  a  magatokét  egyformán  ismered,  ki  nem  csekély 
részt  vevél  abban,  a  mit  mi  hasznost  és  igazságost  kivívni 
tudánk,  néked,  úgy  hiszem,  kedves  lesz,  a  mit  küldöttem; 
ha  pedig  azt  már  bírod,  tekintsd  e  példányt  legalább  úgy, 
mint  zálogát  azon  bizodalomnak,  mely  az  erdélyi  sze- 
gény nép  sorsára  nézve  benned  helyeztetett.  Te  belőle 
tanulni  nem  fogsz,  de  tanítani  talán  némelyeket,  és  már 
ez  is  nagy  nyereség. 

A  törvénykezési  munkában  lassan  és  kevés  sikerrel 
haladunk.  Verbőczynek  varázsereje  volt  a  megyékben; 
s  az  ősiség  kártékony  korlátlanságát  legyőzni  mindeddig 
nem  tudtuk,  —  de  talán  jobb  jövendő  nyílik  még,  —  és 
egyedííl  a  remény  az,  a  mi  gyakran  csüggedő  erőnket  újra 
feléleszti :  legalább  magvát  szórjuk  el  a  jövendőnek,  és  ha- 
bár az  elszórt  magnak  egy  részét  az  út  mellett  eltapossák, 
habár  egy  része  kemény  sziklára  hullott  is :  van  talán  még 
is,  mely  fogékony  kebelbe  esett,  s  ott  kelni,  virágozni,  sőt 
egykor  talán  gyümölcsözni  fog;  mert  egy  nemzet  életében, 
egy  emberi  élet-kor  (^ak  néhány  óra-percz. 

Isten  véled,  barátbm!  bokros  gondjaid  között  emlékezz 

néha  hív  barátodról,    S 

Deákról. 

B.  WESSELÉNYI  MIKLÓSNAK. 

[3]  Kehidán,  január  9-én  1835. 

Kedves  barátom !  Kölcseynket  naponként  vártam  vissza 
Pozsonyba,  s  minthogy  őtet  onnan  rövid  időn  ismét  haza 
térendőnek  véltem,  általa  kívántam  szíves  leveledre  vála- 
szolni ;  de  feljöttét  be  nem  várhatám,  s  itthoni  dolgaim 
miatt  néhány  hétre  haza  tértem;  vedd  tehát  innen  ezen 
egy-két  sort  szíves  válaszúi.  Bőven  akarám  festeni  nyo- 
morult állásunkat,  el  akarám  mondani,  hogy  e  nemzet  az 
előítéletek  sorvasztó  kötelékiből  kivergődni  soha  nem  fog, 
s  noha  Te,  ki  nemzetünknek  éltél  mindenkor,  ezeket 
nálamnál  jobban  tudod,  jól  esett  volna  nékem  is  rokonke- 
belbe önteni  a  panaszt,  ámbár  jól  tudom,  hogy  minden 
panasz  csak  erőtlenségszülte  puszta  sóhajtás,  mely  csak 
pillanatig  enyhíti  a  fájdalmat,  de  a  bajt  nem  orvosolja; 
idődet  azonban  panaszokkal  nem  lopom,  —  elég  légyen 
azt  mondanom,  hogy  állásunk  naponként  terhesebb,  szá- 
munk fogy,  a  megyék  részvétlensége  növekedik  és  legszebb 
reményeink  porba  omlanak.  Kölcseynk  elvesztése  *)  oly 
súlyos  csapás,  melyet  pótolni  semmi  nem  fog.  Szathmár- 
nak  viselete  oly  alacsony,  hogy  azért  a  józan  észnek  és 
becsületnek  ítélőszéke  előtt  felelni  ugyan  soha  sem  tudnak 
Szathmárnak  elcsábított  rendéi,  és  épen  ez  az,  a  mi 
leginkább   csüggesztő;   mert  ha  csak  a  követek  volnának 


A  követségtől  való  visszahívatása. 

rosszak,  ha  csak  azok  közt  találna  pártra  a  kormány,  ba- 
junk nem  volna  orvosolhatatlan;  de  a  megyék  gyávasága 
vagy  erkölcsi  romlottsága  ellen  honnan  reményihetünk  se- 
gédet? Hidd  el  barátom!  gyakran  közel  vagyunk  az  el- 
csüggedéshez,  és  csak  azon  édes  remény,  hogy  a  kimondott 
szó,  a  kifejtett  igazság  talál  mégis  fogékony  kebelre  s  egy- 
kor talán  felébred  önjavára  mostani  tompa  részvétlen ségé- 
böl  a  nemzet,  tartja  fel  egyedül  csekély,  igen  csekély  erőn- 
ket. Adja  Isten,  hogy  a  lelkes  kis  Erdély  több  sikerrel, 
több  szerencsével  vívja  ki  sértett  szabadságát!! 

Kossuthnak  Országgyűlési  Tudósításait  számodra  tüs- 
tént megrendeltem.  Oroszszal  tartozásod  iránt  számot  nem 
vethetek,  mert  ö  Lipcsébe  utazott,  hol  tollának,  és  pe- 
dig mint  sokan  állítják,  bérbe  adott  tollának  szülemé- 
nyeit készül  nyomtattatni.  Meglássuk,  mi  lesz  ezen  új  mun- 
kájának tárgya  és  tartalma.  Én  azonban  hozzá  nem  so- 
kat bízom ;  mert  egy  idő  óta  kormányt  dicsérve,  sokat  em- 
lítve a  szükséges  mérséklést  és  juste  milieu-t,  mintha  min- 
ket magyarokat,  kik  helyből  sem  tudunk,  vagy  legalább 
nem  akarunk  mozdulni,  már  is  attól  kellene  félteni,  hogy 
igen  messze  megyünk  vagy  szerfölötti  sietéssel  megerőltet- 
jük magunkat. 

Isten  áldjon,  édes  Miklósom!  adjon  néked  és  Erdély 
hű  fiainak  erőt  és  egyetértést,  sikert  és  törvényes  szabad- 
ságot. Erdélyi  barátinkat  tiszteljed,  Keményt,  Szászt  és 
Veer  Farkast  öleld   helyettem  és  szeressed   hív  barátodat. 

Deákot,  s.  k. 

Jegyzet.  Az  erdélyi  országgyűlés  bezáratása  felé  közeledett. 
A  szenvedélyesen  folyt  országgyűlési  viták  forrongásba  hozták  a 
kedélyeket  s  oly  izgalom  volt  észrevehető,  hogy  a  kir.  biztos,  Estei 
Ferdinánd  föherczeg,  Bécsben  az  országgyűlés  bezáratását  is  jónak 
látta  indítványozni,  a  mi  Deák  levele  után  néhány  nappal  be  is  tel- 
jesedett. Deák  levele  még  azt  a  közhitet  táplálja,  hogy  Wesselényi 
politikája  előtt  meg  kell  hajolnia  az  idegen  kormánynak.  Ellenkező 
történt.  Nemcsak  Erdély  fosztatott  meg  újra  politikai  önállóságától : 
de  maga  Wesselényi  is  szinte  hontalanná  lett  hazájában.  Mindennek 
okául  őt  tekintvén  a  kormány:  az  országgyűlés  bezáratása  után 
azonnal  kiadta  ellene  az  elfogatás  és  közkereset  alá  vétel  iránti  ren- 
deletét. Széchenyi  e  tájban  ezeket  írta  naplójába.  »Arra  kér,  (t.  i. 
Wesselényi)  hogy  halála  után  (párbajra  készült  Nopcsa,  erdélyi  kir. 
biztos  ellen)  végrendelete  egy  pontjának  legyek  szószólója,  a  mely 
szerint  60.000  forintot  hagy  egy  felsőbb  leányiskolára.  Ezt  megígér- 
tem. Valóban  szánalomra  méltó!  Sajnálom  az  embert,  mert  ez 
vagy  párbajban  vész  el,  vagy  börtönben,  vagy  őrültek  házában,  vagy 
végre,  mint  nyomorult  koldus!  Istenem,  ennyit  művelhet  gőg,  maga 
túlbecsülése  és  hiúság !«     Mily  egész  másként  ítélte  meg  őt  Deák! 


-^^- 


KÖLCSEY  FERENCZNEK. 

(A  levél  eleje  hiányzik.) 
[4]  Kehidán,  július  11.  1836. 


Kossuth  Ügyében  felírást  határozott  megyénk  (Zala- 
megye), a  befogott  ifjak  iránt  pedig  Pest  vármegyétől 
kérünk  hivatalos  felvilágosítást.  Okát  ugyan  nem  tudjuk 
ezen  befogatásoknak,  de  azt  sem  látom,  hogy  a  kormány 
.mitől  tart  hazánkban,  s  ily  kemény  eszközökhöz  miért 
nyúl ;     hiszen   a  kinek    egy    kis   józan   ész   van   agyában. 

az  semmit  nem  óhajt  jobban,  mint  a  közcsendességet, 
mert  hasznos  és  szükséges  javításokat  törvényhozás  rendes 
útján  csak  közcsendesség  idején  lehet  tenni,  s  a  józan 
eszű  ember  semmit  nem  tart.  e  ^részben  is  visszásabbnak, 
mint  a  titkos  szövetkezéseket,  mert  javítanunk  csak  úgy 
lehet,  ha  a  kormány  és  a  nemzet  értelmes  többsége  a 
javítások  szükségéről  és  hasznáról  meg  van  győződvej_ezt^ 

pedig  csak  nyilvánosság  által  lehet eszközölni,  s  az  .Ji.tQkz 

ban  lehetetlen.  Úgy  hallom,  ezen  ifjakat  épen  valami  tit- 
kos összeesküvésről  vádolják ;  de  nem  hihetem,  hogy 
annyira  elvétették  volna  a  századnak  és  hazánknak  valódi 
szellemét  felfogni,  mely  nem  titok,  hanem  nyilvánosság, 
nem  felforgatás,  hanem  törvényes  reform.  Sajnálom  sze- 
gényeket, kivált  ha  ártatlanul  szenvednek. 

Isten  véled,  édes  Ferkóm,  írj    és   szeressed 

Ferkódat. 


Jegyzet.  Kossuth  hűtlenségi-perbe  fogatott  a  Törvényhatósági 
Tudósítások  czímíí  kőnyomatos  lapjáért  s  a  budai  várkaszárnyában 
töltötte  fogságát  ugyanakkor,  mikor  az  ítéló'székek  felségsértés  és 
hazaárulás  bCínében  marasztalták  el  az  ifjúság  néhány  hevesb  vérű 
tagját,  kik  közt  Lovassy  László  és  Lapsánczky  tíz  évi,  Tormásy  más- 
félévi nehéz  börtönre  Ítéltettek  E  tény  fellázította  az  országot.  Deák- 
nak több  levele  szól  ez  akkoriban  nagy  sérelemnek  tartott  elfoga- 
tásokról. 

KOSSUTH  LAJOSNAK. 

[5]  Kehida,  július  18.  1836. 

Kedves  barátom!  Mind  a  három  levelét  hiba  nélkül 
vettem  és  pedig  szíves  örömmel  vettem ;  válaszolni  eddig 
biztos  alkalmam  nem  vala,  most  is  csak  megnyugtatásul 
írom  ezen  egy  pár  sort,  míg  bővebben  tudósítom  a  zalai 
gyűlésről. 

Levelezőt  fogok  keresni,  ha  másképen  nem  lehet,  a 
főjegyzőt  kérem  meg,  hogy  az  érdekesebb  végzéseket  időn- 
ként küldje  meg,  s  többször,  midőn  lehet,  magam  is  póto- 
lom a  hézagot,  mely  a  végzések  száraz  megküldése  után 
talán  fenmarad. 

Wesselényit  naponként  várom,  általa  küldöm  meg 
jelentésünket,  mely  nyilvános  pályánk  szellemében  készült 
s  a  megyének  erre  hozott  végzését,  mely  minden  javalla- 
tunkat elfogadta,  s  írok  vagy  írunk  egyebeket  is  gyűlésünk 
folytáról;  addig  is  csak  azt  írom,  hogy  kegyed  folyamodá- 
sát személyesen  adtam  be  nyilván  a  közgyűlésen,  s  a  me- 
gye közakarattal  elhatározá  a  felírást,  e  tárgyat  sérelem- 
nek tekintve,  s  a  felírás  már  el  is  ment. 

Főispánunk  elfoglalta  székét  minden  fény  és  pompa 
nélkül,  sem  aranyos  ruhák,  sem  bandériumok  nem  voltak ; 
de  magyarul  tette  le  a  hitét  s  ötödik  Ferdinándnak  nevére 
esküdött.  Midőn  esküdni  készült,  a  hahóti  apátnak  adta 
által  a  főjegyző  a  hitformát,  hogy  az  eddigi  szokás  szerént 
ő,  mint  a  jelenlevők  közt  legfőbb  egyházi  személy,  esküd- 

tesse  meg  azt ;  azonban  sokan  a  státusok  közül  ezen  hitet 
polgári  eskünek  tekintvén,  azt  sürgették,  hogy  a  főjegyző 
teljesítse  azt;  a  kiáltozás  közben  a  főispán  önmaga  elvé- 
vén az  apát  kezéből  a  hitformát,  nekem  nyújtotta  azt  által, 
felszólítván,  hogy  én  olvassam  fel  azt  előtte.  Ebben  a 
rendek  is  megegyeztek  hangos  közfelkiáltással,  s  én  kény- 
telen voltam  az  új  tisztet  teljesíteni.  Aligha  én  nem  va- 
gyok az  első  hivatal  nélküli  polgári  személy,  ki  főispánt 
magyarul  eskettem  hivatalának  elfoglalásakor. 

A  Törvényhatósági  TuDósíTÁsoKból  kérek  egy  példányt 
per  Zalabér  Kehidára  egyedül  nevemmel  czímezve,  a  díjt 
Wesselényi  által  megküldöm. 

Isten  áldja  kegyedet,  szeresse  igaz  barátját.  . 

Deák  Ferencz. 

Kivül:  Tekintetes  Kossuth  Lajos  úrnak  Pesten  8. 

KOSSUTH  LAJOSNAK. 

[6J  Balaton-Füred,  július  30.  1836. 

Kedves  barátom!  Zsivora  nekem  azt  mondotta,  hogy 
jelentésünket  kegyednek  már  megküldötte  s  a  közgyűlésről 
is  kimerítő  tudósítást  írt;  de  ha  netalán  levele  valahol 
eltévedett,  röviden  írok  én  némely  dolgokat,  mik  e  gyűlé- 
sen történtek  s  megküldöm  a  jelentést  is. 

Június  22-ik  napjára  vala  határozva  közgyűlésünk,  me- 

lyen  mi  is  hivatalos  jelentésünket  teendők  valánk;  a  főis- 
pán is  ekkor  foglalta  el  mint  főispán  elsőben  székét,  ki- 
rályi biztos  nem  volt  nevezve;  a  megye  választmány  által 
kívánta  megtisztelni  a  határ  szélén,  de  ő  érkezésének  bi- 
zonytalan ideje  miatt  ezt  megköszönte,  s  így  csak  a  köz- 
ponti főszolgabíró  várta  érkezését  s  ez  kisérte  a  határszél- 
től Zala-Egerszegig,  hova  június  20-án  éjféltájban  érkezett 
meg.  Más  napon  délután  egy  számos  [tagból  álló]  küldöttség 
tisztelte  meg  a  nagyméltóságú  grófot,  s  a  gyűlés  napján  tizedfél 
órakor  öszvegyülvén  a  rendek,  egy  választmány  által  hív- 
ták meg  ötét,  egy  másik  választmány  fogadta  a  lépcsőknél, 
s  így  a  terembe  lépett,  hol  hangos  » Éljen !«  kiáltásokkal 
fogadták.  Az  alispán  egy  ékes  beszéddel  megköszöntötte. 
Ö  igen  röviden  (csak  néhány  velős  szóval)  válaszolt  s  kine- 
vezési dekrétuma  felolvastatván,  a  hitet  letette. 

A  hit  formájára  nézve  meg  kell  jegyeznem,  hogy  mi- 
dőn gróf  Batthyány  Imre  a  főispáni  hivatalra  emeltetett,  s 
kinevezési  dekrétum  és  hitforma  a  megyével  közöltetett, 
fennakadtak  a  rendek  abban,  hogy  ő  felsége,  mint  magyar 
király  is,  a  hitformában  I.  Ferdinándnak  neveztetik  és 
azon,  hogy  a  hitforma  deákul  van  készítve  s  e  szerint 
módosítva ;  magyarra  fordítva  a  hitformát  ő  felségéhez  fel- 
írás mellett  felküldötték ;  ezen  felírásra  most  a  gyűlés  előtt 
csak  azon  válasz  érkezett,  hogy  ő  felségének  czímzete 
annyiban  változott,  a  mennyiben  mint  magyar  király  V. 
Ferdinándnak  nevezi  magát,  a  hit  tehát  e  szerint  lesz 
leteendő  ;  de  az  eskünek  nyelvéről  semmi  a  válaszban  nem 

foglaltatik ;  a  rendek  tehát  azon  választmány  által,  mely  ő 
exczellencziáját  a  gyűlésbe  meghívta,  előadták  neki  azon 
kívánságot,  hogy  hitét  magyarul  tegye,  mit  ő  azonnal  el 
is  fogadott  s  így  magyarul  esküdött.  Az  alispánnak  köszön- 
tése és  az  ő  felelete  után  felállván  esküjét  letenni,  a  fő- 
jegyző a  magyar  hitformát  általnyújtotta  a  hahóti  apátnak, 
minthogy,  a  hol  királyi  biztos  nincsen,  jobbára  a  jelenlevő 
jelesebb  egyházi  személy  szokta  felolvasni  a  főispán  előtt 
a  hitet;  de  a  rendek  közül  többen  azt  vélvén,  hogy  ezen 
eskü  nem  egyházi,  hanem  polgári  eskü,  azt  kiáltozták, 
hogy  a  főjegyző  esküdtesse  a  főispánt.  A  kiáltozás  köz- 
ben a  főispán  általvevén  a  hitformát,  azt  nekem  nyújtotta 
által  azon  felszólítással,  hogy  én  olvassam  azt  előtte ;  mire 
a  rendeknek  helybenhagyó  hangos  kiáltása  következvén, 
én  kénytelen  voltam  a  reám  bízott  tisztet  elfogadni,  s  ő 
exczellencziáját,  mint  főispánt  magyarul  megesküdtettem.  A 
hit  letétele  után  székével  együtt  felemelték,  a  főjegyző  egy 
rövid  beszéddel  ismét  köszönté  s  a  beigtatásnak  vége  lett. 
Nálunk  közönséges,  de  másokra  talán  különös  volt  az,  hogy 
e  beigtatásnál  semmi  fény,  pompa,  sem  aranyos  ruhák, 
sem  kocsik  és  bandériumok  nem  valának  s  az  egész  csak 
a  jelen  voltak  nagyobb  számával  különbözíHt  bármely  más 
közgyűlésünktől;  de  ezt  épen  nem  hidegségnek,  hanem  a 
főispán  szerénységének  és  a  megye  pompátlan  egyszerűsé- 
gének kell  tulajdonítani,  mert  a  főispánt,  ki  már  1824-ik 
esztendő  óta  kormányozza  ezen  megyét,  közönségesen  tisz- 
telik s  szeretik. 

A  beigtatás  után,  mely  csak  igen  rövid  ideig  tartott, 
elkezdettük  hivatalos  jelentésünket.  Én  három  óráig  szó- 
lottam, hetet-havat  összehordottam,  míg  a  szám  el  nem 
fáradott ;  mit  mondottam,  azt  már  nem  tudom,  mert  nekem 
leírva  előadásom  nem  volt ;  de  azt  tudom,  hogy  tartalmára 
s  a  dolog  érdemére  nézve  beszédem  is  azt  foglalta  maga 
ban,  mit  írott  jelentésünk,  csak  hogy  néhol  tágabban  és 
inkább  kiereszkedve.  Előadásomat  megelégedve  fogadták 
a  rendek,  s  minthogy  az  idő  már  későre  haladott,  az  ülés 
eloszlott.  Más  nap  írott  jelenlésünket  pontról-pontra  fel- 
vették, s  annak  minden  pontját  helybenhagyták,  minden 
javallatinkat  elfogadták;  a  végzést  nem  küldhetem  meg, 
a  jegyzőkönyv  el  nem  készült.  Ugyanis,  minthogy  jelenté- 
sünk megtételekor  a  törvényczikkelyek  meg  nem  érkezének, 
azoknak  kihirdetésére  augusztus  8-án  nagy  gyűlésünk  foly- 
tatólag fog  megtartatni  s  a  jegyzőkönyv  is  ekkor  hitelesít- 
tetik; de  a  gyűlés  alatt  tüstént  megküldöm  a  végzéseket, 
ha  lehet,  biztos  alkalommal ;  vártam,  hogy  főjegyzőnk  elébb 
még  elhozza  a  jegyzőkönyvet  hitelesítés  előtt  hozzám,  de 
ö  házi  bajai  miatt  nem  jöhetett,  pedig  a  végzések  szerke- 
zetét még  elébb  velem  konczertálni  szeretné,  azért  ismét 
várakozni  kell. 

Wesselényi  szerencsésen  megérkezett  Olaszországból. 
Ö  szóval  majd  többet  mondhat,  általadtam  neki  25  pengő 
forintot,  a  fél  évi  előfizetést;  a  három  számot  Szekrényesy 
által  köszönettel  vettem,  a  21  írt  20  krt  Dőrynek,  ki  itt 
van  már,  általadtam. 

A  Törvényhatósági  Tudósítások  folytatása  iránt  csak 
annyit  mondhatok,  hogy  hasznok  nagy,  a  vállalat  szent  és 
én  sükerét  óhajtom,  mert  törvényellenit  benne  nem  látok; 
folytatásának  gyakorlati  nehézségeit,  melyek  különösen  rész- 
vétlenségből  vagy  a  közlendő  tárgyak  hiányából  eredhetné- 
nek, az  elkezdett  félév  majd  kifejti,  addig  próbálni  kell; 
már  nyereség  az,  hogy  ha  nem  gátolja  tettleg  a  kormány 
annak  folytatását,  pedig  bizony  maga  ellen  tesz  az  erősza- 
kos gátlásokkal,  mert  nyilvánosság  mellett  a  vétek  lehetet- 
len, titkos  szövetkezések  pedig,  miket  a  kormány  minden 
ártatlan  dologban  is  gyanítgat,  szentül  hiszem,  hogy  hazánk- 
ban nincsenek  és  nem  lesznek  soha  veszedelmesek. 

Gyűlés  után  ismét  írok,  addig  is  jó  egészséget  és 
megelégedést  és  boldogságot  és  békességet,  egy  szóval  min- 
den, de  minden  jót   óhajt  szeretett  barátjának 

Deák  Ferencz. 

TJ.  i.  írjon  időnként  kegyed  mint  létéről  házi  körében 
és  nemcsak  a  polgári  pályán,  írjon  egészségéről,  egy  szó- 
val mindenről,  mi  személyét  illeti,  s  mi  barátok  között 
mindenkor  édes  érdekíí,  írjon  és  szeressen. 

KOSSUTH  LAJOSNAK. 


[7] 


Kehida,  augusztus  18-án  1836. 


Kedves  barátom!  Jelentésünkből  négy  nyomtatott  pél- 
dányt küldök,  adja  azoknak,  kiknek  akarja;  megküldöm  a 
megyének  ezen  jelentésre  hozott  végzését  is. 

Az  iQak  dolgában  mi  is  augusztus  8-án  felírást  határoz- 
tunk ő  felségéhez  minden  ellenmondás  nélkül.  Az  úrbéri 
törvényeknek  falun  leendő  kihirdetésére  választmányokat 
neveztünk  ki  s  választmányt  arra  is.  hogy  a  falusi  osko- 
lákra s  nép  nevelésére  felügyeljen,  ott,  a  hol  szükséges, 
segítsen  stb.     Adja  Isten  sükerét. 

Az  új  törvényekkel  sokan,  igen  sokan  nincsenek  meg- 
elégedve, s  fájdalom!  nem  azért,  hogy  keveset  adhattunk 
a  népnek,  hanem  a  robotbeli  feljebb  szolgálást  és  a  boto- 
zás  megszűntetését  sajnálják ;  nyilván  nem  mernek  szólani, 
de  magok  közt  panaszolkodnak,  szidnak  bennünket,  átkoz- 
nak s  minden  bokorban  revolueziót  látnak  és  keresnejí; 
egyik  nem  kapott  aratókat,  mert  elfogyott  gabonája,  s  mert 
nem  adta  volna  meg  a  munkabért  s  már  azt  az  új  törvények- 
nek tulajdonítja ;  a  másik  nem  kapott  kaszásokat,  mert  ke- 
veset akart  fizetni;  harmadiknak  hajdúját  a  korcsmán  meg- 
verték bor  közben;  a  negyediknek  kocsisa  szökött  meg, 
mert  több  botot  kapott,  mint  kenyeret,  s  mindezek  az  új 
törvényt  okozzák,  s  talán  ha  mernék,  a  májusi  fagyot,  az 
^azótai  szárazságot,   egy  szóval  minden   bajt   nekünk  tulaj- 

donítanának;  még  eddig  gyűléseken  nem  igen  jelentgették 
boszúságokat,  jövendőben  mi  történik,  előre  nem  látható ! 
Azonban  mindezek  nem  váratlanok  előttem,  mert  hiszen 
tudtuk  és  sokszor  beszéltünk  magunk  közt  mindezen  követ- 
kezésekről s  úgy  hiszem,  így  volt,  így  lesz  ez  mindenkor ; 
az  igazságnak,  a  változtatásnak  igen  sok  ellenségei  voltak 
mindenkor,  kivált  azok,  kik  materialiter  vesztenek. 

Isten  áldja,  édes  jó  barátom!  a  4-ik  számot  leveléből 
már  kaptam  s  örömmel  olvastam.  Isten  áldja  és  szeresse 
hű  barátját  D    F    m    k 

Wesselényinek  ezen  levele  ide  Kehidára  postán  érke- 
zett :  nem  tudom,  ő  most  hol  mulat,  ide  zárom  tehát  a  le- 
velet oly  kéréssel,    adja   vagy   küldje    kegyed    azt  kezére. 

Jegyzet.  A  jelentés  alatt  követi  jelentésüket  érti.  melyet  az 
18.82, 6-iki  országgyűlésről  tartott  » utánozhatatlan  ékesszólással.* 
E  követi  jelentés  legújabban  Deák  Ferencz  beszédei,  szerk.  Kónyi 
Manó  czímíí  nagybecsű  gyűjtemény  I.  k.  218 — 260.  lapjain  jelent  meg. 

BORSODMEGYE  ELSŐ  ALISPÁNJÁNAK. 

[8]  Zala-Egerszeg,  szeptember  8-án  1836. 

Különösen  tisztelt  Tekintetes  első  Alispán  Ür!  A  pol- 
gári kötelesség  szigorú  teljesítése  önkeblünknek  megnyug- 
tató érzetében  már  szép  jutalmat  lel ;  de  kétszeresen  édes 

ez,  midőn  hö  keblünk  buzgó  érzelmei  jeles  és  lelkes  fér- 
fiak előtt  is  méltánylást  nyernek. 

Mélyen  érzem  én  a  kegyességet,  melylyel  a  derék  Bor- 
sodnak lelkes  rendéi  tehetségeim  hiányában  a  jó  szándékot 
is  tiszta  érdem  gyanánt  véve,  engem  szép  megyéjök  tag- 
jává emeltek;  mélyen  érzem  azon  megtiszteltetést,  hogy 
engem,  ismeretlent,  testvéri  körökbe  felvevének :  s  e  kegyes- 
ségért a  köszönet  és  hála  buzgó  érzelmei  szívemben  örö- 
kösek. 

Tisztelettel  és  szíves  bizodalommal  kérem  tehát  Tekin- 
tetes első  Alispán  urat,  légyen  a  nemes  megye  rendéi 
előtt  tolmácsa  buzgó  érzelmeimnek:  adjon  szavakat  néma, 
de  forró  köszönetemnek  s  ajánljon  engem  továbbra  is  a 
rendeknek  kegyességébe ! 

Azon  szíves  részvételért  pedig,  melyet  Tekintetes  első 
Alispán  úr  becses  levelében  nyilatkoztatni  méltóztatott, 
vegye  hálás  köszönetemet,  s  tartson  meg  becses  kedvezé- 
seiben,  ki  állandó  tisztelettel  vagyok  fenn  tisztelt  Tekin- 
tetes első  Alispán  úrnak  alázatos  szolgája 

Deák  Ferencz  s.  k. 

Jegyzet.  Borsodmegyének  1835.  augusztus  29-én,  b.  Vay  Miklós 
főispáni  helytartó  elnöklete  alatt  tartott  közgyűlésében  Szatmáry 
Király  József  első  alispán  azt  terjesztette  elő,  hogy  az  alább  követ- 
kező jeles  hazafiakat  Borsodmegye  táblabíráivá  válaszszák  meg,  ú.  m. 
gr.  Széchenyi  Istvánt,  gr.  Buttler  Jánost,  Somssich  Pongráczot,  Felső- 
büki  Nagy  Pált,  Deák  Ferenczet.  Kölcsey  Ferenczet,  Beöthy  Ödönt,  Balogh 
Jánost,  Tarnóczy  Kázmért,  Somssich  Miklóst,  Kocsi  Horváth  Sámuelt 

;         .       ,         .       ^      -^C^ 


és  Kossuth  Lajost.  E  megtiszteltetést  maga  az  első  alispán  adta  tud^ 
tukra  a  megválasztott  táblabíráknak  s  Deák  erre  írta  a  fent  közlött 
sorokat. 


-^Hí^ 

KOSSUTH  LAJOSNAK. 


Zala-Egerszeg,  szeptember  10-én  1886. 


Kedves  barátom !  Csodálom,  [hogyj  Zsivorának  a  zalai 
gyűlésröli  tudósítását  még  nem  kapta ;  de  hiszen  vesztve  nincs 
vele  semmi,  fő  vonásai  a  dolgoknak  azok,  mik  jelentésünk- 
ben foglaltatnak,  s  miket  levelemben  én  is  érdeklettem; 
jövőre  hiteles  levelezőnek  *)  Nagy  József  tiszti  alügyészün- 
ket  szólítottam  fel,  ki  meg  is  Ígérte,  hogy  időnként  gyűlé- 
sünkről tudósítást  küldend. 

Azonban  ne  igen  örüljön,  édes  barátom!  Zalának  és 
gyííléseinek,  mert  nálunk  is  sziszegve  fejet  emelt  a  kigyó- 
sereg;  Horváth  Muki  vezérök,  vagyis  inkább  ő  alkotója  egy 
ellenpártnak,  mely  minden  haladást  gátolni,  minden  szabad- 
elmti  végzést  felforgatni  készül.  Ö  már  természeténél  s 
megszokásánál  fogva  nem  vala  eddig  is  barátja  a  népnek 
s  a  nép  szabadságának  s  most  az  úrbéri  törvények  által 
megsértett  vagyonbeli  érdekei,  egy  pár  adag  hiúsági  vegyü- 
letek annyira  felforralták  keblében  a  mérget,  hogy  min- 
dent elkövet  pártot  szerezhetni;  egyenként  szólítja  meg  az 


*)  T.  i.  a  Törvényhatósági  Tudósítások  számára. 

urakat,  hogy  ellenünk,  kik  vele  egyet  nem  értünk,  mint 
veszedelmes  emberek  ellen,  vele  szövetkezzenek;  a  kikre 
szava  nem  hat,  még  asszonyok  által  is  magához  kívánja 
vonni;  sok  pártost  talál,  mert  az  úrbér  sokaknak  nem  tet- 
szik s  készül  rontani,  a  mit  oly  nehezen  építettünk ;  ron- 
tani pedig  nem  mesterség,  kivált  midőn  az  engedmények 
áldozatba  kerültek.  Az  úrbéri  törvényeknek  behozataláról 
most  tanácskozik  együtt  egy  megyei  választmány;  ebben 
Horváth  mindent  elkövet,  hogy  azon  törvényeket,  melyek 
neki  nem  tetszenek,  a  földes  urak  részére  magyaráztassa, 
de  még  eddig,  bár  pártja  indulattal  segítette,  boldogulni 
képes  nem  volt,  mert  azon  egyszerű  igazság,  hogy  tör- 
vényt a  megye  nem  magyarázhat,  a  törvénynek  egyes 
esetekre  leendő  alkalmaztatása  pedig  az  ítélő  székek  dolga, 
oly  igen  czáíblhatatlan  vala  nekik,  hogy  reá  felelni  sem 
valának  képesek.  Ha  kérdik  Horváthot,  mi  czélja  pártos- 
kodásának,  hiszen  az  úrbéren  segíteni  már  nem  lehet,  azt 
feleli:  hogy  a  szabadelmű  ideák  haladását  akarja  meggá- 
tolni. Valóban  óriási  munka,  ha  ezt  a  titkot  kitalálja, 
nagy  jutalmat  várhat  a  szent  szövetségtől ;  azonban  nekünk 
mégis  sok  kárt  és  még  több  alkalmatlanságot  okozhat,  s 
valóban  féltem  múlt  gyűlésünk  végzéseinek  nagy  részét; 
mert  kevesebb  ész  kell  ahhoz,  hogy  valaki  a  vak  és  vad 
arisztokracziát  fellármázza,  mint  ahhoz,  hogy  azt  megnyug- 
tassa. Személyemre  nézve  mindezekkel  nem  törődöm,  sőt 
némileg  örülhetnék  neki,  mert  nemcsak  ürügyet,  de  just 
adnak  annyira  óhajtott  független  magányomba  vonulni,  ha 

elveink  elbuktak ;  de  ezen  elvek  bukását  vérző  szívvel  saj- 
nálnám, mert  igazaknak  s  a  haza  boldogítására  szüksége- 
seknek vélem  azokat.  Horváth  pártja  jelenleg  inkább  lár- 
más, mint  veszedelmes,  de  félünk,  hogy  Kerkapoly  második 
alispán  fog  közelíteni  hozzájok.  Ennek  véleményét  még  nem 
tudom,  mert  eddig  határozottan  még  ki  nem  jelenté  magát. 
Közvető,  egyesítő  szerepet  játszik,  mi  igen  hamar  a  szárnyas 
egér  sorsára  juttathatja  az  embert.  Számolása  könnyen 
hibázhat;  ő  pedig  a  protestánsok  feje  s  így  nem  csekély 
fontosságú.  Azonban  az  idő  és  ügyünk  igazsága  sokon 
segíthet. 

Pestnek  határozata  helyes  az  iQakra  nézve,  nálunk  is 
szóba  fog  kerülni  a  jövő  gyűlésen;  de  nem  választmányt, 
hanem  felírást  akarnak  küldeni  uraink  a  per  felvétele  és 
az  ügyészek  meghiteztetése  iránt  is. 

Enzsel,  reménylem,  állhatatos  lesz. 

Wesselényi  igért*  hogy  ezen  hónapban  meglátogat,  neki 
tehát  csak  egynéhány  sort  irok,  közölje  kegyed  vele  e  levelet, 
mert  elveink  itteni  sorsát  nékie  is  mindenesetre  tudni  kell. 

Tolnay  Károly,  a  jegyzőnk,  viszi  a  levelet,  ki  az  or- 
szággyűlésen is  sok  időt  töltött,  ő  ujainknak  legjele- 
sebbike,  általában  az  ifjúság  jól  van  lelkesedve. 

Furcsa  látni  s  hallani  a  kormánynak  s  kormány  em- 
bereinek nevetséges  félelmét;  még  a  kisebbek  is  rémképe- 
ket alkotnak  magoknak  s  azzal  ijesztgetik  magokat  is,  egy- 
mást is;  ők  makacsul  hátat  fordítanak  a  felkelő  napnak  s 

önárnyékukat  iszonyú  rémnek  nézik ;  pedig  ha  ismernék  a 
hazát,  ismernék  az  embert  és  embereket,  szintúgy  tudnák, 
mint  mi  tudjuk,  hogy  alig  van  ország  Európában,  hol  ke- 
vesebbet lehessen  revolucziótól  tartani,  mint  jelenleg  nálunk ; 
csak  majd  ők  féltökben  olyan  balgatag  lépéseket  ne  tegye- 
nek, melyen  (nem  zendülést)  de  zavart  okozhatnak.  De 
ők  félnek  s  a  bokrokban  mozgó  nyulat  is  rablónak  vélik, 
pedig:  »est  genus  unum  stultitiae  nihilum  metuenda  timere*. 
Tolnay  több  leveleket  visz  tőlem,  melyek  rész  szerint 
Pestre  szólanak,  rész  szerint  tovább  küldendők,  kérem 
kegyedet,  utasítsa  őtet,  ha  szükséges  leend. 

Baloghról  itt  erős  volt  a  hír,  hogy  Barsnak  első  alis- 
pánja; kételkedem  rajta,  de  ha  való  is,  fontos  okának  kell 
lenni,  mely  miatt  e  hivatalt  elvállalta,  mert  benne  csalódni 
lehetetlen. 

írjon  édes  barátom  és  szeresse  hív  barátját. 

D.  F. 

A  mit  Kerkapolyról  írtam,  Wesselényin  kivűl  senkivel 
sem  szeretném  tudatni. 

Kivűl:  Tekintetes  Kossuth  Lajos  úrnak,  Pesten  a  József- 
téren, az  óránál,  gróf  Szapáryné  házában. 

B.  WESSELÉNYI  MIKLÓSNAK. 

[10]  Zala-Egerszeg,  szeptember  10-én  1836. 

Kedves  Miklósom !  Az  átkozott  füredi  kígyó  csípése 
tehát  oly  mérges  volt:  hogy  miatta  még  most  is  sínlődve 
az  ágyat  nyomod?  Siess  gyógyulni  barátom,  és  jöjj,  hogy 
ölelhesselek  minél  előbb;  van  sok,  miről  szólani  szeretnék, 
pedig  sokat  szólani;  röviden  írtam  ma  róla  Kossuthnak, 
kívánd  e  levelemet  magaddal  közöltetni,  néked  nem  ismét- 
lem azokat,  mert  lehet,  hogy  levelem  Pesten  már  nem  talál, 
s  azután  Kehidán  szóval  többet. 

Mind  a  két  kedves  leveledet  vettem.  Rút  dolog,  mit  az 
ifjakkal  tesznek;  a  fiskus  vádja  általános,  puszta  és  tág 
értelmíí,  mindent  alája  lehet  vonni,  a  titkolózás  mester- 
sége szokott  azoknak  lenni,  kik  az  igazságos  közvéleményt 
méltán  rettegik,  más  kormány  siet  tudatni  a  nemzettel 
azon  vétket,  mely  miatt  ily  kemény  eszközökhöz  nyúlt,  hogy 
megmutassa,  hogy  egyedül  a  kénytelenség  vezette  ke- 
mény eszközökre,  s  itt  nálunk  e  helyett  titkolózást  válasz- 
tanak. Én  az  ifjak  vétkét  nem  tudom,  sőt  még  azt  sem, 
a  mi  okot  adott,  hogy  a  kormány  őket  vétkeseknek  vélje, 
de  nem  hihetem  őket  oly  balgatagoknak  is,  hogy  a  fiskus 
vádja  alá  tartozható  tettet  követtek  volna  el.  Enzsel  lel- 
kesen viselte  magát ;  reménylem  állandó  marad  s  meges- 
küdni nem  fog.  Vájjon  elzárják-e  őtet  akkor  a  per  vé- 
delmétől ? 

Kubinyi  rnegküldötte  nékem  a  Te  peredben  hozott  íté- 
letet, —  ez  nékem  váratlan  nem  volt,  mert  —  —  — 

E  levelet  Csányi  Elek  és  Tolnay  Károly  viszik;  ez 
utolsó  ifjaink  legjobbika,  fogadd  őket  szívesen. 

Isten  véled!  gyógyulj,  jöjj   és   szeressed  hív  barátodat 

D.  F-T. 
Czím:  Méltóságos  B.  WesseUmji  Miklós  úrnak  Pesten. 

KOSSUTH  LAJOSNAK. 

[11]  Kehidán,  deczember  31-éii  1836. 

Kedves  barátom!  Az  esztendőnek  utolsó  napján  írok, 
azon  esztendőnek,  mely  annyi  súlyos  csapással  ostorozott 
bennünket.  A  görcsmirígy  életünket  fenyegette,  vagyonun- 
kat a  marhavész,  reményeinket  a  tavaszi  fagyok  tették 
semmivé,  veszélyeztetve  van  a  szabad  polgárok  személyes 
biztossága  s  a  szebb  jövendőt  igérö  nemzeti  kifejlődés  gyenge 
csemetéjét  a  rémkórságos  tudatlanság  a  hatalomtól  köl- 
csönözött erőszakkal  akarja  feldúlni.  Átokkal  teljes  év  volt 
ez,  súlyos,  de  méltó  büntetése  sok  százados  vétkeinknek, 
melyet  elismerni,  megbánni  s  jóvá  tenni,  fájdalom!  oly 
kevesek  hajlandók.  De  lefolyt  e  hosszú  év  is ;  általrepült 
setét  hónába  s  nem  hagyott  nekünk  mást,  mint  vérző  keb- 

lünk  sajgó  fájdalmát  s  azon  édes  reményt,  hogy  beköszöntő 
testvére  áldást  hoz,  kiállott  fájdalmunkat  gazdagon  pótlan- 
dót.  Megtanítja  talán  nemzetünket  is  a  szenvedés  arra, 
hogy  igazság  és  egyesség  szülhet  csak  közerőt,  közboldog- 
ságot. 

Hertelendy  Pestre  utazik,  általa  küldöm  e  néhány  soro- 
kat; ő  még  csak  a  jövő  héten  indul  vagy  a  másikon,  vagy 
talán  a  harmadikon,  de  elmegy  és  én  használom  ez  alkal- 
mat kegyeddel  néhány  perczet  elfecsegni  czél  nélkül,  rend 
nélkül,  de  annál  édesebben,  mert  visszavarázsolva  érzem 
magamat  a  múlt  időbe,  midőn  a  sok  kellemetlen  küzdés 
között  édesen  folytak  le  néhány  óráink.  Kegyed  exkom- 
munikálva  van  a  kormány  által,  s  azért  levelet  postán  nem 
kaphat,  mert  ügy  hallom,  nem  adják  azt  kézre,  tőlünk  pedig 
ritkán  vagyon  biztos  alkalom  Pestre,  mert  Zalának  minden 
kereskedési  összeköttetése  Bécs  felé  vonul;  így  tehát  leve- 
leim ritkák  kegyedhez,  mert  noha  titkaim  nincsenek  és  gyű- 
lölöm is  a  titkolódzást,  restellek  mégis  kegyed  czímzete 
alatt  a  zalabéri  vagy  budai  postamestereknek  leveleket  fir- 
kálni. 

Kegyednek  megyénkhez  intézett  kérelemlevelét  jövő 
közgyűlésünkre,  mely  januárius  9-én  fog  tartatni,  beadom. 
Zala  már  pártolta  ez  ügyet  múltkor  is,  most  bizonyosan 
vissza  nem  fog  lépni ;  sükere  felírásunknak  nem  lesz,  de  a 
nemzet  felszólalván,  jövendőre  használhat.  Miolta  a  kére- 
lemlevél kezemhez  jött,  közgyűlésünk  nem  vala,  azért  ma- 
radott ily   későre   benyújtása.     Utolsó   közgyűlésünk   elha- 

tározá  a  Törvényhatósági  TuDósíTÁsoKat  a  megyei  közönség 
számára  meghozatni  s  mind  e  végzésnek  közlése,  mind  a 
díjnak  megküldése  főjegyzőnkre  leve  bízva ;  nem  tudom, 
teljesítette-e  már  főjegyzőnk  mindezeket?  Ha  nem,  tehát 
bizonyosan  a  biztos  alkalom  hiánya  okozta  késedelmét; 
tudósítson  engem  kegyed  mind  erről,  mind  pedig  arról, 
ha  vájjon  igaz-e,  hogy  postán  levelek  kegyed  kezébe  nem 
jutnak? 

Mi  az  ifjak  ügyében  megtevénk  bécsi  utunkat;  mint 
Pest  példájából  előre  látható  vala,  siker  nélkül.  November 
11-kénjütt  össze  megyénk  választmánya  Bécsben;  másnap 
reggel  elnökünk,  Kerkapoly  alispán,  elment  a  kanczellárhoz 
megmondani  itt-létünket  s  megtudni  vele  szóihatásunk  órá- 
ját, melyre  Pálffy  (ki  az  alispánt  igen  nyájasan  fogadta) 
azt  kérdé  tőle :  ha  vájjon  a  választmány  ő  hozzá  is  vagyon 
küldve?  mert  akkor  azt  ő  is  nemzeti  öltözetben  fogja  elfo- 
gadni: de  az  alispán  azt  válaszolta,  hogy  ő  hozzá  küldve 
nem  vagyunk  s  egyedül  azért  fogunk  nála  megjelenni,  hogy 
ötét,  mint  főkanczellárt  megkérjük,  hogy  hivatalánál  fogva 
a  királyi  szék  elibe  juthatást  eszközölje  nekünk.  Pálffy 
tehát  Kerkapolyval  úgy  egyezett,  hogy  még  az  nap,  azaz 
november  12-én  délutáni  1  órakor  nála  megjelenhetünk. 
Mi  a  mondott  órán  magyar  ruhában  megjelentünk,  ő  dol- 
gozó szobájában  nem  nemzeti  ruhában  fogadott  bennünket. 
Elnökünk  magyarul  előadá  küldetésünk  czélját,  Pálffyt  fel- 
szólította, hogy  mint  kanczellár,  hivatalánál  fogva  eszközölje 
ő  felsége  elibe   bocsáttatásunkat,    melyre    Pálffy    hivatalos 

redőkbe  szedett  arczczal,  egy  keveset  elfogulva,  reszkető 
hangon,  akadozva,  de  el  nem  akadva  deákul  azt  válaszolta : 
midőn  neki  értésére  esett,  hogy  Zala  is  e  tárgyban 
választmány  által  kíván  ő  felsége  eleibe  járulni,  mind  hiva- 
talánál, mind  azon  szeretetnél  fogva,  melylyel  a  haza  pol- 
gárai iránt  viseltetik,  kötelességének  ismerte  azt  azonnal 
ő  felségének  megjelenteni,  melyre  is  ő  felségétől  azon  ke- 
gyelmes határozatot  vette,  hogy  ő  felsége  ugyan  a  törvény- 
hatóságoknak rendes  úton  felküldendő  felírásait  kegyesen 
fogadja  és  határozat  alá  is  véteti  mindenkor,  de  a  régi  idő- 
től fogva  ez  ideig  szokatlan  módot  el  nem  fogadja.  Ö  fel- 
sége tehát  neki  megparancsolta,  hogy  ha  a  zalai  választ- 
mány nála,  a  kanczellárnál,  megjelenend,  annak  ő  felsége 
nevében  s  egyenes  parancsolatjából  mondja  meg,  hogy  a 
választmányt,  mely  ő  felségének  helybenhagyását  nem  nyerte, 
sem  úgy  mint  választmányt  együtt,  sem  egyesleg  e  tárgy- 
ban (hoc  ex  obtutu)  ő  felsége  eleibe  bocsájtani  nem  fogja : 
megnyugtatására  azonban  a  választmánynak  a  felírást,  me- 
lyet magokkal  hoztak,  a  kanczellár  vegye  át  s  azt  ő  felsége 
annak  útján  fel  fogja  vétetni  (in  pertractationem),  melyet 
midőn  ő  (a  kanczellár)  nekünk  egyenesen  ő  felsége  nevében 
s  annak  kegyelmes  parancsolatjából  kinyilatkoztat,  magát 
kedvezéseinkbe  (favoribus)  ajánlja.  Elnökünk  azt  felelte, 
hogy  fájdalmas  érzéssel  értjük,  hogy  a  királyi  szék  eleibe 
juthatás  ő  felsége  parancsolatjából  el  vagyon  előlünk  zárva; 
s  meg  fogjuk  ezt  szomorodott  szívvel  küldőinknek  jelenteni, 
de  minthogy  megbízásunk  határozottan  az,  hogy  a  felírást 

egyenesen  ő  felségének  kezeibe  adjuk,  azl  most  ő  exczellen- 
cziájának  által  nem  adhatván,  küldőinknek  vissza  fogjuk 
vinni.  Ezek  után  mi  is,  Pálífy  is  magunkat  meghajtván, 
tőle  (és  én  másnap  Bécsből  is)  eltávoztunk.  Nekünk  tehát 
a  kanczellár  semmit  sem  szólott,  a  mi  csak  távúiról  is  sértő 
lett  volna,  de  egyébiránt  azt  épen  magára  nézve  tette  oko- 
san.    Jelentésünk  a  jövő  közgyűlésen  fog  felvétetni. 

Miklós*)  barátunk  ügyében  még  júniusi  gyűlésünkből 
felírtunk,  arra  most  érkezett  egy  kir.  válasz,  mely  szinte 
a  jövő  gyűlésen  felveendő ;  megküldöm  ezen  királyi  választ 
párban  ide  zárva,  mint  azt  velem  az  alispán  közlötte;  furcsa 
és  zavart  annak  tartalma,  elveit  és  kitételeit  nagy  részben 
hallottuk  már  a  főrendi  táblán,  de  a  kormány  nevében 
ezeket  mondani  még  különösebb. 

Miklós  eddig  már  Pesten  lesz,  szívesen,  igen  szívesen 
köszöntse  ölet  kegyed  nevemben  s  közölje  vele  a  királyi 
választ;  bécsi  utunkat  hazajövetelemmel  tüstént  megírtam 
neki  Pozsonyba,  nem  tudom,  megkapta-e? 

Pesten  és  Zalán  kivűl  más  megyei  választmány  az  ifjak 
dolgában  még  nem  volt  Bécsben,  pedig  Bars  és  Komárom 
is,  úgy  hallom,  választmányt  határoztak,  nem  tudom,  miért 
maradtak  el  ezek? 

A  fej  ér  vármegyei  tisztújítás,  de  még  inkább  az  ezt 
megelőző  gyűlés  Bécsben  sem  vala  igen  kedves.  Szluha 
azonban   megkapta    gazdagon   jutalmát.     Szegény    kunok! 


*)  T.  i.  Wesselényi  Miklós. 

sajnálom  őket,  sajnálom  lUésyt;  a  finom  jezsuita  Mihalkovics 
mellé  még  épen  egy  durva  kapuczinus  kellett,  hogy  a  kerü- 
letekben egy  boldogító  polgári  s  vallási  inquiziczió  álljon  fel 
s  imé  megkapták  azt  a  kerületek  Szluhában.  Boszan- 
kodnak  Bécsben  Pestnek  végzésén,  a  Törvényhatósági  Tu- 
DósíTÁsoKat  tárgyazón  s  ez  (ügy  írják  nekem  Bécsből  de- 
czeraber  7-röl)  a  dolognak  sokat  fog  ártani,  (azonban  ki 
tudna  ezen  urak  szövevényes  balgaságán  eligazodni.)  Annál 
kedvesebb  volt  ott  fenn  a  tolnai  tisztújítás,  melyben  a  Dőry- 
és  Perczel-párt  a  szabadelműeken  elhatározottan  győzedel- 
meskedett. Már  is  mutatkoztak  következései  a  múlt  gyű- 
lésen. Bezerédj  azolta  nem  írt,  csak  szóval  üzent  s  opti- 
mizmusának kiapadhatatlan  forrásából  reményt  merítve,  azt 
izente:  »non  est  desperandum ; «  én  is  azt  mondom,  noha 
sok  jó  ember  kételkedik,  hogy  Pistánknak  követté  válasz- 
tása jövendőre  kivihető  legyen  s  ez  publica  calamitas  volna. 

íme  közlök  kegyeddel  némely  kivonatokat  egy  pár 
bécsi  levélből,  melyeket  deczember  4-ről  s  8-ról  kaptam ; 
írójok  olyan,  ki  puszta  híreken  nem  épít,'  s  mit  eddig  tőle 
tudtam,  nem  voltak  soha  alaptalanok,  forrásai  jók  s  maga 
vigyázó. 

Deczember  4-ről:  »a  pesti  gyűlés  mennydörgésének  ide 
hatását  a  nádor  által  akarják  akadályozni;  a  kormány  — 
úgy  látszik  —  engedni  épen  nem  akar;  e  napokban  egy 
főispáni  helytartó  és  egy  helytartói  tanácsos  előtt  a  kan- 
czellár  ügy  nyilatkozott:  Ha  8  száz  esztendeig  tudott 
Magyarországgal   bírni   a  király,  a  9-ik   században   is   fog 

azzal  bírni  tudni.  A  kanczellár  minden  hazai  rosszat 
Reviczkynek  tulajdonít;  ellenben  ma  is  vágynak  a  főbb 
német  urak  között,  kik  ennek  elmozdítását  (Reviczkyét) 
sok  következő  zavarok  kútfejének  hiszik,  s  úgy  tartják, 
hogy  őtet  a  kormány  előbb-utóbb  nem  nélkülözheti.  A  kan- 
czelláriát  ismét  két  referendáriussal  akarják  szaporítani. 
A  magyar  dolgok  itt  sok  gondot  okoznak,  különösen  min- 
denkori mozgásban  tartja  őket  a  vármegyék  levelezése,  két 
ízben  szólíttatott  fel  a  kanczellária  a  kabinet  által :  adna 
véleményt,  mi  módon  lehetne  azt  akadályozni?  Ez  kike- 
rülőleg  felelt,  s  másod  ízben  úgy  nyilatkozott,  hogy  beavat- 
kozás a  kormány  részéről  csak  speczifikus  veszedelmes  tár- 
gyú esetekben  történhet;  hogy  ismét  hiba  nem  történt, 
Rartalnak  lehet  tulajdonítani,  ez  csakugyan  legderekabb 
ember  közöttök.  Rotschild  a  kölcsönözést  megtagadta. 
Midőn  Metternich  Lajos  főherczegnek  kinyilatkoztatta,  hogy 
a  kamatok  fizetései  új  kölcsönt  kívánnak,  ez  a  császári 
família  minden  tagjainak  összehívását  kívánta  a  császár- 
nak javaslani,  Metternich  ellenben,  hogy  ezt  elkerülje,  Ko- 
low^ráth  visszahívását  javasolta;  visszahívására  Clam-Mar- 
tinicz  személyesen  küldetett  hozzá  november  2-ik  hetében. 
Ö  (Kolowráth)  most  már  itt  van,  őtet  a  külföld  belső 
miniszternek  hiszi,  pedig  az  nem  igaz.  Lehet,  hogy  megal- 
kusznak,  hihető  is,  hogy  megalkusznak,  mert  őtet  nehezen 
nélkülözhetik;  de  tegnap  még  távol  volt  az  egyesség.  Ko- 
lowráth távollétében  sok  változások  történtek  s  épen  olya- 
nok, miket  ő  ellenzett,  több  olyan  személyek  nyertek  hiva- 


31 


1836.  Kossuth  Lajosnak. 

talokat,  kiket  ő  eddig  akadályozott,  s  általában  a  körül- 
mények úgy  intéztettek,  hogy  a  beldolgokra  ügyelésben  a 
külminiszternek  nagy  befolyása  legyen.  E  szerint  az  alku 
nehéz,  egyik  rész  befolyását  alapítani,  másik  azt  gyökeres- 
tűi  kiirtani  akarván.  Ezen  kivűl  több  nagyérdekű  feltéte- 
lek alatt  ajánlja  csak  készségét  Kolowráth  a  még  eddig  el 
nem  fogadott  hivatalnak  isméti  elfogadására;  nevezetesebb 
kívánatai  következők:  » mivel  a  kamatokat  fedezni  szüksé- 
ges, tehát  az  üj  adósságtételt  elkerülni  nem  lehet,  de  lehet 
úgy  intézkedni,  hogy  ezentúl  a  költségek  nevezetesen  keve- 
sedjenek,  mind  a  katonai,  mind  a  polgári  sergek  száma  s 
a  kelleténél  nagyobb  penziók  szállíttassanak  le,  ezután  pen- 
ziók csak  érdemeseknek  adassanak ;  a  külső  dolgokba  csak 
annyira  avatkozik  Ausztria,  mennyire  azok  a  császárság 
érdekével  pozitív  érintésben  állanak  *) ;  a  belső  minisztérium 
úgy,  mint  a  külső  egyedül  a  császártól  függjön,  pénzről 
minden  minisztérium  számoljon.  Mint  minden  alkunál, 
úgy  ennél  is  némely  kívánat  füstbe,  némely  teljesedésbe 
megy.  Kolowráthról  azonban  azt  hiszik,  hogy  kívánatinak 
lényegesebb  részeitől  el  nem  áll.  Metternich  így  mega- 
kasztva még  nem  volt,  ha  Kolowráthtal  egyezni  nem  tud, 
a  császári  família  kongresszusa  lehetséges.  Lajos  főherczeg 
aggódása  nagy;  a  vita  közben,  mint  mondják,  ezen  fontos 
szavakra  fakadott:    »Die    Herren    dürfen    nicht   vergessen. 


*)    18.S6.  esztendőben  35  millió  fordíttatott  czímtelen,  névtelen 
külső  dolgokra. 

dass  die  verschiedenen  Theile  der  Monarchie  wenig  Be- 
rührungs,  aber  viele  Abstossungs-Punkte  gewahren.« 

Deczember  8-ról:  ma  haliam,  hogy  Kolowráth  tegnap 
estve  határozottan  lemondott  a  minisztériumról,  mivel  segít- 
ségével s  befolyásával  Metternich  a  kölcsönt  elintézvén, 
leglényegesebb  kívánatinak  ellene  szegült,  sükerülvén  neki 
Lajos  főherczeget  is  részére  bírni;  mind  e  mellett  Lajos  fő- 
herczeg  és  Ferencz  Károly  még  mindég  marasztják  Ko- 
lowráthot.  A  kormány  látni  kezdi,  hogy  PálíTyval  szeles 
időkben  habok  között  nem  nagy  szerencsével  vitorlázhat. 
A  két  új  titoknok  közül  eddig  itt  Zsedényi  jobban  tetszik ; 
úgy  mondják,  ez  tisztábban,  világosabban  referál  Andrássy- 
nál;  ezek  kivonatjai  a  bécsi  leveleknek. 

A  Törvényhatósági  TuDósiTÁsoK-ból  én  még  csak  tíz 
vagy  tizenegy  számot  kaptam,  küldje  meg,  kérem,  Herte- 
lendy  által  a  hátralevőket.  A  jövő  félesztendőre  ime  ide 
zárom  az  előfizetési  díjt  25  p.  frtot,  időnként  csak  lesz 
alkalom  a  lapok  elküldésére. 

Isten  áldja,  édes  Lajosom!  minden  áldásával.  írjon 
Hertelendy  által,  tudósítson  mint  létéről,  tudósítson  Miklós- 
ról s  a  szerencsétlen  ifjakról,  írja  meg,  miben  van  jelen- 
leg ezeknek  dolguk,  ki  védi  őket  s  mit  hallani  a  bírák 
véleményéről;  ezek,  hallom,  már  előre  kemény  szavakat 
hallatnak.     Isten  áldja,  írjon  s  szeresse  barátját  D.  Ft. 

Zala-Egerszeg,  január  27-én  1837.  Hertelendy  még 
csak  a  jövő  héten  megy  vagy  küld  Pestre  s  így  leve- 
lem még  most  is  itthon  van ;    írok  tehát   némelyeket,  mik 

azolta  történtek.  Gyűlésünk,  mely  január  9-én  kezdő- 
dött; szokás  szerint  csendes  vala,  mert  a  legfonto- 
sabb tárgyaknál  is  közértelem  s  általános  egyetértés  ural- 
kodott; felvétetett  a  Bécsbe  küldött  választmánynak  je- 
lentése, melynek  tartalmát  már  ezen  levélben  megírtam ; 
felvétetett  ennek  folytában  két  királyi  válasz;  egyik,  mely 
a  szólás  szabadsága  iránti  felírásunkra  érkezett,  s  másik, 
mely  az  elfogott  szerencsétlen  ifjak  ügyében  felküldött  1-ső 
felírásunkra  adatott  ki,  s  mindezeknek  következtében  vita- 
tás és  ellenmondás  nélkül  felírás  határoztatott  el.  A  szó- 
lók előadásai  keserű  panaszok  valának,  a  törvénysértés 
ellen  keserű  kifakadások,  de  mind  egy  értelemben  a  sér- 
tett szabadság  ügyét  melegen  pártolók.  Felvétetett  önnek 
kérelme  is  a  Törvényhatósági  Tudósítások  ügyében  s  e 
kérelem  most  is,  mint  egyébkor,  szinte  közértelmű  s  álta- 
lánosan forró  pártolásra  talált,  s  e  részben  is  a  felírás  elha- 
tároztatott; ugyan  Hertelendy  viszi  el  kegyednek  a  megye 
végzését,  mely  által  még  az  októberi  gyűlésben  megrendel- 
tetett, hogy  a  Törvényhatósági  Tudósítások  a  megye  szá- 
mára a  nemesi  pénztárból  első  kezdettől  fogva  meghozas- 
sanak. Ö  fogja  általadni  a  pénzt  is,  mely  azokért  jár ;  fő- 
jegyzőnk mindeddig  nem  talált  biztos  alkalmat  az  elkül- 
désre, kegyednek  pedig  postán  pénzt  vagy  levelet  küldeni 
nem  lehet.  Felvétetett  Miklósnak  tudósítása  is,  melyben 
azon  beírásokat,  mik  perébe  az  ország  gyűlése  olta  levének 
igtatva,  a  megye  rendéinek  másolatban  megküldi.  Ezen 
tudósítás  és  a  közlött   beírások   nyilván   az  ülésben   felol- 

vastattak ;  a  rendek  a  közlést  igen  szívesen  vevék  és  azo- 
kat a  levéltárba  tétetni  rendelek.  Én  jobbnak  látnám,  ha 
Miklós  az  egész  pert  kezdetitől  fogva  minden  beírásokkal 
és  oklevelekkel  együtt  lemásolva  megküldené;  mert  csak 
úgy  lehetne  némileg  a  bíróságokat  ellenörség  alatt  tartani; 
ha  a  törvényhatóságok  a  pernek  minden  legkisebb  körül- 
ményeit ismernék,  ügy  lehetne  figyelemmel  kisérni  a  per- 
nek minden  szakaszában  az  ítélőszékek  lépéseit  és  minden 
ember  a  megye  leveles  tárában  megtekinthetvén,  láthatná, 
nogy  az  ítélőszékek  törvény  és  igazság  szerint  hoznak-e 
ítéletet?  De  a  beírások  oklevelek  nélkül,  kivált  ha  azok  is 
csak  egy  időponttól  kezdve  küldetnek  meg,  csak  töredékek, 
melyek  a  per  valóságos  állásáról  t()kéletes  tudomást  nem 
adnak  s  a  rossz  akaratnak  van  büvóhelye,  mert  azzal  ment- 
heti magát  a  bíró,  hogy  a  perben  és  annak  irományaiban 
olyanok  találtatnak,  miket  a  közlő  elhallgatott.  írtam  ez 
iránt  Miklósnak  is  s  kértem,  ha  csak  különös  okai  nincse- 
nek, küldje  meg  az  egész  pert  irományaival  együtt. 

Megyénk  a  pecsétet  még  jüliusi  közgyűlésében  magyar 
körírással  rendelé  készíttetni  s  a  helytartó  tanácsot  meg- 
kérte, hogy  mivel  1837.  esztendőnek  kezdetétől  fogva  ezen 
magyar  körírású  pecséttel  fog  élni,  ezt  köztudomás  végett 
országszerte  hirdesse  ki.  Azonban  a  helytartó  tanács  vá- 
laszúi ezen  ide  zárt  intéző  levelet*)  küldötte;  az  abban 
felhívott  törvények  csak  arról  szólanak,  hogy  a  mely  me- 


*)  Nem  ismeretes. 


35  3* 


1836.  Kossuth  Lajosnak. 

gyeknek  pecsétjök  nincs,  kérjenek  pecsétet  ő  felségétől,  mi 
azonban  pecsétet  kérni  nem  fogunk,  mert  van,  s  annak 
körírását  magyarul  készíteni  különös  engedelem  és  kivált- 
ság nélkül  is  szabadnak  hiszszük.  De  van  ezen  felül  egy 
gyakorlati  példánk  is,  mely  a  kormánynak  gyakorlathoz 
ragaszkodó  embereit  meggyőzheti  igazságunkról.  Ugyanis 
1790.  esztendő  előtt  a  megye  pecsétje  az  évnek  feljegyzése 
nélkül  vala  kimetszve;  a  mondott  évben  újra  metszet- 
ték a  megye  rendéi  pecsét] őket  s  a  körírást  az  1790. 
évnek  feljegyzésével  megtoldották,  s  ez  minden  különös 
engedelem  nélkül  történt;  ha  tehát  a  körírásnak  ma- 
gyarra változtatása  különös  változtatásnak  tekintetik,  bizo- 
nyosan változtatás  volt  1790.  évben  annak  az  évszám- 
mal lett  megtoldása  is;  s  minthogy  akkor  sem  kértünk 
különös  kiváltságot,  azt  most  sem  fogjuk  tenni.  Ez  azon- 
ban csak  nagyobb  erősségül  hozatott  fel,  mert  határo- 
zatunk tisztán  azon  elvből  indult  ki,  hogy  semmi  törvény 
ezt  felsőbb  engedelem  tárgyává  nem  tette  s  az  egyenes 
következése  jussainknak  és  az  1836.  esztendei  törvényeknek 
stb.  Megírtuk  mindezeket  a  helytartó  tanácsnak  s  megír- 
tuk az  is,  hogy  semmit  sem  kételkedünk,  hogy  a  hely- 
tartó tanács  is  igazságunkról  meggyőződve,  a  hirdetést 
teljesíti ;  mi  azonban  már  az  évnek  kezdetétől  ezen  magyar 
körírásü  pecséttel  tettleg  élünk  is,  s  hogy  zavar  ne  támad- 
jon, minden  törvényhatóságot  arról  e  gyűlésből  tudósítunk. 
A  nép  nevelésére  nézve  még  júliusi  gyűlésünkből  egy 
választmány  vala  kinevezve,  mely  az  iránt,  miképen  lehes  - 

sen  abban  legsikeresebb  lépéseket  tenni,  véleményt  adjon, 
s  e  választmány  a  múlt  hetekben  összegyí'lt.  Mindenek 
előtt  szükségesnek  látták  a  falusi  oskolák  jelen  állapotjáról, 
azok  hiányairól,  a  hiányok  okairól  s  a  legkönnyebb  segéd- 
eszközök megszerzésének  módjáról  körűiményes  tudomást 
szerezni.  E  végre  tehát  a  választmány  tagjai  az  egész 
megyét  felosztottuk  magunk  között  úgy,  hogy  minden  tag- 
nak egynéhány  falu  jutott,  a  mennyire  lehetett  lakása 
közelében,  ezen  faluknak  iskoláit  tartozik  ő  megvizsgálni  s 
azokra  minden  tekintetben  felügyelni,  a  hol  vagy  a  meste- 
reknek kevés  a  fizetésök,  vagy  az  iskolák  épülete  nem  alkal- 
matos, vagy  a  mester  nem  tanítónak  való,  ott  a  földes- 
úrtól, vagy  ha  a  helység  elgyőzi,  a  lakosoktól  segédet  s 
pártolást  eszközölni,  kérni,  sürgetni  s  mindenekről  időn- 
ként jelentést  adni.  Ebben  az  a  főnyereség,  a  mit  nyilván 
tudatni  nem  kívánunk,  hogy  lassanként  a  nép  nevelése  köz- 
figyelem alá  kerül  s  a  papoknak  vagy  kormánynak  kezé- 
ből vagy  elvétetik  vagy  pedig  ellenőrségünk  alatt  lesz;  de 
azon  kivűl  is  más  pénzalapunk  nem  lévén,  egyesleg  min- 
den előkerülő  hiánynál  buzdítással,  kéréssel,  alkalmatlan- 
kodással,  erőlködéssel  sokkal  több  segédet  lehet  egyesek- 
től is  kicsikarni,  mint  általános  kollektákkal ;  felszólíttatnak 
ezen  felííl  a  megyei  birtokosok  pénz  adására  is,  hogy  a 
választmánynak  legyen  módja  olyan  hiányokon,  melyeket 
sem  az  illető  földesurak,  sem  a  lakosok  pótolni  nem  akar- 
nak, vagy  igen  szegény  megyénkben  pótolni  nem  tudnak, 
a    lehetőségig    segíthessen;    végre   ha    pénzalapunk    olyan 

gyűlne  össze,  mely  e  czélra  elegendő  volna,  egy  praepa- 
randiát  is  kívánnánk  állítani.  Azonban  nagy  uraink  leg- 
nagyobb része  szequeszlmm  alatt  van,  a  középosztály  nem 
tehetős,  s  így  én  a  koUektákból  nem  sokat  reménylek;  de 
egynéhány  ezer  forintunk  mégis  igen  ártatlan  forrásból 
együtt  van.  Ugyanis  Inkey  Ferencz  kamarás  meghaláloz- 
ván,  szerzeményének  legnagyobb  részét  tulajdon  leányának 
s  némely  legátumokat  pedig  jótevő  czélokra  hagyta.  Külö- 
nösen a  megyének  hagyta  több  ezer  kötetekből  álló  könyv- 
tárát s  muzsikai  eszközeit;  ezüstjeit,  mely  jóval  több  egy 
mázsánál,  az  alispáni  hivatalra,  mintegy  60  ezer  frtra  menő 
hagyományt  pedig  a  szegényeknek  oly  móddal,  hogy  ennek 
kamatjai,  kivévén  a  könyvtár  fentartására  és  szaporítására 
rendelt  évenkénti  600  frlot  s  a  gondviselők  fizetésit,  éven- 
ként kész  pénzűi  a  megyei  szegények  közt,  kiket  a  vár- 
megye ilyen  segédre  érdemeseknek  ítél,  kiosztassanak.  Sze- 
rettük volna  ezen  60  ezer  frtot  a  szegény  nép  nevelésére 
fordítani,  mert  így  a  szegények  legjobban  részesültek  volna 
belőle ;  de  az  nem  lehetett,  mert  a  végrendelés  szavai  na- 
gyon határozottak  és  megkötők;  azonban  az  ezüstre  nézve 
azt  határoztuk,  hogy  mi  azt  el  nem  fogadjuk  s  így  az  mint 
legatum  haerede  restitutum  ab  intestato  a  végrendelőt  illeti, 
az  pedig  visszaajándékozta  a  nép  nevelésére,  és  így  egy 
ártatlan  fogással  legalább  4 — 5  ezer  pengő  forintot  nyer- 
tünk e  szent  czélra.  Leánya  Karolina,  Horváth  Eduárd  úr 
hitvese,  atyjának  sírkövet  állíttat  s  engem  kért  meg,  hogy 
arra  egy  kurta  s  a  leánynak  gyermeki  szeretetét  s  hálás 

emlékét  kifejező  felírást  lapidar  stylban  szerezzek  valahon- 
nan. A  jó  leány,  ki  a  szent  czélt  ily  nemesen  szép  aján- 
dékával segítette  elő,  megérdemli,  hogy  kérelmét  teljesítsük : 
l^yen  tehát  oly  szíves  kegyed,  ha  gondjai  engedik,  maga 
is  írjon  s  kérje  meg  nevemben  Bajzát.  Vörösmartyt  s  más 
jó  barátinkat,  írjanak  s  küldjenek  nekem  valamit,  a  mi  e 
czélnak  megfelelő  l^yen:  adatok  nem  szüks^esek,  mert 
korát  és  halála  idejét  úgy  is  külön  fogják  a  síAöre  felje- 
gyezni. 

Múlt  héten  Kubinyinak.  ki  egy  perünkben  ügyvédünk, 
egy  oklevelet,  melyet  ö  maga  kívánt  és  honoráriumot  kí- 
vánván küldeni,  a  levelet  bepecsételve,  a  pénzt  pedig  le- 
számlálva általküldöttem  Körmödre,  hogy  ott  a  szorgalom- 
szekérre feladassék:  azonban  a  posta  expeditora  a  levelet 
általvevén,  megbízottamnak.  Fábián  István  táblabíránknak 
azt  mondotta,  hogy  ő  a  levelet  el  nem  küldheti,  hanem 
azonnal  a  főpósta-hivatalnak  fogja  általküldeni.  mert  nekik 
parancsuk  vagyon  minden  levelet,  mely  Kossuthnak  szól, 
vagy  melyben  Kossuthnak  szóló  levél  gyaníttathatik.  a 
főpósta-hivatalhoz  küldeni:  mivel  pedig  Kubinyi  Miklós  ür 
barátságban  lehet  Kossuthtal,  én  pedig  Kossuthot  minden- 
kor pártoltam,  ezen  levelét,  ha  innen  felküldetik  is,  a 
budai  pcistán  bizonyosan  letartóztatják  s  felbontják.  Fá- 
bián tehát  kénytelen  volt  a  levelet  visszavenni  és  azt  a 
pénzzel  együtt  új  borítékba  zárva  önnön  neve  alatt  (mint- 
hogy a  pénzküldéseknél  a  feladó  neve  is  recz^isszébe  igtat- 

tátik)  feladni,  hogy,  mint  kevesbet  gyanús,  biztosabban 
elmehessen.  Én  a  reczepisszét  is  Fábián  nevére  kaptam, 
kérem  tehát  kegyedet,  kérdezze  meg  Kubinyi  Miklós  urat, 
kit  igen  szívesen  tisztelek,  ha  a  levelemet  és  a  pénzt  meg- 
kapta-é?  Glosszák  e  dologban  nem  kellenek,  szárazon  elbe- 
szélve úgy  áll  az,  hogy  boszankodás  és  nevetés  fogja  el 
az  embert,  midőn  annyi  önkényt,  annyi  gyávaságot  egye- 
sülve lát.  Szépen,  járna  az  ember,  ha  valamely  fontos 
perben  idézve  levén,  valami  ügyésznek  prókátori  vallást 
ily  módon  küldene,  s  azt  ily  módon  elfognák  s  a  jólelkű 
embert  makacsságból  elmarasztalnák. 

Még  egy  kérésem.  íme  küldök  egy  iskatulába  zárva 
egy  tajtékpipát.  Kérem  kegyedet,  csináltassa  meg  azt 
számomra  következőképen:  a  pipa  valaha  nagyobb  lehe- 
tett, de  hihető,  eltört;  most  tehát  azt  ismét,  a  mennyire 
csak  lehet,  meg  kell  toldani  és  így  természetesen  a  fedelet 
tartó  ezüstnek  széle.sebbnek  kell  lenni;  de  vigyázzon  a 
pipametsző,  hogy  a  megtoldás  utóbb  le  ne  váljék  és  azért 
az  ezüstöt  elég  szélesre  és  különö.sen  szorosra  készítse; 
továbbá  fedelet  is  újat  kell  nekie  csinálni  és  pedig  Nagy- 
félét (einen  Nagy'ischen  Deckel),  olyan  formát,  mint  azon 
pipán  van,  melyet  kegyed  tőlem  bír  emlékül:  végre  a 
nyakának  végén  levő  ezüstöt  is  újra  kell  csináltatni,  mert 
ez  már  tág  és  soha  erősen  nem  fog  állani.  Kegyed  ért  a 
pipákhoz;  kérem,  ügyeljen  fel,  hogy  jól  elkészüljön;  igen 
szeretném,  ha  Hertelendy,  vagy  embere  feljöttével  ismét 
meghozhatná.     A  szükséges  költségekre  ide  zárok  5  pengő 

frtot.  NB.  A  megtoldásnál  vigyázni  kell  arra  is,  hogy  mi- 
dőn a  formát  javítani  akarják,  azt  jobban  el  ne  rontsák  s 
így  az  aránytalanul  nagy  se  legyen. 

Bécsi  levelezőm,  kinek  leveléből  már  feljebb  közlöttem 
némely  kivonatokat,  folyó  évi  január  13-áról  ezeket  írja : 
Hosszú  alkudozások  után  Kolowráth  feltételeinek  egy  része 
elfogadódván,  ő  csakugyan  visszalépett  a  minisztériumba: 
legnagyobb  eszköz  volt  a  megtartásában  az  özvegy  csá- 
szárné, kinek  befolyása  még  mindig  nagy ;  ezentúl  a  belső 
minisztérium  független  a  külsőtől,  vagyis,  mi  eddig  egy  volt, 
a  státus  kanczelláriától.  A  kiadásokra  nagyobb  felügyelés 
leend  s  küldolgokba  csak  annyira  avatkoznak,  a  mennyire 
azok  Ausztria  érdekével  egyenes  érintésben  állnak ;  az  idei 
kölcsön  el  van  intézve,  de  a  pénzek  még  nem  vétettek 
fel.  Úgy  mondják,  a  kormányzásban  most  kevesebb  ha- 
bozás vagyon  s  Kolowráthnak  mostani  állása  az  egészre 
jótékony  befolyású,  de  nem  így  a  magyar  ügyre;  ő  a  leg- 
nagyobb oligarcha,  engedni  nem  akar,  a  régi  kaptafa  he- 
lyébe újat  elfogadni  nem  akar,  kiváltképen  irtózik  a  kor- 
mány kompromissziójától;  mint  állítják,  rosszalja  Pest- 
vármegyének el  nem  fogadását,  de  most  már  más  vár- 
megyéket következetesség  tekintetéből  sem  lehet  a  király 
eleibe  ereszteni.  Azt  hiszi  ő,  hogy  a  kormány  erős  állása 
és  tekintete  fentartása  által  végre  mindent  legyőzend.  PálíTy- 
nak  erős  támasza.  »A  barsi  választmánynyal  miképen 
játszottak,  eddig  Pesten  szintén  bőven  tudva  lesz.«  Furcsa 
fentartása  a  kormány  tekintetének. 

Követi  jelentésünket,  melyben  országgyűlési  elveink 
adatnak  elő,  s  úgy  hiszem,  sértés  nélkül:  most,  midőn  a 
kinyomtatás  olta  fél  esztendő  elmúlt  és  a  példányok  nagy 
részben  elkeltek,  rosszalani  kezdi  a  kormány  és  az  ide 
csatolt  intető  levelet*)  küldötte  hozzánk,  melynek  tiltó 
tartalmát  mi  el  nem  fogadánk.  Még  furcsább  az  a  nóta, 
melyet  a  szegény  könyvnyomtatóval,  Sammerral,  ki  Vesz- 
prémben lakik  s  itt  megyénk  számára  egy  kis  fiók  műhelyt 
tart,  akarnak  aláiratni.  Azon  példányokat,  melyek  még 
Sammernál  voltak,  az  oskolai  direktor,  mint  lokális  czenzor 
tőle  elvette.  Zsedényi  udvari  titoknak  Bécsben  szóval  és 
azolta  levél  által  4  példányt  kért  tőlem  ezen  jelentésből, 
én  Ígértem  is  néki,  most  azonban  a  kívánt  példányok  he- 
lyett ezen  intető  levélnek  és  nótának  másolatát  küldöm 
meg  neki,  s  őt  mint  kormányi  tisztviselőt  a  konfiskált  pél- 
dányokra utasítom. 

A  Törvényhatósági  TuoósíTÁsoK-nak  15-ik  számát  is 
megkaptam  már.  Isten  áldja,  édes  Lajosom !  írjon,  de  csak 
biztos  alkalommal,  mert  máskép  meg  nem  kapom  levelét, 
szeresse  barátját  D.  F-t. 

Kivül:  Tekintetes  Kossuth  Lajos  táblabíró  és  hites 
ügyvéd  úrnak  tisztelettel.  Pesten. 


*)  Ismeretlen. 

B.  WESSELÉNYI  MIKLÓSNAK. 

[12]  Kehidan,  január  4-én  1837. 

Kedves  barátom!  Pozsonyból  csak  egy  levelet  kaptam 
Tőled,  azt,  melyet  N.-Levárdon  decz.  19-én  írtál,  s  ezt  is 
csak  tegnap  adták  kezemhez ;  a  másik,  melyet  Veszprém- 
ből most  vett  leveledben  említve  látok,  tudja  Isten,  hol  té- 
velyeg. 

Fölötte  sajnálom  pozsonyi  levelednek  elkésését,  mert 
épen  karácson  tájban  egész  a  más  napig  lett  volna  időm 
Veszprémben  vagy  távolabb  is  Veled  találkozhatni :  de  a 
posták  gyalázatos  rendetlensége  ezen  örömömtől  megfosz- 
tott. Sokat  hánytam-vetettem  eszemet  azon,  mikor  és  hol 
találkozzam  veled,  de  gyakran  ismételi  számolgatásim  mind 
inkább  meggyőztek  arról,  hogy  ez  talán  a  tavaszig,  midőn 
Pestre  szándékozom,  telje.sen  lehetetlen,  íme  számot  adok 
időmről :  olvasd,  és  szánd  barátodat,  ki  álmodott  független- 
sége mellett  ekképen  kötve  van. 

E  hónapnak  9-én  kezdődik  legalább  egy  hétig  tartó 
közgyűlésünk,  melyben  a  szokott  köztárgyakon  kivűl,  jelen- 
tésünk bécsi  útunkról,  a  szólás  szabadsága  iránti  felírá- 
sunkra érkezett  királyi  válasz,  Kossuthnak  újabban  beadott 
kérelme  s  a  te  tudósításod  fognak  felvétetni.  A  gyűlést 
követő  héten  egy  határozási  és  arány-pörben  mint  helyettes 
alispán  fogok  kimenni ;  a  felek  számos  apróbb  birtokú 
nemesek,    kik    már  a  határnapról    tudósítva    vannak ;    ha 

csak  szobában,  papiroson  dolgozhatunk  is,  e  két  munka, 
úttal  együtt,  legalább  három  napot  elveszi.  Utána  való  héten, 
azaz  januárius. . . ,  *)  napján  kezdődnek  a  törvényszékek, 
melyhez  én  bírónak  vagyok  kinevezve,  sőt  néhány  perben, 
melyek  az  első  alispán  előtt  folytak,  elnöknek  megkérve; 
tartanak  pedig  törvényszékeink  két  egész  hétig.  Ez  után 
tüstént  hozzá  kell  fognom  az  árvái  gyámi  választmány 
dolgaihoz,  mert  ezen  gyámi  választmány  elnökségét  elvál- 
lalván, kötelességemben  fekszik,  négy  esztendő  óta  nagy 
zavarba  jött  dolgait  rendbe  szedni,  a  dolog  pedig  sok;  lega- 
lább két  száz  jelentés,  számadás,  öszveírás  és  osztály  fel- 
veendő, megvizsgálandó  és  elintézendő;  örülni  fogok,  ha  e 
munkát  két  hét  alatt  elvégezhetem,  halasztani  pedig  nem 
lehet,  mert  a  választmányi  tagok,  és  sokan,  kiket  a  dolgok 
érdekelnek,  már  tudósítva  vágynak  róla.  Ezután  fog  öszve- 
ülni  a  választmány,  mely  a  nép  nevelése  tárgyában  dol- 
gozand  —  s  így  ez  mindössze  legalább  (5  vagy  7  hetet  el- 
vesz tőlem,  tavaszig  tehát  találkoznunk  úgy  szólván  lehe- 
tetlen; tavaszszal  azonban  Pesten  látlak  és  öUelek. 

Tudósításodat  a  közgyűlésen  magam  fogom  benyújtani. 
Talán  még  jobb  lett  volna  az  egész  pert  minden  iromá- 
nyokkal együtt  leíratva  megküldeni,  mert  így  tudta  s  látta 
volna  még  inkább  minden  ember  az  ellened  tett  lépéseknek 
nevetséges   alaptalanságát.     Ez   annyival   inkább  jó  volna, 


*)  Az  eredetiben  is  kihagyva  a  nap,  valószínűleg  még  Deák  sem 
tudta,  melyik  napon. 

mert  az  efféle  perek,  bevégzésök  után,  a  Kúria  levéltárában 
elrejtetnek,  s  azok  valóságos  tartalmát  senki  nem  tudja, 
az  ítéletben  pedig  nem  nehéz  okokat  felhordani,  melyek  a 
dolog  valóságának  meg  nem  felelnek ;  de,  ha  az  egész  per 
a  megyék  leveles-táraiban  meg  volna,  s  ott  azt  akárki  is 
láthatná :  a  bíróság  ítéletét  nemcsak  az  ítéletben  felhordott 
okokból  vagy  magános  emberek  egyes  előadásaiból,  hanem 
az  egész  perből  bírálná  meg  az  igazságos  közvélemény,  és 
nem  volna  senkinek  búvórejteke,  melybe  az  elől  elvonhatná 
magát,  sőt  a  késő  maradék  is  látná  s  láthatná  a  dolog  egész 
valóságát,  s  el  volna  vágva  az  útja  azon  mesés  híreknek 
s  hagyományoknak,  melyek  az  efféle  pereket  mindenkor 
kisérik  s  követik.  Ha  azonban  ezt,  bár  miért,  jónak  nem 
látod :  ez  is  jobb  a  semminél ;  én  tudósításodat  mindenesetre 
beadom.  Te  nem  akarsz  mást,  mint  a  valóságot  tudatni 
nyilvánosan  s  tudatni  mindazokkal,  kik  ügyedéi  a  nemzet 
közügyének  tekintették ;  ez  pedig  nem  helytelen,  mert  pered 
nem  titokban  foly,  és  titokban  nem  is  folyhat ;  sőt  ha  a  kor- 
mány meg  van  győződve  lépéseinek  törvényes  voltáról,  örülni 
kell  néki  ezen  lépéseden,  mert  a  ki  igazságot  akar,  szereti 
a  nyilvánosságot.  Azért  is  szeretném  inkább  az  egész  pert 
megküldetni,  mert  úgy  senki  nem  vádolhatna,  hogy  bár- 
mely. Téged  (az  ő  vélekedesök  szerint)  terhelő  körülmény 
el  van  hallgatva  —  az  igaz,  hogy  ezen  vád  alaptalan 
volna,  de  jobb  az  alaptalan  vádnak  még  lehetőségét  is  el- 
vágni, mint  azt  vagy  megczáfolni,  vagy  megvetve  elhall- 
gatni.   Te  utolsó  beírásodban  a  királyi  fiskust  vádolva,  ok- 

levelekre  hivatkozol;  a  fiskus  vádjaidat  tagadja,  vagy  leg- 
alább némely  más  körülményeket  említ;  effölött  a  dolog 
körülményeit  nem  ismerő  a  próbák  nélkül  tisztában  nem 
lehet,  s  így  pered  folytát  nem  követheti  úgy,  mint  kellene ; 
a  czél  tehát  teljesen  elérve  nincs.  Azonban  én  örömest 
alája  vetem  e  részbeni  nézeteimet  a  Te  véleményednek. 

Kossuthnak  biztos  alkalommal  írok,  talán  januárius 
végéig;  ezen  levelet  csak  Pestre  küldöm  Benyovszkyhoz, 
mert  nem  tudom,  Tamásiban  meddig  mulatsz.  Isten  véled, 
édes  Miklósom,  szeressed  szívbarátodat 

Deákot. 

Kivül:  Méltóságos  B.  Wesselémji  Miklós  Úrnak  t.  Pestm. 


Jegyzet.  Deák  nagy  buzgóságot  fejtett  ki  a  Wesselényi  nóta-pe- 
rének elsimításában.  Az  itt  közlött  leveiei  közttl  több  vonatkozik  e 
nevezetes  perre.  Wesselényi  az  erdélyi  országgyűlésen  viselt 
dolgaiért  már  előbb  közkereset  alá  fogatott;  a  szatbmári  megye- 
gyűlésen is  erősen  kikelt  a  kormány  ellen,  a  miért  szintén  vád 
alá  helyeztetett.  Ismeretes,  hogy  Wesselényi  védelmét  Kölcsey 
mesteri  tolla  készítette  el,  —  de  mint  e  levelek  mutatják  —  Deák 
is  több  helyes  tanácsot  adott  erre  vonatkozólag  s  általában  a  per- 
nek minden  mozzanatát  élénk  figyelemmel  kisérte.  L.  Jakab  Eleknek 
Wesselényi  bú'npere  czímű  könyvét. 

B.  WESSELÉNYI  MIKLÓSNAK. 

[13]  Veszprém,  deczember  24-én  1838. 

Kedves  barátom!  Ma  két  hete  hagytam  el  az  ágyat, 
s  tegnap  ide  Veszprémbe  érkeztem,  tűrhető,  de  még  nem 
tökéletes  egészséggel;  innen  még,  ha  lehet,  ezen  évben  in- 
dulok Pestre,  de  januárius  első  napjain  minden  bizony- 
nyal, hacsak  egészségemnek  valamely  véletlen  változása 
gátat  nem  vet.  Holmimat  egy  bőr  ládában  s  egy  bőrzsák- 
ban a  gyorskocsi  viszi  le,  czímzeted  alatt  szállásodra  uta- 
sítottam (Kecskeméti  útcza  446.);  kérlek,  vedd  gondvise- 
lésed alá.  Bécsből  egy  pár  téli  csizmát  várok,  s  azok 
vagy  egyenesen  Bécsből  a  szorgalomszekéren,  vagy  Zalá- 
ból a  gyorskocsin  fognak  Pestre  küldetni  az  én  nevem 
alatt,  de  fent  említett  szállásodra  utasítva;  kérlek,  vedd 
által  azokat  is,  és  fizesd  le  a  vitelbért. 

Joanovicsot  tiszteld  nevemmel,  ígéretére  számolok.  — 
Baloghot  is  tiszteld,  s  mondd  meg  néki,  hogy  nemsokára 
rekrutája  leszek  ismét. 

Isten  veled!  Néhány  nap  múlva  ölellek;  addig  is  sze- 
resd hív  barátodat  ^   ,     ^  ^. 

Deák  Ferenczet.  *) 

Kivül:  Méltóságos  B.  Wesselényi  Miklós  Úrnak  tiszt. 
Pesten  Kecskeméti  útcza  Nr,  446.   Dr.  Joanovics  úrnál. 


*)  A  levél  aljára   Wesselényi  e  megjegyzést  tette:  percepi  29. 
Dec.  1838. 

KARÁTSONYI  LÁSZLÓNAK. 

[u]  Pozsony,  1839 

Különösen  tisztelt  Tekintetes  Úr!  A  nyilvános  életnek 
rögös  pályáján,  gyakran  súlyos,  de  mindenkor  édes  pol- 
gári kötelességünk  teljesítésében  jutalmat,  ösztönt  és  a 
kitürésre  újabb  erőt  nyújt  polgártársaink  szíves  hajlandó- 
sága. Kétszeresen  édes  ez  nekünk  a  szép  Torontál  lelkes 
fiaitól,  kik  szorgalom  és  műveltség  által  az  országnak  ezen 
egykor  elhagyatott  részét  kies  édenné,  s  hazánknak  leg- 
gazdagabb raktárává  varázsolták,  s  ily  derék  honfiak  egye- 
sületének tagjává  lehetni,  nekünk  ismeretleneknek,  kedves 
megtiszteltetés.  Fogadja  tehát  a  Tekintetes  Ür  ezért  leg- 
szívesebb köszönetünket  s  legyen  szíves  nevünkben  azt  az 
egyesületnek  és  kijelenteni.  Különösen  tisztelt  Tekintetes 
Úrnak  alázatos  szolgája 

Deák  Ferencz. 


Jegyzet.  Deák  föntebbi  levelét  akkor  írta  Karátsonyi  László- 
nak, mikor  ez  utóbbi,  mint  a  torontáli  nemzeti  kaszitió-egyesíílet 
igazgatója,  levélben  értesítette  Deákot,  hogy  a  kaszinó  öt  tisztelet- 
beli tagjává  választotta  azon  hazafias  működésért,  a  melyet  az 
1832/6-ki  s  az  1839-ki  országgyűlésen  kifejtett. 

B.  WESSELÉNYI  MIKLÓSNAK. 

[15]  Pozsony,  július  22-éii  1839. 

Kedves  barátom !  Múltkor  postán  írtam  hozzád  né- 
hány sort  s  csak  annyit,  mennyit  postán  lehet,  —  most 
magános  alkalom  kínálkozik ;  mennyire  biztos,  nem  tudom, 
de  a  postánál  minden  esetre  jobb.  Leveleid  óta,  melyeket 
itt  kaptam,  több  magános  hírekből  hallom,  hogy  egészsé- 
ged tetemesen  javul,  szemed  is  kevesebbet  homályos,  ve- 
séddel nem  bajlódol,  s  ámbár  nagyobb  krizis  még  nem 
következett,  de  a  gyógyulá.shoz  teljes  a  remény.  —  Vajha 
mind  ezek  így  legyenek ! 

Mi  itten  politikai  pályánkon  sínlődö  állapotban  va- 
gyunk. —  A  felírást  gróf  Rádaynak  eltiltása  eránt  és  a  fel- 
írást a  szólás  szabadságában,  úgy  szinte  Kővár  meg  nem 
hívása  eránt  s  az  előleges  sérelmek  orvoslását,  a  magyar 
nyelvet  sürgetőket  s  több  izeneteinket  által  küldöttük  a 
főrendekhez,  de  ők  azt  válaszolták,  hogy  mindenek  előtt 
a  királyi  előadásokat  kell  tárgyaltatás  alá  venni,  s  az  által- 
küldött  sérelmeket  még  csak  tanácskozásba  sem  vették; 
most  már  a  negyedik  izenetet  váltjuk  e  fölött,  s  a  dolog 
még  folyvást  ugyanazon  egy  állapotban  vagyon.  —  Mi  az 
első  izenetben  határozottan  kijelentettük,  hogy  a  pesti  sé- 
relem, a  szólás  szabadsága,  az  előleges  sérelmek  és  Kővár 
meg  nem  hívása  kérdésein  kivűl,  semmi  más  tárgyban 
munkálatinkat  fel  nem   terjesztjük   mindaddig,   míg  Káday 

dolga  orvosolva  nem  lesz.  —  s  ezen  végzés  mellett  állott 
32  megye ;  most  azonban  egy  pár  hét  óta,  Zárka,  Marczi- 
bányi,  Ürményi,  Zsedényivel  s  a  többivel  éjjelenként  kon- 
ferencziákat  tartottak,  és  ezen  határozatot  szemközt  meg- 
támadni nem  mervén,  egy  mesterséges  közép  utat  gondol- 
tak ki  s  azt  állították,  hogy  »a  határozat  szerint  munkála- 
tinkat  másban,  mint  a  kijelelt  tárgyokban  fel  nem  terjeszt- 
hetjük, de  tehetünk  egy  oly  felírást,  melyben  az  újon- 
czokra  nézve  a  szükséget  megtudakozhatjuk,  s  az  vélünk 
közöltetvén,  az  előadásokban  munkálódhatunk  a  nélkül: 
hogy  határozatunkat  megsértenénk.*  Azonban  tüstént  ál- 
tallátták ezen  szövevényt,  sokan  élesen  kifakadtak  Zárka 
ellen,  ki  ezt  a  titkos  éji  konferencziák  következésében  a 
múlt  napokban  kerületi  ülésben  indítványba  hozta.  —  Hun- 
vár, a  veszprémi  követ,  Zárka  magyarázatát  jezsuita  ma- 
gyarázatnak, mentalis  reservatának,  mások  veszedelmes 
észszüleménynek  nevezték,  de  mind  e  mellett  annyi  párto- 
lója lett  az  indítványnak,  hogy  csak  alig  egy  vokssal  bu- 
kott el  a  kerületben,  —  s  ez  a  többségünk  is  csak  ügy 
lett.  hogy  Sopronvármegye  s  a  királyi  városok  nem  sza- 
vaztak. —  Az  ülésben  jó  formán  megnyernék  a  többséget, 
de  magok  közül  is  sokan  visszahökkentek  azon  keserű- 
ségtől, melylyel  a  dolgot  minden  felől  fogadták;  —  Zárka 
legalább  azt  mondja,  hogy  ő  az  országos  ülésben  azt 
többé  sem  elő  nem  hozza,  sem  nem  pártolja.  Ha  a  fő- 
rendek semmit  engedni  nem  akarnak,  akkor  elláthatatlan 
a  dolgok  kimenetele,  s  vagy    minket    rontanak   meg  útasí- 

tások  által,  —  vagy  a  kormány  elküldi  a  diaetát  végzés 
nélkül,  —  Ez  ugyan  kedvetlen,  sőt  káros  volna,  de  lehet- 
nek esetek,  mikor  én  legalább  erre  is  inkább  kész  vagyok, 
mintsem  hogy  nemzeti  jussaink  elöléséhez  járuljak. 

Hódosy,  a  bihari  követ,  hazament,  lemondván  a  követ- 
ségről ;  augusztus  első  napján  lesz  az  új  választás  s  azt 
beszélik,  hogy  Ödön  *)  bizonyosan  meg  fog  választatni,  - 
s  ennek  mi  igen  nagyon  örülünk. 

Klauzál  épen  nálam  van.  ()  Téged  ezerszer  csókol ;  ő, 
Pázmándy,  Somssich,  Palóczy,  Lukács  folyvást  a  régi  ös- 
vényen járnak.  —  Isten  veled,  kedves  Miklósom,  írj  vagy 
izenj,  midőn  lehet  és  szeressed  hív  barátodat 

Deákot. 

B.   WESSELÉNYI  MIKLÓSNAK. 

[16]  Pozsony,  szeptember  9-én  18.39. 

Kedves  barátom !  Augusztus  25-én  írott  szíves  leve- 
ledet tegnap  kaptam,  sietek  megnyugtatásodra  a  mai  postá- 
val egy-két  sorral  válaszolni.  —  Midőn  folyamodásodat  s 
az  ahhoz  tartozó  irományokat  kaptam,  néhány  nap  múlva 
lejött  Bécsből  Kiss  Lajos  ágens  úr,  én  véle  az  egész  dol- 
got közlöttem,  s  ő  igen  fontos  okoknál  fogva  legjobbnak 
vélte,  hogy  folyamodásodat  ő  fogja  Bécsben  benyújtani  s 
annak    rendén    felvételét  sürgetni:   minden   egyéb  avatko- 


*)  Beöthy  Ödön. 

zást  ezen  úton  kivííl  károsnak  lát,  —  én  tehát  az  iratokat 
kezére  adtam,  ő  a  folyamodást  bizonyosan  beadta,  de  még 
eddig  tőle  tudósítást  nem  vettem,  —  Sükert  reménylek. 

Országgyűlési  dolgainkról  ez  alkalommal  kiereszkedve 
nem  írhatok,  csak  annyit  mondok,  hogy  most  a  régiben 
vagyunk ;  mi  a  királyi  előadások  eránti  tractatust  megnyitó 
első  felírással  kapcsolatban  a  sérelmeket  is  fel  akarjuk 
terjeszteni,  a  főrendek  ebben  folyvást  ellenkeznek,  sőt  a 
sérelmeket  még  tanácskozás  alá  sem  vették ;  —  azonban 
mi  naponként  fogyunk,  félek  a  bukástól.  Gróf  Ráday  csak- 
ugyan tanácsunkra  lemondott,  folyó  hónap  24~én  lesz 
Pesten  a  választás,  —  bár  csak  Bezerédj  Pistát  választa- 
nák! a  mi  nem  lehetetlen. 

Isten  veled,  kedves  Miklósom,  tudósíts,  mikor  'lehet, 
gyógyulásod  haladásáról  és  szeressed  hív  barátodat, 

Deákot. 

KELEMEN  BENŐNEK. 

[17]  Bécs,  október  10-éii  1839. 

Tekintetes  úr!  E  pillanatban  kaptam  a  tekintetes  úr- 
nak levelét,  s  annak  tartalma  iszonyú  aggodalmamat  még 
neveli.  Még  most  is  kötve  vagyok  itt  félelem  és  remény- 
ség között,  s  az  Isten  tudja,  meddig  tart  e  gyötrő  bizony- 
talanság.    Hisz  én  is  eleget   hallok,    de  csak   puszta   hírt. 

bizonytalan  habozásul  s  gyakran  egymással  ellenkezőt; 
bíztatást  nékem  is  eleget  nyújtanak,  kivált  olyanok,  kiknek 
a  dologban  elhatározó  szavuk  nincsen,  s  kik  csak  társasági 
körökben  felkapott  egynéhány  szóból  jósolgatnak.  Hiszen 
jósolni  puszta  szavakból  oly  igen  szeretnek  az  emberek, 
de  jóslásaik  meg  nem  nyugtatják  keblemnek  hánykódásait ; 
nékem  való  kell. 

Irtóztató  helyzet  az,  melyben  mi  vagyunk,  kiknek 
egész  valónkkal  összeolvadt  szegény  Miklósnak  lelkes  ba. 
rátsága,  —  s  talán  a  borzasztó  bizonyosság  sem  volna  oly 
kegyetlen,  mint  ezen  kétségbeeséssel  határos  aggódás.  Ébren 
és  alva  csak  őtet  látom.  Szemei  világától  megfosztva,  ke- 
serű fájdalmas  vonásokkal  leng  előttem  képe  s  gyakran, 
midőn  fájdalom,  féltő  aggodalmam  s  a  bizonytalanság  ke- 
serűsége marczangolják  keblemet,  nyájas  arczot  kell  vin- 
nem a  társas  körökbe,  nehogy  talán  keserű  tekintettel, 
vagy  a  fájdalomnak  boszúsan  kifakadó  szavával  sértsek 
valakit  az  oly  könnyen  sérthetők  közül,  s  ezzel  talán  a 
szent  ügynek  ártsak. 

Már  közel  két  hete,  úgy  hallom,  hogy  az  egész  tárgy 
iránt  a  nádornál  kérdés  tétetett.  Tőle  azonban  a  válasz 
még  itt  nincsen.  Mi  az  oka  ezen  késedelemnek,  azt  tudni 
nem  lehet ;  talán  ott  lenn  a  dolog  mibenlétét  megtudni  nem 
volna  lehetetlen,  de  lényegeset,  s  oly  móddal,  mely  a  ná- 
dornál kedvetlen  ne  legyen.  Én  itt  fenn  kérek,  várok, 
sürgetek  és  esdeklem,  míg  a  dolog  jóra  vagy  rosszra  el 
nem  dűl. 

Szabadúlhatásom  ideje  tehát  ezek  szerint  még  most 
is  bizonytalan,  valamint  szinte  kétséges  a  siker  is;  de  ké- 
rem, igen  kérem  a  tekintetes  urat,  várjon  be  engem  Pesten, 
hiszen  ezen  állapot  oly  igen  sokáig  már  nem  tarthat. 

Miklóst  szívesen  és  forrón  ölelem.  Bízom  Istenben, 
hogy  engem  itt  a  lelki  erő  el  nem  hagy,  de  a  sorsnak 
azon  csapása,  ha  késő  vagy  épen  semmi  sikere  nem  lenne 
a  folyamodásnak,  keblem  nyugalmát  tán  feldúlná.  Szomorú 
kénytelenség  szülte  ezen  kötelességet,  de  édes  nekem  annak 
teljesítése;  minden  új  akadály,  minden  új  nehézség  új  erőt 
önt  keblembe,  mert  ki  őt  úgy  ismeri  mint  én,  úgy  szereti 
mint  én,  annak  ő  érette  semmi  sem  nehéz,  semmi  sem 
kedvetlen. 

Isten  áldja  a  tekintetes  urat,  szóval  Pesten  majd  többet. 
Szíves  barátja 

Deák  Ferencz,  s.  k. 


Jegyzet.  Deákot  mélyen  megillette  egyik  legjobb  barátjának 
balsorsa.  Bécsbe  ment  tehát,  hogy  Wesselényi  ügyében  mindent 
megtegyen,  a  mi  csak  tőle  telik.  Az  orvosok  ugyanis  azt  mondották, 
hogy,  ha  Wesselényi  kegyelmet  nem  kap,  teljesen  megvakul.  Innen 
a  levélen  elönilö  mély  fájdalom  s  kínos  aggodalom  hangja. 

(IR.  SZÉCHENYI  ISTVÁNNAK. 

[>8]  1889.  év. 

Igen  tisztelt  Barátom!  Köszönettel  küldöm  visíza 
Sopronmegye  választmányának  tudósítását  kereskedési  vi- 
szonyainkról ;  szeretnék  abból  magam  is  egy  példányt  sze- 
rezhetni. Figyelemmel  olvastam  át  ezen  munkát,  de  időm 
nincs,  hogy  annak  tartalmát  pontról-pontra  vizsgálgathassam, 
s  azért  múltkori  beszélgetésünk  folytában  csak  töredékesen 
mondom  el  azokat,  niik  ezen  munka  olvasásánál  eszembe 
jutottak. 

Az  első  szakaszt,  melyben  azok  dicsértetnek  s  elsorol- 
tatnak, miket  a  kormány  az  ipar  és  kereskedés  tekinteté- 
ben tett  és  tenni  engedeti,  úgy  hiszem,  Nagy-Károly  írta, 
legalább  az  ö  gúnyszelleme  vonul  azon  keresztül.  Néhány 
kereskedési  szövetség,  mely  sem  költségbe,  sem  áldozatba 
nem  került,  egy-két  vasút,  melyet  mások  készítettek,  s  a 
kormány  készítésüket  megengedte ;  ismét  néhány  vasút  ren- 
deletben, de  még  nem  természetben,  a  pesti  híd,  melyet 
ismét  nem  a  kormány  épít,  melyre  nézve  egész  érdeme 
az,  hogy  építésében  talán  még  több  akadályt  tehetett  volna, 
mint  a  mit  eddig  tett,  egy  szóval  mindazok,  mik  k()szö- 
nettel  említtetnek,  oly  parányiak  s  mégis  oly  hangon  vannak 
kiemelve,  hogy  mindenki,  a  kinek  eszébe  jut,  a  mit  ipar 
és  kereskedés  emelésére  a  kormány  tehetett  s  tenni  köte- 
leségéhen  állott  és  tenni  mégis   elmulasztott,  s  a  ki  ezeket 

amazokkal  összehasonlítja,  Sopronmegye  választmányának 
dicséretében  s  köszönetében  éles  és  szándékos  gúnyolódást 
talál,  mely  annál  igazabb  és  keserűbb,  mert  magyarok 
mondják,  kikért  a  kormány  ipar  és  kereskedés  emelésére 
mindazon  milliókból,  miket  ez  országból  közvetve  és  köz- 
vetlen évenként  nyer,  semmit,  s  ezen  nagy  szónak  teljes 
értelmében  épen  semmit  nem  tett,  elnyomására  pedig  szinte 
semmit  —  el  nem  mulasztott. 

A  mi  az  egész  birodalom  kereskedésének  jelen  álla- 
potát illeti,  az  nem  kedvező,  az  igaz;  de  ha  tekintjük, 
hogy  az  egész  birodalomnak  kereskedési  vesztesége  csak 
egy  millió  forint  volt  évenként,  s  ezt,  sőt  három  ennyit 
maga  vesztett  Magyar-  és  Erdélyország  a  külföld  irányában ; 
ha  tekintjük  továbbá,  hogy  a  birodalom  egyéb  részei  Ma- 
gyar- és  Erdélyországon  évenként  40  millió  forintot  nyer- 
nek, nem  kételkedhetünk,  hogy  a  kereskedés  jelen  állása 
az  ausztriai  örökös  tartományokra  fölötte  kedvező.  Mennyire 
lenne  kedvező  az  egész  ausztriai  birodalomra  a  német 
vámszövetséghez  járulni,  azt  hosszabb  kombináczió  és  ada- 
tok mutatnák  meg  csak,  reánk  magyarokra  nézve  pedig  az 
ezen  csatlakozásból  származható  haszon  mindent  összevéve 
még  előttem  fölötte  problematikus. 

Minket  az  nyom  leginkább,  hogy  nincsen  gyáriparunk, 
mert  századok  óta  nyomják  külső  viszonyaink  s  különösen 
Ausztriának  reánk  nézve  gyarmati  politikája  nálunk  az 
iparnak  kifejlődését ;  a  vámszövetség  e  részben  dolgunkat 
jobbá  nem  teszi,  mert  gyármüveivel  szintúgy  eláraszt,  mint 

most  Ausztria,  s  abból,  hogy  akkor  azon  55  millió  például, 
mit  pamutszövetekért  évenkint  fizetünk,  nem  Ausztriába 
menne  ki  egészen,  hanem  egyrészben  más  német  tarto- 
mányokba, nekünk  semmi  nyereségünk  nem  volna,  mert  a 
pénz  tőlünk  mégis  kimenne.  Nyers  termékeink  nagy  részére 
nézve,  kivált  a  szállítás  költségeit  tekintetbe  véve,  nem 
tudom,  ha  kiállanánk-e  a  konkurrencziát  a  német  tartomá- 
nyokkal? De  mindezek  csak  kétségek,  melyek  eszembe 
ötlöttek ;  annyi  bizonyos,  hogy  a  vámszövetség  azért  kelet- 
kezett, "hogy  a  külföld  elnyomó  hatalmától  a  keletkező  né- 
met gyárokat  oltalmazza,  s  ez  által  a  gyáripart  emelje; 
ezen  czélt  a  vámszövetség  csakugyan  elérte,  s  ebből  szár- 
mazott egy  másik  nagy  haszon,  hogy  t,  i.  a  gyárak  gyara- 
podásával szaporodott  a  nyerstermékek  fogyasztása,  ez 
emelte  a  földmívelést  s  a  birtok  becsét,  —  egy  szóval: 
minden  osztály  nyert,  mert  a  nemzeti  közvagyon  növeke- 
dett ;  —  de  nálunk  lehetne-e  ezen  haszonra  számolni?  Mi, 
kik  az  ausztriai  gyárak  ellenében  sem  vagyunk  képesek  a 
gyáripart  honunkban  csak  megindítani  is,  hogyan  remélhes- 
sük ezt  egész  Németország  ellenében?  Mindaddig  pedig, 
míg  a  belfogyasztás  nem  emelkedik,  a  nyers  termékek  elő- 
állítása sem  nagyon  fog  elömenni,  mert  kivált  gabonánál, 
marhánál  a  vámszövetség  tartományai  felé  a  szállítás  oly 
sokba  kerülne,  hogy  az  nekünk  nyereséget  alig  hozna. 
A  gyapjú  fölötte  terhelve  most  nincs,  a  kendernek  piacza 
inkább  Anglia  lehet;  az  egy  dohány  az,  a  mi  nyereséges 
volna,  de  erre  nézve  mi  történik  a  kormány  eddigi  mono- 

poliumával?  Mindezeket  csak  azért  szórtam  ide,  úgy,  mint 
fejemben  támadtak,  hogy  bizonyságul  szolgáljanak:  miké- 
pen  kétségek  támadtak  bennem  arról,  ha  csatlakozásunk  a 
vámszövetséghez  oly  hasznos-e,  mint  némelyek  állítják ;  és 
épen  azért,  mivel  ez  még  kétséges,  mivel  ennek  kimutatá- 
sára adatok  és  kombinácziók  kívántatnak,  idő  előttinek  tar- 
tom, hogy  valamely  törvényhatóság  azt  már  a  priori,  mint 
kedvezést,  kérje  a  kormánytól.  Ausztriára  nézve  a' vám- 
szövetséghez csatlakozás,  úgy  hiszem,  inkább  a  külpolitiká- 
nak kérdése,  mint  az  ipar  és  kereskedés  előmozdításáé, 
mert  aligha  fognak  az  örökös  tartományok  összevéve  annyit 
nyerni  az  által,  hogy  gyármííveiknek  a  vámszövetség  min- 
den tartományaiban  piacz  nyílik,  mint  a  mennyit  veszte- 
nek az  által,  hogy  azon  piaczot,  melyet  eddig  monopoli- 
záltak, s  melynek  15  millió  lakosa  van,  ki  semmi  gyár- 
míívet  nem  készít,  hanem  igen  sokat  fogyaszt,  egy  szóval : 
15  millió  fogyasztót  másokkal  kell  megosztaniok.  A  külső 
politika  s  Ausztriának  Németországra  lehető  nagyobb  be- 
folyása az,  a  mi  e  kérdést  megmozdította,  s  ha  e  tekintet- 
ből a  csatlakozás  véghez  menne  is,  még  sem  bizonyos,  ha 
például  Bécs  valamely  súlyosabb  fogyasztási  adóval  nem 
terheltetnék-e?  ez  nem  példátlan  más  országban  is.  Bécs 
pedig  legnagyobb  fogyasztó  nyers  termékeinkre  nézve.  Az 
sem  bizonyos,  ha  a  dohány-monopóliumot  minden  csatla- 
kozás mellett,  nem  kötné-e  ki  magának  a  kormány  ?  Annyi 
azonban  bizonyos,  hogy  minél  inkább  sóvárgunk  mi  ma- 
gyarok a  csatlakozás   után,    minél   inkább   sietünk   ahhoz. 

mint  külimös  kedvezéshez,  már  a  priori,  s  a  dolog  gyakor- 
lati oldalát  nem  ismerve,  hozzájárulni:  annál  több  nyereséget 
kíván  a  kormány  tőlünk  húzni,  melynek  politikája,  kivált 
pénz  dolgában,  nagyszerű  nem  szokott  lenni ;  annál  inkább 
fog  kárpótlásoknak  és  egyéb  fizetéseknek  kérdéseivel  elö- 
állani,  s  velünk  fog  fizettetni  azon  csatlakozásért,  mely  ne- 
künk alig  leend  nyereséges.  —  Én  tehát  azt  hiszem,  jobb 
volna  e  dolog  kifejlődését  bevárni,  s  az  ajánlatot,  ha  tétet- 
nék, nem  vakon  megragadni  s  nem  könnyelmüleg  vissza- 
lökni. A  dolog  nem  csekély,  k()vetkezései:  jók  vagy  rosszak, 
mindenesetre  súlyosak,  s  azért  komoly  fontolgatást  s  ada- 
tok kombináczióját  kívánják.  Ha  csakugyan  szükségesnek 
látja  a  kormány  külpolitika  tekintetéből  a  csatlakozást,  teend 
eziránt  lépéseket  a  jövő  országgyűlésen,  s  akkor  meg  kell 
vizsgálni  minden  oldalát  a  tárgynak;  ha  pedig  ez  a  külpolitika 
tekintetéből  nem  történik,  némely  magyar  törvényhatóságok 
felszólalása  a  kormányt  el  nem  határozza  s  a  dolognak 
mégis  árthat,  mert  lehet,  hogy  a  kormánynak  követeléseit 
neveli,  s  e  miatt  kedvezés  gyanánt  dobják  nekünk  azt,  a 
mit  magunk  kértünk,  pedig  ők  óhajtották • 

[A  levél  vége  hiányzik.] 

Jegyzet.  A  német  vámszövetség  zárszámadásai,  melyből  az 
egyes  államok  tiszta  nyereségképen  jó  summát  húztak,  azon  vágyat 
keltették  Sopronmegyében,  hogy  Jó  lenne,  ha  hazánk  is  lépéseket 
tenne  arra  nézve,  hogy  az  örökös  tartományok  módjára  fölvétetnék 
a  szövetségbe  s  részesülne  annak  osztalékaiban.  Sopronmegyének 
e  határozatát  Széchenyi  megküldé  Deáknak  is,   élénken    tudakolva. 

mit  mond  ez  indítványhoz.     Deák  a  föntebbi,    Széchenyihez  intézett 
levelében  monda  el  futólagos  észrevételeit. 


VÖRÖSMARTY  MIHÁLYNAK. 

[19]  Pozsony,  február  8-án  184i) 

Kedves  Miskám!  Az  újonczok  tárgyát  vitatás  alá  vet- 
tük, belevitt  a  többség  s  visz  pontról-pontra,  s  nagy 
részben  bukunk.  —  Munkálataink  során  elő  fog  kerülni  az 
állítás  módját  tárgyazó  utasítás  is,  melynek  orvosi  részét 
magyarul  nem  orvosnak  igen  nehéz  leírni ;  —  kérlek  tehát, 
kérd  el  valakitől  az  1830-ik  esztendei  ország  gyűlésének 
iratait,  s  azok  között  a  238-ik  lapon  az  első  sorban  azon 
ponttól,  mely  így  kezdődik:  »d)  nimius  delectus  in  Tyroni- 
bus  non  riet«  etc.  egész  a  2B9-ik  lapnak  azon  soráig: 
»ampliori  etiam  poenalitati  subjicienda,«  —  írd  ki  abból  — 
s  azt  Schedel  barátunkkal,  kit  e  végett  igen  szívesen  kérek, 
fordíttasd  magyarra,  s  küldd  el  nekem  a  fordítást,  de  mi- 
nél előbb,  mert  7—8  nap  alatt  szükségünk  lesz  reá.  —  Isten 
veled,  hív  barátod 

Deák. 

B.  WESSELÉNYI  MIKLÓSNAK. 

[20]  Pozsony,  február  11-én  1840. 

Kedves  barátom!  Sokáig  halásztam  válaszomat  szíves 
leveleidre,  mert  biztos  alkalomra  vártam,  hogy  pipaszárai- 
dat, melyek  már  régen  nálam  vannak,  egyúttal  elküldhessem, 
de  biztos  alkalom  nem  találkozott ;  íme  tehát  levelemet 
postán  bocsátom  el  a  pipaszárok  nélkííl. 

Egészséged  súlyos  változását  csak  akkor  tudtuk  itt 
meg,  midőn  már  egyszersmind  javulásodat  is  hírűi  hozták ; 
szólottam  bajodról  Attomyrral,  elmondám  néki  a  vesekö- 
vek eránt  aggodalmadat,  de  ő  azt  hiszi,  hogy  több  ilyen 
kővel  nem  fogsz  bajlódni,  —  s  engem  az  ő  bíztatása  mód 
fölött  megnyugtatott;  szemeid  eránt  pedig  önleveled  nyújt 
vigasztalást,  s  így  én  mégis  biztosan  reménylem,  hogy 
Graefenbergnek  hosszas  használása  teljesen  helyre  állítja 
egészségedet. 

Vörös*)  itt  volt  nálam  s  elmondá  [Kossuth]  Lajos 
családjának  állapotját  s  mutatta  leveledet,  melyben  nékik 
oly  ajánlást  tevéi,  hogy  azt  el  nem  fogadniok  vétek  volna, 
—  ők  városon  jövedelmeikkel  be  nem  érik,  még  akkor  sem, 
ha  kétszeresen  többet  kapnának,  s  pontosan  kapnák  azt, 
mert  akkor  ők  kétszeresen  többet  költenének;  falun  azon- 
ban ok  és  alkalom  kevesebb  lenne  a  pénzköltésre.  Beszél- 


*)  Antal,  Kossuth  későbbi  titkára. 

tem  én  itt  Klauzállal  és  Bezerédjvel  az  eránt,  miképen  le- 
hetne legalább  jelenleg  rajtok  segíteni,  minthogy  Vörös  a 
lekötelezett  summák  kamatjait  sem  tudja  beszedni :  általá- 
nos aláírást  nyitni  nem  akartunk,  ez  Lajosnak  is  fájt 
volna,  s  annyi  gúnynak,  hideg  részvétlenségnek  az  ügyet 
kitenni  nem  akartuk,  a  mennyi  nálunk  az  elhamvadt  szalma- 
tííz  után  előre  látható  vala;  csak  baráti  körben  szedtünk 
tehát  segedelmet  s  olyanoktól  vettük  át  azt,  kik  önként 
ajánlkoztak.  Bezerédj  szólott  Batthyány  Lajosokkal  is,  s 
ekképen  mintegy  1100 — 1200  pengő  forintot  szedtünk  ösz- 
sze,  ezt  Vörösnek  által  fogjuk  adni,  mint  Kossuthék  tulaj- 
donát; úgy  hiszem,  ezen  pénz  ismét  rendbe  hozza  jövedel- 
meiknek megakadott  folyását,  s  legalább  nem  kell  a  kapitá- 
lisból valamit  felmondani. 

Tegnap  végeztük  el  kerületi  ülésben  az  újonczok  kér- 
dését :  a  megyék  utasításai  megváltoztak ;  az  ajánlathoz 
semmi  feltétel  nem  csatoltatott  azokon  kivül,  mik  1830-ban 
a  törvénybe  lettek  iktatva,  s  megajánltatott  38,000  újoncz; 
minden  kérdésben  buktunk,  a  szólás  szabadsági  sérelmek- 
nek, az  előlegeseknek,  vallásiaknak  orvoslása,  a  circulatio, 
egy  szóval  minden,  a  mit  mi  conditio  sine  qua  non  gya- 
nánt kívántunk  az  ajánlathoz  kötni,  úgy  mint  feltétel,  félre- 
vettetett, csak  az  lőn  elhatározva,  hogy  addig,  míg  a  szó- 
lás szabadsági  felírás  eránt  a  két  tábla  között  meg  nem 
lesz  az  egyesség,  az  újonczok  eránti  ajánlatot  mi  a  főren- 
dekhez sem  küldjük  át,  annyival  inkább  fel  nem  terjesztjük; 
de  ez  is  meddig  áll  meg,  azt  az  Isten  tudja. 

Azon  könyveket,  mik  véleményem  szerint  czélodra  leg- 
inkább szolgálnának,  a  mennyire  az  én  ismeretem  terjed, 
íme  ide  jegyzem. 

Beccaria-s  Abhandlung  über  Verbrechen  und  Strafen. 

Romagnoli :  Genesis  des  Strafrechtes. 

Feuerbach :  Lehrbuch  des  gemeinen  in  Deutschland  gül- 
tigen  peinlichen  Hechtes. 

Beaumont  &  Tocqueville :  Amerikás  Besserungs-System 
V.  Július. 

Július :  Vorlesungen  über  die  GefJingnisskunde. 

Carl  Lucas:  Das  Besserungs-System,  oder  der  gegen- 
wartige  Zustand  des  Gefnngnisswesens  in  den  Vereinigten 
Staaten,  Schweiz,  England  und  Belgien,  naeh  dem  franzö- 
sischen  des  Eduárd  Ducpétiaux. 

Jer.  Bentham:  Grundsatze  der  Civil-  und  Criminal- 
Gesetzgebung. 

Matter :  Über  den  Einfluss  der  Sitten  auf  die  Gesetze, 
und  der  Gesetze  auf  die  Sitten. 

A  franczia  és  burkus  bűntető  törvénykönyvek. 

Mindezeket  én  itt  azért  nem  rendeltem  meg  számodra, 
mert  külföldről  holnapok  múlva  szoktak  az  ilyen  könyvek 
megérkezni,  holnapok  múlva  pedig  mi  már  itt  nem  leszünk, 
mert  hiszem,  hogy  az  ország  gyűlésének  áprilisban  vége 
lesz;  .jobb,  könnyebb  és  biztosabb  volna  tehát,  ha  ezek  eránt 
ott  Graefenbergben  tennél  rendelést,  a  szomszédból  könnyen 
megkaphatod,  mert  egyik  sem  olyan,  mit  behozni  ne  enged- 
nének. 

Szegény  Bánffy  Laczi  halála  súlyos,  érzékeny  veszte- 
ség, nemcsak  reánk,  barátira,  hanem  a  hazára  és  annak 
közügyeire  is,  minden  jó  ember  a  fájdalom  könyeit  hullatta 
sírjánál.     Palóczynk  halotti  beszéde  szívrázó  volt. 

A  pipaszárakat  majd  alkalommal  küldöm  el ;  lehetetlen, 
hogy  valaki  erre  ne   vegye   útját,  ki  (Iraefenbergbe   megy. 

Folyamodásodat  igen  jó  lesz  minél  előbb  benyújtani ; 
küldd  el  azt  egyenesen  Kiss  ágenshez;  nem  árt  ha  írsz  a 
kanczellárnak  is,  én  biztosan  reménylem,  hogy  sükere  leend 
folyamodásodnak. 

Isten  veled,  kedves  Miklósom!  többet  ez  alkalommal 
nem  írhatok.  Isten  veled,  szeressed  hü  barátodat 

D.    F-ET. 

B.  WESSELÉNYI  MIKLÓSNAK. 

[gt]  Pozsony,  márczius  2-án  1840. 

Kedves  barátom!  Nóvák  Ferencz  úr  ma  utaz  innen 
Graefenbergbe,  általa  írom  ezen  egy  pár  sort,  hogy  tudjad, 
hogy  még  élek. 

Itteni  dolgaink  most  is  a  régiben  vágynak;  a  szólás 
szabadsága  eránt  egy  lépéssel  sincs  közelebb  a  két  tábla 
közötti  egyesség;  az  újonczok  megajánltattak  országos  ülés- 
ben is,  de  végzés  hozatott,  hogy  mind  addig,  míg  a  szólás 

szabadsága  fel  nem  terjesztetik:  az  újonczok  iránti  ajánlat 
fel  nem  terjesztetik,  sőt  a  főrendekhez  sem  küldetik  át.  — 
Meddig  áll  meg  ez  is,  azt  az  Isten  tudja.  —  A  váltó  tör- 
vény két  első  részét  a  két  tábla  elfogadta,  most  a  napok- 
ban felküldjük,  a  csödületi  renden  most  dolgozunk  választ- 
mányilag.  —  Az  ország  gyűlésének  végéről  sok  a  hír,  de 
egy  sem  bizonyos,  —  talán  május  elejéig  haza   megyünk. 

Béadtad-e  már  folyamodásodat  ?  ha  nem :  tehát  ipar- 
kodj, kérlek,  mert  ott  fenn  gyakran  lassabban  mennek  az 
ilyen  dolgok ;  nékem  van  reményem  sükeréhez. 

Vetted  múltkori  levelemet  a  postán?  és  a  pipaszárakat 
Pejacsevics  által? 

Isten  veled,  kedves  Miklósom,  a  deputáczió  már  együtt 

van,  én  sietve  írok,  hív  barátod. 

D.  F. 

Tolna  Bezerédjt  és  társát  ismét  visszahívta,  tisztában 
még  nincsenek  egy  új  választással.  —  Nóvák  majd  bőveb- 
ben elmondja. 

Kivül:  Méltóságos  B.  Wesselényi  Miklós  úrnak,  tiszt. 
Graefenherghen. 

B.  WESSELÉNYI  MIKLÓSNAK. 

1^2]  Pozsony,  április  lÜ-én  1840. 

Kedves  barátom !  Sietve  írom  ezen  néhány  sort  Vachott 
által,  kit  Vörös  utasított  hozzám.  Csak  lopom  a  pillanatokat. 

mert  az  ország  gyűlése  végén  állunk,  ilyenkor  pedig,  tudod, 
halmozva  vannak  dolgaink,  s  még  a  mi  reggeli  óráinkból 
szabadon  maradna,  azt  a  sok  indigenának  látogatásai  za- 
varják. 

A  főrendi  naplóra  előfizettem  helyetted  100  ívre,  már 
31  ív  meg.jelent,  azokat  íme  általküldöm,  mulattatni  fognak, 
meri  szerkesztve  jól  van,  minthogy  nagy  része  békül- 
detett,  —  s  a  beszédek  jobbára  derékek.  —  A  mi  nap- 
lónkra s  aktáinkra  nem  praenumeráltam  nevedre,  erre 
talán  majd  az  ország  gyűlésének  végén  is  jókor  lesz  prae- 
numerálni,  olvasni  úgy  sem  fognád  addig,  s  az  időnkénti 
kiszedése  az  íveknek  csak  alkalmatlanságoddal  járna,  kivált 
az  ország  gyűlése  után,  midőn  mi  már  itt  nem  leszünk, 
mert  hihető,  hogy  még  három  hónapig  is  késik  az  ország 
gyűlése  után  az  utolsó  ívek  megjelenése.  —  A  főrendi  napló 
ára  100  ívre  6  p.  forint,  ha  újabb  előfizetés  lesz  szükséges, 
gondom  lesz  reá,  s  ha  elmegyünk,  teszek  rendelést,  hogy 
hátra  lévő  íveidet  általvegyék. 

A  pipaszárokért  Ehrenhofert  kifizettem,  járt  azokért 
6  ft.  p.  p.  A  puskacsináló  azt  izente  ma  nékem,  hogy  már 
néked  válaszolt. 

Mi  májusban  bizonyosan  haza  megyünk  s  talán  kár 
nélkül,  s  legalább  rosszabbá  nem  téve  kózdolgainkat. 

Isten  áldjon  meg,  kedvesem,  ismét  kopognak,  hihetőleg 

ismét  indigena,  már  eluntam   őket.  —  Isten   áldjon,      hív 

barátod. 

D.  F. 

B.  WESSELÉNYI  MIKLÓSNAK. 

[23]  Pozsony,  május  14-én  1840. 

Kedves  barátom !  Itt  létem  utolsó  pillanatában  írok 
hozzád,  ezen  órában  indulok  haza.  Befejeztük  az  ország 
gyűlését,  sokkal  szerencsésebben,  mint  hihetősséggel  remény- 
leni lehetett;  a  szólás  szabadságára  nézve  a  múlt  ország- 
gyűlésén felállított  s  ezen  alkalommal  bővebben  kifejtett 
elveinket  sértetlenül  megőrzöttük,  s  ámbár  a  főrendek  fel- 
írásunkat fel  nem  bocsátották :  mi  az  elvektől  el  nem  állot- 
tunk s  e  részben,  minden  bukás  nélkül,  azokat  az  ország 
gyűlésének  végóráiban  sértetlenül  adtuk  által  a  nemzet  buz- 
góságának  s  a  jövő  törvényhozás  gondosságának;  erre 
nézve  tehát  állapotunk  semmivel  nem  rosszabb,  mint  volt, 
jobb  pedig  az  által,  hogy  a  sérelmet  okozott  eseteknek 
tettleges  következései  meg  lettek  szüntetve  és  pedig  oly  mó- 
don, hogy  az  a  kormánynak  is  becsületére  válik  s  a  nem- 
zet méltóságát  sem  sérti.  —  Ezen  felül  haza  viszszük  a 
jobbágyi  örök  megváltási  törvényt,  a  hajdani  5-ik  arliku- 
lust,  melyért  Te  is  oly  buzgó  lelkesedéssel  vívtál,  *)  s  mely 
a  múltkor  is,  most  is  oly  forró  óhajtásainknak  volt  fő  tár- 
gya ;  viszünk  haza  váltó  törvényt,  csödületi  rendet,  néhány 


*)  A  fentebb  említett  szatmári  megyegyűlésen. 

kereskedési  törvényeket,  mezei  rendőrséget,  vizek  szabályo- 
zását tárgyazó  törvényt,  —  s  több  nem  rossz  czikkeket. 
Nyereség  azonban,  úgy  hiszem,  legnagyobb  az,  hogy  el 
van  hárítva  nagyban  az  ingerültség,  s  meg  van  szüntetve 
a  terrorizmusnak  keserű  s  veszedelmes  epochája,  s  mind 
ez  a  nemzet  jussainak  sérelme  nélkül.  —  Nékem  eddig  le- 
folyt életemben  keserűbb  esztendőm  még  nem  volt.  —  de 
a  süker  öröme  s  különösen  az,  hogy  szebb  jövendő  nem 
lehetetlen,  s  a  békés  csendes  útoni  haladás,  mely  félre  ma- 
gyarázott ártatlan  törekvéseinknek  egyetlen  egy  czélja  volt, 
nem  oly  távoli  s  bizonytalan  remény  ma  is,  mint  eddig 
vala.  Az  isteni  gondviselés  őrködő  hatalma  nem  szűnt 
meg  nemzetünk  fölött  lebegni!  —  Kossuthtól  kaptam  már 
néhány  sort ;  ő  már  szabad,  de  még  leveledet,  melyet  e 
napokban  küldöttem  hozzá,  akkor  mikor  nékem  írt,  nem 
kapta  volt  meg. 

A  főrendi  naplóra  az  előfizetési  nyugtát  Kovács  Pál 
úrnak  adtam  által,  kinek  gondja  lesz  arra,  hogy  azokat  a 
kiadótól  általvegye,  s  ha  szükség  lesz,  újabban  praenu- 
meráljon,  —  azt  nem  tudtam  előre  néki  megmondani,  hova 
küldje  majd  az  egészet,  mert  nem  tudtam,  ha  csak  ugyan 
(iraefenbergben  töltöd-é  a  nyarat,  azonban  írj  néki,  hivat- 
kozz leveledben  reám,  s  teljesíteni  fogja  megbízásodat : 
czímzete:  » Tekintetes  Kovács  Pál  úrnak  Pozsonyban. « 
A  mi  naplóink  s  aktáink  eránt  nem  tudom,  mit  tett  Vörös, 
azért  én  semmit  nem  rendeltem,  de  hiszen  ezeket  akár 
mikor  megveheted. 

Isten  veled,  kedves  Miklósom!  egyetlen  s  legforróbb 
óhajtásom,  hogy  minél  elébb  ölelhesselek,  Téged,  hazánk- 
nak s  szívemnek  szeretett  kedvese:  sokat,  igen  sokat  kell 
szólanom  veled,  sóvárog  lelkem  utánad.  Isted  veled,  sze- 
ressed hű  barátodat. 

Deákot. 

KOSSUTH  LAJOSNAK. 

[24]  Kehidán,  június  27-én  1840, 

Kedves  Lajosom  I  Három  hétig  távol  valék  házamtól, 
tegnap  érkeztem  haza.  s  ime  itt  lelem  kedves  sorait.  So- 
kat, igen  sokat  szeretnék  kegyeddel  beszélni,  merengeni  a 
múltban  és  jövendőben  s  éldelni  oly  régen  nélkülöziHt  tár- 
saságát. Hosszú  és  keserves  négy  év  folyt  le  már  azóta, 
hogy  utoljára  öleltem  kegyedet,  nekem  aggodalommal,  ke- 
gyednek szenvedéssel  tele  ;  sok  változott  azóta  körülöttünk, 
de  mi  nem  változánk  sem  érzéseinkben,  sem  egymás  iránt 
buzgó  barátságunkban,  s  ezt  —  úgy  hiszem  —  idő,  szen- 
vedés, hatalom  meg  nem  törik,  sőt  nem  is  csökkentik  soha. 
De  sokkal  inkább  tele  van  kebelem,  hogysem  érzésimet  néma 
betűknek  szűk  keretébe  szorítsam ;  majd  Kehidán  beszélünk 
mindenről,  mi  kegyed  levelében  van,  és  sokról,  mi  abban 
nincs,  szóval :  sokat,  igen  sokat,  .löjjön  tehát  kegyed  mi- 
nél előbb,   sovárgok    látása  után.     Én  augusztus   közepéig 

itthon  leszek,  kivéve  azon  néhány  napot,  mit  július  27-ére 
kitűzött  jelentési  közgyűlésünkön  töltendek.  s  ha  netalán 
egyik  vagy  másik  k()zel  szomszédomhoz  elrándulnék  is,  egy 
pár  óra  elég  lesz,  liogy  kegyed  érkezéséről  hírt  vegyek  s 
azonnal  visszatérjek. 

Azt  írja  kegyed,  hogy  Istentől  kettőt  kért  polgári  állá- 
sában és  szenvedéseiben,  s  lelkemre  mondom,  nem  csaló- 
dik, midőn  azt  hiszi,  hogy  mindkettőt  elérte,  sőt  az  ered- 
mények reményeit  felülmúlták;  nem  azon  eredmények, 
mik  első  tekintettel  szembetűnők  s  inkább  anyagiak,  hanem 
a  mélyebben  fekvő  s  talán  nagyobb  következésű  szellemiek, 
s  ha  van  lehetőség,  hogy  hazánk  szebb  jövendője  a  nemzet 
morális  erejéből  fejlődjék  ki,  ezt  azon  események  szülik, 
melyek  a  nemzet  morális  erejét  kifejtették,  —  azonban  erről 
is  szóval  többet. 

A  pénzekről  is  szóval  végezhetünk  inkább,  már  csak 
azért  is,  mert  kegyed  szíves  véleményemet  e  részben  ultima 
rationak  tekinti;  beszéljünk  tehát  Kehidán  e  tárgyról  is,  s 
nem  annyira  talán  arról,  hogy  mit?  hanem  mikép  kell- 
jen cselekedni. 

Miklósunk  [Wesselényi],  úgy  hiszem,  az  őszig  Graefen- 
bergben  marad ;  levelét  már  rég  nem  vettem ;  neki,  úgy  hi- 
szem, fájni  fog,  hogy  nemes  ajánlata  el  nem  fogadtatott; 
de  a  válasz  épen  oly  gyengéd,  mint  az  ajánlat  vala,  s  en- 
gem az  meg  nem  lepett,  mert  hiszem  azt,  hogy  hasonló 
körülmények  között  én  is  úgy  valék  teendő. 

Én  itthon  az  eke  szarvát  veszem  egy  időre  kezembe; 

bátyám  Füredre  megy  négy  hétre,  s  addig  a  gazdaságot  én 
vezetem;  jólesik  a  szavazatok  számlálgatása  helyett  a  ka- 
szásokat számlálgatni,  s  ámbár  a  rossz  idő  itt  is  bosszantó, 
mégsem  okoz  annyi  aggodalmat,  mint  a  politikai  horizon- 
nak  vészszel  fenyegető  felhői. 

Isten  áldja,  kedves  Lajosom ;  jöjjön  minél  előbb ;  csa- 
ládjának mondjon  nevemben  szíves  tiszteletet,  és  szeressen 
engem,  hű  barátját, 

D.  F-T. 

Kiml:    Kossuth  Lajos  úrnak,  Pesten. 

Jegyzet.  E  levelet  maga  Kossuth  közölte  annak  bizonyságául, 
hogy  mily  meghitt,  bizalmas  baráti  viszony  fejlődött  ki  közte  és 
Deák  közt  ebben  az  időben.  —  A  levélben  említett  pénzekkiÍQ- 
jezés,  mint  maga  Kossuth  megjegyzi,  azon  tőkére  vonatkozik,  melyet 
Kossuth  az  iparegyesület  megalakítására  kívánt  biztosítani. 

B.    WESSELÉNYI  MIKLÓSNAK. 

[25]  Kehidán,  június  27-én  1840. 

Kedves  barátom  I  Elindulásom  óráján  írtam  néked 
Pozsonyból  egy  pár  sort  postán,  nem  tudom  megkaptad-e 
azt?  Én  szerencsésen  megérkeztem,  s  már  hat  hetet  töltök 
itthon,  a  nélkül,  hogy  észrevenném  az  idő  sebes  haladását. 
Pozsonyban  három  nap  hosszabb  volt,  mint  itthon  ezen 
hat  hét,  pedig  bizony  ott  sem  volt  időnk  unatkozni.   Most 

ismét  paraszt  ember  vagyok,  bátyám  holnap  megy  Füredre, 
egy  holnapot  ott  töltendő,  s  én  veszem  kezembe  az  eke 
szarvát,  kerületi  ülések  helyett  a  rétre  járok,  nem  a  sza- 
vazatokat számlálgatom,  hanem  a  kaszásokat,  nem  izene- 
tekröl,  hanem  a  mezei  munka  czélszerű  elrendeléséről  aggó- 
dom ;  itt  nem  a  rossz  válaszok  boszantanak,  hanem  a  rossz 
idő,  mely  a  munkát  hátráltatja,  s  ámbár  a  dél  tájban  tor- 
nyosuló felhők,  mikor  sok  széna  van  renden,  gyakran  aggo- 
dalmat okoznak,  ez  még  is  sokkal  kisebb,  mint  a  mit  a 
politikai  horizonnak  sokszor  vészszel  teljes  felhői  bennünk 
Pozsonyban  támasztottak. 

Hát  Te,  kedves  Miklósom,  mint  vagy  szemeiddel  és 
veséddel?  meddig  használod  még  (iraefenberget ?  s  mikor 
ölelhetlek?  Készen  tartom  számodra  azon  régi  pipát,  me- 
lyen Te  Trenket  vélted  leábrázolva  s  a  magdeburgi  porosz- 
lókat, midőn  szegénynek  megszelídített  polgárait  megölik : 
ezt  kikérted  magadnak,  elítéltetésed  esetére,  s  elfogadod 
talán  tőlem,  most,  midőn  az  ítélet  erejének  vége  van.  Ke- 
hidán vagy  Pesten  általadom  azt. 

Kossuthtól  a  napokban  vettem  levelet;  őtet  sem  törte 
meg  a  szenvedés,  s  erejében,  elméjében  a  régi  maradott. 
—  írja,  mit  felelt  nemes  ajánlatodra,  s  engem  e  felelet 
nem  lepett  meg,  mert  ismerem  lelkületét.  Azon  pénzekről 
is  ír,  miket  családja  felsegélé.sére  gyűjtöttünk,  ezeket  forró 
köszönettel  vissza  akarja  adni,  vagy  valami  közczélra  for- 
dítani. Ez  valóban  igen  nemes  s  talán  az  ő  helyzetében 
mi    is    úgy   tennénk,   de  féltem   mégis  legalább   egy  ideig 

magát  és  családját  a  szükségtől,  kivált  miután  édes  anyja 
gondosan  gazdálkodni  s  nélkülözni,  úgy  hallom,  épen  nem  tud. 

Nékünk  jelentési  közgyűlésünk  július  27-én  leend,  addig 
talán  mind  a  törvények,  mind  az  országos  iratok  megér- 
keznek. —  Vasban  e  napokban  lesz  jelentési  gyűlés,  Vesz- 
prémben  már  megvolt. 

Még  előmozdításokról  nem  írnak  a  hírlapok,  magános 
hírek  szerint  Lónyay  János  bereghi  adminisztrátor  leend, 
és  referendárius  Gr.  Károlyi  Lajos  bihari  főispán.  Gr.  Zichy 
Ferencz  általtétetik  Árvába  főispánnak,  Vay  Miklós  abaúji 
főispán.  Komáromi  csanádi  főispán,  —  Zárka  a  királyi  táblá- 
hoz megy,  Niczky  .íános  pedig  váltó  feltörvényszéki  elnök 
lesz :  mindezek  azonban  még  csak  hírek,  melyek  valósúlása 
bizonytalan. 

Isten  veled,  kedves  Miklósom ;  írj  ha  időd  lesz,  és  sze- 
ressed, hű  barátodat, 

D.    F-ET. 

Jegyzet.  Trenk  a  múlt  század  líilenczvenes  éveinelc  Icalandos 
szellemű  reformere,  ki  idegen  létére  minden  liazai  dologba  beleártotta 
magát,  s  azért  általános  gyűlöletben  részesölt.  —  Wesselényi  Kossuth- 
nak ugyan-e  tájban  így  írt :  »Engedje  meg  ismételnem  azon  tervemet, 
mit  nem  régiben  Vörös  által  tudattam.  Van  Zsibóhoz  közel  egy  hely- 
ségem, s  ott  egy  csinos  házam,  nem  kényelem  nélküli,  ahhoz  nagy 
kert.     Ezen  házat  és  kertet  szívesen  átadom  bér  nélkül...*  stb. 

Zala-Egerszegen,  aiigiisztiis  11-én  184(). 


Kedve.s  Miklósom!  Már  több  három  holnapjánál,  hogy 
Tőled  csak  egy  betűt  sem  kaptam.  Nékem  rest  levelező- 
nek nem  igen  volna  ugyan  jogom  e  miatt  véled  perelni, 
de  szívességed  és  pontosságod  annyira  elkényeztetett,  hogy 
most  már  ily  hosszas  hallgatásod  nékem  sok  aggodalmat 
okoz.  Pozsonyból  elindulásom  óráján  írtam  Hozzád  néhány 
sort,  és  ismét  itthon  néhány  héttel  ez  előtt  írtam  másik 
levelemet,  de  Te  mindenikre  hallgatsz;  nem  kaptad-e  azo- 
kat? vagy  a  mitől  Isten  őrizzen,  súlyosabb  betegséged  gá- 
tolja válaszodat?  —  Tudósíts,  az  Istenre  kérlek,  ha  csak 
egy  pár  sorral  is,  mert  aggodalmam  határtalan. 

Mikor  ölelhetlek  ismét,  kedves  Miklósom?  Ügy-e  ha 
az  őszszel,  mint  írád,  visszatérsz,  felém  veszed  útadat:  a 
télen  pedig,  ha  majd  a  bűntető  törvénykönyvi  választmányt 
öszvehívják,  reménylem  sokat  leszünk  együtt. 

Politikai  újságaink,  hála  Istennek,  nincsenek;  nálunk, 
úgy  hiszem,  jobb  is,  ha  újság   nincsen,   mert  az  ritkán  jó 

—  most  minden  figyelem  a  tiirvényes  haladásra  van  füg- 
gesztve ;  hiszem,  hogy  megyünk  előre,  s  mennünk  kell,  mert 
a  tespedés,  most  még  inkább  mint  valaha,  kétségtelen  halál. 

—  Jöjj,  édes  Miklósom  minél  elébb,  sok.  igen  sok  szük- 
ségünk van  reád,  mert  a  haladásban  most  minden  lépés 
fontos  és  nagy  következésű.     Sok,  igen  sok  a  teendő,  hala- 

dásban  és  egyebekben,  s  ezeknél  minden  jó  ember  a  köznek 
szükséges;  s  Te  nem  fogod  magadat  a  magányba  vissza- 
vonhatni. —  Azonban  ezekről  szóval  majd  Kehidán  többet. 
A  posták  gondatlanságától  félve  ezen  levelet  reczepissze 
mellett  küldöm,  küldd  Te  is  válaszodat  ekképen  Zalabér 
felé  Kehidára;  én  István  napra  Czenkre  megyek,  s  Lajos 
napra  Batthyányhoz  Ikervárra,  de  onnan  e  holnapnak  végén 
haza  térek.  —  Isten  veled,  kedves  barátom,  válaszodat  szív- 
szakadva várom,  s  vagyok,  hív  barátod, 

D.  F. 

Jegyzet.  Deák  csakugyan  volt  Czenken  Széchenyinél  s  üdvözölte 
öt  neve  napja  alkalmából;  beszédében  megemlékezett  Világ  czímű 
művéről,  mely  »kezdetben,  midőn  derengeni  kezdett,  nem  minden 
szemnek  volt  elviselhető,  de  ma  már  szinte  nélkülözhetetlenné  vált  a 
nemzet  elszántsága  és  szilárd  akarata  következtében. « 

KOSSUTH  LA.J()SNAK. 

[2^1  Kehidán,  január  15-én  1841. 

Kedves  barátom !  Csak  röviden  s  igen  sietve  írok.  A 
Pesti  Hírlap  1-sö  számán  czímzetem  írva  volt,  s  azon 
Magyarország  táblabírájának  valék  ezímezve.  Kedvetlenül 
ugyan,  de  mégis  elhallgattam  azt,  mert  azt  hittem,  ez  csak 
enyelgése  valakinek,  ki  elég  ügyetlen  volt  így  enyelegni,  s 
az  utóbb   ismételtetni   nem    fog.     Azonban  a  későbbi  szá- 

mokra  már  a  nyomatott  czímzeten  is  ugyanaz  vagyon. 
Szíves  barátságos  bizodalommal  kérlek  tehát:  mondd  meg 
Landerernek,  vagy  azon  emberének,  a  ki  a  czímekre  fel- 
ügyel, hogy  ezen  sületlen  tréfával  hagyjon  fel;  azt  hiszem, 
senkitől  meg  nem  érdemlettem,  hogy  postán  és  az  egész 
ország  előtt  ok  nélkül  ilyen  elménczkedésnek  tárgya  legyek. 
Vörösmartyt,  midőn  megkértem  az  előfizetésre,  egyszers- 
mind megkértem  arra  is,  hogy  a  -nekem  kiküldendő  hírla- 
pon semmi  czímzés  ne  legyen,  csak  nevem  s  lakásom  ily- 
képen  :  »Deák  Ferencznek  Kehidán,  per  Zalabér, «  mert  Zala- 
bérről és  nem  Egerszegről  veszem  leveleimet;  ő  azonban 
ezt  hihetőleg  elfelejtette.  Téged  kérlek  tehát,  kedves  La- 
josom, legyen  gondod  erre,  s  ne  engedd,  hogy  engem  tovább 
azon  kedvetlen  tréfával  gúny  és  nevetség  nyilvános  tárgyává 
tegyenek.  Isten  veled.  Sokat  nem  írhatok,  mert  postán  s 
igen  sietve  írok.    Kedvesidet  tiszteljed  nevemben,  és  szeresd 

hű  barátodat, 

Deákot. 

B.  WESSELÉNYI  MIKLÓSNAK. 

[28]  Kehidán.  iiiárczius  'i-éri  18il. 

Kedves  barátom !  Holnapok  múltak  el  már  elválásunk 
óta,  s  én  rólad  attól  fogva  semmit  nem  tudok.  Óhajtva 
vártam  tudósításodat  karácson  táján  ádándi  s  pesti  útadról, 

de  úgy  hallom,  szemeid  ismét  rosszabbul  lettek  s  (Traefen- 
bergbe  siettél;  írj,  az  Istenre  kérlek,  ha  csak  egy  pár  szóval 
is:  tudósíts  egészséged  állapotjáról  és  arról:  hogy  mikor 
fogod  ismét  Graefenberget  elhagyni,  és  hol  láthatlak? 

Én  az  évnek  utolsó  napjaiban  egy  engem  is  érdeklő 
úrbéri  per  miatt  Budán  és  Pesten  valék,  akkor  volt  épen 
a  végső  alku  Landerer  és  Kossuth  között  a  Pesti  Hírlap 
szerkesztése  eránt;  —  lezen  hírlap  azóta  megindult,  — 
hatása  nagy,  de  a  vélemények  eránta  annyira  megosztvák, 
hogy  az  ember  bárnál  rajta,  miképpen  lehet  ugyanazon 
dolgot  oly  sokféle  s  oly  igen  különböző  szempontból  tekin- 
teni. Különbözők  pedig  a  vélemények  nem  a  pártok  színei 
szerint,  hanem  ezek  a  színek  igen  kevertek,  oly  annyira, 
hogy  rajtok  eligazúlni  alig  lehet.  így  például  Széchenyi 
és  Batthyány  Lajos,  Zichy  Ödön  és  a  tárnok,  a  királyi  tábla 
és  Sztáray,  úgy  hallom,  e  hírlapnak  részszerint  irányát, 
részszerint  pedig  a  modort,  melyben  az  írva  van,  igen  kár- 
hoztatják; —  ellenben  Páday  és  Patay,  Fáy  András  és 
Andrássy  Józsi,  Zsedényi  és  Gr.  Andrássy  Károly,  Stein- 
bach  és  Bezerédj  Pista  azzal  igen  meg  vágynak  elégedve; 
már  most  tájékozd  magadad,  barátom,  Magyarországban  a 
vélemények  állásáról.  —  Én  azt  hiszem :  ezen  hírlapról  ítélni 
még  korai,  mert  az  m.ég  igen  fiatal.  Majd  ha  a  javítások 
fölött  részletes  fejtegetésekbe  ereszkedik,  ha  nemcsak  arról 
szól:  hogy  ez  és  amaz  nálunk  nem  jól  van,  hanem  arról 
is:  hogy  ezt  és  amazt  gyakorlatilag  is  miképpen  kellene 
javítani  s  pótolni,  —   ha  majd   ekképpen   előmunkálatokat 

tesz  a  törvényhozás  czélszerü  haladásáról  és  lapjaiban 
tért  nyit  a  minden  oldalú  diskussziónak,  akkor  lesz  ezen 
lap  még  igazán  hasznos  és  nagy  hatású ;  mind  ennek  pedig 
rövid  időn  meg  kell  történni,  különben  a  lap  czélját  té- 
veszti: —  hogy  eddig  ez  nem  történt,  nem  csodálom,  mert 
elébb  a  napnak  kérdéseit  elő  kellett  gördíteni,  hogy  az 
emberek  azokról  gondolkodjanak  s  írjanak. 

Budán  szólottam  a  nádorral  -az  erdélyi  dolgod  eránt, 
ő  azt  mondotta,  hogy  tett  már  ő  felségéhez  e  tárgyban 
felterjesztést,  de  még  választ  nem  nyert.  —   Különös!! 

Itt  most  a  vegyes  házasságok  kérdése  foglal  el  minden 
megyét ;  —  a  prímás  pásztori  levelében  nemcsak  az  a  hiba, 
hogy  az  ilyen  házasságoktól  az  áldás  megtagadtatik,  de  még 
nagyobb  hiba  az,  hogy  a  reversalis  nélkííli  vegyes  házas- 
ságot a  primás  Isten  és  természet  törvénye  elleni  bűnnek 
mondja,  —  holott  ez  50  évig  bűn  nem  volt.  —  Ez  azért 
rosszabb,  mint  az  áldás  megtagadása,  mert  az  áldás  miatti 
bajból  a  jövő  ország  gyűlése  könnyen  kivergődhetik  egy  oly 
törvény  által,  minőt  a  múlt  ország  gyűlése  már  javaslott; 
hogy  tudniillik  a  vőlegény  papja  adja  öszve  a  házasokat, 
és  a  gyermek  az  apa  vallását  kövesse,  —  de  az  utóbbit, 
hogy  Isten  és  természet  törvénye  ellen  vétkezik,  a  ki  rever- 
salis nélkül  ilyen  vegyes  házasságra  lép:  nehéz  lesz  az 
egyházi  rendnek  visszavonni,  s  még  ezen  tanítás  fennáll, 
addig  az  mindég  ellenkezésben  áll  a  törvény  rendeletével, 
és  sérti  a  törvények  méltóságát.  —  Ennyi  bajt  okoztak 
azok  az  Isten  adta  papok. 

Isten  veled,  kedves  Miklósom,  írj  minél  előbb,  és  sze- 
ressed, hív  barátodat. 

Deákot. 

B.  WESSELÉNYI  MIKLÓSNAK. 

[29]  Kehidán.  július  6-án  18M. 

Kedves  barátom  I  Most  érkeztem  haza  Edericsről,  s  itt 
lelem  már  rég  óhajtott  kedves  soraidat.  —  Fájdalmasan 
sújtott  engem  is  a  sors  keze,  rokonom  s  gyermek  éveim 
legrégiebb  híí  barátja,  Nedeczky  Lajos,  élte  virágában  meg- 
holt. Öt  neveletlen  árvát  hagyott  maga  után :  húgom 
fiatal  s  tapasztalatlan,  családi  dolgai  a  boldogúltnak  kissé 
zavartak,  s  enyim  a  kötelesség  ezen  árváknak  az  elvesztett 
atyát  némileg  pótolni.  Dolgaik  elrendezésében  most  három 
hetet  töltöttem  Edericsen  és  Somogyban ;  ezért  voltam  távol 
házamtól  s  ezért  késett  ez  ideig  válaszom. 

Egészséged  állapotja  iránt  vigasztaló  reményt  nyújt 
gyógyulásodról  már  az  is,  hogy  Priesznitz  a  bajnak  haladását 
mind  eddig  hatalmas  kézzel  megállította,  de  még  inkább  az, 
hogy  krízis  kezd  mutatkozni,  helyreállítja  ismét  bizodalma- 
mat,  mely  hosszas  sínlődésed  által,  megvallom,  már-már 
ingadozni  kezdett.  —  Augusztusban  tehát  ismét  ölelhetlek? 
nem  képzeled,  mily  forrón  vágyok  látni  téged  minél  előbb ; 
sokat,  igen   sokat   óhajtok    szólani    veled,   hiszen  csak  Te 

vagy  és  még  néhányan,  de  igen  kevesen,  kikkel,  hazánk 
ügyét  tekintve,  tisztán  és  teljesen  egyetértek  mindenben. 

Erdélyi  állapotod  valóban  fájdalmas,  sőt  fölötte  bosz- 
szantó.  Mi  lehet  oka  ezen  késedelemnek?  hiszen  ők 
magok  Ígérték  azt,  s  abban  csakugyan  semmit  nem  nyernek, 
ha  ezen  Ígéretet  is  megszegik.  Várakozást  ajánlgatni  könnyű, 
de  várni,  és  mindig  sükeretlenfll  várni  annak,  kit  a  vára- 
kozás minden  pillanata  értékének  egy  részétől  foszt  meg, 
s  ki  már  évek  óta  sóvárog  a  számkivetésből  szülőföldjére, 
kedveseinek  körébe,  szülőinek  sírjához  visszatérni,  ez  már 
csakugyan  keserű.  —  De  mi  tehát  az  eszköz  a  dolog  ha- 
marítására?  Kifakadni  s  az  elfojtott  fájdalomnak  már  to- 
vább nem  fékezhető  keserű  hangján  nyilván  felszólalni  a 
politikának  ezen  fonák,  .sőt  méltatlan  eljárása  ellen :  ez  csak 
bosszúállás,  mely  talán  némileg  enyhíti  a  fájdalmat,  de 
czélra  nem  vezet,  és  csak  akkor  használható,  ha  minden- 
nek szakadni  kell,  s  már  minden  remény  elveszett.  —  írj 
talán  ismét  Majláthnak,  mint  szándékod  vala,  de  nyilvános 
lépést  addig  ne  tégy,  míg  a  dologról  egymással  szólva, 
annak  minden  oldalát  meg  nem  hányjuk,  —  addig  azonban 
történik  is  talán  valami,  hiszen  ily  csúf  játékot  veled  s 
velünk  talán  csak  űzni  nem  akarnak. 

Eötvös  Pepi  a  múlt  héten  Kehidán  volt,  de  engem 
itthon  nem  talált,  azonban  it^  hagyta  Széchenyinek  legújabb 
munkáját,  melyet  Kossuth  ellen,  s  a  Pesti  HmLAP  ellen  »A 
kelet  népe«  czím  alatt  legközelebb  kiadott;  még  a  könyvet 
olvasni  nem  érkeztem,  de  vágyok  ismerni  tartalmát. 

Isten  veled,  kedves  barátom!  Antal  szívesen  tisztel. 
Augusztusban  tehát  elvárlak,  én  annak  utolsó  napjáig, 
midőn  több  napokra  távoznom  kell,  folyvást  itthon  leszek, 
csak  9-ik,  10-ik  s  11-ik  napjait  töltöm  Egerszegen  gyűlésen, 
de  onnan  is  jöttödnek  hírére  minden  pillanatban  megjövök, 
csak  úgy  intézd,  kérlek,  dolgaidat,  hogy  minél  több  időt 
tölthessünk  együtt.  —  Isten  veled,  ölellek  híí  barátod. 

Deák. 

B.  WESSELÉNYI  MIKLÓSNAK. 

[30]  Kehidán,  október  12-én  1841. 

Kedves  barátom!  Júliusban  írt  szíves  leveledet,  mely- 
ben a  » Kelet  népé«-röl  elmondád  némely  észrevételeidet, 
augusztusban  vettem,  s  arra  válaszoltam  is ;  úgy  látom  azon- 
ban a  múlt  héten  érkezett  szíves  soraidból,  hogy  ezen  vá- 
laszom nem  jutott  Hozzád.  —  Osztom  nézetidet  a  » Kelet 
népe«  fölött,  s  lelkemből  meríted  különösen  azon  megjegy- 
zést, hogy  ha  Széchenyinek  állítása  szerint  annyi  forra- 
dalmi anyag  van  Magyarországban  öszvehalmozva,  hogy  egy 
hírlapnak  megelőző  vizsgálaton  is  keresztül  ment  sorai  ké- 
pesek a  franczia  forradalomhoz  hasonló  zendülést  rövid 
időn  támasztani :  akkor  a  kormány,  midőn  a  közelebb  le- 
folyt időkben  erőszakhoz  nyúlt  s  terrorizmussal  akart  kor- 

inányozni,  legalább  politice  menthető,  mert  a  szabad  szó- 
nak hatalmas  befolyása  ennyi  gyúladható  szerek  közé  a 
zendülésnek  szikráját  szórva,  még  veszedelmesebb  volt,  már 
csak  azért  is,  minthogy  azt  megelőző  vizsgálat  alá  vonni  nem 
lehetett,  a  mit  egyesek  közhelyen  nyilván  szólottak;  egy 
szóval :  Széchenyi  akaratlanul  apológiát  írt  az  ellenünk  hasz- 
nált terrorizmusra.  —  Egyes  helyeit  e  munkának  mit  fej- 
tegessem? Kossuthnak  felelete,  és  Eötvösnek  észrevételei 
után  ez  már  fölösleges  volna,  —  csak  annyit  mondok,  hogy 
sokért,  igen  sokért  nem  adnám,  ha  a  » Kelet  népe«  meg 
nem  jelent  volna.  —  Még  a  tél  derekán,  midőn  Széchenyi  a 
»Hirlap«  ellen  nyilván  fellépni  készült,  írt  nekem  is  Pulszky 
által,  elmondotta  nézeteit  s  aggodalmát,  melyet  benne  a 
Hirlap-nak  modorja,  egyedül  modorja  támasztott,  s  kér- 
dezte véleményemet:  én  válaszoltam  részletesen  és  igen 
kiereszkedve;  elmondám,  hogy  a  Hirlap-nak  még  modorjá- 
ban  sem  látok  aggodalomra  legkisebb  okot,  s  kértem  buzgón 
és  ismételve,  ne  írjon  a  Hirlap  ellen,  vagy  legalább  ne  írjon 
úgy,  mint  írni  készül,  írjon  inkább  jobb  és  jelesebb  czik- 
keket  a  Hirlap-ban  magában,  ha  azok,  mik  ott  megjelentek, 
kedvére  nincsenek ;  ne  törje  el  a  kárhoztatás  pálczáját  azon 
Hirlap  fölött,  melynek  elveit  maga  is  osztja,  s  mely  még 
alig  egy  pár  hónapos,  ne  rontsa  Kossuthnak  nyilvános  állá- 
sát és  magáét  csupán  a  különböző  modor  miatt,  s  gondol- 
jon arra,  hogy  az  ő  ereje  és  Kos.suthé  egymás  mellett 
munkálódhatik  a  hon  közjavára,  s  a  haza  látja  kárát,  ha 
e  két  erő  személyes  keserűségekben  egymás  ellen  küzdve. 

egymást  emészti  fel.  írtam  sokat,  igen  sokat,  szívem  leg- 
belsőbb érzetéből,  nyíltan  s  tartózkodás  nélkül,  —  de  vála- 
szúi a  kinyomtatott  munkát  küldötte  meg  nékem  Széchenyi, 
szívében,  úgy  hiszem,  engem  is  azok  közé  sorozva,  kik  meg- 
ölik a  haza  szabadságát  s  iszonyú  zendülést,  véres  forra- 
dalmat hoznak  a  békés  polgárokra  csupán  modor  által.  — 
Egyébiránt  van  sok  pártolója  a  » Kelet  népé«-nek  is,  nem- 
csak a  »Jelenkor«  és  a  » Világ, «  de  különösen  sok  r.  kat- 
holikus  pap ;  miért  épen  ezek  —  azt  nem  tudom.  —  Nagy 
hatása  van  a  »Kelet  népé«-nek  az  irodalmi  világra  is,  mert 
mióta  ez  megjelent,  még  inkább  elöntötték  lapjainkat  a 
személyeskedések,  s  a  komoly  és  minden  oldalú  diskusszió 
helyét  ezer  alakú  keserű  gyanúsílgatások  foglalják  el:  med- 
dig tart  ez  így,  azt  az  Isten  tudja,  de  ha  most  megszorí- 
taná ismét  a  kormány  a  kissé  szabadabb,  de  még  is  koránt 
sem  szabad  sajtót,  el  volna  vesztve  mind  az,  a  mit  jót 
lehetett  volna  tenni  ezen  rövid  szabadság  alatt,  s  a  sajtó 
szabadságának  egykori  létrehozásától  még  messzebb  esnénk, 
mint  előbb  valánk :  mert  csak  árnyékoldalát  emlegetnék 
a  sajtónak  azok,  kik  szabadságát  nem  óhajtják  és  Széche- 
nyi auktoritására  hivatkoznának,  és  sok  jó  lelkű  táblabíró 
azt  mondaná:  hogy  bizony  jobb  is  a  sok  személyeskedést 
elkerülni  s  megtiltani! 

A  vesekő  aggodalmat  okozott  nékem,  mert  tudom, 
mennyit  szenvedtél  e  bajban,  de  hiszem,  eddig  már  elker- 
gette azt  tőled  Priesznitz.  —  Kríziseid,  úgy  hiszem,  gyógyu- 
lásodra  szükségesek,  s    ha  ezek  előpóstái  megtérő  egész- 

segédnek,  úgy  megbocsátom  nékik,  hogy  megfosztottak  azon 
örömtől,  hogy  láthassalak;  erre  pedig  számoltam,  olvasva 
minden  napot,  mint  gyermekkoromban,  midőn  a  grata  va- 
catio  közelgetett ;  azonban  ha  most  nem  lehet  is,  csak  gyó- 
gyulj, majd  kipótoljuk  utóbb  Kehidán  és  Zsibón  is. 

Megnyílott  tehát  néked  is  már  hazád,  szegény  szám- 
kivetett! —  Öröm  és  kétkedés  között  olvastam  elsőbben  a 
Pesti  HiRLAP-ban  azon  tudósítást,  hogy  erdélyi  bajaid  meg 
vannak  szííntetve,  kétkedésemet  azóta  eloszlatta  egy  bizto- 
sabb forrásból  kapott  tudósítás.  —  E  pillanatban  ugyan  nem 
élvezheted  a  szabadságot,  mert  egészséged  helyreállítása 
Graefenberghez  köt  annyival  inkább,  minthogy  kríziseid 
mutatkoznak;  félbe  ne  szakaszd  pedig,  az  Istenre  kérlek, 
Priesznitznek  világos  engedelme  nélkííl  gyógyításodat,  noha 
érzem  szívemnek,  mélyéből  azon  forró  vágyat,  melylyel  ked- 
veseid körébe  s  imádott  anyádnak  sírjához  sóvárogsz.  — 
De  tudora,  hogy  lelked  erős,  és  fogod  tűrni  egy  ideig  öne- 
gészségedért,  mit  eddig  más  okokért  tíírni  kénytelen  valál. 
Hiszem,  hogy  visszaadott  szabadságod  érzete  s  megnyitott 
hazád  jótékonyan  fognak  hatni  gyógyulásodra. 

Erdélynek  országgyíílése  is  nem  sokára  elkezdődik.  — 
Előbb  hatalom  zárt  ki  abból,  most  egészséged,  —  de  hi- 
szem, eljő  még  az  idő,  hogy  két  hazádnak  törvényhozásá- 
ban elfoglalhatod  azon  helyet,  melyet  érdemelsz,  mert  ren- 
dületleníil  él  keblemben  a  remény,  hogy  egészséged  töké- 
letesen helyreáll,  —  hiszen  az  Isten  igazságos,  s  ebben  két- 
kednünk nem  szabad.  —  Regálist  néked,  nem  hiszem,  hogy 

küldjenek,  ezzel  azonban  most  nem  igen  bosszantanak,  mert 
hasznát,  úgy  mint  akarnád,  nem  vehetned. 

Minket  az  országos  választmányhoz  talán  a  télen  öszve- 
hívnak,  úgy  november  végével,  —  talán  majd  Pesten 
ölellek,  —  addig  is  áldjon  Isten  minden  áldásával,  szeres- 
sed hű  barátodat, 

Deákot. 

B.  WESSELÉNYI  MIKLÓSNAK. 

[31]  Pesten,  deczember  15-én  1841. 

Kedves  barátom!  Azon  reményt,  hogy  októberben 
Kehidán  ölelhesselek,  semmivé  tette  ismét  rosszabbra  vál- 
tozott egészséged;  bíztam  tehát,  hogy  bajaid  enyhültével 
Pestre  jösz,  és  innen  haza  tekintesz,  s  legalább  itt  lehe- 
tünk együtt,  ha  csak  egy  pár  napig  is;  —  azonban  újra 
ijesztgettek,  hogy  nyavalyád  súlyosúlt,  mit  hinni  nem  akarok, 
s  alig  várom,  hogy  e  hír  valótlanságáról  teljesen  bizonyos 
legyek;  kérlek,  nyugtass  meg  egy  pár  soroddal. 

Mi  már  egy  pár  hét  óta  tanácskozunk  a  bűntető  tör- 
vénykönyv fölött.  Első  volt,  mit  néhányan  követeltünk, 
hogy  a  választmányi  jegyzőt  szabadon  válaszszuk.  a  rész- 
letes munkálódásra  kiküldendő  alválasztmányok  szinte  sza- 
vazatok többsége  által  választassanak,  tanácskozásaink  pe- 
dig mindenkor   nyilvánosak  legyenek;  mind   ezekre  nézve 

azonban  a  többség  ellenkezőt  határozott,  a  tollat  eddigi 
gyakorlat  szerint  választás  nélkül  az  ítélő  mesternek  [Zár- 
kának] adta  által,  az  alválasztmányokat  az  elnök  kineve- 
zése alá  adta,  s  a  nyilvánosságot  tanácskozásinkból  kizárta. 
Nem  használtak  okaink  a  többség  ellen,  s  mi  votum  sepa- 
ratumot  adtunk  be  e  tárgyak  eránt.  —  Aláírták  ezen 
votum  separatumot  Pázmándy,  Palóczy,  Klauzál,  Bezerédj, 
Olgyay,  Dubraviczky,  Szucsits,  gr.  Pejacsevics  Muki, 
Pulszky,  b.  Wenckheim  Béla,  Hertelendy  Miksa,  gróf  Zichy 
Ödön  s  báró  Eötvös  József,  ezeken  kivííl  pedig  a  jegyzőre 
és  alválasztmányokra  nézve  Lengyel  és  Fábri  városi  köve- 
tek, a  jegyzőre  s  nyilvánosságra  nézve  gróf  Károlyi 
György.  —  Mindenesetre  notabilis  minoritás.  —  A  tömlöczök 
rendszerére  nézve  elhatároztatott,  hogy  kerületi  börtönök 
áUítassanak,  s  mind  ezekre,  mind  a  megyei  börtönökre 
nézve  a  magány-rendszer  állapíttassék  meg.  —  Én  ugyan 
azt  indítványoztam,  hogy  mivel  mind  a  két  rendszert  csak 
külföld  tapasztalásaiból  ismerjük,  s  e  szerint  nem  tudhatjuk, 
egyik  és  másik  egészségi  s  erkölcsi  tekintetből  a  magyar 
népre  jelleménél  s  vérmérsékleténél  fogva  minő  hatással 
leend,  félve  egyik  rendszernél  a  diszcziplina  fentartásának 
számos  nehézségeitől,  sőt  majdnem  lehetetlenségétől,  a  má- 
sik rendszernél  pedig  a  rabok  megtébolyodásától ;  mielőtt 
határozottan  választana  a  nemzet:  mindenik  rendszert  jó 
volna  megpróbálni,  s  mivel  az  egész  országban  egyszerre 
minden  börtönt  egy-két  év  alatt  felállítani,  már  csak  költ- 
ség tekintetéből  sem  leendünk  képesek,  először  építsünk  egyet 

a  hallgató,  s  egyet  a  magány-rendszer  szerint,  majd  azu- 
tán néhány  évi  tapasztalás  megtanít  bennünket  a  kettő  kö- 
zül czélszerüleg  melyiket  kelljen  megtartanunk;  de  indítvá- 
nyom elfogadást  nem  nyert,  pedig,  megvallom,  lelkemben 
nem  vagyok  megnyugodva  az  ily  határozottan  kimondott 
választásban,  mert  különösen  a  tébolyodás  gondolatja  az, 
mi  eránt  a  magány-rendszer  mellett  még  megnyugtatva 
nem  vagyok.  —  Ma  jött  fel  azon  kérdés:  esküdtszékeket 
állítsunk-e  fel  a  bűntető  eljárásra,  vagy  fizetett  törvényszé- 
keket ?  .  .  .  mi  ugyan  esküdtszékek  mellett  nyilatkoztunk, 
azok  tudniillik,  kik  a  fentebb  említett  votum  separatumot 
aláírtuk,  —  de  ismét  minoritásban  maradtunk;  még  a  dis- 
kusszió  befejezve  nincs  e  tárgyra  nézve,  a  többség  azonban 
előre  látható.  —  Ez  igen  rövid  vázlata  eddigi  munkálatink- 
nak,  melyből  láthatod,  hogy  votum  separatumaink  számo- 
sak, terjedtebbek,  s  egy  igen  notabilis  minoritás  által  alá- 
írottak  lesznek.  —  Tanácskozásink  jegyzőkönyve  szakaszon- 
kint  fog  nyomtattatni  s  ebből  majd  ha  kijő,  küldök  szá- 
modra egy  példányt  időnként. 

A  jövő  héten,  gondolom,  ülni  fogok  Barabásnak,  hogy 
szavamnak  ura  lehessek,  mit  eddig  is  örömest  teljesítettem 
volna,  de  a  lefolyt  évben  Pesten  nem  valék;  csak  a  múlt 
télen  két  nap,  s  akkor  magány  dolgokkal  voltam  halmozva. 

Klauzál,  íBezerédj,  Fázmándy,  Palóczy,  Kossuth  s  egyéb 
barátink  egészségesek ;  Ödön  nincs  itt,  feleségének  súlyos  és 
talán  gyógyíthatatlan  nyavalyája  és  hivatalos  dolgainak 
özöne  miatt  dispenzáltatta  magát,  helyette  Zoltán  Jancsi  fog 

meghívatni,  mint  a  törvényben  kijelölt  helyettes.  Szucsits 
Luka  Sándor  helyett  van  itt,  ki,  mivel  kormányi  hivatalba 
lépett,  tisztelve  a  karok  és  rendek  határozatát,  a  választ- 
mánytól elmaradott. 

Ha  Barabás  kész  lesz  munkájával:  azt  biztos  alkalom- 
mal néked  azonnal  elküldöm. 

Deczember  16-án. 

Most  hallok  tudósítást  a  hevesi  restauráczióról ;  —  a 
fekete  tollasok  győztek,  Brezovay  s  Földváry  alispánok; 
Beöthy  Lajos  volt  követtársunk  a  tiszti  főügyészségből 
kimaradott,  mit  fölötte  sajnálok;  a  fejér  tollasok  önként 
visszavonultak,  Papszász  nem  is  hagyta  magát  kandidálni,  — 
vérengzés  a  választás  helyén  nem  volt,  de  előbb  Gyöngyö- 
sön igen  verekedtek,  s  néhányan  (kettő  vagy  három)  úgy 
hallom,  haltak  is. 

Az  esküdtszékek  fölötti  vitatásokat  még  nem  végeztük 
be,  de  bizonyos  a  mi  megbukásunk. 

Párt  és  párt  között  itten  enyhülni  kezd  a  keserűség, 
s  ha  nem  szeretik  is  igen  egymást  némelyek,  azonban  ki 
nem  fakadnak.  Kivétel  azonban  a  ViLÁG-nak  néhány  dol- 
gozó társa  (azt  hiszem  nem  DessewflFy :  noha  ez  sem  barátja 
Kossuthnak)  kik  minden  alkalommal  Kossuth  személyét  tá- 
madják meg. 

Olvastad,  nem  kétlem,  a  Hirlap-ból,  s  Világ-ból  azon 
esetet,  hogy  Kossuth  inasa  egy  embert  nov.  27-én  véresen 
megvert,  mert  a  ház  falára  holmi  mocskos  firkálásokat  tett 
már  több  idő  óta.  —  Ezt  a  megvert  embert  Hindinek  hívják. 

szerkesztőtársa  Kulcsárné  újságának,  s  korántsem  haldok- 
lik, mint  a  Világ  mondja,  sőt  már  fent  van  —  azonban  a 
megverés  még  is  menthetetlen  rosszul  történt,  s  Kossuth 
tudta  nélkül;  inasát,  ki  a  verést  el  követte,  a  megye  tör- 
vényszéke 1  holnapi  börtönre  ítélte;  Hindi  ellen  ezután 
vizsgálják  a  firkálgatást,  s  azt  hiszik,  megvalósul.  —  Hindi 
Kossuthot  dehonestatorius  perbe  idéztette  azért,  mert  a 
Hirlap-ban  gazembernek  nevezte,  és  pedig  mivel  5000  az 
előfizető  és  így  5000  ember  előtt  lesz  megbecstelenítve,  a 
becstelenítés  díját  ötezerszer  akarja  magának  megfizettetni, 
keres  tehát  500,000  frtot  pengőben,  ebből  ^/g  Dubraviczkyé 
lesz.  Úgy-é  szép  virtualitás?  és  ez  valóban  így  történt.  — 
Isten  veled,  kedves  Miklósom ;  írj  minél  előbb,  hogy  meg- 
nyugtass egészséged  eránt ;  jöjj  ha  lehet,  és  hogy  ölelhessen 

hű  barátod, 

Deák. 


Jegyzet.  A  Világ  czírníí  hírlapot,  mely  Deáknak  több  levelében 
előfordul,  gr.  Dessewffy  Aurél  szellemi  vezérlete  alatt  Vajda  Péter 
szerkesztette,  a  Nemzeti  UjsÁG-ot  pedig,  mely  a  Hazai  és  külföldi 
tudósítások  folytatása  volt,  dr.  Nagy  Lajos.  —  Az  1889/40-ki  ország- 
gyűlés kevéssel  eloszlása  előtt  jelőtte  ki  a  büntető  törvénykönyv 
szerkesztésére  munkáló  bizottságot,  melynek  nevezetesb  tagjait  Deák 
levele  is  érinti.  A  kormány  azonban  szívesen  elodázta  volna  a  bi- 
zottság összehívását,  ha  a  megyék  nem  sürgetik  vala.  Végre  is  a  köz- 
véleménynyé  vált  nemzeti  akarat  elől  ki  nem  térhetvén:  össze- 
hívta a  bizottságot,  melynek  működéséről  Deák  levele  oly  érdekes 
részleteket  derít  föl. 

B.  WESSELÉNYI  MIKLÓSNAK. 

[82]  Pest,  január  íí-án  1842. 

Kedves  barátom !  Ma  reggel  tíz  órakor  közlötte  vélem 
Vörös  azon  levelet,  mit  deczember  23-áról  Tóth  írt  néki 
egészséged  állapotjáról.  Leverne  engem  ezen  tudósítás, 
ha  nem  vigasztalna  azon  remény,  hogy  legsúlyosabb  szen- 
vedésed csak  azon  krizis,  melyből  gyógyulásod  származik, 
s  e  miatt  aggodalmunk  csak  Priesznitznek  bíztatásában  talál 
enyhíílést.  Attomyrt  kívánságod  szerint  küldjük  sietve, 
most  voltunk  nála  Kossuthal,  Bártfayval,  s  ö  hallván  álla- 
potodat, bár  dolgai  számosak,  azonnal  elhatározta  magát 
sietni  orvoslásodra  s  vígasztalásodra.  Mennék  én  is  véle 
haladék  nélkül,  ha  itten  a  választmány  ülései  által  vál- 
hatatlanúl  le  kötve  nem  volnánk,  de  küldjük  Attomyrral 
együtt  Vöröst  is,  mert  gondoljuk,  hasznát  veheted  azon 
egy  pár  napig  is,  míg  ott  fen  lesznek  Attomyrral,  ki  azt 
hiszi,  hogy  bajod  fájdalmas  ugyan,  de  következései  nem 
veszélyesek. 

Barabás  minden  órán  tökéletesen  bevégzi  képemet 
számodra  életnagyságban  féltesttel;  a  kép  igen  sükerűlt, 
dicsérik  barátink  a  hű  rajzot. 

Választmányi  munkáink  folynak ;  a  halálos  büntetésnek 
s  botnak  megszüntetéséről  írtam  utolsó  levelemben,  aztHa 
újabb  érdekes  nem  történt. 

Isten  veled,  kedves  Miklósom !  adja  Isten :  szenvedésed 
gyógyulásra  vezessen  minél  előbb ;  írass  megnyugtatásunkra 

Vörös    által,  s  tudósíttass,    meg   kaptad-e   levelemet,    mit 

deczember  közepe  táján  írtam  Hozzád.  —  Isten  veled  még 

egyszer,  szeresd  híí  barátodat,  „    , 

•'        '  Deákot. 

E  sorokhoz  Bezerédj  a  következőket  írta: 

Csak  köszöntést  —  de  ezt  szívem  mélyébííl  —  adok  Ferkónak 
soraihoz,  édes  barátom !  Isten  teljesítse  meleg  óhajtásaimat,  melyek- 
kel kísérem  —  higyed,  ebben  jóllétemnek  igen  nagy  részit  fogom 
fellelni,  és  szeressed,  mint  téged  szeret  barátod,  Bezerédj  István.  — 
Kis  Flórim  is  és  Etelka  sógornó'm,  kik  itt  vágynak  vélem,  és  kik 
igen  eleven  és  szíves  emlékezetet*  táplálnak  rólad  —  kérnek,  hogy 
az  ő  tiszteletöket  is  említsem.  —  Isten  áldjon ! 

B.  WESSELÉNYI  MIKLÓSNAK. 

[33]  Pest,  február  7-én  1842. 

Kedves  barátom!  Mióta  Attomyr  Graefenbergböl  meg- 
jött, azóta  már  kedvezőbb  híreket  is  vevénk  egészséged 
állapotjáról.  Tóth  azt  írta,  hogy  már  fenjársz,  és  szemed 
is  valamennyire  javul;  enyhül  tehát  aggodalmunk  —  re- 
ménylem, Priesznitznek  tapasztalása  és  a  Te  vas  akaratod 
végre  még  is  győzni  fognak  nyavalyádon. 

Mi  itt  egészséggel,  de  sok  unalmas  munka  között 
élünk.  Kossuth  beteg  volt  s  még  egészen  most  sem  állott 
helyre,  de  javul  egészsége;  a  többinek  barátink  közül, 
Istennek  hála!  semmi  baja.  —  Választmányunk  dolgai 
lassan  haladnak :  alválasztmányokban  dolgozunk ;  én,  Klau- 
zál, Eötvös,  Bezerédj,  Pulszky  a  codexen  dolgozunk,  min- 

dennap  kétszer  ülünk,  de  a  munka  még  sem  igen  halad, 
mert  sok  kombináczió  szükséges,  és  azon  felül  bajunk  van 
gyakran  a  nyelvvel  is,  mert  némely  eszméket  pontos  hatá- 
rozottsággal kifejezni  fölötte  nehéz.  Őszig,  ha  tovább  nem, 
a  választmány  bizonyosan  együtt  lesz.  —  A  bűntetőeljárást 
más  alválasztmány  dolgozza  most;  mire  mentek,  nem  tu- 
dom ;  mi  abban  részt  nem  igen  veszünk,  mert  a  többség 
az  esküdtszékeket  elvetette,  s  mi  votum  separatumot  fogunk 
adni  e  tárgyban,  s  az  egész  eljárásra  nézve,  a  mennyiben 
az  különbözni  fog  az  esküdtszékek  eljárásától,  azaz  leg- 
nagyobb részben.  A  harmadik  alválasztmány  a  börtön- 
rendszerben dolgozik. 

Barabás  képemet  bevégezte ;  némelyek  dicsérik,  mások 
igen-nagyon  ócsárolják  s  rossznak  találják;  én  ítélni  nem 
tudok  —  sajnálnám,  ha  kedvedre  nem  volna;  gondolom, 
már  elvitetheted,  vagy  rendelkezz  róla,  ha  itt  maradjon-e, 
míg  magad  le  nem  jősz. 

Kossuth  kéret ':  írass  néki  egy  pár  sort  az  erdélyi  meg- 
hívó levélnek  kezedhez  lett  jutásáról. 

Klauzál,  Bezerédj,  Kossuth  s  minden  barátid  köszönt- 
nek s  óhajtva  várják  jobbülásodat,  s  ha  lehet,  jöttödet. 
—  Isten  veled,  kedves  barátom !  Gyógyulj  és  jer,  ha  jobban 
leszesz,  hacsak  kis  időre  is,  körünkbe,  mert  sovárgok  látá- 
sod után.     Isten  veled,  szeresd  hű  barátodat. 

Deákot. 

NB.  A  levél  aljára  Wesselényi  ezt  jegyezte:  Érkezett  febr.  12. 


>>* 


92 


/I0 


^^)i^ 


1842,  B.  Wesselényi  Miklósnak. 


B.  WESSELÉNYI  MIKLÓSNAK. 


[34] 


Pest,  márczius  15-én  1842. 


Kedves  barátom!  Sem  írsz,  sem  íratsz,  s  aggódásban 
hagysz  egészséged  állapotja  felöl;  az  utolsó  tudósítások, 
miket  Vörös  csak  szóval  hozott  hozzám,  lassú  gyógyulásod 
felöl,  már  több  hét  előttiek,  s  egészséged  azóta  ismét  sokat 
javulhatott.  Kérdezek  másokat  is,  de  ok  sem  tudnak  tőled 
és  rólad  semmi  újabbat. 

Dessewffy  Emil  e  napokban  volt  nálam  s  azt  monda, 
hogy  Aurél  némely  irományokat  halála  előtt  kevéssel  néked 
hagyott,  s  ezeket  Emil  majd  hozzám  küldendi,  hogy  biztos 
alkalommal  kezedhez  juttassam  azokat;  azonban  Emil  már 
tegnap  innen  eltávozott  s  az  irományokat  még  el  nem  kül- 
dötte ;  ha  majd  csakugyan  kezemnél  lesznek  azok,  mi  mó- 
don küldhetném  azokat  legbiztosabban  kezedhez? 

Újságot  innen  most  semmit  nem  írhatok.  Néhány  rosz- 
szúl  választott  előmozdítások,  miket  az  újságból  is  tudsz, 
közöttük  egy-két  tűrhető  —  rossz  vásár,  pangás  a  kereske- 
désben, rossz  utak  s  más  effélék  mind  érdektelenek,  lega- 
lább nem  kedvesen  érdekesek, 

Biharban  a  múlt  héten  nagy  készületeket  tettek  Tisza 
Ödön  ellen;  a  megye  és  Tisza  közötti  viszálkodások  forrása 
a  megyei  orvos  választásának  kérdése  volt ;  mint  a  hírla- 
pokból tudod,  az  indulat  és  heveskedés  azonban  személyes 
ügyet  csinált  a  dologból.     A  megyének  egy  felírására,  me- 

lyet  az  orvosnak  kérdésében  tevének,  s  melyben  kijelentik, 
hogy  Tiszához  semmi  bizodalmok  nincsen,  most  egy  ke- 
mény leírat  érkezett,  melyben  a  megye  megdorgáltatik  s 
az  orvosra  nézve  kérelmétől  elvettetik.  Ezen  leíratnak  fel- 
vételére Tisza  közgyűlést  hirdetett  szombatra,  márcz.  5-ére, 
noha  hétfőn,  márcz.  7-én  a  rendes  évnegyedes  gyíílés  a  nél- 
kül elkezdődött  volna.  Bé  voltak  csődítve  a  jobbágy- 
telken lakó  nemesek  Tisza  pártosai  által,  s  azzal  voltak 
elámítva,  hogy  a  reájok  vetett  adótól  fel  fognak  mentetni. 
Két  zászló  alatt  mentek  be  azok  Váradra;  az  egyiknek 
felírása  volt:  »Éljen  a  király !«  a  másiké:  »Szombatnál  to- 
vább nem  adózunk«  —  A  gyűlésen  Beöthy  előadta,  hogy 
a  gyíílésnek  nem  az  adó  most  tárgya;  elolvastatta  az  or- 
szággyűlési naplókból,  hogy  ő  ezen  adózási  kérdésnek  az 
1832/6-i  országgyűlésen  mindig  ellene  szólt,  de  az  ország 
azt  mégis  elhatározta,  hogy  ez  most  törvény,  s  azt  meg- 
szüntetni nem  lehet,  s  több  efféléket.  —  Tiszát  jól  lerakta, 
a  köznemesség  Beöthyhez  állott,  s  Tisza  kudarczot  vallott ; 
a  rescriptum  ellen  felírnak,  s  vizsgálatot  rendeltek  azok 
ellen,  kik  a  nemességet  a  törvény  meg  nem  tartásával  iz- 
gatták. 

Isten  Veled,  barátom!  írj  vagy  írass  egészségedről; 
barátink  szívesen  tisztelnek.  Isten  veled!  szeressed  hü  ba- 
rátodat. 

Deákot. 

NB.  A  levél  aljara  Wesselényi  ezt  jegyezte:  Érkezett  21-kén. 

KOSSUTH  LAJOSNAK. 

[35]  Zala-Egerszeg,  április  4-én  1843. 

Kedves  barátom!  E  pillanatban  végződött  az  ülés, 
melyben  közel  1600  köznemes  mind  a  házi  adót,  mind  az 
országos  közkasszába,  utakra,  hidakra  az  elvállalandó  költ- 
ségeket felkiáltás  által  megbuktatta.  Fenyegetések  az  ülés 
előtt  számosak  voltak,  és  gyalázó  kifakadások  a  kortesek 
között  személyem  ellen,  és  mások  személyei  ellen,  de  za- 
var és  rendetlenség  az  ülésben  nem  történt ;  kihallgatták  a 
szólókat  csendesen,  kik  közül  csak  egy  (Forintos  György) 
szólott  ellene  az  adónak,  a  többi,  valami  20—24  mellette 
nyilatkozott ;  szólottak  volna  talán  még  százan  is,  mert  az 
egész  intellegenczia  igen  kevés  kivétellel  mellette  volt,  de  a 
szólás  teljesen  sikeretlen  volt,  mert  a  tömeg  igen  fel  volt 
izgatva.  Forintos  György  táblabíró,  Horváth  Pál  táblabíró, 
két  egykor  megbukott  tisztviselő,  voltak  a  pártnak  látható 
fejei;  láthatatlanok  tudja  Isten  kik 

Megbukott  tehát  nálunk  is  ezen  szent  ügy,  s  én,  mint 
mondám  Neked,  a  jövő  ország  gyűlésére  nem  megyek.  Csak 
egyre  kérlek:  ha  Pesten  valaki  szóba  hozná  megválaszta- 
tásomat,  kérlek  az  Istenre  és  barátságunk  szentségére,  hát- 
ráltasd és  hárítsd  el  a  dolgot,  mert  én  megválasztva  sem 
vállalhatnám  el  más  megyéből  a  követséget;  sok  okaim 
vannak  és  elhatározásom  e  részben  is  ingatlan ;  csak  kelle- 
metlen érzésnek   volnék   tehát   kitéve,   ha   megválasztatva, 

magának  a  megyének  mondanék  le.  Eszközöld  tehát,  hogy 
ez  ne  történjék,  s  ha  szükséges,  megmondhatod,  hogy  én 
nem  vállalhatom  el  és  nem  vállalom  el  a  követséget.  Ha 
erre  nem  kerül,  jobb  szeretem. 

Zalából  kik  mennék  követül,  nem  tudhatni  még  közelí- 
tőleg sem,  mert  menni  senki  nem  akar.  Utasításunk  egyéb 
pontjai  bizonyosan  jók  lesznek. 

Még  egyet :  a  Hirlap-ban,  ha  majd  a  zalai  tudósítást 
közlöd,  személyemről  semmivel  ne  szólj  többet,  mint  más 
személyéről,  s  oly  keveset,  a  mint  csak  lehet ;  tudod,  hogy 
nékem  igen  kellemetlen  az  ilyen  kiemeltetés,  most  kivált 
talán  káros  is  volna.  Minden  esetre  kerüld  úgy  szólni  ró- 
lam, hogy  bárkinek  hiúsága  sértve  legyen,  ezt  kérem,  ezt 
várom  barátságodtól.  Isten  veled,  kedves  komám;  közöld 
levelemnek  a  gyűlést  érdeklő  tartalmát  minél  előbb  priva- 
tive  rendes  postán  Klauzállal  és  Bezerédjvel,  s  mondd  meg 

azt  Eötvösnek  is.     Isten  veled,  hü  barátod. 

Deák. 

Jegyzet.  A  közteherviselés  kérdéséből,  melynek  Deák  volt  egyik 
legbuzgóbb  bajnoka,  élénk  harcz  fejlődött  ki  Zalamegyében.  Mikor  a 
megválasztandó  követek  számára  készítendő  utasítások  tárgyában 
gyűlés  tartatott:  Deák  lelkes  beszéde  következtében  az  adózás  elve  a 
választmányban  diadalmaskodott.  A  hírhedt  Forintos  György  s  tár- 
sainak izgatására  azonban  az  ápr.  4-én  tartott  közgyűlés  mind  a  házi 
adót,  mind  az  országos  közpénztárra,  utakra,  hidakra  stb.  elválla- 
landó költséget  fölkiáltás  útján  megbuktatta.  Erre  vonatkozik  Deák 
ezen  levele. 


96 


1843.  Klauzál  Gábornak. 

KLAUZÁL  GÁBOKNAK. 

[36]  Kehidán,  szeptember  hó  8-án  1843. 

Kedves  barátom!  Zúzott  kebellel  írom  e  sorokat,  s 
kiöntöm  előtted  szívem  keserű  fajdalmát;  feldúlt  kedélyem 
még  tegnap  nem  engedé,  hogy  tollhoz  nyúljak,  de  most 
lesz  talán  annyi  nyugalma  lelkemnek,  hogy  néked  írhatok. 

Tudósítva  vagytok,  úgy  hiszem,  eddig  arról,  hogy  au- 
gusztus 31-én  az  adó  nálunk  nagy  többséggel  keresztíil 
ment,  és  én  követnek  megválasztattam,  de  a  követséget 
el  nem  fogadtam ;  halljad  most  tőlem  ezen  elhatározásom- 
nak okait  és  azokat,  mik  a  választás  után  történtek. 

A  ki  figyelemmel  kisérte  azon  izgatásokat,  melyek  a 
házi  adónak  elvállalása  ellen  megyénkben  történtek,  alig 
fog  kétkedni  azon,  hogy  az  izgatóknak  nem  csekély  része, 
és  pedig  épen  azok,  kik  nyilván  vagy  titkon  legtöbb  befo- 
lyást gyakorolva  ösztönt  és  életet  adtak  az  indulatos  moz- 
galmaknak, nem  a  házi  adó  miatt  léptek  fel,  hanem  leg- 
inkább személyem  elleni  gyíílölségből,  vagy  bosszúból  kö- 
vettek el  mindent  ezen  életkérdésnek  megbuktatására;  nem 
küzdöttek  volna  ők  az  adó  kérdése  miatt  oly  keserű  elszánt- 
sággal, mert  hiszen  jól  tudták,  hogy  az  adónak  elvállalása 
mellett  még  ezen  országgyíílésen  többség  úgy  sem  leend; 
ők  csak  az  én  személyem  ellen  forraltak  bosszút,  ők  csak 
azt  akarták  elérni,  hogy  én  az  országgyűlésen  jelen  ne 
legyek,  és  mivel  tudták,  hogy  az  adó  kérdésének  megbuk- 

tatása  által  nekem  a  követség  elvállalását  elveimnél  fogva 
lehetetlenné  teszik :  hogy  személyemet  megdönthessék,  a  leg- 
szentebb ügyet  támadták  meg,  azon  ügyet,  mely  hazánk 
egykori  felvirágzására  első  és  legfontosabb  lépés  volna. 

Ily  czélból  és  ily  titkos  szándékkal  izgattak  ők  nyilván 
és  titkon  a  házi  adó  ellen,  de  izgatásaik  közben  egyszers- 
mind ellenem  is  nyilván  és  titkon  annyi  gyűlölséget,  oly 
nagy  ingerültséget  szórtak  el  a  tömeg  között,  hogy  midőn 
április  4-én  Zala  rendéinek  többsége  okainkat  harsány  fel- 
kiáltásokkal ledörögve,  az  adó  kérdését  elbuktatta,  ugyan- 
azon többség  engem,  ki  előbb  a  megye  rendéinek  osztatlan 
bizalmát  bírtam,  a  nemzet  ellenségének  kiáltott,  és  megye- 
szerte  hazaárulónak  hirdetett. 

Istenemre  mondom,  hogy  mindazok,  mik  személyemet 
illették,  engem  nem  sértettek;  de  fájt,  kimondhatatlanul 
fájt  keblemnek  az,  hogy  személyem  miatt  a  közügyet  támad- 
ták meg  elleneim;  fájt  azon  gondolat,  hogy  bár  önvétkem 
nélkül,  de  talán  miattam  bukott  el  megyénkben  az  adó 
kérdése,  melyet,  ha  én  nem  vagyok,  vagy  én  ellenem  annyi 
bosszút  s  gyűlölséget  nem  tápláltak  volna  keblükben  azok, 
kik  személyem  miatt  az  adó  ellen  felléptek,  sem  oly  keserű 
elszántsággal,  sem  annyi  erőfeszítéssel,  sem  annyi  hatással 
és  sikerrel  meg  nem  támadtak  volna.  Az  április  4-én  tartott 
gyűlés  után  elhatározták  magok  között  az  elbukott  ügynek 
baráti,  hogy  teljes  erővel  izgatni  fognak  ismét  az  adó  mel- 
lett ;  én  kértem  őket,  kértem  Csányi  Lászlót  és  sok  másokat, 
halászszák  el  izgatásaikat  a  jövő   országgyűlésnek   közele- 

déséig;  most  a  kedélyek  fölöttébb  ingerűitek,  de  azon  né- 
hány év  alatt  csillapulni  fog  az  ingerültség,  a  köznemesség 
is  inkább  megismerkedik  az  adófizetés  eszméjével,  lassan- 
kint sokkal  többet  tehetünk  arra,  hogy  előbb  egyeseket, 
utóbb  egész  községeket  felvilágosítsunk,  és  sokakban  meg- 
győződést költsünk  fel  az  ügynek  igazsága  felől;  elmon- 
dottam, hogy  most  az  országgyűlésen  az  adó,  fájdalom! 
többséget  úgy  sem  nyer,  habár  Zalával  szaporodnék  is  azon 
törvényhatóságok  száma,  melyek  az  adó  mellett  állanak; 
ne  koczkáztassuk  tehát  erőltetéssel  a  kérdés  jövendőjét,  ne 
neveljük  az  ingerültséget  és  ne  kényszerít sük  haszonnélkűli 
izgatásokkal  az  ügynek  elleneit  még  több  erő  megfeszítésére. 
Elmondám  én  előttük  mindezeket,  és  ti,  barátim,  még  pün- 
kösdkor tanúi  valátok  annak,  hogy  az  izgatásoknak  meg- 
kezdését helyeselni  nem  tudtam.  Csányi  azonban  és  mások 
azt  íelelték,  hogy  az  adó  ügyének  még  ezen  országgyűlés 
alatti  kivívását  megyénk  becsülete  megkívánja.  Ok  izga- 
tásaiknak sikerét  reménylék;  aggodalmaimat  nem  oszták, 
mert  ők  a  megye  körülményeit  nálamnál  jobban  ismerik, 
s  izgatáshoz  sokkal  jobban  értenek,  mint  én.  Ezek  ellen 
szólanom  nem  lehetett,  mert  az  adó  kérdésének,  bármikor 
legyen  is  az  felhozva,  ellene  nem  szegülhetek;  hiszen  azt 
én  is  oly  buzgón  óhajtom.  Csak  arra  kértem  tehát  Csányit 
s  többeket,  hogy  személyemet  izgatásaik  tárgyává  ne  tegyék, 
nevemmel  korteskedést  ne  űzzenek,  s  engem  semmiképen 
ne  kompromittáljanak,  mert  bármi  részben  kompromittálva, 
ha  egyébkint   legkedvezőbbek   lennének  is  a  körülmények, 

követséget  nem  vállalhatnék.  Csányi  megígérte,  hogy  nevem 
kitűzve  nem  leend,  az  izgatások  az  ügyért  fognak  történni, 
s  a  legnagyobb  figyelemmel  vigyázni  fognak  arra,  hogy 
nevemre  még  csak  távolról  se  borítsanak  árnyékol,  vagy 
szennyet.  Tudod  te  ezt  kedves  Gáborom,  itt  létedben 
mondottam  én  is  néked  ezeket,  de  úgy  hiszem,  tudod  ma- 
gától Csányitól  is.  így  kezdődtek  meg  az  izgatások  az  adó 
mellett.  Gyűlésileg  elhatároztatott,  hogy  a  köznemességnek 
felvilágosítására  több  megyei  tagok  menjenek  el  a  köz- 
ségekbe, választmányilag  felszólítás  dolgoztatott  ki,  s  ívek 
hordattak  szét  a  falukban,  melyeket  az  adózni  akarók  alá- 
írjanak. Voltak  ezen  kapaczitáczióknál  esetek,  melyekben 
nem  mindenkor  értelmi  okok  használtattak ;  voltak  egyes 
nemesek,  sőt  községek  is,  melyek  aláírásaikat  kétszer, 
háromszor  visszahúzták ;  de  az  izgatás  haladott,  és  előttem, 
kit  az  izgatás  főnökei,  Csányi  és  Horváth,  minden  tanács- 
kozásaikból kizártak,  ki  előtt,  mint  később  megtudtam,  sok 
lépéseiket  eltitkohák,  sőt. a  mint  hallom,  másokat  is  meg- 
kértek, hogy  ezt  és  azt  nekem  el  ne  mondják,  előttem,  mon- 
dom, mindig  úgy  volt  előadva  a  dolog,  hogy  nem  személyem- 
ért s  nem  az  én  nevemmel,  hanem  az  ügyért  magáért, 
és  az  adó  elvállalása  mellett  történnek  minden  izgatások. 
Míg  ezek  így  folytak,  kétes  hánykódások  közt  fontol- 
gattam én  komolyan,  hogy  azon  esetben,  ha  csakugyan 
többséget  nyerne  az  adó  kérdése,  és  engem  a  követségre 
felszólítanának  megyémnek  rendéi,  mit  parancsol  nekem 
a  polgári  kötelesség  ?  A  pártok  izgatásaival,  még  akkor  is^ 

W^  100 


^^^'^'"•'^p^f^f^f 


1843.  Klauzál  Gábornak. 

midőn  azok  a  legszentebb  ügy  mellett  történnek,  mindenkor 
válhatatlan  kapcsolatban  vannak  oly  kellemetlenségek,  mik 
a  gyengédebb  érzetet  kedvetlenül  érintik;  éreztem  én  ezt 
az  eddig  lefolyt  nébány  hónap  alatt,  és  bár  azt  hittem, 
hogy  nevem  és  személyem  izgatás  tárgya  nem  leend,  fel- 
merült lelkemben  mégis  nem  egyszer  azon  aggodalom,  hogy 
lesznek,  kik  az  ügy  melletti  izgatásokat  személyemért  tör- 
ténteknek fogják  gondolni,  és  ilyenkor  minden  érzés  felzú- 
dult bennem  azon  gondolat  ellen,  hogy  én  a  korteskedésnek 
szokott  mesterségei  által  lépjek  a  követi  pályára.  De  re- 
ményivé, hogy  nevem  az  izgatások  és  korteskedések  tár- 
gyává nem  tétetik,  elnyomtam  aggodalmamat,  s  tudva,  hogy 
midőn  kötelességről  vagyon  szó,  a  dolognak  minden  oldalát 
komolyan  fontolóra  kell  venni,  más  tekintetek  fölött  is  gon- 
dolkoztam, melyek  a  követségnek  elvállalása,  vagy  el  nem 
vállalása  mellett  szólhatnak,  és  mondhatom,  sokáig  küz- 
döttem önmagammal,  míg  szilárd  elhatározáshoz  juthaték. 
Figyelmemet  el  nem  kerülhette  azon  körülmény,  hogy  a 
személyem  elleni  bosszú  s  gyűlölség  ápril  4-ike  előtt  rövid 
idő  alatt  képes  volt  ellenem,  ki,  mint  emlüém,  a  megye 
rendéinek  osztatlan  bizalmát  bírtam  és  a  megye  szellemének 
és  nyilván  kijelentett  elveinek  voltam  hü  képviselője,  a  megye 
rendéinek  nagy  többségét  indulatos  ingerültségre  felizgatni; 
ha  tehát  a  követséget  elvállalom,  méltán  számolhatok  arra, 
hogy  ugyanazon  gyűlölség  és  bosszú,  mely  most  izgatásainak 
czéljától  elesve,  újabb  táplálékot  nyer,  mindent  el  fog  követni, 
a  mit  czélszerünek  vél,  hogy   engem  az  ország   gyűléséről 

ismét  eltávolítson,  s  ezt  most  másodszor  sokkal  könnyebben 
teheti,  mint  először  tévé,  mert  sokkal  könnyebb  a  már 
egyszer  megingatott  bizodalmat,  ha  már  az  látszólag  ismét 
helyreállott  volna  is,  újra  megrontani,  mint  a  még  osztatlan 
bizalmat  aláásni.  Tárgy  pedig,  miben  a  köznemességet 
izgatni  lehet,  az  adón  kivtíl  nem  kevés  vagyon,  pl.  a  bün- 
tetötörvénykönyvben  az  esküdtszékeknek  azon  elvei,  hogy 
nem  nemes  ember  is  ítélhet  nemes  ember  fölött  büntető 
perekben;  hogy  a  paraszt  sem  fog  botoztatni,  valamint  a 
nemes  ember  stb.  Ezek  mind  olyanok,  a  melyek  által  a 
már  egyszer  felizgatott  tömegben  másodszor  is  azon  gyanút 
ébreszthetik  ellenem,  hogy  a  nemességet  a  parasztsággal 
egyenlővé  tenni  akarom,  s  ezért  hazaáruló  vagyok.  Hasonló 
tárgy  leend  a  tisztválasztási  kihágásokról  alkotandó  törvény; 
ez  ellen  sem  leend  nehéz  elferdítésekkel  és  gyanúsítással 
izgatni.  Egy  szóval  sok  tárgyban  történhetik  izgatás  nagy 
hatással,  sőt  a  sikernek  valószínűségével.  Ha  már  elgon- 
dolom, hogy  a  jó  ügynek  baráti  minden  erejüknek  meg- 
feszítésével, s  úgy  hallom,  tetemes  költséggel  voltak  csak 
képesek  legyőzni  elleneiknek  erejét,  s  ha  elgondolom,  hogy 
ily  erőkifejtést  gyakran  ismételni  nem  volnának  képesek  elv- 
barátaink, midőn  ellenben  a  másik  fél,  melynek  egy  pár 
ezer  embere  most  is  volt,  az  alkalmat  ellesve,  akkor  léphet 
fel,  midőn  emezek  készületlenek ;  ha  elgondolom,  hogy  mind 
a  gyűlésekben,  mind  az  izgatásokban  Csányi  és  Horváth 
voltak  most  a  haladási  pártnak  vezetői,  Csányi  pedig  min- 
denét unokaöcscsének,  Eleknek  vitalitium  mellett  általadván, 

Bécsbe,  vagy  más  városba  készül  lakni  menni,  s  a  javak 
átadása  már  meg  is  történt,  s  ő  elutazását  csak  ezen  izga- 
tásoknak befejezéséig  s  a  küszöbön  álló  tisztválasztásig 
halasztotta;  Horváth  pedig  már  több  idő  óta  minden  jószágát 
árulja,  s  így  senki  nem  marad,  kinek  itt  kedve  legyen,  s 
elég  ereje  az  ellenfélnek  ezer  alakú  fondorkodásai  ellen 
folyvást  küzdeni  s  tömegeket  izgatni ;  s  ha  végre  még  elgon- 
dolom, hogy  Kerkapolynak  távoztával,  akár  követnek  vá- 
lasztassék,  akár  a  hivatalról  lelépjen,  jó  akaratú,  s  igen 
alkalmatos  elnököt  vesztünk  el,  kinek  helye,  mint  magad 
is  tudod,  betöltve  nem  lesz :  megvallom,  erős  meggyőződés 
támad  bennem,  hogy  az  én  követi  állásom  fölöttébb  ingatag 
és  kétséges  lenne,  s  mind  a  mellett,  hogy  jelenleg  a  haladás 
pártja  Zalában  erős,  aligha  csakhamar  ismét  kénytelen  nem 
lennék  a  megye  elveinek  s  utasításainak  lényeges  változása 
miatt  haza  térni ;  volna  csak  valamely  hatalmasabb  osztály- 
nak vagy  felekezetnek  az  országgyűlésen  kedve  ellen  az  én 
fellépésem,  vagy  eljárásom,  csak  talán  egy  pár  levélbe, 
vagy  néhány  forintjába  kerülne  ismét  felkelteni  Zalában 
a  jó  ügynek  minden  elleneit,  s  engem  s  a  megye  szellemét 
kompromittálni.  És  ha  ily  esetben  egy  3-ik  gyűlésén  a  jó 
ügy  kivívná  is  újra  ismét  a  diadalt,  ily  változékony  és  inga- 
tag állásban  én  ott  fenn  hogyan  használhatnék?  A  múlt 
országgyűlésen  csak  az  által  lehetett  hatásom,  hogy  tudtam, 
miképen  itthon  semmi  hatalom  meg  nem  döntheti  a  megye 
szellemét,  a  közbizodalmat  meg  nem  csökkentheti ;  de  most ! 
tudod  barátom,  hogy  az  országgyűlési  állás  utasítások  mellett 

még  a  legkedvezőbb  körülmények  között  is  terhes,  de  midőn 
a  követ  megyéjében  nincs  az  ellen  biztosítva,  hogy  személyes 
bosszúból  vagy  gyűlölségből  magát  a  legszentebb  ügyet  nem 
fogják-e  megbuktatni  ellenei,  csak  hogy  őt  magát  is  meg- 
dönthessék,  s  midőn  figyelmét,  melyet  osztatlanul  az  ország- 
gyűlési tárgyakra  kellene  fordítania,  félelem  és  aggódások 
között  az  ügyet  fenyegető  otthoni  bajok  foglalják  el,  akkor 
állása  fölötte  kínos,  hatása  kétes,  sőt  gyakran  lehetetlen. 

De  mindezek,  a  mennyiben  csak  személyemet  tárgy  áz- 
zak, még  talán  nem  gátoltak  volna  elfogadni  a  megye  bizo- 
dalniát,  hanem  azon  tekintet,  hogy  a  mint  említem,  az  ügy- 
nek megtámadása  csak  eszköz  volt  kezökben  azoknak,  kik 
az  adó  kérdését  megbuktatták,  a  czél  pedig  egyenesen  az 
volt,  hogy  én  az  országgyűlésre  ne  menjek,  leginkább  elha- 
tározólag  hatott  reám.  Ha  csak  személyem  ellen  tettek 
volna  kifogást,  nyugodtan  eltűrném,  mert  hiszen  minden- 
kinek tetszeni  lehetetlen,  de  ők  sikeresebbnek  és  talán  köny- 
nyebb  módnak  találták  a  legfontosabb  életkérdésnek,  mely 
ellen  könnyű  volt  izgatni,  egyenes  megtámadásával  titkon 
aláásni  a  gyűlölt  személynek  politikai  állását.  Naponkint 
inkább  meggyőződtem  én  e  gyanúnak  valóságáról,  s  tisztán 
állott  előttem,  hogy  ha  én  most  a  követséget  elvállalnám, 
ezen  módot  ismételnék  elleneim  minden  fontosabb  kérdé- 
seknél, s  így  az  én  személyem  miatt  a  legfontosabb  kérdé- 
sek, a  haladásnak  és  jó  ügynek  legszentebb  elvei,  volnának 
kitéve  a  folytonos  megtámadásoknak,  és  én  miattam  a  köz- 
ügy volna   könnyen   veszélyeztetve   megyénkben;  én  pedig 

ily  állapotban  ott  fenn  nem  használhatnék,  mert  állásom- 
nak bizonytalansága  hatásomat  lehetetlenné  tenné,  s  közre- 
munkálódásomat  szerfölött  gátolná ;  ha  ellenben  a  követséget 
el  nem  vállalom,  megszűnik  ezen  ()rök  és  folytonos  meg- 
támadásoknak első  és  legfőbb  oka,  mely  miatt  az  izgatók 
most  is  az  adó  ellen  leginkább  felléptek,  s  ha  látják  elle- 
neink, hogy  én,  ki  az  ő  bosszújoknak  s  engesztelhetetlen 
gyülölségeiknek  tárgya  vagyok,  önként  vissza  léptem,  ők 
sem  fogják  oly  keserű  elszántsággal  s  annyi  áldozattal 
folytatni  eddigi  támadásaikat.  Szóval,  az  én  visszalépésem 
által  el  lesznek  hárítva  mindazon  veszélyek,  melyek  a  jó 
ügy  ellen  személyem  elleni  gyűlölségből  irányoztatnának. 
Ily  körülmények  között,  úgy  hiszem,  kötelességem  elválasz- 
tani személyemet  az  ügytől,  s  önérdekemet  a  közügy  bizto- 
sításának kívánom  alárendelni,  midőn  a  követségről  inkább 
visszalépek,  mintsem  hogy  az  ügyet  újabb  megtámadások- 
nak s  lehető  veszélynek  tegyem  ki.  A  ki  bár  akaratlanul 
a  jó  ügynek  útjában  áll,  vagy  annak  biztosítását  állása 
által  nehezíti,  az  inkább  lépjen  vissza,  mert  ily  esetben 
visszalépni  polgári  kötelesség. 

Hozzájárult  még  mindezekhez  az,  a  mit  kivált  a  gyűlés 
előtti  néhány  utolsó  napokban  megtudtam,  mi  már  magában 
is  fontos  ok  lett  volna,  hogy  a  követséget  el  ne  vállaljam; 
az  izgatások  t.  i.  részünkről  is  nemcsak  a  köznemességnek 
felvilágosításával,  és  némileg  kapaczitácziójával,  hanem  a 
Magyarországban  oly  igen  elterjedt  s  oly  méltán  kárhoztatott 
korteskedésnek  szokott  mesterkedéseivel,  csábításokkal,  vesz- 

t égetéssel,  pénzzel,  borral,  földnek,  fának  igérésével,  s  né- 
hol talán  fenyegetésekkel  is  űzettek,  és  pedig,  fájdalom, 
reményeim  ellenére  az  én  nevemmel,  s  épen  nem  csekély 
részben  az  én  személyemért;  tábor  készíttetett,  melybe 
azok,  kik  az  adó  mellé  leginkább  az  én  személyem  meg- 
választására összecsödítendök  valának,  beszállíttassanak, 
bor  és  kenyér  szállíttatott  a  táborba,  pénz  kéretett  kölcsön 
és  szereztetett  kivetésképen,  az  ellenfél  izgatói  megker- 
gettettek stb.  S  mindezek  az  én  nevem  kitűzésével !  Elgon- 
dolhatod, hogy  ekkor  még  inkább  ingatlan  lön  a  fentebb 
elsorolt  okokból  eredett  azon  elhatározásom,  hogy  a  követ- 
séget el  nem  vállalom ;  mert  elviselhetetlen  volt  előttem 
azon  gondolat,  hogy  én  oly  úton  keresni  látszassam  a  követ- 
séget, melyben,  mint  fellebb  mondám,  állásom  csak  ingatag 
volna,  s  mely  által  csak  ártanék  a  közügynek,  és  állásom 
ingatagsága  miatt  nem  használhatnék  semmit.  Hidd  el, 
barátom,  küzdöttem  éjjel-nappal  magammal,  s  a  test  ki 
nem  állván  a  súlyos  lelki  küzdéseknek  kínait,  erőm  elha- 
gyott és  megbetegedtem.  Minden  tőlem  kitelhető  módon 
igyekeztem  enmagamban  megczáfolni  felsorolt  okaimat,  mik 
a  követségnek  el  nem  vállalására  határozók,  s  erőltettem 
magamat,  elnyomni  fölzúdúlt  érzetimet,  mert  fájt  nekem 
az  is.  hogy  a  megye  kívánságát,  s  a  ti  szíves  óhajtástokat 
nem  teljesíthetem,  s  örömest  használtam  volna  minden 
tehetségemmel  s  jó  akaratommal  azon  pályán,  melyet  Za- 
lának bizodalma,  s  a  ti  szíves  barátságtok  nekem  kijelölt. 
De  lehetetlen  volt  legyőzni  okaimat  s  érzelmeimet :  szívem 

és  eszem  egyiránt  tartóztattak  a  követség  elvállalásától,  s 
erős  s  ingatlan  meggyőződéssé  vált  bennem,  hogy  a  követ- 
ségnek el  nem  vállalása  a  jelen  körülmények  közt  polgári 
kötelességem,  s  hogy  érzelmeim  ezen  harczában  leroskad- 
nék, ha  bármely  tekintetből  meggyőződésem  ellenére  a  kö- 
vetséget elvállalnám.  Megírtam  tehát  az  első  alispánnak, 
hogy  én  a  követséget  még  akkor  sem  vállalhatnám  el,  ha 
az  adó  tárgyában  az  igazság  szent  szava  diadalmat  nyerne, 
s  a  megye  rendéi  engem  követté  választanának.  Elsoroltam 
levelemben  ezen  ingatlan  elhatározásom  okait,  s  a  levelet 
szerdán,  a  választást  előző  napon,  személyesen  adtam  át 
az  alispán  úrnak,  őt,  i'igy  is  mint  barátomat,  szíves  bizo- 
dalommal, de  úgy  is  mint  a  megyének  alispánját  némileg 
hivatalosan  megkértem,  hogy  ha  megválasztásomat  szóba 
hoznák:  jelentse  ki  ezen  komolyan  megfontolt  nyilatkoza- 
tomat, sőt  ha  szükséges,  levelemet  is  mutassa  elő,  bará- 
tainkkal pedig,  sőt  másokkal  is,  ha  akarja,  levelemet  kö- 
zölje; megtiszteltem  ezután  a  főispánt,  és  neki  is  kijelen- 
tettem elhatározásomat,  s  Egerszegröl  eltávoztam. 

Másnap  meglett  a  közgyűlés  és  a  követválasztás,  de 
én  Egerszegen  nem  voltam;  az  alispán  levelemet  mutatta 
több  jó  barátimnak  még  szerdán  este;  azonban  ők  levelemet 
elolvasásra  sem  méltatták,  indulatosan  kifakadtak  ellenem 
a  követség  el  nem  vállalása  miatt;  sokan  íénhangon  emle- 
gették, hogy  miattam,  s  pedig  egyedül  s  egyenesen  szemé- 
lyem miatt  mennyi  pénzt  költöttek  korteskedésre ;  volt,  ki 
azt  is  emlegette,  hogy  ha  követ  lenni  nem  akarok,  költségét 

fizessem  vissza,  s  többféle  gyengédtelen  nyilatkozatokat 
lehete  hallani ;  egy  szóval  a  párt  főnökei :  Csányi.  Horváth 
és  tán  valamennyien  elhatározták,  hogy  nyilatkozatomat 
semmibe  nem  vévén,  engem  követté  választanak,  mást 
semmi  esetre  helyettem  nem  választanak,  s  engem  az  elválla- 
lásra kényszeríteni  fognak. 

A  gyűlés  és  választás  rövid  ideig  tartott,  mert  Csányi 
és  Horváth  emberei  sokkal  többen  valának  mint  Forin- 
toséi. Az  adó  felkiáltással  elfogadtatott,  én  és  Kerkapoly 
szintén  felkiáltással  választattunk  követeknek,  és  az  alispán 
kérésemet  nem  teljesítvén,  sem  levelemet  elő  nem  mutatta, 
sem  az  el  nem  fogadás  iránti  nyilatkozatomat  szóval  ki 
nem  jelentette.  Szeptember  1-ső  napján  kijöttek  többen 
Puszta-Szent-Lászlóra,  hol  én  testvéremnél  tartózkodtam, 
s  a  második  alispán  vezérlete  alatt  értesítettek  megválasz- 
tatásomról.  Én  megköszönve  a  bizodalmat  s  megtiszteltetést, 
újra  elmondám  nyilatkozatomat,  hogy  a  követséget  el  nem 
vállahatom.  Okaimait  elmondottam,  s  kijelentem,  hogy  más 
nap  a  közgyűlésen  is  személyesen  előadandom  mindezeket. 
Ekkor  tudtam  én  meg  oly  körülményeket,  melyek,  ha  keres- 
tem volna  is  előbb  a  követséget,  elegendők  valának  engem 
annak  elvállalásától  elrettenteni.  Ekkor  tudtam  meg,  hogy 
a  korteskedés  által  összeszerzett  tömeg  nevem  alatt  vitetett 
a  választási  gyűlésre;  nevem  zászlókra  tűzetett;  egy  szóval 
választásomat  egyenesen  a  korteskedés  szokott  mestersé- 
geinek, melyektől  én  oly  igen  borzadok,  köszönhetem  legin- 
kább. Ekkor  tudtam  meg,  hogy  a  választási  gyűlés  biztosí- 

tására  múlhatatlan  szükséges  volt  egy  osztály  lovas  kato- 
naságot felállítani,  mi  még  eddig  Zalában  soha  nem  tör- 
tént, s  általános  is  volt  a  gyűlés  után  is  azon  vélemény: 
hogy  a  katonaság  jelenléte  nélkül  legalább  egy  pár  száz 
ember  elveszett  volna,  rútul  meggyilkoltatott  volna  azon 
gyűlésen,  melyen  én  követnek  választattam.  Ekkor  tudtam 
meg,  hogy  a  gyűlés  alatt  egyszerre  több  urak,  és  pedig 
épen  az  adónak  és  az  én  választásomnak  baráti,  a  Forintos 
párt  részéről  történt  mozgások  következtében  egyszerre 
kardot  rántottak,  s  a  katonaság  közbenjötte  csillapítá  le 
a  komolyabb  következéseket;  ekkor  tudtam  meg,  hogy  a 
választásomat  megelőzött  napon  Ó-Hidán  egy  nemes  ember, 
ki  az  adózni  akarók  pártjához  tartozott,  a  nemes  esküdtet, 
mivel  ez,  mint  mondják,  bírsággal  és  zálogolással  akarta 
őt  kényszeríteni,  hogy  a  másik  párthoz  álljon,  —  agyon- 
lőtte. Ekkor  hallottam  meg,  hogy  azon  nemesség,  melyet 
az  én  személyemért,  s  tudtom  s  akaratom  nélkül  az  én 
nevemmel  azon  zászlók  alatt,  melyre  tudtom  s  megegye- 
zésem nélkül  az  én  nevem  tűzetett,  a  korteskedés  szokott 
útján  becsődítettek,  midőn  választás  után  haza  tért.  Forintos 
embereivel  közel  Egerszeghez  az  úton  összeveszett,  s  az 
lőn  ezen  összeveszésnek,  melyet  hír  szerint  a  másik  fél 
kezdett,  vagy  provokált,  szomorú  következése,  hogy  5  vagy 
6  ember  agyonveretett,  8  halálra  lőn  sebesítve,  egynek 
kezét  törték  el,  egynek  szemét  ütötték  ki,  sok  mások  kisebb- 
nagyobb  sebeket  kaptak.  Lehet,  hogy  ezeken  kivül  többen  is 
haltak   meg;   ennyit   a  vizsgálatra  kilküldött  tisztviselőknek 

hivatalos  jelentéséből  tudunk  már;  későbben  talán  még  több 
hasonló  szerencsétlenség  jő  világosságra.  Már  barátom,  kép- 
zelheted az  én  lelki  állapotomat,  midőn  ezeket  hallottam.  Én 
még  azt  is  el  akartam  kerülni,  hogy  nevemre  korteskedjenek, 
s  ime  mégis  mi  minden  történt  azon  zászlók  alatt,  mikre  neve- 
met akaratom  ellen  függesztették.  Ha  majd  egykor  talán  ked- 
vetlen következései  miatt  átkozni  fogják  hazánkban  azon 
időt,  melyben  legelsőbben  szükségessé  vált  a  szabad  válasz- 
tásoknak, a  szabad  tanácskozásoknak  oltalmára  katonai 
fegyveres  erőt,  mely  kormánytól  és  főispántól  függ,  a  válasz- 
tók és  tanácskozók  közt  fölállítani  —  Zalában  ezen  szomorú 
epochát  azzal  fogják  bélyegezni,  hogy  ez  akkor  történt  nálunk 
először,  midőn  Deák  Ferencz  az  1843-iki  országgyűlésre 
követnek  választatott.  Majd  ha  azon  özvegyet,  vagy  árvát, 
kinek  férje,  vagy  atyja  most  megöletett,  kérdezni  fogják, 
hogy  férjét  vagy  atyját  mikor  vesztette  el :  ezek  azt  fogják 
felelni,  hogy  akkor,  midőn  Deák  Ferencz  követül  választa- 
tott, és  pedig  Deák  Ferencz  miatt,  vagy  azok  által,  kik 
Deák  Ferenczet  követnek  választották,  s  így  önvétkem 
nélkül  átok  lesz  csatolva  nevemhez,  árvák  s  özvegyek  átka ! 
Barátom,  én  a  kredenczionálison,  melyet  Zalának  rendéi  ily 
módon  történt  választás  után  nekem  kiadnának,  vérfoltokat 
látnék;  én  ezen  országgyűlésen  a  választásokbeli  kiszö- 
kések  korlátozása  fölött  szívem  érzése  szerint  szólani  se 
mernék,  mert  minden  arczon  olvasnám  azon  szemrehányást, 
hogy  én  is  a  korteskedés  sok  oldalú  mesterségének  köszön- 
hetem jelen  állásomat;  én  is  hordókban   s  barátimnak  er- 

szényében  leltem  fel  a  közbizodalmat ;  az  én  választásom 
is  30,000  forintba  került,  s  áldozatul  választásom  előtt  és 
utána  6  vagy  7  embernek,  sőt  fájdalom !  talán  még  több- 
nek is  el  kellett  esni,  s  hogy  az  ember  százankint  el  nem 
hullott,  csak  a  katonaság  közbenjöttének  tulajdonítható! 
Istenem!  ha  én  ily  előzmények  után  a  követséget  elvállal- 
nám: összeroskadnék  az  első  ülésben  a  szégyen  és  fájda- 
lom súlya  alatt,  s  érzem,  hogy  eszem  kifordulna  sarkaiból, 
s  ezt,  lelkemre  mondom,  betű  szerint  érzem,  mert  még  a 
gondolatnál  is,  most,  midőn  ezeket  írom,  szívem  sebesen 
dobog  s  agyam  ég. 

Tegnap  vagyis  szeptember  2-án,  a  mint  a  2-ik  ahs- 
pánnak  Ígértem,  bemének  a  közgyűlésre,  s  előadtam,  hogy 
a  követséget  elvállalnom  lehetetlen,  és  előadtam  okaimat, 
majdnem  úgy,  mint  neked  e  levélben  írom.  Felszólalt  utá- 
nam Csányi  László ;  utána  nem  sokára  Horváth  János,  kik 
a  korteskedés  főnökei  voltak,  s  elmondák,  hogy  nekem  az 
országgyűlésre  okvetetlenül  fel  kell  mennem,  csak  bennem 
van  a  megye  rendéinek  bizalma,  én  ezzel  tartozom  a  ha- 
zának, és  több  efféléket ;  (|e  mindezeket  oly  indulatos  kifa- 
kadásokkal  tevék  személyem  ellen,  hogy  szívem  vérzett, 
látván,  miképen  bánnak  én  velem  azok,  kik  magokat  leg- 
jobb barátimnak  nevezték.  Én  érzem,  hogy  az  iránt,  ki 
egykor  barátom  volt,  nyilván,  a  közgyűlésen,  ily  hangon 
még  akkor  sem  tudnék  szólni,  midőn  az  legundokabb  vét- 
kei miatt  barátságomat  elvesztette,  s  nem  tudnék  ily  han- 
gon szólani  legalább   a   régi    barátság    emlékéért.     Csányi 

nyilván  és  szemembe  kinyilatkoztatta,  hogy  tisztelete  irán- 
tam megcsökkent.  Horváth.  Isten  elleni  vétekkel  vádolt 
s  a  haza  iránt  hűtlennek,  Zalamegye  iránt  hálátlannak 
nevezett;  szólottak  mások  is  keserűen  és  élesen;  voltak, 
kik  a  megye  bizodalmának  elvesztet  említek,  mások  gyá- 
vasággal vádoltak.  És  midőn  ennyi  keserű  kifakadások 
méltatlanságát  érezve,  az  elfojtott  fájdalomnak  kínos  kife- 
jezése ült  arczomon,  s  könyek  fakadtak  ki  szememből,  egy 
barátom,  kit  eddig  oly  szívesen  szerettem,  ki  valóban  közel 
állott  szívemhez,  éles  kifejezésekkel  támadott  meg :  hogy  én 
miért  nevetek  oly  hidegen?  s  miért  gúnyolom  ki  őt  előa- 
dásáért? Istenemre  mondom,  még  ez  életben  távolabb  nem 
vala  tőlem  nevetés,  mint  e  pillanatban ;  éreztem  én,  hogy  ő 
soha  nem  értett,  s  hogy  ő  még  e  pillanatban  is  képes  volt 
arczom  fájdalmas  kifejezését  félreérteni ;  nekem  ez  kétszeresen 
fájt,  de  szemrehányást  nem  tettem  neki,  hanem  kijelentem, 
hogy  őt  sérteni  szándékom  nem  volt,  de  ha  tán  akaratlanul 
sértettem,  nyilván  megkövetem.  Órákig  tartott  ezen  gyűlés, 
melyben  engem  kértek  ingatlan  határozatom  megváltoztatá- 
sára, de  egyszersmind  keserűen,  korholtak  éles  kifejezések- 
kel. Voltak  ugyan,  kik  szelíden  s  nyájasan  szólottak,  _s 
ezeknek  szava  jól  esett;  de  mások,  igen  sokan  éreztették 
velem,  hogy  a  szeretet  és  barátság  bosszúvá  és  gyülölséggé 
változtak  keblökben.  Végre  egy  ifjú  ember,  ki  a  múlt  ország- 
gyűlés alatt  egy  ideig  írnokom  volt,  tőlem  csak  féllépésre 
állva,  velem  szemközt  fordult,  s  dorgáló  hangon  komoly 
leczkéket  adott    a   hazafiúságról   s   a  hazafinak  kötelessé- 

géröl ;  elraondá,  hogy  czikornyás  beszédemnek  okai  gyen- 
gék és  üresek  valának;  gyávasággal  vádolt,  mert  a  követ- 
séget el  nem  fogadom,  minthogy,  állítása  szerint,  vagy  él- 
temet, vagy  értékemet  félteni,  ezt  pedig  mindkettőt  a  ha- 
záért feláldozni  kötelesség.  így  tartott  ez,  mint  mondám, 
órákig,  a  fájdalom  könyeket  fakasztott  szememből,  a  könyek 
majd  elfojtották  szavaimat,  ajkaim  reszkettek,  s  szívem  vér- 
zett, mert  a  legérzékenyebb  sértések  barátimtól  származtak, 
és  nem  találkozott  a  számos  gyülekezetben  senki,  a  ki  sze- 
mélyem védelmére  mellettem  szót  emelt  volna.  Elmondám, 
hogy  hiszen  én  tiszta  meggyőződésemet  s  lelkiismeretem 
szavát  követem,  mert  hiszem  és  érzem,  hogy  a  követséget 
elvállalnom  nem  szabad  és  nem  lehet.  Ha  nézetem  hibás  is, 
de  mindaddig,  míg  e  meggyőződés  ingatlanul  áll  lelkemben, 
azt  semmi  tekintetnek  fel  nem  áldozhatom,  s  azért,  hogy  e  meg- 
győződésem a  megye  rendéi  többségének  véleményétől  eltér, 
megvetést  s  gyűlölséget  nem  érdemlek,  s  azért,  hogy  lelkem- 
ismeretének  szavát  követve  cselekszem,  rám  senki  méltat- 
lanság nélkül  nem  neheztelhet;  de  szavaim  sikeretlenűl  han- 
goztak el,  s  a  rendek  elhatározták  ismét,  hogy  kivülem  más 
követet  nem  választanak,  reám  parancsolnak,  hogy  követűi 
elmenjek.  Sőt  a  főispán  a  törvényes  büntetést  is  emlegette. 
De  én  határozatomat  meg  nem  változtathatván,  kijelentem, 
hogy  arról,  mit  a  rendek  említenek,  hogy  lemondáso- 
mat el  nem  fogadják,  itt  még  szó  sem  lehet,  lemondásra 
szükség  nincsen,  mert  én  az  elválasztást  soha  el  nem  fo- 
gadtam, sőt  az  ellen  még  a  választás  előtt  is  nyilatkoztam  ^ 

törvényes  büntetés  tehát  engem  annyival  inkább  nem  érhet, 
mert  én  már  két  országgyűlésen  eleget  tettem  a  törvény 
parancsolta  kötelességnek.  A  megyének  ellenben  kötelessége 
követet  választani,  mert  ezt  a  törvény  parancsolja,  s  én  e 
törvénynek  teljesítésbe  vételét,  mint  Zalának  egyik  státusa, 
kívánom.  E  szavaim  is  sikeretlenek  voltak;  a  főispán 
kimondotta  a  végzést  a  fentebbi  értelemben,  s  én  a  jegyző- 
könyvbe kértem  iktatni,  hogy  a  követséget  el  nem  fogad- 
tam. Zúzott  kebellel  s  feldúlt  kedélylyel  hagytam  el  a  gyű- 
lést ;  sokan  barátim  közül  hideg  megvetéssel  fordultak  el 
tőlem,  ülésen  kivűl  is  Csányi,  Horváth  csak  egy  szóra,  csak 
egy  pillanatra  nem  méltattak,  s  összezúzták  azon  barát- 
ságos viszonyokat,  mik  eddig  itt  közöttünk  léteztek. 

Tudtam,  hogy  érteni  kevesen  fognak  engemet,  sokan 
érteni  nem  akarnak,  sokan  félre  is  értenek.  De  hogy  ily 
epés  indulattal,  ennyi  haraggal,  s  mondhatom,  gyűlölséggel 
találkozzam  Zalaraegye  gyűlése  teremében,  s  jó  barátim 
közül  is  sokan  elfelejtve  minden  szíves  indulatot,  eltépve 
minden  édes  köteléket,  ily  módon  viseljék  magokat  irántam, 
ez,  megvallom,  váratlan  volt  előttem.  Sokan  magán  körökben 
szemrehányásokkal  illettek  s  a  megyének  és  az  egész  ha- 
zának gyűlölségével  és  megvetésével  fenyegettek.  De  a  tiszta 
öntudat  fentartja  talán  lelkemnek  erejét,  s  bár  hiszem  és  ér- 
zem, hogy  a  hazában  is  sokan,  igen  sokan  érteni  nem  fognak, 
biztosan  reménylem  mégis,  hogy  lesznek  jó  emberek,  kik 
félre  nem  értenek,  felfogják  állásomnak  iszonyú  kellemet- 
lenségét,   látják  s  velem  együtt  érzik,  hogy  a  jelen  körűl- 

menyek  közt  másképen  cselekedni  lehetetlen  volt ;  biztosan 
reménylem,  sőt  igen  erősen  hiszem,  hogy  ti,  barátim,  cselek- 
vésem megítélésében  felejteni  fogjátok  egy  pillanatra  azon 
barátságos  óhajtástokat,  hogy  bár  körötökben  volnék,  s 
mellőzve  a  személyes  érdek  tekintetét,  úgy  nézitek  elha- 
tározásomat, mint  azt  nézni  kell  minden  elfogultság  nélkül, 
s  elmondjátok  majd,  hogy  bármennyire  szeretnétek  is  jelen- 
létemet —  ilyen  előzmények  után,  ilyetén  érzelmekkel,  ily 
zúzott  kebellel  nem  kívánjátok,  hogy  az  országgyűlésre 
menjek;  a  köríílményeknek  minden  oldalát  s  egyéniségem- 
nek minden  jó  és  rossz  tulajdonságait  tekintetbe  fogjátok 
ti  venni,  s  nem  kárhoztatjátok,  a  mit  én  annyi  küzdés 
után  s  oly  komoly  megfontolás  után  határoztam  el  ma- 
gamban. A  ti  kárhoztatástok  volna  a  legkeserűbb  pohár, 
mi  ez  esetben  még  reám  várhat;  pedig  Isten  tudja,  ke- 
serű volt  az  is,  mit  eddig  ürítenem  kellett,  s  ha  tán  ti 
sem  helyeselnétek  lépésemet  (ezt  még  csak  gondolni  sem 
merem,  gondolni  sem  akarom),  de  ha  mégis  megtörténnék, 
hogy  nézeteitek  mások  volnának,  s  okaim  titeket  meg  nem 
győztek  volna,  legalább  ne  taszítsatok  el  magatoktól,  mint 
zalai  barátimnak  egy  része  tévé;  ne  vonjátok  meg  tőlem 
a  barátságot,  a  szíves  szeretetet,  mely  ez  ideig  kebletekben 
élt  irántam,  mert  ez  a  csapás  igazán  megtörné  végképen 
lelkemnek  minden  erejét;  hiszen  ti  engem  azért  szerettetek, 
mert  szívemnek  legbensőbb  ösztönét  s  lelkemnek  ingatlan 
meggyőződését  követtem  minden  tettemben,  most  is  csak 
azt  cselekszem,  s  ha  nézeteink  e  dolog  fölött  különbözne- 

nek  is,  neheztelésteket  azért  meg  nem  érdemlem.  Ti  sze- 
rettetek engem  minden  sajátságaimmal  és  gyengeségeimmel 
együtt  úgy,  a  mint  vagyok,  pedig  tudjátok,  hogy  e  néze- 
tek, s  ez  elhatározásom  tisztán  és  egészen  egyéniségem- 
ben fekszik,  és  a  ki  úgy  ismer,  mint  ti  ismertek,  soha 
nem  kételkedhetett,  hogy  ily  körülmények  közt  így  és  nem 
máskép  fogok  cselekedni;  oh  ne  taszítsatok  tehát  vissza 
magatoktól ! 

Ügy  hallom,  hogy  b.  Putheányit  felküldötték  némelyek 
hozzátok  Pozsonyba.  Miért?  nem  tudom ;  de  némelyek  sze- 
rint azért,  hogy  titeket  megkérjen,  hogy  engem  a  követség 
elvállalására  felszólítsatok.  Az  Istenre  s  barátságunk  szent- 
ségére kérlek  benneteket,  ne  tegyetek  e  dologban  többé 
semmi  lépést,  sem  nyilván,  sem  magánúton;  hiszen  tud- 
játok s  értitek,  hogy  elhatározásomat  semmi  körülmény, 
még  a  ti  szíves  felszólítástok  sem  változtatja  meg  többé; 
ne  tetézzétek  tehát  legalább  súlyos  fájdalmimat  azon 
újabb  keserűséggel,  hogy  a  ti  kívánságtokra  is  tagadólag 
legyek  kénytelen  felelni ;  ne  tegyétek,  hogy  fájdalmam  súlya 
alatt  végre  megátkozzam  azon  pillanatot,  melyben  politikai 
pályára  léptem.  Lelkemre  mondom,  ha  ismeritek  és  értitek 
érzelmeimet,  nem  fogtok  engem  összezúzni  akarni  bármi 
kéréssel  vagy  felszólítással,  mi  úgy  is  sikertelen  volna. 
Hiszen  a  valódi  szeretet  kínozni  nem  képes,  ok  és  haszon 
nélküli  kínzás  volna  pedig  minden  ilyen  lépés  reám  nézve. 

Azt  is  gondolják  Zalában  némelyek,  hogy  engem  a 
törvény    fog    kényszeríteni  a  követség    elvállalására,   mert 

lemondásomat  a  rendek  el  nem  fogadták,  s  épen  azért  nem 
választottak  helyettem  más  követet,  hogy  az  egész  felelős- 
séget reám  háríthassák;  de  hiszen  én  a  követséget  el  nem 
fogadtam  s  ily  esetre,  kivált  oly  ember  ellen,  ki  már  telje- 
sítette törvényes  kötelességét,  a  törvény  büntetést  nem 
rendel.  Azt  mondották  többen,  hogy  a  ki  megválasztatik, 
az  tartozik  a  választást  elfogadni,  mert  »juri  correlata  est 
obligatio*;  de  ezen  elv  valóban  különös  és  néha  talán 
veszedelmes  is  volna;  így  például  legjobb  mód  volna  az, 
hatásodat  megsemmisíteni,  hogy  ha  az  ország  gyűlése  előtt 
Árvavármegye  téged  választana  követjének,  és  te  akaratod 
ellen  is  kénytelen  volnál  törvényes  büntetés  mellett  Árvá- 
nak követe  lenni.  Ez  elv  tehát  furcsa  abszurdumokra 
vezetne.  Nem  hiszem,  hogy  Pozsonyban  valaki  legyen,  a 
ki  a  törvényt  oda  akarja  csigázni,  hová  azt  Zalában  sok^n 
csigázni  akarják;  de  ha  mégis  szóba  jönne  e  dolog,  legyetek 
figyelemmel,  mert  tudjátok,  hogy  koldussá  ugyan  tehetnek 
a  törvényes  büntetéssel,  hanem  arra  bírni  képesek  nem 
volnának,  hogy  lelkem  ismerete  ellen  cselekedjem. 

Ne  bíztassátok,  az  Istenre  kérlek!  a  zalaiakat  többé, 
hogy  elhatározásom  megváltoztatására  bármit  cselekedjenek, 
úgyis  a  ti  bíztatástoknak  tulajdonítják  legnagyobb  részét 
annak,  a  mit  cselekedtek ;  hiszen  e  dolognak  is  van  határa, 
nem  jöhet  semmi  körülmény  közbe,  nem  lehet  semmi  ok, 
mi  engem  arra  bírjon,  hogy  ez  országgyűlésen  követ 
legyek;  készebb  vagyok  a  megyéből,  és  talán  a  hazából 
is  kivándorolni  (ezt  pedig  a  legiszonyúbb  dolognak  tartom), 

mint  lelkem  ismeretét  feláldozni ;  minden  további  erőlködés 
csak  személyemnek  üldözése  volna,  s  ezt,  úgy  hiszem,  meg 
nem  érdemlettem.  Tudom,  hogy  Zalában  lesznek,  kik  bosz- 
szúból  is  szeretnének  újabb  kedvetlenségbe  keverni  az  által, 
hogy  újra  s  ismét  újra  kérnek  a  barátság  ürügye  alatt  a 
követség  elvállalására:  ne  adjatok,  kérlek,  ezeknek  csak  egy 
szóval  is  ösztönt  és  kedvet  bosszújok  kitöltésére. 

Kerkapoly  most  csak  egyedül  maga  megy  fel,  mint  Zalá- 
nak követe;  fogadjátok  szívesen  s  örködjetek,  hogy  az  ifjúság 
se  tegyen  bármi  félreértésből  ellene  legkisebb  kedvtelen- 
séget;  ö  nálunk  a  jó  ügy  mellett  mindenkor  buzgón  dol- 
gozott. 

Levelem,  és  pedig  annak  minden  sora  Bezerédjnek  is 
szól  és  Beöthynek,  Palóczynak,  Bonisnak,  Szentkirályinak, 
Wenckheimnak  és  Bádaynak,  1'öröknek  és  Horváth  Jenőnek, 
Kubinyinak,  Géczynek,  úgy  szintén  Batthyánynak,  Eötvösnek, 
Telekynek,  Záborszky  Luizinak,  Szalay  Laczinak,  és  mind- 
azoknak, kikkel  szíves  baráti  részvét  köt  össze;  közöld 
tartalmát  ezeken  kivül  másokkal  is,  a  kikkel  akarod. 

Ha  Kossuth  Pozsonyban  van,  add  át  levelemet  annak  is, 
—  egyébiránt  én  őt  e  levél  közlésével  ma  szintén  tudósítom. 

Isten  veled,  barátom!  választókat,  szíves  barátságos 
választókat  szívszakadva  várom ;  vigasztalást  fog  az  nekem 
bizonyosan  nyújtani  a  reám  özönlött  keserűségek  közepett, 
mert  ti  bizonyosan  félre  nem  értetek;  ti  bizonyosan  érti- 
tek .érzelmeimet  és  méltányoljátok  okaimat.    Isten  veletek! 

Hü  barátotok  Deák  Ferencz. 

Levelemet  küldd  el  másolatban  Wesselényinek  is,  hiszen 
minden  szava  annak  is  oly  igen  szól.  Megbocsáss,  ha  leve- 
lemben összefüggést  nem  találsz ;  sem  időm,  sem  kedélyem 
nem  enged  úgy  írnom,  mint  óhajtanék. 

Jegyzet.  Az  1843/4-ki  országgyűlés,  mint  Zichy  Antal  mondja, 
először  is  arról  nevezetes,  hogy  Deák  nem  vett  benne  részt.  »Az 
egész  ország  —  írja  Piüszky  —  érezte  e  csapás  súlyát.  Zalamegye  értel- 
misége ráadásul  szégyenlette  is.  Deák  lát: a,  hogy  a  mozgalom  éle 
személye  ellen  van  intézve,  fájt  neki,  hogy  miatta  a  közügynek  is 
ártanak,  s  visszavonult  sógorához  a  szent-lászlói  magányba.*  Mekkora 
volt  Deák  népszerűsége  már  ekkor,  kitetszik  a  Beöthy  Ödön  beszédé- 
ből, a  ki  így  kiálta  fel  az  országgyűlés  színe  előtt:  »Francziaor szagban 
Latour  d'Auvergne  halála  után  nem  szűntek  meg  nevét  szóhtani 
ezredében  s  egy  hang  azt  felelte :  meghalt  a  becsület  mezején !  Német- 
országban, a  császár  koronázása  napján  azt  kérdezték:  Van-e  egy 
Dahlberg  a  gyülekezetben  ?  Indítványozom,  hogy  minden  országgyűlés 
megnyitásakor  kérdés  intéztessék:  jelen   van-e  Deák?« 

B.    WESSELÉNYI  MIKLÓSNAK. 

[37]  Kehidán,  szeptember  3-án  1843. 

Kedves  barátom!  Azon  levélből, *)  melyet  ma  Klauzál- 
nak írtam,  s  melyet  ö  véled,  kérésem  következésében, 
másolatban,  úgy  hiszem,  ugyanezen  boríték  alatt  köz()l, 
látni  fogod   zalai  dolgaink   állását  és  meg   fogod   ismerni, 


*)   Lásd  az   1843.  szeptember  3-kán  kelt  s  Klauzálhoz  intézett 
fentebbi  levelet. 

sőt  úgy  hiszem,  érezni  fogod  lelkemnek  levert  állapotját. 
Oly  forrón  vágynék  szóval  is  kebledbe  önteni  fájdalmamat ; 
vajha  minél  előbb  láthatnálak.  Jöjj,  hacsak  lehet,  haza- 
útaztodban  felém,  vagy,  ha  ez  épen  lehetetlen,  tudósíts, 
mikor  és  mennyi  ideig  fogsz  Pesten  lenni,  hogy  oda  legalább 
elmehessek  ölelésedre.  Szíves  soraidat  csak  tegnapelőtt 
kaptam;  utasítsd,  kérlek,  leveledet  Zalabér  felé,  onnan  biz- 
tosabban kezemhez  jutnak  azok,  mint  Egerszegről. 

Jöjj,  kedves  Miklósom,  vagy  legalább  írj,  —  kimond- 
hatatlanul vágyok  látásodra.  —  Isten  veled!  szeress  vál- 
tozatlanul, mint  én  szerellek,  hű  barátod  Deák, 

B.  WESSELÉNYI  MIKLÓSNAK. 

[39J  Kehidán,  szeptember   19-kén  délben,  184.3. 

Kedves  Miklósom!  Szándékom  sem  volt  most  Paksra 
menni,  s  nem  tudom  a  vak  hír,  mely  tervedet  megzavarta, 
kitől  eredhetett.  Epedve  vágyok  láthatásod  után  s  megyek 
Pestre,  hogy  véled  ott  találkozhassam.  Vasárnapig  azonban 
itthon  minden  esetre  bevárlak,  nehogy  véletlenül  egymást 
elkerüljük;  de  ha  szombat  estig  nem  jősz,  vagy  egészséged 
miatt  jönnöd  terhes  volna,  vasárnap,  vagy  legkésőbben 
hétfőn  okvetetlenül  megindulok  s  kedden  Pesten  leszek. 
Várj  be  tehát  engem  Pesten,  ha  előbb  oda  érnél,  talán  ott 

legalább  csak  egy  napot  is  tölthetek.  Utamat  én  Veszprém 
és  Fejérvár  felé  veszem,  mert  postán  megyek  és  Veszprém- 
ben dolgom  is  [van].  Isten  veled,  kedves  barátom.  Kedden, 
ha  előbb  nem,  mindenesetre  ölellek,  addig  is  áldjon  Isten! 
hü  barátod  Deák. 

Csapodynak  s  hitvesének  jelentsd  tiszteletemet. 
KOSSUTH  LAJOSNAK. 

[39]  Kehidán.  november  2-án  1844  és  november  21-én. 

Kedves  barátom!  Régen  óhajtva  várt  szíves  leveled 
végre  megérkezett.  Hetek,  sőt  holnapok  múltak  el,  mióta 
nékem  e  leveled  érkezését  zsidó  és  keresztény  próféták 
jövendölgették,  s  én  hittem  a  jövendölésnek,  jobban,  mint 
a  hajdankori  zsidók  hittek  prófétáiknak,  és  örültem  a  jö- 
vendölés teljesedésének,  jobban,  mint  Izrael  fiai  most  örül- 
nének, ha  megérkeznék  rögtön  a  régen  várt  Messiás,  és 
kizaklatná  őket  pesti,  bécsi,  párisi  fényes,  kényelmes  pa- 
lotáikból, hogy  Palesztina  sivatagjain  új  zsidó  országot  al- 
kossanak. —  Zsidó  prófétám  a  kanizsai  rabbinus  volt,  ki 
Pestről  erre  utazott,  nem  ugyan  tüzes  szekéren,  mint  Illés, 
de  még  is  szekéren;  keresztény  prófétám  pedig  Csapody 
volt,  ki,  ámbár  jövendölése  megvalósult,  még  sem  fog  oly 

könnyen  élve  az  égbe  szállani,   mint  Enoch,  ha  csak  tete- 
mesen meg  nem  soványodik. 

De  térjünk  komolyabb  tárgyakra.  Éve  múlt,  hogy  utol- 
szor együtt  valánk.  s  azóta  egy  betű  sem  fordult  meg 
közöttünk.  Hogy  én  nem  írtam  néked,  azt  Te  (mint  leve- 
ledben magadat  kifejezed)  » akárminek  szereted  inkább  tulaj- 
donítani, csak  annak  nem,  hogy  baráti  érzelmeim  irántad 
meghidegültek. «  Istentelen  rossz  fiú  volnál.  Te  Lajos! 
ha  olyan  volnál,  a  minők  ezen  diplomatikai  szabatossággal 
kimért  szavaid.  Tudod-e,  hogy  a  mit  e  szavakban  mondasz, 
prózai  nyelven  magyarul  annyit  tesz :  hogy  Te  bizony  még 
is  érzesz  egy  kis  hajlamot  magadban  nálam  hidegülést 
gyanítani?  —  Tudod-e,  hogy  az  ily  forma  kifejezések : » akarom 
hinni«  *  szeretem  a  dolgot  ez,  vagy  amaz  oknak  tulaj- 
donítani*, s  több  affélék,  boldogult  Machiavelli  Miklós  úrnak 
idejétől  fogva,  berezeg  Metternich  koráig,  mindenkor  a 
kétkedésnek  gyengédebb  kifejezései  valának?  —  Szeretnék 
reád  e  szavaidért  legalább  is  48  óráig  haragudni,  ha  tud- 
nék, s  talán  tudnék  is,  ha  bizonyos  nem  volnék  abban, 
hogy  e  szavaid  csak  tolladból  folytak,  nem  szívedből. 
Lelkedre,  úgy  látom,  azon  idő,  mit  Bécsben  töltöttél,  sem- 
mit, de  épen  semmit  nem  hatott,  legalább  nem  hatott 
változtatólag,  sőt  azóta,  és  az  által,  hogy  ott  valál,  növe- 
kedett inkább  és  szilárdult  keblednek  ereje,  de  tanultál 
ott  mégis  valamit,  a  mit  épen  nem  kellett  volna  megtanul- 
nod, és  ez  azon  diplomatikai  szabatossága  kifejezés,  melyet 
említek,  s  melyben  félig  eltakarva,   félig  akaratlanul  is  két- 

kedést  mondasz  ki  ellenem.  Ez  néked  nem  természetes 
hangod;  ne  tagadd,  ez  csakugyan  Bécsben  ragadott 
reád  véletleníil.  —  Tudod-e,  hogy  azon  barátság,  mely 
közöttünk  létez,  sokkal,  igen  sokkal  több,  mint  csupán  pol- 
gári érzelmünk  rokonsága?  Tudod-e,  hogy  ezen  barátság 
kétkedés  tárgya  soha  nem  lehet.  Kétkedés  csak  oly  dol- 
gokhoz férhet,  miket  hiszünk  ugyan,  de  bizonyosan  nem 
tudunk,  pedig  hogy  Te  nékem  barátom  vagy  a  szónak  leg- 
szebb, legnemesebb  értelmében,  azt  én  nem  hiszem,  hanem 
tökéletes  bizonyossággal  tudom ;  s  hogy  volna  lehető,  hogy 
Te  én  rólam  irányodban  ugyan  azt  csak  hinnéd,  de  bizonyo- 
san nem  tudnád?  Azt  csak  nem  vélted,  hogy  barátságom 
olyan,  mint  a  hold,  mely  hold  ugyan  mindég,  de  hol  egész, 
hol  fél,  hol  csak  alig  látható?  Istenemre  mondom,  a  mi 
barátságunknak  sem  stádiumai,  sem  pházisai  nem  lehet- 
nek, s  a  mely  pillanatban  megszűnnénk  bizonyosan  tudni, 
hogy  egymás  iránti  érzelmeinkben  változnunk  lehetetlen, 
azon  pillanatban,  bár  nem  tudva  s  talán  nem  is  sejtve, 
megváltoztunk  volna  már  egymás  iránt.  Barátságunk 
nem  oly  tűz,  melyet  emberi  kéz  gyújtott,  s  mely,  ha  néki 
táplálékot  időnként  nem  nyújtasz,  felemészti  önmagát  s 
végre  elhamvad.  Égi  tűz  az,  mely  keblünkben  ég,  tisztán, 
állandóul  és  változatlanul,  világít,  melegít,  éltet,  mint  a  nap 
sugara,  de  el  nem  nyugszik,  mint  a  nap,  felhők  nem  borít- 
ják, és  fogyatkozást  nem  szenved.  Miért  legyen  tehát 
a  kétkedésnek  még  csak  árnyéka  is  közöttünk?  Hiszen  én 
is  mondhatnám,  hogy  Te  sem  írtál  nékem  ezen  egész  hosszú 

év  alatt,  pedig  a  Te  sorsodban  s  politikai  állásodban  azóta 
oly  változás  történt,  mely  nemcsak  Téged  magadat  érdek- 
lett, de  fájdalmasan  hatott  mireánk  is,  barátidra  s  mind 
azokra,  kik  e  nemzet  politikai  életének  kifejlődését  óhajt- 
ják. És  én  e  változásnak  okait  s  részleteit  nem  Tőled 
magadtól  hallottam,  hanem  csak  hírből  tudtam  meg,  ho- 
mályosan s  ezer  alakú  elferdítésekkel.  Roppant  hatású 
politikai  pályádon  örömeidnek  s  reményidnek  részesévé 
tevéi ;  a  barátság  legszentebb  jogával  követelhettem  volna 
tehát  Tőled,  hogy  barátilag  közöld  vélem  azt  is,  a  mi 
kebledet  fájdalommal  és  aggodalommal  tölti  el.  Tudod  Te 
azt  barátom,  hogy  öröm  és  remény  keblet  tár,  fájdalom 
pedig  és  aggodalmak  inkább  elzárják  azt.  Öröminket, 
reményinket  sokakkal  osztjuk  meg,  fájdalmat  és  aggodalmat 
csak  azokkal,  kik  közel  állnak  szívünkhez.  —  Én  tudom, 
hogy  Te  engem  ezen  utolsók  közé  számítasz,  és  mégis  oly 
sok  ideig  elvontad  tőlem  azt,  a  mi  által  azon  keveseket, 
kik  szívünkhez  közel  állanak,  megkülönböztetjük  azon  so- 
kaktól, kikkel  csak  öröminket  szoktuk  megosztani.  De  én 
még  sem  valék  hajlandó  hallgatásodat  hidegűlés  lehetőségé- 
nek tulajdonítani,  sőt  nem  is  fürkésztem  okait,  hanem  teljes 
megnyugvással  elmondám  magamban:  fontos  oka  van,  a 
miért  eddig  nem  írt,  de  írni  fog  bizonyosan  s  közöl  majd 
vélem  mindent  tartózkodás  nélküli  szíve,  barátsággal. 
És  íme  igaz,  a  mit  magamban  elmondottam.  Tedd  azért 
kebledre  kezedet  s  tégy  erős  fogadást  lelkedben,  hogy 
ezentúl  követni  fogsz  engem  e  rendületlen  bizodalomban. 

L k  kiszámított  gonoszsága  rútul  megcsalta  — 

nem  ugyan  bizodalmadat,  mert  hiszen  oly  ember  iránt 
bizodalmad  nem  lehetett,  —  hanem  becsületes  számításo- 
dat. Te  azt  hitted,  hogy  mivel  L k  anyagi  leg- 
vastagabb érdekei  szorosan  kötve  vannak  szerkesztőséged- 
hez, á.lnoksága  ellen  ez  által  biztosítva  vagy :  de  kifelejted 
számolásodból,  hogy  ő  a  közhír  szerint  nem  utolsó  tagja 
a  titkos  policziának,  s  ha  ez  igaz,  akkor  magaviselete 
könnyen  magyarázható ;  mert  ily  emberek  eladják  magokat 
pénzért,  haszonért,  pártfogásért,  s  ők  többé  magok  sem 
rendelkezhetnek  önmagokról  szabadon,  s  én  igen  hiszem, 
amit  néked  L—  e  dolgokról  mondott.  Ámde  bármiképpen 
történt  is  ez,  annyi  minden  esetre  igaz,  hogy  azok,  kik 
becsületes  számításodat  alacsony  perfidiával  jégre  vitték, 
magok  részéről  igen  jól  számítottak.  Neked  az  előzmények 
után  máskép  cselekedned  nem  lehetett,  mint  a  hogy  cselek- 
vél. Gondolkodtam  én  erről  komolyan  s  mélyen  érezve  a 
veszteséget,  melyet  lel  epésed  által  szenvedünk,  gyakran 
hajlandó  valék  kárhoztatni  ezen  lelépést,  de  megkérdez- 
tem ismét  magamat,  mit  volnék  teendő  helyzetedben  ily 
előzmények  után  és  minden  kétkedés  nélkííl  csak  azt  felel- 
tem önmagamnak,  hogy  máskép  én  sem  cselekedtem  volna. 
Csak  a  sorsot  kell  tehát  átkoznunk,  mely  veszélyes  játékát 
úgy  keveri  mindig,  hogy  azok,  kik  semmit  szentnek  nem 
tartanak,  kik  semmi  mocsoktól,  semmi  alattomosságtól  nem 
undorodnak,  cselszö vényes  számításaikkal  rútul  kijátszák 
a  legeszesebb  embernek  becsííletes  számítását.  Te,  barátom, 

e  dologban  is,  mint  élted  egész  folytán  mindenkor,  tisztán 
és  szcplötlenűl  állasz  szívem   és  eszem  előtt. 

Keserűk  azon  szemrehányások,  miket  leveledben  mint- 
egy odavetve  szőttél  bele  Dessew^íTy  és  Széchenyi  elleni 
küzdéseid  elbeszélésébe,  midőn  elmondod,  hogy  Te  ezen 
küzdést  szerencsésen  kiállottad,  noha  én  abban  csak  egy 
bettivei  sem  segítettelek.  Barátom!  azon  fontos  és  alapos 
okokhoz,  mikkel  Te  a  haladás  ügyének  minden  részletei 
mellett  oly  meglepő  körülmények  között  is,  minő  Széchenyi 
támadása  volt,  csüggedetlen  küzdöttél,  én  mit  adhattam 
volna  még?  Hiszen  minden  főkérdés  meg  vala  általad  vitatva, 
kifejtve,  s  a  legtisztább  térre  állítva.  Vagy  talán  csak 
azért  kellett  volna  nékem  is  felszólalnom,  hogy  elveimről 
s  nézeteimről  értesítsem  a  magyar  közönséget?  Elveimet  s 
nézeteimet  minden  főkérdés  fölött  ismerték  azok,  kik 
engem  a  politikai  pályán  ismertek ;  mert  politikai  éltemnek 
minden  lépése,  úgy  hiszem,  tisztán  tükrözi  vissza  ezen  el- 
veket és  nézeteket;  mire  való  lett  volna  tehát  azokat  a 
hírlapokban  szóval  is  elsorolnom?  Azt  pedig  barátom,  mit 
egykor  Pesten  szavaidból  értettem,  hogy  nevemet  kívánod 
leginkább  hírlapodban,  megbocsáss  —  még  most  sem  tudom 
felfogni.  Küzdés  kezdődött  a  journalisztikai  téren  is  hala- 
dásunk főkérdései  fölött.  Te,  ki  e  pályán  oly  kitűnő  j  éles- 
séggel jártál,  kifejted  a  haladni  akarók  nézeteit,  szebben 
és  jobban,  mint  más  akárki  azokat  kifejteni  képes  lett 
volna.  Te  okokkal,  és  pedig  egyedül  okokkal  harczoltál  a 
szent  igazságáért,  indulat  és  alacsony  haszonlesés  ellen ;  Te 

csak  a  józan  ész  fegyverét  használtad  előítéletek  és  tekin- 
télyek ellen  s  kimondád,  a  mi,  hála  az  égnek,  csakugyan 
igaz  is,  hogy  a  tekintélyek  ideje  lejárt.  Hogyan  akarhattad 
volna  tehát  épen  nevemet  használni  nyomatékul  lapjaidban? 
Barátom,  én  nevemet  tudva  s  akarva  fegyverül  használni 
nem  fogom  soha ;  először  azért,  mert  oly  fegyver,  melynek 
éle  nincs,  nyomorult  fegyver  komoly  küzdésekben ;  másod- 
szor azért,  mert  oly  tárgyért  küzdeni  soha  nem  akarok, 
mely  mellett  jobb  okot  felhozni  nem  tudnék,  mint  neve- 
met ;  harmadszor  azért,  mert  azon  szent  igazságot, 
melyért  mi  küzdünk,  névvel  akarni  támogatni  annyi  volna, 
mint  a  pesti  hídnak  oszlopát  egyes  nádszállal  akarni  meg- 
erősíteni a  víz  rohama  ellen;  negyedszer  azért,  mert  én 
soha  nem  hittem  és  soha  elhinni  nem  fogom,  a  mit  Te 
Pesten  is  el  akartál  vélem  hitetni,  hogy  nevem  többet 
nyom  a  politikai  vitáknak  terén,  mint  sok  más  népszerű 
nevek ;  ötödször  azért  —  —  —  de  hagyjuk  e  fejtegetést. 
■Te  tudod,  hogy  a  journalisztikai  téren  működni  kedvem  soha 
nem  volt.  Ez  hiba  talán,  de  Isten  néki,  szeress  Te  engem  ezen 
hibával  is :  hiszen  oly  embert,  kinek  hibái  nem  volnának,  úgy 
sem  szerethetnél,  —  nékem  hibám  elég  van  arra,  hogy  sze- 
rethess, de  azok,  úgy  hiszem,  nem  olyanok,  melyek  miatt  igen 
komolyan  haragudnod  kellene  reám.  Azt  azonban  még  sem 
szeretem  Benned,  hogy  sem  elfelejteni,  sem  megbocsátani 
nem  tudod  azt,  hogy  hírlapodban  nem  írtam ;  és  most  is  oly 
élesen,  oly  keserűn  szólsz  a  dologról,  mint  akár  a  közügy- 
nek,  akár  a  barátságnak  hűtelen  és  nemtelen  elárulásáról. 

Eötvös,  Úgy  hiszem,  ellened  nem  konspirált.  Hogy 
ígéretének  ellenére  nem  írt  lapjaidban,  azt  magyarázni  nem 
tudom ;  de  hogy  most  a  Pesti  HiRLAP-ban  oly  tetemes 
részt  vesz,  azt  Szalay  iránti  szoros  barátságának  tulaj- 
donítom, A  mi  az  általa  vitatott  czentralizácziót  illeti,  meg- 
vallom, jobb  szerettem  volna,  ha  az  eífölötti  vitatkozásokat 
most  fel  nem  hozták  volna.  Szakadásra  vezethet  magunk 
között  e  kérdés,  pedig  az  egész  vitatkozás  nagy  részben 
terméketlen,  s  én  nagy  szerencsétlenségnek  tartanám,  ha 
e  miatt,  vagy  bármi  okbúl  Eötvös  és  baráti  tőlünk  el- 
szakadnának. Furcsa  jelenet  valóban,  hogy  a  Budapesti 
Híradó  és  a  Nemzeti  Újság  lépnek  fel  a  municzipális  rendszer 
védelmére  a  czentralizáczió  és  Pesti  Hírlap  ellen.  Vagy 
én  nem  értem  ezen  dolgokat,  vagy  a  municzipális  rend- 
szer most  beteg  s  ezen  beteges  állapotjában  bágyadtsága 
miatt  lön  egyszerre  kedves  az  oligarchia  és  klérus  előtt. 

A  védegylet  nagyszerű  eszme,  oly  nagyszeríí,  hogy 
az  alatt  a  magyar  jellem,  félek,  öszveroskad.  Sokat  fon- 
tolgatám  magamban  e  dolgot,  s  kettő  volt  észrevételem 
Egyik  az :  hogy  nem  lett  volna-e  jobb  a  dolog  megindítását 
az  ország  gyűlésének  berekesztéséig  halasztani,  nehogy  az 
ország  gyűlésének  végnapjaiban  kiadott  királyi  válaszoknak 
nem  kedvező  tartalmát  sokan  épen  a  védegylet  korábbi 
megindításának  tulajdonítsák;  vagy  talán  az  némi  be- 
folyással is  legyen  ezen  királyi  válaszok  rossz  tartalmára. 
—  Másik  észrevételem  az :  hogy  nem  lett  volna-e  czél- 
szerűbb  a  védegyletet   most  kezdetben  csak  némely  czik- 

kékre  szorítani,  melyek  tudniillik  vagy  azért,  mert  nálunk 
is  nem  sokára  előállíthatók,  vagy  azért,  mert  nélkíílözhe- 
tők.  elsőbbséget  érdemlettek  volna.  így  legalább  nem 
zúdítottunk  volna  egyszerre  minden  külföldi  érdeket  ma- 
gunk ellen,  a  kivihetőség  könnyebb  lett  volna,  s  a  szószegés 
ritkább;  pedig  épen  a  szószegésre  nem  kell  igen  szok- 
tatni a  magyart,  úgy  is  nagy  hajlama  van  reá.  Ezen  felül 
azon  csekély  pénzerőt,  melyet  a  védegylet  talán  öszvegyüjt, 
több  sikerrel  lehetett  volna  néhány  czikk  gyártásának  eme- 
lésére fordítani,  mint  ha  az  sokféle  czikkek  között  meg- 
oszlik. Azonban  ezek  csak  észrevételek,  melyek  ellen  ma- 
gam is  tudnék  ellenokokat  is  felhozni,  noha,  megvallom, 
hogy  a  dolgot  így  jobb  szerettem  volna.  Amerika  egykori 
védegylete  győz  meg  engem  leginkább,  hogy  ily  terjede- 
lemben a  védegyletet  a  magyar  aligha  elbírja.  Ott  a 
védegylet  nem  annyira  a  gyár-ipar  emelésére,  mint  inkább 
más  politikai  okokból  Angha  daczára  alakíttatott;  ott  csak 
Anglia  gyár-müvei  voltak  kizárva,  egyéb  külföldiek  nem 
—  és  mégis  a  kitürni  tudó  szilárd  jellemű  amerikai  nép- 
nek is  nagyobb  része  keresett  alkalmat,  hogy  lekötött  sza- 
vának terhe  alól  kibújhasson  úgy,  hogy  a  midőn  1770-ben 
márcziusban  Angolország  törvényhozása  minden  Ameriká- 
ban fizetendő  vámbeli  adózásokat  megszüntetett,  csak  azt 
nem,  mely  a  theára  volt  vetve:  az  amerikai  népnek  leg- 
nagyobb része  azt  nyilatkoztatta,  hogy  a  védegylet  most 
már  csak  a  theára  nézve  bír  kötelező  erővel.  Ezt  Ame- 
rika népe  tette,  mely  akkor  már  szabad  sajtóval  s  minden 

polgáraira  nézve  teljes  és  tökéletes  jogegyenlőséggel  bírt, 
mely  akkor  a  legdicsőségesebb  támadásnak  előestéjén  állott, 
mely  tudott  szegény  és  egyszerű  lenni;  reménylhetünk-e 
mi  magyarok  a  magyar  jellemtől  több  vagy  csak  ennyi 
szilárdságot,  egy  sokkal  több  tárgyakra  terjeszkedő  véd- 
egylet mellett,  midőn  a  sajtó  nem  áll  szolgálatunkra;  pol- 
gáraink jogegyenlősége  még  csak  remény,  de  nem  valóság; 
enthuziazmus  pedig  és  kitűrni  tudás  csak  alig  van  bennünk. 
Azonban,  Ti  barátim,  a  magyar  körülményeket  jobban 
ismeritek,  mint  én,  ki  már  egy  év  óta  nem  láttam  Pestet 
naponként  növekedő  anyagi  s  szellemi  erejében ;  nem  lát- 
tam az  ország  gyűlését,  mely  annyi  jót  és  jelest  meleg 
lelkesedéssel  felfogott;  Ti,  kik  ott  laktok,  s  ott  fordultok 
meg'  naponként,  hol  a  nemzet  szíve  ver;  Ti,  kik  bi- 
zonyosan megfontoltatok  minden  legkisebb  körülményt,  me- 
leg érzéssel,  de  hideg  számolással ;  Ti  jónak  láttátok  a  dol- 
got most,  és  ily  terjedelemben  megindítani,  s  én  el  nem 
szakadok  Tőletek.  Volnának  bár  még  fontosabb  kétségeim, 
mint  a  melyeket  megemlítek,  volnék  bár  arrúl  meggyőződve, 
hogy  a  dolgot  más  úton  jobban,  czélszerűbben  lehetett 
volna  megindítani,  most,  midőn  már  az  első  lépés  meg- 
történt, azt  hanyagság,  hidegség,  vagy  különczködés  által 
elejteni,  vagy  csökkenteni:  bűnnek  tartanám  a  haza  ellen. 
Nálam  a  pesszimizmus  a  hanyagságnak  sem  oka,  sem  ürü- 
gye ;  tudok  én  küzdeni  remény  nélkül  is,  érzem  keblemben 
az  erőt,  Istenemre  mondom:  érzem,  hogy  csüggedést  nem 
ismertem  soha,  s  az  elhatározottság,  mely  nálam  kötelesség- 

érzeten  alapúi,  nem  kisebb,  mint  másoké,  kiket  a  remény- 
lelkesedésre  gyújt;  én  tehát  félre  teszem,  elaltatom  min- 
den kétségeimet,  s  az  ügyet  pártolom  úgy,  mint  azt  meg- 
indítottátok. —  Az  eszme  szép  és  törvényszerű,  nem  kell 
más  eszköz  hozzá,  mint  önkeblünk  ereje,  és  ha  ez  senkit 
el  nem  hagy,  a  siker  is  nagyszerű  leend.  Most  csak  egy 
lehet  veszélyes,  az :  ha  a  dolog,  miután  megindíttatott,  rész- 
vétlenség miatt  elesik.  Ez  volt  az  utolsó  töltés,  melyet 
azon  csatában,  mit  ipar  és  kereskedésünk  független  emel- 
kedéséért moraliter  küzdünk,  a  csőbe  eresztettünk ;  —  ha 
ezt  kilöjjük  sikeretlenűl :  gyáváknak,  nyomorultaknak  fog 
bennünket  tartani  Ausztria  és  a  külföld,  s  gúnykaczaijal 
kíséri  minden  vergődésünket,  melylyel  az  elszegényedés  ör- 
vényéből menekedni  akarunk.  Azért  tehát  mind  azok- 
nak, kik  a  nemzet  gyalázását  s  végsűlyedését  gátolni,  el- 
kerülni óhajtják,  kötelességök  a  már  megindított  védegyletet 
megmenteni  attól,  hogy  részvétlenség  miatt  nyom  nélkül 
el  ne  enyészszék.  A  kormány,  úgy  hiszem,  tettleg  és 
egyenesen  fellépni  nem  fog  a  védegylet  ellen,  hiszen  arra 
még  ürügyet  sem  talál,  ha  csak  e  szent  ügynek  ügyetlen 
pártolói,  vagy  éretlen  kifakadásokkal,  vagy  rosszul  irányzott 
buzgó.sággal  anyagot  nem  szolgáltatnak  a  kormánynak, 
melyből  tettleges  lépések  készülhessenek  részéről ;  ily  éret- 
lenség  pedig,  úgy  hiszem,  nem  fog  történni,  mert  mi  tör- 
vényt sérteni  nem  akarunk,  mi  azon  törvényes  kapcsolatot, 
mely  honunkat  az  ausztriai  házhoz  köti,  még  csak  tágítani 
sem  óhajtjuk,  mi  csak  magyar  gyármüveket  akarunk  viselni, 

s  az  ellen  hogyan  léphe.-^sen  fel  a  kormány.  —  Indirekt 
utakon,  elhiszem,  tétetnek  majd  akadályok  a  védegyletnek, 
de  ezek  csak  nehezítik,  nem  lehetetlenítik  az  egylet  fenn- 
állását. 

Gróf  Batthyány  Kázmér  elnöki  levelét,  melyben  tudósít, 
hogy  választmányi  taggá  lettem  kinevezve,  még  a  múlt 
holnapban  vettem ;  nem  feleltem  néki,  mert  azt  igéri  leve- 
lében, hogy  az  alapszabályokat  nem  sokára  közlendi  vélem, 
addig  pedig,  míg  ezen  szabályok  vélem  nem  közöltetnek, 
nem  akartam  kimondani  azt;  hogy  a  választást  tisztelettel 
és  köszönettel  elfogadom;  nehogy  azzal  vádoltassam,  hogy 
oly  társulatba  léptem,  melynek  alapszabályait  nem  is  isme- 
rem. Batthyány  azonban  az  alapszabályokat  nem  küldötte 
meg  ez  ideig,  de  én  azokat  Bezerédj  Pista  szívességéből 
már  olvastanj,  sőt  többeknek  le  is  írattam,  most  már  tehát 
válaszolok  gróf  Batthyánynak,  mint  elnöknek,  röviden,  kö- 
szönettel fogadva  a  választást.  De  néked,  barátom,  még 
azt  kell  megmondanom,  hogy  mivel  én  Pesten  ritkán  lehe- 
tek, én  ott  a  központi  választmány  munkálataiban  nem  sok 
részt  fogok  vehetni;  itthon  azonban  teszek  a  mit  lehet, 
hogy  sükert  érjen  becsületes  törekvésünk.  (Iróf  Batthyány- 
nak írt  levelemet  idezárom. 

Még  egyet  e  dologról :  mielőtt  az  alapszabályokat  ol- 
vastam, feltevém  magamban,  hogy  a  védegyleti  ívet  min- 
den lehető  czikkre  nézve  aláírom,  csak  egyet  veszek  ki: 
»a  gazdasághoz  szükséges  vasat  és  vaseszközöket, «  s  ezt 
is  csak  addig,  míg  nálunk  magyar  vasat  nem  árúinak,  mert 

a  vas  a  gazdasághoz  halaszthatatlanul  szükséges,  —  azon- 
ban az  alapszabályokban  olvasom,  hogy  gazdasági  eszkö- 
zök s  félnyers  anyagok  ki  vannak  úgy  is  véve,  így 
tehát  ezen  kivétel  sem  leend  szükséges,  és  így  aláírásom 
abszolút  lehet,  mit  igen  szeretek.  írd  meg  azonban,  ha 
nem  hibázok-e  az  alapszabályok  e  pontjának  magyarázá- 
sában s  ki  ne  nevess  paraszt  kérdésemért, 

Mayer  Jakab  és  Fischer  egerszegi  kereskedők  Pestre 
mennek,  hogy  magyar  gyárműveket  s  portékákat  szerez- 
zenek, melyekkel  a  védegyletnek  zalai  tagjait  elláthassák; 
én  őket  hozzád  utasítottam  s  e  levelemet  is  ők  adandják 
kezedre:  adj  nékik,  kérlek,  tanácsot  és  utasítást.  —  Még 
mi  itt  aláírásokat  nem  tétethettünk,  mert  íveink  nincsenek, 
ha  íveket  kapunk,  elkezdjük  még  leginkább  a  követ-jelen- 
tési gyűlés  alkalmával.  Tegyünk-e  e  gyűlésen  is  valamit 
e  dologban,  vágy  csak  úgy  vigyük  azt,  mint  egyes  polgárok 
egyesületét,  hogy  így  ne  lehessen  oly  könnyen  bele  avat- 
kozni? Mindeniknek  van  jó  és  rossz  oldala;  mit  tanácsolsz? 
A  magyar  kereskedelmi  társaság  pénztárába  fizetendő  rész- 
vényi  járandóságot,  50  frtot  pengőben,  Inkey  Sándornak 
kezére  adtam  Egerszegen  oly  kéréssel,  hogy  azt  tegye  le 
nálad ;  most  ime  ide  zárom  az  ívet  is,  hogy  a  megtörtént 
fizetést  reá  írattathasd.  Inkeynek  kezére  adtam  még  azon 
50  frton  felül  18  pengő  forintot,  szintén  néked  által  adan- 
dót, ez  azon  300  frtnak  kamatja,  melylyel  én  az  iparegye- 
sűletnek  tartozom;  kérlek,  fizesd  le  azon  pénzzel  azt  is, 
és  küldj  róla  nyugtát;  még   ezen  felül   fizetnem   kell  ipar- 

egyesületi  részvényt,  ezt  nem  tudom  mennyi;  írásaimat 
megkeresni  most  nincs  idom,  fizettesd  ki  tehát,  kérlek,  em- 
lített Mayer  Jakabbal,  kit  én  majd  itthon  kielégítek. 

A  kereskedelmi  társaság  részvényeire  nézve  jó  volna, 
ha  valakit  itt  megbíznátok,  hogy  a  fizetéseket  általvegye 
s  Pestre  leküldje,  mert  sok  részvényesnek  alkalmatlan 
még  módokat  keresni  erre.  Levelem  általadója,  Mayer 
Jakab,  késznek  nyilatkozott  erre  minden  nyereség  nélkííl 
ingyen,  csupán  becsűletért,  vagy  hiteleért,  ha  a  társaság 
megbízza. 

Megyei  dolgaink  annyiban  ismét  jobban  kezdenek 
állani,  hogy  több  élénkség,  több  részvét  mutatkozik  a  ren- 
dek között  minden  jó  ügy  iránt,  mint  előbb;  sokan,  kik 
előbb  elvonták  magokat,  ismét  bejárnak.  November  4-én, 
mint  hírlapokból  tudod,  visszaállítottuk  ismét  augusztusi 
végzésünket  az  adóra  nézve,  melyet  Forintos  és  társai  korte- 
sekkel  szeptemberben  oly  rűtúl  megdöntötték.  Visszaállí- 
tottuk mi  azt  kortes  nélkül,  előkészületek  nélkül,  sőt  el- 
hagyatva a  vagyonosabb  státusok  nagyobb  részétől,  kik  gyű- 
lésre sem  jöttek ;  —  sőt  kimondottuk :  hogy  valamikor 
Forintos  vagy  mások  kortes-erővel  illiberális  végzést  hoznak, 
mi  azt  a  legközelebbi  alkalommal  megváltoztatjuk,  s  ezt 
annyiszor  teszszük,  a  hányszor  csak  lehet;  nekünk  ez  pén- 
zünkbe nem  kerül,  nékiek  pedig  minden  korteskedés  pénzbe 
kerül.  Mi  tehát  könnyebben  küzdünk,  mint  ők,  s  végre 
majd  vagy  elunnak  költeni,  vagy  elfogy  pénzök,  vagy  leg- 
alább  azon  pénzen,   melyet   így  ellenünk   költeni   minden 

gyűlésen  kénytelenek  lesznek,  máshol  rosszat  nem  tehetnek. 
Tetszett  különösen  ezen  eszme  mindenkinek;  elmaradott 
uraink  nagy  része  be  kezd  járni,  s  a  részvét,  mint  mondom, 
élénkebb  —  de  azért  még  sem  lehet  ám  Zalára  még  sok 
ideig  biztosan  és  állandóan  építem. 

Szegény  Miklósunk  szomorú  tartalmú  levele,  ámbár  az 
váratlan  előttem  nem  volt,  s  ámbár  a  gyász-hírt  már  előbb 
teljes  bizonyossággal  hallottam,  még  is  iszonyú  fájdalommal 
lepett  meg.  Szóval  akartam  magam  megvinni  levelére  a 
választ,  s  még  ezen  őszön  lerándulni  Zsibóra;  számolgattam 
s  volt  reményem,  hogy  talán  november  végén  mehetek, 
—  de  most  már  látom  a  lehetetlenséget.  Gazdaságom  is 
nehezítené  hosszabb  időre  távozásomat,  mert  tisztem  épen 
most  változik ;  de  ezen  még  segítenék  valahogy,  de  épen 
most  az  ismét  ébredő  közrészvét  minden  jó  ügy  iránt,  s 
a  védegylet  itteni  megindítása,  úgy  hiszem,  szükségessé 
teszik  itthon  létemet;  lemondok  tehát  fájdalmasan  bár  e 
szándékomról,  s  utamat  a  tavaszra  halasztóra,  de  akkor 
bizonyosan  megyek;  —  e  napokban  írok  szegénynek. 

Mit  mondasz,  barátom,  az  ország  gyííléséhez?  én  még 
csak  annyit  tudok  annak  végéről,  mennyit  hírlapokból  tudni 
lehet.  Ha  tudsz,  pedig  Te  bizonyosan  tudsz  azokról  is, 
mik  a  kárpitok  mögött  történtek,  kérlek,  tudass  vélem  is 
némelyeket,  különösen  pedig  fejtsd  meg  nékem  azt:  hogy 
miből  állott  volna  a  teherviselés  valóságos  közössége,  ha 
a  nemesség  az  adózónak  eddigi  terheiből  semmit  el  nem 
vállalna,  a  most  ajánlani  szándéklott  egy  milliót,  vagy  any- 


135 


w  *   /    "*  f    ^  r 


1844.  Kossuth  Lajosnak. 


nyit,  a  mennyit,  egy  részben  az  adózó  vállaira  vetett-e 
volna.  —  Ily  közös  teherviselés  mellett,  én  akár  herczeg 
Eszterházyval  is  kész  vagyok  alkura  lépni:  hogy  tudniillik 
eddigi  terheit  viselje  ezután  is  ő  maga,  de  azon  terheket, 
melyeket,  vagy  a  minőket  eddig  én  magam  viseltem,  visel- 
jük mi  együtt  véle  közösen.  írd  meg  azt  is,  miben  bu- 
kott meg  végre  az  országos  pénztár  ?  az  az :  e  megbukásnak 
mi  volt  valóságos  oka?  —  írj  egy  szóval:  ha  reá  érsz,  e 
dolgokról,  mik  nyilván  s  közönségesen  tudva  nincsenek, 
de  miket  tudni  még  is  jó. 

Szívesen,  igen  szívesen  köszönöm  k()zléseidet  azokról, 
miket  herczeg  Metternichchel  beszélgettél.  Téged  e  beszél- 
getésben olyannak  talállak,  minőnek  ismertelek,  —  de  a 
herczeget  nem  olyannak  véltem,  minőnek  ő  magát  irányod- 
ban mutatta.  Azon  politikai  hibákat,  miket  ő  e  beszélge- 
tésben elkövetett,  róla  én  fel  nem  teltem;  mert  hogy  ő  még 
életében  soha  ne  találkozott  volna  tiszta  érzésű  szabad  em- 
berrel, ki  nemesen  büszke  volt  függetlenségében,  azt  feltenni 
alig  lehet,  és  ha  ismert  ilyen  embert,  ha  tudta,  hogy  ily 
egyéniség  nem  agyrém,  hanem  valóság:  miként  eshetett 
ki  oly  igen  az  emberismereten  alapúit  finomabb  tapintat 
kerékvágásából,  mint  a  hogy  kiesett,  én  valóban  nem  értem. 
Részleteit  ezen  beszélgetésnek,  pedig  még  a  legapróbbakat 
is,  majd  tavaszszal  elkérdezgetem  tőled  szóval,  s  Te  nem 
felejtesz  addig  el  semmit  a  történtekből. 

Levelem  hosszabb  volna,  de  siet  Mayer  Jakab,  ki  azt 
kezedre  adja,  —  postán  nem  akartam  azt  eddig  elküldeni, 

vártam  biztosabb   alkalomra,   s  ime   nem   vártam  sükeret- 
lenűl. 

Isten  veled,  kedves  komám,  szívesen  tiszteld  nevem- 
mel komámasszonyt,  a  kis  Ferit  pedig,  és  valamennyi  ki- 
csinyt csókold  ezerszer  helyettem.  Kom  ám  asszonynak  mondd 
meg,  hogy  a  tavaszszal  elmegyek  hozzátok  kukoricza  gom- 
bóczra,  ha  szívesen  láttok.  —  Addig  is  Isten  veletek,  hü 
barátod.  Deák. 

Jegyzet.  A  levél  elején  említett  Kossuth  ésL....  közti  viszály 
a  Pesti  HiRLAP-ra  vonatkozik,  mely  laptól  Kossuth  1844.  év  közepén 
megválni  kényszeríüt.  A  lapot,  tudvalevőleg  innen  kezdve  Szalay 
László  vette  át,  legfőkép  Deák  ajánlatára,  a  kinek  tanácsát  az  i'ij 
szei'kesztő  is  kikérte.  Deák  levelének  íme  egy  (fájdalom,  csak)  töre- 
déke erre  vonatkozólag:  »Miután  Kossuth  megvált  a  Pesti  HiRLAP-tól. 
örülök,  hogy  a  lap  ismét  jó  kezekbe,  s  még  inkább,  hogy  a  tieidbe 
került.  Azért,  hogy  Kossuth  visszalépése  után  átvetted  a  lapot,  azt 
hiszem,  senki  által  nem  fogsz  félreértetni.  Ellenkezőleg,  köszönet! 
szívélyes,  meleg  köszönet  neked,  hogy  ezt  tevéd.  Szeretnéd  magadat 
ez  ügyben  —  mint  írod  —  tisztázni  és  igazolni  én  előttem?  Bará- 
tom, mi  kettőnk  közt  igazolásra  szükség  még  oly  ügyben  sem  lenne, 
melyben  a  látszat  ellened  szól...  Ez  ügyre  nézve  pedig,  melynél 
józan  értelemmel  még  a  rosszakarat  sem  gyanúsíthat,  igazolásod 
csaknem  sértés  volna  rám  nézve,  ha  nem  tulajdoníthatnám  azt  túl- 
ságos gyöngédségnek....  Igazán  sajnálnám,  ha  oly  kevéssé  ismerné- 
lek, hogy  rajtad  és  benned  kételkednem  lehetne,  de  még  jobban 
fájna,  ha  te  részemről  ily  kétkedést  lehetségesnek  tartanál.  Ez  eset- 
ben a  barátságos  viszony,  mely  köztünk  ekkoráig  létezett,  valóban 
nem  lenne  sem  több,  sem  kevesebb  barátságos  viszonylatnál,  holott 
én  többnek,  benső  barátságnak  óhajtom  s  mindig  is  annak  fogom 
tekinteni.*  (Kehidán,  1844.  júl.  9.)  A  Pesti  Hírlap  ekkor  lett  a  czent- 
ralisták  közlönye.  —  Lásd  mind  e  kérdésekre  részletesebben  Deák- 
nak Wesselényihez  Kehidán,  nov.  27-kén,  1844-ben  írt  levelét. 

GR.  BATTHYÁNY  KÁZMÉRNAK. 

[40]  Kehidán,  november  20-án  1844. 

Különösen  tisztelt  méltóságos  Gróf!  Polgári  kötelessé- 
gemnek tartom  szíves  készséggel  s  legbuzgóbb  köszönettel 
fogadni  azon  megtiszteltetést,  melyben  engem  az  országos 
védegylet  részesített.  Csapásnak  tartanám  a  honra  nézve, 
ha  ezen  már  megindított  eszme  a  nemzet  részvétlensége 
miatt  hatástalan  maradna,  s  véteknek  tartanám,  mindent, 
mit  törvény  s  becsület  megenged,  csüggetlen  szorgalommal 
el  nem  követni,  hogy  az  egylet  erejében  s  jótékony  hatá- 
sában terjedjen  és  szilárduljon. 

'  Vegye  Nagyságod  is  meleg  köszönetemet  szíves  közlé- 
séért. E  köszönő  válaszomat  eddig  is  az  alapszabályok 
meg  nem  érkezése  miatt  halásztam,  most  azonban,  miután 
•azokat  Bezerédj  István  barátom  szívességéből  másolatban 
megkaptam,  Nagyságodat  arra  kérem:  méltóztassék  alá- 
írási íveket  is  küldeni,  hogy  az  aláíratást  minél  előbb  meg- 
kezdhessük. A  legszívesebb  tisztelettel  vagyok  Nagyságod- 
nak alázatos  szolgája:  Deák  Ferencz. 

Jegyzet.  A  védegyletnek  központi  formájára  vidéken  is  alakul- 
tak íiókegyletek  s  egy  épen,  a  szent-gróthi,  mely  gr.  Batthyány  K. 
elnöklete  alatt  alakúit,  a  Deák  beszédje  által  lett  híres.  Deák  be- 
szédét Széchenyi  14  pontban  elemezte.  Czikke  végén  ezeket  írja: 
»Deák  nem  szorul,  mint  honunk  számosb  csillámló  lidércze,  mester- 
kélt, kölcsönzött  fényre...  Lökje  el  magától  a  melléktekintetek  min- 
den zsibbasztékait,  legyen  alkotója,  vezetője  egy  pártnak,  mely  Ma- 

gyarországon,  mióta  össze  lón  a  birodalommal  házasítva,  még  épen 
nem,  vagy  alig  létezett...  Oh!  legyen  vezetó'nk,  én  tüstént  öné  va- 
gyok, és  ön  legőszintébb,  legernyecletlenebb  segítségemre  számolhat. 
Lesznek  ugyan  hatalmasb  védői,  nagyobb  tehetségű  elösegítöi,  hanem 
hogy  hűbb  és  elszántabb  apródja  lehessen,  mint  én  lennék,  ha  ily 
alulról  és  felülről  egyaránt  független  pártnak  állana  élére:  azt  ba- 
josan hiszem. « 

B.  WESSELÉNYI  MIKLÓSNAK.  * 

[^']  Kehidán,  november  27-én  1844. 

Kedves  Miklósom !  Nem  volt  előttem  váratlan  a  súlyos 
csapás,  mely  Téged,  barátom  s  Te  benned  minket  is  oly 
kínosan  sújtott.  És  még  is  megdöbbenve  kiejtem  leveledet 
kezemből.  Leverve  a  fájdalom  súlyától,  zúzott  kebellel  állot- 
tam gondolat  nélkül  s  eszmélet  nélkül  egy  ideig  és  nem 
valék  képes  felfogni  a  dolog  valóságát,  lehetőségét.  Csak 
bátyám  halála  rázott  meg  ennyire  és  Kölcseynké.  E  két 
kínos  veszteségen  kivül  soha  semmi  csapás  ily  mélyen,  ily 
fájdalmasan  nem  hatott  lelkemre.  Nem  igaz,  hogy  osztozunk 
barátink  fájdalmiban.  Én  a  Te  fájdalmadat  teljes  mérték- 
ben érzem  mélyen  és  osztatlanul.  —  Vigasztaló  szót  monda- 
nék néked,  barátom :  mert  tudom,  hogy  ez  legszentebb 
baráti  kötelesség  volna,  de  keblem  minden  érzése  fájdalom 
fölötted  és  veszteséged  fölött,  sőt  az  egyetlen  vigasztalást 
is,    mi    legalább    némileg    enyhíti  e   fájdalmat    keblemben, 

nékem  is  a  Te  leveled  nyújtotta  azon  magasztos  lelki 
nyugalom  által,  mely  annak  minden  sorát  keresztül  lengi. 
Érzem,  hogy  Te  a  csapást  nemesebb,  férfiasabb  türelemmel 
viseled,  mint  a  minővel  én  leveled  leverő  tartalmát  fogad- 
tam, bámulom  lelked  nagyságát,  s  leborulva  áldom  a 
szeretetnek,  irgalomnak  Istenét,  ki  a  sorsnak  oly  sok  mél- 
tatlan csapásai  ellen,  oly  roppant  erőt  öntött  kebledbe.  Te, 
szenvedő,  emeltél  fel  példád  és  lelki  nyugalmad  által  engem 
is,  kit  szenvedésed  tudása  sújtott  le. 

Levelednek  vételével  tüstént  feltevém  magamban,  hogy 
még  ezen  őszön  hozzád  megyek,  ha  csak  néhány  napra 
is;  rendezgetem  kis  gazdaságom  körűi  dolgaimat,  hogy 
távozhassak.  Gazdasági  tisztem  változott  s  az  új  tisztnek 
ideérkezése  egy  pár  hétig  hátráltattak  szándékom  telje- 
sítésében, pedig  e  válaszom  is  csak  azért  késett  ily  sokáig, 
mert  személyesen  akarék  válasz  helyett  nálad  megjelenni, 
s  e  holnap  vége  felé  bizonyosan  indulandó  valék  Zsibóra, 
de  két  véletlen  körülmény  kötött  le  ismét  egy  időre.  Egyik 
körülmény  a  védegylet.  Én  jobban  szeretném,  ha  ezen 
nagyszerű  eszmét  barátink  kevesebb  lármával  és  inkább 
csak  néhány  iparczikkekre  si^orítva  léptették  volna  most 
életbe,  mert  nem  zúdították  volna  fel  oly  igen  egyszerre 
Ausztria  minden  érdekét  ellenünk,  és  csekély  pénzerőnket 
is  több  sikerrel  lehetett  volna  némely  fontosabb  czikkek 
gyárainak  emelésére  összpontosítani,  s  az  aláíróknak  is 
könnyebb  lett  volna  figyelemban  tartani  azt,  mit  aláírásaik- 
kal megígértek.  De  miután  a  dolog  megindult,  s  azt  épen 

így  és  nöin  máskép  indították  meg  azok,  kik  Pesten  a 
haza  körülményeit  jobban  ismerik,  mint  én  itt  a  falun: 
most  már  bűnnek  tartanám  még  a  hanyagságot  is  ezen 
eszme  létrehozásának  eszközlésében,  mert  ha  e  dolog 
részvét  hiánya  miatt  elbukik,  elvesztjük  a  külföld  véle- 
ményét, s  azt  fogják  rólunk  mondani,  hogy  gyáva,  nyo- 
morult szájhősök  vagyunk,  kik  Ausztriának  gyáripari  túl- 
nyomósága  ellen  morális  erőnkkel  akartunk  fellépni,  s  ez 
által  a  gyáriparnak  talpkövét  hazánkban  is  letenni,  és  nem 
volt  annyi  morális  erőnk,  hogy  azt,  a  mihez  egyéb  nem 
kellett  volna,  csak  erős  akarat,  és  egy  ideig  egy  kis  nél- 
külözés :  létre  hozhattuk  volna.  A  védegyletet  tehát,  miután 
meg  van  már  indítva,  minden  tehetséggel  pártolni  köteles- 
ségemnek hiszem.  Mivel  pedig  e  dolgot  megyénkben  is  most 
akarjuk  megindítani  s  terjeszteni,  én  hazulról,  kivált  kez- 
detben néhány  hónapig  nem  távozhatok.  Félek  ugyan,  hogy 
kittirést  nem  ismerő  nemzetünk  ebben  sem  fog  annyi 
buzgósággal  részt  venni,  a  mennyi  szükséges  volna,  hogy 
sükert  érhessünk ;  kivált  ha  a  kormány,  mint  hírlik,  némely 
visszatolásokkal  élend  s  például  (mit  már  emlegetnek  is) 
gyapjúnak,  gubacsnak,  bornak  kivitelére,  —  pamutnak, 
gyártáshoz  szükséges  gépeknek,  festéknek  s  egyéb  szerek- 
nek és  eszközöknek  behozatalára  igen  súlyos  vámot  vet  s 
ekképen  gyáraink  keletkezését  nehezíti,  mezei  gazdaságunk 
felvirágzását  még  inkább  lesújtja.  De  mind  ezen  félelmünk 
mellett  is  meg  kell  tennünk,  a  mit  lehet,  hogy  a  dolog  el 
ne  bukjék,  mert  a  czél  szent  és  törvényes.  Az  eszközökben 


141 


1844.  B.  Wesselényi  Miklósnak. 


azok,  kik  a  dolgot  kezdették  s  igazgatják,  nem  fognak  túl- 
lépni azon  korlátokon,  miket  törvény  és  józan  ész  kitűz- 
nek, az  eszmének  megbukása  pedig  erkölcsi  következései- 
ben kimondhatatlan  káros  volna.  —  A  másik  körülmény, 
mi  most  távozásomat  lehetetlenné  teszi:  megyénk  jelen 
állása.  Múlt  évi  augusztustól  fogva,  midőn  én  a  követ- 
séget el  nem  fogadtam,  megyénk  több  nagy  befolyású  em- 
berei magokat  a  közügyektől  visszavonták.  Csányi  László, 
Horváth  János  és  még  némelyek  még  csak  a  közgyűlésen 
sem  jelentek  meg.  Én  megmaradtam  régi  állásomon,  jelen 
voltam  a  gyűléseken  mindenkor,  vívtam  azon  ügyért,  mit 
jónak  tartok,  minden  fegyverrel,  mit  törvény  s  becsület 
engednek.  Júniusban  tisztválasztásunk  volt,  akkor  Horváth 
és  Csányi  ki  akartak  békülni  az  ellenpárttal,  de  az  őket 
megcsalta,  s  mivel  Csányinak,  Horváthnak  sem  pénzök,  sem 
kedvök  nem  volt  a  tisztválasztásba  az  akkori  körülmények 
között  tettlegesen  befolyni,  s  magokat  ismét  egészen  vissza- 
vonták, én  pedig  s  több  mások  restaurálni,  korteskedni  sem 
tudunk,  sem  akarunk :  az  ellenpárt  vezette  az  egész  tiszt- 
választást. Múlt  szeptember  26-án,  midőn  Forintos  György 
kertesekkel  a  régi  végzést  az  adóra  nézve  megbuktatta  s 
azon  gyalázatos  végzést  hozta,  hogy  Zala  semmit  nem  fizet : 
mi  néhányan  eleget  igyekeztünk  régi  elveink  mellett,  de 
nekünk  nem  csak  kortesünk  nem  volt,  sőt  még  Csányi, 
Horváth  és  mások,  kik  már  ekkor  elvonták  magokat  a  köz- 
ügyektől, még  meg  sem  jelentek,  s  a  nyers  tömeg  i^jra 
győzött   ellenünk.    Azonban  november  4-én,  midőn  a  köz- 

gyűlésen  semmi  kortes  nem  volt,  a  szeptember  26-iki 
végzést  ismét  feldöntöttük,  s  régi  jó  utasításunkat  újra 
visszaállítottuk,  sőt  én  kimondottam,  mit  az  egész  gyűlés 
helyeslett:  hogy  tegyen  bár  az  ellenfél  kortes-erővel  bár- 
mit a  haladás  elvei  ellen,  mi  azt  a  legközelebbi  gyűlésen, 
melyre  ők  korteseket  nem  hoznak,  meg  fogjuk  változtatni, 
így  legalább,  ha  ők  újra  diadalmat  akarnak  szerezni  elveik- 
nek, vagy  újra  korteseket  kell  behozniok,  vagy  minden 
gyűlést  kortesekkel  tartaniok,  s  ez  mindég  pénzbe  kerül 
nékiek :  midőn  mi  az  ő  végzéseiket,  ha  ők  kortest  be  nem 
hoznak,  ingyen  és  költség  nélkül  változtatjuk  meg.  Végre 
majd  vagy  elunják  ők  is  a  sok  költséget,  vagy  azon  pénzen, 
mit  ide  fordítanak,  legalább  más  megyében  nem  tehetnek 
rosszat.  Ezen  terv,  mit  én  nyilván  kimondottam  a  gyűlésen, 
Forintos  embereire  leverőleg  hatott,  a  haladás  emberei 
pedig  új  lelkesedésre  lobbantak.  Horváth,  Csányi  és  többen, 
kik  eddig  a  közügyektől  magokat  elvonták,  ismét  megígér- 
ték, hogy  bejárnak  ezentúl  a  gyűlésekbe  s  meleg  részt 
vesznek  mindenben.  Az  ifjúság  buzgó,  s  nem  lehetetlen, 
hogy  Zala  ismét  javulni  fog,  —  noha  én  azt  hiszem,  hogy 
Zalára  biztosan  nem  számíthatunk  még  hosszú  ideig.  De 
mint  mondom,  van  remény  és  buzgóság.  Én  tehát  ezért 
sem  távozhatok  most  egy  ideig  a  megyéből,  nehogy  hosszasabb 
távollétem  oka  vagy  ürügye  legyen  valami  szakadásnak. 
Tavaszra  marad  tehát  zsibói  utam,  de  tavaszszal  csak  be- 
tegség gátolhatna,  semmi  egyéb,  mert  sóvárog  lelkem 
utánad. 

Kossuth  barátunkat  L ,  vagy  talán  azok,  kiknek 

kezeiben  L csak  eszköz  volt,  rútul   kijátszották.  — 

Lajos   azt   hitte :    hogy   mivel   L k  anyagi  érdekei 

kötve  vannak  Kossuthnak  szerkesztőségéhez,  áz  őtet  meg- 
csalni nem  fogja,  —  nem  sietett  írásba  foglalni,  vagyis 
inkább  aláírni  a  szerződést;  de  Lajos  arra  nem  számolt, 
hogy  L t  az  egész  pesti  világ  a  policzia  titkos  tagjá- 
nak hírli,  s  ha  ez  igaz,  akkor  L k  szabad  akaratja 

csak  addig  terjedhetett,  meddig  azok  akarták,  kik  őtet 
alacsony  szolgalatjában  fizették,  mert  miután  ő  magát  testes- 
től-lelkestől  eladta,  ő  már  a  magáé  nem  volt.  De  bármi 
legyen  is  a  dologban,  annyi  bizonyos :  hogy  az  előzmények 
után  Lajos  másképen  nem  -cselekedhetett,  mint  a  hogy 
cselekedett,  s  hibája  csak  az  volt,  hogy  kezdetben  nem  bírt 

elég  óvatossággal  L irányában.    A  veszteség,  mit  az 

egész  közönség  ez  által  szenvedett,  kétségtelenül  óriási, 
mert  Lajos  lelépte  óta  journalisztikánk  iszonyút  hanyatlott. 
—  A  czentralizáczió,  mit  a  Pesti  Hírlap  vitat,  úgy  hiszem, 
sok  terméketlen  theoriát  foglal  magában,  s  nem  volt  érdemes 
miatta  szakadást  okozni  a  haladók  között.  Egy  lényeges 
gyakorlati  oldala  van,  s  ez  az  országgyűlési  utasítások  meg- 
szűntetése. Én  ugyan  kételkedném  most  még  ezen  meg- 
szüntetést elfogadni,  míg  tudniillik  a  közvélemény  nálunk 
is  a  szabad  sajtó  által  tisztább  és  erösebb  nem  lesz,  - 
hiszen,  ha  egyszer  ez  megtörténik,  s  ha  a  népnek  is  lesz 
képviselete,  az  utasítások,  mint  lehetetlenek,  egyébként  is 
megszűnnek.  —  Azonban  a  kérdés  mint  journalisztikai  vita- 

tások  s  fejtegetések  tárgya  szép  és  fontos,  de  ezen  kivttl 
a  többi,  mit  a  czentralizáczióról  s  a  mellette  írott  czikkek 
magokban  foglalnak,  jelen  körülményeink  között  elmarad- 
hattak volna.  —  Furcsa  jelenet  e  dolognál  az,  hogy  a 
Budapesti  Híradó,  mely,  mint  hírlik,  némely  oligarchiái  ér- 
dekek képviselője,  és  a  Nemzeti  Újság,  mely  a  papoké,  he- 
vesen kelnek  ki  a  czentralizáczió  ellen  s  a  municzipális  rend- 
szer védelmére.  Úgy,  mint  én  felfogom  s  óhajtom  a  muni- 
czipális rendszert,  épen  azon  két  pártnak,  melyeket  a 
mondott  lapok  képviselnek,  nem  igen  sok  érdeke  lehetne 
a  municzipális  rendszer  mellett  kardoskodni,  s  én  ezt  a 
kardoskodást  csak  annak  tulajdonítom,  hogy  e  lapok,  leg- 
alább az  egyik,  csak  úgy  védik  a  municzipális  rendszert,  ha 
az  olyan  marad,  minővé  az  újabb  időkben  korteskedések 
által  aljasodott  sok  megyében,  mert  ily  állapotban  azoké 
a  túlnyomóság,  kik  többet  vesztegethetnek,  ezek  pedig  ők  — 
és  így  ezen  urak  a  municzipális  rendszert  csak  lázas  beteg- 
ségében, vagy  betegségtőli  elgyengíílésben  szeretik.  Azon 
czentralizáczió,  melyet  Dessewffy  Aurél  óhajtott,  egészen  más 
volt,  mint  minőt  a  Pesti  Hírlap  vitat.  Ő  a  kormány  hatal- 
mát akarta  központosítás  által  erö.síteni  a  megyék  ellenében, 
de  a  törvényhozásnak,  mint  a  nemzet  akaratja  kifolyásának 
erősítésén  nem  igen  igyekezett.  Ö  a  kormánynál  nemcsak 
a  hatalmat  akarta  törvény  által  központosítani,  hanem  az 
értelmi  erőt  is  az  által,  hogy  minden  kitűnőséget  magához 
és  maga  által  a  kormányhoz  kívánt  csatolni.  Az  ő  czentra- 
lizácziój a  gyakorlatibb  lett  volna  és  hatályosabb,  de  egyszers- 

mind  reánk  nézve  veszélyesebb.  Sokan  azt  hiszik,  hogy  ő 
a  kormány  hatalmát  azért  akarta  oly  igen  erősíteni,  mert 
azon  hatalomnak  legalább  egy  részét  ő  maga  óhajtotta  s 
reményiette  egykor  és  pedig  nem  sokára  gyakorlani,  a 
törvényesen  konczentrált  hatalmat  pedig  könnyebb  is,  kényel- 
mesebb is  gyakorlani,  mint  azt,  mit  csak  fegyver  hatalma 
terjeszt  és  támogat  működéseiben.  De  bármi  volt  is  Aurél- 
nak czélja  magára  nézve,  annyi  igaz:  hogy  ha  élne,  most 
már  egy  számra  is,  intelligencziára  is  nagytekintelű  ha- 
tályos kormánypártnak  ő  volna  központja,  sőt  ő  lett  volna 
lelke  és  alkotója. 

Mit  mondasz,  barátom,  az  ország  gyűlésének  végéhez? 
Én  sok  dologról,  mi  ott  történt  és  még  inkább,  mi  meg 
nem  történt,  határozottan  ítélni  nem  merek,  mert  még  sen- 
kivel nem  beszélhettem,  ki  a  kárpitok  mögötti  dolgokról  is 
fel  tudna  világosítani.  Egyébaránt  még  nem  volt  ország 
gyűlése,  mely  annyi  sok  szépet,  jót,  hasznost,  sőt  szükségest 
megindított  s  előkészített,  —  s  én  szívemből  örülök  néhány 
igen  szép  törvényeknek  is,  miket  alkottak,  mert  ezek  követ- 
kezései fontosak  lehetnek.  Azt  azonban  fölötte  sajnálom, 
hogy  a  fizetés  megbukott,  nemcsak  azért  sajnálom  pedig 
ezt,  hogy  sok  a  teendő,  minek  ismét  három  évre  elhaladni 
fölötte  káros,  de  azért  még  inkább,  mert  a  fizetni  nem 
akaróknak  ily  országos  győzedelme  után  még  nehezebb 
lesz  a  nemességnek  átokteljes  adómentességét  megszüntetni; 
és  attól  is  félek,  hogy  a  pénz  emberei,  miután  most 
bizonyosnak  hitték,   hogy  némely    vállalatok  létre  jönnek, 

sőt  hajlandóknak  is  mutatkoztak  azokban  részt  venni,  most 
azonban  minden  számolás,  minden  remény  meghiúsult:  jöven- 
dőben vélünk  semmi  pénzbeli  viszonyokba  nem  ereszkednek, 
s  hitelünk,  tekintetünk  a  külföld  előtt  még  alább  sűlyed. 
De  a  mint  mondom,  a  kárpitok  mögötti  dolgokat  szeretném 
tudni,  hogy  biztoson  ítélhessek.  Egy  dolog  én  előttem 
mindig  furcsa  volt,  a  magyar  diaetára  nézve,  de  különösen 
ezen  alkalommal.  Az  ország  gyűlése,  tudniillik,  dolgozik 
nagy  szorgalommal,  némely  tárgy  kész  egészen,  némely  félig, 
némelyeket  csak  gyalulni  kellene  még,  s  egyszerre,  midőn 
a  rendek  legjobb  munkában  vannak,  jön  a  királyi  rende- 
let, mely  a  zárónapot  kitűzi  s  a  rendek  futva-sietve  némely 
tárgyat  letesznek,  másokat  elhalasztanák  és  csak  egy- 
kettőt fejeznek  be  tökéletesen.  És  ha  ország  gyűlése  után 
kérdezi  a  jólelkű  ember,  hogy  ez  vagy  amaz  igen  fontos, 
sőt  szükséges  törvényjavaslatból  miért  nem  lett  törvény: 
felelet  a  kérdésre  az,  hogy  egyesség  nem  történhetett,  mert 
rövid  volt  az  idő!  Az  Istenért,  de  hát  az  idő  miért  volt 
rövid  ?  felelet :  mert  a  zárónap  már  ki  volt  tűzve,  sőt  egy- 
szer meg  is  hosszabbítva,  tovább  pedig  a  fejedelem  nem 
tartja  az  ország  gyűlését.  Igen,  de  hát  miért  nem  tartja, 
midőn  még  néhány  hónapig  sok  jó  törvényt  lehetett  volna 
talán  alkotni,  mire  most  évekig  kell  majd  várakozni?  Talán 
ellenség  ütött  be  a  hazába?  talán  pestis  van?  talán  ő  fel- 
sége reá  nem  ér  többé  válaszokat  adni  az  országgyűlés 
felírásaira,  mert  kongresszusra  megy,  mely  Európa  sorsát 
elintézi?  Ó  nem!  az  mind  nem  történt,  —  hanem  elunták 

már  az  ország  gyűlését  fent  is,  alant  is.  —  Ugyan  az  Isten- 
ért, hát  a  törvényhozás  csak  mulatságért  van,  mit  ha 
eluntunk,  abban  hagyunk?  Hát  ha  a  polgárok  is  elunnák 
egyszerre  kötelességeiket  s  egy  időre  abban  hagynák  azok- 
nak teljesítését :  az  adózó  a  fizetést,  a  katona  a  haza  védel- 
mét, a  pap  a  prédikálást,  a  tanító  az  oktatást,  a  bíró  a 
bíráskodást?  —  ha  valaki  ezek  közül  azzal  mentené  el- 
mulasztott teljesítését  polgári  vagy  hivatalos  kötelességének, 
hogy  azt  most  elunta,  ugyan  mit  mondanánk  reá?  —  Ott, 
hol  minden  évben  összeül  a  törvényhozás,  az  ily  halasz- 
tás nem  halasztás,  de  nálunk ! !  —  bizony  mégis  furcsa  nép 
vagyunk  mi  magyarok  kormányunkkal  együtt. 

Midőn  e  levelet  bezárni  készülök:  veszem  második 
szíves  leveledet,  a  november  11-kén  írottat,  mely  önvétkem 
miatt  néhány  napig  a  postán  hevert.  Zalai  dolgainkról, 
melyek  eránt  kérdést  teszesz,  válaszomat  e  levelem  elsőbb 
lapjain,  úgy  hiszem,  kielégítőknek  találandod,  s  ámbár  a 
mint  írtam,  reményem  nem  sok  a  megye  biztosabb  állására 
nézve,  de  a  dolgok  valamivel  mégis  jobbra  fordultak. 
Kérded  azt  is:  hogy  ezen  ármányoknak  ki  lehet  valódi 
kútfeje?  barátom,  forrása  ezer  lehet,  de  a  közhír  s  köz- 
vélemény kitűnőleg  csak  Zichy  Domokost  nevezi,  a  veszp- 
rémi püspököt,  s  azt  mondják,  ez  adja  legfőkép  a  pénzt 
Forintosnak  és  társainak,  kik  csak  eszközök.  De  Zichy,  úgy 
hiszem,  nemcsak  maga  van,  társai  gondolom  azok,  kik 
egyébként  is  elvtársai. 

Fájdalmas  dolog,  barátom,   hogy  a  derék  Szolnok  oly 

sok  ideig  játéka  lehetett  azon  cselszövényeknek,  melyekkel 
némely  rossz  akarói  a  két  hazának  szép  szín  alatt  gátolni 
akarták,  hogy  a  partium  vélünk  egyesüljön,  s  örömmel  értem 
leveledből,  hogy  most  már  a  dolgok  jobban  állnak.  Hogy 
a  törvény  oly  hosszú  ideig  teljesítetlen  maradott,  az  csak 
a  Magyarországot  is  kormányzó  ausztriai  kormánynál  volt 
lehetséges ;  úgy  hiszem  erre  más  czivilizált  nemzet  nem  sok 
példát  mutathat,  de  talán  most  már  ott  fenn  is  gondolnak 
valamit  a  visszakapcsolásnak  tettleges  végrehajtására  ki- 
küldött, de  még  eddig,  úgy  hiszem,  sokat  alig  működött 
királyi  biztosság  sürgetésére  nézve.  Örömmel  és  a  legszebb 
reményekkel  nézek  én  barátom  ezen  részek  vélünk  való 
egyesülésének  elébe,  —  de  hát  a  lelkes,  a  derék  Erdély, 
mikor  fog  már  egyszer  valahára  testvérével,  Magyarország- 
gal öszveforrni?  Hidd  el,  barátom,  mi  magyarok  Erdély  nél- 
kül csak  fél  nemzet  vagyunk.  Sok  .szép  és  jó  fejlődött  ki 
már  az  újabb  időkben  nálunk  is ;  de  lelkesedésünknek,  mely 
sok  anyagi  vitákban  hanyatlani  kezd,  hü  és  biztos  támaszra 
van  szüksége,  és  ezt  csak  Erdély  nyújthatja  nékünk,  a 
tőlünk  elszakasztott,  de  forrón  szeretett  kedves  testvér. 
Erdély  volt  egykor  századokon  keresztül  leghívebb  oltal- 
mazója,  sőt  megmentője  a  magyar  alkotmányos  szabad- 
ságnak, és  Erdély  adhat  most  is  túlnyomóságot  nemzeti- 
ségünknek azon  veszélyes  elemek  ellenében,  melyek  két- 
szeresen veszélyesek  az  által,  hogy  önhazánk  keblében  él- 
nek s  terjednek.  De  egyébaránt  is  e  két  magyar  hazának 
csatlakozni   most   kellene    leginkább,    midőn    mindenikben 

megindult  már  a  józan  kifejlődés,  mert  ha  mindenik  külön, 
mindenik  a  szerint  fejlik,  mint  ön  elemeinek  egymás  közötti 
harczai  engedik,  e  két  nemzet  kifejlődése  egymástól  oly 
különböző  alakot  veend  magára,  hogy  akkor  majd  még 
kevesebbek  lesznek  az  érintkezés  pontjai  közöttünk,  s  az 
egyesülés  még  inkább  nehezítve  lesz.  Meg  vagyok  győződve, 
hogy  ha  Magyarország  és  Erdély  egyesülve  haladnak  a 
kifejlődésnek  már  elkezdett  ösvényein,  más  lesz  mindenikre 
nézve  az  eredmény,  mint  ha  mindenik  különválva  fejlődik. 
Szabadelvű  lesz  ez  a  kifejlődés  így  is,  ügy  is,  de  egyesülve, 
nemzetiebb  és  lovagiabb,  szilárdabb  és  biztosabb,  egy  .szóval 
jobb  és  nemesebb,  mint  külön  válva.  Nem  ismeri  e  két 
honnak  érdekét,  vagy  fonákul  fogja  fel  a  dolog  részleteit, 
ki  minden  áldozatra  nem  kész,  hogy  Erdély  vélünk  egye- 
süljön. 

De  miért  írom  én  néked  mind  ezeket,  ki  épen  azt 
érzed,  azt  hiszed  e  dologról,  mit  én  érzek  és  hiszek.  Adná 
Isten,  hogy  Erdélyben  is  oly  sokan  és  buzgón  óhajtanák 
ezen  egyesülést,  mint  nálunk  Magyarhonban. 

De  bezárom  már  levelemet.  Éjfél  rég  elmúlt  s  én  hol- 
nap, vagy  is  ma  reggel  indulok  Egerszegre  oly  rossz  útban, 
minőt  már  rég  nem  tudok.  Isten  áldjon.  Téged,  kedves  bará- 
tom !  s  adjon  erőt  tovább  is  keblednek ;  a  tavaszszal  nálad 
leszek.  Addig  is  Isten  veled!  hü  barátod:  '     Deák. 

Jegyzet.  A  levél  elején  Deákot  a  Wesselényi  vakságáról  hallott 
hír  ejti  oly  fájdalmas  aggodalomba. 

-     -A  i^r,-    '  - 

CSAPODY  PÁLNAK. 

[■•2]  Zala-Egerszeg,  deczember  4-én  1844. 

Kedves  barátom!  Megyei  dolgaink  eránt  szíves  meleg 
részvétet  mutattál  mindenkor,  kedvesen  veended  tehát,  ha 
tudósítlak  dolgainknak  jobb  fordulatáról.  —  Hírlapokból  is 
tudod,  hogy  november  4-én  kortes  nélkííl,  sőt  minden  elő- 
leges készííletek  nélkííl  megváltoztattuk  ismét  azon  gyalá- 
zatos határozatot,  mit  szeptember  26-án  Forintos  és  társai 
nyers  erővel  kivívtak,  s  visszaállítottuk  ismét  előbbi  hatá- 
rozatunkat a  közös  teherviselésre  nézve;  kimondottuk  ez 
alkalommal  azt  is,  hogy  bármi  végzést  hoznak  is  ők  a 
haladás  elveivel  ellenkezőt,  kortes  erővel :  mi  azt  a  legelső 
alkalommal  ismét  megváltoztatjuk.  Nékünk  ezek  költségbe 
nem  kerülnek,  mert  kortesek  nélkííl  a  többség  roppant  túl- 
nyomósággal mindenkor  a  mienk,  ők  ellenben  csak  kortes- 
erővel  tehetvén  valamit,  mindenkor  ezereket  lesznek  kény- 
telenek költeni,  s  ezt  majd  vagy  elunják,  vagy  legalább 
azon  pénzen,  mit  ide  költenek,  nem  tehetnek  rosszat  más 
megyében.  —  Gyíílésünk  ezen  végzése,  mely  közakarattal 
s  minden  ellenmondás  nélkííl  hozatott,  sok  lelkesedést  ön- 
tött ifjainkba,  sőt  jó  hatással  volt  még  arra  is,  hogy  Hor- 
váth Muki,  Csányi  Laczi,  s  mindazok,  kik  eddig  a  köz- 
dolgoktól elvonták  magokat,  ismét  buzgósággal  fognak  a 
megye  dolgaihoz;  itt  voltak  ők  mind  e  napokban,  tanács- 

koztak  vélem  s  vélünk  e  megye  jövendőjéről,  egyesülést 
eszközlöttünk  az  ifjúság  között  is,  kitűzve  a  czélt,  melyre 
munkálódnunk  kell;  Laczinak  kívánságára  és  igen  sok 
másokéra  is  aláírtunk  egy  kis  programmot,  melyet  másolat- 
ban ide  zárok.  *)  Az  aláírások  (t.  i.  az  urak  írták  azt  alá, 
s  a  kertesekkel  aláíratni  nem  tartottuk  szükségesnek)  az 
aláírások,  mondom,  számosak,  sőt  többen  azok  közül,  kik 
eddig  vagy  ingadozók,  vagy  kétszínüek  voltak,  hozzánk  ál- 
lottak, s  a  programmot  aláírták,  és  még  nyilvános  elleneink 
közül  is  némelyek,  például  Farkas  Károly,  felszólítás  nél- 
kül önkéntesen  aláírta  azt  ezer  kontestácziók  között.  —  így 
tehát  dolgaink  javulnak.  Biztosan  ugyan  még  nem  lehet 
jövendőnkre  számítani,  de  vagyon  egy  kis  remény,  s  mi  el 
nem  mulasztunk  semmit, a  mit  tehetünk,  e  remény  valósítására. 
A  védegylet  is  élénk  mozgalmat  idézett  itt  elő ;  meleg 
a  részvét,  minek  szívemből  örülök,  mert  miután  a  dolog 
már  megvan  ily  alakban  indítva,  iszonyú  csapás  volna 
nemzetünkre,  ha  az  eszme  részvétlenség  miatt  elbuknék.  — 
Mondottam  én  Néked  is,  hogy  némely  dolgokat  e  tárgy 
körül  én  is  máskép  szerettem  volna,  s  írtam  ezt  Lajosnak 
is,  de  azért  véteknek  tartanék  minden  hanyagságot  a  már 
megindított  eszmének  legbuzgóbb  pártolásában,  mert,  ha 
most  elbukunk,  ha  tanúságát  adjuk  ismét  nyomorult  gyáva- 
ságunknak: elveszítjük  minden  morális  tekintetünket  kül- 
földön is,  sőt  magunk  előtt  is.  —  Tegyünk  tehát,  barátom, 


*)  A  másolat  ismeretlen. 

tegyünk  mindent,  a  mit  lehet ;  az  eszme  nagyszerű  magá- 
ban, nehézségei  súlyosak,  de  azért  törekednünk  kell,  hogy 
azokat  legyőzhessük,  és  vigyáznunk,  hogy  egyrészről  alatto- 
mos fondorkodók,  más  részről  az  ügynek  meleg,  de  ügyetlen 
baráti  színlett  vagy  valóságos  túlbuzgósággal  rosszabb  térre 
ne  vigyék  a  dolgot,  és  más  alakot  ne  adjanak  néki,  mint 
a  minő  a  valóság,  tudniillik  tisztán  » Védegylet  az  ipar 
emelésére.*  Kossuth  és  többen  őrködni  fognak  e  fölött 
is.  —  Tegyünk  tehát,  a  mit  lehet,  mert  most  már  a  bukás 
nagy  csapás  volna,  nagyobb,  mint  ha  a  dolog  meg  sem  lett 
volna  indítva. 

Tervünk  a  Zsibói  útra  nézve,  úgy  hiszem,  áll?  —  Én 
most  már  lementem  volna  szegény  Miklóshoz,  de  a  védegy- 
let és  megyei  dolgaink  tartóztatnak  még  most  itthon. 

Isten  áldjon,  Kedves  Palim,  feleséged  kezeit  csókolom ; 
téged  ölellek  s  vagyok   hü  barátod  Deák. 

KOSSUTH  LAJOSNAK. 

[*3]  Zala-Egerszeg,  deczember  7-éii  1844. 

Kedves  barátom!  Csak  igen  röviden  írok,  míg  bőveb- 
ben írhatok.  Megindítottuk  itt  is  a  védegyletet  s  buzgó 
részvétre  találtunk.  Rövid  időn,  azt  hiszem,  az  aláírók 
száma  ezerét  meghalad,  s  nem  kétlem,  ezen  szám  idővel 
tetemesen  növekedik.     Asszonyaink  közül  sokan,  melegen 

s  lelkesedéssel  fogták  fel  az  ügyet,  s  ezek  példája  jó  ha- 
tással leend.  Kanizsán  már  alakúit  a  vidéki  gyűlés  és 
igazgatóság,  és  ezek  már  a  befizetések  illető  felét  le  is 
küldik  Hozzátok.  A  megye  többi  részére  nézve  Csáktor- 
nyán, Zala-Egerszegen,  Keszthelyen  és  Sümegen  akarunk  még 
vidéki  egyleteket  alakítani,  ezen  városok  mindenikéhez  a 
környéket  is  oda  csatolván,  s  így  megyénkben  öt  ilyen  vi- 
déki egylet  állana  fel.  Jövő  január  17-én  leend  követje- 
lentési gyűlésünk,  akkor  az  ív-vezetők  itt  Egerszegen  öszve- 
gyűlnek,  s  elintézünk  mindent,  a  mi  szükséges  leend  a  még 
nem  alakúit  vidéki  egyletek  alakítására.  Azon  ívet,  mit 
nékem  Pozsonyból  Kerkapoly  által  küldöttetek,  ez  csak  a 
napokban  adta  kezemhez,  resteltem  nagyon  késedelmét,  de 
midőn  az  ívet  megkaptam,  már  derekasan  vittük  a  dolgot 
előre.  Csuzy  Pál,  ki  Téged  e  napokban  valószínűleg  meg- 
keres, Csányi  László,  Horváth  Vilmos  és  több  ív-vezetők 
fáradhatatlanok.  Azon  íveket,  melyeket  Te  nékem  küldöttéi, 
már  elosztogattam,  minél  több  az  ív,  annál  nagyobb  a  sü- 
ker:  kérlek  tehát  küldj,  ha  lehet,  még  aláírási  íveket.  Csa- 
pody  Palinak  tegnapelőtt  írtam,  s  őtet  igen  buzgón  kér- 
tem, hogy  teljes  befolyását,  melylyel  Somogyban  bír,  a 
védegyletnek  pártolására  fordítsa. 

Ramazetterrel  még  csak  futólagosan  szólhattam  s  el- 
mondám  néki  javaslatodat  arra  nézve,  hogy  ő  a  pamut- 
fonalat szövesse  Trencsén,  Nyitra  vidékén ;  majd  e  napok- 
ban eljövend  hozzám,  s  értekezendek  véle  erről  is  s  a  gyár 
felállítása  lehetőségéről  is. 

A  gyár-alakító  egylet  iránti  eszme  üdvös,  terveteknek 
fő  vonalai,  melyeket  vélem  közlöttél,  nézetem  szerint  is 
czélszerűek,  csak  indítsátok  meg  azt  minél  előbb,  hogy 
működhessünk  mellette. 

Megyei  dolgaink  javulni  kezdő  állását  majd  elmond- 
ják néked  szóval :  Csuzy  Pál  és  Csillag  Lajos  ifjú  barátim, 
kik  e  levelet  kezedhez  adják,  csak  kérdezd  ki  őket,  ha  ér- 
dekel, és  reá  érsz.    Ezen  két  iQú  mindenike  lelkes  derék  ifjú. 

Isten  veled,  kedves  komám!  igen  szívesen  tisztelem 
gyermekeidet  s  magadat  ölelve  vagyok  hű  barátod : 

Deák. 

Igaz-e:  hogy  az  AxHENAEUM-ot  akarod  általvenni,  s 
reményed  van  hozzá? 

Jegyzet,  kz  AxHENAEUM-ot  Vörösmarty  és  Toldy  szerkesztették 
1837-töl  1843-ig,  a  mikor  a  lap  megszűnt.  Kossuth  újra  folytatni 
akarta  talán?  E  kérdésre  aligha  van  más  adat  Deák  e  pár  soránál. 

B.  WESSELÉNYI  MIKLÓSNAK. 

M  Kehídán,  április  5-én  1845. 

Kedves  barátom !  Két  rendbeli  szíves  leveledre  vála- 
szolok egyszerre,  és  pedig  röviden,  mert  néhány  hét  múlva 
nálad  leszek,  s  mindent,  a  mit  írnék,  inkább  akkorra  ha- 
lasztok.    E  napokban  indulok  Pestre,  onnan  május  1-sőjén 


155 


vagy  2-dik  napján  Zsibóra.  Csapodyval  akartam  együtt 
utazni  s  még  a  múlt  nyáron  végeztünk  ezen  utunk  eránt, 
de  Palinak  májusban  Bécsbe  kell  utaznia,  lovai  eladása  vé- 
gett, nékem  pedig  május  26-dikára  már  itthonn  kell  len- 
nem, mert  közgyűlésünk  lesz,  és  pedig  valószínűleg,  fontos 
tárgyak  fölött,  mikről  elmaradnom  nem  szabad ;  —  és  így 
Palinak  terve  az  enyimmel  öszve  nem  egyeztethető.  Pedig 
epochát  csinált  volna  a  tiszai  vidéken:  ily  két  vastag  em- 
bert egy  kocsin  utazni  látni. 

A  pénz  miatt,  melyet  J.  *)  barátunk  számára  óhajtanál, 
tudakozódtam  egy  pár  helyen,  hol  reménylettem  nevedre, 
vagy  a  magaméra  néhány  ezerét  kaphatni;  de  —  hitelünk 
ugyan  volna,  hanem  pénz  nincsen.  Átaljában  vidékünkön 
is  majdnem  lehetetlen  kész  pénzt  kapni ;  —  Bécsben  pedig 
—  ügy  hallom  —  tele  a  piacz,  Kiss  ágenstől  tudom,  hogy  a 
bécsi  takarékpénztár  aggódik  pénzeinek  kiadhatása  miatt. 
Nem  jó  volna  Neked  is  Bécsben  tenni  próbát?  Neved  a 
hit  el- világban  is  jó,  azt  hiszem,  ott  hamarább  kapnál,  mint 
Magyarországban. 

Isten  veled,  kedves  Miklósom!  alig  várom,  hogy  ölel- 
hesselek, —  addig  is  hű  barátod  Deák. 


*)  Valószínűleg:  Jósika. 

1844.  B.  Wesselényi  Miklósnak. 

B.  WESSELÉNYI  MIKLÓSNAK. 

[4ó]  Kehidán,  július  13-án  1845. 

Kedves  barátom !  Baj  nélkül  utaztam.  Két  napot  Füre- 
den töltöttem,  hol  vendég  igen  kevés  volt.  Vasárnap  ér- 
keztem haza  s  azóta  gazdaságom  és  az  építés  annyira  el- 
foglaltak, hogy  hazulról  csak  egy  órára  sem  távozhattam. 
Holnap  közgyűlésre  megyek,  főispáni  helyettesünk  foglalja 
el  székét,  pompa  és  fényes  tisztelkedések  nélkül. 

E  napokban  egy  iQú  ember  volt  nálam,  erdélyi  születés, 
Kovács  Sándor,  s  kért  engem,  hogy  ajánlanám  néked  gaz- 
dasági vagy  írnoki  szolgálatra.  Ő  most  a  keszthelyi  Georgi- 
konban  tanúi,  én  közelebbről  őtet  nem  ismerem,  de  ta- 
nítói dicsérik,  s  külseje  és  magaviselete  szerénynek,  kelleme- 
tesnek látszik.  Itt  hagyta  nálam  ajánló  leveleit  részint  má- 
solatban, részint  eredetiben,  könyörögvén,  hogy  ezeket  is 
Hozzád  elküldjem.  Te  róla  Erdélyben  talán  bővebb  ismer- 
tetést szerezhetsz,  én  teljesítve  kérését,  bizonyítványait  ide 
zárva  megküldöm  neked. 

Hogyan  utaztatok  s  miképen  érkeztetek  haza  ?  Jósika 
barátunk  nem  változtatta-e  meg  szándékát  Tihanyra  nézVe  ? 
most  ugyan  fürödhetnek  a  tihanyi  Balatonban. 

T...  Biharban  csakugyan  rútul  viselte  magát,  s  ilyen 
embert  pártol  a  kormány  hatalmának  teljes  erejével  és 
mégis  bizodalmat  követel  tőlünk  maga  iránt. 

Híre  van,  hogy  Festetics  Leó  muzsika-  gróf  lesz  és  hoz- 

zánk  más  főispáni  helyettest  tesznek,  de  még  eddig  ez  csak 
puszta  hír,  nem  is  hiszem  valósulását,  mert  a  muzsika- 
grófnak csak  3000  forint  fizetése  van. 

Isten  veled,  kedves  Miklósom!  Jósikát  öleld  helyettem, 
Ninát  szívesen  köszöntsd  nevemben,  tudom,  Pesten  vásár- 
lott  edényeinek  egy  részét  eddig  már  eltörte.  Isten  veled ! 
szeresd  bű  barátodat  Deákot. 

A  doktort  is  szívesen  köszöntöm. 

Jegyzet.  E  levelet  Deák  a  Wesselényinél  tett  látogatása  után 
írta.  Deákot  útjában  mindenütt  nagy  kitüntetéssel  fogadták.  Vele 
ment  ekkor  Vörösmarty  is  s  Kolozsvárott  mindkettejök  tiszteletére 
fáklyászenét  rendeztek. 

EGY  ISMERETLENNEK. 

[46]  Kehidán,  augusztus  21-én  1845. 

Kedves  barátom!  Sok  ideig  távol  valék  házamtól,  ez 
oka,  hogy  szíves  barátságos  leveled  az  abba  zárt  eredeti 
kötelezvénynyel  későbben  jutott  kezemhez  s  a  postai  ve- 
vény  is  e  miatt  nem  jutott  hozzád.  Leveled  vételével  azon- 
nal rendelkeztem  a  reám  bízott  ügyben  s  azt  általadtam 
Tuboly  Farkas  ügyész  úrnak ;  hiszem,  hogy  a  követelés 
Csányi  Antal  értékéből  még  kikerül.  Az  eredeti  kötelezvény 
még  kezemnél  van,  ezt  csak  a  végrehajtáskor  adom  át  az 

Ügyésznek.  Légy  barátom  nyugodt,  gondom  lesz  az  egészre, 
mit  annál  könnyebben  tehetek,  mert  Csányi  Antal  jószága 
tőszomszédságomban  van. 

Isten  áldjon,  kedves  Tónim!  Köszönöm  szíves  bizodal- 
madat;  szeresd  hű  barátodat  Deákot. 

Jegyzet.  A  levél  tartalmából  lehetetlen  kivenni,  hogy  kihez  volt 
intézve.  Nagyon  valószínű,  hogy  Hunkár  Antalhoz,  kivel  már  régeb- 
ben megbarátkozott  Deák.  Hogy  Csengery  Antalhoz  írta  volna,  ez 
azért  nem  valószínű,  mert  1845-ben  még  nem  volt  Deák  e  nála  sok- 
kal fiatalabb,  bár  akkor  már  ismert  nevű  publiczistával  oly  bizalmas 
baráti  viszonyban,  mint  a  milyen  Deák  leveléből  kitetszik. 

[47] 


Kehidán,  november  8-án  1845. 


Kedves  barátom!  W levelének  durva  kifejezéseire 

nézve  osztom  pesti  barátinknak  általad  is  helyeslett  véle- 
ményét;  —    megvetéssel    mellőzném    én    is   azokat,    mert 

olyan  ember,  mint  W ,  ki  hazudik,  szavát  visszavonja, 

csal  és  még  durvaságra  is  kész  néhány  forint  nyereségért, 
gorombaságaival  csak  boszanthat,  de  nem  sérthet,  s  az  ily 
gorombaságoknak  visszatorlására  nincs  a  megvetésen  kivűl 
egyéb  eszköz,  mint  hasonló  gorombaság,  ettől  pedig  a  mí- 
veltebb  ember  még  inkább  irtózik.  A  mi  a  » Szózat «  el 
nem   adott  példányait  illeti,   ezekhez  jogod  van   W 

levelének     világos    szavai    szerint    is,    vagy    ha,    miután 

W szavait  utóbbi  levelében  szemtelenül  visszavonta,  Te 

a  szerződéshez  kívánnál  ragaszkodni,  jogod  volna  legalább 
ezen  példányok  fele  részéhez.  De  Te  nem  azt  kérdezted 
tőlem :  mihez  van  kétségtelen  jogod,  hanem  hogy  ily  előz- 
mények után,  mit  légy  ez  esetben  teendő.  Megírom  tehát, 
mit  tennék  én  helyzetedben:  W 1  én  megszakaszta- 
nék minden  lehető  érintkezést,  néki  többé  nem  írnék,  de 
tudatnám  véle  más  által  határozottan,  miszerint  értem  és 
ismerem  e  dologbani  egész  eljárásának  valóságos  rúgó 
tollát,  s  hogy  panasza  ne  lehessen,  miszerint  munkámnak 
kinyomatása  miatt  400  frt  bííntetést  kellvén  fizetnie,  miat- 
tam károsodott  (mert  ezt  mondja  utolsó  levelében)  s  ne 
vádoljon  engem  haszonleséssel,  midőn  ő  tőle  csak.  azt  kö- 
veteltem, mi  engem  joggal  illetett  volna,  —  nem  követelek 
tőle  semmit  ezentúl,  nem  akarok  róla  és  a  nála  levő  pél- 
dányokról semmit  többé  tudni,  mert  a  történtek  után  min- 
den, a  mi  engem  véle  akár  közvetve,  akár  közvetlenííl  érint- 
kezésbe hozhatna,  nékem  sokkal  kellemetlenebb,  mint 
sem  hogy  azt  bármi  pénz  vagy  nyereség  tekintetéből  eltűr- 
ném, így,  az  igaz,  a  nyereség  W kezében  fog  ma- 
radni, de  ez,  úgy  hiszem,  nem  olyan  ajándék,  melynek  még 

W is   örülhessen,   s  ily   ajándékkal  ő  sem    fog   igen 

dicsekedni,  mert  épen  ez  a  mód,  ez  a  megvetéssel  párosult 
oda  dobása  azon  néhány  forintnak,  melyért  ő,  mint  éhes 
eb  a  konczért  marakodni  kész  lett  volna,  az  egyetlen  egy 
eszköz,  melylyel  őt   büntetned    lehet,  a  nélkül,    hogy   véle 

tovább  is  bíbelődve,  még  több  boszúságot  szerezz  magadnak. 
A  vakok  intézetének,  vagy  bármi  más  közhasznú  intézetnek 
ajándékozni  ezen  követelésedet  én  nem  tartom  czélszerünek. 
Okát  a  logika  hideg  ítélőszéke  előtt  nem  tudnám  talán 
adni  véleményemnek,  de  érzem,  hogy  oly  követelést,  mely 
legalább  mennyiségére  nézve  bizonytalan,  melyet  még  perrel 
kell  megnyerni  és  pedig  oly  perrel,  minek  kellemetlenségeit 
Te  magad  elakarod  kerülni,  ily  követelést,  mondom,  vala- 
mely közhasznú  intézetnek  adni  Tőled,  s  épen  Tőled,  és 
épen  e  körülmények  között  nem  volna  illendő.  Az  illendő 
szót  én  itt  nem  a  szokott  decentia  értelmében  veszem, 
melynek  ellentéte  az  illetlen,  hanem  e  siónak  van  egy 
magasabb,  nemesebb  értelme,  mi  a  minden  napiságon 
felüláll,  mi  a  lovagias  büszkeséggel  van  kapcsolatban,  mit 
magyarázni  nem  lehet,  csak  érezni,  mit  röviden  úgy  feje- 
zek ki:  hogy  ily  ajándékok  is  használnak  ugyan  az  inté- 
zetnek, de  Wesselényi  közintézetnek  ily  ajándékot  nem  ad- 
hat. Azonban  lehet,  hogy  csalódom,  de  ez  nézetem  a  do- 
log felől,  s  helyzetedben  én  legalább  így  tennék. 

Bezerédj  nálam  töltött  néhány  napot.  Igazad  van, 
optimizmusa  nagyon  meg  van  ingatva  közdolgainkra  nézve, 
ő  sem  reményi  már  és  ez  igazán  rossz  jel.  Néha  fellob- 
banik  ugyan  keblében  s  agyában  régi  reményeinek  néhány 
utolsó  szikrája,  de  ez  már  csak  általános  kifejezésekben 
tör  ki,  mint  például:  ki  tudja,  majd  talán  Isten  meg- 
segít !  s  több  efféle.  Tolnát  helyre  hozhatatlanúl  elveszettnek 
tartja,  s  még  legvérmesebb  reményei  mellett  sem  tudott  tíz 

megyét  összeszámlálni,  melyet  a  jövő  országgyűlésen,  ha 
nem  bizonyossággal  is,  de  legalább  valószínűséggel  az  oppo- 
ziczióhoz  lehessen  számítani.  És  fájdalom,  igazsága  van. 
Minden  megyében  bukik  az  ellenzék,  sőt  legnagyobb  rész- 
ben nullifikálva  van.  Nálunk  még  eddig  positive  ugyan  meg 
nem  támadtatott,  és  még  is  határozott  bizonyossággal  el 
merem  mondani,  hogy  bukni  fog  itt,  s  a  jövő  országgyűlésig, 
és  pedig  sok  időre  helyrehozhatatlanul.  Látom,  mint  ké- 
szülnek, mint  vonulnak  fel  a  ködfellegek,  s  tudom,  hogy 
azok  meggátolása  vagy  eloszlatása  nem  áll  hatalmunkban, 
pedig  igen  ismerem  az  elemeket  s  nem  látok  agyrémeket. 
Adja  Isten  jó  végét  a  jövő  országgyűlésnek,  de  én  félek, 
hogy  sokan,  kik  most  azt  mondják,  miszerint  ők  jót  akar- 
nak, és  erősíteni  akarják  a  kormányt,  hogy  az  által  jót  esz- 
közöljenek e  hazára,  legjobb  akarat  mellett  is  oly  emberek- 
nek kezeire  dolgoznak,  kik  utóbb  ezek  helyébe  lépve  a  most 
megerősödött  kormányhatalommal  nem  épen  a  nemzet  ér- 
dekében fognak  élni. 

Változó  egészséged  most  is  csak  a  régi?  Jósika  is  el- 
hagyott vagy  elhagy  nem  sokára,  s  a  télen  ismét  magad 
maradsz  roncsolt  egészséggel,  aggódva  e  szegény  hazának 
bizonytalan  jövendőjén  is.  Vajha  ne  feküdnék  egy  egész 
ország  közöttünk,  hogy  sokat  lehetnék  veled!  egymásnak 
panaszolkodva,  enyhítenénk  talán  egymás  búját  s  aggodal- 
mát, mert  aggódom  én  is  a  közdolgok  fölött,  nem  azért 
mert  pártérdek  s  pártnézetek  búsítanak,  hanem  aggódom 
szívemből  igazán,  pedig  ismétlem,  agyrémeket  nem  szoktam 

látni,  s  örülnék,  bárki  volna  az,  ki  e  hon  javát  eszközölné, 
csak  eszközölné. 

Isten  veled   kedves   barátom!    Ninát  szívesen  tiszteld 
'      nevemmel  és  szeresd  hű  barátodat  Deákot. 

Jósika  már  eddig  elutazott  Zsibóról  ?  különben  kérnélek, 
köszöntsd  őt  nevemben. 

-— >H*— - 

KOSSUTH  LAJOSNAK. 

(A  levél  eleje  hiányzik.) 

[48]  Kehidán,  november  végén,  1845. 

A  drámaíró  nem  sokat  aggódik  azon,  hogy  a  személyi 
zet,  melyet  felléptet,  miképen  elégíti  ki  az  élet  mindennap- 
szükségeit; utaztatja  hőseit,  elküldi  őket  távol  vidékekre, 
hetekig  hónapokig  kell  városokban  lakniok,  s  hogy  mind- 
ezekre miből  kerül  a  szükséges  költség,  azzal  az  író  nem 
gondol.  Ö  az  eseményeknek  s  az  életnek  csak  költői  olda- 
lát festi ;  a  prózai  mindennapiságok  körén  kivül  feküsznek. 
De  a  valóságos  életben  épen  ezen  komoly  és  untató  prózai 
mindennapiságok  foglalják  el  időnknek  nagy  részét,  ezek 
okoznak  néha  legtöbb  gondot,  s  a  legszentebb  szándék,  a 
legbuzgóbb  óhajtás  gyakran  hajótörést  szenved  azon  száraz, 
egyszerű  kérdésen,  miből  kerül  ki  a  szükséges  költség,  mely 
azon  jó  szándéknak,  buzgó  óhajtásnak  létesítésére  nélkülöz- 

hetetlen.  Örömest  volnék  én  is  pesti  lakos,  örömest  tölte- 
nem az  évnek  nagy  részét  kedves  körötökben,  csak  volna 
elegendő  értékem  ezt  tehetni.  De  a  sors  engem  ezen  föld- 
nek göröngyeihez  kötött,  mely  kenyeremet  adja,  s  függet- 
lenségemet értékileg  csak  úgy  tarthatom  fenn,  ha  kerülök 
minden  kiadást,  mi  tehetségemet  meghaladja.  Ilyen  kiadás 
pedig,  heteket  hónapokat  Pesten  tölteni.  Nem  hiszem  én  azt 
barátom,  hogy  az,  ha  én  Pesten  töltenem  az  évnek  egy 
részét,  következéseire  nézve  oly  fontos  volna,  mint  Te 
állítod.  Istenemre  mondom!  nem  hiszem.  Pedig  bizony  nem 
szerénység  mondatja  vélem  ezt;  de  ismerem  a  körül- 
ményeket, ismerem  a  hont  legalább  annyira,  hogy  el  tudok 
kerülni  minden  álreményeket,  s  a  mit  eddig  személyemre 
nézve  a  vak  véletlennek  játéka  eszközlött,  azt  nem  fogom 
önfontosságomat  túlbecsülve,  befolyásomnak  tulajdonítani 
soha.  Hidd  el  barátom,  valamint  első  pillanatban  hízelgő 
vala  reám  nézve  azon  sóvárgás,  melylyel  engem  körötök- 
ben látni  kívántok,  úgy  komoly  és  hideg  megfontolás  után 
semmi  reám  nézve  leverőbb  nem  lehetett.  Ügy  tekintem  én 
ezt,  mint  csalhatatlan  jelét  szomorú  állapotunknak.  Midőn 
azok,  kikben  erő,  tehetség,  s  akarat  egyenkint  is  legalább 
annyi  van,  mint  én  bennem,  együtt  véve  pedig  oly  igen 
sokkal  több,  és  mégis  egyenkint  és  együtt  csak  engem  tá- 
vollévőt vártok,  kívántok,  sőt  múlhatatlan  szükségesnek  tar- 
tatok magatok  között,  akaratlanul  megvallottátok,  hogy  sem 
nélkülem,  sem  vélem  nincs  többé  remény tek  a  jó  sikerhez. 
A    reménytelenség    egyik    bizonyos  jele   a  távolból    várni 

segédet  olyantól,  kinek  ereje  és  tehetsége  is  kisebb,  mint 
magunké.  Egyébiránt  e  reménytelenség  az  én  keblemet  már 
rég  elfoglalta,  s  a  mit  most  újabban  látunk,  hogy  alig  kez- 
dett a  kormány  tettleg  fellépni,  s  a  jobb  fizetésű  hivatalok- 
kal kecsegtetve  polgártársainkat,  pártját  terjeszteni,  máris 
csoportonkint  tódulnak  még  egykori  elvbarátink  is  a  kor- 
mány zászlója  alá,  nem  kérdezve  a  czélt,  melyre  használ- 
tatni fognak,  nem  tekintve  az  eszközöket,  melyekkel  élniök 
kell  majd  ellenünk,  ez  még  inkább  megerősít  engem  hiedel- 
memben. Tudod  Te,  hogy  régen  remény  nélkül  állok  én  véle- 
tek s  Jcözöttetek  a  csatatéren,  de  a  siker  reménye  nélkül  is 
kész  vagyok  küzdeni,  mert  ezt  becsület  és  kötelesség  paran- 
csolják. Most  is  tehát  lemegyek,  igenis,  kívánságtok  szerint 
még  e  télen  vízkereszt  után  Pestre,  egy  pár  hetet  ott  töl- 
tendő, ámbár  bizonyosan  tudom,  hogy  ott  létemnek  haszna 
semmi  nem  leend,  s  ámbár  ezen  út  és  pesti  múlatás,  ki- 
vált most,  midőn  a  szűk  termés  jövedelmem  nagyobb  részé- 
től megfosztott,  a  szűkölködők  szaporodott  száma  költ- 
ségesebb segítséget  igényel,  s  még  nem  tudom,  mikép 
teendek  szert  a  szükséges  pénzre,  nehezemre  esik;  de  le- 
megyek mégis,  hogy  remény  nélkül  eleget  tegyek  kívánság- 
toknak s  követelésieknek.  Értekezni  fogok  véletek  a  leg- 
szívesebb készséggel,  s  kész  vagyok  mindent,  a  mit  a  közjó 
kíván,  tehetségem  szerint  megtenni. 

A  mi  azonban  szíves  megbízástokat  illeti,  arra  nézve 
komoly  fontolgatás  után  mondom  ki  azon  meggyőződésemet, 
hogy  én  oly  programmot,  mely  az  ellenzéknek  vezérfonalul 


-*— r 


165  <^i 


1845,  Kossuth  Lajosnak. 


szolgálva,  elvrokonainkat  a  cselekvés  mezején  egyesítse, 
lehetőnek  nem  tartok.  Ha  általánosságban  maradunk,  s  azt 
mondjuk  ki,  hogy  a  kormánynak  minden  oly  lépéseit,  mik 
törvényt  sértenek,  s  mik  alkotmányos  állásunkat,  vagy  a 
megyék  törvényes  önállását  veszélyeztetik,  ellenzeni  fogunk, 
a  korszerű  haladásnak  főbb  kérdéseit  pedig  kifejteni  s  elő- 
mozdítani, sőt  ha  szükséges  leend,  némelyeket  indítványba 
hozni  minden  kitelhető  módon  igyekezendünk ;  ha  mondom, 
ily  általánosságban  fogunk  programmot  készíteni,  arra  még 
a  kormány  emberei  is  azt  mondják:  hogy  hiszen  ők  is 
csak  ezt  akarják,  mert  soha  még  egyik  sem  pártolt  sem- 
mit annak  kijelentésével,  hogy  azt  rossznak,  károsnak, 
törvénytelennek  tartja ;  de  az  egyes  eseteknél  fogunk  majd 
mégis  elválni  véleményben  a  dolog  törvényessége  vagy 
czélszerüsége  fölött.  Ily  általánossággal  tehát  semmit  nem 
nyerünk,  habár  azt  mindenki  aláírná  is,  mert  abból  kibúj- 
hatik  azon  oknál  vagy  mentségnél  fogva,  hogy  a  kormány 
azon  lépését,  melyet  pártol,  törvényesnek,  azon  indítványt 
pedig,  melyet  ellenez,  czélszerütlennek  tartja.  Ha  ellenben- 
a  programm  készítésénél  részletekbe  akarnánk  ereszkedni, 
mily  mérhetetlen  tengere  volna  ez  a  nehézségeknek  es  két- 
ségeknek! Sok  fontos  kérdésnél  a  részletekre  nézve  mi 
magunk  sem  vagyunk  tisztában,  nem  csak  egymás  között, 
de  talán  önmagunkkal  sem,  mert  sokat  a  kivihetőség  ha- 
tároz meg,  ezt  pedig  előre  tudni  nem  lehet.  Továbbá  van- 
nak elvbarátaink  között,  kik  a  teendőkből  .száz  kérdésre 
nézve   osztják   véleményünket,  de  néhányra   nézve   tőlünk 

eltérnek ;  ezeket  egy  ily  határozott  programmal  mind  ellök- 
jük-e magunktól?  Végre  ha  néhány  főbb  pontokat  kiemelve 
tennénk  a  programmba,  s  a  többit  elhallgatnók,  ebből  az 
a  rossz  következnék,  hogy  mivel  egyiknek  egyik,  másiknak 
másik  azon  sok  tárgy  közül,  mi  egytől  egyig  hasznos  volna, 
a  kedvencz  eszméje,  a  ki  e  kedvencz  eszméjét  az  általunk 
elsoroltakban  nem  találná,  az  ingerülve  fordulna  el  a 
programmtól.  A  mi  pedig  a  kormány  iránti  állásunkat  ab- 
ban illeti,  mi,  kivált  most,  midőn  a  kormány  is  aktiv  lépett 
fel,  úgy  hiszem  legfőbb  feladata  az  ellenzéknek,  mind  azon 
lépésekre  nézve,  miket  a  kormány  netalán  törvény,  alkot- 
mányos szabadság,  és  megyei  önállás  ellen  intézend,  mind 
pedig  azon  haladási  kérdésekre  nézve,  miket  elveinkkel  s 
nézeteinkkel  ellenkező,  vagy  attól  eltérő  irányban  meg- 
indítand;  a  mi,  mondom,  ezen  állást  illeti,  ez  iránt  előre 
részletes  programmot  úgy  sem  írhatnánk,  mert  itt  az  egyes 
esetek  körülményeitől  függend  mindenkor,  a  mit  tennünk 
kell,  ezek  pedig  előre  meg  nem  határozhatók.  Hidd  el 
barátom,  a  részletes  programm  szaporítaná  s  nevelné  in- 
kább a  szakadást  közöttünk,  a  helyett  hogy  egyesítene.  Mi, 
barátom,  kik  a  magyarországi  ellenzék  tag.jai  vagyunk,  csak 
elvrokonság  által  vagyunk  összekötve  egymással ;  csak  vélet- 
len eset  talán,  hogy  sok  egyes  tárgyakban  ugyanazon  egy 
szempontból  tekintve  a  dolgot,  véleményben  egymással 
találkozunk;  minket  alig  ha  lehetne  bármi  programm  által 
jobban  egyesíteni.  Azoknak  száma,  kik  minden  főkérdés 
fontosabb  részleteiben  is  egyetértenek,  fölötte  csekély  volt 

mindenkor,  s  midőn  az  ellenzék  többséget  nyer,  ez  leginkább 
azok  által  történik,  kik  sok  tárgyban  tőlünk  eltérnek  ugyan, 
de  a  fennforgó  kérdésben  vélünk  tartanak.  Más  alkotmányos 
országban  van  az  ellenzéknek  egy  oly  czélja,  mely  mindent 
egyesít,  s  ez  a  czél:  többséget  szerezni,  hogy  a  minisz- 
térium megbukjék,  s  az  ellenzék  emberei  foglalják,  el  annak 
helyét,  s  ezt  a  czélt  gyakran  nem  anyagi  érdekből,  hanem 
azon  tiszta  szándékból  kívánják  elérni,  hogy  az  ország  az 
ő  elveik  szerint,  miket  jobbaknak  tartanak,  kormányoztassák. 
Ily  czélt  a  magyar  ellenzék  magának  ki  nem  tűzhet;  okait 
fejtegetnem  fölösleges  volna.  De  még  ezen  felül :  más  alkot- 
ványos  országokban,  hol  utasítások  nincsenek,  az  ellen- 
zéknek minden  tagja,  ha  szükséges,  alárendelheti  nézetét  a 
párt  többsége  akaratjának,  hogy  a  főczél  ne  veszélyeztessék ; 
nálunk  azonban,  hol  utasítások  által  kötvék  a  követek,  ez 
valóban  lehetetlen,  sőt  még  az  sem  lehető,  hogy  minden 
megyében  ugyanazon  kérdések  mellett,  s  a  kérdéseknek 
ugyanazon  főbb  részletei  mellett  feszítsék  meg  erejöket  az 
ellenzék  tagjai,  mert  gyakran,  a  mi  egyik  megyében  kivi- 
hető, az  a  másikban  oly  sok  ellenszegülésre  talál,  hogy 
erősebb  vitatása  talán  sok  más  jót  is  gátolhatna.  De  hiszen 
tudod  Te  mindezt  magad  is,  csak  azért  soroltam  el  rövid 
vázlatban  ezeket,  hogy  számot  adjak  Neked  meggyőződé- 
semről addig  is,  míg  véletek  személyesen  szólhatok. 

Batthyánynak  tegnap  írtam,  s  néki  megírtam,  hogy 
a  programmot  lehetőnek  nem  tartom ;  kérésed  tehát,  hogy 
néki  csak  eljöttömről  írjak,  és  egyebet  ne,  már  későn  jött. 

mert  leveledet  csak  e  pillanatban  vettem.  Budaynak  azon- 
ban, s  Szentkirályinak  csak  most  írok  és  csak  egypár  sort. 
Hozzád  utasítom  őket,  k()zöld  vélök  nézetemet  a  programm 
fölött. 

Boszantó,  hogy  útadat  az  idő  rövidsége  miatt  Kehida 
felé  nem  veheted,  pedig  oly  igen  szívesen  számoltam  ezen 
örömre.  Azonban  nyújts  reményt,  hogy  a  jövő  nyáron  e 
kénytelen  mulasztást  helyre  hozod. 

Még  egy  kérést  barátom!  Szerénytelenség  talán  azt 
hinnem,  hogy,  ha  Pestre  megyek,  lesznek,  kik  fáklyás  zené- 
vel akarnak  engem  is  megtisztelni;  de  mivel  ez  még  is 
megtörténhetik,  bocsás  meg,  hogy  én  szólok  róla  mint 
lehetőről.  Tudod  Te  magad  barátom,  az  ily  tisztelgéseknek 
anyagi  kellemetlenségeit;  tudod,  hogy  azokat,  bár  szívesen 
becsííli  az  ember  a  hajlamot,  sőt  szeretetet,  mit  a  tisz- 
telgők ily  módon  nyilvánítanak,  örömest  elkerülnénk  más- 
kor és  mindenkor,  de  kivált  most,  épen  most,  midőn  szük- 
ség, éhség  fenyegeti  a  hazának  nagy  részét,  midőn  politikai 
állásunk  is  szomorú,  egy  ily  tisztelgés  fénye  fáj  az  Ínség- 
nek közepette.  Ha  tehát  ez  valaki  által  szóba  hozatnék, 
nem  lehetne-e  azt  eltávoztatni,  s  inkább  azt  az  egy  pár 
frtot  más  czélra  fordítani,  ha  csak  egy  éhező  ember  laknék 
jól  vele  egy  párszor,  szebb  és  hasznosabb  és  örvendetesebb 
volna  nékem  is,  de  bizonyosan  a  tisztelgőknek  is.  Tégy,  ha 
lehet,  valamit  e  tárgyban  majd  annak  idejében. 

Ismét  egy  kérés.  A  kereskedelmi  társaság  actiáinak 
eladására  megkértem  Csányit,   de  ő   azt  mondja,   Ti  őtet 


169 


erről  lebeszéltétek.  Én  actiát  nem  azért  veszek,  hogy  az 
nékem  hasznot  hajtson,  hanem  hogy  a  megindított  vállala- 
tok részvényeinek  keletét  példáimmal  is  elősegítsem,  s 
mihelyest  valamely  vállalat  részvényeinek  nagy  részét  el- 
adta, s  életbeléptetése  nem  kétséges,  eladom  én  is  rész- 
vényemet, hogy  annak  árát  más  új  vállalatra  adhassam. 
Kénytelen  vagyok  így  tenni,  mert  csekély  értékem  fekvő 
birtok,  mit,  nem  forgathatok,  tőkéim  pedig  nincsenek,  miket, 
bár  nyerességgel  vállatatokba  fektethetnék,  s  így  néhány 
száz  forinttal  is  tehetek  példaadás  által  valami  jót.  A 
kereskedelmi  társaság  már  fennáll,  részvényeket  már  nem 
árúi,  sőt  eddig  nyerességgel  működik,  ellenben  egy  pár  más 
vállalatra  részvényeket  írtam  alá,  s  azokra  kereskedelmi 
részvényemet  szántam;  kérlek  tehát,  eszközöld  ezen  rész- 
vénynek eladását  minél  előbb,  s  ha  más  tüsténti  alkalmad 
nem  lesz,  küld  el  a  pénzt  diligence  által  Zalalövőre,  hol 
én  azt  megkapom ;  a  részvény  Vörösmartynál  van,  add  el 
azt,  a  mint  jelenleg  kél ;  mert  kitűzött  fizetésem  van,  mit 
nem  halaszthatok,  s  egyébként  oly  termékemet  kell  eladnom, 
minek  mostani  eladásából  sok  károm  lenne,  vagy  kölcsönt 
kellene  keresnem,  mit  tenni  épen  e  pillanatban  nem  akarok. 
Isten  veled,  kedves  barátom!  Nődet  .szívesen  tiszteld 
nevemmel,  —  gyermekeidet  csókold  helyettem  és  szeresd 

hű  barátodat 

Deákot. 

Barátinkat  köszöntsd  nevemmel. 

E  pillanatban  indulok  Egerszegre,  hol  két  vagy  három 
hétig  üléseket  tartandok  mint  a  gyámi  választmány  elnöke, 
—  azért  bocsánat  e  sietve  írt  levélért. 


-^<^ 


B.  WESSELÉNYI  MIKLÓSNAK. 

[^9]  Kehidán,  november  .80-án  1845. 

Kedves  komám !  Szíves  örömmel  üdvözlek  mint  férjet, 
atyát  és  komámat,  szíves  örömmel  üdvözlöm  Ninát  mint 
nődet,  anyát  és  komámasszonyt.  —  Nem,  barátom,  épen 
nem  kedvetlenül  lepett  meg  barátságos  tudósításod,  sőt  meg- 
vallom, rég  megrögzött  agyamban  s  keblemben  azon  meg- 
győződés, hogy  néked  szerető  női  kebelre  van  szükséged, 
ki  szerelmének  angyali  lángjaival  felderítse  napjaidnak 
bús  éjjelét,  nőre,  kit  szerelem  és  házasság  édes  lánczai 
kössenek  szívedhez,  személyedhez;  nőre,  kit  nem  anyagi 
érdek,  nem  szolgabér,  hanem  kölcsönös  bizodalom  és  tisz- 
telet tegyenek  ápolóddá,  s  őrangyaloddá.  —  Hittem,  hogy 
a  sors  annyi  méltatlan  csapás  után  pótlékkal  tartozik  szen- 
vedéseidért, s  hiszem,  hogy  e  pótlékot  nődben  adta  meg, 
nődben  és  gyermekeidben,  kiknek  azt  kívánom,  hogy  le- 
gyenek éltednek  legszebb  örömei  mindenkor. 

Két  leveledre,  miket  ez  utolsó  soraidban  említesz,  egy 
levélben  feleltem  már  egy  pár  hét  előtt,  feleltem  pedig  rész- 

letesebben,  különösen  W dolgára  nézve  kifejtve  néze- 
teimet, s  csodálom,  hogy  e  levél  még  kezedhez  nem  érke- 
zett, de  hiszem,  hogy  ez  ideig  már  megkaptad  azt. 

Isten  veled,   kedves   Miklósom.     Nődet   igen   szívesen 

tiszteld  nevemmel  és  szeresd  hü  barátodat 

Deákot. 


-^7^ 


B.  WESSELÉNYI  MIKLÓSNAK. 

[50]  Kehidán,  január  14-én  1846. 

Kedves  komám!  Örömmel  és  szeretettel  üdvözlöm  a 
kis  Miklóst.  Isten  áldja  és  nevelje  őt,  hogy  derék  polgára 
lehessen  e  hazának,  melyet  csak  hű  fiai  menthetnek  meg 
lángoló  honszeretettel,  és  csüggedést  nem  ismerő  kitüréssel 
a  sülyedéstől.  Lelkem  mélyéből  írtad  mind  azt,  mit  fiadra 
nézve  tőlem,  mint  keresztatyjától  követelsz,  s  ezekre  vála- 
szom csak  azon  rövid  szó,  hogy  barátod  vagyok  a  szónak 
legszebb,  legszentebb  értelmében.  Ninádnak  mond  el  szíves 
részvétemet  szenvedéseiben  s  örömében. 

Egy  pár  hónap  óta  az  én  egészségem  is  nagyon  meg- 
bomlott, májbajok,  és  vértódúlás,  miket  orvosom  vak  arany- 
érnek tulajdonít,  sokat  kínoznak,  nem  fekvő  beteg,  de 
folyvást  beteges  vagyok.  E  hónap  végével  Pestre  rán- 
dulok, ha  egészségem  engedi. 

Azokra  nézve,  miket  múlt  gyűlésünkön  mondott  beszé- 
demre nézve  írtál,  csak  azt  jegyzem  meg,  hogy  előadásom 
hiányosan  van  közölve  a  lapokban,  nem  a  gyorsírónak 
hibájából,  hanem  a  czenzurának  csonkító  törlései  miatt. 

Te  azon  ütköztél  meg  leginkább,  hogy  én  azt  mon- 
dottam, miszerint  » eltávoznak  tőlünk  azok,  kiknek  meg- 
győződése megváltozott, «  —  és  utóbb  ezen  szavakban  is 
fennakadsz :  »Mert  ha  a  hazában  lévő  becsületes  emberek 
egy  része  meggyőződésből  a  kormány  érdekeit  pártolja. «  — 
Pedig,  barátom,  ez  mindenik  igaz  állítás.  A  múlt  ország- 
gyűlésének sükeretlenségét  ügyesen  tudták  használni  a  kor- 
mány emberei  az  ellenzék  buktatására  —  minden  akadá- 
lyokat, miket  ők  magok  tevének  szépítgetve,  mindenben  az 
ellenzéket  vádolták  s  reményekkel  csábítgatták  a  jó  embe- 
reket is,  azon  reményekkel,  hogy  ha  majd  a  kormánypárt 
többségre  jut,  sokkal  több  fog  történni  haladásunk,  s  kifej- 
lődésünk érdekében.  Ehhez  járult  Széchényinek  példája, 
ki  minden  keserűsége  mellett  sok  ember  előtt  most  is  nagy 
tekintély,  s  mind  ezek  által  sok,  fájdalom  igen  sok  becsü- 
letes ember  annyira  el  lőn  ámítva,  hogy  tiszta  meggyőző- 
désből pártolja  a  kormányt,  mert  egyedül  attól  várja  a  haza 
felvirágzását.  Most  már  ezen  urak  irányában  nem  lehet, 
nem  szabad,  és  nem  is  tanácsos  azt  mondanunk,  hogy  senki 
nem  pártolja  a  kormányt  tiszta  meggyőződésből,  hanem 
igyekeznünk  kell  őket  az  ámításból  kiemelni ;  figyelmeztet- 
nünk kell  őket,  miszerint  ha  ők  legtisztább  szándék  mellett 
is  csalódnak,  a  haza  fogja  iszonyú  kárát  vallani,  és  ha  majd 

ámulásuk  múlik,  pedig  múlni  fog,  úgy  hiszem,  mert  a  kor- 
mány nem  lesz  képes  kecsegtető  Ígéreteit  beváltani,  ha  mon- 
dom, ezen  jó  és  becsületes,  de  elámított  uraknak  ámítása 
múlik,  akkor  sokkal  könnyebben  térnek  vissza  hozzánk, 
kik  őket  becsületeseknek,  de  elámítottaknak  hittük,  mint 
ha  őket  is  rossz  lelküeknek  bélyegeztük  volna.  Beszédem 
egész  tartalma  ezen  logikán  alapúi,  s  ha  azt  egész  szöve- 
gében veszed  fontolóra,  úgy  hiszem,  igazolni  fogod  állítá- 
somat. 

Nősülésedet  és  azt,  hogy  fiad  született,  többeknek  el- 
mondám.  s  ők  mind  a  legszívesebb  örömmel  vették  e  hírt. 
Barátid,  kik  nálunk  számosak,  szívesen  tisztelnek,  én  Niná- 
dat,  kedves  komámasszonyt,  melegen  üdvözlöm,  kis  kereszt- 
fiamat csókold  meg  helyettem.  Isten  veled!  ölel  hű  ba- 
rátod Deák  Ferencz. 

Jegyzet.  Deák  —  úgy  látszik  —  »a  megye  jogának  korlátozá- 
sáról a  katonai  karhatalom  alkalmazását  elrendelő  közegek  fölött« 
mondott  beszédét  érti,  melyet  1845.  november  11-én  tartott  Zala- 
megye gyűlésén.    L.  Kónyi:  Deák  F.  beszédei.  I.  k.  560.  1. 

B.  WESSELÉNYI  MIKLÓSNAK. 

[51]  Kehidán,  április  9-én  1846. 

Kedves  barátom !  Ha  folytonosan  tettleges  részt  vehet- 
nél a  politikai  téren  közdolgainkban,  fölöslegesnek  tartanám, 
hogy  az  Augsburgi  hírlap  levelezőjének  gonosz  számítással 

írt  soraira  válaszolj,  mert  akkor  nyilvános  életednek  min- 
den lépése  tettleg  megsemmisítené  azon  soroknak  minden 
hatását;  de  miután  Te  inkább  elvonultan  élsz,  nem  lesz, 
úgy  hiszem,  helytelen,  nyilatkoznod.  —  Nem  azért,  hogy 
magadat  igazold,  mert  erre  néked  soha  szükséged  nem  lesz 
e  hazában,  hanem  azért,  hogy  az  említett  levelezőnek  szá- 
mítása, miszerint  nevedet  is  az  ellenzék  megoszlatására  s 
a  gyengébbek  csüggesztésére  akará  használni,  meghiú- 
suljon. A  választ,  melyet  vélem  közlöttél,  helyesnek  találom 
én  is,  ugyan  azért  azt  elküldöm  utasításod  szerint  Lukácsnak. 
E  télen  egy  pár  hetet  töltöttem  Pesten.  Beszélgettünk 
közdolgainknak  nem  épen  kedvező  állásáról,  s  mind  inkább 
meggyőződtünk,  hogy  az  ellenzék  nem  készíthet  előre  meg- 
állapított tervet  minden  teendőire  nézve,  csak  kettőt  láttunk 
mindenek  fölött  szükségesnek.  Egyik  az,  hogy  többször 
találkozzunk  Pesten,  —  s  ugyan  azért  június  elején  ismét 
Pestre  rándulok.  Vajha  téged  is  ott  lelnélek.  A  másik, 
hogy  többet  kellene  működni  a  sajtó  útján.  Hiszem,  Kos- 
suth néked  ezeket  részletesebben  megírta,  legalább  mon- 
dotta, hogy  néked  írni  fog.  —  Pesten  én  folyvást  beteges 
voltam,  az  aranyér  kínzott  egész  télen  és  még  azon  bajom 
is  van,  hogy  homoeopatha  orvos  egész  megyénkben  nincs, 
távolról  pedig  az  orvoshoz,  legyen  az  bár  a  legügyesebb, 
nem  sok  bizodalmam  van,  így  tehát  az  allopathákra  szo- 
rultam, kik  sok  orvosságot  adtak  s  én  nem  is  igen  sürgettem 
őket,  mert  míg  lehet,  inkább  tűrök,  mint  orvosságot  vegyek. 
Füredet  tanácsolták  valamennyien,  s  mivel  ezt  ártatlanabb- 

nak  hiszem  más  szereiknél,  fogadom  tanácsukat  s  a  nyáron 
vagy  hat  hetet  Füreden  töltök. 

Nem  lesz,  úgy  hiszem,  érdektelen  előtted  a  zalai  kör- 
levél, melynek  kivonatát  már  hírlapokban  is  olvastad.  E 
körlevelet  tehát  ide  zárom  egész  terjedelmében,  — a  Nem- 
zeti Újság  nagyon  boszankodik  értté. 

Mit  feljebb  említettem,  újra  ismétlem,  vajha  június 
elején  Pesten  ölelhetnélek.  —  Ha  dolgaid  s  még  inkább,  ha 
egészséged  engedi,  mily  kedves  volna  nékem,  s  minden 
barátidnak,  ha  feljönnél.  Tudom,  hogy  ez  neked  fölötte  ter- 
hes, de  talán  az  úlak  is  jobbak  lesznek  az  idén,  mint  tavai 
voltak  s  a  fúredi  töltés,  mit  Jósa  Gyuri  barátunk  csináltat, 
talán  jobb  karban  van.  Kimondhatatlanul  vágynék  látni 
ismét  Téged  és  nődet  és  kis  keresztfiamat,  ha  ő  is  elbírja 
már  az  utat,  pedig  én  az  idén  le  nem  mehetek,  pesti  utam 
s  füredi  fürdésem  sok  időmet  veszik  el. 

Néhány  napig  testvéremnél  voltam  s  most  érkeztem 
haza,  —  az  alatt  érkezett  leveled,  mely  csak  e  pillanatban 
jutott  kezemhez ;  sietek  néked  is  válaszolni,  nyilatkozatodat 
is  Lukácsnak  elküldeni. 

Isten  veled,  kedves  komám!  Nődet  tiszteld  nevemmel, 

kis  fiadat  csókold  helyettem  és  szeresd  hű  barátodat 

Deákot. 

Jegyzet.  A  Zalai  körlevél  alatt  azon  mttvét  érti  Deák,  a  melyet 
az  illyr-pártnak  a  magyar  nemzetiség  ellen  elkövetett  törvénytelen- 
ségei ügyében  írt  Zalamegye  közgyűlésének  határozatából.  L.  Kónyi 
f.  i.  művét.  I.  k.  574.  s  köv.  1. 


176 


1846.  Kossuth  Lajosnak. 

KOSSUTH  LAJOSNAK. 
[52]  Kehidán,  augusztus  17-én  1846. 

Kedves  barátom!  Füred  nékem  semmit  nem  használt, 
sőt  azóta  még  inkább  háborgat  az  aranyér  ezerféle  alakban, 
különösen  két  hét  óta  derékfájás  kínoz,  s  lehetetlenné 
teszi  a  kocsizást,  még  csak  a  gazdaság  körül  is.  Ha  járok 
vagy  nyugalmasan  ülök,  fájdalmaim  csekélyebbek,  de  kocsin 
kiállhatatlanok.  E  mellett  levert  kedély,  szokatlan  inge- 
rültség, s  rendkívüli  tehetetlenség  a  munkára,  szokott  kisérői 
bajomnak.  Elhatározám  megkísérteni  Strahl  Móricznak, 
a  berlini  orvosnak  gyógymódját,  mely  öcsémnek.  Deák  Jó- 
zsinak és  Császár  Ferencznek  oly  igen  használt;  mert  ha 
e  baj  nem  múlik  vagy  legalább  nem  enyhül,  a  nyavalyának 
lelket  nyomó  terhe  alatt  alkalmatlan  leendek  minden  ko- 
molyabb dologra. 

Legközelebbi  kedvetlen  következése  megroncsolt  egész- 
ségi állásomnak  az,  hogy  Pestre  nem  mehetek ;  pedig  magam 
dolgában  is  és  rokoniméban  is  múlhatatlanul  kellene  men- 
nem; s  ezen  felül  oly  igen  számoltam  sok  jó  emberrel 
szívesen  találkozhatni.  Azonban  ez  úttal  a  lehetetlenség 
rontja  el  számításomat.  Mondd  el,  kérlek,  barátinknak  is, 
hogy  egyedül  betegség  gátolt  szandéklott  leútazásomban. 
Még  tegnapelőtt  is  megpróbáltam,  a  határban  egy  távolabb 
eső  földemre  kocsin  kimentem,  de  gyalog  kellett  vissza- 
jönnöm, mert  kocsin  nem  maradhattam.     Fiáth  Pista  volt 

nálam,  már  akkor  sem  sok  vala  reményem  lemehetni,  és 
ezen  remény  azóta  még  inkább  elenyészett.  Tudósíts,  kérlek, 
azokról,  mik  köztetek  történendenek ;  tudósíts  az  iparmíí- 
kiállításról  is,  mit  látni  oly  igen  óhajtanék,  hogy  leg- 
alább a  távolból  is  részesülhessek  örömeitekben,  gondjai- 
tokban. 

Nődnek  és  magadnak,  úgy  hallom,  használt  a  szliácsi 
fürdő  s  ennek  igen  nagyon  öríilök. 

Isten   veled  kedves  édes  Lajosom!   Nődet  üdvözlöm. 

—  írj,  és  szeresd  hü  barátodat 

Deákot. 

Csányi,  ki  levelemet  viszi,  válaszodat  is  meghozandja. 

B.  WESSELÉNYI  MIKLÓSNAK. 

[53]  Kehidán,  szeptember  12-én  1846. 

Kedves  barátom!  Augusztus  elején  jöttem  meg  Füredről, 
hol  egészségem  semmit  nem  javult.  Két  leveledet  akkor 
egyszerre  adták  kezemhez,  mert  embereim  itthon  nem  tudták, 
mikor  jövök  Füredről  haza,  s  nem  küldöttek  utánam  a 
leveleket.  Harmadik  szíves  leveled  augusztus  23-án  jött 
kezemhez  s  ebben  az  is,  mit  Kossuthnak  írtál.  Mind  a 
három  leveledre  egyszerre  válaszoltam  augusztus  24-én,  de, 
mint  látom  utolsó  szíves  soraidból,   miket  tegnap  kaptam, 

említett  válaszom  még  szept.  3-án  nem  jutott  kezedhez. 
Egy  idő  óta  boszúsan  tapasztalom,  hogy  leveleim,  mik  nem 
ve  vény  mellett  küldetnek,  késnek,  sőt  el  is  vesznek,  nem 
tudom  a  pósta-e  ezen  rendetlenségnek  oka;  —  a  zalabéri 
postamester  bizonyosan  nem,  mert  az  becsületes  ember,  — 
hanem  tán  valamely  közben  eső  hivatal.  Tudósíts  minden- 
esetre, ha  említett  levelemet  meg  nem  kaptad  volna,  sze- 
retnék jó  móddal  nyomába  jönni  a  késedelemnek,  vagy 
sikkasztásnak. 

Pestre  csakugyan  egészségemnek  bomlott  állapotja  miatt 
nem  mehettem.  Az  aranyérnek  alkalmatlan,  nyomasztó  s 
néha  fájdalmas  rohamai  gátolták  utamat.  Bajom  sokféle 
változásai  s  ezer  alakú  tünetei  között  legnehezebben  viselem 
azt,  hogy  kedélyem  általában  levert,  munkára  rest  s  tehe- 
tetlen vagyok,  részvétlen,  örömtelen  s  néha  oknélkül  is 
ingerült.  Ha  ezen  lelkiállapot  nálam  tartós  leend,  a  poli- 
tikai tér  előttem  el  lesz  zárva,  mert  haszonvehetetlen  leszek, 
s  a  nagyobb  tömeg  között,  zárt  levegőben  nem  tudom  kiállani 
csak  egy  óráig  is  a  hőséget. 

Nem  Heidelbergbe,  hanem  Berlinbe  folyamodtam  Strahl 
Móricz  allopatha  orvoshoz,  ki  öcsémet,  Deák  Józsefet,  hasonló 
bajból  egy  pár  év  előtt  teljesen  kigyógyította.  De  csak 
levél  általi  érintkezésben  vagyunk  egymással;  küldött  már 
orvosi  rendelményeket,  miket  itt  közlöttem  orvosainkkal,  s 
ők  a  szereket  ártalmatlanoknak  mondják.  Hasznosak 
leendnek-e,  az  Isten  tudja.  Már  két  hét  óta  élek  azokkal, 
de  még  szembetűnő  sikerét  nem  tapasztalom. 

Sokáig  tudtam  magamat  elhatározni  arra,  hbgy  allo- 
patha  orvoshoz  folyamodjak,  de  Attomyr  hollétét  nem  tudom, 
Bakody  meghalt.  Baloghoz  bizodalmam  nem  volt,  —  a  te 
orvosodat  pedig  ügyessége  tekintetében  még  eddig  nem 
ismertem  oly  közelről.  Megkisértettem  tehát  e  gyógymódot 
is.  Lehet,  sőt  valószínű,  hogy  utóbb  is  a  homoeopathiához 
kell  majd  visszatérnem,  s  akkor  szavad  után  orvosodat 
keresendem  meg  hihetőleg,  ha  csak  Attomyrral,  kit,  mint 
tudod,  igen  szeretek,  összeköttetésbe  nem  léphetek. 

Szívesen,  igen  szívesen  fogadnám  kedves  ajánlatodat 
s  hozzád  mennék  gyógyulni,  mert  hiszem,  hogy  barátságod 
s  a  szíves  szeretet,  melylyel  fogadnátok,  jótékonyabban  hat- 
nának betegség  által  levert  kedélyemre,  mint  magok  az 
orvosi  szerek,  de  állásom,  gazdaságom,  viszonyaim,  most, 
épen  most  nem  engedik  hosszabb  időre  távoznom.  Egyéb- 
iránt nyugodj  meg  barátom,  súlyosan  beteg  most  még  nem 
vagyok,  s  ha  a  guta  meg  nem  üt,  nem  is  leszek.  Ez  ellen 
pedig,  azt  hiszem,  a  homoeopathia  sem  tudna  tökéletesen 
biztosítani.  Egyébiránt  megnyugtatásodra  még  annyit  írha- 
tok, hogy  a  fejem  felé  a  vértolúlások  sem  oly  igen  nagyok, 
sem  oly  tartósak  még  eddig  nem  voltak,  hogy  szédülést, 
fúlzúgást  s  a  szemek  káprázását  okozták  volna.  Bár- 
mennyire örülnék  is  tehát  láthatásodon,  gyenge  gyermekeddel 
s  roncsolt  egészségeddel,  hogy  nem  jöhetsz,  azt  jól  tudom 
s  egyedül  aggodalmad  miatt  jönnöd  nem  is  volna  szükséges, 
—  majd  jövő  évben  vagy  Zsibón,  vagy  itt,  hiszem,  látjuk 
egymást. 

Isten  veled,  kedves  Miklósom.  Meleg  köszönetet  monda- 
nék forró  részvétedért,  ha  azt  magam  érzelmei  után 
ítélve  oly  természetesnek,  oly  igen  magában  érthetőnek  nem 
tartanám,  hogy  minden  köszönet  sértés  volna.  —  Nődet, 
kedves  komámasszonyt,  igen  szívesen  tiszteld  nevemmel. 
Keresztfiamat  csókold   helyettem   és  szeresd  híí  barátodat 

Deákot. 

KOSSUTH  LA.IOSNAK. 

[54]  Kehidán,  november  7-én  1846. 

Kedves  barátom!  Szíves  soraidat  tegnap  előtt  vettem. 
Pestre  nem  mehetek,  mert  holnapután  közgyíílésünk  leend, 
most  pedig  a  közgyíílést  elhagynom  vétek  volna,  mert  nem 
tudhatjuk,  minő  ármány  és  cselszövények  koholtatnak  minden 
órában  ellenünk.  Forintos  György  tartózkodás  nélkül  be- 
széli mindenkinek,  hogy  a  múlt  gyűlésre  is  azért  vittek 
tömeget,  mert  a  főispáni  helyettes  szólította  fel  őket  erre; 
szidja  Festetics  Leót,  hogy  a  gyűlésen  még  is  sárban  hagyta 
őket.  Ilyen  emberek  irányában  folyvást  résen  kell  lenni, 
s  így  magad  látod,  hogy  bármennyire  szeretnék,  épen  most 
nem  mehetek  Pestre,  s  nem  lehetek  kedves  körötökben. 

Egészségem  most  sem  jó,  de  nem  rosszabb,  mint  volt 
az  egész  éven  át,  sőt  talán  valamivel  jobb.  Berlini  orvosom 
bíztat,  de  én  még  sem  bízom  már  teljesen  bíztatásában. 

Szabó  Pál  megszökését  súlyos  csapásnak  tartom.  De 
még  szomorít  óbb  kórjelnek  hiszem  nemzetünk  morális  éle- 
tében azt,  hogy  némely  emberek  s  némely  lapok  szívből 
örvendeznek  ezen  eseményen,  noha  magok  elismerik,  hogy 
az  a  magyar  hitelen  súlyos  sebet  ejtett ;  örvendeznek  csak 
azért,  mert  Szabó  Pálnak  s  a  kereskedelmi  társaságnak 
legbuzgóbb  pártolói  más  politikai  elvekkel  bírnak,  mint  ők. 
Ezen  urak,  úgy  látszik,  nem  törődnek  véle,  ha  kárt  szenved 
is  a  haza,  csak  a  másik  pártot  is  érje  a  csapás. 

Ujlaky,  az  erdélyi  vajda,  a  Hunyadi  háznak  halálos 
ellensége,  midőn  Cilley  részletesen  fejtegeti  neki  a  módokat, 
melyekkel  Hunyadit  meg  lehet  buktatni,  komoly  gondola- 
tokba merülve,  nem  a  Hunyadi-ház  megbuktatására,  hanem 
a  javaslott  módokra  nézve  azt  mondja  (Kisfaludy  Sándornál) 
^csak  a  haza  ne  lássa  kárát^.  Ujlaky  gyíílölni  tudott  úgy, 
mint  ezen  urak,  de  szerette  mégis  a  hazát,  —  jobban  mint 
ezen  urak,  kik  annak  is  örülnek,  miről  ők  megvallják,  hogy 
a  haza  látja  kárát,  —  csak  elleneik  bukjanak.  Tudósíts, 
mi  fog  történni  a  kereskedelmi  társasággal,  fizessünk  még 
a  tavaszszal  —  vagy  eloszlik  ez  egész. 

Isten  veled,  kedves  Lajosom,   nődet   szívesen  tiszteld, 

gyermekeidet  öleld   helyettem,   —    barátinkat  üdvözöld,  és 

szeresd  hű  barátodat 

Deákot. 

B.  WESSELÉNYI  MIKLÓSNAK. 

[55]  Kehidán,  november  8-án  1846. 

Kedves  barátom!  E  napokban  vettem  október  19-én 
írott  szíves  soraidat,  az  október  26-án  Írottakat  pedig  ma 
reggel  adták  kezemhez.  Szíves  barátságos  részvéted  oly 
igen  jól  esik,  csak  azt  sajnálom,  hogy  szóval  nem  köszön- 
hettem meg  néked  és  nődnek  azt.  De  engem  gazdaságom, 
mely  bár  csekély,  hanem  egyetlen  egy  forrása  élelmemnek, 
lekötve  tart.  Megyei  dolgaink  sem  engednek  sok  időre 
távoznom  s  így  kényszerít  a  sors  lemondanom  szíves  meg- 
hívástoktól. Csak  igaz  az,  hogy  az  is,  ki  magát  szabadnak 
hiszi  s  teljesen  függetlennek,  gyakran  függ  körülményeitől, 
s  nem  ura  személyének,  idejének. 

Egészségem  nem  jó,  de  nem  rosszabb,  mint  volt  ezen 
egész  éven  át,  sőt  valamennyire  javult.  Berlini  orvosom 
bíztat,  megkísértem  tehát  még  egy  ideig  s  ha  tetemes  javu- 
lást nem  tapasztalok,  akkor  Attomyrt  keresem  meg,  kit  én 
külföldön  hittem  s  örülök,  hogy  leveled  szerint  Pozsonyban 
lakik.  Betegségemnek  ezeralakú  kórjeleit  leírni,  hidd  el 
barátom,  fölötte  kellemetlen  foglalatosság  volna  nékem.  Te 
pedig  mit  sem  nyernél  vele,  —  elég  az  hozzá,  hogy  sínlődöm 
közel  egy  éve  már  s  bajomról  Havas  pesti  orvostanár  azt 
monda,  sünt  molimina  haemorrhoidalia.  A  berlini  orvos 
szerint,  plethora  abdominalis  és  hypercarbonisatio  sanguinis. 
Hlgyéberánt  nevet  mindég  találnak  az  orvosok  minden  baj- 
nak, de  orvosszert  nem. 

Az  erdélyi  úrbérre  nézve  szomorúk  a  kilátások.  Bor- 
zasztó volna,  ha  csak  ugyan  az  1751-diki  öszveírás  vétet- 
nék alapúi,  s  mind  azt,  mi  abban  nem  foglaltatik,  elvehet- 
nék a  földes  urak  jobbágyaiktól.  De  hiszen  ebben  a  kor- 
mány meg  nem  egyezhet,  nem  akarhatja,  hogy  annyi  ember 
földönfutóvá  legyen.  Jól  teszed,  igen  jól  teszed,  ha  el  nem 
maradsz  ekkor  az  ország  gyűléséről,  szomorú  volna,  ha 
szavad  elhangzanék,  mert  az  az  igazság  szava  leend. 

Én  ma  gyűlésre  megyek  s  néhány  napot  ott  töltendek. 
Épen  ezen  gyűlés  miatt  nem  mehettem  most  Pestre,  mert 
kivált  most,  midőn  a  főispáni  helyettes  oly  sajátszerű 
szerepet  játszik,  a  megyei  gyűléseket  elhagynom  nem 
lehet. 

Isten  veled,  kedves  Miklósom!  mondj  legszívesebb  tisz- 
teletet komámasszonynak,  öleld  keresztfiamat,  öleld  helyettem 

barátinkat  és  üdvözöld;  szeresd  hű  barátodat 

Deákot. 

B.  WESSELÉNYI  MIKLÓSNAK. 

[56]  Kehidán,  január  26-án  1847. 

Kedves  barátom!  Feszült  figyelemmel  várjuk  itt  mi  is 
az  erdélyi  országgyűlés  tanácskozásainak  eredményét,  külö- 
nösen az  úrbérre  nézve.  Ámbár  az  eddig  történtek  után 
jóformán  előre   láthatni  a  végkimenetelt.     Természetesnek 

találom,  hogy  Te  Udvarhelyszéknek  meggyőződéseddel  merő- 
ben ellenkező  utasításai  mellett,  mint  követ  fel  nem  lép- 
hetsz, annyival  inkább  nem,  mert  ezen  utasítások  épen  az 
ország  gyíilésének  főtárgyát  s  Erdély  teendőinek  legfőbbikét, 
az  úrbért  akarják  eltemetni.  Azt  azonban,  vájjon  kell-e 
ez  iránt  határozottan  nyilatkozva  lemondanod  a  követség- 
ről, vagy  pedig  hallgatva  maradni  el  az  ország  gyűléséről, 
azt  a  körülmények  részletesb  tudása  nélkül  én  meg  nem 
ítélhetem.  Az  első  legegyszerűbb  s  természetesb  volna.  De 
ha  van  tekintet,  a  mi  azt  ellenzi,  vagy  azért,  mert  törvény- 
hatóságokat s  talán  személyeket  némileg  kímélni  a  közügyre 
nézve  hasznosabb  volna,  vagy  azért,  mert  az  ily  felszólalás 
még  makacsabb  ellenhatást  hozhatna  elő :  a  második  utat 
is  követheted,  a  nélkül,  hogy  félreértessél,  mert  hiszen  a 
hírlapokban  is,  de  egyébként  is  sokkal  határozottabban 
nyilatkoztál  már,  mintsem  hogy  hallgatásod  balra  magya- 
ráztathatnék. 

Magyarországi  dolgainkat  te  szintúgy  ismered,  mint 
én,  itt  sem  igen  mosolyg  fényes  jövendő.  Az  öreg  nádor 
halálát  körülményeink  között  veszteségnek  tartom.  A  mit 
a  részek  visszakapcsoltat ása  iránt  mondasz,  azok  nézetem 
szerint  is,  mind  igazak. 

Az  én  egészségem  most  is  csak  olyan,  mint  volt;  a 
berlini  orvost  elhagytam  s  már  egy  pár  hét  óta  Attomyrnak 
orvoslása  alatt  vagyok,  ki  a  mellett,  hogy  erős  testi  mozgást 
ajánlott,  megtiltott  minden  fejbeli  munkát,  minden  írást,  s 
még  a  komolyabb  olvasást  is.     Most  tehát  csak  paraszt- 

^     .     ^     K     '     K     <'    •,     f     ^     ^     ^     '  ^ 

ember  vagyok  s  nagyapáink  módjára  könyv  és  toll  nélkül 
élem  le  napjaimat.  Tavaszra  utazást  ajánlott  Attomyr.  Sokat 
szeretnék  még  írni,  de  Attomyr  tilalma  eszembe  jut  s  érzem 
is,  hogy  kell  követnem  rendeletét,  azért  bocsánat  a  kurta 
válaszért.  Talán  a  tavaszszal  szóval  pótlom,  mi  most  el- 
marad. —  Isten  veled !  Komámasszonyt  tiszteld  igen  szívesen 
nevemben,  kis  keresztfiamat  öleld  meg  helyettem,  barátinkat 
köszöntsd  és  szeresd  hü  barátodat  Deákot. 

Kivül:  Méltóságos  B.  Wesselényi  Miklós  úrnak  tiszte- 
lettel. Zsihón  p.  Dehreczen. 

KOSSUTH  LAJOSNAK. 

[57]  Kehidán,  április  10-én  1847. 

[A  levél  eleje  és  vége  hiányzik.] 

Április  végével,  minthogy  előbb  nem  indulhatok,  Po- 
zsonyba fogok  fölrándulni  orvosomhoz,  mert  betegeskedésem 
folyvást  tart,  s  kivált  most  tavaszszal  többet  háborgatnak 
bajaim.  Ha  lehet,  Pozsonyból  május  5-dike- 10-dike  körül 
lemegyek  Hozzátok  Pestre,  de  azért  Ti  a  szerkesztésnek 
elkészítését  ne  halaszszátok,  mert  változó  egészségem  is 
gátolhatja   utamat,    de   hasznomat    sem    igen    vehetnétek, 

mert  dolgoznom  tiltva  van,  s  valóban  nem  is  tudok.  Or- 
vosom a  megzavart  idegrendszer  bajaiból  magyarázza  be- 
tegeskedésemet,  s  e  miatt  szorosan  tilt  minden  komolyabb 
munkát,  és  én  érzem  csak  egy  kis  levélírás  után  is  a 
munkának  rossz  hatását  egészségemre.  És  egyébiránt  is 
a  teendő  nem  oly  sok,  s  ha  sok  ós  terhes  volna  is,  oly 
kezekben  van,  melyek  nélkülem  úgy  végzik  azt,  mint  vé- 
geznék velem  .... 

Jegyzet.  A  mi  a  szerkesztés  elkészítését  stb.  kifejezést  illeti,  az 
az  ellenzék  programmjára  vonatkozik,  a  melyen  ez  időben  sokat 
tanácskoztak,  s  a  melyet  végre  is  Deák  Ferencz  »volt  szíves  szerke- 
zetbe foglalni.*  (L.  bővebben:  Kónyi.  id.  m.  I.  k.  611.  s  a  köv.  1.) 

B.  WESSELÉNYI  MIKLÓSNAK. 

[58]  Kehidán,  május  1-én,  1847. 

Kedves  barátom !  Sokáig  határozatlan  valék :  külföldre 
útazzak-e,  vagy  a  helyett  az  utazásra  szánt  időt  sokkal 
kedvesebben  nálad  töltsem.  Ez  utolsót  oly  sok  kedves  érdek 
ajánlotta,  de  egy  körülmény  kényszerít,  óhajtásomat  egész- 
ségem tekintetének  alárendelve,  az  elsőt  választani.  Orvosom 
véleménye  szerint  bajomnak  főrésze  a  megzavart,  felizgatott 
idegrendszerben  fekszik.  A  politika  s  annak  kivált  jelenleg 
annyira   bosszantó    s  ingerlő    behatása  e  bajt  szűnni  nem 

engedi,  sőt  inkább  súlyosítja.  Én  tehát  szököm,  bujdosom 
a  politika  előtt  s  legalább  egy  pár  hónapot  minden  minket 
közelebbről  érdeklő  politikai  dolgoktól  menten  s  elvonultan 
kell  töltenem.  Pedig  nálad,  l)arátom,  langy  esőről  csurgás 
alá  kerülnék,  mert  ott  nemcsak  a  mi  politikánknak  beteg 
és  betegítő  kellemetlenségei,  de  meg  ezen  felül  a  testvér 
hazának,  Erdélynek  még  sokkal  szomorúbb  állása  is  fogla- 
latoskodtatna  naponként  szomorító,  ingerlő  változataival,  s 
én  utazásomban  a  czélt  el  nem  érhetném.  Majd  ha  Isten 
engedi,  hogy  egészségem  állapotja  ismét  megjavul,  s  bírok 
véletek  együtt  káromkodni,  bosszankodni,  s  a  hol  lehet, 
cselekedni,  helyrehozzuk  azt,  mit  most  halasztani  kényte- 
len vagyok.  Ma  indulok  Paksra  testvéremhez,  onnan  Pestre, 
hol  még  egy  kis  politikávali  bajoskodás  kellemetlenségeit 
ki  kell  állanom;  de  onnan  sietek  Pozsonyba  Attomyrhez, 
Pozsonyból  Némethonba;  meddig  megyek  s  mennyi  időt 
töltök  útamban,  azt  egészségem  állapotja,  mely  bizony 
most  is  csak  igen  bomladozott,  fogja  meghatározni. 

Isten  veled,  kedves  Miklósom,  bezárom  soraimat,  mert 
már  e  kis  írás  is  kellemetlenül  hat  fejemre,  minthogy  épen 
ma  nem  legjobban  vagyok.  Nődet,  kedves  komáraasszonyt 
szívesen  tisztelem ;  kis  keresztfiamat  csókold  meg  helyettem 

és  szeresd  hű  barátodat 

Deákot. 

B.  WESSELÉNYI  MIKLÓSNAK. 

[69]  Kehidán,  szeptember  8-án  1847. 

Kedves  barátom !  Négy  hónapi  utazásból  haza  térve, 
már  közel  négy  hete  itthon  vagyok.  Bécsből  Grácznak, 
Gasteinnak,  Ischlnek,  Salzburgnak  Münchenbe,  onnan  Ba- 
jorországban egyet  kóborolva  Lindaunak  a  Bodenseere 
s  azon  Konstanznak  Schaffhausenbe  utaztam.  Schaffhau- 
senböl  Zürichnek  a  zürichi  s  zugi  tavakon  Arthnak  a  Rigire, 
onnan  Küsnachtot  is  megnézve  és  Teli  egyéb  nevezetessé- 
geit megtekintve  a  Vierv^aldstátterseen  Luczernbe,  onnan 
Argauba,  Bernbe ;  Bernből  a  thuni  tavon  Interlackenba, 
Lauterbrunnba  s  a  berni  felföldre  mentem  s  megnézvén  a 
Jungfraut  s  néma,  de  nagyszerű  udvarlóit,  visszatértem 
Bernbe,  hol  a  nem  fölötte  érdekes  Tagsatzungnak  két  ülé- 
sében voltam,  Bernből  újra  elutazva  Freyburgba,  onnan 
Veveyba  mentem.  Innen  gőzösön  a  genfi  tavon  Genfbe 
rándultam,  Genfből  átmentem  Francziaországba,  egy  igen 
kurta  kis  ugrásra  Ferneybe,  megnézni  Voltaire  régi  fészkét. 
Genfbe  visszatérve  átmentem  Savoyenbe,  a  Chamounix- 
völgyet  s  Montblancot  meglátogatni,  s  újra  visszamentem 
Genfbe,  honnan  ismét  a  tavon  Lausanneba,  onnan  Yver- 
dunba  s  a  neuburgi  tavon  Neuburgba,  Bielre,  Solothurnba 
mentem,  innen  Baselba,  Baselból  a  vasúton  Strassburgba, 
onnan  Rhenuson  Kölnbe,  meglátogatván  Wormst,  Speiert, 
Mainzot,  Koblenzet.     Kölnből  ismét  vissza  Mainzba,  onnan 

Frankfurtba,  Frankfurtból  Heidelbergbe,  hol  Welckert  és 
Mittermayrt,  kik  szívesen  fogadtak,  meglátogattam.  Heidel- 
bergböl  Würzburgba,  Nürnbergbe,  Regensburgba,  Linzbe, 
Bécsbe,  Pozsonyba,  s  onnan  hazajöttem.  Ütamban  semmi 
szerencsétlenségem,  semmi  kalandom  nem  volt,  s  ha  a  mos- 
tani divat  szerint  leírnám  utazásomat,  az  volna  a  legunal- 
masabb olvasmány  a  honi  literalurában. 

Egészségem  útközben  javulni  látszott,  de  már  utazásom 
végnapjaiban  és  kivált  itthon  ismét  csak  úgy  vagyok,  mint 
voltam.  Sőt  itthon  létemben  voltak  oly  rossz  napjaim, 
minők  elébb  nem  valának.  Attomyr,  de  minden  egyéb 
orvos  is  bíztatnak,  türelemre  intenek  s  azt  mondják,  hogy 
a  megbomlott  idegrendszert  csak  hosszú  idő  és  nyugalom 
állíthatják  helyre.  Szorosan  tiltanak  minden  fejbeli  munkát, 
még  a  komolyabb  olvasást  is,  s  valóban  érzem,  hogy  erre 
nézve  igazat  mondanak,  mert  minden  munka,  még  e  kis 
levélnek  írása  is  rosszul  hat  fejemre  s  idegeimre.  És  így  én 
a  legjobb  szándék  mellett  is  aligha  leszek  tagja  a  jövő  or- 
szág gyíílésének.  Exaltáczió  nélkül  mondom,  hogy  elmennék, 
ha  bizonyosan  tudnám  is,  hogy  az  ország  gyűlésének  végével 
egészségem  teljesen  tönkre  lesz  téve  s  helyrehozhatatlanul 
oda  leszek,  mert  tudom,  hogy  minden  helyzetnek  vannak 
kötelességei  s  veszélyei,  melyek  becsületes  embert  nem  tar- 
tóztatnak oda  állani,  hova  rendeltetése  hívja,  de  érzem 
magam  is,  orvosaim  is  bizonyossá  tesznek,  hogy  nem  egy 
pár  hónap,  hanem  egy  pár  hét  is  teljesen  tehetetlenné 
teend,  sőt  a   mint  jelenleg  s  már  közel  két  év  óta  érzem 

magamat,  még  csak  elkezdeni  sem  volnék  képes  ezen  pályát, 
melynek  nehézségei  annyi  elméleti  megfeszítést  kívánnak. 

Fájdalmasan  hat  reám  azon  gondolat  is,  hogy  sokan 
betegeskedésemet  csak  ürügynek  tekintik,  s  azt  hiszik,  hogy 
menni  nem  akarok  s  betegeskedéssel  mentegetem  magamat, 
pedig  Isten  tudja,  hogy  mennék,  ha  lehetne,  s  ily  alakosko- 
dás nem  volt  sajátom  soha. 

Bezárom  levelemet,  mert  fejem  nem  a  legjobban  van. 

írj  egészségedről  s  kedveseid  mintlétéről.     Kis  keresztfiam. 

már  ügy    hiszem,    derekasan  futkos.     Isten  áldjon!  mondj 

szíves  tiszteletet  kedves  komámasszonynak,  —  kis  Miklóst 

csókold  helyettem.     Isten  áldjon!  hü  barátod 

Deák. 

Jegyzet.  Talán  ez  az  egyetlen  hiteles  adat  Deák  külföldi  utazá- 
sáról. Tett-e  azelőtt  nagyobb  utat,  nem  tudni,  de  e  levéből  kiderül, 
bogy  ez  alkalommal  csak  Svájczban,  Németországban  s  Francziaor- 
szágban  volt,  mi  egyúttal  némileg  meg  is  czáfolja  azt,  a  mit  életírói, 
különösen  Laveleye,  említenek,  hogy  Deák  Olasz-  és  Angolországot  is 
beutazta  volna. 

B.    WESSELÉNYI  MIKLÓSNAK. 

[60]  Kehidán,  február  11-én  1848. 

Kedves  barátom !  Utolsó  szíves  leveledet,  melyben  írod, 
hogy  nőd,  kedves  komámasszony,  torokgyuladásban  szen- 
ved, épen  akkor  vettem,  midőn  én  is  torokgyuladásban 
feküdtem  Egerszegen,  de  én  kevesebbet  szenvedtem,    mint 

ö,  mert  az  én  torkom  ki  nem  fakadt,  s  orvosi  segítség  nélkül 
egy  pár  adag  aconitum  s  belladonna  következtében  baj  ora 
ismét  elmúlt.  Azonban  Istennek  hála,  nőd  is,  mint  leve- 
lednek utóírásából  értettem,  szerencsésen  megmenekedett 
súlyos  bajától. 

Az  ország  gyűléséről  tegnap  vettem  követünknek  le- 
velét, s  ebből  és  a  lapokból  megütközve  olvasom,  hogy  az 
ellenzék  február  5-én  a  főispáni  új  rendszer  tárgyában 
érkezett  kir.  leiratra  nézve  megbukott.  Én  ezen  bukást 
nem  tartom  kisebb  bukásnak,  mint  ha  kezdetben  mindjárt 
kisebbségben  maradtak  volna  a  válaszfeliratnál  az  ellenzék 
tagjai,  mert  azon  leiratban,  melyben  a  kormáay  eljárása 
helyeseltetik :  az  aggodalom  alaptalannak  s  majd  nem  nevet- 
ségesnek, minden  esetre  károsnak  mondatik,  de  a  rend- 
szernek megváltoztatására  semmi  pozitiv  határozat  vagy 
csak  Ígéret  is  épen  nem  tétetik.  Most  megköszöni  a  több- 
ség, ez  pedig,  úgy  hiszem,  rosszabb,  mint  ha  az  egész 
rendszerről  sem  jót,  sem  rosszat  nem  írtak  volna  fel  az  ország 
rendéi.  Második  kellemetlen  hír,  mit  hallottam,  az,  hogy 
ez  alkalommal  az  ellenzék  táborában  szakadás  támadott, 
sőt  még  Kossuth  is  öszvevcszett  Szentkirályival.  Nem  tudom, 
ha  e  hír  való-e?  Óhajtanám,  hogy  valótlan  legyen.  Mert 
annak  következései,  kivált  most,  fölötte  károsak  volnának. 
Pedig  oly  igen  örültem  azon  bizodalomnak,  melylyel  az 
ellenzék  Kos.suthot,  mint  vezért,  környezé  s  azon  szilárd- 
sággal párosult  ügyességnek,  melylyel  Kossuth  eddig  a 
legfontosabb  tárgyakat  s  azoknak  részleteit  kezelte,  s  néni 

csekély  reményeket  tápláltam  az  országgyűlés  eredménye 
fölött.  De  talán  csak  múlékony  lesz  ezen  meghasonlás  s 
majd  egyesülnek  Ismét  valamennyien  Kossuthtal  és  Kossuth 
körűi,  hiszen  jelesebb,  ügyesebb,  alkalmatosabb  vezetőt  párt 
nem  kívánhat,  nem  találhat,  mint  ellenzékünk  bír  Kossuthban. 
—  A  partium  kérdése  újabban  s  igen  jól  ki  lön  fejtve  e  jelen 
országgyűlésen,  valószínűleg  azon  adatok  nyomán,  miket  Ti 
felküldöttetek,  vajha  a  nádor  intervencziója  sükeres  lenne. 
Oly  igen  szívesen  rándulnék  el  a  tavaszszal  vagy 
nyár  elején  hozzád  s  akkor  majd  szóval  meghány nók- 
vetnők  a  közdolgokat  s  országgyűlési  tárgyalásokat,  mint 
vén  rokkant  katonák  boros  kancsó  mellett  régi  csatáik 
emlékében  az  újabb  hadi  eseményeket,  s  talán  végre  is 
hajtom  ezen  szándékomat,  óhajtásomat,  de  bizonyosat 
nem  Ígérhetek,  mert  gazdasági  dolgaim  rendbehozása  igen 
szükségessé  teszi  itthoniétemet.  Két  éve  már,  mióta 
betegeskedem  s  ezen  idő  alatt  kedvem  nem  volt  csak  egy 
kissé  is  utána  nézni  dolgaimnak;  tudod,  minden  idegbajnak 
következése  a  kedélynek  lehangúltsága.  —  Múlt  nyáron 
holnapokig  távol  valék,  most  tehát  volna  már  egyszer  •> 
ideje  utána  néznem,  mert  bizony  majd  kárát  látom  hanyag- 
ságomnak. Azonban  ha  csak  néhány  hétre  menekülhetek 
is,  s  ha  egészségem,  mely  még  sem  jó,  noha  valamivel  jobb, 
mint  volt  tavaly,  megengedi,  —  meglátogatlak.  Addig  is 
Isten  áldjon!  Szívesen,  igen  szívesen  tiszteld  nevemben 
kedves  komámasszonyt,  gyermekeidet  csókold  helyettem 
és  szeresd  hű  barátodat  Deákot. 

Szegény  Klauzálnak  sorsa  fájdalmasan  hatott  reám; 
féltem,  aggódva  féltem  őtet  is.  Nem  bírja  meg  a  testi- 
lelki szenvedések  súlyát  s  ámbár  a  szélhűdésböl,  vagy  lega- 
lább ahhoz  hasonló  bajából,  mely  őtet  nője  temetésekor 
érte,  már  annyira  kijavúlt,  hogy  most  már  veszedelmen 
kivűl  van,  félek  mégis,  hogy  az  ennyire  meggyengült  or- 
ganizmus öszveroskad  a  lélek  szenvedései  alatt.  Isten  vi- 
gasztalja, tartsa  meg  és  gyógyítsa  őt. 

TARÁNYI  JÓZSEFNEK. 

■  [61]  Pozsony,  márczius  28-áii  1848. 

Kedves  sógor!  Pozsonyba  érkeztem  márczius  20-án 
délután  1  órakor,  s  itt  mindent  lázas  állapotban  találtam. 
Már  akkor  a  közteherviselés  s  az  úrbéri  viszonyok  meg- 
szíintetése  mind  a  két  tábla  által  elfogadtatott.  Pesten 
minden  a  legnagyobb  izgatottságban  volt;  sok  követ  az 
úrbéri  viszonyok  megszüntetése  iránti  törvényjavaslatot 
azonnal  megküldötte  a  megyének,  sok  megye  azt  a  jobb- 
ágyoknak kihirdette,  s  így,  mikor  én  ide  érkeztem,  már 
semmit  javítani,  igazítani  nem  lehetett.  Sokan  a  főrendek 
közül,  s  maga  a  nádor  is,  felszólítottak,  hogy  ha  lehet, 
eszközöljek  valami  változást  az  úrbéri  viszonyok  iránti 
törvényben ;  de  én  kijelentettem,    hogy  ezen  rögtönzését  a 

törvényhozó  testületnek  épen  nem  helyeslem  ugyan,  s  nem 
is  vagyok  arról  meggyőződve,  hogy  azt  épen  így  tenni 
szükséges  lett  volna:  de  miután  ez  megtörtént,  miután  a 
törvényjavaslatot  mind  a  két  tábla  egyhangúlag  elfogadta, 
miután  azt  sok  megyében  kihirdették,  minden  lépést  ve- 
szedelmesnek tartok,  s  elvenni  ismét  az  adottat,  egyenesen 
annyi  volna,  mint  öldöklő  parasztháborút  előidézni.  Csü- 
törtökön kaptam  meg  a  kredenczionálist,  s  még  az  nap 
kerületi  ülésbe  mentem,  hol  épen  azt  akarták  elhatározni, 
hogy  az  ősiség  az  uti  possidetis  alapján  eltöröltetvén,  még 
a  zálogokat  se  lehessen  visszaváltani ;  ezt  csakugyan  meg- 
gátoltam, s  a  határozat  az  lőn,  hogy  az  ősiség  eltöröltet- 
vén, a  minisztérium  készítsen  új  polgári  kódexet.  Pénteken 
fölmentem  Batthyány  Lajossal  Bécsbe,  eszközölni  a  felelős- 
ség körének  meghatározásáról  szóló  törvény  felsőbb  helybe- 
hagyását, s  onnan  csak  ma  délben  jöttünk  vissza.  Sokat 
futkostunk,  kértünk,  okoskodtunk,  fenyegetőztünk  a  főher- 
czegeknél;  sükere  fáradozásainknak  nem  volt  ugyan  töké- 
letes, de  mégis  reményt  nyújt,  s  a  holnap  érkezendő  vá- 
laszból lehet,  úgy  hiszem,  valami  jót  csinálni. 

Az  ország  állapota  nyugtalanító ;  ott  fenn  nem  tudják 
megszokni  a  dolgok  új  rendét,  s  minden  dolog  több  nehéz- 
ségre talál,  mint  a  mi  e  pillanatokban  tanácsos;  Pesten 
pedig  minden  órán  tarthatni  valamely  indulatos,  meg  nem 
fontolt,  s  a  hazát  veszélyeztető  zendülés  kitörésétől.  E  pil- 
lanatban senki  nem  képes  a  legközelebbi  jövendőt  még  csak 
sejteni    is.     Hazánk    talán    nagyobb    veszedelemben    soha 

nem  volt.  Oroszok  nyomnak  e  el  bennünket,  vagy  ismét  az 
ausztriai  hatalom,  vagy  talán  a  legborzasztóbb  anarchia: 
ezt  csak  Isten  tudja!  minden  pillanatunk  bizonytalan. 

Közöld  e  sorokat  Horváth  Mukival  is.  Néki  nem 
írhatok,  mert'  annyi  a  dolgom,  hogy  alig  bírom,  pedig 
egészségem  is  rossz.  Meddig  leszünk  itt,  kiszámítani  sem 
lehet ;  azt  sem,  ha  végzünk-e,  vagy  elkergetnek  bennünket 
a  körülmények.  Európában,  úgy  látszik,  minden  rend 
közel  a  felbomláshoz.  Titeket  leginkább  csak  a  nép  fel- 
zendülése  ejthetne  veszélybe,  de  az  talán  nem  történik,  ha 
izgatók,  kivált  idegen  érdekű  izgatók  nem  dolgoznak.  Isten 
oltalmazzon  bennünket.  Klárit  ezerszer  csókolom,  barátin- 
kat üdvözlöm,  s  téged  ölellek,  hű  barátod 

Deák  Fekencz. 

TARÁNYI  JÓZSEFNEK. 

[62]  Pesten,  április  80-án  1848. 

[A  levél  eleje  s  vége  hiányzik.] 

Dolgaim  özönében  csak  alig  érek  rá  szíves  leveledre 
válaszolni.  Igazak  panaszaid  a  megbomlott  viszonyokból 
eredett  s  eredhető  rendetlenségek  iránt.  Tudod,  hogy  én 
az  ország  gyűlésére  csak  akkor  érkeztem,  midőn  a  fő  dol- 
gok már  el  valának   döntve;   tudod,   hogy   némelyeket   én 

sem  helyeslek,  de  hiszem  azt,  hogy  korábban  érkezve  sem 
lettem  volna  képes  az  események  rohamát  föltartóztatni. 
Elgondolhatod :  mennyire  keserű  volt  nékem  azon  elhatáro- 
zás, hogy  részt  vegyek  azon  minisztériumban,  mely  a 
hazának  ily  viszonyai  között  alakúit ;  de  kényszerített  a  be- 
csület és  kötelesség,  mert  Batthyány  kijelentette,  hogy  nél- 
külem minisztériumot  nem  alakít,  s  ha  ő  akkor  miattam 
visszalép,  aligha  találkozott  volna,  ki  helyette  a  miniszté- 
rium alakítását  elvállalja,  s  így  engem  vádoltak  volna,  hogy 
miattam  s  gyáva  vonakodásom  miatt  vált  lehetetlenné  az 
első  felelős  magyar  miniszlermm  alakítása.  ígértem  tehát 
Batthyánynak  kénytelenségből  néhány  hetet,  s  nevemet  és 
közreműködésemet,  míg  egészségem  engedi.  Örömest  mene- 
külnék most  is,  de  dolgaink  mindinkább  bonyolódnak,  az 
ország  állapota  s  jövendője  minden  nap  bizonytalanabb, 
s  így  távoznom,  legalább  még  egy  ideig,  lehetetlen. 

Fájdalmas  és  aggasztó  azon  anarchikus  irány,  mely  a 
népben  is  több  helyeken  mutatkozik,  de  kivált  városokban 
véres  kitörésekbe  megy  által.  A  földmívelők  legelőket, 
földeket  foglalgatnak  vissza,  a  polgárok  s  néhol  a  nép  a 
zsidókat  üldözik  s  a  tisztviselőknek  sincs  tekint élyök  sehol. 
De  e  bajokat  gátolni  s  elnyomni  nem  volna  lehetetlen,  ha 
katonáink  volnának;  a  magyar  hadsereg  azonban  Olasz- 
országban s  Galicziában  vagyon  nagy  részt  s  azokat,  minden 
sürgetéseink,  sőt,  mondhatni,  fenyegetéseink  daczára  sem 
hívják  vissza.  És  mindezeknél  még  sokkal  veszélyesebb 
baj  a  szláv  népeknek   kitöréssel   fenyegető    mozgalma.     A 

horvátok  nem  akarják  elismerni  a  magyar  minisztériumot, 
s  nagy  részben  elszakadásra  készülnek  és  sokan  közűlök 
egy  külön  Szlávországnak  felállítását  tervezik  s  ahhoz  Ma- 
gyarország déli  részeinek  szláv  lakosait  is  hozzászámítják. 
Bánátban  és  Bácsban  a  ráczok  mind  felzendültek,  halált 
kiáltanak  a  magyarokra  és  németekre,  már  több  gyilkolás 
is  történt  úgy,  hogy  biztost  kellett  oda  küldeni  s  katona- 
ságot és  ágyúkat ;  a  tótoknál  még  ki  nem  tört,  de  lappang, 
s  félő,  hogy  ki  is  lobbanik  ellenünk  egy  engesztelhetetlen 
gyűlölség ;  s  mindezek  ellen  sem  fegyver,  sem  katona,  sem 
pénz  nincs  rendelkezésünkre.  Bécs  örül  e  bajoknak,  mert 
haragusznak  reánk,  hogy  a  státusadósságokból,  egy  pár 
száz  milliót  elvállalni  nem  akarunk,  ezt  pedig  nem  tehetjük, 
mert  fizetni  képesek  nem  volnánk  a  kamatokat ;  a  megbu- 
kott pártnak  néhányai  szintén  örülnek,  sőt  titkon  talán  táp- 
lálják is  a  már  kitörő  mozgalmakat.  S  közel  vagyunk 
ahhoz,  hogy  Horvátország,  s  tán  Magyarország  is,  nyíltan 
kitűzi  a  lázadás  zászlaját,  s  ha  lehet,  eltipor  bennünket. 
És  mi  ezeknek  mivel  álljunk  ellent!  S  mind  ezekhez  járul 
még  itt  Pesten  egy  sereg  fiatal  újságírónak  hangos,  de  üres 
deklamácziója,  kik  úgy  szólanak,  mintha  ők  volnának  egye- 
dül az  egész  nép,  és  pedig  erős  nép;  folyvást  energiát, 
hatalmas,  erős  föllépést  emlegetnek,  mindent  kévéseinek, 
gáncsolnak  s  akarva  felejtik,  hogy  az  energia  támogatására 
hangos  szó  nem  elég,  oda  anyagi  erő  is  kell,  ez  pedig,  fáj- 
dalom, nincs,  és  teremteni  sem  igen  lehet  a  jelen  körül- 
mények közt.    Nincs  közöttünk,  a  ki  ezt  ne  látná,  ne  érezné 

s  ki  örömest  át  ne  adná  a  hatalmat  másnak,  akárkinek ; 
de  nem  igen  találkozik,  ki  átvenné,  s  a  nemzet  bizalmát 
csak  egy  kissé  is  bírná.  Ily  érzelmek  között  képzelheted 
helyzetemet  roncsolt  egészségemmel  s  azon  lelket  maró 
fájdalmas  aggodalommal,  hogy  ha  több  nem,  legalább  nem- 
zetiségünk végveszélyben  forog,  pedig  e  nélkül  semminek 
nem  tudnánk  örülni 

SZALAY  LÁSZLÓNAK, 

MINT   MAGYARORSZÁG   FRANKFURTI   KÖVETÉNEK. 

[63]  Pest,  június  3-án  1848. 

Kedves  barátom !  Mittermeyernek  mondj  szíves  köszö- 
netet közleményéért,  mely  nékem  szerfölött  érdekes.  A  kí- 
vánt miniszteri  rendeletet  küldöm,  de  csak  magyarul,  mert 
német  fordításban  nem  bírjuk ;  mikép  fordítod  németre,  az 
a  Te  gondod;  de  figyelmeztesd  azon  hiányokra,  melyeket 
a  törvény  helytelen  rendelete  miatt,  s  nem  önmeggyőző- 
désünk  következtében  valánk  kénytelenek  abban  elkövetni. 

Itteni  dolgainkról,  melyek  fontosak  és  nem  igen  kecseg- 
tetők, nem  írok  neked  semmit,  de  épen  semmit,  viszonzásul 
azért,  hogy  a  frankfurtiakról  Te  sem  tevéi  csak  egy  szóval 
is  említést;  qua  mensura  mensi  fueritis,  azt  tartja  az  írás. 

Mennyi  lesz  a  haszon,  mit  hazánkra  Frankfurtban 
eszközölni  tudtok,  az  csak  Isten  kezében  van ;  de  sok  legyen 

az,  hogy  csak  némileg  is  pótolhassa  a  hátramaradást,  mit 
távolléted  okoz,  mely  miatt  nem  fogom  be  vihetni  a  jövő 
országgyűlésre  a  bűntető  törvényeket  s  eljárást ;  nincs  ember, 
kire  a  munkát  bízni  akarnám,  s  ezt  elvállalná;  jobb  em- 
bereink amúgy  is  szerfölött  elfoglalvák ;  pedig  nagy  bajnak 
tartom,  ha  a  kódex  épen  jelen  körülményeink  között  elmarad. 
Isten  veled,  kedves  barátom,  Pázmándyt  szívesen  kö- 
szöntsd nevemben,  hű  barátod 

Deák. 

TARÁNYI  JÓZSEFNEK. 

[•54]  Pest,  június  15-én  1848. 

Kedves  sógorom !  E  pillanatban  veszem  június  9-én 
írt  szíves  leveledet,  s  így  arra  válaszomat  az  általad  ki- 
tűzött időre  meg  nem  kaphatod.  Én  ugyan  sokkal  jobban 
szeretnék  követ  nem  lenni,  de  ha  megválasztatom,  azt 
vissza  nem  utasíthatom,  mert  minden  minisztertársam  követ 
lesz,  s  ha  én  azt  nyilatkoztatom,  hogy  a  követséget  nem 
tartom  megférhetőnek  a  miniszteri  hivatallal,  mivel  a  mi- 
niszter számot  ad  a  képviselői  testületnek,  hogyan  legyen 
tehát  tagja  azon  testületnek,  mely  az  ő  tettei  fölött  határoz? 
ha,  mondom,  ezt  nyilatkoztatom  :  akkor  egyenesen  miniszter- 
társaim ellen  nyilatkoznám,  mit  tennem  nem  szabad;  más 
okot  pedig   nem  adhatok,   mert   mint   miniszternek  úgy  is 

jelen  kell  lennem  az  ülésekben.  Melyik  kerületben  válasz- 
tanak, az  nekem  mindegy,  valamint  az  is,  hogy  valakinek 
ellenszenve  van  személyem  ellen;  mi  itt  annyi  gúnynak, 
rágalomnak,  sértéseknek  vagyunk  kitéve,  hogy  már  elfásúl- 
tunk  a  bizalomnak,  vagy  bizalmatlanságnak  nyilatkozatai 
iránt. 

Az  idő  s  körülmények  annyi  veszélylyel  fenyegetik 
honunkat,  hogy  azok  közepette  önegyéniségünk  eszünkbe 
sem  igen  juthat,  pedig  bizony  azt  sem  tudjuk:  a  ráczok 
fognak-e  felakasztani,  ha  ide  jöhetnek,  vagy  Jellasics,  vagy 
az  itteni  nép  konczol-e  össze,  mert  ezek  mind  a  könnyen 
megtörténhető  dolgok  sorába  tartoznak.  A  felbőszült  ellen- 
ség minden  oldalról  fegyveres  berohanással  fenyeget,  s  nin- 
csen erőnk,  mit  elébe  áUíthatnánk ;  fegyver  nincs  és  pénzen 
sem  lehet  szerezni  sehol,  s  ha  veszünk  is  külföldön,  például 
Angliában,  semmifelé  be  nem  hozhatjuk,  "mert  mindenütt 
elfoglalnák ;  pénzviszonyaink  rosszak ;  ipikor  az  ország  gyű- 
léséről haza  jöttünk,  480,000  forint  volt  minden  pénze  az 
országnak,  ennyivel  pedig  egy  ekkora  országnak  kormányát 
megkezdeni  is  alig  lehet,  és  még  ezen  felül  a  rendes  jöve- 
delemnek is  nagyobb  részét  már  felszedte  az  előbbi  kormány. 
A  közjövedelmek  is  folyvást  csökkennek;  adót  nem  igen 
fizetnek,  a  vámjövedelem  naponként  alább  száll,  kölcsönt 
pedig  Európa  mostani  viszonyai  között  kapni  alig  lehet. 
De  legsúlyosabb  az,  hogy  valószínűleg  perfidia  vesz  körül 
minden  oldalról ;  a  király  aláír  mindent ;  mi  annak  folytán 
rendelkezünk,   de   segítségre,    bizalomra,    engedelmességre. 

kivált  a  katonai  karnál  nem  találunk;  mindenütt  azt  hir- 
detik, hogy  mi  űztük  el  a  királyt,  s  a  császár  nevével,  de 
az  ő  akaratján  kivűl  izgatnak  ellenünk.  Itt  szláv  és  német 
izgatók  folyvást  ingerlik  a  népet,  s  nem  vagyunk  biztosak, 
ha  minden  órán  nem  idéznek-e  elő  zavargásokat.  Hogy 
állásunk,  tekintélyünk,  sőt  személyünk  s  életünk  veszélyben 
forog,  az  nem  érdemel  most  figyelmet ;  de  veszélyben  forog 
az  ország  s  könnyen  megtörténhetik,  hogy  iszonyúan  véres 
polgári  háborúnak  küszöbén  állunk.  Már  Újvidék  s  Kar- 
lovicz  táján  véres  összeütközés  is  történt  a  magyar  seregek 
és  a  fellázadt  ráezok  között.  Hrabovszky  Karloviczot  gráná- 
tokkal gyújtatta  föl.  A  koczka  el  van  vetve,  a  kimenetel 
Isten  kezében. 

Mi  teszünk,  a  mit  tehetünk,  de  fegyver  nélkül,  pénz 
nélkül  mire  mehetünk  ?  s  még  ezen  felül  a  minden  oldalról 
szórt  szemrehányások,  keserűségek,  vádak,  kárhoztatások, 
hogy  miért  nem  tettünk  többet  s  nem  teremtettünk  fegy- 
vert, pénzt  és  erőt,  sem  anyagi,  sem  szellemi  erőnket  nem 
nevelik ;  sőt  bizalmatlanságot  gerjesztve  irántunk  és  a  pol- 
gárok egyes  osztályai  között  is,  még  inkább  lehetetlenné 
tesznek  minden  hatást.  Örömest  engednők  helyünket,  lega- 
lább mi  néhányan,  másoknak,  ügyesebbeknek,  erősebbeknék ; 
de  minden  megbomlásunk  még  inkább  sietteti  a  közelgető 
anarchiát,  s  ezt  lelkünkre  nem  vehetjük;  pedig  talán  nem 
hibázok,  ha  azt  mondom,  hogy  magunk  között  is  van  egy- 
más iránt,  legalább  egy  iránt,  bizodalmatlanság.  Mindez, 
barátom,  pokol  e  földön ;  látni  a  haza  közelgető  veszélyét, 

ott  állni  a  dolgok  élén  hatalom  s  tekintély  nélkül,  nem 
bízhatni  senkiben  és  semmiben,  s  érezni  azt,  hogy  életünk, 
becsületünk  hihetőleg  süker  nélkül  lesz  koczkáztatva,  és 
még  sem  léphetni  le  ezen  helyről  a  haza  miatt,  s  a  leg- 
szentebb kötelesség  miatt :  ez  kínos,  iszonyúan  kínos  érzés. 
Ily  érzelmek  között  kell  a  közigazgatás  mindennapi  száraz 
dolgait  is  végeznünk,  s  ha  oly  komoly  dolog  nem  volna, 
nevetségesnek  mondhatnám,  midőn  igazsági  ügyekkel,  ter- 
vekkel s  törvényjavaslatokkal  foglalkozom,  de  lelkem  a  hazát 
fenyegető  veszélyek  elháríthatásának  gondjain  csügg  sza- 
kadatlanul. 

Azt  írod,  gondoskodjunk,  hogy  a  zsidók  termesztmé- 
nyeinket  megvegyék.  Barátom !  az  országnak,  de  Európának 
e  helyzetében,  midőn  a,  kereskedésnek  pangása  általános,  váj- 
jon hatalmunkban  áll-e  e  részben  valamit  sükeresen  tehetni? 

Otthoni  dolgainkról  én  itt  gondolkodni  sem  tudok. 
Csak  Te  és  Klári  s  Emma  és  gyermekei,  meg  jó  barátink 
vannak  igen  gyakran  eszemben.  Hidd  el,  mióta  itt  vagyunk, 
ennyi  baj,  munka  és  aggodalom  között,  csak  egy  örömsugár 
sem  vidította  fel  lelkemet.  Egészségem  nem  más,  mint  az 
idegek  lázas  feszültségének  következése;  kevesebbet  szen- 
vedek, mert  a  test  baját  lelki  aggodalmak,  nem  magam 
sorsán,  de  a  lelkünkre,  becsületünkre  bízott  hazának  sorsáni 
aggodalmak  nyomják  el;  meddig  bírom  ezt,  Isten  tudja. 

Gazdasági  dolgaimat  intézd,  barátom,  a  hogy  tudod. 
A  gyapjú  itt,  úgy  hallom,  15  frttal  olcsóbban  kelt,  sőt  húsz- 
szal  is,  mint  tavaly. 

De  sietek  bezárni  levelemet;  ismét  hívnak,   távoznom 

kell.     Isten  áldjon !  Klárit  szívesen,  igen  szívesen  csókolom, 

nyugtasd    irántami    aggodalmát.     Bízzunk    Istenben,    még 

minden  jóra    fordulhat.     Engem  a  körülmények    önhibám 

nélkül   sodrottak  a  helyzetbe   csak   azért,    hogy  ha  lehet, 

szolgáljak  a  honnak.     Hiszem,  hogy  Isten   el  nem   hagyja 

e  hazát.     Vagyok  hű  barátod 

Deák. 
Barátinkat  szívesen  köszöntsd! 

DEBBECZEN  líl.  KERÜLETÉNEK  VÁLASZTÓIHOZ. 

[66]  Pest,  június  14— 30-ig  1848. 

Igen  tisztelt  sz.  k.  városi  község!  Mennyivel  élénkebb 
örömet  gerjesztett  bennem  a  magyar  alföld  ős,  tősgyökeres 
fővárosának,  a  romlatlan  magyar  nemzetiség  tűzhelyének, 
Debreczennek  azon  kitűntető  s  megtisztelő  figyelme,  mi- 
szerint engemet  országgyűlési  képviselőjévé  választván,  a 
bizodalomnak  azon  legbecsesebb  nemével  ajándékozott  meg, 
mely  szabad  alkotmányos  országban  minden  alkotmányosan 
érző  polgárra  nézve  a  legszebb  megbecsültetés,  annyival 
inkább  fájlalom,  hogy  e  kitüntető  bizodalom  felhívását 
elfogadnom  nem  lehet.  Kedves  szülőföldem,  Zala,  melyet 
már  más  alkalommal  is  képviselni  szerencsém  volt,  azon 
vidék,  melyben  életem   legnagyobb   részét  töltöttem,   mely 

látta  bölcsőmnek  ringását,  melyhez  a  legszorosabb,  legszen- 
tebb lánczok  kapcsolnak,  parancsolt  újra  velem  s  követévé 
választott.  A  kegyelet  ezen  érzelmének,  a  gyermekkor  óta 
szakadatlanul  edződött  szoros  baráti  s  rokoni  kapcsolat 
ezen  szent  kötelességének  tulajdonítsa  a  tisztelt  választó 
község,  hogy  nagy  becsű  felhívásának  nem  engedhetek,  s 
arra,  forró  köszönetem  kijelentésén  kivííl,  csak  azon  Ígé- 
rettel válaszolhatok,  hogy  legyek  bár  Zala,  vagy  Debreczen 
követe,  mindenesetre  szeretett  hazánk  követe  leszek,  s  ennek 
javára  köröm  s  tehetségemhez  képest  munkálni,  míg  élek 
és  mozgok,  soha  meg  nem  szíínöm,  A  mit  a  közös  haza 
érdekében  jót  és  üdvöst  szóval  és  tettel  eszközölnöm  sikerűi, 
az  egyformán  szolgál  a  Duna  és  Tisza,  a  Mura  és  Horto- 
bágy vidékének  hasznára,  mert  egy  hazában  csak  egy  köz- 
érdek, egy  vég  czél  lehet. 

Hazafiúi  őszinte  tisztelettel  maradván  a  tisztelt  választó 

községnek  alázatos  szolgája 

Deák  Ferencz. 

SZACSVAY  ZSIGMONDNAK. 

[66]  Pest,  június  17-én  1848. 

Méltóságos  Úr!  Az  erdélyi  törvénykezési  dolgokról, 
miután  az  unió  iránt  a  törvény  már  szentesítve  van,  hala- 
dék nélkül  kell  intézkednünk.    Nem  akarok,  nem  is  tudnék 

e  tárgyban  megkezdeni  semmit  Méltóságtoknak  tanácsa 
nélkül.  —  Szíves  bizodalmas  kérésem  tehát  az,  legyen 
Méltóságod  szíves  minél  előbb  ide  lerándulni  s  engem  taná- 
csával, közremunkálásával  segíteni.  Ugyan  ez  leend  ké- 
résem Horváth  István  úrhoz  is,  de  ő  most  Bécsből,  úgy 
hallom,  eltávozott,  ezért  nem  írtam  néki.  Legyen  szíves 
Méltóságod  őtet  is  e  kérésemről  értesíteni.  Óhajtva  várom 
Méltóságodat,  —  igaz  tisztelője  Deák  Ferencz. 

Kivül:  Méltóságos  Szacsvay  Zsigmond  úrnak,  erdélyi 
udv.  kanczelláriai  előadónak.  Bécsben,  Tiefer  Graben  166 
1-ter  Stock. 

Jegyzet.  A  levelet  Deák  maga  írta,  de  a  czímzés  idegen  kéz 
írása.  A  levél  zárlatán  ép  piros  pecsét  a  m.  kir.  igazságügyminisz- 
terium  czímerével  s  körülírásával. 


TARÁNYI  JÓZSEFNEK. 

[67]  Pesten,  szeptember  22-én  1848. 

Kedves  sógor!  Tegnap  este  érkeztem  Bécsből;  tagja 
valék  azon  küldöttségnek,  melyet  a  magyar  országgyíílés 
az  ausztriai  országgyűléshez  küldött,  s  melyet  a  bécsiek  el 
nem  fogadtak.  E  tárgyról  nem  írok,  mert  a  hírlapokból 
fogod  olvasni,  mit  róla  tudni  érdemes. 

Több  leveledre  nem  válaszoltam,  és  most  már  elmond- 
hatom okát.  Hónapok  óta  kínos  aggodalomban  élek  itt, 
mert  hónapok  óta  láttam,  miként  dolgozik  titkon  és  nyilván 
egyik,  rész  az  alkotmányos  szabadság  és  nemzetiség  meg- 
döntésén, s  miként  segítik  ezeket  törekvéseikben  akaratlanul 
azok,  kik  forradalmi  térre  lépni,  forradalmi  lépéseket  elő- 
készítgetni  óhajtanak  idétlen  könnyelműséggel,  s  kik  talán 
csak  most  sejtik,  hogy  számításaik  a  nemzet  erejére  s  a 
nép  rokonszenvére  alaptalanok  voltak. 

így  áltam  én  e  kettős  erőnek  vészes  működései  között; 
fokról-fokra  közelíteni  láttam  a  veszélyt.  Szóltam,  figyel- 
meztettem, de  sikertelenül,  míg  végre  bekövetkezett,  mitől 
minden  pillanatban  rettegtem. 

Ilyen  lelki  állapotban  nem  mertem,  nem  akartam  neked 
írni.  Kebledbe  öntsem  e  azon  késerű  aggodalmakat,  miket 
én  tápláltam  ?  Nehezítettem  volna  minden  órádat ;  megtör- 
tem volna  közléseimmel,  aggodalmaimmal  erődet,  melyre 
neked  is  oly  igen  szükséged  volt ;  s  mindezt  haszon  nélkül 
magadra  és  a  közügyre,  mert  az  eseményeket,  miket  mások 
idéztek,  vagy  segítettek  elő,  mi  megállítani,  vagy  bár  mi 
részben  változtatni,  nem  valánk  képesek.  Sokkal  inkább 
éreztem,  mennyire  kínos,  fájdalmas  azon  állapot,  melyben 
az  ember  naponkint,  óránkint  közelíteni  látja  a  veszélyt, 
mely  a  haza  függetlenségét  elsodorja,  mint  hogy  ne  tartóz- 
kodtam volna  mindazt,  mit  láttam  s  tapasztaltam,  s  mi 
nálam  ez  aggodalmat  majdnem  bizonyosságra  emelte,  vele- 

tek  is  közölni,  s  kebletekben  az  aggódó  sejtelmeket  annyira 
kínos  bizonyossággá  emelni. 

Akartam  írni  szárazon,  és  mellőzve  állapotunk  fejte- 
getését, de  az  meg  lehetetlen  volt%  S  így  inkább  szemre- 
hányásoknak tevém  ki  magamat,  semhogy  azon  parányi 
lelki  nyugalmat,  melyet  talán  tápláltatok,  elraboljam  tőletek. 

Azt  írod,  lépjek  vissza  ismét  a  minisztériumba,  s  a 
haza  szent  nevére  kérsz,  hogy  ezt  cselekedjem. 

Vagy  nem  ismered  még  most  sem  a  dolgok  állását, 
vagy  nem  gondolkoztál  komolyan. 

Én  a  minisztériumból  kiléptem,  midőn  az  felbomlott, 
mert  az  udvarnak  (a  minisztérium  megkérdése  nélkííl  s 
ismételt  előterjesztése  ellen)  követett  politikája  mellett,  ha 
csak  részese  nem  akart  lenni  azon  politikának,  fenn  nem 
állhatott. 

Az  udvar  ezen  honunk  elleni  gonosz  politikája  nem 
változott,  sőt  még  gonoszabb  lett,  midőn  Batthyányt  a  ná- 
dor miniszterelnöknek  felterj  észté.  Batthyány  feltételííl 
kötötte  ki,  hagy  Jellasicsot  ő  felsége  visszaparancsolja. 

'  Batthyány  miniszterelnöknek  kineveztetett,  de  a  fel- 
tétel el  nem  fogadtatott  s  Jellasics  az  udvar  akaratjából, 
háborút  folytat  ellenünk. 

Most  már  miként  lehessek  én  azon  hatalomnak  minisz- 
tere s  eszköze,  mely  hazám  ellen  háborút  folytat,  s  mely 
Q.  békeség  feltétele  gyanánt  nemzeti  önállásunk  s  alkot- 
mányos szabadságunk  leglényegesebb  részének  feláldozását 
követeli  ? 

Monarchiában  a  miniszter  mindig  a  király  minisztere 
s  mint  ilyen,  felelős  az  országnak,  de  midőn  a  király  ne- 
vében háború  folytattatik  a  nemzet  ellen,  hogyan  legyek  én 
minisztere  a  királynak? 

Azt  mondhatnád,  legyek  minisztere  az  országnak.  De 
monarchiában  az  országnak  külön,  a  fejedelemtől  elvált 
s  azzal  ellentétben  álló  minisztériuma  képzelhetetlen. 

Lehet  provizórius  kormánya,  diktátora  revoluczió  alkal- 
mával, de  ily  provizórius  országos  kormány  nálunk  nincs, 
nem  is  igen  lehet,  mert  ennek  első  feltétele  volna :  kijelen- 
tett fellépés  a  király  ellen,  ez  pedig  nálunk  balgatag,  sike- 
retlen  lépés  volna. 

Batthyány  más  állásban  van;  ő  kénytelen  volt  elfogadni 
állását,  mert  csak  ő  volt,  kit  ott  fenn  is  mint  elnököt 
megerősítettek,  itt  lent  is  elfogadtak;  nélküle  tüstént  anar- 
chia lett  volna. 

Kivűle  a  többi  miniszterek  egyénisége  nem  nagy  fon- 
tosságú jelenleg,  sőt  minél  később  töltetnek  be  a  többi 
tárczák,  minél  tovább  áll  maga,  nem  korlátolva  miniszter- 
tanács által,  annál  több  erélyt  fejthet  ki,  a  közigazgatás 
rendes  dolgait  pedig  a  státustitkárok  vihetik. 

Még  ha  én  lettem  volna  hadügyminiszter,  nehezebb 
volna  lelépésem,  mert  most  a  hadügyminiszter  fölötte  szük- 
séges, de  az  én  tárczám  rendes  folyamát  más  is  elviheti, 
s  én  magamat  az  udvarnak  jelen  politikájával  egy  óráig 
sem  identifikálhatom. 

Sorsunk  itt  fölötte   bizonytalan.     Semmit,  de  semmit 

előre  gyanítani  nem  lehet;  csak  annyi  bizonyos,  hogy 
veszély  környezi  hazánkat  is,  magunkat  is.  De  hiszen  ez 
közös  bajunk  az  egész  honban. 

Jellasics  közelget  seregével ;  a  tótoknál,  oláhoknál  lázító 
izgatások  nevelik  a  közbajt,  s  ezen  ország  általános  bom- 
lásnak indul. 

Ez  az,  mit  hónapok  óta  jövendöltem,  de  pesszimistának 
tartottak  s  azt  mondották,  fölötte  feketén  látok.  Szavaim 
itt  is  elhangzottak  némelyek  örömmámorában,  mások,  külö- 
nösen egy,  forradalmi  számítgatásai  közben  nem  akart  hall- 
gatni reám  s  most  együtt  iszszuk  meg  a  levét  e  menthe- 
tetlen bajnak. 

Egészségem  most  nem  rosszabb.  Hát  szegény  Klári 
mint  van?  Ö  rajta  aggódom  leginkább.  Emmáékról  sem 
tudok  semmit,  pedig  ok  is  az  ellenség  útjában  voltak. 

Isten  veled,  kedves  sógor!  Csókollak  téged  is,  Klárit  is 
ezerszer.     Barátinkat  szívesen  üdvözlöm.     Hű  barátod 

Deák. 

MAJLÁTH  GYÖRGY  ORSZÁGBÍRÓNAK. 
[68]  Pest,  január  14-én  1849. 

Nagyméltóságú  Országbíró  s  Elnök  Úr!  Küldöm  újabb 
jelentésünket,  méltóztassék  azt  átnézni,  pro  re  nata  kijaví- 
tani, s  ha  lehet,  még  ma  gróf  Antallal  és  Lonovics  ő  exczel- 

lencziájával  közleni ;  ha  azután  megállapíttatik,  jó  volna  talán 
tisztára  Íratni,  hogy  gróf  Antal*),  midőn  holnap  átmegy, 
magával  átvihesse ;  ha  elfogadják  elküldését,  legalább  nem 
késik  a  dolog. 

Mély  tisztelettel 

Exczellencziádnak  alázatos  szolgája 

Deák  Ferencz. 

Jegyzet.  Deák  ez  ismeretes  kiküldetéséről  szóló  mindkét  jelenté 
sét  Kónyi  Manó  közölte  a  Dták  Ferencz  beszédei  czímű  becses  gyűj- 
teménynek II.  k.  172-174.  és  176—177.  11. 


SCHMERLINGNEK. 

[69]  Kehida  .  25-t.  April  1850. 

An  Se.  Exz.  Herrn  Ritter  Anton  von  SchmerHng, 
k.  k,  österreichischer  Justizminister  etc.  in  Wien. 

Ew.  Exzellenz! 

Die  gütige  Aufforderung,  welche  Ew.  Exzellenz  an  mich 
zu  richten  die  Gewogenheit  hatten,  noch  mehr  aber  die 
ehrenvoUe  Art,  in  der  diese  Aufforderung  gestellt  ist,   ver- 


*)  T.  i.  gr.  Majláth  Antal  ki  együtt  volt  vele  Windischgratz  ber- 
ezegnél. 

pflichten  mich  meinen  Dank  an  Ew.  Exzellenz  unversáumt 
auszusprechen. 

So  sehr  aber  diese  ehrenvolle  AníTorderung  für  mich 
schmeichelhaft  sein  dürfte,  bin  ich  dennoch  gezwungen, 
den  Antrag  achtungsvoU,  aber  bestimmt  abzulehnen.  Nach 
den  traurigen  Ereignissen  jüngstvergangener  Zeiten,  unter 
Verháltnissen,  wie  sie  jetzt  noch  bestében,  ist  es  mir  un- 
möglich,  bei  den  öffentlichen  Angelegenheiten  thatig  mit- 
wirken  zu  wollen. 

Ich  bin  überzeugt,  von  Ew.  Exzellenz  ja  nicht  miss- 
deutet  zu  werden:  nichtige  Vorwánde  wollte  ich  nicht  ge- 
brauchen  und  glaube  durch  freimüthige  Offenheit  Ihrem 
anerkannten  Charakter   die  grösste   Achtung  zu   erweisen. 

Genehmigen  Ew.  Exzellenz  die  Versicherung  der  aus- 
gezeichneten  Hochachtung,  mit  der  ich  die  Ebre  habé  zu 
sein  Ew.  Exzellenz   unterthanigster  Diener 

Franz  Deák. 

Jegyzet.  1850.  ápril  havában  Schmerling  osztrák  igazságügy- 
miniszter megkérte  Deák  Ferenczet,  hogy  a  magyar  magánjog  körébe 
tartozó  több  kérdés  iránt  Bécsben  folytatandó  tárgyalásokban  vegyen 
részt. 

Deák  Ferencz  e  fölhívásra  írta  e  levelet,  mely  magyar  fordítás- 
ban itt  következik:  Nagyméltóságú  Lovag  Schmerling  Antal,  cs.  kir. 
igazságügyminiszter  Úrnak,  stb.  Bécsben.  Nagyméltóságú  Uram! 
A  szíves  felszólítás,  a  melyet  Nagyméltóságod  hozzám  intézni  kegyes- 
kedett s  még  inkább  e  felszóhtás  megtisztelő  módja  köteleznek  en- 
gem, hogy  ezért  Nagyméltóságodnak  haladéktalanul  köszönetet  mond- 
jak. Bármennyire  hízelgő  is  azonban  reám  e  megtisztelő  felszólítás, 
kénytelen  vagyok  teljes  tisztelettel  bár,  de  egész  határozottan  kije- 
lenteni, hogy  ez    ajánlatot   el    nem   fogadhatom.     A   közelmúlt   idők 

gyászos  eseményei  után  oly  állapotok  között,  melyek  még  jelenleg  is 
uralkodnak,  lehetetlenség,  hogy  én  nyilvános  ügyekben  közreműköd- 
hessek. Meg  vagyok  győződve,  hogy  Nagyméltóságod  nem  fog  félre- 
érteni. Kicsinyes  ürügyet  használni  nem  vala  szándékom  s  úgy  hi- 
szem, ez  őszinte  nyíltsággal  Önnek  ismert  jelleme  iránt  a  legnagyobb 
tiszteletet  tanúsítom.  Fogadja  Nagyméltóságod  kiváló  tiszteletem 
nyilvánítását,  melylyel  vagyok  alázatos  szolgája  j)^  p 


.^^. 

B.  WESSELÉNYI  MIKLÓS  ÖZVEGYÉNEK. 


Kehidán,  május  4-én  1850. 


Kedves  Komámasszony !  A  sok  súlyos  csapás  után,  a 
sok  lelki  szenvedés  között,  miket  a  sors  ezen  egy  pár  év 
alatt  reánk  mért,  alig  érhetett  engem  is  valami  fájdalma- 
sabban, mint  szegény  Miklós  barátom  halála.  Szerettem 
őt  a  barátságnak,  a  testvéri  szeretetnek  legforróbb  érzel- 
mével. Szegény  szenvedő,  kit  életének  utolsó  éveiben 
annyi  testi,  annyi  lelki  kín  nyomott  le,  végre  öszveroska- 
dott  szenvedéseinek  súlya  alatt. 

Utolsó  levele,  melyet  ápril  9-én  Freiv\raldauból  írt 
ápril  23-án  jött  kezemhez;  ama  másikat  pedig,  melyet 
ápril  9-iki  levelében  említ,  csak  tegnap  adták  kezemhez. 
Ki  hozta,  nem  tudom,  visszatérve  néhány  napi  távollét 
után  házamhoz,  e  levelet  itt  találtam. 

Sokszor  írt  Miklós  nékem  súlyos  betegeskedések  után, 
de  sejtelmei  soha   nem  valának  oly  igen   komolyak,  mint 

épen  e  levelében.  Sokat  és  ismételve  hozza  fel,  hogy  ha 
most  nem  találkozhatunk  Pesten  vagy  Szedresen,  talán 
soha  nem  látandjuk  egymást;  —  és  ezen  sejtelem  fájdal- 
masan valósult.  Szegény  testvérem  halálán  kivűl  oly  meg- 
rázólag,  oly  kínosan  nem  hatott  reám  soha  semmi,  sze- 
mélyemet érdeklő,  mint  váratlan   halálának   szomorú   híre. 

Végrendeletének  felbontására,  mint  írja  kedves  ko- 
mámasszony, nem  lesz  múlhatlanúl  szükséges  lemennem. 
Igaz,  hogy  a  Pestre  utazást  a  mostani  kínos  fájdalmas 
köríílmények  között  örömest  mellőzöm  és  ha  ezt  komám- 
asszonynak s  a  szegény  árváknak  érdeke  nem  teszi  mellőz- 
hetetlenné,  ezen  utazásnak  elhalasztása  sok  lelki  keserííség- 
től  ment  meg  engem.  De  ha  vagy  most,  vagy  bármikor 
a  körülmények  jelenlétemet  komám  asszonynak  és  kedves 
gyermekeinek  érdekében  megkívánják,  tudósítson  kedves 
komámasszony,  és  teszek  mindent,  a  mi  nem  lehetetlen ; 
mert  barátomnak  emléke,  özvegyének  s  gyermekeinek  sorsa 
szívemhez  sokkal  közelebb  állanak,  mintsem  hogy  annak 
bármi  más  tekintetet  fel  ne  áldoznék.  —  Ha  tehát  múlhatat- 
lanul .szükséges  leendek,  írjon  kedves  komámasszony,  de 
ha  most  még  ez  eset  nem  fordul  elő,  akkor  arra  kérem, 
legyen  szíves  nékem  a  kihirdetés  után  Miklós  barátom  vég- 
rendeletét megküldeni  s  engem  azokról,  miket  határozni 
fognak,  értesíteni.  Nem  kétlem,  leend  irántam  annyi  biza- 
lommal ezentúl  is,  hogy  nehezebb  dolgaiban  tanácsomat, 
s  midőn  lehet,  segélyemet  szívesen  veendi. 

Lsten  áldja  kedves  komámasszonyt,  vigasztalja  s  erő- 

sítse  fájdalminak  elviselésében.  Isten  áldja!  csókolja  meg 
helyettem  a  kis  árvákat,  és  legyen  szíves  bizalmas  indu- 
lattal igaz  barátjához 

Deákhoz, 

-^-^^^ 

SZÖGYÉNY  LÁSZLÓNAK. 

[71]  Kehidán,  május  1-én  1851. 

Különösen  tisztelt  nagyméltóságú  birodalmi  tanácsnok 
úr!  Erős  és  ingatatlan  szokott  lenni  bizalmam  oly  férfiak 
iránt,  kik  tiszteletemet  teljes  mértékben  bírják,  és  pedig 
bírjak  az  által,  hogy  tiszta  jellemüket  minden  körülmények 
között  egyaránt  sértetlenül  fentartották.  Midőn  a  hírlapok- 
ban olvastam,  hogy  épen  Nagyméltóságod  egyike  azoknak, 
a  kik  honfiaink  közül  a  birodalmi  tanácsba  meghívattak, 
az  vala  hiedelmem,  hogy  egy  részről  valódi  szándéknak, 
más  részről  némi  kilátásnak  kell  léteznie  honunk  szellemi 
és  anyagi  állapota  javítására,  különben  a  hatalom  kezelői 
oly  férfiút,  minő  Nagyméltóságod,  bizonyosan  meg  nem 
hívtak,  a  meghívott  pedig  jobb  jövendővel  bíztató  remények 
nélkül  a  meghívást  el  nem  fogadta  volna.  A  mit  e  rész- 
ben Nagy  méltóságod  nekem  ír  tiszta  szándékáról  és  becsü- 
letes törekvéseiről  és  azon  elhatározásáról,  miszerint  ha 
törekvései  hiúsulnak  és  reményei  enyésznek,  állásáról  azon- 
nal ismét  visszalépend,  én  előttem  csak  azért  nem  újak, 
mert   mindezek   természetes    kövelkezései  Nagyméltóságod 

ismert  és  igazán  tisztelt  jellemének.  Nagyméltóságod,  a  ki 
a  körülményeket  közelebbről  tekintvén,  jobban  ismeri,  mint 
én  itt  elzárt  magányomban  azokat  ismerhetem,  oly  meg- 
hívást, melynek  nehézségei  annyira  súlyosak,  csak  azért 
fogadhatott  el,  mert  reménye  van,  hogy  állásában  honunk 
valódi  érdekeit  mozdíthatja  elő.  Mélyen  érzem  én  becsét 
azon  gyöngédségnek,  melylyel  Nagyméltóságod  némi  súlyt 
látszik  helyezni  abban,  hogy  általam  félre  ne  értessék. 
Engedje  meg  Nagyméltóságod  ismételnem,  a  mit  föntebb 
mondottam,  hogy  azon  férfiak  iránt,  a  kiket  tiszta  jellemük 
és  jobb,  nemesebb  egyéniségük  miatt  a  szónak  legszebb, 
legvalódibb  értelmében  tisztelek,  erős  és  ingatatlan  az  én 
bizalmam.  Nagy  méltóságodat  félreérteni  akkor  sem  fog- 
nám, ha  valamely  lépését  nem  érteném. 

Isten  vezérelje  Nagyméltóságodat  szegény  honunk  ja- 
vára intézendő  szent  törekvéseiben  és  fáradozásaiban. 

Fogadja  Nagyméltóságod   tiszteletem    megújított    nyil- 
vánítását, a  melylyel  vagyok  igaz  tisztelője 

Deák  Ferencz. 

NEDECZKY  IDÁNAK. 

[^2]  Kehidán,  január  11-én  1853. 

Kedves  leányom !    Szíves    leveledet    s  az  új  évi  aján- 
dékul küldött  czoczát  *j  köszönöm.  Te  ugyan  szerénységből 

*)  Azaz  malaczpecsenyét. 

csak  egy  czoczát  említesz  leveledben,  de  én  abban  még 
kilenczet  találtam  apróbbakat,  talán  ezeket  az  úton  mala- 
czozta  amaz.  Ha  egészségem  folyvást  oly  rossz  nem  volna, 
egymásután  süttettem  volna  meg  ezeket  a  malaczokat  pe- 
csenyének, de  így  majd  csak  felfústöltetem  azokat  számodra 
kaszáslének.  Azonban  tréfán  kivűl,  szívemből  örültem 
nyájas  kedves  levelednek.  Mondd  meg  a  kis  gonosz  Loxia 
jurhulának :  *)  hogy  én  őtet  most  is  úgy  szeretem,  mint 
előbb. 

Szíves  kívánataidat  én  is  viszonzom.  Adjon  Isten 
Néked  is  egészséget,  szorgalmat  s  béketűrést;  oltalmazzon 
meg  a  jó  igyekezet  hidegségétől,  tanulásodban  az  útnak 
fagyos  göröngyeitől,  otthoni  viszonyaidban  anyád  s  nagy- 
anyád dörgésétől  s  az  ezt  követő  csattanástól,  a  harag 
tüzétől,  a  könnyelműség  szelétől  s  az  éjjeli  árvizektől.  Ha 
még  annyit  javulsz,  mennyit  két  év  alatt  nőttél,  úgy  szük- 
ség idején  még  angyalnak  is  be  fogsz  illeni,  de  most  még 
kis  ördög  vagy,  kit  azonban  én  minden  kis  és  nagy  ördö- 
gök között  legjobban  szeretek. 

Isten  veled !  a  kisasszonynak  mondj  nevemben  szíves 
tiszteletet.  A  gyermekeket  csókold  meg  helyettem.  Nagy- 
anyádnak most  írtam,  s  néki  írt  levelemben  Ferit  s  Katát 
is  szívesen  üdvözöltetni  kértem.  Szeress  és  írj.  Szerető 
papád 

Deák. 


*)  így  hívta  Deák  gyakran  tréfából  N.  Idát. 

Jegyzet.  Nedeczky  Ida.  Szabadhegyi  Sándorné,  kinek  Deák  több 
levelet  írt,  Deák  testvérének,  Kis  Józsefnének  unokája,  ki  iránt  Deák 
valóságos  atyai  szeretettel  viseltetett. 

NEDECZKY  IDÁNAK. 

.  [73]  Kehidán,  február  26-án  1854. 

Kedves  Idám !  Szívemből  örültem  kedves  leveled  azon 
sorainak,  miket  megértettem.  De  némely  soroknak  értel- 
mét nem  vagyok  képes  felfogni.  így  például  a  hetedik 
sorban  ezen  szavakat  olvasom:  »Két  csókát  igen  szívesen 
hallottam*...  Mi  örömöd  lehetett  a  csókák  hangjában, 
a?;t  el  nem  gondolhatom,  ha  csak  azok  saját  bájoló  an- 
gyali hangodra  nem  emlékeztettek.  Én,  kedves  húgom, 
csókát  már  rég  nem  hallottam,  de  varjút  annál  többet; 
sokszor  midőn  egyesi eg  ablakom  alatt  hallatják  szavukat, 
szórakozásomban  azt  hiszem,  hogy  a  te  bájoló  szavad 
zeng  a  másik  szobából  s  már  kérdezni  akarom,  mit  paran- 
csolsz? Azt  írod  továbbá,  hogy  igen  ritkán  kapsz  kis  csó- 
kákat. Ha  tudtam  volna,  kedvesem,  hogy  a  kis  csókák- 
ban annyi  kedved  telik,  szereztem  volna  bármi  áron  még 
a  nyáron  egy  pár  fészekkel  vagy  Kenéséről,  vagy  a  keszt- 
helyi csókakőről.  Azt  írod  továbbá,  hogy  téged  itthon 
szeretnének  hagyni.  Ezt,  kedves  Idám,  ne  csudáld!  Ily 
rossz  utakban  s  téli  időben  örömest  elhagy  az  ember  min- 
den haszontalan  fölösleges  terhet.     De  ha  anyád   meggon- 

dolja  azt,  hogy  mennyi  hasznodat  veheti,  midőn  egyik  bolt- 
ból a  másikba  szaladgál  s  te  a  vásárlott  portékákat  utána 
hordozgatod,  —  ha  meggondolja,  mennyi  szolgálatot  te- 
hetsz, mint  Haubenstock,  melyen  az  Ilka  számára  vásárlott 
fejkötőket  s  kalapokat  megpróbálhatja,  nem  fog,  úgy  hiszem, 
itthon  hagyni.  —  Leveled  azon  soraiban,  melyek  e  tárgyról 
szólanak,  egy  kifejezés  van,  melyet  szintén  nem  értek  s  az  a 
kifejezés  ezen  két  szó:  »quelle  sautise*,  az  első  szót  értem, 
de  a  másodikat  nem  tudom  magyarázni ;  ha  az  német  szó 
volna,  első  szótag,iát  érteném,  s  az  reád  emlékeztetne.  De 
mint  franczia  szó,  mit  tesz,  azt  nem  tudom.  Van  ugyan 
egy  ilyen  forma  hangzású  franczia  szó,  melyet  így  írnak: 
sottise  s  ez.  mint  tudod,  oly  dolgot  jelent,  melyben  Te  is 
igen  jártas  vagy,  —  de  a  sautise  ismeretlen  előttem.  Te, 
ki  sokat  foglalkoztál  a  franczia  nyelvvel,  s  ha  a  háztartás 
gondjai  el  nem  foglalnák  idődet,  eddig  már  franczia  szín- 
darabokat is  írtál  volna,  majd  meg  fogod  bizonyosan  ma- 
gyarázni, mit  én  nem  értek. 

Azt  írod  végre,  hogy  T.  e  napokban  a  pápához  me- 
nend.  El  nem  képzelhetem,  T.  protestáns  létére  mit  keres- 
het a  pápánál?  Ha  csak  a  római  katholika  vallásra  nem 
akar  áttérni,  s  az  üdvösség  ezen  legbiztosabb  zálogát  a 
forrásnál,  Rómában  keresni. 

Félek  azonban,  hogy  ha  csakugyan  a  pápához  megy, 
menyegzőre  meg  nem  jöhet,  pedig  ott  ő  igen  fontos  sze- 
mély leend.  Róma  messze  van.  Ha  azonban  mégis  meg 
akarja  tenni  ezen  római  utat,  jöjjön  Kehida  felé .. . 

Ezek,  miket  leveledben  épen  nem  értettem,  a  többit, 
hol  csak  néhány  betű  volt  kihagyva  a  szóból,  vagy  néhány 
más  betű  volt  írva,  mint  kellett  volna,  valahogy  csak  elér- 
tettem, s  újra  ismétlem,  levelednek  kimondhatatlanul  örül- 
tem ... 

Édes  anyád  kívánságát  a  legnagyobb  szívességgel  tel- 
jesítem ;  vöröshagymát  most  küldök,  irósvajat,  a  mit  lehet, 
addig  gyűjtünk. 

Múltkor  édes  anyád  és  Ilka  itt  hagyták  kalapjaikat. 
Te  pedig  itt  hagytad  tökfödődet,  de  midőn  K.  eljött,  nem 
küldöttetek  skatulyát.  Mari  rakta  mindezeket  egy  nagy 
skatulyába,  reménylem,  szerencsésen  érkeztek  haza. 

Isten  áldjon,  kedves  Idám!  édes  anyádat  s  Ilkát  ezer- 
szer csókolom.  Téged  pedig  gondolatban  ölellek  s  csókolom 
terjedelmes  kezeidet;  mint  afféle  utolsó  helyre  kandidált 
férjnek  illik.  Isten  veled. 

Deák  Ferencz. 

TAHÁNYI  .TÓZSEFNEK. 

[74]  Pesten,  november  15-én  1854 

[A  levél  eleje  és  vége  hiányzik.] 

Márton  napján  szerencsésen  Pestre  érkeztem.  Márton 

^      údjával    azonban    nem    kínáltak.     Üt   közben    bementem 

Vörösmartyhoz,  s    fél    napot   nála  töltöttem;    beszólottam 

Pázmándy  Dinihez  is  Szt-Ivánon.  Itt  Pesten  az  Európá- 
hoz szállottam  Szentiványi  tanácsára ;  de  szerencsémre  nem 
fogadtam  előre  hónapos  szállást,  szerencsére,  mondom, 
mert  a  szolgálat  ezen  vendéglőben  rendkivűl  rossz.  Által 
fogok  tehát  holnap  menni  az  » Angol  királyné* -hoz,  melyet 
gróf  Mikes  és  Kemény  Zsiga,  kik  régen  ott  laknak,  igen 
ajánlanak.  Mikes  fölveszi  számomra  ott  azon  szállást, 
melyet  legcsendesebbnek  mondanak;  a  két  szoba  hónapon- 
kint  50  frt  lesz.  Most  gróf  Bethlen  József  lakik  bennök; 
de  ő  e  napokban  házasodik,  elveszi  Leiningen  volt  magyar 
tábornoknak  özvegyét,  s  így  a  szállást  a  jövő  hét  közepe 
táján  nekem  átadja.  Talán  jó  ómen  olyan  szállásba  ke- 
rülni, melyből  a  lakó  kiházasodott ;  talán  engem  is  impreg- 
nál a  szoba  levegője  olyanféle  szándékkal,  pedig  biz  az 
vén  embernek  csak  parádé  volna . . . 

TARÁNYI  JÓZSEFNEK. 

['S]  Pest,  november  26-án  1854. 

Két  rendbeli  szíves  leveled  érkezett  ma  kezemhez,  az 
egyik  reggel,  a  másik  most  este.  Rendkivűl  megörvendez- 
tetett mindkettőnek  azon  tartalma,  hogy  kedves  Klárinkat  a 
láz  elhagyta,  s  ő  már  ágyon  kivűl  van.  Kimondhatatlan 
aggodalmak  között  voltam,  mert  féltettem  az  átfázástól, 
kivált  visszaútazástokban,  midőn  az  idő  is  zordonabb  volt. 

Az  Istenre  kérem,  vigyázzon  magára  s  óvakodjék  a  meg- 
hűléstől; ne  felejtse,  hogy  az  ő  élete  néked  s  nékem  oly 
igen  szükséges.  Hiszen  én  annyira  egyedül  állok  a  vilá- 
gon, hogy  kívületek  épen  senkim  sincsen,  kihez  a  tiszta 
rokonérzetnek  és  legbensőbb  szeretetnek  kötelékei  kapcsol- 
nának . . . 

[A  levél  vége  hiányzik.] 

SZÖGYÉNY  LÁSZLÓNAK. 

[76]  Pesten,  deczember  14-én  1854. 

Különösen  tisztelt  kedves  barátom !  Ágyból  írom  e  soro- 
kat ;  pár  hét  óta  beteg  vagyok,  de  írok  mégis,  mert  biztos 
alkalmam  van  Tóth  Lőrincz  által  e  levelet  hozzád  juttatni. 
Midőn  az  őszszel  szíves  soraidat  vettem,  azt  hittem,  hogy 
azokra  szóval  felelhetek,  mert  szándékom  volt,  Pestre  jöttöm 
előtt,  Bécsbe  rándulni,  azonban  ez  meg  nem  történhetett, 
mióta  pedig  itt  vagyok,  folyvást  betegeskedem.  De  remélem, 
még  a  télen  Bécsben  látlak.  Addig  is  tehát  csak  annyit 
írok,  hogy  értem,  méltánylom  és  teljesen  helyeslem  néze- 
tedet, és  ha  azon  becsűlés  és  tiszta,  ingatatlan  tisztelet, 
melylyel  irántad  vagyok,  növekedhetnék,  bizonyosan  növelné 
az,  hogy  áldozatul  hozod  idődet,  örömeidet,  nyugalmadat 
helyzetednek  csak  azért,  hogy  valami  jót  eszközölhess  köz- 
ügyre és  egyesekre,  s  nem  riadsz  vissza  még  akkor  sem, 
midőn  a  kivihető  igen  csekély. 


^    ^    ^ 

Isten  áldjon  és  erősítsen  jó  szándékodban.  Te  bírni 
fogod  minden  jóknak  becsülését.    Isten  veled.  Tisztelő  ba- 

^^^(^^  Deák  Ferencz. 

Jegyzet.  Szögyény  1854-ben  le  akart  mondani  birodalmi  tanács- 
noki állásáról,  de  utóbb  ebbeli  szándékát  megváltoztatta.  Hivatalban 
maradása  okait  közölte  Deákkal  s  arra  írta  Deák  a  föntebbi  levelet. 

NEDECZKY  IDÁNAK. 

[77]  Pesten,  január  17-én  1855. 

Kedves  Idám!  Azt  írod,  hogy  Te  is  szerettél  volna 
nékem  írni,  de  jövendőd  még  nem  lévén  bizonyos,  most 
nem  írhatsz,  de  fogsz  írni  rövid  idő  múlva  körülményesen. 
Én  emez  egy  pár  szíves  sort  is  levélnek  tekintem,  oly  levél- 
nek, mit  igen  kedvesen  vettem  s  válasz  nélkül  addig  sem 
akarom  hagyni,  míg  ígért  leveled  megérkezik. 

Vedd  mindenek  előtt  szíves  köszönetemet  új  évi  üdvöz- 
letedért. Ha  Isten  Téged  úgy  áld  meg,  mint  én  óhajtom, 
s  annyi  boldogságot  áraszt  reád,  mennyit  én  neked  őszinte 
érzelemmel  kívánok,  úgy  bizonyosan  öröm  és  megelégedés 
kisérik  napjaidat. 

Sejtem  ugyan,  mit  értesz  azon  jövendőd  alatt,  mely 
néhány  nap  múlva  fog  elhatároztatni,  de  most  erről  nem 
írok,  már  csak  azért  sem,  hogy  Te  ismét  írj  szíves,  nyájas, 
őszinte  érzelemmel  s  mint  ígérted,  körülményesen. 

1855.  Nedeczky  Idának. 

Isten  veled,  kedves  Idám,  addig  is,  míg  levélben  ismét 
találkozunk,  csókollak  szíves   indulattal  —  szerető   bátyád 

Deák. 

Jegyzet.  E  levélnek  czímzése  kivételesen  franczia:  Mademoiselle 
Ida  de  Nedeczky, 

NEDECZKY  IDÁNAK. 

[78]  Pest,  február  2-án  1855. 

Kedves  Idám!  Örömmel  és  a  legszívesb  részvéttel  ol- 
vastam soraidat.  Áldjon  és  vezéreljen  Isten  örömre  és 
boldogságra. 

Sándort*)  nem  ismerem,  de  azok  szerint,  miket  róla 
hallottam,  hiszem,  hogy  téged  boldogítani  fog. 

írod,  hogy  Sándornak  sok  testvére  lévén,  gazdagok 
nem  lesztek,  de  egymást  szeretitek.  A  gazdagság,  kedves 
húgom,  okosan  használva  sok  örömeknek  az  eszköze  lehet, 
de  nem  egyedüli,  s  nem  is  nélkülözhetetlen  feltétele  a  bol- 
dogságnak. A  szegény,  ki  tud  szegény  lenni,  gazdagabb 
azon  vagyonosnál,  kinek  vágyai  túlhaladják  vagyona  mér- 
tékét. Sőt,  még  a  nélkülözésben  is  talál  örömöt,  ki  le  tud 
mondani  vágyairól,  hogy  mást  boldogítson,  s  ki  hallgatva, 
panasz  nélkül,  sőt  vidor  kedélylyel  nélkülöz,  hogy  panasza 


*)  A  vőlegényt. 

1855.  Nedeczny  Idának. 


s  követelései    által    szíve    választottjának   gondjait   ne  sú- 
lyosítsa. 

Ti,  habár  gazdagok  nem  lesztek  is,  nyomasztó  szükség 
nem  fenyeget.  Nem  fényes,  de  becsííletes  vagyontokból, 
iparkodás,  takarékosság  mellett,  megélhettek  s  egymásnak 
és  egymásért  élve  boldogok  lehettek.  És  ha  néha  talán 
hiányozni  fog,  a  mire  vágyódnál,  vagy  valamely  kíván- 
ságod teljesedése  áldozatba  kerülne,  fojtsd  el  szelíd  türe- 
lemmel a  nem  teljesíthető  vágyat,  áldozd  fel  a  nehezen 
létesíthető  kívánságot:  hidd  el,  minden  ily  áldozattal,  házi 
nyugalmadnak  és  boldogságodnak  talpkövét  teszed  le,  s 
érezni  fogod,  hogy  magasztosabb  élvezetet  nyújt  vágyadnak 
szeretetből  történt  feláldozása,  mint  azoknak  súlyos  gonddal 
járó  teljesedése.  —  Említed  leveledben,  mennyire  óhajtot- 
tad volna,  hogy  tanúja  legyek  r)sszekelésednek,  de  belátod 
és  fájlalod,  hogy  ez  meg  nem  törlénhetik.  Egykor  én  sem 
hittem  volna  lehetőnek,  hogy  én  a  te  menyegződön  jelen 
ne  legyek.  Azonban  a  sors  úgy  akarta  s  én  oka  nem 
vagyok.  —  És  ha  már  tettleg  nem  lehet,  legalább  gondo- 
latban kisérlek  az  oltárhoz  s  áldást  mondok  reátok  óhaj- 
tásimban.  Sándort,  ha  Pestre  jön  s  engem  is  meglátogat, 
bizonyosan  igen  szívesen  fogadom,  éretted  is,  de  atyjáért 
s  nagybátyjáért,  Hunkárért  is,  kik  régi  barátim.  Sajná- 
lom, kedves  húgom,  hogy  téged  sokáig  nem  láthatlak,  — 
én  már  áprilban  elhagyom  Pestet,  elrándulok  Tolnába  s 
Fejérbe,  május  vége  felé  nénémhez  megyek  —  Pestre  pedig 
a  jövő  őszig  vissza  nem  térek. 


kO^ 


II.  225 


1855.  Gr.  Mikó  Imrének. 

Felszólítasz:  hogy  én  is  írjam  nevemet  emlékköny- 
vedbe. Habár  én  az  efféle  női  emlékkönyveknek  barátja 
nem  vagyok  is,  és  azokat  holmi  beteges  német  sentimen- 
talismus  utánzásának  tarlom,  kész  vagyok  mégis  kíván- 
ságodat teljesíteni,  de  csak  akkor,  ha  a  sors  egykor  össze- 
hoz bennünket,  mert  a  lapot  postán  elküldeni,  és  azt  ismét 
visszaküldeni  a  nélkül,  hogy  az  össze  ne  törődjék,  alig 
lehetne. 

Isten  áldjon,  kedves  hügom!  csókollak  valamennyi- 
töket.    Isten  veled!  szerető  bátyád  Deák, 

GR.  MIKÓ  IMRÉNEK. 

[79]  Pest,  deczember  17-én  1855. 

Mélyen  tisztelt  Nagyméltóságú  Gróf  és  belső  titkos 
Tanácsos  Ür!  Honunk  legjelesebb  költője,  Vörösmarty  Mihály^ 
elhunyt  s  özvegyét  s  három  kisded  árváját  vagyontalan 
állapotban  hagyta.  Lelkének  dús  tehetségei  mellett  is 
vagyonilag  szegény  maradt  ő,  noha  legszerényebb  egy- 
szerűségben folytak  le  napjai,  mert  munkás  életének  minden 
óráját  az  irodalom  nehéz  pályáján  honának  szentelte.  Ki- 
tűnő sükert,  fényes  dicsőséget  aratott,  de  értéket  nem 
szerzett,  még  annyit  sem,  a  mivel  családjának  jövőjét  biz- 
tosíthatta volna. 

Óhajtása  volt  a  boldogúltnak,  mit  élte  végnapjaiban 
is  nyilvánított,  hogy  elhagyott  árváinak  gyámja  legyek. 
Harmincz  évi  szoros  barátság  kötött  engem  ö  hozzá  s  én 
szent  kötelességemnek  tartom  óhajtását  valósítani;  de  ha 
vele  közelebbi  személyes  viszonyban  nem  álltam  volna  is, 
bizalmát  megtisztelésnek  tekinteném. 

Aggódva  nézek  a  jövendőnek  elébe,  mely  a  jeles  fér- 
fiúnak özvegyére  és  ártatlan  kisdedeire  vár,  de  csüggedni 
nem  enged  ingatlan  bizalmam,  hogy  a  magyar  irodalomnak 
számos  baráti  szeretet  és  hála  érzelmeivel  fogják  felkarolni 
az  elhagyottakat  s  tettekben  is  fog  nyilvánulni  a  szíves  tisz- 
telet, melylyel  oly  számosan  kísérik  az  elhunyt  dicső  emlékét. 

Hírlapok  útján  óhajtottuk  volna  felszólítni  a  magyar 
irodalom  barátit  oly  segélyezésre,  mely  köztartozásunknak 
s  a  dicsőült  jeles  érdemeinek  megfelelőleg  az  özvegy 
sorsát,  az  árvák  illő'  nevelését  biztosítsa,  hogy  el  legyen 
hárítva  nemzetünkről  azon  vád,  mintha  mi  a  köztünk  feltűnt 
s  honunk  javáért  fényes  sükerrel  működött  lángésznek 
becsét  méltányolni  képesek  nem  volnánk,  vagy  elég  hálát- 
lanok lehetnénk  nem  gondoskodni  vagyontalan  családjáról 
azon  férfiúnak,  ki  csak  azért  nem  gondoskodhatott  kellőleg 
öveiről,  mert  egyedül  honának  s  a  tudománynak  élt  s 
lángeszének  minden  erejét  a  nemzet  szellemi  műveltségének 
emelésére  fordította.  De  az  ily  nemű  nyilvános  fellépés 
tiltva  lőn,  a  magyar  akadémia  elnökeinek  sem  sikerűit  e 
részben  engedélyt  kieszközleni  s  a  magán  útoni  segélyezés 
van  egyedül  megengedve. 

Szent  kötelességet  teljesítek  tehát,  a  honfinak,  hü  ba- 
rátnak és  gyámnak  kötelességét,  rnidön  a  magyar  irodalom 
barátinak  sorában  Nagyméltóságodat  tisztelettel  és  biza- 
lommal megkérem,  legyen  kegyes,  segítve,  nemeslelkü 
adakozás  által  letörleni  az  atyátlan  árváknak  könyeit,  kik 
atyjokban  mindenöket  elvesztették,  segítse  meghálálni  a 
lángszellemíi  költőnek*  jeles  érdemeit  maradékiban  s  ekkép 
leróni  a  nemzet  legszentebb  tartozását. 

És  mivel  a  magán  útoni  segélyezés  van  csak  meg- 
engedve, bizalmas  kérésem  arra  is  kiterjed,  legyen  szíves 
barátinak,  ismerősinek  körében  mind  azokat,  kik  az  elhunyt- 
nak érdemeit  tisztelik,  a  szellemi  műveltség  magas  becsét 
méltányolni  tudják  s  részvéltei  vannak  az  árvák  iránt, 
magán  úton  megkérni,  hogy  keblök  nemes  érzelmeit  kivetve, 
ők  is  adakozzanak  s  áldozzanak  e  nemes  czélra. 

Külön  aláírási  ívek  nem  küldethetnek  szét,  de  mindenki, 
a  ki  valamely  barátja-,  ismerősétől  bármi  segélypénzt  tol- 
vesz,  az  adónak  nevét  is  följegyezve  a  pénzzel  együtt,  küldje 
hozzám  Pestre,  (» Angol  királyné*  szálloda  72.  sz.)  vagy  Tóth 
Lőrincz  úrhoz  [Úri  útcza,  Trattner-Károlyi-ház  1-ső  emelet) 
s  megnyugtatására  a  pénz  átvételéről  elismervény  fog  ki- 
szolgáltatni. Nemcsak  készpénzt,  hanem  bármi  kamatozó 
statuspapirost  s  úrbéri  kárpótlási  kötelezvényt  is  hálás 
köszönettel  fogadok. 

Erdélyben  a  viszonyokat  most  kevésbbé  ismerve :  bátor 
vagyok  határtalan  bizalommal  ezen  egész  ügynek  ottani 
előmozdítását   Nagyméltóságod   kezeibe  tenni  le.     Én  csak 

gróf  Kemény  Sámuelnek  és  Újfalvi  Sándor  barátomnak 
írtam.  Legyen  kegyes  Nagyméltóságod  Erdélyben  mindazok- 
nál, kik  buzgósággal  és  tehetséggel  bírnak  ezen  czélhoz 
hozzájárulni,  mindent,  mit  Nagyméltóságod  czélszerünek 
vél,  elrendelni.  Ha  netalán  szükségesnek  látja  Nagyméltó- 
ságod, hogy  ott  még  valakinek  én  is  írjak,  méltóztassék 
engem  becses  levele  által  tudósítani  s  én  azonnal  megteszem 
a  mi  szükséges,  megjegyezve,  hogy  az  erdélyi  kath.  clerus 
főpapjainak  már  írtam. 

Ismétlem  buzgó  kérésemet  s  Nagyméltóságod  kegyeibe 
ajánlott,  mély  tisztelettel  vagyok 

Nagyméltóságodnak  alázatos  szolgája 

Deák  Ferencz. 

Jegyzet.    Mikó  Deáknak   e  levelére,  1855.  decz.  25-én  így  írt : 

Tisztelt  és  nagyrabecs Lílt  barátom!  Nekem,  ki  a  te  országosan 
elismert  szellemi  nagyságoddal  szemben  czímeimnek  —  ámbár  azok 
alkotmányos  életünkből  valók  —  csekély  belértékét  igen  jól  tudom, 
s  hogy  azok  egy  Deák  Ferencz  irányában  bárminő  polgári  rangkülönb- 
séget kifejező  súlylyal  bírjanak,  meg  nem  engedhetem:  legyen  szabad 
nekem  e  szívesebb  megszólítással  élnem,  s  hogy  te  viszont  azt  tenni 
szíveskedj,  egész  bizalommal  kérnem     . 

Én,  édes  barátom,  a  mi  csekély  erőmtől  kitelik,  mindent  megte- 
endek,  hogy  a  fenforgó  ügyben  eszközlendő  siker  Vörösmarty  iránti  köz- 
tiszteletünk és  hálakötelezettségünk  mértékivel  arányt  tarthasson . . . 

E  néhány  sorral  csak  azt  kívánám  bebizonyítni,  hogy  nemes 
elkű  szavaid  viszhangra  találtak  lelkemben,  hogy  személyedet  mily 
nagyra  becsülöm  s  felhívásod  tárgyában  egész  komolysággal  eljárni 
elhatározott  vagyok  stb. 

HORVÁT  PIUS  APÁT-PLÉBÁNOSNAK. 

180]  Pest,  deczember  28-án  1855. 

Tisztelendő  Plébános  úr !  Elhunyt  Vörösmartynk  vagyon- 
talan családjának  ügyében  csak  magán  úton  lehet  segélye- 
zésre felszólítanunk  az  irodalom  barátit.  Láng  szellemű 
költőnknek  özvegyét  s  árváit  elhagynunk  nem  lehet.  Szent 
kötelességünk  a  dicsőűltnek  halhatatlan  érdemeit  tettleg  is 
méltánylani  s  legalább   maradékiban   némüleg   meghálálni. 

Szíves  bizalommal  kérem  tehát  Tisztelendő  urat  úgy  is, 
mint  boldogult  barátom  árváinak  gyámja,  legyen  szíves 
mindazokat,  kik  baráti  s  ismerősei  körében  az  elhunytnak 
érdemeit  tisztelve,  részvéttel  vannak  az  atyátlan  árvák 
iránt,  és  módjuk  is  van  keblük  nemes  érzelmeinek  áldozni, 
nevemben,  s  maga  nevében,  magán  úton  nemes  lelkű 
adakozásra  felszólítani.  Kérje  meg  őket,  hogy  segítsék  le- 
törleni  a  derék  férfiú  árváinak  könyeit,  s  leróni  a  köztar- 
tozást, melylyel  az  érdemnek  tartozunk.  Nemcsak  kész  pénzt, 
hanem  kamatozó  állampapirosokat  s  úrbéri  kárpótlási 
kötelezvényeket  is  hálás  köszönettel  fogadunk.  Aláírási 
íveket  szét  nem  küldhetek,  de  a  ki  más  adakozótól  pénzt, 
vagy  kötelezvényt  e  czélra  általvesz,  jegyezze  fel  az  ada- 
kozónak nevét,  és  a  mindenkitől  átvett  összeget;  a  pénzt 
ezen  följegyzés  mellett  küldje  hozzám :  Pestre  az  »Angol 
királvné«  czímű  szállodába,  s  én  az  általvettekröl  részletes 

megnyugtatást  adandók.  Bízva  szíves  készségében  s  erélyes 
buzgóságában,  ismétlem  kérésemet. 

Szívességébe  ajánlott,  vagyok  alázatos  szolgája 

Deák  Ferencz. 

Jegyzet.  Deák  akkoriban  számos  hasonló  tartalmú  levelet  írt 
barátaihoz,  ismerőseihez  s  általában  az  ország  tehetősb  lakosságá- 
hoz. E  levelek  mindegyikének  egy  a  tartalma  s  idegen  kéz  máso- 
latai. Deák  csupán  a  czímet  írta  és  nevét  sajátkezűleg.  E  leve- 
lekkel játszotta  ki  Deák  az  absolut  kormány  gonosz  szándékát,  mely 
az  előtt  mindazon  lapokat  lefoglalta,  melyekben  az  árvák  gyámja 
adakozásra  szólította  föl  a  halhatatlan  költő  igaz  tisztelőit. 


GR.  MIKÓ  IMRÉNEK. 


[81] 


Pest,  január  7-én  1856. 


Kedves  barátom !  Örömmel  elfogadom  és  viszonzom 
szíves  nyájas  ajánlatodat  s  mellőzve  a  czímeket,  a  bizalom 
és  barátság  tartózkodás  nélküli  hang,ján  írok  Hozzád. 

Fogadd  el  mindenek  előtt  őszinte  köszönetemet  azon 
barátságért,  hogy  Vörösmarty  árváinak  ügyét  Erdélyre 
nézve  magadévá  tenni  szíves  valál.  Én  minden  részben 
megnyugodva  tettem  le  azt  kezeidbe,  mert  tudtam,  hogy 
mind  az  eredmény,  mind  a  módra  nézve,  mi  által  az  ered- 
mény eszközöltetni  fog,  az  a  legjobb  kezekben  leend.  Is- 
meretleneknek nem  is  írtam  Nálatok,  mert  féltem,  hogy 
lehetnek,  kik  az  ügyet  silány  koldulássá  alacsonyítanák  le 

a  legjobb  szándék  mellett,  pedig  az  a  dolog  erkölcsi  hatá- 
sát gyengítené. 

írtam    ugyan  néhány  r.  katholikus   és   protestáns    pa- 
poknak Erdélyben  is,  de  ez  csak  azért  történt,  mert  itt  is 
Magyarországon    felszólítottam    minden  felekezetű   magyar 
lakosság  előbbkelö  papjait  —  az  erdélyi   magyar  papságot 
tehái  sértés  nélkííl  nem  mellőzhettem. 

Bocsáss  meg  barátom,  hogy  e  válaszommal  is  kissé 
késtem,  de  épen  a  levelezések  által  el  valék  nagyon  fog- 
lalva; most  kezd  gyéríUni  foglalatosságom. 

Isten  áldjon!  tartsd  meg  szíves  barátságodban  tisztelő 

barátodat 

Deák  Ferenczet. 

^^^.^ 

TOLDY  FERENCZNEK. 

[82]  Pest,  [május— november]  19-én  1856. 

Tisztelt  barátom!  Mielőtt  Pestről  néhány  hónapra  el- 
megyek, boldogult  Vörösmarty  barátunk  minden  tartozá- 
sait le  akarom  a  begyűlt  pénzekből  fizetni.  Ha  nem  csa- 
lódom, barátunk  a  Kisfaludy-társaságtól  is  felvett  kölcsön 
valamely  összeget,  de  mit  és  mennyit?  nem  tudom. 

Ön,  tisztelt  barátom,  a  Kisfalud y-társaság  ügyeibe 
leginkább  be  van  avatva,  s  egykor,"  ha  jól  emlékszem, 
annak    pénztárát    is    kezelte.     Legjobban    fel   tud   tehát  e 

dologban  engem  világosítani.  —  Legyen  szíves,  tudósítson 
engem,  mennyi  Vörösmartynknak  ezen  adóssága,  mely 
időtől  fizetetlen  a  kamat?  kinél  van  a  kötelezvény?  ki 
veszi  fél  a  pénzt  ?  s  ki  fog  engem  megnyugtatni  ?  —  Előbb 
szeretném  e  tartozást  lefizetni,  mielőtt  az  iránt  nyilvános 
felszólítás  történik.  Szíves  válaszát  elvárva,  tisztelettel  va- 
gyok igaz  barátja 

Deák  Ferencz. 

ZÁDOR  GYULÁNAK.    Í?J 
[83]  Pakson,  8br  [okt.]  17  én. 

Kedves  Barátom !  Hivatalos  határnapjaim  és  paksi 
utam  nemcsak  Dukára  menetelemet  akadályoztatta,  de  még 
annyi  időt  sem  engedett,  hogy  neked  írhassak,  de  deczem- 
ber  elején  e  helyett  Pesten  ölellek.  —  Most  többet  nem 
írhatok.  Néném  gyermekei  nyakamon  csüggenek.  Majd 
otthoni  csendes  magányomból  többet.  Isten  veled !  Komám- 
asszonyt és  keresztleányomat  véled  együtt  csókolom  s  ma- 
radok hív  barátod  Deák  Ferencz. 

Jffjyzet.  A  levélen,  mint  látszik,  hiányzik  az  évszám,  s  azért 
csak  valószínűség  szerint  osztatott  az  ez  évben  kelt  levelek  közé. 
Az  írás  Deáknak  az  ötvenes  évekbeli  kézírásához  hasonlít. 

EGY  ZALAMEGYEI  FÖLDBIRTOKOSHOZ 
ÉS  ANNAK  NEJÉHEZ. 

t^*^  Pest,  január  lO-én  1857. 

Kedves  Barátom !  Szíves  örömmel  üdvözlöm  azon  de- 
rék szándéktokat,  hogy  még  társalgási  mulatságtokat  is 
közhaszonra  kívánjátok  fordítani  s  a  legnagyobb  készséggel 
leszek  ez  iJgyben  is  szolgálatodra. 

De  tudod,  én,  a  mennyire  lehet,  a  rend  és  pontosság 
kedvelője  vagyok,  hogy  tehát  czélszerűen  kezdhessünk 
a  dologhoz,  mindenek  előtt  szükséges  Széchenyi  mondása- 
ként *konstatirozni«  a  helyzetet. 

Kiindulási  pont  gyanánt  elsőben  is  azon  kérdés  adja 
elő  magát,  mennyire  terjed  azon  bank,  miről  rendelkeztek  ? 

Ha  a  bank  ereje  megbírja,  legczélszerűbb  volna  egy 
nagyobbszerü  polytechnikumot  állítani  itt  Pesten,  nehogy 
iljaink  Bécsbe  legyenek  kénytelenek  menni  tanulás  végett. 
Erre,  úgy  hiszem,  2—3  millió  pengő  forint  első  kezdetnek 
elég  lesz. 

De  ha  ennyire  a  bank  ereje  még  most  nem  terjed,  a 
magyar  színház  megszilárdítása  is  nagy  jótétemény  volna 
a  nemzetnek  s  ehhez  talán  fél  millió  forint  most  sok 
szolgálatot  tenne. 

Még  kisebb  tőkével,  például  százezer  pengő  forinttal 
jó    volna   nyomdát    alapítani  s  a  magyar  könyvek  kiadá- 

sát  olcsón  eszközölni.  Egy  másik  százezer  forinttal  pedig 
a  gazda-egyletet  segíteni. 

Azonban  sejtelmem  az.  hogy  azon  intézet,  mely  fölött 
rendelkeztek,  még  most  zsenge  és  korlátolt  erejű,  a  na- 
gyobb megerőltetés  pedig  könnyen  sorvadást  vonhatna  reá. 
Maradjunk  tehát  az  általad  is  kimondott  körben,  jelesebb 
magyar  munkák  vásárlásánál. 

De  bocsásd  meg  eddigi  enyelgésemet.  Komolyan  szólva 
is  jó  volna,  ha  előbb  tudatnád  velem,  mennyi  pénzt 
szánhattok  ezen  czélra  s  minő  munkák  volnának  '  azok. 
miket  leginkább  óhajtanátok?  Tudományosak?  vagy  szép- 
irodalmiak? s  az  elsőbbek  közül  történelmiek,  jogtudomá- 
nyiak, bölcselmiek,  természettaniak,  vallásiak,  gazdaságiak? 
Vagy  talán  többfélék  czélszerű  megválogatással. 

Ha  azután  te  engem  erről  tudósítottál,  megküldöm  né- 
ked azon  munkák  jegyzékét,  miket  én  óhajtástokhoz  képest 
legczélszerűebbeknek  vélnék.  Ti  megrendelhetitek  ezen 
jegyzékből,  a  mit   kívántok,  s  én   eljárok   megbízástokban. 

Szidinek  szíves  soraira  külön  felelek  s  válaszomat  ide 
zárom.  Isten  veletek,  csókollak  valamennyiötöket.  Igaz  barátod 

Deák  Ferencz. 


[85] 


Pest,  január  10-én   1857. 


Kedves  Szidim!  A  legszívesebb  örömmel  olvastam  ked- 
ves sorait.  Forrón  köszönöm  nyájas  megemlékezését  s  teljes 

mértékben  viszonzom  a  szíves  kívánatokat,  mikkel  engem 
oly  igen  megörvendeztetett. 

De  megvallom  gyengeségemet.  Az  emberek  azon  saját- 
sága vagy  talán  hibája,  miszerint  soha  ki  nem  elégíthetők, 
s  minden  örömnél,  szerencsénél  azt  feszegetik,  hogy  az 
még  nagyobb  is  lehetett  volna,  az  én  hibám  is.  Alig  ol- 
vastam végig  a  kedves  nyájas  levelet,  azon  gondolat  lepett 
meg,  hogy  azt  még  kedvesebbé  s  az  én  örömömet  még 
sokkal  nagyobbá  tehette  volna  az  által,  ha  magyarul  írta 
volna  a  szíves  sorokat. 

A  reánk  zúdult  vihar  eltemette  minden  örömünket, 
reményünket  s  mi  a  hajótörésből  a  hitvány  örömtelen  életen 
kivííl  csak  egy  kincsünket  menthettük  meg:  nemzetiségün- 
ket. —  De  ez  is  a  hatalom  folytonos  megtámadásainak  van 
kitéve  s  leszorítva  a  nyilvános  élet  teréről,  csak  ott  ápol- 
hatjuk, ott  tarthatjuk  fel  azt,  hová  a  hatalom  szava  nem 
hat,  a  társas  élet  magán  k()rében,  s  ha  itt  is  elhanyagoljuk, 
elvész  az  örökre  s  visszahozhatatlanul. 

Ezért  fáj  az  nekem,  ha  derék  lelkes  magyar  nő  né- 
metül beszél  és  németül  ír,  mert  mindig  úgy  tekintem  azt, 
mint  újabb  sebét  nemzetiségünknek,  s  mint  fenyegető  hala- 
dását az  elnémetesedésnek. 

Megbocsát  úgy-e  kedves  Szidim!  hogy  köszönet  helyett, 
mivel  szívességeért  tartozom,  elég  vakmerő  vagy  legalább 
gyengédtelen  vagyok  megrovás  színét  viselő  észrevételeket 
tenni.  De  szíves  barátsága  feljogosított  s  hozzá  szoktatott, 
szíves  szeretettel,  tartózkodás  nélküli  bizalommal  tárni  fel 

érzelmeimet.  Tekinti-e  azt  úgy.  mint  legvalódibb  jelét  őszinte 
tiszteletemnek. 

Isten  áldja  meg  legszebb  áldásával  s  tartsa  meg  szíves 
barátságát.  Tisztelő  barátja  j^^^j^  Ferencz. 

Jeiiyzet.  Deák  a  föntebbi  két  levelet  egy  igen  tekintélyes  zala- 
megyei családhoz  írta:  a  család  fejéhez  s  asszonyához.  A  családfő 
ugyanis  a  magyar  irodalom  emelésére  irányuló  törekvését  jelezte 
a  megyének  egy.  Deákhoz  írt  levelében  s  megemlékezett  arról  is, 
hogy  a  szükséges  költségeket  mi  úton  szerzik  be.  A  jövedelmi  for- 
rások közt  említett  egy  fxwkot,  a  melyet  nemcsak  a  nagyvárosi  pénz- 
hatahnak  ismernek,  hanem  a  vidéki  urak  is,  a  kik  sokszor  egyéb 
szórakozás  hiányában  kénytelenek  a  kártyához  folyamodni  s  a  kár- 
tyázás véletlenséceire  bankot  alakítani.  Erre  a  bankra  teszi  Deák 
csíprs.  gúnyos  megjegyzéseit  első  levelében.  A  második  levél  ön- 
magát magyarázza  meg. 

SZÁVA  FARKASNAK. 

[86]  Pesten,  márczius  14-én  1857. 

Tisztelt  Tekintetes  Ür!  A  múlt  évben,  május  elején 
hagytam  el  Pestet  s  november  elején  tértem  ide  vissza. 
Távollétem  alatt  érkezett  ide  a  marosvásárhelyi  művészi 
előadásból  a  Vörösmarty-árvák  részére  felküldött  202  frt,  s 
midőn  ide  visszatértem,  b.  Kemény  Zsigmond  más  erdélyi 
küldeményekkel  együtt  ezen  öszveget  is  átadta.  Én  b. 
Kemény   Zsigmondot  meg  is  nyugtattam,  s  úgy  hiszem,   ő 

is  adott  nyugtát  annak,  kitől  a  pénzt  átvette.  De  ha  ez 
nem  történt  volna  is,  jelen  levelem  szolgáljon  nyugtául  a 
Tekintetes  Ürnak  az  említett  öszveg  felküldéséről,  sőt  ha 
kívántatik,  rendes  fortna  szerinti  nyugtát  is  adhatok. 

Fogadja  a  Tekintetes  Ür  szíves  köszönetemet  s  az 
árvák  háláját  buzgóságaért  s  jelentse  azt  a  többi  részt- 
vevőknek is.  Az  árvák  sorsáról  megnyugtatásul  örömmel 
írhatom,  hogy  Istennek  hála  s  köszönet  a  nemzetnek,  sor- 
suk a  lehetőségig  biztosítva  van ;  mert  100,000  pfrtra  megy, 
a  mi  e  czélra  öszvegyíílt. 

Isten  áldja  a  Tekintetes  Urat!  szívességébe  ajánlott 
tisztelettel  vagyok  alázatos  szolgája  Deák  Ferencz 


^ 


TARÁNYI  JÓZSEFNEK. 

[87]  Marienbad,  július  21-én  1857. 

Kedves  Sógor!  Tegnap  előtt  érkeztem  ide,  mert  három 
napig  Bécsben  késtem.  Két  nap  óta  használom  a  vizet; 
lótok-futok,  keveset  alszom,  s  oly  fáradt  vagyok,  mintha 
megvertek  volna;  amúgy  is  nem  a  legjobban  érzem  ma- 
gamat, de  talán  majd  jobban  lesz. 

Magyar  az  idén  sokkal  kevesebb  van,  mint  tavaly. 
Mikes  holnap  már  elmegy.  Szívesebb  ismerős  épen  kevés ; 
valószínűleg  nagyon  unni  fogom   magamat. 

Az  idő  itt  is  sok  hetekig  szárazabb  volt  a  szokottnál. 
Tegnap  hajnalban  egy  igen  szép,  de  igen  borzasztó  égi 
háború  verte  fel  a  vendégeket.  Dörgött,  villámlott,  csatto- 
gott három  fertály  óráig  szakadatlanul,  s  ez  idő  alatt  egy 
akkora  téren,  mint  a  söjtöri  alsó  mező,  nyolcz  helyen 
leütött  a  menykő ;  jobbára  fákat  sújtott,  az  egyik  fürdőbe 
is  kettő  csapott  le,  de  nem  gyújtott. 

Bécsből  meglátogattam  Széchenyit  Döblingben.  Öregült 
ugyan,  de  nem  többet,  mint  bárhol  is  annyi  idő  óta  öregűlt 
volna ;  valamivel  k()vérebb,  de  fehérebb,  s  fogait  elvesz- 
tette; de  65  éves  embernél  ez  sem  rendkívüli. 

A  mi  lelki  állapotját  illeti,  abban,  úgy  látom,  semmi 
nyoma  a  betegségnek.  Eszejárása  épen  olyan,  mint  előbb 
volt ;  előadása  épen  olyan  érdekes.  Negyedfél  óráig  voltam 
nála.     Igen  örült,  igen  szívesen  fogadott. 

Isten  veled,  kedves  sógor!  Klárit  ezernyi  ezerszer 
csókolom,  s  vagyok  hü  barátod  Deák 

VACHOTT  SÁNDORNÉNAK. 

[88]  Puszta-Szent-Lászlón,  október  20-án  1857. 

Kedves  Mariskám !  Bocsásson  meg  e  szíves  bizalmas 
megszólításért,  de  én  nem  tudok  levélben  feszesebb,  kimér- 
tebb  hangon   beszélni,    mint    szóval,  s  ha  nem    neheztelt^ 

midőn  szóval    így    szólítám,  eltűri   s  talán    szívesen    veszi 
azt  levélben  is. 

Nyájas,  szívélyes  soraira,  miket  nevem  napjára  írt,  s 
miket  én  csak  tegnapelőtt  vettem,  majd  pár  hét  múlva 
szóval  válaszolok  Pesten  s  akkor  köszönöm  meg  » Margi- 
tot* is,  mert  szóval  sokkal  szívélyesebben,  melegebben  le- 
het köszönni,  mint  levélben;  most  csak  annyit,  hogy  Mar- 
git nékem  szíves  kedves  emlék  lesz  mindenkor.   Isten  áldja 

legszentebb  áldásával!  Igaz  barátja 

Deák  Ferencz. 

Jeciyzet.  Deák  Vachott  Sándornéval  még  a  negyvenes  évek  ele- 
jén ismerkedett  meg  valószínűleg  Vörösmartynál  s  vele  mind  végig 
szíves  barátságban  maradt,  mint  az  itt  közlött  levél  is  mutatja. 


TARÁNYI  JÓZSEFNEK. 

[89]  Pesten,  deczember  8-án  1857. 

Kedves  Sógor!  írtam  múltkori  levelemben,  hogy  a 
Kisfaludy-emlék  dolgában,  mielőtt  tervkészítés  végett  valakit 
határozottan  felszólítanék,  némelyekkel  értekezni  akarok, 
kik  az  efféle  dologban  jártasabbak,  mint  például  Ürményi- 
vel,  báró  Eötvössel  és  másokkal.  Azóta  szólottam  is  ezen 
urakkal.  S  abban  állapodtunk  meg,  hogy  Gerenday,  az 
itteni  kőfaragó,  mindenekelőtt    készítsen    egy   tervet,   érte- 

kezve  művészekkel  is,  nem  azért,  mintha  Gerendaynak 
tervkészítési  ügyességében  különös  bizalmunk  volna,  hanem 
inkább  azért,  hogy  kiindulási  és  tájékozási  pontunk  legyen. 
Több  művészeket,  kivált  külföldieket,  tervkészítésre  előle- 
gesen felszólítani  azért  nem  találtuk  czélszerűnek,  mert  az 
efféle  tervek  készítői  tetemes  díjakat  kívánnak  terveikért  s 
így  majd  a  pénz  egy  részét  csupán  terveli  készítésére  fe- 
csérlenénk  el  s  a  kivitelre  semmi  vagy  nem  sok  maradna. 

Gerenday  e  hónak  20-ig  Ígérte  a  terv  megkészítését, 
mit  egy  jeles  bécsi  művésznek  közremunkálásával  akar 
kidolgozni  s  akkor  mi  többen  összejövünk,  a  dolog  fölött 
értekezendők.  Még  eddig  véleményünk  oda  hajlik,  hogy 
kötalapon.  ha  lehet,  grániton,  Kisfaludynak  mellszobra  na- 
gyobb dimenzióban  bronzból  készüljön.  Csak  az  lesz  a 
kérdés,  ha  pénzünk  kifutja-e?  Itt,  fájdalom,  oly  művész, 
kire  a  munkát  bízni  lehetne,  alig  van.  Majd  külföldön,  ta- 
lán Bécsben  vagy  Münchenben  kell  valakit  keresni.  A  mell- 
szobornak modellirozásához  mindenesetre  Kisfaludy  arcz- 
képe  szükséges,  és  pedig,  ha  lehet,  kétféle:  egyik,  mely 
szemközt,  másik,  mely  oldalvást  (profilban)  van  rajzolva. 
Az  elsöféle  itt  is  kapható,  azon  nagy,  rézre  metszett  képe, 
mely  árultatik,  de  másikfélét  nem  ismerek.  Tudnátok  meg, 
nem  volna-e  a  család  birtokában  ilyen  arczképe  Sándornak 
s  ha  van,  azt  kérjétek  el  a  családtól  egy  időre.  Ennyit 
jelenleg  a  reám  bízott  ügyről.  Ha  teszünk  s  tehetünk  is 
más  valamit,  tudósítalak. 

Üjság   itt  semmi.     A   panasz    egymást    éri.     Gazdák, 

kereskedők,  mesteremberek,  kalmárok  a  legnagyobb  aggo- 
dalomban vannak.  A  gazdák  semmit  eladni  nem  képesek, 
nem  vesznek  semmit,  s  a  mit  vesznek,  igen  olcsó  áron 
veszik.  A  bukások  egymást  érik,  s  egyik  kereskedőnek  a 
másikban  semmi  bizalma.  A  közterhek  pedig  napról-napra 
súlyosabbak.  Nagyobb  birtokú  emberektől  is  csak  executió 
útján  lehet  behajtani  az  adót.  A  mi  árverésre  kerül,  akár 
más  tartozás  miatt,  igen  alacsony  áron  megy  el. 
[A  levél  vége  hiányzik.] 

Jegyzet.  Deák  a  Kisfaludy  Sándornak  Balaton-Füreden  felállí- 
tandó emléke  ügyében  több.  e  gyűjteményben  közölt,  levelet  írt 
sógorához,  mivel  az  emlék  készítésére  alakúit  bizottság  öt  kérte  föl  az 
emlék  s  előleges   tervének  elkészíttetésével. 

TARÁNYI  JÓZSEFNEK. 

[90]  Pesten,  márczius  17-én  1858. 

Kedves  Sógor!  A  Kisfaludy- emlék  rajzait  szíves  leve- 
leddel együtt  postán  vettem,  nem  Skublics  Gábor  úr  által. 
Vártam  azonban  Skublics  Gábort,  azt  vélvén,  hogy  leveled 
szerint  vagy  a  vásárra,  vagy  a  Gazdasági  Egylet  közgyűlé- 
sére lejön,  s  általa  akartam,  mint  kívántad,  válaszomat 
küldeni.  Azonban  a  vásár  vége  közelít,  a  Gazdasági  Egy- 
let közgyűlése  tegnap  tartatott  meg,  de  Skublics  Gábor  még 
sem  jött  meg:  kénytelen  vagyok  tehát  válaszomat  és  egye- 
beket postán  küldeni. 

A  Kisfaludy-emléknek  azon  rajzát,  melyet  Hegedűs 
Sándor  úr  készített  s  a  választmány  elfogadott,  általadtam 
itteni  kőfaragóknak,  a  költség  kiszámítása  végett ;  ha  ezek- 
től a  költségvetést  megkapom,  elküldöm  a  rajzot  Bécsbe 
is,  hogy  a  költségvetést  ott  is  megtegyék  mind  a  kőm  un- 
kára, mind  a  szoborra  nézve,  s  ha  a  költségvetést  megka- 
pom, azt  azonnal  néktek  megküldöm. 

A  mi  a  felállítandó  emléknek  anyagát  illeti,  azt  állít- 
ják a  műértők,  hogy  márványból  kár  volna  azt  készíttetni, 
mert  a  márvány  szabad  levegőn,  az  idő  viszontagságainak 
kitéve,  megrepedez  s  elromlik ;  a  márvány  csak  fedél  alatt 
jó  és  czélszerü.  A  szoborra  nézve  is  azt  hiszik,  hogy 
miután  a  szobornak  a  lehetőségig  hasonlítani  kell  Kisfaludy 
arczképéhez,  a  vas  nem  lesz  teljesen  alkalmatos,  mert  nem 
ád  oly  finom  kinyomatot.  Ezenfelül  a  vasat  be  is  kell 
vastagon  festetni,  mert  különben  hamar  rozsdásodik.  A  vas 
bronzirozását  nem  igen  tanácsolják,  mert  a  nap,  eső  és 
hideg  miatt  a  bronzirozás  hamar  lepattog.  Azt  hiszik  te- 
hát azok,  kikkel  a  dolgot  közöltem,  hogy  nagyot  mutató 
emléket  silányabb  anyagból  készíteni  nem  méltó  sem  a  ké- 
szíttetőkhöz, sem  Kisfaludyhoz,  inkább  kisebbet,  de  csino- 
sabbat  s  értékesebbet :  azonban  e  részben  különbözők  le- 
hetnek a  nézetek. 

Züllich  szobrásznak  ismerem  apróbb  műveit;  Széche- 
nyinek, Vörösmartynak  apró,  szobába  való  szobrait  készí- 
tette, s  ezeket  láttam;  de  mind  az  alakítás,  mind  a  kivi- 
tel igen  silány,  sem  arczban  hasonlatosság,   sem   állásban, 

sőt  még  a  jellemmel  is  ellenkezik  az  állás,  melyet  egyik- 
másik szobrának  adott.  így  például  Vörösmartyt,  ki  oly 
igen  szerény  volt,  viseletében,  mozdulataiban  minden  hety- 
kélkedéstől  távol,  oly  testállással  alakította,  minő  boldo- 
gult   é  volt,  hetvenkedő  gőg,] ének  kulmináczió- 

jában.  Ezen  apró  szobrok  után  ítélve,  nem  sok  bizalmam 
volt  hozzá;  lehet  azonban,  hogy  nagyban  jobban  dolgozik, 
s  mivel  kívánjátok,  ha  majd  a  Hegedíís  tervének  költség- 
vetése miatt  más  terveket  is  óhajtotok,  Züllichchel  is  csinál- 
tatok tervet,  de  megjegyzem,  hogy  a  tervkészítés  pénzbe 
kerül,  s  ti  erre  nékem  semmi  utasítást  nem  adtatok,  pedig 
kérdést  tettem  ez  iránt  utolsó  levelemben. 

Ingeidet,  Csorba  munkáját,  melyet  ő  nekem  maga 
ajándékozott,  levélpapirost  és  sárga-dinnyemagot,  mit  szin- 
tén ajándékban  kaptam,  ezennel  küldöm. 

A  Pesti  Napló  betiltásának  okát  legjobban  meg  fogod 
látni  a  betiltó  rendeletből,  melyet  azon  lappal  együtt,  mi 
okot  adott  a  tilalomra,  ezennel  megküldök.  Csorba  mun- 
kájába tettem  azt. 

Egyébiránt  a  lap  ismét  megindult;  tegnap  a  két  hó- 
napi betiltásnak  felét  visszavették.  Kemény  nem  tett 
semmi  lépést,  de  Emich,  a  tulajdonos,  folyamodott.  A  betiltás 
boszantó  volt,  de  leverő  épen  nem. 

A  Gazdasági  Egyletnél  tegnap  gróf  Károlyi  István  vá- 
lasztatott első  elnöknek. 

A  Schiller  szobor  mintáját  is  az  ingek  közé  tettem. 
Nem  tudom,  azt  mi  czélból  küldöttétek? 

A  pesti  hídnál  megmaradott  gránitkövek  nem  br.  Sináé, 
hanem  az  egész  részvény-társaság  tulajdona.  Akarjátok-e, 
hogy  ettől  a  társaságtól  kolduljunk  valamit  ? 

Azt  írod,  hogy  jó  volna  Pesten  valamit  szedni.  Ezt 
nem  tartom  czélszerűnek.  Ha  ti  másoktól  is  gyűjtetek 
adakozást,  nem  csak  zalai  birtokosoktól,  akkor  nem  mond- 
hatjátok, hogy  Zala  állította  az  emléket.  Azon  egy-két 
forint,  mit  talán  e  czélra  össze  lehetae  itt  szedni,  semmi 
esetre  sem  tenne  annyit,  hogy  a  miatt  az  emléket  sokkal 
nagyobbra,  szebbre  lehetne  készíttetni,  pedig  ha  csak  Zala 
állítja  az  emléket,  lehet  az  kicsiny  és  egyszerű,  egy  megyé- 
től az  is  elegendő;  de  ha  az  országban  gyűjtenek  reá, 
akkor  ugyanazon  szobor  vagy  emlék,  mi  Zalához  egészen 
méltó  volna,  az  egészhez  igen  silánynak  fog  feltűnni. 

Szegény  Deák  Kati  nagyon  beteg. 

Csak  már  egyszer  tavaszodnék !  Szegény  Klári  is  hama- 
rább tisztulna  náthából,  hurutból.  Én  is  egész  télen  baj- 
lódtam katharrhális  aíTectiókkal. 

Isten  veled,  kedves  Sógor!  Klárit  ezernyi  ezerszer 
csókolom,  néked  pedig  a  közelgető  József  napjára  minden 
testi-lelki  áldást,  örömöt,  boldogságot  kívánok  a  legbuzgóbb, 
a  legőszintébb  szeretettel,  hű  barátod 

Deák  Ferencz. 

TARÁNYI  JÓZSEFNEK. 

[91]  Pest,  ápril  7-én  1858. 

Kedves  Sógor!  A  Kisfal udy-emléknek  azon  tervét, 
melyet  Hegedűs  mérnök  úr  készített,  átadtam  Gerendaynak 
azon  felszólítással,  hogy  számítsa  ki,  mennyiért  készítené 
el  azon  terv  szerint  az  emléknek  talapzatát  gránitból?  ö 
a  kiszámítást  elhozta  hozzám,  melynek  eredménye  az, 
hogy  mivel  a  talapzat  nagyon  czifra  és  a  gránit  nagyon 
kemény,  a  talapzatot  magát  felállítással  együtt  maulhauseni 
gránitból  5482  frton  alul,  fuvarral  és  felállítással  együtt, 
nem  volna  képes  elkészíteni  és  még  akkor  is  a  Hegedűs 
tervében  lerajzolt  talapzatból  egy  pár  czifraságot,  különösen 
azt,  melyet  én  vörös  vonallal  megjelöltem,  el  kellene  hagyni, 
mert  ez  maga  ismét  közel  1000  forinttal  emelné  a  költ- 
ségeket, s  bizonyossá  tett,  hogy  a  munkát  más  sem  volna 
képes  olcsóbban  kiállítani,  s  ezt  más  itteni  kőfaragók  is 
igazolták.  Kérdezősködtem  azután  a  bronzból  öntendő 
szobor  iránt  is,  s  erre  nézve  azt  a  választ  kaptam,  hogy 
mindaddig,  míg  az  agyagminta  el  nem  készül,  semmi  ércz- 
öntődében  meg  nem  tudják  mondani,  mennyi  érez  kell 
a  szoborhoz  s  így  azt  sem,  hogy  mibe  kerül.  De  hozzá- 
vetőleg, akkora  ülő  szobor,  minőt  Hegedűs  mérnök  tervében 
kijelölt,  illő  arányban,  minthogy  az  ülő  szobor  alsóbb 
részének  szélesebbnek    is   kell  lenni,    belekerülne  bronzból 

mintegy  2500 — 3000  frtba.  így  tehát  az  egész  emlék  mint- 
egy nyolcz-kilencz  ezer  pengőbe  kerülne. 

Szólottam  azután  Züllich  szobrászszal  is,  ki  itt  Pesten 
lakik,  s  valóságos  szobrász  itt  nincsen  is  több  s  megkértem 
őt  is,  készítene  tervet  Kisfaludy  emlékének,  mely  mindössze 
5000  frtot  meg  ne  haladjon.  Ö  tervét  e  napokban  hozta 
hozzám.  A  költségeket  következőkép  számítja: 

a)  Ha  az  emléknek  talapzata,  mely  lenne  hét  láb  magas, 
csiszolt  gránitból  készül,  a  szobor  pedig,  mely  hat  láb 
magas  lenne,  bronzból  öntetik,  az  egész  13  láb  magasságú 
emlék  fuvarral  és  felállítással  együtt  mintegy  5550  frtba 
kerül, 

h)  Ha  ugyanakkora  talap  nem  gránitból,  hanem 
müncheni  márványból  készül,  mely  színre  és  tartósságra 
hasonlít  a  gránithoz,  az  emlék  a  szintén  hat  láb  magas 
bronzszoborral  együtt  5000  forintba  kerül  mindössze. 

c)  Ha  a  talap  müncheni  márványból  készül,  mi  az  Ö 
állítása  szerint  a  szabad  levegőn  nem  romlik,  nem  repedez, 
a  szobor  pedig  horganyból  (zink,  nem  czin)  egészen  bron- 
zirozva,  akkor  5000  - 5500  frtért  kétakkora  emléket  állíthat; 
vagyis  a  talap  lenne  14  láb,  a  szobor  12  láb  magas. 

ZüUich  vasöntvényt  nem  tanácsol  a  rozsdásodás  miatt ; 
de  a  zinkre  nézve  azt  állítja,  hogy  nem  romlik  s  a  bron- 
zirozást  állandóul  megtartja. 

Megküldöm  tehát  A)  alatt  Hegedűs  úr  tervét,  a  terv- 
hez mellékelt  jegyzettel  együtt.  B)  alatt  Gerendaynak  szá- 
mítását  a   Hegedűs   terve    szerinti    talapzat   fölállításáról. 

C)  alatt  ZüUich  szobrász  tervét.  1))  alatt  ugyanannak  költ- 
ségvetését. Nézzétek  által  mindezeket,  kombináljatok  s 
tudósítsatok,  elfogadtok-e  ezek  közül  valamit?  vagy  minő 
módosítással  fogadjátok  el?  vagy  óhajtjátok,  hogy  Bécsben 
is  készíttessek  egy  negyedik  vagy  ötödik  tervet  s  költség- 
vetést ? 

Megjegyzem  még  azt,  hogy  Züllich  szobrász  azt  mon- 
dotta, hogy  a  szobornak  modellirozására  legalább  három- 
négy hónap  szükséges  és  pedig  a  mennyire  lehet,  nyári 
hónap,  mert  télen  az  agyag  nehezen  szárad  és  így  a  munkát 
nehéz  készíteni ;  a  világosság  is  kisebb. 

Ennyit  az  emlékről.  Most  egyébre  nézve.  Koppánynak 
tegnapelőtt  kaptam  levelét,  melyben  azt  írja,  hogy  József 
napját  nála  töltötted  s  megbetegedtél.  Reménylem  azonban, 
a  baj  nem  lesz  nagyobb,  s  talán  eddig  el  is  múlt.  Hát 
Klári  mint  van?  helyre  állt-e  eddigi  szenvedéseiből  szegény? 

Két  vagy  három  hétig  én  is  beteges  voltam,  most 
Istennek  hála,  javulok. 

Húsvétra  nem  mentem  le  Paksra ;  egészségem  változása 
sem  igen  engedte  volna.  Májusban,  ha  Isten  úgy  akarja, 
ismét  nálatok  leszek.  Addig  is  csókolom  Klárit  ezernyi 
ezerszer,  s  téged  forrón  ölelve  vagyok,  hü  barátod 

Deák  Ferencz. 

Az  öntött  szoborra  nézve  figyelmeztetlek,  hogy  annál 
a  modellirozás  a  fődolog,  mert  az  a  munka  művészi  része, 
azért  legdrágább.  Mythologiai  alakok,  vagy  más  afféle  önt- 

vények  kevesebbe  kerülnek,  mert  ugyanazon  mintában  több 
példányt  lehet  önteni  s  azt  eladhatják ;  de  egyes  embernek 
hasonmása,  vagyis  oly  szobor,  mely  valamely  élő  vagy 
valósággal  élt  embert  ábrázol  s  így  nem  ideális,  több  pél- 
dányban nem  önthető,  nem  árulható,  s  a  mintát  szét  kell 
az  öntés  után  zúzni,  s  ezért  az  ilyen  drágább.  A  zink-önt- 
vény  nem  csak  azért  kerül  kevesebbe,  mint  a  bronz,  mert 
az  érez  maga  drágább,  de  leginkább  azért,  mert  minden 
öntvény,  a  mint  az  agyagmintából  kikerül,  egyenetlen, 
durva  s  vésővel  kell  megsimítani.  A  bronz  pedig  igen 
kemény  lévén,  ez  a  simítás  igen  sokba  kerül.  Egyébiránt 
is  a  zink  sokkal  simábban  jön  ki  a  mintából,  mint  a  bronz. 

TARÁNYI  JÓZSEFNEK. 

[92]  Pesten,   április  17-én  1858. 

Kedves  Sógor!  Pakson  még  nem  voltam.  Húsvét  előtt 
a  zordon  idő,  s  azon  körülmény,  hogy  a  Duna  jege  későn 
ment  el,  s  a  gőzösök  későn  indultak,  volt  az  akadály ; 
húsvétkor  pedig  boml adózott  egészségem  miatt  nem  mehet- 
tem.    Május  folytán  azonban  szándékom  lerándulni. 

A  Kisfaludy-emlék  dolgában  igen  köszönöm  a  határ- 
talan bizalmat,  de  azt  oly  korlátlanul,  hogy  én  tegyek, 
intézkedjem,  válaszszak  tervet  s  alkudjam  magam  belátása 

szerint  teljhatalommal,  el  nem  fogadhatom.  Az  összeg, 
mely  e  czélra  begyült,  sokkal  kisebb,  mintsem  hogy  va- 
lami fényes  emléket  lehessen  állítani.  Az  emlék  tehát  csak 
igen  szerény  leend.  A  hely,  a  hol  az  emlék  felállíttatik, 
igen  nyilvános,  sok  ember  kritikájának  ki  lesz  tehát  az 
emlék  téve.  Ha  majd  az  emléket  kisszeríinek,  nem  egészen 
szépnek,  egyik  vagy  másik  művészeti  részében  hiányosnak 
fogják  találni,  minden  ember,  boldog  és  boldogtalan,  ügyes 
és  ügyetlen,  engem  fog  megróni,  hogy  bizony  tőlem  oko- 
sabbat, szebbet  vártak  volna,  s  meg  nem  foghatják,  miként 
tudtam  én  ilyen  tervet  választani  s  ilyen  müvet  készíttetni. 
Mindezt  pedig  én  igen  restelleném.  Ha  műértő  volnék: 
kevesebbet  törődném  véle,  de  én  is  csak  vaktában  indulok. 
Sokkal  jobb  lesz,  ha  a  választást  Ti  teszitek  választmányi- 
lag.  Midőn  testület  ízlése  vagy  választása  ellen  tesznek 
kifogást,  az  által  senki  személyesen  nincsen  érdekelve,  vagy 
legalább  nincs  annyira  érdekelve,  mint  azon  egyes  ember, 
ki  maga  választott  és  tett  valamit. 

Én  tehát  küldöttem  Hozzátok  terveket,  küldök,  ha 
kívánjátok,  más  terveket  és  költségvetéseket  is,  de  azok 
közül  ti  válaszszatok  és  pedig  határozottan.  Ha  válasz- 
tottatok, én  megkötöm  az  alkut,  de  azt  ismét  ti  hagyjátok 
helybe;  csak  így  tehetek,  de  így  szívesen   teszek  mindent. 

A  mi  azt  illeti,  hogy  az  ügy  ittlétem  alatt  bevégez- 
tessék, mindez  csak  attól  függ.  tisztában  lesztek-e  Ti  az 
egészszel  mintegy  május  közepéig,  mert  én  május  végénél 
tovább  nem  akarnék  Pesten  maradni.    Abból,    úgy    látom. 

semmiesetre  sem  lesz  semmi,  hogy  az  emlék  a  jövő  tava- 
szig felállítassék,  mert  a  mint  múltkori  levelemben  írtam, 
Züllich  azt  mondja,  hogy  neki  a  modell  elkészítéséhez  leg- 
alább három  vagy  négy  hónap  szükséges,  és  pedig  a  szá- 
radás miatt  nyári  hónap.  Meg  azután  a  mintát  Bécsbe 
vagy  Münchenbe  kell  küldeni,  ott  a  szobrot  megönteni  stb. 
Mind  a  Te  leveledből,  mind  a  múltkor  Koppányéból,  azt 
láttam,  hogy  e  szót  '>  modell*  nem  úgy  értitek,  mint  én 
értem.  Te  például  azt  írod,  hogy  a  küldött  modellekhez 
képest  alkudjam  ki  az  emléket.  Nem  fogod  tehát  ro-ssz  né- 
ven venni,  ha  bővebben  magyarázom  ki  a  dolgot. 

Azon  rajzok,  miket  én  Nektek  küldöltem,  nem  modell, 
vagy  minta,  hanem  "terv  és  költségvetés.  A  modell  agyag- 
ból készül  s  ez  a  művészi  része  az  egésznek.  A  szobrász 
agyagból  formát  készít,  azt  formálja  ki  egészen  úgy,  mint 
a  szobornak  kell  lennie  s  ebben  öntetik  azután  a  szobor 
érczből.  Ez  a  főmunka  a  szobrász  ügyességétől  függ  s  ez 
teszi  a  költség  legnagyobb  részét,  mert  ezt  kell  legdrágáb- 
ban fizetni.  Az  öntés  maga  a  vas  vagy  érczöntő  műhelyek- 
ben történik,  melyhez  mechanikus  ügyesség  kell,  de  nem 
művészet  s  ez  aránylag  kevésbe  kerül,  csak  az  érez  ára 
emeli  a  költséget.  Midőn  a  szobor  az  agyagformából 
meg  van  öntve,  akkor  az  onnan  kivétetik,  de  göcsörtös, 
durva,  egyenetlen  a  külszíne ;  ekkor  ismét  a  szobrász  veszi 
azt  keze  alá  s  vésővel  egyengeti,  simítgatja  ki  annak  kül- 
színét.  Ugyanazért,  minél  keményebb  az  érez,  annál  fárad- 
ságosabb, nehezebb   ezen  kisimítás,  annál  drágább  tehát  a 

szobor.  Az  anyag  ára  is  tesz  különbséget,  de  legnagyobbat 
a  kisimítás  nehézsége  tesz.  Például  a  bronz  vagyis  ágyú- 
ércz  igen  kemény,  az  tehát  durvábban  is  kerül  ki  a  mintá- 
ból,   simítása  is  fáradságosabb,  azért  oly  drága 

Az  emlék  alsó  részét,  vagyis  talapját,  mely  rendesen 
fele  része  az  egész  emlék  magasságának,  csak  kőfaragó 
készíti  a  szobrász  rajza  szerint;  ezt  sem  lehet  előre  meg- 
készíttetni, mert  arányait  a   szobor   arányához  kell  mérni. 

írd  meg  tehát,  kedves  sógor,  jónak  találnátok-e,  hogy 
még  bécsi  művészekkel  is  csináltassak  tervet  és  költség- 
vetést. Ha  igen,  akkor  erről  is  intézkedem,  s  lehet,  hogy 
május  közepén  túl  e   végett  magam  is  felrándulok. 

Pénzt  most  küldened  nem  szükséges,  ha  majd  kell, 
a  mi  valószínűleg  hosszabb  idő  múlva  lesz.  írni,  vagy 
szólani  fogok  veled  ez  iránt. 

Isten  áldjon!  Klárit  ezernyi-ezerszer  csókolom.  Bará- 
tinkat üdvözlöm,    hü  barátod 

Deák   Ferencz. 

•     NEDECZKY  IDÁNAK. 

[93]  Pesten,  április  20-án  1858. 

Szíves  leveledre  késtem  válaszommal,  mert  bizonyosat 
akartam  írni  elmenetelemről.  Azonban  most  sem  írhatok 
egyebet,  mint  azt,  hogy  én  valószínűleg  május  közepe  táján 

hagyom  el  Pestet  és  ha  Bécs  felé  nem  megyek,  akkor 
mindenesetre  Edericsnek*)  veszem  utamat.  —  Mikor  tör- 
ténik :  azt  meghatározni  nem  tudom  s  épen  azért,  mert  a 
mit  Ígértem,  vagy  kitűztem,  szeretem  pontosan  megtartani, 
nem  mondhatok  bizonyosat  sem  indulásom,  sem  érkezésem 
napjáról.  Az  ilyen  kitűzött  nap,  titeket  is,  engem  is  könnyen 
alkalmatlanul  leköthetne.  Ha  lehet  és  a  mikor  lehet: 
megyek. 

Sándort   és   a    kis    gyermekeket    szívesen    csókolom, 

csókollak  szerető  bátyád 

Deák  Ferencz. 

^^^.^ 

TARÁNYI  JÓZSEFNEK. 

[91]  Pesten,  április  22-én  1858. 

Kedves  Sógor!  Zülhch  szobrász  azon  tervet,  melyet 
múltkor  készített  s  én  néked  megküldöttem,  újra  átdolgozta, 
s  ezen  második  munka  sokkal  csinosabb,  mint  az  első; 
ide  zárva  küldöm  azt  Nektek.  Küldök  egy  kis  mellszobrot 
is,  Vörösmartyét,  ugyan  ZüUichtől.  Ezen  szobor  zinkből 
van,  bronzíroztatott  s  Züllich  állítása  szerint  állandó,  nincs 
romlásnak  kitéve.  Azért  küldöm  e  szobrocskát,  hogy  lássátok, 
minő  a  zinkből  készült  szobrászati  mű. 


*)  Hol  Nedeczky  Ida,  ekkor    már  Szabadhegyi  Sándorné  lakott 
s  hová  Deák  gyakran  ellátogatott  hosszabb-rövidebb  időre. 

Ismétlem,  mit  múltkori  levelemben  megírtam,  és  ZüUich 
a  költségvetésben  mond,  hogy  ha  az  emlék  talapja  müncheni 
márványból,  a  szobor  zinkből  készül,  akkor  5000  frton 
lehet  negyedfél,  sőt  közel  négy  öles  emléket  készíteni.  A 
talap  volna  két  öl,  a  szobor  közel  két  öl,  és  így  kolosszális, 
a  mi  öntött  szobroknál  mindig  igen  szép,  s  az  emlék  impo- 
záns volna.  Ha  a  talapot  gránitból  csináltatjuk,  a  szobrot 
zinkből,  akkor  5000  frton  csak  két  öles  emléket  tudunk 
összeállítani.  Egy  öles  a  talap,  egy  öles  a  szobor.  Ha  pedig 
a  szobor  is  bronzból  lenne,  akkor  az  5000  frt  két  öles 
emlékre  is  alig  volna  elegendő. 

ZüUich  bizonyossá  tett  arról,  hogy  a  müncheni  már- 
vány kiállja  az  idő  viszontagságait,  mert  nem  réteges, 
hanem  sziklakő  lévén,  nem  fog  megrepedezni  s  ő  maga 
fogná  azt  Münchenben  megválasztani.  Színe  ezen  márvány- 
nak olyan,  mint  a  gránité,  s  attól  kevés  ember  tudja  lát- 
szatra megkülönböztetni. 

Május  közepéig  mindenesetre  itt  maradok,  határozzatok 
s  küldjétek  meg  határozatotokat,  s  én  igyekezni  fogok 
végrehajtani;  de  határozni,  választani,  mindenesetre  Nektek 
kell.  A  felírásra  nézve,  melyet  Züllich  tervén  láthattok,  azt 
jegyzem  meg,  hogy  azt  Züllich  csak  maga  írta  oda,  mint- 
egy jelül,  hogy  a  felírás  oda  jön.  A  felírás  egyébiránt  igen 
egyszerű  legyen,  csak  annyi,  hogy  Kisfaludy  Sándornak 
zalai  tisztelői,  vagy  valami  efféle.  Vers  vagy  dícsérgetések 
nem  igen  illenek. 

Ha  ti  jónak  látjátok  még   más    terveket  is  készíttetni. 

hogy  bővebb  legyen  a  választás,  én  kívánságtokra  Bécs 
felé  mehetek,  s  ott  készíttethetek  terveket,  többfélét,  kőből 
is,  vasból  is,  érczböl  is. 

Szíves  leveledet  tegnap  kaptam.  Május  3-án  tartani 
meg  a  választmányi  ülést,  e  dologra  nézve  sem  lesz  késő, 
mert  a  mint  mondám,  május  közepéig  itt  leszek. 

Isten  áldjon,  kedves  Sógor!  Zárom  levelemet,  mert 
épen  e  pillanatban  jött  be  hozzám  két  úr.  kiknek  ügyes- 
bajos dolgaiban  kell  közbe  járnom,  nem  várakoztathatom 
őket.  Klárit  ezernyi-ezerszer  csókolom,  barátinkat  üdvözlöm, 

s  vagyok  hü  barátod  rv   -     r^ 

Deák  Ferencz. 

A  szobrot  és  Züllich  újabb  tervét  e  levéllel  együtt 
küldöttem  postára,  de  Te  a  levelet  előbb  veszed,  mert 
amaz,  mint  nagyobb  portéka,  valószínűleg  a  diligenceon 
Bécs  felé  fog  menni.  Isten  veled,  hü  barátod 

Deák  Ferencz. 
TABÁNYI  JÓZSEFNEK. 

[98]  Pesten,  május  15-én  1858. 

Kedves  Sógor!  Szíves  leveleidet  s  a  » Kisfaludy- emlék « 
dolgában  működött  választmánynak  végzéseit  megkaptam, 
s  azok  folytán  szerződést  kötöttem  Züllich  úrral  az  emlék 

teljes  elkészítése  és  felállítása  iránt  5000  frtban.  A  felál- 
lítás csak  jövő  májusban  történhetik.  De  van  ismét  egy 
fennakadás.  A  szerződés  szerint  az  egész  összegnek  Vs  ré- 
szét most,  Vs  részét  a  modell  elkészítése  után.  hátralevő 
részét  a  felállításkor  kell  kifizetnünk,  mert  az  anyagok 
szerzése  s  a  munka  maga  költséget  kíván,  Züllich  pedig 
szegény  ember.  Én  az  előlegezést  kitettem  a  szerződésben 
is,  de  mivel  időközben  a  művész  meghalhat,  elbetegesedhetik 
stb.  mielőtt  a  müvet  elkészítené,  biztosítást  kívántam  az 
előlegezésekre  nézve.  Az  efféle  müveknél  nem  úgy  van, 
mint  például  az  építésnél,  hol  az  előlegezett  összeget  lega- 
lább némileg  fedezi,  a  mi  az  épületből  megkészült;  de 
szobroknál,  a  be  nem  végzett  minta  semmit  nem  ér,  s 
hogyan  felelek  én,  ha  a  pénz  elvesz?  Züllich  kezest  kere- 
sett, de  még  eddig  nem  talált;  azt  mondja,  írni  fog  any- 
jának, ki  bír  valamelyes  értékkel  s  attól  kér  biztosítást ; 
azt  tehát  bevárom,  s  addig  pénzt  néki  nem  adhatok,  ha 
pedig  biztosítást  épen  nem  tud  adni,  akkor  épen  nem  tu- 
dom, mit  csináljak,  mert  a  pénzt  koczkáztatni  nem  merem. 
Dunaiszky,  ügy  hiszem,  szintén  nem  vagyonosabb,  Duna- 
iszkyra  nézve  későn  jött  leveletek.  Meg  nem  foghatom, 
hogyan  heverhetett  levelem  egy  hétig  a  postán.  Én  azt 
ápril  29-dikén  adtam  postára,  mint  a  nálam  levő  recze- 
pisse  mutatja  s  nem  kételkedtem,  hogy  3-dikáig  csak  ott 
lesz  Zalában.  Mire  válaszodat  megkaptam,  már  Züllich- 
chel  a  szerződést  megírtam,  csak  a  biztosítást  tudja  kiállí- 
tani, mi  nékem  sok  aggodalmat  okoz. 

A  magyar  ÍTazdasági  Egyletnél  letettem  a  200  frtot 
abból  a  pénzből,  a  mit  a  Kisfaludy-emlékre  küldöttetek- 
a  nyugtát  majd  elviszem  magammal. 

A  biztosító  társulatnál  is  lefizettem  két  részvényre 
400  frtot  ugyanazon  Kisfaludy-féle  pénzből  s  azon  felül 
alapítási  költség  és  késedelmi  kamatok  fejében  16  frt  48  krt 
kellett  fizetnem;  a  nyugtát  szintén  magammal  viszem.  De 
a  biztosító  társulatnál  még  ezzel  a  dolog  nincsen  bevégezve. 
A  részvények  1000  írtról  szólanak.  A  most  történt  befi- 
zetés az  egésznek  csak  20  perczentje,  vagyis  minden  rész- 
vényből 200  frt.  A  hátralévő  800  pfrtra  tehát  biztosítást 
kell  adni.  Biztosítás  lehet,  vagy  jó  helyre  betáblázott 
adós-levél,  vagy  állampapiros.  Minthogy  tehát  a  nemesi 
pénztár  két  részvényt  vett,  1600  frtról  biztosítást  kell  adnia. 
Kötelezvényt  a  nemesi  pénztár  nehezen  küldhet,  de  küld- 
het nemzeti  kölcsön-,  vagy  úrbéri  kötelezvényt.  Az 
efféle  kötelezvényeket  azonban  csak  cursus  szerint  számít- 
ják^ s  így  az  1600  forint  fedezésére  2000  forintnyi  köte- 
lezvényeket kell  küldenetek. 

Holnapután  rándulok  le  Paksra,  eddig  a  Kisfaludy- 
emlék  miatt  sem  mehettem  le ;  de  pünkösd  után  ismét  ide 
kell  visszajönnöm,  mert  az  Akadémia  igazgató  tanácsának 
május  29-én  kezdődnek  meg  ülései.  A  végre  megérkezett 
statútumok  folytán  kell  tanácskozni  s  intézkedni.  A  dolog 
az  akadémia  léteiére  nézve  fölötte  fontos,  mert  a  statútu- 
mokon sok  lényeges  és  épen  nem  jó  változtatást  tett  a 
kormány. 

1858.  Tarányi  Józsefnek. 

Még  csak  circiter  sem  tudom  tehát,  mikor  mehetek 
el  innen,  mert  nem  tudom,  mennyi  ideig  tartanak  az  ülé- 
sek. Megyek  pedig,  ha  Züllich  tud  biztosítást  szerezni, 
vele  Füred  felé,  hogy  ő  is  megnézhesse  a  helyszínét.  Füred- 
ről Szigligetnek  és  Edericsnek  Szt.-Lászlóra.  Lehetetlen 
tehát  napot  és  helyet  határoznom,  melyen  Te,  kedves 
sógor,  szíves  ajánlásod  szerint,  mit  igen  nagyon  köszönök, 
értem  jőj,  mert  ha  most  vaktában  kitűznék  valamely  napot, 
igen  könnyen  történhetik,  hogy  ezt  meg  nem  tarthatnám 
s  tudod,  hogy  az  engem  mennyire  bánt,  ha  időt  határo- 
zok s  azon  időre  haszontalanul  váratok  magamra.  De 
Néktek  is  ez  igen  kellemetlen  volna.  Nékem  legalább 
mindég  rosszul  esett,  ha  valaki  bizonyos  napra  Ígérkezett, 
s  arra  meg  nem  jött,  mert  ezer  volt  aggodalmam,  hogy 
talán  valami  baj  gátolta  szavának  megtartásában. 

Klári  ruháit  meg  fogom  vásárlani ;  hiszem,  hogy  addig 
csak  nem  lesz  késő,  míg  haza  megyek;  akkor  elviszem 
magammal.     A  kívánt  könyveket  is  megveszem  számodra. 

Pénzt  most  a  Kisfaludy-szoborra  nem  kell  küldenetek 
talán  augusztusig.  Az  első  harmad  kikerül,  sőt  még  marad 
is  a  takarékpénztárba  teendő. 

Isten  veled,  kedves  sógor ;  Klárit  ezernyi-ezerszer  csó- 
kolom, barátinkat  üdvözlöm  s  vagyok  hű  barátod 

Deák  Ferencz. 


-^i^ 


/   ^    1^  ^ 


W" 


258 


^M 


1859.  ToLDY  Ferekcznek. 

TOLDY  FERENCZNEK. 

[ö6]  Pesten,  február  19-én  1859. 

Kedves  barátom!  Elküldötte  gróf  Széchenyi  János  az 
árúba  bocsátott  pesti  házának  tervét.  E  terv  inkább  má- 
zolás, mint  rajz,  s  aligha  valami  ügyetlen  kömíveslegény 
nem  készítette ;  de  már  abból  is,  mit  e  terv  után  ítélhetek, 
úgy  látom,  hogy  az  egész  ház  igen  rosszul  van  felosztva, 
és  valószínííleg  a  mi  czéljainknak  mostani  állapotában 
egy  pillanatig  sem  felelhetne  meg,  idomítása  pedig  csak  a 
legszükségesebbekre  szorítkozva  is,  igen  sok  költséget  igé- 
nyelne, mert  a  főfalakon  kivűl  majd  minden  falat  újra  kellene 
építeni.  És  kivált  ha  fedele  sem  jó,  akkor  épen  meg 
nem  bírjuk  a  vételt  és  kiigazítást.  —  Az  én  kedvem  e 
háztól  csakugyan  igen  elment.  Azonban  csak  bővebb 
vizsgálat  után  lehet  majd  hozzá  szólani. 

Általküldöm  néked  a  terveket,  tartsd  azokat  magadnál, 

s  annak  idejében  add  oda  DessewíFynek.  Isten  áldjon!   hű 

barátod  '  t^   .     t^ 

Deák  Ferencz. 

Jegyzet.  A  Széchenyi  János  gróf  házát  —  úgy  látszik  —  az 
Akadémia  czéljaira  kívánták  ekkor  megszerezni,  s  Deákhoz,  mint  az 
igazgatóság  egyik  tagjához  így  került  e  ház  terve,  melyet  ö  gr. 
Dessewffy  Emilnek  kíván  elküldetni,  a  ki  később  az  Akadémia 
mostani  palotáját  építtette. 

PÜLSZKY  FERENCZNEK. 

[97]  Pesten,  márczius  16-án  1859. 

Kedves  Barátom!  Szíves,  kedélyes  verseidet  örömmel 
olvastam.  Pegazusod  derék  angol  telivér;  szárnya  ugyan 
nincsen,  de  lépése  jó,  ügetése  nem  rázós,  s  azt  hiszem,  ha 
megszorítod,  száguldani  is  derekasan  tud.  Én,  mint  egykor, 
úgy  mo.st  is  csak  gyalog  járok ;  megbocsátasz,  hogy  ver- 
seidre szívélyesen,  de  prózában  felelek. 

Nem  tudom  a  költészet-e  vagy  komoly  tanulmányaid, 
különösen  a  szanszkrit  nyelvészet,  megfosztottak  minden 
divinatiói  tehetségedtől;  azt  legalább  sehogy  sem  találtad 
el,  hogy  én  veled  s  reád  soha  sem  gondoltam.  A  Nostra- 
damus  nevet  vagy  jogtalanul  bitorlottad,  vagy  most  nem 
vagy  már  arra  méltó,  ha  csak  így  tudsz  divinálni. 

Toldyval  magam  szólottam,  ő  azt  mondotta  nekem, 
hogy  nyelvészeti  értekezésedet  csak  február  9-én  kapta 
meg.  Szabály  szerint  ki  kellett  azt  adni  három  nyelvészeti 
tudósnak  véleményezés  végett,  és  pedig  mindeniknek  külön. 
Ezek  véleményét  akarta  bevárni,  hogy  neked  egyúttal  az 
eredményt  is  megírhassa.  Már  két  nyelvészeti  tag  átnézte 
értekezésedet  s  ezek  kedvező  véleményt  adtak,  most  a 
harmadiknál  van,  így  tehát  értekezésedet  mindenesetre 
fel  fog.ja  venni  az  Akadémia.  —  Toldy  maga  is  ír  neked, 
mint    nekem     ígérte,     még     ma.      Ennyit     megbízásodra. 

Most  még  pár  neheztelő  szót,  nem  azért,  mi  leveledben 
van,  hanem  azért,  mi  abból  kimaradott.  Ez  pedig  kedves 
nődnek  s  gyermekeidnek  mintléte.  —  Azt  gondolod,  hogy 
annyi  szíves  emléket,  örömek  és  aggodalmak  emlékét,  s  a 
régi,  szíves  barátságot  tíz  év  annyira  elhomályosította 
közöttünk,  hogy  egészséged  és  tieidnek  egészsége,  sorsod 
s  állapotod  részletei  előttem  már  érdektelenek  s  én  beérem 
azzal,  ha  Toldyról  és  Hunfalvyról,  kiket  minden  nap 
láthatok,  s  a  szanszkrit  nyelvről,  melyet  nem  értek  s  India 
bölcseiről,  kiket  nem  ismerek.  írsz  nekem?  Hiszem,  ha 
prózában  írtál  volna,  ezek  bizonyosan  ki  nem  maradnak 
leveledből,  de  Pegazusod  még  csak  kordán  jár,  körben  fut 
s  minden  kitérés  nehezére  esnék;  azonban  jó  lett  volna 
verseidet  cum  notis  küldened,  nem  magyarázatul,  hanem 
kiegészítésképen. 

Én  tehát  mint  prozaicus  nem  követem  példádat  s  írok 
magamról  is,  másokról  is. 

Én,  barátom,  vénülök.  A  vénülésnek  valóságos  és 
képzelt  betegeskedései  környeznek.  Jószágomat  eladtam 
vitalitium  mellett  gróf  Széchenyi  Istvánnénak,  szerény 
jövedelmemből  egyszerűen  élek,  hét  hónapig  Pesten,  a 
nyarat  és  ősznek  első  felét  Zalában  s  néha  egyik,  néha 
másik  fürdőben  töltöm  —  nőtlenül. 

Klauzál,  mint  tudod,  nős;  egy  fia,  egy  leánya,  Kis-Té- 
tényben  derék  szőleje  és  kertje  van,  nagy  borász,  kertész, 
egészen  ennek  él  és  családjának,  kis  gyermekét  gyakran 
maga  szoptatja  (természetesen,  nem  a  maga  tejévelj.  Egész- 

sége    nem    rosszabb,   mint   volt,   sőt  jobb    mint  1848-ban, 
azonban  most  is  sokat  szenved  vértolulásban. 

Eötvös  gyermekeit  neveli,  ír  és  az  Akadémiánál  elnököl. 
Pesten  lakik,  sokat  panaszolkodik  májbajairól,  gyermekei 
derékek,  (4  gyermeke  van). 

Trefort  is  itt  telelt  Pesten,  keveset  ír,  de  sokat  pana- 
szolkodik gazdasági  bajok  miatt. 

Gróf  Széchenyi  Istvánnak  egészsége  helyreállott,  de  ő 
még  az  intézetet  nem  hagyta  el. 

Kemény  fülig  elmeríílt  a  hírlap-szerkesztésben  és 
regényírásban ;  szórakozott  mint  volt,  és  kedélyes,  mint  volt. 

Csengery  gyenge  egészsége  mellett  is  igen  munkás.  A 
Budapesti  Szemle,  melyet  ő  szerkeszt,  sok  méltánylással 
fogadtatik. 

Pár  hét  előtt  temettük  el  szegény  Irinyi  Józsit;  a 
férfiúkor  virágában  halt  el  rövid  betegség  után,  hihetőleg  or- 
vosának ügyetlensége  miatt.  Általában  rendkívül  sajnáltuk 
halálát,  jó  ember  volt  s  most  különösen  komoly  tanulmá- 
nyokra adván  magát,  jeles  és  hasznos  írót  vártunk  belőle. 

Lukács  Móricz  is  egy  időre  felhagyott  szokott  kóbor- 
lásaival s  legalább  a  telet  itt  töltötte.  Egészsége  nem  erős 
ugyan,  de  jobb,  mint  volt. 

Ezek  régi  barátaink  közül,  kik  legalább  az  évnek  egy^ 
részét  itt   töltik;  a  távoliakról   magunk   is  keveset  tudunk. 

Isten  veled,  kedves  Ferim,  kedves  nődnek  mondj  igen 
szíves  tiszteletet  nevemben,  gyermekeidet  csókold  helyettem. 
Ölellek!  hü   barátod  Deák  Ferencz. 

Jegyztt.  Pulszky  nyelvészeti  értekezése  érdekében  Toldy  Ferenczet 
és  Hunfalvy  Pált  kereste  föl  először,  de  ezek  semmi  választ  sem  ad- 
tak levelére  s  ekkor,  mint  Pulszky  írja:  »olyan  ex  ponto  distychonos 
epistolában*  fordult  Deákhoz  »azon  meggyőződésben,  hogy  hexa- 
meterekben és  pentameterekben  még  a  policzia  sem  talál  semmi 
gyanúst. «  E  versre  tesz  czélzást  Deák,  levelének  elején.  S  mint  a 
levélben  írja,  Toldyt  azonnal  fölkereste  a  következő  rövid  levéllel : 
Tisztelt  barátom!  Tegnap  vettem  Pulszky  levelét,  melyben  ő  nékem 
azt  írja,  hogy  küldött  Önnek  egy  nyelvészeti  értekezést,  már  régen, 
s  mind  eddig  semmi  választ  Öntől  nem  kapott.  Legyen  tehát  Ön  szíves 
engem  részletesen  tudósítani,  ha  Ön  megkapta-e  azon  értekezést? 
ha  megkapta,  hol  van  az  jelenleg  ?  mi  történt,  s  mi  fog  történni  az- 
zal'?  mindezekről   én   Önnek  értesítése    szerint    azzonnal    tudósítani 

fogom  Pulszky  urat.  —  Isten  áldja,  igaz  barátja 

Deák  Ferencz. 

TARÁNYI  JÓZSEFNEK. 

[98]  Pesten,  deczember  1-én  1859. 

Kedves  Sógor!  Tegnapelőtt  vettem  november  22-ikí 
szíves  leveledet.  Szívemből  örülök,  hogy  Klári  egészsége 
naponkint  javul.  Vajha  a  téh  hideg  időben  meg  ne  hűtse 
ismét  magát.  Örülök  annak  is,  hogy  a  küldött  ruhadarabok, 
értve  a  bundát  és  az  otthonkát,  kalapot  és  topánkákat, 
tetszésére  voltak.  Ügy  látom,  mind  a  két  otthonkát  meg- 
tartja s  jól  is  teszi,  mert  a  prémes  télen  jó  lesz,  mint 
meleg  ruha,  tavasz  felé  pedig  a  másik  felel  meg  inkább  a 
czélnak,  minthogy  könnyebb.  De  nem  tudom,  leveledben 
minő  ruhakelméket  említesz.   Én  ruhakelmét  nem  küldöttem, 

s  azt  Klári  nem  is  kívánta  küldetni  magának.  írd  meg 
kérlek  szórói-szóra,  mi  van  az  én  levelemben  ruhakelmékről, 
mert  én  azokról  semmit  sem  tudok.  A  mit  én  küldöttem, 
következők:  Egy  női  bunda,  egy  prémes  kis  ködmen,  egy 
könnyebb  otthonka,  egy  téli  kalap,  egy  pár  topánka  és  egy 
szentséghordozó  nagy  kendő  a  nagyoródi  templom  számára, 
s  ezeknek  ára  tett  mindössze  161  forintot  osztrák  értékben, 
én  pedig  által  vettem  tőletek  nem  125  frtot,  mint  leveled- 
ben írod,  hanem  127  frt  50  krt  osztrák  értékben.  Ugyanis 
három  darab  25  forintos  kamatszelvényt,  mi  tenne  75  frtot 
régi  pénzben,  de  abból  a  kifizetéskor,  a  múlt  tavaszszal 
érkezett  rendelet  szerint,  adó  fejében  levonnak  5  perczentet, 
és  így  a  75  frt  régi  pénz  tesz  75  frtot  osztrák  értékben ; 
továbbá  átvettem  50  frtot  régi  pénzben,  ez  tesz  52  frt  50  krt 
új  pénzben,  a  két  összeg  tehát  127  frt  50  krt.  osztrák 
értékben,  mi  levonva  a  kiadott  161  frf  o.  é.  összegből,  ma- 
rad csakugyan  33  frt  50  kr.  osztrák  értékben.  A  Szemléért 
járó  10  frt  szintén  osztrák  érték.  A  Gazdasági  Egyletnek 
tudom,  hogy  nem  vagy  tagja,  s  nagyon  sajnálom  is.  A 
10  frt,  mit  levelemben  említettem,  a  nemesi  pénztárra 
vonatkozik,  de  az  is  csak  a  jövő  évre  jár,  én  csak  elő- 
legesen említettem  meg,  mert  azt  hiszem,  nektek  is  kényel- 
mesebb azt  a  tavaszig  ide  küldeni,  míg  én  itt  leszek,  mint 
azután.  A  gazdasági  fiók-egyletekre  nézve  alighanem  tel- 
jesedik sejtelmem.  Azok,  a  mennyiben  már  működnek  is, 
igen  eredmény  nélküliek,  s  az  által,  hogy  a  pénzt  a  fő- 
Gazdasági    Egylettől  elvonják,    s    a    nemzetnek    amúgy    is 

csekély  anyagi  erejét  elforgácsolják,  inkább  károsak.  Példa 
vagy  ebben  magad  is,  ki  bizonyosan  tagja  volnál  eddig  a 
pesti  Gazdasági  Egyletnek,  ha  fiók  egyletek  nem  volnának, 

A  Kazinczy  alapítványra  küldött  pénzt  megkaptam  s 
általadtam  a  pénztárnoknak,  s  a  nyugtákat,  a  nemesi  pénztár- 
részére külön,  Apor  és  aláírói  részére  külön,  a  többi  alá- 
írók részére  is  külön  megküldöttem  Koppánynak.  A  » Pesti 
NAPLó«-ban.  úgy  hallom,  egy  szó  sem  volt  az  esztergomi 
toasztokból,  mégis  lefoglalták  és  a  szerkesztőt  .  meg- 
perelték. 

Züllieh  maga  is  panaszolkodott  nekem,  hogy  járandó- 
ságából 88  frtot  lehúztak,  illetőleg  tőle  ezen  összegről 
kötelezvényt  vettek,  s  én  nagyon  resteltem,  hogy  ily  módon 
kompromittálva  lettem.  Azt  írod,  hogy  ZüUich  88  frttal 
többet  vett  föl,  mint  a  mennyi  neki  járt  volna;  de  hogy 
kitől  vette  föl  azt  a  83  frtot,  azt  nem  írod,  s  én  a  szá- 
mítást, mit  vele  tettek,  nem  értem. 

Züllichchel  én  megalkudtam  5000  írt  o.  é.  pénzben  s  Ti 
ezen  alkut  helyben  hagytátok. 

A  kialkudott  összegből  Züllieh  fölvett  tőlem: 

a)  A  szerződés  megkötésekor  .     1700  frt  o.  é.  pénzt 

b)  Néhány  hóval  későbben .      .       600    »    »    »       » 
e)  A  minta  elkészítésekor  .      .     1088    »    »    »       » 

Összesen  a  három  ízben    .     8888  frtot  o.  é.  pénzben. 

Maradott  tehát  a  szerződésileg  kialkudott  5000  frlból 
még  1667  frt  o.  é.  pénz  utolsó  rátára,  mit  a  szobor  föl- 
állításakor kellett  neki  kifizetnünk. 

Május  hóban  ö  engem  megkért,  hogy  ezen  utolsó  rátát 
is  adjam  ki  neki,  mert  attól  tart,  hogy  a  háborús  viszonyok 
közt  naponként  csökkenvén  a  papiros  pénz  becse,  mire  a 
szobrot  felállítja,  a  neki  járó  1667  frt  alig  fog  valamit  érni. 
Én  ezen  kérelmét  megtagadtam,  mert  a  szerződéstől  el  nem 
állhattam.  De  más  részről  méltányolván  aggodalmát,  vele 
abban  egyeztem  meg,  hogy  a  nálam  heverő  1667  frt  o.  é. 
pénzen  aranyakat  vásárlók,  mert  nekem  és  Nektek  mind- 
egy, az  az  összeg  banknótában  hever-e  nálam  vagy  aranyok- 
ban. E  szerint  tehát  biztos  lehet,  hogy  ő  a  szobor  felállítása- 
kor nem  fog  kevesebb  valóságos  értékű  pénzt  kapni,  mint 
a  neki  járó  utolsó  rátát,  1667  frtot  a  mai  napon  [való] 
értékben.  Ellenben  ő  is  kötelezze  magát,  hogy  azon  esetre, 
ha  az  arany  ára  alább  szállana  s  így  azon  aranyösszeg, 
mit  az  1667  forinton  vásárlók,  a  szobor  felállításakor  nem 
érne  is  1667  frtot,  ő  a  különbségért  kárpótlást  nem  követel. 
Ebben  ö  is  megegyezett,  s  mi  ezt  írásba  tettük.  Az  1667  frt 
bankvalután,  mi  1750  frtot  tett  osztrák  értékben,  384  darab 
aranyat  vásároltam. 

Ez  a  884  darab  arany  hevert  nálam ;  ezt  utalványoz- 
tam Züllichnek,  mert  teljes  mértékben  őt  illette.  Miért 
kellett  tehát  tőle  88  frtot  levonni,  el  nem  gondolhatom. 
Lehet,  hogy  azok,  kik  vele  számot  vetettek,  abban  hibáztak, 
hogy  az  utolsó  rátát,  vagy  is  a  384  aranyat  1750  frtnak 
számították,  s  elfelejtették,  hogy  ez  új  pénz,  s  ó  pénznek 
vették,  pedig  azon  1750  frt  új  pénz  épen  csak  1667  frtot 
tesz  ó  pénzben.    De  bármiben  is  volt  a  dolog,  azt  még  is 

várhattam,  hogy  mivel  én  szerződtem  Züllichchel,  én  fizettem 
őt,  az  én  írásom,  mit  én  adtam  neki  a  884  aranyról,  s 
mit  ő  elő  is  mutatott,  s  az  én  utalványom  respektáltassék, 
s  ha  én  tévedtem  volna,  a  dolog  velem  közöltessék,  mielőtt 
a  levonás  által  az  én  írásom  s  én  magam  kompromittálva 
legyek. 

Igaz,  hogy  kötelezvényét  Züllichnek  visszaajándékoz- 
tátok, de  ha  az  én  számításom  igaz,  akkor  ez  nem  aján- 
dékozás volt,  hanem  igazságos  visszaadása  annak,  mit  tőle 
jogtalanul  kicsikartak,  s  én  minden  esetre  kompromittálva 
vagyok.  Megfordult  eszemben  az  Is,  hogy  talán  Züllich 
kivülem  mástól  vett  fel  pénzt,  de  ezt  alig  tartom  lehetőnek, 
mert  ki  adott  volna  néki  az  én  tudtom  nélkül?  És  Züllich 
ezt  maga  is  tagadja.  írtam  e  tárgyban  Koppánynak  is,  fel- 
világosítást kérve  tőle. 

A  kehidai  telekkönyv  nálam  nincs,  nem  is  tudom,  hol 
van.  Emlékezetem  ha  nem  csal,  én  azt  néked  adtam  át, 
nem  az  elenchus  melletti  csomóban,  hanem  külön  a  map- 
pával együtt;  ha  te  nem  találod,  én  nem  szolgálhatok  vele. 

Leveleimnek  kurtaságán  meg  ne  ütközz.  Érdekes  tár- 
gyaim rendszerint  nincsenek,  az  üres  fecsegést  nem 
szeretem.  Közérdekű  dolgokat  a  hírlapokból  olvashatod. 
Mit  a  hírlapok  meg  nem  írnak,  azt  én,  ha  tudnám  is, 
postán  bizonyosan  meg  nem  írnám.  Útczai  hírek  érdek- 
telenek vagy  bizonytalanok,  én  pedig  nem  akarom,  hogy 
újságaim  oly  hírbe  jöjjenek,  mint  egykor  Sellyei  Elek  kő- 
szegi újságai.  Most  sem  tudok  semmi  érdekest  írni,  ha  csak 

azt  nem  találod  fontosnak,  hogy  Inkey  Ádám  hetek  óta  itt 
van  s  kaszinói  tag  lett. 

Isten  veled!  Klárit  ezerszer  csókolom.  Ölel  hű  barátod 

Deák  Ferencz. 

PULSZKY  FERENCZNEK. 

[»!>]  ,  Pest.  márczius  6-án  1860. 

Kedves  Barátom !  Elvonúltságban,  gond  és  munka  között 
folynak,  mint  írod,  napjaid ;  de  adott  Isten  örömeket  is  kedves 
nődben,  ki  neked  csakugyan  a  Mindenható  legnagyobb  ál- 
dása; —  gyermekeidben,  kik  annyi  szép  reményekre  jogo- 
sítanak, s  a  tudományok  tág  mezején,  melyet  művelni  kedvet 
és  tehetséget  is  adott  neked  a  sors. 

Hendkivüli  érdekkel  és  mély  részvéttel  olvastam,  miket 
gyermekeidről  írsz:  ámbár  szorgalmuk  és  haladásuk  igen 
megörvendeztetett  ugyan,  de  nem  lepett  meg;  mert  a  ti 
gyermekeitektől  kevesebbet  nem  vártam. 

Nincs  elegendő  értéked,  mint  említed,  hogy  gyermekeid 
mellett  nevelőt  tarthass,  magad  és  nőd  tanítjátok  és  nevelitek 
őket.  Barátom,  ez  a  hiány,  úgy  hiszem,  gyermekeitekre  való- 
ságos áldás,  mert  jobb  kezekbe  nem  juthattak  volna.  Tu- 
dom én  azt,  hogy  a  legfényesebb  körülmények  közölt  is 
magatok  vezettétek  volna  gyermekeitek  nevelését,  de  még 

is  jobb  így ;  mert  a  nevelés  egyöntetű,  melybe  semmi  idegen 
kéz  zavarólag  vagy  változtatólag  nem  avatkozik. 

Szívemből  örülök  Lajos*)  gyermekeinek  tanulásbani 
kitűnő  haladásán  is;  már  kis  korukban  gyaníttatták,  hogy 
jeles  tehetségek  fejlődhetnek  bennök,  s  akkor,  hanem  csa- 
lódtam, a  kisebbik  élénkebb  észnek  mutatkozott,  mint  a 
nagyobbik. 

írod,  hogy  Lajos  megőszült.  Ezt  barátom,  annyi  baj 
s  viszontagság  után  csakugyan  nem  csodálom.  Ö  pár  évvel ^ 
úgy  hiszem,  idősebb  mint  én,  pedig  én  fölöttem  sem  ment 
el  az  idő  nyom  nélkül ;  sőt  Eötvös  Pepi  is,  ki  pedig  tíz  évvel 
iQabb,  mint  én,  már  sok  nyomait  mutatja  a  közelgető  vénű- 
lésnek. 

Wenkheim  Béla  elvonultan  él  falun,  csak  néha  rándul 
fel  néhány  napra  Pestre ;  gazdálkodik,  néha  vadász ;  nagyon 
kezd  ő  is  őszülni.  Samut  **)  pár  éve  már  nem  láttam,  falun 
van  folyvást;  azt  hiszem,  kevesebbet  szomjazik.  A  Darda- 
nell  ***)  Palotán  lakik  (Pest  mellett),  néha  berándul  fél  napra. 
Modorában  most  is  a  régi,  kedélye  is  tűrhető;  elvonultan 
él  ő  is,  őtet  gyakran  látom.  —  Szalay  Laczi,  kit  elfelejtettem 
említeni,  derék  históriáján  dolgozik  szorgalommal.  Az  aka- 
démiai nagygyűlésen  két  nagy  jutalmat  nyert,  egyiket  a  jog- 
tudományi osztályból  a  Statusférjiak  és  szónokok  könyvéért, 


*)  Kossuthot  érti. 
**)  Valószínűleg  Bónis  Samuról  van  szó. 
***)  Beniczky  Lajos. 

a  másikat  a  históriai  osztályból  —  magyar  históriájáért. 
ö  rajta  kevésbbé  látszik  a  kor,  mint  Eötvös  Pepin,  kedélye 
is  higgadt,  mint  volt,  de  elég  derűit;  sokszor  vagyok  vele. 

Én  is  fürdőbe  készülök  e  nyáron.  Május  második  felé- 
ben elhagyom  Pestet  s  talán  június  végével  megyek  vala- 
melyik fürdőbe.  Még  teljes  bizonyossággal  nem  tudom,  hová, 
de  valószínűleg  Marienbadba. 

Értem  ugyan  s  fel  tudom  fogni,  hogy  a  gyermek  sok 
gond  mellett  sok  örömet  is  szerezhet  szülőjének,  de  azért 
még  sem  bántam  meg,  hogy  Klauzál  példáját  nem  követtem, 
s  ötven  éves  koromban  meg  nem  házasodtam.  Ötven  éven 
túl  sok  éveket  már  nem  Ígérhet  magának  senki ;  pedig  nyo- 
masztónak hiszem  azon  aggodalmat,  hogy  neveletlen  kisded 
gyermekeket  kell  hátrahagyni,  kidobva,  úgy  szólván,  a  világba, 
bizonytalan  sorsnak.  Mennyire  illenék  hat  gyermek  ölembe, 
nem  tudom,  de  szeretem,  hogy  nincsen  benne. 

Isten  veled,  barátom !  Nődnek  mondd  meg  legőszintébb, 

legszívesebb  tiszteletemet;  üdvözöld  barátainkat  és  szeresd 

igaz  barátodat 

Deákot. 


Jegyzet.  Pulszky  Ferencz  e  levélhez  a  következő  felvilágosítást 
csatolja:  »Más  úton  tudtam  meg,  hogy  az  Akadémia  elnöksége  és 
titkársága  nagy  zavarba  jött  értekezésem  által;  szégyelte  ki  nem  adni, 
-de  nem  merte  nevemet  az  értekezések  közt  kinyomatni,  azért  be- 
szorította az  Új  Magyar  MúzEUM-ba,  melyet  úgy  sem  olvasott  senki, 
s  melyben  a  megjelenő  czikkek  meglehetősen  el  voltak  temetve,  mint 
Lubóczi  P.  Ferencz  művét.  A  magyar  nyelvészet  azóta  egészen  más 
irányban  indult  meg,  mely  némi  ellentétben  áll  az  általam  követett 
ind  rendszerrel,  e  szerint  értekezésem   tökéletesen  ismeretlen  mara- 

dott  s  különösen  az  újabb  nemzedék,  mely  nyelvészettel  foglalkozik, 
egyáltalában  nem  tud  róla  semmit. «  —  Pulszky  ez  értekezést  az  Ele- 
tem És  KOROM  czímű  művében  újra  lenyomatta.  Látszik,  bogy  a  nyel- 
vészet legújabb  vívmányait  föl  nem  használhatta.  A  magyar  gyö- 
köknek a  szanszkrittal  való  összehasonlítása  ma  már  nem  nyelvész 
előtt  is  túlhaladott  álláspont.  —  A  mi  Deák  levelének  keltét  illeti, 
azt  Pulszky  Eletem  és  korom  czímü  művében  1859.  márczius  6-áról 
látjuk  keltezve,  mi,  a  körülményeket  összevetve,  nyilván  tévedés.  Ha 
Pulszkynak  elsó'  levelére  írt  válasz  1859.  márcz.  16-án  kelt :  második 
levelére  adott  válaszát  nem  keltezhette  Deák  ugyanazon  év,  ugyan- 
azon hónap  6-áról.  Itt  vagy  a  hónapban,  vagy  az  évben  lehet  téve- 
dés, de  a  tévedés  nyilvánvaló.  Valószínű,  hogy  nem  1859.  hanem 
1860.  márczius  6-án  kelt  e  második  levél  s  azért  a  sorrendbe  ide 
is  osztottuk. 

[100] 


Pesten,  április  9-én  1860. 


Tisztelt  barátom!  Azon  súlyos  csapást,  mely  e  hazát 
érte,  úgy  hiszem,  a  magyar  Akadémia  legfájdalmasabban  érzi. 

Szükségesnek  látnám,  hogy  az  Akadémia  tagjai,  kik 
ott  vannak,  ma  még  rendkívüli  ülésbe,  vagy  tanácskoz- 
mányba  összejőjenek,  s  a  temetésre,  mely  Döblingben  szer- 
dán délben,  Nagy-Czenken  pedig  csütörtökön  délután  fog 
végbe  menni,  tagjai  közül  néhányat  kiküldjön. 

Legyen  tehát  szíves  Ön  a  tagokat  ma  esti  7  órára 
összehívni,  miután  az  elnökök  távol  vannak,  vagy  Ön  nevé- 
ben, vagy  ha  igazgató   vagy  tiszteleti  tag  neve   szükséges 

az  összehívásra,    az    én    nevemben.     Isten   áldja,    tisztelő 
barátja  Deák  Ferencz. 

Jegyzet.  Széchenyi  István  halálakor  [1860.  ápr.  8.]  az  egész 
ország  érezte  a  súlyos  csapást  s  ez  alkalommal  az  Akadémia  is  rend- 
kívüli gyűlésre  gyűlt  össze,  mint  e  levél  mutatja,  Deák  kezdeménye- 
zéséből. 

TOLDY  FERENCZNEK. 

[101]  Pest,  május  17-én  1860. 

Tisztelt  barátom !  Kisfaludy  Sándornak  Füreden  állított 
emlékszobra  június  11-én  fog  lelepleztetni.  Ezen  ünnepélyre 
a  zalai  bizottmány  a  Magyar  Tud.  Akadémiát  is  meghívja. 

A  meghívó  levelet  hozzám  küldöttek,  s  én  azt  ide  zárva 
Önhöz  küldöm  azon  kéréssel,  legyen  szíves  azt  mielőbb 
báró  Eötvösnek  kezéhez  juttatni,  s  a  legközelebbi  gyűlésen 
felvétetni. 

Azon  esetre,  ha  a  gyűlésen  jelen  nem  lehetnék,  ne 
nevezzenek  engem  az  Akadémia  küldöttségéhez,  mert  én 
semmi  esetre  sem  fogok  az  ünnepélyen  jelen  lenni. 

Isten  áldja!  teljes  tisztelettel  igaz  barátja 

Deák  Ferencz. 

'  SCITOVSZKY  JÁNOS  ESZTERGOMI  PRÍMÁSNAK. 

[102]  Pesten,  deczember  3-án  1860. 

Főmagasságú  Bibornok,  Herczeg  Primás  és  Érsek,  Ke- 
gyelmes Uram !  Mély  tisztelettel  mondok  köszönetet  Emi- 
nentiád  kegyes  meghívásáért;  de  sajnálattal  kell  kijelen- 
tenem, hogy  a  kegyes  meghívást  el  nem  fogadhatom,  s  az 
esztergomi  értekezletben  részt  nem  vehetek. 

Fogadja  Eminentiád  kegyesen  mély  tiszteletem  kijelen- 
tését, melylyel  vagyok  Eminentiádnak  alázatos  szolgája 

Deák  Ferencz. 

Jegyzet.  Scitovszky  a  fejedelemtől  értesítést  kapott,  hogy  a  leg- 
közelebbi országgyűlés  összehívási  formáját  illetőleg  Esztergomba 
értekezletet  hívjon  össze  oly  férfiakból,  kik  »állásiik  és  közszolgála- 
taik, értelem  és  közbizalom  által  kitűnnek. «  A  primás  ez  alkalomból 
Deákot  is  iparkodott  megnyerni  az  értekezletre,  mi  azonban  —  mint 
a  föntebbi  levél  mulatja,  melyet  Deák  a  hozzá  intézett  felszólításra 
írt  válaszúi,    —   nem  sikerűit. 

B.  VAY  MIKLÓSNAK. 

[103]  Pest,  deczember  23-án  1860. 

Tisztelt  barátom !  Kötelességemnek  tartom  ö  Felsége 
parancsának  engedelmeskedni,  s  ha  valami  közbe  nem  jön, 
értem  egészségem  tetemes  változását,  szerdán  este  Bécsben 

leszek.     Isten  áldjon!  tisztelő  barátod 

Deák  Ferencz. 

Jegyzet.  Deák  Vay  Miklósnak,  az  akkori  kanczelláruak  e  rövid 
levelet  a  következő  felszólítására  írta:  Igen  tisztelt  barátom!  Nem 
hivatalos  modorban  ugyan,  mégis  legfelsőbb  megbízásból  kérlek  meg 
azon  szívességre,  miszerint  jönnél  föl  e  napokban  ide  Bécsbe  ö  Fel- 
ségéhez, ki  végtelenül  óhajtana  az  országgyűlés  határidejének  kitűzése 
előtt  értekezni  Véled;  ha  netalán  ünnep  másod  napján  lehetne 
Hozzád  szerencsénk,  csütörtökre  bejelentenélek  a  Felségnél,  s  vajha 
aztán  nekünk  is  szentelnél  még  egy  napocskát !  Állandó  régi,  őszinte 
tisztelettel  híved  ^j 

VAY. 

TARÁNYI  JÓZSEFNEK. 

[10*]  Pesten,  deczember  Hü-án  1860. 

Kedves  Sógor !  Szíves  leveledet  néhány  nap  előtt  vettem. 
Te  nékem  boldog  ünneplést  kívánsz,  s  én  Néked  boldog  új 
évet  kívánok,"  békességet,  boldogságot  s  hazánknak  jobb 
sorsot. 

Mennyire  nem  ismered  Te  is  hazánk  jelen  helyzetét, 
mutatja  levelednek  utolsó  sora,  melyben  azt  mondod,  hogy 
az  én  kezemben  van  hazánk  állapota.  Hidd  el  nekem,  egy 
ember,  bárki  legyen  az,  csak  igen  keveset  tehet  a  dolgok 
jobbra  fordításában,  s  kivált  a  jelen  viszonyok  között 
minden  munka,  minden  törekvés  egy  véletlen  eseten,  egy 
kóborló  s  néha  üres  híren,  egy  könnyelműleg  költött  s 
terjesztett  hazugságon  megtörik.  A  legtisztább  szándék  erőt- 
len a  magasra  fokozott  izgatottságot  akár  csillapítani,  akár 
czélra  vezetni.  Vak  esettől  függ  minden,  mert  mindenütt 
bizalmatlanság,  s  a  kit  más  nem  ámít,  maga  ámítja  magát. 

Helyzetünket  határozottan  s  részletesen  sem  magunk, 
sem  elleneink  nem  ismerhetik,  azért  még  csak  hozzávető- 
leg sem  képes  megjósolni  senki,  a  mi  a  legközelebbi  pilla- 
natban bekö vétkezhetik.  És  épen  azért  a  legnagyobb  óvatos- 
sággal kell  minden  dologban  eljárnunk,  hogy  ne  tehessünk 
magunknak  szemrehányást  egykor  könnyelműség,  meg- 
gondolatlanság tekintetében,  és  ez  ennyi  szenvedés  után, 
ennyi  ingerültség  közepette  rendkivűl  nehéz  dolog. 

Én,  kinek  hitét  az  emberekben,  reményét  a  jövőben 
a  kor  és  az  események  megingatták,  nem  bírnék,  ha  akar- 
nék is,  eldöntő  szerepet  vinni ;  én  a  múlt  idők  maradványa 
vagyok,  s  egy  új  nemzedék  és  annyi  új  elem  nem  ismernek, 
és  én  nem  ismerem  őket.  A  ki  a  hont,  mint  Te  írod,  meg- 
menteni reményli,  annak  ismernie  kell  a  helyzetet  és  az 
embereket,  tisztán  kell  látni,  s  én  e  zavarában  a  bajok- 
nak, reményeknek,  vágyaknak  és  számításoknak  nem  látok 
tisztán. 

Még  azoknak  is,  kik  valamely  határozott  kérdésben 
véleményemet  tudakolják,  csak  óvatosságot  és  higgadtságot 
tanácsolhatok,  és  annyit  merek  mondani,  hogy  dolgainkat 
nem  lehet  a  régi  mértékkel  mérni,  hanem  gondos  vigyázattal 
párosult  szilárdság  most  inkább  szükséges,  mint  bármikor 
volt. 

Te  is  egy  kérdést  vetsz  föl  leveledben,  és  ez  Muraköz 
állapota.  Én  azt  hiszem,  hogy  Muraközt  Magyarország  és 
Zala-vármegye  bizonyosan  vissza  fogja  kapni.  Reményünk 
van,  hogy  a  visszacsatolás  még  az  ország  gyűlése  előtt  meg- 

történik ;  de  ha  ezt  —  nem  tudom,  minő  kímélésével  a 
horvátoknak  —  a  hatalom  az  ország  gyűlésére  halasztaná 
is,  akkor  bizonyosan  meg  fog  történni. 

Az  a  kérdés  tehát,  mit  csináljon  ez  esetben  Zala-vár- 
megye? Hogy  a  megye  tehessen  valamit,  mindenekelőtt 
szükséges,  hogy  létezzék.  Addig  pedig,  míg  szervezve  nincs 
a  megye,  nem  létezik,  nem  szólhat,  nem  cselekedhetik. 

Azt  mondani,  hogy  mivel  Zala-vármegyének  egy  részé 
ogtalanúl  elvették  s  visszaadni  nem  akarják,  a  megye  nem 
szervezi  magát,  nem  tartom  gyakorlatilag  is  helyesnek.^  Ha 
valaki  jószágodnak  valamely  részét  erőszakosan  elfoglalná 
s  visszaadni  nem  akarná,  mondanád-e  Te  azt:  hogy  mind- 
addig, míg  ellenfeled  az  elfoglalt  birtokot  vissza  nem  adja, 
Te  a  többi  jószágodat  sem  fogod  instruálni  ?  Hiszen  ez  által 
nem  ellenfeledet  büntetnéd,  hanem  csak  önmagadnak  árta- 
nál. Minő  igazság,  méltányosság  van  abban,  hogy  mivel 
Zalától  15  □  mfldet  s  60  ezer  lakost  jogtalanul  elszakasz- 
tottak, a  többi  85  [H  mfldön  lakó  200,000  embernek  se 
legyen  szabad  alkotmányos  szerkezete,  maradjon  tovább 
is  német  rendszer  alatt,  vagy  legyen  anarchiának  kitéve? 
Gondoljátok-e,  hogy  e  lépés  által  a  bánt  ijesztitek  meg, 
vagy  a  fejedelmet  kényszerítitek  Muraköz  visszaadására? 

Higyjétek  el,  az  a  körülmény,  hogy  Ti  nem  szervezitek 
a  megyét,  nem  volna  elegendő  akár  a  horvátokat,  akár  a 
fejedelmet  más  politikára  bírni,  ha  egyéb  okok  ezt  nem 
eszközlenék.  Valóban  nem  jó  az  anarchia  lehetőségével  ját- 
szani, mert  hamar  nyakára  nő  az  embernek. 

Küszöbön  van  az  országgyűlés  is,  ha  Zala-szervezve 
nem  lesz,  köveleket  nem  küldhet  s  azon  egyetlen  egy  esz- 
közt, mitől  még  a  nemzet  reményei  valamelyet,  értem  az 
ország  gyűlését,  nem  fogja  fölhasználni  a  czél  elérésére,  ha- 
nem várja,  míg  a  többi  megyék  képviselői  visszaszerzik 
neki  azt,  minek  visszaszerzésére  nem  tett  egyebet,  hanem 
otthon  duzzogott  sükeretlenűl,  s  várt,  a  helyett,  hogy  mint 
hatóság  élt,  fölszólalt  s  cselekedett  volna,  megyei  gyűlésből 
fölírás  által,  országgyűlésen  fölszólalás  által. 

Tudom,  hogy  némelyek  bizonyos  formákat  emlegetnek 
s  azt  mondják,  Muraköz  nélkül  Zala-megye  nem  egész, 
nem  szervezheti  magát,  azaz  nem  létezhet  mint  törvény- 
hatóság, nem  működhetik  nem  élhet.  Ezt  én  nem  tartom. 
Midőn  a  török  ellenség  bírta  a  megye  egy  részét,  a  többi 
része  élt,  működött  s  iparkodott  legalább  ott,  hol  gátolva 
nem  volt  működésében,  teljesíteni  kötelességét.  Vagy  talán 
az,  hogy  nem  a  török,  hanem  a  horvát  tartja  erőszakkal 
vissza  az  elfoglalt  részt,  inkább  lehetetlenné  teszi  a  többi- 
nek életbeléptetését?  Mit  mondanánk,  ha  a  horvát  megyék, 
melyektől  oly  régen  elszakasztották  a  határőrséget,  vagy  a 
székelyek,  kik  között  előbb  szintén  határőrök  voltak,  azt 
mondották  volna,  hogy  ők,  míg  az  elszakasztott  határőr- 
ségeket vissza  nem  kapják,  nem  akarnak  tenni,  nem  akar- 
nak rendezni  semmit,  uralkodjék  fölöttük  is  a  német  kénye 
szerint?  Bizonyosan  vétkesítettük  volna  őket  e  visszás 
daczolásért. 

Legyetek  meggyőződve,  hogy  Zalának  200,000  magyar 

lakosa  óhajtja  ugyan  Muraköz  visszacsatolását  buzgón  és 
ingadozás  nélkül;  de  hogy  azért,  mert  az  még  vissza  nem 
csatoltatott,  ők  tovább  is  német  modorban  kormányoztassa- 
nak, vagy  épen  anarchiára  jussanak,  azt  bizonyosan  nem 
óhajtja.  A  nem  szervezéssel  nem  cselekesztek  a  népnek  és 
a  nemzetnek  érdekében.  Ha  valaki  daczczal  akar  czélt  érni, 
s  azt  mondja  ellenfelének :  míg  vissza  nem  adod  nékem,  a 
mit  jogtalanul  elfoglaltál,  én  sem  teszem  meg  azt,  a  mit  te 
kívánsz,  ezt  értem.  De  azt  mondani,  hogy  míg  te  vissza 
nem  adod,  a  mi  az  enyém  volt  s  engem  illetne,  én  a  még 
birtokomban  maradottal  sem  gondolok,  vigye  az  ördög  azt 
is,  —  már  ezt  ily  komoly   ügyben  nem  helyeslem. 

Hiszen  ha  minden  apró  formaságokat  szorosan  latol- 
gatott volna  az  ország,  akkor  egy  megye  sem  alakúit  volna. 
De  az  ország  nagyobb  része  azt  hitte,  nem  lehet  jogalapúi 
elfogadni  a  diplomát,  de  a  tért  el  kell  foglalni,  a  hol  lehet, 
s  ezen  elfoglalt  pontokról  tovább  haladva,  visszanyerni 
igyekezni  az  egészet.  E  részben,  úgy  hiszem,  az  ország 
helyesen  cselekedett. 

Tudom  én,  hogy  Zalának  szervezése  Muraköz  nélkül 
némi  nehézséggel  jár,  de  sokkal  több  bajt  okoz  a  nem 
szervezés.  Meg  lehet  a  bizottsági  tagokat  és  a  tisztviselőket 
is  választani  a  megye  megmaradott  részeire ;  de  Muraközre 
nézve  nem  választanék  tisztviselőket  és  bizottsági  tagokat 
a  visszacsatolásig,  nehogy  az  ő  befolyásuk  nélkül  válasz- 
tassanak az  ő  tisztviselőik.  Majd  ha  visszakapcsoltatnak, 
ezt  az  ő  befolyásukkal  lehetne  pótolni. 

Ismétlem  azonban,  nem  tartom  valószínűtlennek,  hogy 
Muraköz  rövid  idő  alatt  vissza  is  adatik.  De  ha  nem  adat- 
nék is  vissza  az  országgyűléséig,  a  megyét  mégis  szervezni 
kell,  hogy  éljen,  létezzék,  működhessék. 

Hosszúra  terjedett  levelem,  pedig  csak  kérdésedre  felelek. 

Más  tárgyakról  nem  írok,  mert  tudod,  én  rossz  levél- 
író vagyok. 

Isten  veled!  Üdvözöld  szívesen  testvéredet,  a  kis  Ferkót 
csókolom.  Üdvözlöm ■  barátinkat  egytől  egyig;  levelemet,  a 
kinek  akarod,  meg  is  mutathatod.  Isten  áldjon !  hű  barátod 

Deák  Feuencz. 

TARÁNYI  JÓZSEFNEK. 

[105]  Pesten,  január  9-én  1861. 

Kedves  Sógor!  Úgy  látszik,  az  emberi  természetnek 
kiválólag  tulajdona  az,  hogy  szereti  magát  fényes  álmokban 
ringatni.  Megereszti  képzelődése  tarka  szárnyait,  s  minden 
kis  körülményt,  minden  jelentéktelen  eseményt  ábrándjainak 
felfokozására  használ  fel.  Ez  magában  igen  szép,  igen 
kellemes.  Csak  a  kiábrándulás  azután  oly  igen  kellemetlen, 
sőt  néha  veszélyes  ne  volna.  De  kijlönösen  az  élet  komoly 
viszonyaiban,  melyek  gyakran  száraz,  higgadt  számítástól 
függnek,  nagy  bajt,  nagy   kárt  okozhat  az  ily  ábrándozás. 

Ti  most,  miután  mozgékonyabb,  élénkebb  napokat  élünk, 
felizgatva  reményekre,  azon  csekély  jelentőségű  körülmény- 
ből, hogy  a  császár  engem  és  b.  Eötvöst  Bécsbe  felrendelt, 
Isten  tudja  minő  tarka  ábrándokat  szőttetek  magatoknak, 
s  azt  gondoljátok,  minden  jól  van,  minden  megvan,  mit 
óhajtottunk. 

Sajnálom,  hogy  kénytelen  vagyok  szép  álmaitokat  a 
rideg  valóság  hü  képével  eloszlatni:  de  politikában,  kivált 
korosabb  embereknek,  nem  való  az  álmodozás,  azoknak 
ébren  kell  lenni. 

írtam  múltkori  levelemben,  hogy  arra  nézve,  mi  való- 
színűleg történni  fog,  épen  annyit  tudtam,  midőn  Bécsből 
visszajöttem,  mint  midőn  oda  mentem.  És  ez  engem  leg- 
kevésbbé  sem  lepett  meg,  mert  meg  voltam  győződve,  hogy 
a  császár  nem  azért  rendelt  fel  minket,  hogy  nekünk  el- 
mondhassa, Ö  mit  akar  cselekedni,  hanem  egyedül  azért, 
hogy  tőlünk  is  megkérdezze,  mi  hazánkban  némely  egyes 
tárgyakra  nézve  a  vélemény.  Azon  rövid  fél  óra,  mit  nála 
töltöttem,  elgondolhatod,  mennyire  csekély  lett  volna  mind 
azon  tárgyaknak  fejtegetésére,  miket  Ti  magatokban  kép- 
zeltek. Elmondom  kivonatát  azoknak,  mikről  a  császár 
szólott,  s  abból  megítélheted,  mennyire  tévedtek,  midőn  e 
beszélgetésnek  némi  jelentőséget  tulajdoníttok.  Szólott  ő 
fölsége  az  országgyűlésről  s  elmondá,  hogy  ő  azt  minél 
előbb  össze  fogja  hívni,  s  kérdezett,  ha  a  választások  jól 
fognak-e  kiütni?  Szólott  ö  fölsége  a  Vojvodina  visszakap- 
csolásáról és  arról,  hogy  a  magyar  ország  gyűlésének  a  szer- 

bek  kívánatait  méltányolni  kell,  s  nem  jó  volna  őket  elta- 
szítani. Szólva  arról,  hogy  ő  nemcsak  Magyarország  királya, 
hanem  a  többi  tartományok  fejedelme  is  lévén,  azok  érdekeit 
sem  mellőzheti,  mondotta,  hogy  óvatosságot  és  méltánylást 
vár  azon  kérdések  megoldásában,  mik  az  egész  birodalommal 
közösek,  minő  a  pénzügy  és  hadügy,  melyek  megoldása 
legtöbb  nehézséggel  jár;  mondotta,  hogy  nem  tudja,  miért 
nem  akarnak  a  magyarok  a  közös  ügyekre  közös  birodalmi 
tanácsot,  vagy  birodalmi  országgyűlést.  Ezekről  szólott  a 
császár,  ezekre  feleltem  én  röviden. 

Ezekből  láthatod,  hogy  miniszterségről,  vagy  miniszté- 
riumnak az  ország  gyűlése  előtti  alakításáról  szó  sem  volt. 
De  a  kinek  tiszta  fogalma  van  a  felelős  minisztériumról, 
nem  is  tarthatja  lehetőnek  alakítását  a  koronázás  előtt. 
Hiszen  a  minisztériumnak  biztos  alap  kell,  oly  alap,  melyet 
fejedelem  és  nemzet,  mint  tettleg  fennállót,  elfogad  s  elismer. 
Ilyen  alap  nálunk  jelenleg  még  tettleg  nem  létezik.  Mi  az 
1848-diki  törvényeket  egész  terjedelmökben  kívánjuk  alapúi 
tekintetni.  Ö  felsége  sok  részben  közelít  ugyan  azokhoz, 
de  némely  részben  azokat  módosíttatni  kívánja.  Hol  azon 
ember,  ki  a  végleges  megállapodás  előtt  felelős  miniszteri 
tárczát  merne  elfogadni?  Az  alapot  még  csak  a  jövő  ország 
gyűlésének  kell  teremteni,  megszilárdítani. 

Egyébiránt  meggyőződésem,  hogy  Magyarország  kéte- 
sebb helyzetben  még  nem  volt.  mint  jelenleg.  Még  akkor 
is,  ha  minden  oldalról  legjobb  szándékot  teszünk  fel,  ha 
sem  ott  fenn  absolutisticus  czélok.  sem  itt  alant  forradalmi 

túlfeszített  remények  nem  léteznének  is,  négy  fontos  kér- 
désnek czélszerü  megoldását  majdnem  a  lehetetlenséggel 
határosnak  tartom. 

Egyik  s  talán  legnehezebb  a  pénzügy.  Az  óriási  ter- 
heket, akár  együtt  kezeljük  azokat,  akár  megosztjuk,  nem 
leszünk  képesek  elbírni.  Ha  ma  felosztanák  közöttünk  az 
államadósságokat,  reánk  aránylag  a  kedvezőbb  esetben  is 
olyan  osztalék  jutna,  melynek  kamatjai,  a  hadsereg  arányos 
részének  ellátása,  a  közigazgatás  költségei,  a  jelenleg  fenn- 
álló fölötte  terhes  direct  és  indirect  adók  (jsszegéböl  ki  nem 
kerülne,  hanem  azon  adók  tetemes  emelését  igényelné,  a 
mit  senki  nem  akarhat,  nem  javasolhat.  Az  adósságokból 
pedig  ki  nem  fogunk  bújhatni,  még  akkor  sem,  ha  a  biro- 
dalomtól elszakadnánk,  mert  azok  legnagyobb  része,  talán 
másfél  ezer  millió,  a  külföldön  van,  a  külhatalmasságok 
pedig  el  nem  néznék,  hogy  az  ö  alattvalóik  másfél  ezer 
millió  forintot  elveszítsenek,  mint  el  nem  nézték  akkor, 
mikor  Belgium  Hollandtól  elszakadott,  hanem  az  adósságok- 
ból nagy  részt  Belgiumra  róttak,  mely  azt  mai  napig  is 
fizeti. 

Másik  fontos  kérdés  a  hadügy.  Sem  a  császár,  sem 
a  német  státusféríiak,  sem  a  hadsereg  bele  nem  fognak 
abba  egyezni,  hogy  a  hadsereg  kétfelé  szakíttassék,  s  inkább 
készek  lesznek  az  extremumra. 

Harmadik  nehéz  kérdés  a  nem  magyar  nemzetiségek, 
melyek  teljesíthetetlen  követelésekkel  lépnek  fel ;  horvát, 
rácz,  oláh,  mindenik   külön  álló  politikai  nemzetnek   akar 

tekintetni,  s  oly  igényekkel  áll  elő,  miknek  teljesítése  az 
országot  feldarabolná,  Magyarországot  megszüntetné  s  leg- 
feljebb egy  új  szövetségi  államot  hozna  létre,  melyben  a 
magyar  faj  az  ország  k()zepén  természetes  védhető  határok 
nélkül  csak  töredéket  képezne. 

A  negyedik  nehéz  kérdés  az,  miként  intéztessenek  és 
vezettessenek  a  birodalomnak  oly  közös  ügyei,  miket  szét- 
választani lehetetlen,  mint  például  a  külügy,  mert  hiszen 
egy  birodalomnak  két  külügyminisztere,  két  külpoUtikája 
nem  lehet  a  kereskedelmi  ügy  kül vonatkozásaiban,  és  több 
mások. 

Ezen  óriási  nehézségű  kérdéseket,  szemben  a  Velenczét 
fenyegető  háborúval,  szemben  az  izgatottsággal,  túlfeszített 
reményekkel,  az  ausztriai  birodalom  zilált  állapotával,  meg- 
oldani alighanem  politikai  lehetetlenség.  Nem  egyes  ember, 
nem  politikai  párt,  csak  az  isteni  hatalom  mindenhatósága 
képes  ezekből  bennünket  kisegíteni. 

Könnyű  ily  helyzetben  azt  mondani,  nem  kell  engedni, 
majd  engednek.  De  ki  enged?  Akármily  engedékenyek 
lesznek  is,  pénzt  az  által  teremteni  nem  lehet. 

Sokan  azt  hiszik,  megszűnt  a  tizenkét  évi  absolutis- 
mus,  alkotmányosság  lépett  helyébe,  most  már  jól  fog  menni 
minden.  De  barátom,  az  a  tizenkét  évi  absolutismus  meg- 
rontotta az  állam  organikus  életének  minden  műszereit, 
elköltötte  három  vagy  talán  több  következő  generátiónak 
jövedelmét,  kizsarolta  az  életerőt,  földhöz  verte  az  ipart 
és  kereskedést.     Most  már  az  alkotmányosság   sem  képes 

az  utófájdalmakat  elhárítani,  az  elvesztett  erőt  visszaterem- 
teni. A  súlyos  betegség  meg  van  törve,  de  az  elerőtlenedett 
organismus  képes  lesz-e  mindazon  kóranyagot,  mi  még  hátra 
maradott,  leküzdeni? 

Kérdezed,  mi  vár  tehát  reánk?  Azt  a  jó  Isten  tudja, 
ember  még  valószínűleg  sem  képes  meg,jósolni.  Könnyen, 
igen  könnyen  meglehet,  bomladozása,  szétmállása  Magyar- 
országnak is,  a  birodalomnak  is. 

Azon  honpolgár,  ki  e  nehéz  helyzetben  a  negatio  terén 
túl  is  akar  tekinteni  s  nem  elégszik  meg  azzal,  hogy  egyik 
vagy  másik  törvényre  hivatkozik,  hanem  tettleg  is  meg 
akarná  menteni  a  hazát,  valóban  kénytelen  megvallani, 
hogy  még  önmagának  sincsen  határozott  véleménye  a 
» miként «  iránt.  És  hogyan  hasson  az  ember  másokra, 
hogyan  mutasson  útra,  mikor  maga  sem  lát  utat,  mi  e 
bajok  tömkelegéből  kivezessen? 

Sok  nehéz  időt  értem  már,  nehezet  a  hazára,  nehezet 
az  egyesek  politikai  állására.  De  még  nem  értem  időt,  mely- 
ben nyiltan,  bátran  s  belső  megnyugvással  ne  mertem  volna 
szembe  nézni  a  bekövetkezhető  eseményekkel,  azon  meg- 
nyugvással, hogy  tudom,  értem  s  érzem,  mi  az  én  polgári 
kötelességem  minden  egyes  esetben,  mit  teljesíteni  fogok,  — 
az  eredmény  Isten  kezében  van.  De  most  kábul  a  fejem 
elszorul  mellem,  ha  szembe  nézek  a  lehetőségek  azon 
chaosával,  mi  előttünk  áll.  s  miből  egy  elhibázott  lépés 
végveszélybe  viszi  a  hazát.  Engedni  a  kiegyenlítés  kedvéért 

épen  oly  kárhozatos  lehet,  mint  szoros  ragaszkodással  törésre- 
juttatni a  dolgot. 

Azt  írod,  az  ország  reám  néz,  tőlem  vár.  Szerencsét- 
lenség az  országra  is,  reám  is,  ha  ez  így  van,  mert  a  baj 
súlyosabb,  semhogy  én  vagy  más  abból  megmenthetné  a 
hazát,  és  én  magam  is  szívesen  mennék  azon  ember  után, 
ki  erre  némi  valószínűséggel  kecsegtető  utat  tudna  mutatni. 

De  nem  írok  e  tárgyról  bővebben,  mélyebben  [belej 
nem  ereszkedem.  Köteteket  lehetne  összeírni,  s  az  egésznek 
vége  mégis  csak  annak  bizonyítgatása  volna,  hogy  én  nem 
tudok  tanácsolni,  segítem.  Ezekből  is,  úgy  hiszem,  érteni 
fogod,  ha  nem  az  egész  helyzet  mibenlétét  is.  de  legalább 
annyit,  hogy  vulkán  fölött  ábrándozunk  s  mulatjuk  magunkat 
rózsa-álmok  viruló  képeivel. 

E  napokban  voltak  nálam  Pest  városának  küldött] ei^ 
felszólítva,  hogy  nyilatkozzam,  ha  ők  képviselőnek  meg- 
választanak, elfogadom-e  a  választást?  Én  legörömestebb 
azt  feleltem  volna,  hogy  semmiféle  nyilvános  állást  el  nem 
fogadok,  még  a  képviselőit  sem.  És  mindamellett,  hogy 
mély  megtiszteltetésnek  veszem  a  nemzet  bizalmát,  mely- 
nek azonban  megfelelni  nem  leszek  képes,  mindamellett^ 
hogy  tudom,  miszerint  minden  bajokat,  mik  így  is,  úgy  is 
be  fognának  következni,  nékem  s  az  én  távollétemnek  tulaj- 
donítanának sokan,  ha  a  képviselőséget  el  nem  vállalnám 
mégis  talán  tagadólag  válaszoltam  volna;  de  azon  körííl- 
mény  határozott  nálam,  hogy  könnyen  fordulhatnak  úgy 
a  dolgok,  miszerint  a  képviselői  állás  személyes  veszélylyel 

is  járhat,  ez  elől  pedig  kivonni  magát  ily  nehéz  időkben 
gyávaság  volna.  Kénytelen  voltam  tehát  azt  felelni,  hogy 
genis  köszönöm  a  bizalmat,  s  azt  elvállalom. 

Zalából  örömestebb  lettem  volna  képviselő,  mert  szülő- 
földem, pohtikai  életem  bölcsője,  legszentebb  visszaemlékezé- 
seim színhelye ;  de  azt  nem  mondhattam,  hogy  Zala  részéről 
bárki  által  már  fel  vagyok  szólítva  s  már  szavamat  adtam, 
s  így  az  első  felszólítót  vissza  nem  utasíthattam  megbántás 
nélkül.  Hiszem,  hogy  talán  Zalában  is  megválasztottak  volna, 
de  a  bizalom  felszólítására  tagadólag  felelni  nem  voltam 
jogosítva. 

Muraközt  én  előhoztam  a  császárnak,  de  ő  semmi 
határozott  feleletet  nem  adott.  Azonban  úgy  hiszem,  a 
visszacsatolás  megtörténik.  Batthyány,  úgy  hallom,  gyűlést 
hirdet  Zalában. 

Isten  veled,  kedves  sógor!  már  sokat  firkáltam,  kezem 
fáradt,  fejem  fáj.  Levelemet  ne  mutogasd  mindenkinek; 
aggodalmaimat  sokan  nem  értenék,  s  minek  elijeszteni  azokat, 
kik  örömestebb  nézik  a  dolgot  rózsaszínben.  Barátimat 
szívesen  üdvözöld  nevemben,  hű  barátod 

Deák  Ferencz. 

Jegyzet.  Deák  e  rendkívül  fontos  levelet  a  királylyal  való  első 
találkozása  után  írta.  Egészen  másnak  képzelte  —  így  szólott  Vay 
Miklós  báróhoz  —  a  császárt.  Van  esze  és  szíve.  Meglepte,  hogy 
mennyire  alaposan  ismeri  az  ügyeket  s  mily  lelkiismeretességgel 
tárgyalja  azokat.  Ö  felsége  Vay  Miklós  báróhoz  Deák  Ferenczről  így 
nyilatkozott :  Ez  azután  a  tetőtől  talpig  becsületes,  erős  meggyőződésű 

ember.  És  milyen  a  logikája!  Csakhogy  sokat  tart  kivihetőnek,  a  mi 
alig  leküzdhető  akadályokba  ütközik. 

DÖRY  FANNINAK,  KERESZTLEÁNYÁNAK. 

[106]  Pesten,  áprihs  20-án  1861. 

Kedves  leányom!  Beteg  vagyok  s  lelkem  telve  aggo- 
dalmakkal közügyeink  miatt.  Oly  igen  jól  esnék  veled, 
kedves  leányom,  hosszú  levélben  beszélgetni  sorsod,  jöven- 
dőd fölött.  Jól  esnék  gondolatimat  e  nyomasztó  helyzet 
keserűségeitől  elvonva,  más  tárgyra  fordítani  s  épen  azon 
tárgyra,  mely  engem  oly  igen  érdekel,  a  te  boldogságodra. 

De  hidd  el,  leányom,  nem  vagyok  képes  ezt  tenni, 
nem  az  idő  hiánya  miatt,  mert  egy  pár  órát  csak  tudnék 
időmből  kiszakasztani ;  hanem  azért,  mert  nincs  elegendő 
nyugalom  keblemben,  s  a  mély  aggodalom  folyvást  azon  tárgv- 
hoz  köti  minden   gondolatomat,  mi  ez  aggodalmat  okozza. 

Csak  röviden  tehát,  de  szívemből  s  a  részvét  legmele- 
gebb érzetével  felelek  bizalmas  kérdésedre.  Ha  szereted 
Laczit,  ha  gondolod,  hogy  anyagi  állástok  olyan  lesz,  mi 
biztosít  a  szükség  ellen,  helyesen  fogsz  cselekedni,  ha  őt 
vissza  nem  utasítod. 

Nem  értem  a  szerelem  rohamas  indulatát,  hanem  azon 
szíves,  meleg  érzelmet,  mely  tiszteleten,  becsűlésen  alapúi 
s  azon  hitet,   hogy  ha  sorsodat  az  övével   összekötöd,  be- 

csűletes,  hü  kezekbe  tetted  le  jövendődet.  Nehéz  körül- 
mény, hogy  Laczinak  sok  gyermeke  van  s  ez  gondjaidat 
rendkívül  szaporítja.  De  a  gondok  nem  ölik  meg  az  élet 
boldogságát,  csak  a  csalódások,  a  bánat  s  az  elhagyatottság 
keserű  érzete  az,  mi  a  lelket  elöli  s  a  boldogságot  feldúlja. 

Elhagyottság,  édes  leányom,  keserű  állapot,  mely  a 
korral  nem  fogy,  de  súlyosbodik.  Ha  nincs,  kit  az  ember 
szívéből  szeressen,  vagy  legalább  nincs  közelében ;  ha  nincs, 
kinek  életét,  munkásságát,  érzelmeit  szentelje,  ha  nincs 
életczélja,  rideg  az  élet,  megdermed  a  szív,  s  a  gond,  mit 
megosztani  nem  lehet,  kétszeresen  súlyos. 

Én  Laczit  tökéletesen  nem  ismerem,  mert  annyit  nem 
voltam  vele,  hogy  teljesen  ismerhetném,  de  mit  róla  tudok, 
az  csak  becsületére  válik.  Ismétlem  tehát,  ha  szeretheted, 
ne  utasítsd  vissza. 

De  ismét  kopognak  ajtómon,  pedig  reggel  hat  órakor 
írom  e  sorokat  s  hihetőleg  nem  kellemes  az,  a  mit  hallani 
fogok.  Zárom  tehát  e  levelet.  Isten  áldását  kívánom  reád, 
kedves  édes   leányom!   Szeresd   téged    igazán    szerető  ke- 


resztatvádat 


Deákot. 


Jegyzet.  A  keresztleány  tanácsért  fordult  Deákhoz,  midőn  kezét 
megkérte  Oszterhuber  László,  ki  özvegy  ember  s  négy  kis  gyermek 
atyja  volt.  E  rendkivűl  jellemző  levél  Deák  magánéletére  is  vet 
némi  világot  abban  a  sorokban,  a  melyekben  az  elhagyottságról  em- 
lékezik. 

TÖRÖK  JÁNOSNAK. 

[107]  Pesten,  május  15-én  1861. 

Barátom!  E  napokban  az  ide  zárt  levelet  kaptam, 
íróját  nem  ismerem.  Átküldőm  önnek  a  levelet  és  az 
ahhoz  csatolt  értekezést,  hogy  a  levél  írójának  kívánságát 
teljesítsem.  Öntől  függ,  akarja-e  az  értekezést  közölni. 
Nekem  erre  nézve  véleményem  nincsen,  mert  időm  sem  volt 
az  értekezést  gondosabb  figyelemmel  átolvasni,  de  annyit 
látok,  hogy  tartalma  nagy  részben  Szalaynak  legújabb 
munkájában  is  benn  foglaltatik. 

Ha  tehát  Ön  annak  közlését  nem  látja  czél-  vagy 
időszerűnek,  akkor  azon  szívességre  kérem,  küldje  az  ere- 
deti értekezést  az  írónak  vissza  s  írja  meg  néki,  hogy  érte- 
kezését nem  közölheti,  legalább  engem  ment  meg,  hogy 
írjak  néki,  pedig  én  a  levéhrásra  rendkívül  rest  vagyok. 
Isten  áldja  ^^j^^ 

Jegyzet.  Deákot  eíféle  közvetítésre  gyakran  fölkérték.  Török 
ekkor  a  Pesti  HiRNÖK-öt  szerkesztette  s  a  szóban  forgó  értekezést 
ide  szánta  Deák. 

TEKINTETES  ROTTENBILLER  LIPÓT  ÜRNAK, 

PESTVÁROSA   FŐPOLGÁRMESTERÉNEK. 

[i<Í8]  Pesten,  július  10-én  1861. 

Tisztelt  főpolgármester  úr!  Azon  szíves  felszólításra, 
melyet  Ön  arczképemnek  kőnyomat  vagy  fényképezés  általi 

közzététele  iránt  többek  nevében  hozzám  intézett,  van 
szerencsém  kijelenteni,  miszerint  én  a  pestvárosi  árvaházra 
ruházom  ezennel  azon  jogot,  hogy  arczképemet  lefestethesse, 
rajzoltathassa,  kőnyomat  és  fényképezés  által  a  hány  pél- 
dányban akarja  közzététethesse,  a  képeket  árúitathassa, 
azok  árát  megszabhassa,  és  az  eladásból  bevett  összeget 
az  intézet  javára  fordíthassa.  E  czélból  kész  vagyok  az 
intézet  által  kijelölt  művésznek,  ha  szükséges  leend,  több- 
ször is  ülni  s  Ígérem,  hogy  az  említett  intézeten  kívül  soha 
senkinek  jogot  nem  adok,  hogy  arczképemet  lefestethesse, 
közzététethesse,  árúihassa.  És  e  jogot  semmi  időhatárhoz 
nem  kívánom  kötni,  hanem  az  arróli  rendelkezést  teljesen, 
tökéletesen  az  intézetnek  adom  át.  Legyen  szíves  Ön  e 
nyilatkozatomat  az  intézet  elöljáróival  tudatni,  s  a  szerint 
intézkedni,  hogy  az  esetre,  ha  ajánlatomat  az  intézet  elfo- 
gadja, a  vállalat  az  árvaháznak  minél  jövedelmezőbb  legyen. 
Fogadja  Ön  őszinte  tiszteletem  kijelentését,  melylyel  vagyok 
alázatos  szolgája  ^^^  P^^^^^^ 

NEDECZKY  IDÁNAK. 

[109]  PuszTA-SzENT-LÁszLÓ,  Szeptember  24-én  1861. 

Kedves  komámasszony,  húgom  és  keresztleányom! 
Még  ezen  hónapnak  utolsó  vagy  a  jövő  hónapnak  első 
napjaiban  Pestre   akarok  rándulni   néhány  napra,  s  vagy 


290 


1861.  B.  Kemény  Zsigmondhoz. 

menet  vagy  jövet,  ha  csak  lehet,  elrándulok  hozzád.  Ne 
jöjj  tehát  addig,  hanem  várj  be  otthon,  és  szívesen  láss, 
azt  megmondom,  mert  ha  el  akarsz  kergetni,  mint  néhány 
év  előtt  a  háztól,  akkor  sem  fogok  tőled  eltávozni.  Isten 
áldjon !  Sándort  és  a  gyermekeket  csókolom,  édes  anyjok- 
nak  majd  talán  csak  személyesen  adom  át  a  csókokat. 
Isten  veled!  szerető  bátyád,  keresztatyád  és  komád 

Deák  Ferencz. 

Megbocsáss,  hogy  a  » Nagyságos «  czím  helyett  csak 
» Nemzetes*  czímet  írtam  a  levél  borítékára,  de  az  alszolga- 
bírónak  alkotmányszerüleg  csak  a  Nemzetes  czím  kom- 
petái, és  így  a  nejének  is,  én  pedig  alkotmányos  ember 
vagyok. 

B.  KF:MÉNY  ZSIGMONDHOZ. 

[110]  Puszta-Szent-Lászlón,  október  19-én  1861. 

Kedves  barátom!  Örömmel  olvastam  azon  sorokat, 
miket  b.  Eötvös  felszólalása  folytán  az  »  Anyák  heti  lapja «- 
ról  a  »  Pesti  Napló  «-ban  írtatok. 

Nézetem  szerint  is  hézagot  tölt  be  ezen  lap  irodal- 
munkban, s  mind  irányára,  mint  tartalmára  nézve  valóban 
Jíözhasznú  s  meleg  részvétre  érdemes. 

Egy  év  óta  irodalmunkban  is  előtérbe  lépett  a  politika. 

És  ezt  nem  csodálom. 

De  fölötte  sajnálnám,  ha  más  fontos  és  közérdekíí 
vállalatokat  a  térről  leszorítana. 

Sok  szellemi  szüksége  van  a  nemzetnek,  mit  kizárólag 
politikai  tartalmú  irodalom  nem  képes  kielégíteni. 

Sőt  a  politikai  képzettség  is  csak  úgy  alapos,  ha  tudo- 
mányos műveltségben  gyökerezik. 

Mindaz,  mi  a  tudományos  műveltséget  előmozdítja, 
annyira  fontos  a  nemzetre  nézve,  hogy  az  ezek  iránti  rész- 
vétlenség csak  fonák  egyoldalúságnak  lehet  eredménye,  s 
kétségtelenül  vétek  a  haza  ellen. 

A  legsúlyosabb  körülmények  között  sem  kétkedtem 
honunk  szebb  jövendőjén. 

De  hogy  reményeink  egykor  valósuljanak,  nem  elég 
akarni. 

Tanulnunk  kell  s  művelnünk  a  tudományok  minden 
szakát,  művelnünk  a  népnek  minden  osztályát;  mert  ko- 
runkban csak  azon  nemzetnek  van  biztos  politikai  jöven- 
dője, mely  komolyan  törekszik  az  általános  műveltség  szín- 
vonalára emelkedni  s  azon  előre  haladni. 

Nagy  hiány,  ha  oly  folyóiratok,  minő  a  »  Budapesti 
SzEMLE«,  a  »FiGYELŐ«  a  honfiaknál,  s  az  » Anyák  heti  lapja* 
a  honleányoknál  elegendő  részvétre  nem  találnak. 

Azt  kellene  hinnünk,  hogy  nálunk  csak  a  politika  zaját 
és  külfényét  szeretik,  de  a  fáradsággal  járó  komoly  tanul- 
mányok nem  épen  kedvesek. 

Szent  érzelem  a  honszeretet  s  magasztos  azon  lelke- 
sedés, melylyel  a  honfi  kész  vérét  ontani  a  hazáért. 


...  ^r^. 

De  nemcsak  vérrel  s  nem  mindenkor  vérrel  szolgál- 
hatunk a  hazának. 

A  ki  hazáját  nemcsak  a  lelkesedésnek  fellobbanó  hevé- 
ben, hanem  mindig  igazán  szereti,  törekedni  fog  minden 
úton,  minden  alkalommal  használni  a  hazának. 

Nem  ijed  vissza  a  nehézségektől,  nem  attól,  hogy  csak 
parányi  azon  áldozat,  melyet  ő  hozni  képes;  nem  attól, 
hogy  törekvéseinek  sükere  nem  rögtöni,  sőt  talán  ki  sem 
számítható. 

Tesz,  a  mit  tehet,  s  hogy  utóbb  még  többet  tehessen, 
igyekszik  saját  képességét  is  magasabbra  emelni.  Ezt  pedig 
leginkább  tanulás  és  tanítás  által  lehet  elérni. 

Minden  perez  tehát,  melyet  tanulásra,  minden  fillér, 
mit  a  tudományoknak  s  azok  közlönyeinek  pártolására  for- 
dítunk, egyszersmind  a  haza  oltárára  tett  áldozat. 

Nem  árt,  barátom,  sőt  valóban  szükséges,  hogy  a  sajtó 
útján  felszólaljatok  időnként  e  tárgyban  s  figyelmeztessétek 
a  közönséget,  miszerint-  a  politika  mellett  más  is  megfér, 
más  is  szükséges. 

Ismételt  felszólalástoknak  lesz  végre  sükere ;  mert  annyi 
belátás,  annyi  jó  akarat  van  a  magyarban,  hogy  a  jószán- 
dékú  igaz  szó  előtt  sem  eszét,  sem  keblét  el  nem  zárja. 
Isten  veled!  Igaz  barátod 


Deák  Ferencz. 

KAZINCZY  (GÁBORNAK. 

[111]  Pesten,  márczius  22-én  1862. 

Tisztelt  barátom!  Véleményed  mindig  nagy  súlylyal 
bírt  előttem,  s  midőn  nézeteink  nem  egyezők,  szeretem 
újra  átgondolni  a  dolgot,  mert  sajnálom,  ha  véleményeinket 
egyesíteni  nem  lehet. 

Ily  helyzetben  vagyok  a  Kazinczy- ügyre  nézve.  Te  a 
kegyeletet  ellentétbe  állítod  a  practicummal,  s  a  humanis- 
must,  mint  írod,  mellékes  dolognak  tekinted,  én  pedig 
mindezeket  a  Kazinczy-ügyben  is  egyesíthetőknek  vélem, 
s  azt  hiszem,  hogy  a  kegyeletnek  a  practicum  félretételével 
s  a  humanismus  mellőzésével  megkísérlett  gyakorlása  nem 
volna  valódi  kegyelet. 

Kazinczy  Ferencz,  azon  dicső  munkákon  kivűi,  mik  néki 
a  halhatatlanságot  kivívták,  mit  hagyott  maga  után,  mit  a 
nemzet  hálája  kegyelettel  felkaroljon?  Hagyott  gyermekeket 
s  unokákat  szegény  sorsban,  hagyott  eladósodott  birtokot, 
s  egy  ki  nem  épült  s  már  romladozni  kezdő  házat.  E  tár- 
gyak közííl,  melyik  igényel  a  nemzet  kegyeletére  nézve  el- 
sőbbséget ? 

Te  azt  mondod,  a  lakházat  kell  mindenekelőtt  felépí- 
teni, s  azt  lakatlanul  föntartani,  —  a  birtokot  el  kell 
adni,  s  Kazinczy  gyermekeinek  s  unokáinak  csak  annyiban 
kell  segélyezést  nyújtani,  a  mennyiben  a  továbbra  is  lakat- 
lanul   hagyandó    egész     háznak  felépítésen    s    föntartásán 

felül  marad  még  az  alapítvány  jövedelmeiből  valami.  Egy 
szóval :  Te  előtted  az  egész  háznak  fölépítése  és  föntartása 
a  fő  tekintet,  a  gyermekek  nevelése  és  segélyezése  pedig 
másodrendíí  dolog.  Én  pedig  azt  hiszem,  hogy  a  boldogúlt- 
nak  gyermekei  s  unokái  érdemelnek  mindenekelőtt  tekintetet, 
mert  ezek  az  ő  hagyatékának  nemesebb  része,  ezek  állottak 
legközelebb  szívéhez,  kiknek  neveléseért  ő  maga  is,  ha  élne, 
kész  volna  feláldozni  házát,  birtokát,  egy  szóval  mindenét. 
Ha  azon  segélyezés,  mit  az  alapítvány  ezek  neveléséhez 
adni  képes  leend,  csak  egyet  emel  is  ki  a  középszerűség- 
ből, és  ha  megmenti  őket  a  szellemi  síílyedéstől,  jobban 
meg  lesz  tisztelve  a  boldogúltnak  emléke,  mint  házának 
teljes  fölépítése  által. 

A  nemzet  becsületét  említed,  mely  adakozásaival  nagy- 
szerűen kitett  magáért,  s  lelkünkre  kötöd,  hogy  e  becsületet, 
működésünkkel  el  ne  homályosítsuk.  Tekintsük  a  dolgot  el- 
fogultság nélkül,  s  vizsgáljuk  meg,  melyik  működés  tartja 
fönn  fényesebben  a  nemzet  becsületét?  az  e,  mit  mi  kö- 
vetünk, vagy  az,  mit  Te  tanácsoltál? 

Ha  majd  egykor  azt  mondják  az  utasnak,  vagy  azon 
honfinak,  kit  a  Kazinczy  emléke  iránti  kegyelet  Széphalomra 
vitt:  íme,  itt  ez  Kazinczy  Ferencz  lakháza,  melyet  a  nemzet 
kegyelete  felépített  romjaiból  egészen  azon  alakban,  minőben 
azt  maga  Kazinczy  akarta  felépíteni:  ez  lakatlanul  tartatik 
•fönn  a  dicsőűltnek  emlékére;  azon  szegény  asszony  pedig 
amott,  ki  minden  biztos  jövedelem  nélkül  szükséggel  küzd, 
Kazinczy  Ferencz  leánya,  és  azon  gyermekek,  kik  testileg. 

lelkileg  elhanyagolt  állapotban  sínlenek,  s  édes  anyjok  nem 
bírja  őket  nevelni,  Kazinczy  Ferencz  unokái.  —  A  nemzet 
adakozásából  öszvegyíilt  öszvegnek  nagy  részét  ezen  lakat- 
lan háznak  felépítése  s  föntartása  nyeli  el,  s  kevés  mara- 
dott a  gyermekek  és  unokák  segélyezésére.  —  Kérdezlek: 
fönn  lesz-e  homálytalanúl  tartva  a  nemzet  becsülete? 

Ha  azonban  azt  mondják  azon  honfinak  vagy  utas- 
nak: íme,  itt  állott  Kazinczy  Ferencz  lakháza,  melyet  ő 
maga  kezdett  építeni,  de  az  építést  soha  be  nem  végezte. 
A  ház  már  félig  romban  volt,  midőn  a  nemzet  adakozott 
e  nagy  férfiú  emlékének  megtisztelésére.  Az  egész  terjedel- 
mes házat  nem  lehetett  fölépíteni,  mert  a  boldogúltnak 
gyermekei  s  unokái  nagy  szegénységben  voltak,  s  azoknak 
segélyezésére  és  nevelésére  kellett  a  pénznek  nagy  részét 
fordítani,  míg  a  ház  építése  és  fentartása  az  egybegyűlt 
öszveg  tetemesebb  részét  elnyelte  volna.  De  azon  két 
szoba,  melyben  Kazinczy  lakott,  élt  és  működött,  s  mely 
az  ő  valóságos  sanctuariuma  volt,  íme  belsejében  egész 
régi  alakja  szerint  van  föntartva,  külsejében  csinosan  ala- 
kítva, ez  itt  valóságos  Kazinczy-múzeum.  A  pénznek  nagyobb 
része  pedig  a  boldogult  nagy  férfiú  gyermekeinek  segélyezé- 
sére s  unokáinak  nevelésére  fordíttatik.  —  Kérdezlek:  ho- 
mály borúlna-e  a  nemzet  becsületére?  Sőt  még  az  esetben 
is,  ha  nem  volna  egyéb  választásod,  mint  Kazinczynak 
vagy  lakházát,  vagy  gyermekeit  s  unokáit  pusztulni  engedni: 
melyiket  választanád? 

Külföld    példájára   hivatkozol   s    említed   Schillert    és 

Goethét.  De,  barátom!  azoknál  nem  kellett  a  gyermekeket 
Ínségtől  megmenteni,  azoknak  lakházát  nem  kellett  újra 
felépíteni,  hanem  csak  föntartani.  És  azon  házak  most 
nem  is  lakatlanok,  mint  Te  mondod.  Schiller  házában  az 
emelet,  melyben  ő  lakott,  Goethe  házában  azon  pár  szoba, 
miben  élt,  vannak  külön  föntartva  s  múzeumnak  átalakítva ; 
a  ház  többi  részeit  lakják,  mint  más  házakat.  így  van  ez 
Melanchton  házával  és  Voltaire-éval  is. 

Ezek  nézeteim  e  tárgyban,  miket  úgy  adtam  elő,  mint 
egyéb  aláíró,  vagy  mint  polgára  e  hazának,  mely  büszkén 
nevezi  Kazinczyt  egyik  legnagyobb  fiának.  De  ha  úgy  akarok 
a  dologhoz  szólani,  mint  a  Kazinczy-alapítványt  kezelő 
bizottmány  egyik  tagja,  ki  kell  azt  is  mondanom,  hogy  nem  is 
lehetnék  más  nézetben,  mert  az  aláírók  megbízása  kijelölte 
a  czélt  és  utat,  melyen  járnom  kell. 

Vizsgáljuk,  ki  tett  minket  bizottmányi  tagokká?  és  mi 
czélra  bízott  meg?  Midőn  a  Kazinczy-ünnepélyen  az  alá- 
írás megindíttatott,  az  első  aláírók  kikötötték,  hogy  az 
alapítványt  mi  kezeljük  —  a  későbbi  aláírók  helyben  hagy- 
ták ezt,  vagy  legalább  kifogást  nem  tettek,  s  így  kezelői 
lettünk  az  alapítványnak. 

Kezelésünkben  a  kitűzött  czélt  kellett  szem  előtt  tar- 
tanunk, mire  az  aláírás  történt,  mert  ez  lehetett  csak  az 
aláírók  akarata.  Ez  pedig  az  ívek  fejezetében  van  kimondva 
következő  szavakban: 

»Azon  czélból,  hogy  Kazinczy  Ferencz,  nemzetiségünk 
és  irodalmunk  díszére   és  javára  tett  enyészhetetlen  érde- 

meinek  emléke  maradandó  legyen,  hogy  utódai  közül  azok. 
kik  szegénységgel  küzködnek,  felsegittessenek,  hogy  Szép- 
halom, hol  ő  a  nemzetért  fáradott  és  nyugszik,  idegen 
kéztől  megmentve  biztosíttassék  jövőre  ezen  lehetőség  ellen 
és  íonnálljon,  mint  a  nemzet  hálájának  emléke,  —  aláírtuk.* 

íme  e  sorokban  a  szegény  utódok  felsegélése  ki  van 
emelve  s  első  sorba  téve,  azt  tehát  mi  utolsó  sorba  nem 
tehetjük.  És  én  meg  vagyok  győződve,  ha  ma  kérdez- 
tetnének meg  az  aláírók,  a  gyermekek  nevelését  kíyánják-e 
főkép  tekintetbe  venni,  vagy  a  lakhely  felépítését  bizo- 
nyosan azt  felelnék:  hogy  ha  mind  a  kettőt  teljes  mérték- 
ben el  nem  érhetjük,  a  gyermekek  nevelését  a  ház  teljes 
felépítésének  fel  ne  áldozzuk. 

Nem  szenved  kétséget,  hogy  mindkettőt  teljes  mérték- 
ben megtenni,  legjobb  volna ;  de  fájdalom,  ebben  az  arith- 
metika  áital  vagyunk  korlátolva.  Az  öszves  alapítványnak, 
a  fekvő  jószágért  fizetett  haszonbérrel  együtt,  körülbelül 
2300  frt  a  jövedelme.  Az  egész  háznak  felépítése  a  bekül- 
dött építési  költségvetésben  közel  11,000  frlra  van  számítva, 
és  én  alig  hiszem,  hogy,  tekintve  az  épület  nagyságát,  az 
többe  ne  kerüljön.  Szabadon  álló  falusi  épületnél  a  fen- 
tartási  költségek  ezen  árnak  6''/o-ját  legalább  megkívánnák, 
egyik  esztendőt  a  másikba  véve,  mert  az  épület  nem  örökös, 
és  ha  első  években  kevés  igazítást  igényel  is,  a  későbbi 
évek  költségei  annyival  tetemesebbek. 

Vedd  ehhez  a  házadót  és  ^  biztosítást  a  tüz  ellen,  biz- 
tosan mondhatjuk,  hogy    a    felépítésre    szükséges    tökének 

kamatja  s  a  fentartás  költségei  1400—1500  frtot  évenként 
elnyelnének,  a  fönmaradott  800  frttal  pedig  hogyan  volnánk 
képesek  a  szegény  szűkölködő  Kazinczy-maradékokat  segé- 
lyezni s  a  gyermekeket   nevelni? 

Te  azt  kívántad,  hogy  Toldyt  is  meghívjuk  a  bizott- 
mányhoz ;  de  hiszen  ő  kezdettől  fogva  velünk  tanácskozik 
és  mííködik;  s  mindaz,  miben  eddig  megállapodtunk,  tel- 
jesen és  főképen,  az  ő  véleménye  is,  —  pedig  ezt  magad 
is  kiemelted,  hogy  buzgóbb  tisztelője  Kazinczy  Ferencznek 
nem  lehet,  mint  ő  volt.  Vajha  itt  lehettél  volna  közöttünk, 
e  tárgy  miatt  fölötte  szerettem  volna  véled  beszélni,  de 
hidd  el,  egyébként  is. 

Holnapután  Gábor  napja.  Mit  kívánjak  neked?  hiszen 
minden  jó  kívánatom  egyszersmind  önzés,  A  jó  állandó  egész- 
ség, a  békeség,  a  megelégedés,  mit  neked  kívánok,  nyere- 
ség nekem  is.  Üdvözletemet  tehát  és  buzgó  kívánatimal 
ezen  néhány  szó  foglalja  magában:  »barátom  vagy  a  szó 
legszentebb  értelmében,* 

Isten  áldjon!  Tedd,  ha  lehet,  hogy  még  e  tavaszon 
láthassalak   és  szeresd,  hű  barátodat 

Deák  Ferenczet. 


Jegyzet.  1859-ben  az  absolut  hatalom  ellen  először  föUélekzett 
nemzet  a  Kazinczy-ünnepélyen  adott  hathatós  életjelt  magáról.  Az 
ekkor  tartott  díszlakoma  alkalmával  indítványozta  gr.  DessewíTy 
Emil  a  Kazinczy-alap  létesítését,  a  melynek  kezelésére  bizottság  ala- 
kúit. Az  alapítvány  összesen  49,5.88  frt  96  krt  tett.  —  Kazinczy  G. 
nem  vett  részt  a  bizottság  működésében,  de  véleményét  az  alap  hova 

fordítása  iránt  levélben  fejezte  ki  Deáknak.     E  levélre  íria  válaszúi 
Deák  a  föntebbi  levelet. 

LÓNYAY  MENYHÉRTHEZ, 

MINT  AZ  ORSZÁGOS  GAZDASÁGI  EGYESÜLET  KÖZGAZDÁSZATI  OSZTÁLYÁNAK 

ELNÖKÉHEZ. 

[112]  Pesten,  május  3-án  1862. 

Kedves  Barátom !  Holl  Antal  Károly  úr,  a  bécsi  árverési 
intézetnek  szabadalmazott  alapítója  és  tulajdonosa,  levelet 
küldött  hozzám,  a  melyből  azt  látom,  hogy  ő  velünk  valamit 
akár  végezni  s  talán  kíván  is  tőlünk  valamit;  de  mit,  azt 
nem  értem  elég  világosan. 

Én  e  levelet  minden  mellékleteivel  együtt  ime  ide  zárva 
Hozzád  küldöm,  és  pedig  három  fontos  okból: 

a)  Mert  a  levél  a  közgazdászati  osztály  elnökének  van 
czímezve,  elnökünk  pedig  Te  vagy. 

h)  Mert  Te  ezen  tárgyakhoz  sokkal,  igen  sokkal  jobban 
értesz,  mint  én. 

c)  Mert  Te  fiatal  vagy  és  erőteljes,  karcsú,  mozgékony, 
tevékeny  és  szorgalmas,  én  pedig  vén  vagyok  és  vastag  és 
lusta. 

d)  Mert  Te  szeretsz  gondolkozni  és  dolgozni,  én  pedig 
nem  szeretek,  és  minthogy  rövid  időn  elutazom,  falun  pedig 
sem  írni,  sem  olvasni,  sem  gondolkozni  nem  akarok,  nem 
is  tudnék  Holl  úrnak  illöleg  felelni  javaslatára. 


300 


P      *     W      '      P      *      P      *     > 

1862.  Vachott  Sándornénak, 

íme,  sokkal  jobban  motiváltam  azt,  hogy  HoU  levelét 
miért  küldöm  Hozzád,  mint  a  kormány  motiválta  azt,  hogy 
az  októberi  diploma  és  a  februári  pátens  legyenek  a  magyar 
alkotmány  alaptörvényei.  Megírtam  Holl  úrnak,  hogy  levelét 
Hozzád  küldöttem,  s  megírtam  neki  motívumaimnak  a)  és 
h)  pontjait;  elgondolhatod,  hogy  a  c)  és  d)  pontokat  német 
előtt  tartózkodtam  bevallani. 

Kérlek  tehát,  légy  szíves,  felelj  és  intézkedjél  Hollnak 
és  HoUal  belátásod  szerint.     Isten  Veled!  hü  barátod 

Deák  Ferencz. 

VACHOTT  SÁNDORNÉNAK. 

|ii3]  Pest,  július  19-én  1862. 

Kedves  Mariskám!  Boldogult  b.  Wesselényi  Miklós 
nagyon  szeretett  levelezni.  Gyakran  neheztelt,  hogy  több 
levelét  válasz  nélkül  hagytam  s  néha  e  miatt  keserű  szemre- 
hányásokat tett.  Én  ezen  ismételt  szemrehányásokra  azt 
feleltem,  hogy  valamikor  levelének  tartalma  valamely  positiv 
tárgyra  vonatkozott,  vagy  határozott  választ  igénylett,  vá- 
laszszal  adós  soha  nem  maradtam;  de  azon  barátságos 
levelekre,  mik  csupán  nyájas  csevegést  foglalnak  magokban, 
nem  szólnak  határozott  tárgyról,  nem  foglalnak  magokban 
semmit,  a  mit  már  nem  tudtam,  s  nem  lehetne  azokra 
olyasmit  felelnem,  a  mit  ő  nem  tudott,  nem  fogok  mindég 

felelni,  mert  nem  tudok  mit  felelni.  Végre  abban  állapod- 
tunk meg,  hogy  én  csak  minden  hetedik  levelére  fogok 
felelni,  s  e  megállapodást  meg  is  tartottuk. 

De  mivel  a'  nők  kissé  kényesebbek  s  több  figyelmet 
követelnek,  én  kegyednek  28  perczenttel  többet  ígérek,  mint 
a  miben  Wesselényivel  megállapodtunk,  s  ajánlom,  hogy 
minden  ötödik  levelére  fogok  válaszolni,  magában  értetőd- 
vén, hogy  minden  levelére,  mi  valamely  komoly  ügyről  szól, 
s  tartalmánál  fogva  határozott  választ  igényel,  azonnal 
válaszolok. 

Fontos  okaim  vannak  arra,  hogy  ennél  többet  nem 
ígérhetek,  s  okaim  következők: 

a)  A  nők  rendesen  sok  ügyességgel  bírnak  abban,  hogy 
mind  szóval,  mind  írásban  kedvesen  tudnak  csevegni.  Ezen 
kitűnő  ügyességgel  a  franczia  férfiak  közül  is  sokat  meg- 
áldott a  sors.  De  nékem  ezen  ügyességet  nem  adta  meg 
Isten.  Csevegni,  kivált  levélben,  nem  tudok.  Szükséges, 
hogy  tárgyam  legyen,  én  tárgyat  teremteni  nem  tudok; 
s  én  örömestebb  írok  bármily  komoly  positiv  tárgyban 
íveket,  mint  pár  lapnyi  üres  levelet.  Regényíró  igen  rossz 
lett  volna  belőlem.  Szóval  még  megjárja  a  csevegés,  a  félre- 
értések könnyebben  mellőzhetők,  de  írásban  egy  elhibázott 
pontocska  még  neheztelést  is  okoz  s  nehéz  azt  magyaráz- 
gatni. —  Jobb  tehát  minél  kevesebbet  írni. 

b)  Minden  embernek  van  valami  szenvedélye,  mihez 
ragaszkodik.  Ilyen  szenvedély  nálam  az,  a  mit  úri  társal- 
gásban kényelmességnek  neveznek,  a  mit  a  keresztény  anya- 

szentegyház  a  hét  főbűnök  közé  sorolt,  s  minek  valóságos 
magyar  neve:  restség.  E  szenvedélyem  félszázad  óta  daczol 
mindennel,  magam  akaratával,  mások  neheztelésével.  Sokat 
küzdöttem  ellene  sükeretlenül,  most  már  felhagytam  a  küz- 
déssel, s  azóta  békében  élünk  egymá.ssal.  Azt  csak  nem 
akarhatja  kegyed,  hogy  ismét  háborúba  keveredjem. 

E  két  ok  is,  úgy  hiszem,  elég  lesz  kegyedet  meggyőzni, 
hogy  ajánlatom  sokkal  merészebb  volt,  mint  első  tekintettel 
látszik.  írhatnék  még  több  okokat  is,  de  szenvedélyem,  a 
restség,  már  kétszer  figyelmeztetett  e  levél  írása  alatt,  hogy 
ideje  már  bezárni  e  sorokat,  mert  még  azon  abnormis  hely- 
zetbe jövök,  hogy  levelem  a  negyedik  lapra  is  átterjed,*) 
—  a  mit  a  restség  nékem  csak  komoly  tárgynál  enged  meg. 

Bezárom  tehát  soraimat  szíves  üdvözlettel  kegyedhez 
és  családja  minden  tagjához.  Isten  áldja!  őszinte  tisztelettel, 
igaz   barátja  ^    ^^^^  Ferencz. 


: 


^ 


AZ  ERDÉLYI  HÖLGYEKNEK. 

["«]  Pest,  január  18-án  1868. 

Erdély  tisztelt  Hölgyei!  A  polgári  kötelesség  egyszerű 
teljesítése  nem  adhat  igényt  megkülönböztetésre  vagy  kö- 
szönetre.  Rendkívül   meglepő  vala  tehát  reám  nézve  azon 


*)  Kis  nyolczadrétű  levélpapiros   harmadik   lapjának  vége  felé 
írja  ezt  Deák. 

nagybecsű  emlék,  melylyel  engem,  egyszerű  honpolgárt,  az 
erdélyi  nők  kegyessége  megtisztelt. 

Mélyen  érzem  e  megtiszteltetésnek  nagy  becsét,  de 
érzem  egyszersmind,  hogy  a  hon  javára  irányzott  őszinte 
törekvésem,  melytől  a  kedvező  végeredményt  a  sors  meg- 
tagadta, ily  kitüntetésre  nem  vala  méltó.  Megnyugvást  csak 
azon  hitben  lelek,  hogy  e  kitüntetés  által  Erdélynek  höl- 
gyei buzgó  részvétöket  akarták  kijelenteni  azon  szent  ügy 
iránt,  melyért  sok  másokkal  együtt  én  is  küzdöttem. 

A  női  kebel  gazdag  tárháza  a  kegyeleteknek.  Abban 
minden  nemes  érzelem  tisztább  és  magasztosabb.  S  mi- 
dőn a  legszentebb  érdekek  védelmében  lankadni  kezd  már 
a  férfiak  ereje,  midőn  az  elszánt  akaratot  is  megrendítik 
a  viszontagságok:  akkor  a  nők  lelkesedése  nyújt  ösztönt  a 
kitartásra  s  ez  által  új  erőt  a  küzdelemre. 

Ha  felzaklatott  indulatok,  nehéz  szenvedések,  vagy  az 
önzésnek  hideg  számításai  valaha  képesek  lehetnének  el- 
J"ojtani  honfiaink  kebelében  a  honszeretet  érzelmét,  —  fön- 
tartaná  azt  a  nők  lelkesedése  tisztán  s  önzéstelenűl.  Fé- 
lelem és  csüggedés  nélkül  ápolnák  ők  szívük  mélyében  e 
szent  érzelmet,  felélesztenék  azt  ismét  az  egész  nemzetben 
s  ez  által  újra  életet  adnának  a  hazának. 

Erdélynek  hölgyeit  e  magasztos  érzelmekben  senki  meg 
nem  előzi.  Hűven  ápolták  ők  nemzeti  nyelvünket  akkor 
is,  midőn  az  itt  nálunk  sok  fényes  palotában  már  csak 
vendégnek  tekintetett.  A  családi  élet  csendes  körében 
zaj  nélkül,    de  épen    oly  buzgósággal  működnek  ők  a  hon 

javán,  mint  a  minő  lelkesedéssel  készek,  midőn  kell :  tenni, 
ttírni  s  áldozni  a  hazáért. 

Büszke  vagyok  tehát  azon  nagybecsű  emlékre,  mely- 
lyel  engem  az  erdélyi  nők  megajándékoztak  s  hálás  ér- 
zéssel ismerem  el,  hogy  érdemeim  hiányát  kegyességük 
pótolta. 

Legyen  Méltóságod  hálámnak  tolmácsa  azon  mélyen 
tisztelt  hölgyek  előtt,  kik  engem  e  kitüntetésben  részesítet- 
tek, s  fogadja  őszinte  köszönetemet  azon  kegyességért, 
melylyel  e  megtiszteltetésnek  egyik  eszközlője  volt,  s  azon 
nyájas  sorokért,  melyek  mellett  nékem  a  becses  emlék 
általadatott.  Mély  tisztelettel 

Deák  Ferencz. 


Jegyzet.  1863-ban  több  derék  erdélyi  nő,  köztük  ifj.  b.  Kemény 
Istvánné  és  b.  Szentkereszty  Karolina  stb.  Deákot  egy  szoborművel 
tisztelte  meg  s  szép  levél  kíséretében  küldé  el  azt  neki.  A  szobrot 
átadó  bizottság  elnökéhez  intézte  e  sorokat  Deák.  —  A  szoborcso- 
portozat  talapzatával  együtt  16 — 18  hüvelyknyi  magasságú  s  Alexi 
műve.  Az  egész  allegóriái  képletét  ábrázolja  annak,  hogy  az  ország 
helyeselte  nagy  fia  eljárását,  s  törvényeinek  védelmére  készen  áll. 
A  főalak  Pannoniát  ábrázolja  s  mellette  az  1848-i  törvényekre  mu- 
tató fiú  a  hazafit.  Pannónia  jobb  karjával  Magyarország  és  Er- 
dély egyesűit  czímerével  ékesített  pajzsra  támaszkodva,  kezében 
babérkoszorús  kardot  tart,  mely  azonban  hüvelyében  nyugszik,  balke- 
zét helyeslőleg  a  honfi  vállán  nyugtatja;  helyzete  félig  kelő,  oly  mó- 
don, hogy  ez  állásból  rögtön  talpra  állhat;  testét  művészi  redőzetű 
szűr,  mely  a  közvélemény  .tolmácsa  akar  lenni,  takarja;  derekán 
harcziasságot  jelző  pánczéling  s  kardkötő.  A  mellette  álló  alak  nyu- 
godtan, emelt  fővel  mutat  az  1848-i  törvények  táblájára,  vállát  az 
erő  jelképe,  oroszlánbőr  körzi,  lábainál  nyitott,  de  nem  tört  bilincs 
fekszik.    A  pompás  bronzmű  nyolczszögű  talapzata  történelmi  neve" 

zetességű  ritkaság.  Szt.  István  székesfehérvári  bazilikájából  kiásott 
oszlopdarabból  készült,  melyet  barátjától,  Henszlmann  Imrétó'l,  kapott 
a  művész.  A  talapzatba  metszve  e  sorok  állnak:  »Deák  Ferenci- 
nek —  erdélyi  nők  —  emlékül  186l-re.« 

RÁTH  MÓRNAK. 

[115]  Pesten,  február  3-án  1863. 

T.  cz.  Ráth  Mór  úrnak.  Vörösmarty  Mihály  munkái- 
nak utolsó  kiadása  a  könyvkereskedésekben  mindenütt 
elfogyott,  s  a  közönség  egy  újabb  kiadást  sürget. 

Pest  városának  t.  árvabizottmánya  f.  évi  február  13-ról 
kelt  végzése  által  engem,  mint  a  Vörösmarty-árvák  gyámját 
meghatalmazott,  hogy  az  írt  árvák  javára  édes  atyjok 
munkáinak  kiadhatási  jogát  szerződés  mellett  több  évekre 
is  eladhassam,  s  én  e  meghatalmazásnál  fogva  bátor  vagyok 
Önt  is  bizalommal  felszólítani,  legyen  szíves  nyilatkozni  az 
iránt,  ha  nem  volna-e  hajlandó  Vörösmarty  Mihály  munkái- 
nak kiadhatási  jogát  megvenni? 

A  föltételek,  miket  az  árvák  részéről  kikötök,  követ- 
kezők : 

1.  A  kiadhatási  jog  átadatik  10  évre,  úgy  mindazon- 
által, hogy  az  utolsó  két  évben  a  kiadó  újabb  kiadást  nem 
nyomathat. 

2.  A  kiadó  köteles  leend   Vörösmarty  összes  munkái- 

nak  legalább  egy  teljes  kiadását  egyszerre  közölni,  s  minden 
kiadásnál  a  lehetőségig  hibátlan  nyomásról  gondoskodni. 

3.  A  kiadásnak  irodalmi  elrendezésében,  melyet  Gyulai 
Pál  úr  volt  szíves  elvállalni,  a  kiadó  önhatalmúlag  semmi 
változtatást  nem  tehet. 

4.  A  példányok  számának  s  árának  meghatározása  a 
kiadó  jogához  tartozik. 

Ha  Ön  e  föltételek  mellett  a  kiadási  jogot  megvenni 
kész,  szíveskedjék  ajánlatát  lepecsételve  márczius  18-ig 
hozzám  elküldeni. 

Az  ajánlott  összegnek,  vagyis  vételárnak  mikénti  lefize- 
tésére nézve  kijelentem,  hogy  annak  20*^/0 -ja  a  szerződés 
megkötésekor  vagy  készpénzben,  vagy  30  napi  lejáratú 
váltóban  lefizetendő ;  a  hátralevő  összeg  pedig  teljes  pupil- 
laris  hypotheca  mellett  5%  kamatra  5  évig  a  kiadónál 
maradhat,  s  tőle  függ,  tartozását  vagy  ezen  öt  év  alatt 
részletekben  lefizetni,  vagy  az  öt  év  lefolytával  az  egész 
tartozást  egyszerre  letenni;  magában  értetődvén,  hogy  a 
kamatok  pontos  fizetésének  elmulasztása  esetére  a  tőke 
azonnal  fölmondottnak  tekintetik. 

Mindazon  ajánlatokat,  melyek  márczius  18-ig  az  általam 
fölszóhtott  uraktól  lepecsételve  hozzám  küldetnek,  az  írt 
napon  több  erre  megkérendő  barátim  előtt  fogom  fölbontani, 
s  azzal,  ki  a  legkedvezőbb  ajánlatot  tette,  s  a  teljes  hypo- 
thecát  kimutatja,  a  szerződést  azonnal  megkötöm.  Tisztelettel 

Deák  Ferencz 
a  Vörösmarty-árvák  gyámja. 

Jegyzet.  Vörösmarty  munkáinak  »utolsó«  kiadása  1845-ben  jelent 
meg  tíz  kötetben,  Toldy  Ferencz  által  szerkesztve. 

RÁTH  MÓRNAK. 

[116]  Pest,  márczius  19-én  1863. 

T.  cz.  Ráth  Mór  úrnak.  Múltkori  felszólításom  folytán 
Vörösmarty  Mihály  munkáinak  kiadására  vonatkozó  hat 
rendbeli  ajánlat  küldetett  e  mai  napig  hozzám  lepecsételt 
levelekben. 

Megkértem  b.  Eötvös  József,  b.  Kemény  Zsigmond, 
Toldy  Ferencz,  SzalS,y  László,  Csengery  Antal  és  Gyulai 
Pál  urakat,  hogy  ezen  lepecsételt  ajánlatok  felbontásánál 
jelen  lenni  szíveskedjenek,  s  a  tisztelt  urak  ma  nálam  meg- 
jelenvén, hozzá  fogtunk  a  levelek  fölbontásához. 

Azonban  meglepetve  láttuk,  hogy  az  első  levél,  melyet 
fölbontottunk,  nem  tartalmaz  határozott  összegről  szóló 
ajánlatot,  hanem  azon  általános  nyilatkozatot  foglalja 
magában,  miként  »a  kitíízött  határidőre  több  oldalról  be- 
nyújtandott  más  kiadók  ajánlatai  folytán,  s  a  megajánlott 
összegek  maximumát  kiindulási  pontúi  vévén,  kész  tárgya- 
lásba bocsátkozni,  —  melynek  folytán,  szemmel  tartván 
a  Vörösmarty-árvák  érdekét,  a  mások  által  ígért  legnagyobb 
öszletnél  lehetőségig  nagyobbat  ajánlani  szándékozik. « 

Első  felszólításomban  valószínűleg  nem  volt  elég  vilá- 

gosan  kifejtve,  miként  értem  én  a  teendő  ajánlatok  pecsét 
alatti  beküldését?  Nem  vala  szándékom  oly  árverést  nyitni, 
melynél  minden  egyes  ajánlat  a  többi  ajánlkozóval  közöl- 
tessék, ekkép  egyik  a  másikra  ígérjen ;  hanem  oly  concur- 
sust  óhajtottam,  melynél  minden  ajánlkozó  a  maga  aján- 
latát, vagyis  a  vételárt  határozott  pénzösszegben  fejezze 
ki,  s  ekkép  elkészített,  szabatos  ajánlatát  pecsét  alatt  küldje 
be  hozzám  a  kitűzött  határidőig ;  melynek  elteltével  a  lepe- 
csételt ajánlatok,  miknek  tartalmát  én  sem  tudhatom,  és 
így  előre  mással  sem  közölhetem,  több  tanúk  jelenlétében 
felbontatván,  azzal  köttessék  meg  a  szerződés,  kinek  leve- 
lében a  felszólításomban  kitűzött  föltételek  mellett  leg- 
nagyobb határozott  vételár  ígértetik;  a  fölbontás  után  újabb 
ígéretnek,  vagy  áremelésnek  hely  nem  adatván. 

Mivel  pedig  az  ily  concursusnál  nem  határozott  összeg- 
ről szóló  általános  ajánlatok  czélra  nem  vezetnek,  nehogy 
első  felszóHtásom  félreértése  miatt  valamely  ajánlkozni  akaró 
a  concursusból  tettleg  kizárassék,  azon  tisztelt  urakkal 
együtt,  kik  a  fölbontásnál  jelen  voltak,  abban  állapodtunk 
meg,  hogy  minden  részrehajlás  elkerülése  végett  ezúttal  a 
többi  ajánlatot  fel  sem  bontjuk,  hanem,  mivel  megtörtén- 
hetik, hogy  a  többi  öt  ajánlkozó  közül  is  valamelyik  csak 
általános  ígéretet  tett,  mind  a  hat  ajánlkozó  úrral  tudatva 
e  körülményt,  s  mindeniket  külön  felszólítom,  hogy  azon 
esetre,  ha  beküldött  ajánlata  csak  általános  volna,  újabban 
hozzám  küldendő  lepecsételt  levélben  fejezze  ki  határo- 
zottan azon  összeget,  melyet  ígérni  kész. 

Megjegyzem  továbbá  még  azt  is,  hogy  Shakspere 
^Július  Caesar«-ja  és  »I.ear  király«-a,  miket  Vörösmarty 
Mihály  fordított,  hasonlóul  beleértetnek  ugyan  a  most  árúba 
bocsájtott  kiadásba ;  úgy  mindazonáltal,  hogy  mivel  »Lear 
király «  fordítását  Vörösmarty  még  életében  egy  társaságnak 
eladta,  s  az  e  fordítást  ki  is  adta:  »Lear  király«  említett 
fordítását  csak  úgy  lehet  ezen  újabb  összes  kiadásba  fel- 
venni, ha  ama  társaságnak  kárpótlás  adatik,  mi  köríílbelül 
150  frlra  mehet.  Továbbá  a  Kisfaludy- társaság  —  úgy 
hallom  —  ».Tulius  Caesar «  és  » Lear  király*  fordítását  ki 
akarja  adni ;  *)  erre  nézve  azon  vállalkozó,  kivel  mint  leg- 
többet ígérővel  most  az  összes  munkák  kiadására  nézve 
szerződünk,  egyezkedhetik  saját  javára  a  Kisfaludy-társa- 
sággal. 

Végre  minden  félreértés  elkerülése  végett  megjegyzem 
azt  is,  hogy  Károlyi  István  úr  egykor  az  »Ezer  egy  éjsza- 
kát-^ magyar  fordításban  kiadta.  E  gyűjtemény  egy  részét 
Vörösmarty  fordította  honorárium  mellett;  de  az  Károlyi 
úrnak  tulajdona  lévén,  a  fordítás  a  most  árúba  bocsátott 
kiadáshoz  nem  értetik. 

Mindezekről  van  szerencsém  kegyedet  értesíteni  oly 
kéréssel,  hogy  ha  e  soraimra  válaszolni  szükségesnek  látja, 
legyen  szíves  válaszát  jövő  vasárnapig,  vagyis  f.  hó  22-ig, 
és   pedig   legkésőbb    reggeli   9    óráig   lepecsételve  hozzám 


*)  A  Shakspere   összes   műveinek   kiadásában   később    meg  is 
jelent. 

küldeni.     Ha  az  említett  iclő   alatt  kegyedtől  választ  nem 
veszek,  azt  arra  fogom   magyarázni,   hogy  kegyed  minden 
részben   már    előbb  hozzám  küldött  s   még   felbontatlanul 
nálam  levő  első  ajánlata  mellett  marad. 
Igaz  tisztelettel  alázatos  szolgája 

Deák  Ferencz. 

Jegyzet.  Rátb  Mór  az  első.  később  el  is  fogadott  ajánlata  mellett 
(10.000  p.  frt)  maradt.  Az  általános  ajánlatot  tartalmazó  levél,  úgy 
látszik,  Heckenasttól  küldetett  be.  így  jelentek  meg  Vörösmarty 
összes  müvei  Ráth  Mórnál  tizenkét  kötetben.  Ezek  a  levelek  is 
érdekes  tanúságai  Deák  Ferencz  rendíthetetlen  igazságszeretetének.. 
Még  az  általa  annyira  szeretett  árvák  érdekében  sem  tűrte  a  méltány- 
.talanságnak  csak  árnyékát  sem. 


'~^4f^' 


[117] 


B.  KEMÉNY  ZSIGMONDNAK. 


PuszTA-SzENT-LÁszLÓN.  június  6-án  1863. 


Kedves  barátom!  E  pillanatban  olvasom  a  június  4-iki 
»Pesti  NAPLó«-ban,  hogy  sógoromtól  és  tőlem  hivatalos  kimu- 
tatás szerint  9  darab  100  forintos  bankjegyet  raboltak  el. 
Ez  tévedés,  mert  a  100  forintos  bankjegy  csak  8  darab 
volt.  —  Továbbá  a  sógoromtól  elrablott  óra  nem  női  arany 
óra  volt  lánczostúl,  hanem  egyszerű  férfi  ezüst  óra  láncz 
nélkül,  más  órát  pedig,  minthogy  az  enyémet  visszaadták, 
nem  vittek  el.     Végre  az  aranytoll,  melyet   tőlem  elvittek, 

nem  özvegy  gróf  Batthyány  Lajosnénak.  hanem  özvegy 
gróf  Batthyány  Józsefnének,  Tarnóczy  Antóniának  (Kázmér 
nővérének)  volt  ajándéka.  —  A  ruhák  között  nem  vittek  el 
bundát,  hanem  egy  budát  és  egy  kis  köpönyeget,  több  nad- 
rágot, mellényt  s  két  kalapot,  egy  tajtékpipát. 

Mindezek  nem  fontos  dolgok  ugyan,  de  ha  már  köz- 
löttétek  hivatalos  adatokra  hivatkozva  az  elrablottak  soro- 
zatát, igazitsátok  ki  e  tévedést. 

Isten  veled!  E  hónak  végén,  ha  lehet,  Pestre  megyek. 

Ölellek!  hű  barátod 

Deák  Ferencz. 

Jenyzet.  A  Pesti  Napló  s  a  többi  lapok  is  1863.  jún.  4-kén 
ama  bírt  közölték,  hogy  Deák  sógorát,  Oszterhuber  Lászlót  kirabol- 
ták. Az  adatok  helyreigazítását  kéri  e  soraiban  Deák  a  Pesti  Napló 
szerkesztőségétől,  mely  e  kérelmet  csakugyan  a  130-ik  (jún.  10-diki) 
számban  teljesítette  is,  helyreigazítván  tévedését. 

VACHOTT  SÁNDORNÉNAK. 

[118]  Puszta-Szent-Lászlón,  október  20-án  1863. 

Kedves  Mariskám !  Névnapi  szíves  üdvözletét  e  napok- 
ban vettem.  Fogadja  meleg  köszönetemet.  Adjon  Isten 
kegyednek  is  és  egész  családjának  egészséget,  lelkierőt, 
nyugalmat  és  boldogságot. 

Sok  áldásért  vagyok  hálás  a  Mindenhatónak,  mit  reám 
árasztott.     De  az  irodalmi  téren  nem  adott  nékem  szeren- 

csét,  sem  mint  ajánlónak,  sem  mint  előfizetést  gyűjtőnek. 
Sőt  úgy  látszik,  a  mely  vállalat  mellett  fölszólalok,  az 
vagy  megbukik,  vagy  legalább  zsibbasztva  van.  Fölszólaltam 
az  Anyák  Lapja  mellett,  s  a  lapnak  meg  kellett  szűnnie. 
Ajánlottam  Arany  János  lapját,  s  ajánlatomnak  legkisebb 
sükere  nem  volt,  s  a  lapot  át  kellett  alakítani,  hogy  él- 
hessen. Működtem  a  Szemle  mellett,  s  azt  is  csak  az 
Akadémia  képes  még  anyagi  segítséggel  föntartani.  Igye- 
keztem előfizetőket  gyűjteni  a  Szünórák  részére,  s  a  lap 
részvét  hiánya  miatt  meg  sem  jelenhetett.  —  Valóban 
hitemet  és  hitelemet  végkép  elvesztettem  az  irodalom 
terén. 

A  Gazdasszonyok  LAPjÁ-nál  már  az  előfizetés  gyűjté- 
sével megbuktam  és  pedig  teljesen  megbuktam.  Igaz,  hogy 
mióta  Pestről  megjöttem,  innen  nem  távoztam,  még  leg- 
közelebbi rokonimat  sem  látogattam  meg.  E  lapot  legin- 
kább a  nőknek  kellene  pártolni,  nővendég  pedig  csak  ritkán 
van  sógorom  házánál.  Úgy  hallom  egyébaránt,  hogy  a 
vidéki  nők  sem  igen  mutatnak  kedvet  az  előfizetésre.  Egyik 
azt  hiszi,  hogy  ő  már  tökéletes  gazdasszony  s  nem  fog 
újságból  gazdasszonykodni  tanulni ;  másikat  az  egész  dolog 
nem  érdekli:  harmadik  neveti  a  pesti  nőket,  kik  a  falu- 
siakat akarják  gazdasszonyságra  tanítani ;  a  negyedik  nem 
szól,  nem  is  nevet,  de  komolyan  hallgatva  elő  nem  fizet. 
Ügy  hallom,  így  van  ez  a  vidéken.  De  én  nővel  igen 
kevéssel  találkoztam,  azonban  a  férfiakkal  sem  voltam  szeren- 
csésebb.   A  legtöbb  közűlök,  ha  komolyan  szólítottam,  egész 

Őszinteséggel  megvallotta,  hogy  a  rendkívül  szűk  termés  ^ 
nagy  adó,  mely  jövőre  még  nagyobb  lesz,  kényszerítik  a  leg- 
szigorúbb gazdálkodásra,  s  ezen  és  a  jövő  évben  minden 
költséget,  mi  nem  múlhatatlanul  szükséges,  kerülni  kény- 
telen, annyira,  hogy  még  az  öt  forint  is,  ha  azt  meg- 
kímélheti, fontos  reá  nézve  annyival  inkább,  mert  a  mit 
legszorosabb  számítással  meggazdálkodhatnék,  azt  kény- 
telen az  Ínség  sújtotta  szükölködőkre  fordítani,  kik  az  éhen 
hálás  küszöbén  állanak,  s  kiken  segíteni  első  kötelesség. 

Ily  mentegetőzésre  nem  volt  válaszom.  Kiknél  e  ment- 
ség igaz  volt,  pedig  a  legtöbbnél  az  volt,  azokat  nem  eről- 
tethettem, kik  azt  ürügyűl  használták,  azokkal  vitatkozni 
nem  tudok,  saját  érzelmeim  nem  engedik  azt. 

így  tehát  előfizetőket  nem  gyűjtöttem.  Magam  és  két 
nőrokonom  vagyunk  az  egyedüliek,  kik  nálam  előfizettünk. 
A  pénzt  a  jövő  héten  magam  viszem  Pestre,  a  czímeket 
is  akkor  fölírom.  —  A  lapot  még  nem  láttam. 

Ily  gyakori  kudarcz  után  elgondolhatja  kegyed,  hogy 
sem  kedvem,  sem  bátorságom  a  lapban  még  írni  is.  De 
meg  is  vagyok  győződve,  hogy  a  részvétlenségnek,  mit  én 
tapasztaltam,  nem  a  lap  tartalma  iránti  bizalmatlanság, 
hanem  az  általános  iszonyú  inség  az  oka,  és  főkép  az, 
hogy  az  oly  igen  súlyos  nyomorúságnak  enyhítése  azok 
filléreit  is  igénybe  veszi,  kik  talán  valamit  áldozhatnának 
s  áldozni  is  készek.  Akár  írok  tehát  én,  akár  nem,  az 
a  részvétet  nem  emelné  még  akkor  sem,  ha  képes  volnék 
a  lap  tartalmát  iratommal  emelni;  mert  nem  a   tartalom, 


314 


1864.  Vachott  Sándornénak. 

hanem  a  naponként   níWekedö   pénzszükség   tartóztatja  az 
embereket  az  előfizetéstől. 

Egyébaránt  Eötvös  az  irodalmi  téren  oly  tekintély  s 
méltán  oly  tekintély,  hogy  a  mit  az  ő  neve  nem  képes 
biztosítani,  azt  másé  bizonyosan  nem  emeli. 

Fájdalommal  és  valóban  mély  sajnálkozással  mondom 
ezeket,  leghikább,  sőt  egyedül  kegyedért  és  családjáért.  Az 
is  a  sorsnak  egyik  súlyos  csapása,  hogy  a  köznyomorú- 
ságnak  és  Ínségnek  épen  akkor  kellett  tehetetlenekké  tenni 
az  embereket,  midőn  e  vállalat,  melyhez  kegyed  reményét 
kötötte,  megindult.  Talán  Isten  végtelen  jósága  enyhíti  e 
bajt  s  pótlékot  ád,  hol  nem  is  reményijük. 

Midőn  e  levél  első  lapját  teleírva  fordítani  akartam, 
akkor  vettem  észre,  hogy  a  papír,  melyre  írni  kezdettem, 
nem  egész,  csak  féllevélpapír,  úgy  vettem  hozzá  a  másik 
felet.  —  Tudom,  hogy  kegyed  nem  veszi  rossz  néven,  ha  két 
darabból  áll  is  levelem. 

Isten  áldja  kegyedet  családjával  együtt.  A  jövő  hét 
vége  felé,  ha  Isten  engedi,  látjuk  egymást.  Őszinte  tiszte- 
lettel igaz  barátja  rA   -     t^ 

^  •'  Deák  Ferencz. 

VACHOTT  SÁNDORNÉNAK. 

[iií']  Pesten,  február  22-én,  1864. 

Kedves  Mariskám  I  Faragványaim  mind  elfogytak.  De 
mivel  azon  asszonyság,   ki  a  levelet  írta,   épen  Botka  Mi- 

hályné,  —  semmi  baj  nincs,  mert  annak  én  a  nyár  folytán 
s  adhatok  s  adok  is  faragványt.  még  pedig  igen  szívesen, 
ha  Isten  éltet.  Apja  igen  jó  barátom  volt,  férje  jó  barátom. 
Öt  magát  csecsemő  korától  fogva  ismerem,  gyakran  hor- 
doztam karomon  :  —  megírhatja  tehát  néki  Hollánné.  hogy 
első  munkám,  melyet  készíteni  fogok,  az  övé  leend. 

Isten  áldja!  igaz  barátja 

Deák  Ferencz. 

GYULAI  PÁLNAK. 

[120]  Puszta-Szt.-Lászlók.  augusztus  9-éii  1864. 

Kedves  barátom!  E  pillanatban  veszem  szíves  sorait. 
A  czímen  kár  volt  tépelődni.  Engem  a  » tekintetes*  czím- 
nél  nagyobb  czím  soha  sem  illetett  meg;  most  pedig, 
miután  a  táblabírák  megszűntek,  a  » tekintetes  <;  czímet  is 
csak  régi  reminiscentiáknál  fogva  adják  meg.  Egyszerűbb 
lett  volna,  ha  Ön  engem  barátjának  szólít,  minek  legin- 
kább örülnék. 

Vörösmarty  életírását  óhajtanám  még  kéziratban  olvasnia 
de  ha  az  augusztus  20-káig  készül  csak  el,  és  már  szep- 
tember elején,  a  közönség  kezében  kell  hogy  legyen,  úgy 
alig  hiszem,  hogy  azt  Ön  nékem  elküldhesse   s  én   Önnek 

elég  jókor  visszaküldhessem,  mert  sokszor  8 — 10  nap  is 
belekerül,  míg  én  a  pesti  levelet  s  küldeményt  megkapom; 
néha  harmadnapra  is  megérkezik,  de  ez  ritkább  eset. 

Engem  Vörösmartyval  Zádor  ismertetett  meg,  ha  emlé- 
kezetem nem  csal,  még  talán  1824-ben.  Zádor,  kinek  ily 
dolgokra  hű  emlékezete  van,  legjobban  megmondja,  még 
talán  a  napot  is.  Ez  idő  óta  zavartalanul  állott  fenn  szoros 
barátságunk.  Egyes  adatokat  életéből,  legalább  olyanokat, 
miket  Ön  nem  tudna,  én  nem  tudok  mondani. 

A  család  részére  tett  gyűjtésről  elég  lesz  annyit  írni, 
hogy  103  ezer  forint  jött  be,  részint  készpénzben,  de  nagy- 
részt állampapírokban  és  kötelezvényekben.  Részleteket  e 
gyűjtésről  nem  adhatok,  mert  irományaim  Pesten  vannak 
s  azok  nélkül  könnyen  tévedhetnék. 

Isten  áldja  kedves  barátom.  Szíves  tisztelettel  őszinte 
barátja  Deák  Ferencz. 

Jegyzet.  Gyulai  a  Vörösmarty  életrajza  ügyében  életrajzi  ada- 
tokért fordult  Deákhoz,  kiről  tudta,  hogy  fiatal  kora  óta  szíves,  meg- 
hitt, benső  barátságban  élt  Vörösmartyval,  s  ez  alkalommal  czímezte 
Deákot  tekintetes  úrnak.  Erre  vonatkozik  a  levél  első  pontja.  Zádorra 
vonatkozólag  1.  Gyulai:  Vörösmarty  életrajzát  s  a  Figyelő  1887. 
évfolyamát. 

KOPPÁNY  FERENCZNEK. 

['21]  PüszTA-SzENT-LÁszLÓ,  Szeptember  8-án  1864. 

Habár  tagja  nem  vagyok  is  azon  választmánynak, 
mely  Néked  tisztelet,   hála  és  szeretet  jeléül  ezen  emlék- 

könyvet  adta,  megengeded  mégis,  hogy  abba  nevemet  én 
is  beleírjam.  Negyven  éves  barátságunk  jogánál  fogva 
kívánom  és  teszem  azt.  Évek  hosszú  során  át  egy  téren 
állottunk,  egy  ügyért  küzdöttünk.  Ezen  hosszú  idő  alatt 
tanúja  valék  soha  nem  ingadozott  tiszta  jellemednek,  — 
ki  a  közügyért  fáradtál  és  elcsüggedést  nem  ismerve  mű- 
ködtél. Nehéz  idők,  a  megpróbáltatásnak  zivataros  évei 
zúgtak  le  azóta  szegény  hazánk  fölött.  Mennyi  reményt, 
mennyi  boldogságot  dúltak  fel  az  események!  Sok,  igen 
sok  megváltozott,  közéletünk  egészen  átalakult.  A  mi  erőn- 
ket is  megtörte  az  idő,  de  változatlanok  maradtunk  mi 
azon  szent  ügy  iránt,  melyért  együtt  küzdöttünk  —  és  válto- 
zatlanok maradtunk  egymás  iránt.  És  ha  most  éltünk 
alkonyán  a  múltra  pillantunk  vissza,  szenvedéseink  között 
is  megnyugtathat  azon  öntudat,  hogy  nincs  okunk  pirulni 
önmagunk  előtt,  —  és  azon  szent  hit^  hogy  Jsten  az  igaz 
ügyet  el  nem  hagyja.  Csapásokat  küldött  reánk,  hogy 
tisztuljanak  érzelmeink  s  magasztosabb  legyen  szeretetünk 
a  szenvedő  haza  iránt.  De  nem  fog:ja  engedni,  hogy  a 
szebb  jövendő  reménye  is  kihaljon  keblünkből.  Nem  szólok 
háláról  Irányodban.  Legszentebb  polgári  kötelességünk  igaz 
úton,  önérdekünk  mellőzésével  mindent  megtenni  a  haza 
érdekében,  mit  tenni  képesek  vagyunk.  Hálánk  tehát, 
melylyel  Néked  tartozunk,  azon  őszinte  elismerés,  hogy  Te 
e  szent  kötelességet  híven  teljesíted.  A  tisztelet  és  szeretet 
pedig,  mely  Irántad  negyven  év  óta  él  keblünkben,  lankadni 

nem  fog  sírunkig.    Isten  mindenható  hatalma  őrködjék  fölöt- 
ted, fölöttünk,  s  főkép  szegény  hazánk  fölött! 

Deák  Ferencz. 

Jegyzet.  Deák  e  sorokat  Koppány  F.  zalamegyei  birtokosnak 
írta,  midőn  ez  a  nemesi  pénztár  gondnokságától  visszalépett  s  tisz- 
telői egy  díszes  albummal  lepték  meg.  Ebbe  írta  Deák  e  sorokat,  a 
melyek  mind  tartalmuknál,  mind  a  tárgy  természeténél  fogva,  jól 
sorakoznak  a  levelek  közé. 


GYULAI  PÁLNAK. 

[122]  Pesten,  január  24-én  1865. 

Kedves  barátom!  Ráth  Mór  panaszolkodott  nálam, 
hogy  Vörösmarty  munkáinak  kiadásában  sok  hátramara- 
dást szenved,  mert  az  életírás  még  most  sem  készíílt  el. 
Egyes  köteteket,  vagy  csonka  munkát  nem  vesznek,  s  így 
ő  a  kiadásba  fektetett  pénzét  kénytelen  kamat  nélkül  hever- 
tetni. Ráthnak  e  tekintetben,  úgy  hiszem,  igazsága  van, 
s  panasza  méltányos  lehet.  Tudom,  hogy  Ön  más  dol- 
gokkal is  el  van  foglalva;  tudom,  hogy  a  munka  rende- 
zése (sok  időt  vesz  igénybe  ?)s  az  életírásnak  oly  kimerítő  pon- 
tossággal, minőtön  szeret,  nem  lehet  gyorsan  készülni ;  de 
más  részről  a  kiadónak  e  részbeni  követelését  sem  lehet  vissza- 
utasítanunk, s  ha  ő  a  szerződésre  hivatkozik,  melyben  az  élet- 
írás  és  annak  kisebb  vagy  nagyobb  terjedelme  nincsen  kikötve, 

és  azt  mondja,  hogy  ő  kiadja  a  munkákat  életírás  nélkül 
vagy  rövid  életírással  s  legfölebb  supplement-kötetben  adja 
az  életírást,  mivel  akadályozzuk  ezt? 

Szíves  kérésem  tehát  az,  végezzenek  e  tárgyban  vala- 
mit Ráthtal,  talán  lehetne  valami  rövid  határidőt  kitűzni ; 
—  mert  különben  Ráth  azt  fogja  mondani,  hogy  a  nagyon 
hosszas,  minutiosus,  részletes  életírás  igen  szép  és  érdekes 
dolog  ugyan,  de  néki  sok  kárt  okoz,  és  ő  ragaszkodik  a 
szerződéséhez  s  ekkor  ismét  teljesedik  Bentharanak  azon 
mondata:  »A  jónak  nincs  nagyobb  ellensége,  mint  a  jobb. « 

Isten  áldja!  a  legszívesebb  tisztelettel  őszinte  barátja 

Deák  Ferencz. 

Jegyzet.  E  levél  Gyulainak  a  Vörösmarty  életrajza  czímű. 
kitűnő  monographiájára  vonatkozik,  a  melyhez  Gyulai  számtalan 
adatot  összegyűjtött,  hogy  Vörösmarty  életéről,  rendkívüli  hatásáról 
s  koráról  világos  képet  alkothasson.  Az  adatgyűjtés,  adatcsoportosítás 
s  ezeknek  oly  éles  megbírálása,  hosszabb  ideig  tartott,  mint  a  szerző 
előre  gondolhatta  volna.  —  E  levél  már  csak  azért  is  nagyon  érdekes, 
mert  arról  tanúskodik,  hogy  e  kényes  ügyben  is  mennyire  megtalálja 
Deák  az  igazságszeretettől  sugallt  középutat. 

BÁRCZAY  ÖDÖNNEK. 

[123]  Pesten,  október  22én  1865. 

Kedves  Öcsém!  Azok,  kik  megyékben  és  szabad  kerüle- 
tekben az  országgyűlési  követek  választásában  eddig  szava- 
zattal bírtak,   e  jogot  most  is   gyakorolhatják,   habár  nem 

bírnak  is  annyi  vagyonnal  vagy  jövedelemmel,  a  mennyit 
másokra  nézve  a  törvény  mint  qualificatiót  megállapított. 
Ez,  ú^y  hiszem,  a  törvényből  is  világos. 

De  a  választási  jog  tisztán  személyes  jog  lévén,  az 
én  véleményem  szerint  ki-ki  e  jogot  csak  egy  helyen  gya- 
korolhatja, s  azt  nem  tartom  a  törvény  szellemével  meg- 
egyezlethetönek,  hogy  a  kinek  több  kerületben  van  birtoka, 
az  minden  kerületben  szavazhasson. 

A  törvény  ugyan  nem  szól  arról,  hogy  ki-ki  hol  írassa 
magát  a  választók  sorába.  De  ügy  tudom,  a  gyakorlat 
szerint  mindenki  azon  kerületben  íratik  föl,  ha  magát 
jelenti,  melyben  lakik,  s  még  nem  hallottam  azon  fogást, 
hogy  valamely  kerületből  tömegesen  átvigyék  a  szavazó- 
képeseket összeírás  végett  más  kerületbe,  hol  bírnak  ugyan 
vagyonnal,  de  nem  laknak. 

Sajnálni  lehet,  hogy  a  választásoknál  vallási  súrlódások 
merülnek  föl.  Most,  midőn  vallási  ügy  aligha  lesz  tárgya 
az  ország  gyűlésének,  ily  súrlódás  káros  is,   nevetséges  is. 

Isten  veled!  Igaz  barátod  Deák  Ferencz. 

Jegyzet  1865-ben  Abaujvármegye  füzéri  választókerületében 
két  országgyűlési  képviselőjelölt  állott  egymással  szemben,  s  mivel 
a  választásra  jogosultak  nevének  első  összeírását  a  központi  választ- 
mány megsemmisítette,  az  egyik  jelölt  más  választókerületbeli  200 
nemes  nevére  egyenkint  100  Q  öl  földet  íratott  át,  hogy  ők  ekként 
a  füzéri  kerületben  jogot  nyerjenek-  a  szavazásra.  A  másik  jelölt, 
Bárczay  Ödön,  az  eljárás  törvényessége  iránt  kérdést  intézett  Deák 
Ferenczhez.  s  erre  írta  Deák  a  föntebbi  levelet. 

1865.  POZSOKY  I.  KERÜLETÉNEK  VÁLASZTÓIHOZ. 


POZSONY  I.  KERÜLETÉNEK  VÁLASZTÓIHOZ. 

[J24]  Pesten,  november  20-án  1865. 

Tisztelt  urak!  A  vélemény  szabadságát  mindenkinél 
és  minden  közügyi  kérdésnél  tisztelem.  Különösen  választá- 
soknál, melyek  személy  iránti  bizalom  alapján  történnek, 
gondosan  kerülök  mindent,  a  mi  másoknak  ezen  szabad- 
ságát, habár  csak  közvetve  is,  korlátozhatná. 

Ugyanazért  midőn  két  egyén  között  forog  fönn  a  kérdés, 
még  véleményemet  sem  szoktam  nyilvánítani  kérdezetlenül. 
De  midőn  kérdeznek,  akkor  tartózkodás  nélkül  határozottan 
elmondom  saját  egyéni  nézetemet. 

A  pozsony-belvárosi  képviselői  választásra  vonatkozólag 
előbb  Gervay  ügyvéd  úr  szóval,  azután  Halzl  Károly  úr 
intézték  hozzám  azon  kérdést,  ha  gr.  Dessewffy  Emil  úrnak 
megválasztását  szükségesnek  tartom-e?  Én  Gervay  úrnak 
szóval  jelentettem  ki  azon  meggyőződésemet,  hogy  gr. 
Dessewffy  Emil  urat  oly  derék,  jeles  férfiúnak  ismerem,  ki 
a  magyar  törvényhozásnak,  külímösen  pedig  a  kezdeménye- 
zést gyakorló  alsóháznak,  mindig  igen  hasznos  tagja  leend. 
Jelenleg  pedig,  midőn  bajainknak  óhajtott  orvoslásában  épen 
a  fináncz-kérdések  lesznek  a  legkényesebbek  és  nehezebbek, 
s  a  közgazdászati  és  fináncz  ügyekben  épen  gr.  Dessewffy 
Emil  azon  igen  kevesek  egyike,  a  ki  tudományos  készült- 
séggel és  szakavatottsággal  bír,  ő  az  alsóháznak'  valóban 
szükséges  is. 

Halzl  úrnak  távirati  kérdésére  igennel  feleltem.  F^nnyi, 

SZENICZEY  STEFÁNIÁHOZ. 

[125]  Pesten,  május  2-án  1866. 

Kedves  húgom!  Szívemből  óhajtottam  boldogságod 
ünnepének  tanúja  lenni,  de  hülés  következtében  megbete- 
gedtem, egy  hétig  naponkint  lázam  volt,  mely  ágyba  ugyan 
nem  döntött,  de  mégis  elkínzott.  Most  már  lázam  ugyan 
egy  hét  óta  teljesen  megszűnt;  egészségem  még  ugyan 
nem  állott  egészen  helyre,  de  tetemesen  javult.  Azonban 
útra  menni  még  sem  merek,  mert  a  hatvanhárom  év  nagyobb 
óvatosságot  kíván.  A  távolból  fogadd  el  tehát  atyai 
szeretettel  adott  áldásomat.  Isten  boldogítson  szent  frigye- 
tekben, enyhítse  az  élet  bajait  fölöttetek,  sokszorozza  örömei- 


1866.  SzENiczEY  Stefániához. 


Úgy  hiszem,  elég  arra,  hogy  egyéni  nézetemről  Önök,  kik 
azt  tudni  kívánták,  meggyőződhessenek. 

Önök  tenni  fognak  saját  belátásuk  szerint.  Tegyék  azt, 
a  mit  a  haza  érdekében  jobbnak  látnak.  Én  csak  kérdé- 
sükre nyilatkoztam,  s  azon  bizalommal,  a  melylyel  Önök 
irántam  vannak,  a  választási  szabadság  korlátolására  vissza- 
élni nem  kívánok. 

Isten  áldja    tisztelettel    alázatos  szolgájuk 

Deák  Ferencz. 
Jegyzet.  Az  ekkori  választás  Dessewffy  győzelmével  végződött. 

1867.    A    SZEGEDI   REÁLISKOLAI    »DeÁK-KÖR«-NEK. 

tekét,  s  adja  meg  azt,  mi  nélkül  nincs  boldogság,  a  meg- 
elégedést. Tamást  szívemből  ölelem;  bocsásson  meg  ö  is, 
szülőid  is,  hogy  a  mit  oly  szívesen  tettem  volna,  teljesítenem 
lehetetlen.    Csókollak  valamennyiötöket,  szerető  nagybátyád 

Deák  Ferencz. 

Jegyzet.   Deák  e  levelet  akkor  írta  rokonához,   mikor  Daróczy 
Tamással  jegyet  váltott  s  Deákot  kérte  föl  a  násznagyságra 

A  SZEGEDI  REÁLISKOLAI  » DEÁK-KÖR «-NEK. 

[126]  Pesten,  május  14-én  1867. 

A  szegedi  »Ifjúsági  körnek«  szíves  üdvözletet!  Őszinte 
köszönettel  fogadom  el  Önök  bizalmát  s  a  nékem  ajánlott 
megtiszteltetést.  Azon  társulat,  mely  a  müveit  társalgás 
örömeivel  komolyabb  czélt  is  köt  össze,  a  folytonos  műve- 
lődést, ismereteinek'  társalgás  általi  szaporítását,  az  életben 
annyira  szükséges  emberismeretnek  megszerzését,  s  mind 
ezt  a  legtisztább  honszeretet  érzelmeivel  övedzi  körül,  köz- 
hasznú társulat,  mert  előkészíti  azokat,  kik  jövőben  hívatva 
lesznek  a  haza  javát  minden  irányban  előmozdítani;  elő- 
készíti s  képesekké  teszi,  hogy  egykor  szent  és  nehéz  hiva- 
tásuknak minél  inkább  megfelelhessenek.  Fogadják  tehát 
köszönetem  isméti  kijelentését  s  egy   szíves  óhajtást,  hogy 

1867.  T.  ez.  TuMLER  Ferencz  úrnak  Iratoson. 


Isten   áldja  Ön()ket  s  vezérelje  útaikban  a  nemzet  becsü- 
letének s   a   haza  javának   emelésére.    Őszinte  tisztelettel 

Deák  Ferencz. 

T.  CZ.  TUMLER  FERENCZ  ÚRNAK,  IRATOSON. 

[127]  Pesten,  november  28-án  1867. 

A  cselédség  oly  osztálya  a  népnek,  mely,  véleményem 
szerint,  a  törvényhozás  figyelmét  méltán  igényli.  Érték  s 
alaptöke  nélkül  egyedül  saját  munkájokra  szorítva,  midőn 
véres  verejtékkel  keresik  kenyeröket,  a  hazának  is  hasznos 
szolgálatot  tesznek,  s  betegség,  elöregedés  esetében  gyakran 
véginségnek  vannak  kitéve. 

Ha  ezen  osztály  érdekében  akar  Ön,  ki  a  cselédek 
állapotát  évek  óta  figyelemmel  kíséri,  nékem  felvilágosítá- 
sokat, útmutatást,  tanácsot  adni,  én  azt  a  legnagyobb  kö- 
szönettel veszem,  mert  csak  úgy  lehet  a  bajt  orvosolni,  ha 
azt  egész  terjedelmében  ismerjük,  s  .a  gyakorlati  téren 
tapasztalt  ember  tanácsa  mindenkor  méltánylandó. 

Elvárom  tehát  Önnek  ígért  levelét.  Isten  áldja!  őszinte 
szíves  üdvözlettel  Deák  Ferencz. 

A  borítékon:  T.  ez.  Tumler  Ferencz  molnár-mester 
úrnak  tisztelettel.  Dúm-Iratoson.  u.  p.  Kevermes. 

1868.  Pereczky  Istvánné,  b.  Horváth  Teréznek. 

PERECZKY  ISTVÁNNÉ,  B.  HORVÁTH  TERÉZNEK. 

[12S]  Pesten,  február  4-én  1868. 

Különösen  tisztelt  Méltóságos  Bárónő!  Tudja  Méltó- 
ságod, hogy  én  a  kormány  tagja  nem  vagyok,  s  a  miben 
sem  Ö  Felsége,  sem  a  kormány  nem  segített  Méltóságod 
baján,  abban  nékem  sincs  erőm  s  hatalmam  sükert  esz- 
közleni. Én  egyszerű  képviselő  vagyok  az  országgyűlésen, 
hatásköröm  nem  terjed  többre,  s  a  mi  a  végrehajtó  hatalom 
köréhez  tartozik,  abban  én  nem  rendelkezhetem  s  tettleg 
be  nem  folyhatok. 

Miért  írja  Méltóságod  épen  nekem  levelében  a  keserű 
szemrehányásokat,  vádakat  és  fenyegetéseket,  nem  tudom, 
miután  én  sem  az  okozott  károsításoknak  oka  nem  vagyok, 
sem  azoknak  visszatérítése  tőlem  legkevésbbé  sem  függ. 

Fogadja  Méltóságod  tiszteleterh  kijelentését,  melylyel 
vagyok  Méltóságodnak  alázatos  szolgája 

Deák  Ferencz. 

Jegyzet.  B.  Horváth  Terézt,  ki  a  magyar  menekülteket  minden- 
kép (igyekezett  segíteni  a  forradalom  után,  a  bécsi  kormány  javainak 
egy  részétől  törvénytelenül  megfosztotta,  s  ezért  ő  pert  indított  nem- 
fcsak  az  absolut,  de  az  időközben  alkotmányossá  vált  magyar  kor- 
mány ellen  is.  Ügye  érdekében  fölkereste  Deákot  is,  ki  a  föntebbi 
levéllel  válaszolt  kérésére.  (L.  bővebben:  Zombor  és  VmÉKE.  1888. 
évf.  44-46.  sz.) 

KERTBENY  KÁROLYNAK. 

[129]  Pesten,  augusztus  19-én  1868. 

Tisztelt  Kertbeny  Úr!  Szíves  köszönettel  fogadom  el 
Önnek  munkáit.  Bírtam  ugyan  eddig  is  azok  egy  részét, 
de  úgy  tekintem  e  küldeményt,  mint  szíves  emléket. 

Kormányunk,  mely  még  rendelkezési  pénzalappal  sem 
bír,  nem  tehet  oly  kiadást,  mely  országgyíílésileg  meg  nem 
ajánltatott:  az  pedig  nem  valószíníí,  hogy  az  országgyűlés 
a  60  millió  papiros  pénz  beváltását  megajánlja,  s  az  sem 
hihető,  hogy  e  részben  egyesekre  nézve  tegyen  kivételes 
kedvezést. 

A  mi  a  levelekre  adandó  választ  illeti,  tudom  én  azt : 
hogy  e  részben  a  közönségesen  elfogadott  illedelmi  sza- 
bályt külföldön  szorosabban  megtartják,  mint  nálunk,  de 
tudom  azt  is,  hogy  e  szabály  alól  kivételt  mindenütt  képez 
a  lehetetlenség.  Ezen  évnek  kezdetétől  fogva  én  többet 
kaptam  két  ezer  levélnél.  Ne  tekintse  Ön  ezt  nagyításnak, 
komolyan  és  határozottan  mondom,  hogy  a  hozzám  ér- 
kezett levelek  száma  két  ezerét  jóval  meghalad.  E  mai 
napon  is  14  levelet  hoztak  hozzám  s  azok  között  hármat 
nagyon  terjedelmest.  —  Ha  én  szorosan  az  emhtett  sza- 
bályhoz tartanám  magamat  s  mindenikre  válaszolni  akarnék, 
képviselői  állásom  mellett,  mely  minden  időmet  igénybe 
veszi:  mikép  győztem  volna  meg  azt?  —  Fejedelmeknek, 
nagy  uraknak,  gazdagoknak,  sokkal  könnyebb  e  részben  is 

1868.  Kertbeny  Károlynak. 

helyzetük,  mert  ők  iratnak  titkáraik  által.  De  én  szegény 
vagyok,  nincs  módom  titkárt  vagy  csak  írnokot  is  tartani, 
minden  betűt  magamnak  kell  írnom  s  expediálnom.  Annyi 
levélnél  ez  oly  terhes  volna,  hogy  inkább  tűröm  el  azon 
vádat,  hogy  nem  tartom  meg  e  tárgyban  az  illedelem 
szoros  szabályait,  mint,  hogy  oly  zsarnokság  alá  vessem 
magamat,  melyet  el  nem  bírnék :  s  talán  nem  elbizakodás, 
ha  azt  hiszem,  hogy  hasznosabbat  tehetek,  mint  egész 
időmet  annyi  levélre  adandó  válaszszal  tölteni.  A  níidön 
lehet,  válaszolok;  de  midőn  ezt  nem  tehetem,  vagy  midőn 
a  levél  tartalma  nem  olyan,  mely  a  választ  tárgyánál  fogva 
is  múlhatatlanul  igényli,  válaszom,  daczára  az  illedelmi 
száraz  szabálynak,  vagy  elhalad,  vagy  néha  végkép  el  is 
marad. 

Fogadja  Ön  szíves  tiszteletem  kijelentését,  melylyel 
vagyok  alázatos  szolgája  Y)EkK  Ferencz. 

Jegyzet.  Kertbeny  —  úgy  látszik  —  többször  fordult  pártfogásért 
Deákhoz  sikertelenül.  Deáknak  egy  másik  levelét  hasonló  íigyben,  leg- 
alább jegyzetben,  itt  közöljük: 


Pesten,  ápril  7-én  1869. 

Tisztelt  Kertbeny  IJr!  írtam  a  múltkor  is.  ma  újra  ismétlem, 
hogy  Önért  s  Ön  ügyében  szívesen  tennék  a  mit  lehet,  ha  hatal- 
mamban állana. 

Tudja  Ön,  hogy  semmi  hivatalos  állásom  nincs,  s  a  kormány- 
nál mást  nem  tehetek,  mint  egyes  esetekben  ajánlását  valamely 
ügynek,  s  figyelmeztetést,  mely  ha   süker   nélkül  marad,  bizonyosan 

nem  az  én  hibám.     Sajnálom  gyakran,  hogy  ajánlásom  nem  ér  czélt, 
de  már  ezen  változtatni  nem  lehet. 

Fogadja  Ön  szíves  tiszteletem  kijelentését,  melylyel  vagyok  alá- 
zatos szolgája 

Deák   Ferekcz. 

B.  KEMÉNY  ZSIGMONDNAK. 

['30]  Pesten,  deczember  17-én  1868. 

Tisztelt  barátom !  Egy  férfiú,  gondolom,  tulajdonkép 
lengyel,  »Kevelov«  név  alatt  egy  röpiratot  írt  a  tótokhoz, 
melynek  tartalma,  úgy  hallom,  jó.  E  röpiratok  még  nyakán 
vannak,  nem  tud  azokból  annyit  eladni,  hogy  elutaz- 
hasson. 

Én  ötét  Hozzád  utasítottam,  szólj  vele  s  ha  röpirata 
jó,  segítsetek  rajta.  —  Ha  lehet,  eszközöld,  hogy  gróf 
Andrássyhoz  is  juthasson.  —  Isten  áldjon!  híí  barátod 

Deák  Ferencz. 

VERMES  ILLÉSNEK. 

[*^^J  Pesten,  június  29-én  1869. 

kedves  barátom !  Szíves  leveledet  s  a  küldött  szalma- 
kalapot tegnap   este  vettem.     Jelentsd   ki,  kérlek,   tisztele- 

temet  és  szíves  köszönetemet  azon  derék  asszonyságnak, 
f     ki  ezen  iparágra  a  szegény   rabokat  tanította,  s  ki  rólam 
is  szíves  volt  megemlékezni. 

Isten  veled,  őszinte  barátod  ^^Y^kv.  Ferencz. 

Jegyzet.  Vermes  Illés,  Veszprémmegye  alispánja  volt  ez  időben. 
Öt  kérte  föl  Keglevich  Mátyásné,  a  várnagy  neje,  —  ki  üres  óráiban  a 
megyei  rabokat  szalmakalap  fonására  oktatta,  s  ki  egy  ilyen  rabkezek- 
töl  font  csinos  kalappal  óhajtotta  Deákot  megtisztelni,  —  bogy  az  »öreg 
úr«-nál  legyen  közvetítője,  mivel  ő  legjobban  ismerte,  mint  1848-ki 
képviselő.  Deákot    A  levél  a  kalap  megköszönésére  vonatkozik. 


EGYIK  TÁVOLI  ROKONÁNAK. 

[132]  Pest,  am  10.  Jánner  1870. 

An  Herrn  Anton  D 

Wohlgeboren ! 


Ihr  erstes  Schreiben  habé  ich  eines  Tages  Abends 
durch  den  Kellner  erhalten.  Ich  war  krank  und  meine 
Thüre  den  ganzen  Tag  gesperrt.  Als  mir  der  Brief  zuge- 
stellt  w^urde,  habé  ich  sogleich  dem  Portier  sagen  lassen, 
dass  er  Sie,  wenn  Sie  noch  da  sind,  oder  sobald  Sie  kommen, 
zu  mir  herauf  schicken  soll.  Sie  waren  aber  nicht  da, 
und  sind  auch  spáter  nicht  gekommen. 

1870.  Egyik  távoli  rokonának. 

Ich  hátte  Ihnen  gerne  geschrieben,  aber  Jhr  Brief  war 
ohne  Dátum  und  Ihre  Wohnung  nicht  angegeben. 

Ihr  heutiger  Brief  enthált  auch  keine  Angabe  der 
Wohnung,  bin  alsó  benm.ssigt  meine  Antwort  beim  Portier 
hier  im  Gasthof  zu  deponiren  in  der  Hoffnung,  dass  Sie 
dieselbe  abholen  werden. 

Was  den  Gegenstand  Ihres  Schreibens  betriíft,  —  wenn 
Sie  wüssten,  wie  beschránkt  meine  pecuniaren  Verhalt- 
nisse  sind,  wiirden  Sie  ganz  gewiss  keine  Anleihe  bei  mir 
gesucht  habén.  Ich  bin  arm,  und  dabei  allerseits  über 
meine  Kráfte  in  Anspruch  genommen.  Selbst  einige  Ver- 
wandte,  die  sehr  arm  sind,  bin  ich  nicht  im  Standé,  zu 
unterstützen. 

Es  ist  mir  daher  bei  dem  bestén  Willen  unmöglich, 
Ihnen  20  ifi.  zu  leiben.  —  Wo  man  aber  nicht  ganz  helfen 
kann,  sucht  man  so  viel  zu  thun,  als  möglich  ist.  Ich  schliesse 
hier  5  fi.  bei,  ist  Ihnen  damit  gedient,  gebe  ich  es  vom 
Herzen  gerne.  Sie  werden  ganz  gewiss  Freunde  habén, 
die  vermöglicher,  als  ich,  das  übrige  Ihnen  vorschiessen 
können.  Seyn  Sie  nicht  beleidigt  diirch  die  unbedeutende 
Gabe.  —  Sollten  Sie  jedoch  ungehalten  seyn,  können  Sie 
die  5  fi.  entweder  zurückschicken,  was  mir  bei  dem  guten 
Willen  schmerzlich  wáre,  oder  aber  an  ármere  ver- 
theilen.    Mit  Achtung  Ihr  ergebener 

Franz  V.  Deák. 

1870.  Egyik  távoli  hokonának. 

Jegyzet.  Deák  e  levelet  egyik  könnyelmű  fiatal  férfirokonának 
írta,  a  kinek  szokása  volt  mindenkit,  a  kihez  csak  férhetett,  kéréssel 
zaklatni.  így  lassankint  megszokva  az  ingyenélést,  dologtalanságot, 
egy  alkalommal  nem  átalt  magához  Deákhoz  fordulni  segítségért. 
Két  ízben  is  írt  neki  németül  s  ezekre   küldte  válaszúi   Deák  a  fön 

tebbi  levelet,  mely  magyarul  itt  következik :  T.  ez.  D Antal  úrnak. 

Első  levelét  a  minap  este  a  pinczér  útján  vettem.  Mivel  beteg 
voltam:  ajtóm  egész  nap  zárva  volt.  Levele  vételekor  a  kapusnak 
rögtön  megizentem.  hogy  ha  még  Ön  itt  van,  vagy  mihelyt  jön, 
azonnal  küldjék  fel  hozzám.  Ön  azonban  akkor  már  nem  volt  itt, 
sem  később  nem  jött.  Szívesen  írtam  volna  Önnek,  de  levelét  sem 
nem  keltezte,  sem  lakását  nem  nevezte  meg  Mai  levelében  sem 
közölte  lakczímét.  ennélfogva  kénytelen  vagyok  válaszomat  a  fogadó 
kapusánál  hagyni  azon  reményben,  hogy  Ön  érte  jön.  A  mi  levelének 
tulaj donképeni  tárgyát  illeti,  ha  Ön  tudná,  hogy  milyen  korlátoltak 
pénzügyi  viszonyaim,  kölcsönért  hozzám  bizonyosan  nem  is  fo- 
lya  modott  volna.  Szegény  s  mégis  mindenünnen  erőmön  felöl 
igénybe  vagyok  véve.  Sőt  néhány  nagyon  szegény  rokonomat  sem 
vagyok  képes  segíteni.  Legjobb  akaratom  mellett  sem  tehetem  tehát, 
hogy  Önnek  20  frtot  adjak  kölcsön.  De  ha  egészen  nem  segíthetek 
rajta,  annyit  megteszek,  a  mennyi  tőlem  telik.  Ide  mellékelek  5  frtot, 
ha  azzal  Önön  segítve  van,  én  szívesen  adtam.  Bizonyára  vannak 
nálam  tehetősebb  barátjai,  kik  a  hiányzó  összeget  előlegezhetik. 
Ne  érezze  magát  megsértve  e  csekély  adománynyal.  —  Ha  azonban 
még  sem  akarná  megtartani,  vagy  küldje  vissza  az  5  frtot,  mi  ugyan 
nekem,  jó  akaratom  mellett,  rosszul  esnék,  vagy  pedig  oszsza  szét 
még  szegényebbek  között.  Tisztelettel 

D.  F. 

1871.  Alexovitshoz. 

ALEXOVITSHOZ. 

[133]  Pest,  július  12-én  1871. 

Tisztelt  Uram!  A  magyar  országgyűlés  csak  szep- 
tember 14-én  ül  össze,  de  csupán  a  minisztérium  költség- 
vetésének átvétele  és  átvizsgálása  czéljából,  a  pénzügyi 
bizottsághoz  való  utalása  végett.  Egyéb  tárgyak  és  így  a 
kérvények  is  csak  novemberben  kerülnek  tárgyalás  alá. 
Minthogy  kérvényét  most  az  országgyűléshez  nem  nyújt- 
hatom be  és  különben  sincs  kilátásom  eredményre^  vissza- 
küldöm azt  Önnek  összes  mellékleteivel  együtt.  Ha  azonban 
még  ezt  a  módot  is  meg  akarná  kísérleni,  küldje  a  kérvényt 
újra  hozzám,  de  csak  októberben.  Akkor  majd  benyújtom, 
de  —  mint  mondám  —  a  nélkül,  liogy  kedvező  eredményt 

iqérhetnék.  Kiváló  tisztelettel  híve 

Deák  Ferencz. 

Jegyzet.  Alexovits  valami  katonai  ügyben  akart  a  képviselő- 
házhoz fordulni  s  ez  ügyben  kérte  föl  Deákot,  hogy  pártolja  kér- 
vényét. A  föntebbi  levelet  ekkor  írta  német  nyelven  válaszúi  Alexo- 
vitsnak,  a  kinek  életéről  s  ügyének  mib3nlétéröl  nem  sikerült 
semmit  földerítenünk. 


^if^ 


•       SZ....   K....-NAK. 

[*'*]  RÁTÓTON,  augusztus  9-én  1871.' 

Kedves  Komám!   Szíves  sorai  távollétemben   érkeztek 
ide  az  ország  szélére. 


^^■^«(MMÍbH^^^4b«^BH^^in^I^H^B^|HMÍb 

Köszönettel  és  szíves  készséggel  fogadom  el  gyerme- 
kének keresztatyaságát.  írassák  be  nevemet  az  anyakönyvbe. 
Isten  áldását  kívánom  a  gyermekre  és  kedves  szüleire. 
Komámasszonyt  ismeretlenül  is  szívesen  tisztelem.  Isten 
áldja!  Szíves  tisztelettel  őszinte  barátja  s  komája 

Deák  Ferencz. 

Jegyzet.  Deáknak  számtalan  efféle  tartalmú  levelei  közül  csak 
mintegy  mutatványkép  adjuk  ezt  a  levelet  s  nem  mintha  ezeknek  külö- 
nös fontosságot  tulajdonítanánk;  különben  is  egyben-másban  ezek  is 
jellemzik  a  nagy  államféríiúban  a  jószívű  emberbarátot  s  pontosságát. 


SZ....   K....-NAK. 

[125]  Pesten,  szeptember  25-én  1871. 

Kedves  komám !  Midőn  a  miílt  nyáron  nékem  legelő- 
ször azt  írta,  hogy  kineveztetése  egyenesen  tőlem  függ  s 
ha  én  akarom,  az  bizonyosan  meg  fog  történni,  —  azt 
válaszoltam,  hogy  ez  nem  úgy  áll;  történt  dolgokra  hivat- 
koztam s  elmondottam,  hogy  gyakran  azok,  kiket  én  aján- 
lottam, elmaradtak  a  kinevezettek  sorából. 

E  válaszomra  Ön  újra  ismételte  előbbi  állítását,  s  nem 
akarta  elhinni,  hogy  befolyásom  a  kinevezésekre  nem  kor- 
látlan, hanem  inkább  akaratomat  vonta  kétségbe. 

Nem  vagyok  ahhoz  szokva,  hogy  a  mit  mint  tényt 
saját  tudomásom  után  állítok,  azt  kétségbe  vonják,  s  épen 

1871.    SZ...     K....-NAK. 


nem  kellemetes,  ha  ezt  az  teszi,  ki  mellett  többet  és  több- 
szer szólottam,  mint  mások  mellett  szoktam.  Hogy  leg- 
alább a  tanfelijgyelőségre  nézve  sükere  nem  volt,  arról  én 
nem  tehetek.  Az  előterjesztés  joga  a  miniszteré.  Ö  a  folya- 
modókra nézve  másokat  is  megkérdez,  s  azt  teszi,  a  mit 
legjobbnak  lát,  mert  hiszen  ő  a  felelős.  Isten  mentse  meg 
az  országot  oly  minisztertől,  ki  nem  saját  belátása  szerint 
jár  el,  hanem  egy  embernek  ajánlatát  követi  mindenben. 
A  tanfelügyelői  állást  nem  fogja  komám  elnyerni,  ezt  a 
miniszter  nekem  határozottan  mondotta,  de  ígérte,  hogy  az 
erdélyi  tanári  székre  ki  fogja  nevezni. 

Nincs  tehát  egyéb  hátra,  mint  bevárni  a  kineveztetést. 
Ha  lehetetlen  a  várakozás,  s  valamely  más  magán  alkal- 
mazás biztosabbnak  s  előnyösebbnek  mutatkozik,  nem  szük- 
séges mondanom,  hogy  beadott  folyamodása  annak  elfo- 
gadását nem  gátolja. 

Tudom,  hogy  a  türelem  szegény  embernek,  ki  saját 
értékét  ismeri,  nagyon  nehéz:  de  a  türelmetlenség  s  kifa- 
kadások nem  segítenek  a  bajon,  hanem  azt  inkább  nehe- 
zítik. —  Én  a  mit  ígértem,  teljesítettem.  Ajánlottam  a 
miniszternek  többszer,  ismételten.  Az  eredmény  az,  a  mit 
föntebb  írtam.    Többet  nem  vagyok  képes  tenni. 

Isten  áldja!  Komámasszonyt  tisztelem,  kisdedét  üd- 
vözlöm.   Szíves  tisztelettel,  őszinte  barátja  s  komája 

Deák  Ferencz. 

Szeptember  10-én,   midőn  Ön  utolsó   levelét   írta,   én 

1872.  Farkas  Dónáth  törzsorvoshoz. 

már  Pesten  voltam.  A  levél  Rátótra  volt  küldve  s  onnan 
Széllék  csak  most  hozták  el  s  tegnapelőtt  adták  ke- 
zemhez. 

FARKAS  DÓNÁTH  TÖRZSORVOSHOZ. 

[186]  Pest,  deczember  24-én  1872. 

Tisztelt  jó  barátom!  Szíves  érdeklődése  nagyon  jól 
esett.  Fogadja  azért  köszönetemet.  Rég  nem  hallottunk 
egymás  felől  semmit,  pedig  kedves  emlékek  fűztek  ben- 
nünket össze.  Azonban  nemcsak  kedves,  de  végzetes 
emlékek  is,  mert  az  a  csekély  baj,  a  mit  Ön  egykor  csí- 
rástul ki  akart  pusztítani,  az  idők  folyamán  mind  inkább 
fejlődött,  míg  végzetessé  vált.  Tudom;  hogy  az  fogja  halá- 
lom.at  okozni.  Fájdalmat  ugyan  nem  igen  érzek,  és  miután 
hosszabb  ideig  nem  bántott,  már  azt  véltem,  hogy  egészen 
elmaradt,  hogy  a  mint  mondani  szokták:  »kinőttem«,  de 
azóta,  különösen  pedig  most,  érzem,  hogy  bajom  van,  hogy 
a  régi  baj  megint  megjött.  Igaz,  hogy  azért  teszek-veszek, 
járok-kelek,  mert  nem  háborgat  semmiben  és  most  nem  is 
fáj,  sőt  "ha  nem  ismerném  természetemet,  azt  hinném,  hogy 
semmi  bajom.  De  az  Ön  megemlékezése,  tisztelt  barátom, 
jól  esett.  Jól  esett  az  a  figyelem,  hogy,  mint  levelében 
mondja,  a  mint  az  újságban  olvasta,  hogy  bajom  van, 
rögtön  írt,  megtudandó:    »mi  baj?«    Hát   biz  én    egy   pár 

1873.  Gyulai  Pálnak. 


napig  feküdtem,  de  csak  áthűléstől.  Régi  bajom  nem 
gyötört.  Tanácsát,  hogy  keveset  dolgozzam  és  többet 
.szórakozzam  a  szabad  levegőn,  stb.  szintén  köszönöm  és 
már  eddig  is  gyakorlom.  .  .  . 

[A  levél  vége  hiányzik.] 


GYULAI  PÁLNAK. 


[137] 


Pesten,  július  9-én  1873. 


Kedves  barátom !  Nem  vagyok  meggyőződve  arról,  hogy 
a  mit  egyszer-másszor  köztanácskozásokban  mint  véle- 
ményemet elmondottam,  az  már  valóságos  írói  tulajdonom- 
nak tekintethessék.  Azon  pillanattól  fogva,  melyben  az 
elmondatott :  az  már  nem  kizárólag  enyém,  hanem  a 
közönségé  s  bárkinek  joga  van  azt  teljesen  vagy  kivonat- 
ban közleni. 

Ez  az  egyik  ok,  mely  miatt  szíves  felszólítását  telje- 
sítenem nem  lehet;  a  másik  az,  hogy  a  miket  én  mon- 
dottam, azok  nem  kidolgozott  beszédek,  hanem  véleményem 
egyszeríí  kijelentései  s  valóságos  irodalmi  becscsel  tehát 
nem  bírnak. 

Isten   áldja,  kedves    barátom.     Szíves    tisztelettel   hű 

barátja 

Deák  Ferencz. 


<4^  *    ^    ^    ■* 

1874.     HlRSGHLER   IgNÁCZ   ORVOSNAK. 


Jegyzet.  Gyulai  az  írói  segélyegylet  részére  kérte  Deák  beszé- 
deinek kiadhatási  jogát,  melyet  —  mint  e  levélből  látszik  —  Deák 
nem  is  tekintett  a  magáénak. 


'■^>jt4f^^' 


HIRSCHLER  IGNÁCZ  ORVOSNAK. 


[138] 


Pesten,  október  17-én  1874. 


Tisztelt  barátom!  Galan[il)os  István  napszámos  meg- 
vakult. Eddig  kézi  munkájával  tartotta  fönn  családját,  egyéb 
vagyona  nem  volt,  most  már  dolgozni  sem  képes,  és  fele- 
sége s  gyermekei  vele  együtt  véginségre  jutnak. 

Én  tehát  e  szegény  család  érdekében  Önnek  előttem 
annyira  ismert  nemesszívűségéhez  fordulok  s  meleg  barát- 
sággal kérem:  vegye  vizsgálat  alá  e  szegény  embert, 
s  ha  lehet  még  rajta  műtét  által  is  [segíteni],  adja  vissza 
néki  a  drága  szemvilágot  s  ez  által  az  életet. 

Önnek,  tisztelt  barátom,  ki  a  tudomány  legszebb,  leg- 
nemesebb gyümölcsét:  jót  tehetni  a  szenvedőkkel,  —  oly 
igen  ismeri  s  oly  gyakran  élvezi,  szükségtelen  többet 
mondanom. 

Isten  áldja!  a  legszívesebb  tisztelettel,  hű  barátja 

Deák  Ferencz, 


''-^^' 

1875.  Egyik  távoli  rokonának. 


EGYIK  TÁVOLI  ROKONÁNAK. 

[139]  Budapest,  június  16-án  1875. 

Kedves  öcsém! 

[A  levél  eleje  hiányzik.] 

Én  közel  két  éve  már  súlyosan  szenvedek,  és  daczára 
a  tréfából  gyártott  híreknek,  egészségem  nem  javul,  sőt 
folyvást  hanyatlik.  Menni  nem  tudok,  ha  nem  vezetnek; 
ülésből,  fektémből  erős  segítség  nélkül  fölkelni  nem  vagyok 
képes,  sőt  a  lefekvéskor  is  másnak  kell  engem  ágyba 
segíteni.  Étvágyam,  álmám  semmi;  lábaim  és  hasam 
daganatja  növekszik.  —  De  mit  zúgolódom,  —  72  év  szép 
kor,  melyen  túl  ép,  egészséges  ember  is  méltán  szá- 
molhat egészsége  végromlására;  a  ki  pedig  beteges  is,  az 
ne  követeljen  sokat,  megifjodni  bizonyosan  nem  fog. 

Rózát,  vagy  megújítva  régi  enyelgéseink  emlékét : 
Szálit  igen  szívesen  tisztelem.  Isten  áldjon,  szíves  tiszte- 
lettel hü  barátod 

Deák  Ferencz. 

Sajátkezüleg  nem  tudtam  írni,  mert  betegségem  folytán 
kezeim  időnként  annyira  reszketnek,  hogy  a  tollat  alig 
bírom  fogni,  a  mint  e  levelem  aláírásából  láthatod. 

Jegyzet.  A  levél  női  kéz  írása,  valószínűleg  valamelyik  Nedeczky 
kisasszonyé.    Csak  az  aláírás  Deáké. 

1822.  Kozics  Istvánhoz. 


FÜGGELÉK. 


^^ 


KOZICS  ISTVÁNHOZ. 

[140]  SÜMEG,  november  1-én  1822. 

Bizodalmam  szerint  való  Actuariiis  Ür!  Kedves  Barátom 
Uram ! 

Az  oskolai  testimonialisomat  a  múlt  esztendőről 
elvesztvén,  egy  másnak  megküldését  mai  két  rendbéli  leve- 
lemmel is  kértem  Barátom  Uramtól,  de  mindeddig  választ 
ezekre  nem  kaptam ;  kérem  tehát  ezennel  is  tisztelt  Barátom 
Uramat,  hogy  testimonialisomat  expediálni,  és  nekem  most 
Pestre  leküldeni  ne  terheltessen,  mert  én  most  folyó 
holnap  6-ára  lemenni  és  12-én  juratusnak  felesküdni 
kívánnék,  a  mi  az  érintett  testimonialis  nélkül  meg  nem 
eshetik.  Kérem  tehát  ismét  Barátom  Uramat,  hogy  azt 
minél  előbb  elküldje,  nehogy  egy  terminust  elmulasztani 
kénteleníttessek. 

1827.  Vörösmarty  Mihálynak. 

A  teendő  költség  kipótolása  végett  ezen  csekélységet 
idezárván,  tapasztalt  úri  jó  voltában  ajánlott  maradok  alá- 
zatos szolgája  jy^^^  Ferencz. 

Jegyzet.  Kozics  István  azon  időben  a  győri  kir.  tanulmányi 
kerület  jegyzője  volt,  s  mint  ilyenhez  intézte  Deák  e  levelet,  a 
melynek  különös  érdeket  kölcsönöz  az,  hogy  Deák  levelei  között  a 
legkorábbi.  Úgy  ezt,  mint  a  142.,  143.,  146.,  147  ,  148.,  154.,  156., 
158.  számú  leveleket  dr.  Petz  Lajos  győri  főorvos  úr  szívességéből 
közöljük. 


VÖRÖSMARTY  MIHÁLYNAK. 

[ui]  Khhidák,  október  16-án  1827. 

Kedves  Barátom!  Alig  ha  az  ejnstolae  obscurorum 
virorum  sokat  nem  forog  kezedben,  mert  egy  idő  óta  leve- 
leid szinte  oly  zavartak,  oly  homályosak,  mint  azokéi. 
Az  Eger  *)  alá  csoportozott  törökök  Allah  kiáltása,  a  hasa- 
dozó várfalak  ropogása  s  a  tábori  vas  zaj  annyira  elfog- 
lalák  elmédet,  hogy  némely  leveleidben  nem  sokkal  jobb 
az  öszvefüggés,  mint  a  kadarka  lével  jól  lakott  göcseji 
parasztnak  okoskodásában ;  vagy  hogy  én  fenn  repdeső 
gondolataidat  kövérségemből  eredett  lelki  lomhaságom  miatt 
elérni  képes  nem  vagyok,  s  itthon  kányákhoz  szokva  inkább, 
mint  sashoz,  kányának  nézem    a  magasan  lebegő  sast  is. 

Annyit  csakugyan  mégis  kitapogattam  leveleidből,  hogy 


*)  A  Dobó  hősi  védelméről  szóló  Eger  czímü  eposzán  e  tájban 
dolgozott  Vörösmarty  s  innen  a  czélzás. 

engem  még  szeretsz ;  továbbá :  hogy  lustaságomért  bosszan- 
kodol;  végre:   hogy  kurta  leveleidre  hosszú  választ  vársz. 

Hogy  szeretsz,  annak  örülök,  s  érte  én  is  szeretlek; 
sőt  szeretnélek  talán  akkor  is,  ha  Te  nem  szeretnél  engem, 
becsülnélek  pedig  bizonyosan  mindaddig,  míg  gazemberré 
nem  lennél,  a  mit  rólad  szinte  úgy  hiszek,  mint  magamról. 

Most  veszem  észre,  hogy  ezen  sorokban  épen  oly  hal- 
mozva említem  a  szeretetet,  mint  a  csalni  akaró  az  ember- 
séget, a  becsületet,  s  ha  másnak  és  nem  neked  (vagy  Stett- 
nernek)  *)  írnék,  gyanútól  félve,  ki  is  törleném  azokat ;  de 
így  csak  álljanak  úgy,  a  mint  írám,  mert  barátságos  levél- 
ben csak  ott  kell  törleni,  a  hol  kétértelműségtől  lehet 
tartani. 

Lustaságomért  ne  pörölj.  Szeress  gyöngeségeimmel  s 
akkor  szeretsz  igazán.  Tűrjed  a  bivalynak  lomhaságát,  mert 
habár  lassan,  de  sokat  emel.  Ez  ugyan  prózaikus  egy  hason- 
lítás, de  igaz;  mert  futni  én  sem  szeretek,  emelni  pedig, 
ha  kell,  vagy  másfél  mázsát  én  is  elbírok.  Ezeket  azonban 
lelki  erőmre  ne  értsd,  mert  eszem  élelmemet  adó  földünk- 
nek csak  színén  jár;  most  szüretkor,  midőn  mustomnak 
helyről  aggódtam,  a  föld  alá  is  leszállott  ugyan,  de  föl 
csak  akkor  emelkedik,  midőn  valamely  épületem  romlott  '' 
födelének  újítására  fákat  kell  vágatnom ;  sőt  már  az  idén 
egyszer  magasabbra  is  hatott,  akkor,  midőn  a  söjtöri  torony 
keresztjének  igazítására  pénzt  kértek  tőlem. 


*)    Stettner  később  »Zádora«-ra  magyarosította  nevét,  írói  neve 
Fenyéri  volt.  Ö  ismertette  meg  Deákot  Vörösmartyval. 

Ügy-e  prózaikus  ember  vagyok  én  ?  Ideálomat,  Súlyosdi 
Simont,  elérem  nemsokára,  csak  papunkat  lehessen  reábe- 
szélni, hogy  Súlyosdi  mesterének  személyét  viselje  mel- 
lettem. *) 

Quintilianusnak  mondái  múltkori  leveledben,  de  miért: 
azt  meg  nem  írtad.  Quintilianusról  csak  mint  költőről  emlé- 
keznek a  történetek.  Egyik  145  declamatiót  készített,  me- 
lyeknek egy  részét  Ugolinus,  kilenczet  pedig  Ayrault  adott 
ki  1563-dik  esztendőben,  s  ezen  kiadást  magam  is  láttam 
gróf  Festeticsnek  keszthelyi  könyvtárában.  De  én  még  egy 
declamatiót  sem  írtam,  s  nem  is  értek  hozzá :  ehhez  tehát 
nem  hasonlíthattál.  A  másik  Quintilianus  Marius  Fabius 
spanyol  volt;  én  az  nem  vagyok;  az  Domitianus  idejében 
Rómában  tanító  volt,  én  az  sem  vagyok;  az  Institutiones 
oratoriae  és  De  causis  corruptae  eloquentiae  nevek  alatt 
két  tudós  munkát  adott  ki ;  én  ezt  nemcsak  nem  tettem, 
de  tenni,  sőt  még  tenni  akarni  sem  tudnám,  s  így  ehhez 
sem  tudom,  miért  hasonlítottál.  Ha  tehát  vagy  ezen  két 
ember  biographiáját  nálamnál  jobban  tudod,  vagy  még  egy 
harmadik  Quintilianusra  emlékezel,  tudósíts  róla,  hogy  lát- 
hassam szempontodat,  melyből  megítélésemhez  fogtál;  ha 
pedig  azon  hasonlítást  csak  levelet  hosszabbítani,  papirost 
tölteni  szúrtad  oda,  ezt  is  írd  meg,  s  ezután  ne  resteld  az 


*)  Deák;  Kisfaludy  Károlynak  a  Súlyosdi  Simon  czímíí  ismeretes 
rajzát  érti.  Súlyosdi  »hároinszor  vastagabb  volt  másnál,*  s  a  falusi 
mesterre,  a  ki  lemondott  ezen  hivataláról,  bízta  gazdaságát,  ö  pedig 
»a  folyosón  egy  zsöllyeszékben  tanyázva  pipázott.*  Nőtlen  maradt. 

ilyen  végből  leveledbe  iktatott  czikkelyeket  egy  kis  csillaggal 
jelölni. 

-  A  göcseji  vidéknek  beszédmódja  iránt  is  kérsz  tőlem 
némely  tudósításokat;  de  válaszom  nehezen  lesz  egészen 
kielégítő.  Göcsejnek  nevezzük  szoros  értelemben  azon  vidé- 
ket, mely  az  egerszegi  és  lövői  járásban  Zala,  Kerka  és 
Váliczka  folyók  között  fekszik;  de  nemcsak  ez,  hanem  a 
kapornaki  járásnak  az  egerszegi  járásra  dűlő  része  is  oly 
hibásan  beszél  mint  Göcsej,  a  lövői  járásnak  Vasvár- 
megyével határos  vidéke  pedig  még  rosszabbul,  mert  ez  a 
szomszéd  vendusoktól  sok  idegen  szót  kölcsönöze,  ilyen  a 
merkicze  (sárga  répa),  pestericze  (sült  répa),  durusbe  (kenyér- 
morzsa) s  több  effélék.  A  göcseji  szóejtés  és  beszédmód 
sajátságait  most  bővebben  néked  nem  fejtegethetem,  mert 
keveset  vagyok  nálok,  mint  nyelvvizsgáló  pedig  (minthogy 
ehhez  épen  nem  értek)  még  nem  voltam  közöttök ;  de  tett 
kérdéseidre  eddigi  tapasztalásomból  íme  röviden  felelek: 

A  göcseji  köznép  a  nála  és  véle  ntóljárókat  nem  úgy 
ejti,  mint  a  nyelv  szabásai  megkívánják,  s  ebben,  úgy 
vélem,  a  palóczczal  megegyez.  Az  elsőben  az  á^  a  máso- 
dikban az  e  soha  más  magánhangzókká  nem  változnak, 
bármit  kívánjon  az  euphonia,  melyre  a  göcseji  nem  sokat 
figyelmez,  hanem  lustaságból  némely  mássalhangzókat  egészen 
elhagynak,  mint  p.  o.  házná,  kézná,  keresztná,  rétná,  tesf- 
véremná  s  a  többi.  A  vel-né\  vagy  egészen  elhagyja  a  r-t 
vagy  helyette  a  gyökérnek  utolsó  betűjét  kettőzteti,  de  az 
e  magánhangzó   a  betűvé   soha  nem   változik,   az  utolsó  l 

azonban  itt  is  elmarad.  P.  o.  nem  mondja:  kutt/ával, 
lovalj  hanem  kiAtyá-e,  lő-e,  nem  hoüal,  de  nem  is  hotrel  vagy 
hot-e,  hanem  hot-te  s  több  effélék.  A  -7-a,  -re  utólj ároknál 
egyez  vélünk ;  csak  a  végső  a-i  nyelvének  restsége  o  betűvé 
változtatja,  de  re-i  csak  ott  mond,  a  hol  mondani  kell  p. 
0.  ház-ro  nem  ház-re,  Mmény-re,  fá-ro  s  a  többi.  A  -tói, 
-tői,  -bál,  -bői,  -ról,  -ről  utóijáróknál  íí  és  ü  betűket  hasz- 
nál d  és  ő  helyett,  de  ezeket  szinte  úgy  és  ott  cseréli,  a 
hol  és  a  mint  vélünk  az  d  és  ő  betűket  cserélteti  az  euphonia, 
s  a  végső  /-et  elhagyja:  p.  o.  ház-tu,  hút-tu,  kéz-tü,  kert-tü, 
ház-Ili,  lút-bú,  kert-bíl,  ház-rú,  kút-rú,  kéz-ríí,  kert-rt'l.  A  -ban 
-  ben,  -ba,  -be  utóijáróknál  csak  abban  különböző  tőlünk, 
hogy  a  -ban  és  -ba  között  nem  tesz  különbséget,  hanem 
az  n-i  elhagyva,  az  a-t  o-vá  változtatva  használja,  ház-bo 
in  domum  et  in  domo.  fá-bo  in  lignum  et  in  ligno,  de  -be-i 
-ba  helyett  nem  mond,  nem  mondja  p.  o.  szobá-be,  kotiyJiá- 
be,  hanem  szoba -bo,  konyhá-bo,  s  a' többi:  s  a  -ben  helyett 
is  -be-\,  nem  -ba-i  mond,  kés-be,  soha  nem  kés-ben  vagy 
kés-ba.  Végre  a  hajtogatás  harmadik  eseténél  a  -nak,  -nek 
végződésben  nem  hibás  a  kiejtése,  csakhogy  o-vá  változik 
itt  is  az  a  szájában,  de  az  a-i  és  e-i  hibásan  soha  fel 
nem  cseréli,  p.  o.  ház-nok,  kés-nek,  nem  ház-nek,  kés-nak. 

Ennyi  elég  most  egyszerre ;  a  télen,  ha  lehet,  közöttök 
mulatok  egy  ideig,  s  akkor  többet  és  bővebben. 

Zavart  leveleidet  hánytam  szemedre,  öszvefüggést  nem 
lelek  azokban,  pedig  látom  Iliacos  intra  muros  peccatur  et 
extra:  bagoly  monda   a   verébnek:   nagyfejű.     De    semmi. 

Te  nem  rendes  levelet,  csak  választ  kívántál,  s  íme  kíván- 
ságod szerint  kurta  leveleidre  itt  egy  hosszú  válasz,  melyet 
csak  még  avval  nyújtok,  hogy  jó  egészséget  kívánva,  leve- 
ledet elvárva,  kérlek;  szeressed  igaz  harátodat 

Deák  Ferenczet. 

Nemzetes  és  vitézlő 

BERSAUTER  LAJOS 

FISCALIS   ÚRNAK   TSZ. 

A.-CSÁNYBAN. 
[142]  Kehidán,  márczius  19- én  1883. 

Kedves  fiscalis  Ur !  Vendégeim  vannak,  egyébként  tüs- 
tént sietnék  Csányba  szegény  Istók  barátunkat  látogatni, 
aggódok  azonban  egészségének  állapotján.  Holnap  ismét 
Egerszegre  sietek,  a  hová  mulaszthatlan  dolgaim  hívnak; 
kérelmem  tehát  az :  tudósítson  fiscalis  Ür  Istók  egészségének 
állapotjáról,  vajha  tudósítása  aggódásaimat  megnyugtathatná. 
Többire  feleletét  ezen  emberem  által  elvárva,  vagyok  igaz 
szívű  szolgája  Deák  Ferencz. 

Nemzetes  és  vitézlő 

BERSAUTER  LAJOS  ÜRNAK. 

FELESKÜDT   MAGYARORSZÁGI    ÜGYÉSZNEK. 
|143]  A.-CsÁNYBAN. 

Teljes  bizodalmam  szerint  való  fiskális  Ur!  Súra 
Mártonnak  özvegye,  csányi  lakos  oly  kérelemmel  folyamo- 

dott  hozzám,  hogy  én  azon  árva  gyermeknek,  kit  ezen 
özvegy  táplál  és  nevel,  a  vármegye  pénztárából  járandó 
tartási  bérét  fizettessem  ki ;  ez  azonban  egyenesen  a  gyű- 
lésnek levén  hatalmában,  hivatalos  hatásom  körét  meg- 
haladja. A  vármegyére  kell  tehát  ezen  asszonynak  folya- 
modni és  kérelemlevelében  kitenni  azt :  hogy  ő  azon  árvát, 
kinek  szülei  elhaltak,  és  kinek  épen  semmi  értéké  nem 
maradott,  táplálás  és  nevelés  végett  felfogta,  holott  maga 
is  szegény  özvegyi  sorsban  vagyon.  Mindezeket  pedig  a 
helység  elöljáróinak  bizonyításával  kell  támogatni,  úgy- 
szinte  az  árvának  életkorát  is  nyilván  kell  említeni,  és  vagy 
keresztelő-levéllel,  vagy  ha  ez  nem  volna,  a  helység  elöl- 
járóinak hasonló  bizonyítmányával  megmutatni.  Ily  érte- 
lemmel elkészített  kérelemlevelet  a  járásbéli  szolgabíró 
is  megtekint,  és  ha  neki  a  dologról  tudomása  vagyon, 
bizonyítását  reá  írja,  s  az  ily  módon  elkészíílt  kérelem- 
levél mellett  reménylhető  csak  az  óhajtott  segedelem. 

Mivel  pedig  ezen  özvegy  asszony  T.  Csányi  István 
Urnák  jobbágya,  kérem  egész  bizodalommal  tisztelt  fiscalis 
Urat,  tessék  a  folyamodónak  nevében  egy  mindezekkel  fel- 
készült kérelemlevelet  feltenni,  a  közelebbi  környülállá- 
sokat  István  úrtól  megtudni,  és  a  folyamodást  szerdán  Eger- 
szegre behozni,  vagy  beküldeni.  —  Azt  mondja  ezen  asszony: 
hogy  Chin órányi  főbíró  úrnak  is  van  már  ezen  dolog  fe- 
löl tudomása,  ha  ez  igaz,  akkor  még  ezen  gyűlésen  fel 
fog  ezen  levél  vétethetni.  —  A  kérelemlevelet  tessék  egye- 
nesen a  nemes  vármegyéhez  intézni. 

Többire     nagyrabecsült    szívességébe    ajánlott    vagyok 
fent  tisztelt  fiscalis  Urnák  alázatos  szolgája 

Deák  Ferencz. 

Jegyzet.  A  levélnek,  mint  látható,  nincs  keleté,  de  bizonyos, 
hogy  a  hanninczas  évekből  való. 

GRÓF  SZÉCHENYI  ISTVÁNNAK. 

[1**]  Kehidán,  márczius  4-én  184i. 

Tegyünk  igen  is,  tisztelt  barátom!  tegyünk  mindent,  a 
mit  lehet,  hogy  e  nemzet  már  valahára  a  cselekvés  meze- 
jére lépjen.  —  De  cselekedni  pénz  nélkül,  pénzt  szerezni 
kölcsön  nélkül,  kölcsönt  eszközölni  a  nélkül,  hogy  szűz 
vállainkra  tetemes  és  állandó  terhet  vennénk :  lehetőnek 
én  sem  tartom.  Örömmel  fogadom  tehát  Önnek  indítványát, 
mely  körülményeink  között  legczélszerübb  arra,  hogy  minél 
előbb  cselekedhessünk.  A  lépés  azonban  fontos;  a  dolog 
részletei  s  kivihetősége  sok  megfontolást  kívánnak,  s  az 
elhamarkodás  e  részben  nemcsak  a  tervet  buktatná  meg, 
hanem  ezen  gyanakodni  s  gyanúsítani  oly  igen  hajlandó 
nemzetnél  minden  egyéb  fizetési  kérdésekre  is  rossz  hatással 
volna  sok  ideig.  Tisztában  kell  tehát  előbb  lennünk  a 
részleteknek  fontosabb  ágaira  is ;  különösen  pedig  meg  kell 
előbb   győződnünk  arról,   hogy    lehet-e  kedvező    feltételek 

alatt  kölcsönt  remérrylenünk ;  megtörténhetik-e  pedig  mindez 
oly  rögtön,  hogy  a  dologhoz  haladék  és  előkészületek  nélkül 
tüstént  hozzá  foghassunk,  —  azon,  megvallom,  Önnel 
együtt  én  is  kételkedem.  Szeretnék  mindezekről  Önnel 
bővehben  értekezni,  s  pedig  ha  lehet,  szóval;  mert  szóval 
egy  pár  nap  alatt  könnyebben  kicserélhetjük  eszméinket, 
mint  levelezés  által  bármi  hosszú  idő  alatt.  S  ezen  felül : 
megvallom,  oly  igen  vágyok  Önt  ismét  láthatni  s  a  tisztelet 
és  barátság  legszívesebb  érzelmeivel  Ön  jobbját  szoríthatni. 
Találkozzunk  tehát,  ha  lehet,  valahol!  Pozsonyba  én  nem 
mehetek,  és  május  közepe  előtt  Pestre  sem,  mert  márczius 
utolján  és  április  közepén  közgyűléseink  lesznek,  melyeket 
az  előfordulható  utasítási  kérdések  miatt  el  nem  hagyhatok ; 
május  első  napjaiban  pedig,  sőt  talán  még  április  utolján 
a  megyei  árvákra  ügyelő  választmány  fog  elnökletem  alatt 
egy  pár  hétig  üléseket  tartani,  s  így  ezen  egész  idő  alatt 
nincs  oly  szakadatlan  nyolcz — tíz  napom,  melyet  a  pesti 
találkozásra  szánhatnék.  De  ha  Ön,  tisztelt  barátom,  késő- 
nek nem  tartaná  találkozásunkat  május  hónapnak  második 
felére,  vagy  június  elejére  halasztani:  tudósítson  engem 
bármely  határnapról;  én  örömmel  kész  vagyok  május  kö- 
zepén túl  bármikor  Pestre  lerándulni,  hogy  Önnel  lehessek. 
Ha  pedig  ez  késő  volna,  s  Önnek  nem  alkalmatlan  még 
hamarébb  Zalába  leutazni :  időm  márczius  19-dik  s  20-dik 
napjain  és  a  gyűlések  első  egy  pár  napján  kivűl  a  lehető- 
ségig Ön  rendelkezésére  fog  állani.  —  Vagy  talán  Ikervárott 
jöhetnénk  öszve?   Mint  van  Ön   Batthyány val  különösen  e 


349 


1844.  Gróf  Széchenyi  Istvánnak. 


tárgyra  nézve  is  ?  Nem  lehetne-e  úgy  intézni  a  dolgot,  hogy 
például  húsvétkor  Ön  és  [Kossuth]  Lajos  Ikervárott  lennének 
s  engem  arról  értesítenének?  —  én  azonnal  oda  rándul- 
nék. —  Határozzon  tehát  Ön  e  részben  s  tudassa  vélem 
szándékát  :  én  szíves  készséggel  követendem  felszólítását. 

A  magyar  nyelv  tárgyában  érkezett  királyi  válaszra 
nézve  teljesen  egyetértek  Önnel  s  örülök  annak  kedvező 
tartalmán,  noha  még  némely  pontokat,  különösen  a  nevelési 
nyelvet  illetőleg  kedvezőbbnek  óhajtottam  s  reménylettem 
azt,  de  talán  még  ezeket  is  meghozza  az  idő.  Vajha  azon 
tárgyakban,  melyeket  anyagiaknak  szeretünk  nevezni,  de 
melyek  nézetem  szerint  szellemileg  is  oly  nagy  hatással 
lennének  nemzetünknek  erkölcsi  kifejlődésére,  szintén  ked- 
vező sikert  nyerhetnénk!  Én  optimista  nem  vagyok,  de 
néha  mégis  kecsegtet  azon  remény,  hogy  talán  még  ezen 
országgyűlésen  az  első  kezdet  meg  lesz  téve. 

Ma  és  tegnap  olvasgattam  a  » kereskedés*  tárgyában 
munkálódott  választmánynak  javaslatát.  Ezen  választmány 
a  nemzeti  kölcsönt  határozottan  ellenzi  s  úgy  szól  arról, 
mint  reánk  nézve  legalább  jelenleg  veszedelmes  lépésről. 
Ezen  nézet  nagy  hatással  leend  a  megyékben,  s  félek,  hogy 
a  megyék  többsége  a  választmány  javaslatát  s  a  nemzeti 
kölcsön  eszméjének  teljes  kizárását  elfogadja,  —  akkor 
pedig  ezen  ország  gyűlése  alatt  Ön  tervének  létesűlése 
lehetetlen.  Meg  vagyok  ugyan  győződve,  hogy  azon  jöve- 
delmi források  közül,  melyeket  a  kerületi  választmány 
javaslatba  tett,  sok  nem  lett  elfogadva,  rész  szerint  a  kor- 

mány  által,  mint  például  az  egyházi  javak  jövedelmének 
tized  része,  az  1802-ik  észt.  3.  t.-cz.  által  1  frt  6  krban 
felemelt  só  ára,  a  megürült  egyházi  hivatalok  jövedelmei, 
a  kir.  kincstári  javak  jövedelmének  tized  része,  az  ipar- 
védelmi s  fogyasztási  vámdíjak,  —  részszerint  a  megyék 
által,  mint  például  a  bélyegdíj ;  —  ha  pedig  ezen  források 
elmaradnak,  akkor  a  javaslott  nemzeti  közpénztár  jövedelme 
csak  igen  csekély  lesz,  s  minden,  úgy  szólván,  a  szabad 
ajánlatra  reducáltatik;  olyan  szabad  ajánlattal  pedig,  mely 
csak  három  évig  tart,  nem  sokra  megyünk,  —  s  azért  azt 
vélném,  jó  lesz  ugyan  megkísérteni  némely  más  jövedelmi 
forrásokat  is,  de  leginkább  csak  önzsebünkre  kell  számol- 
nunk s  a  kölcsön  eszméjét  el  nem  lökhetjük  magunktól, 
mert  utóbb  is  erre  szorulunk,  vagy  épen  semmi  sem  lesz 
belőlünk.  Igen  sajnálnám  tehát,  ha  a  kerületi  választmány 
javaslatának  elfogadása  mellett  kimondaná  a  többség  az 
anathemát  a  nemzeti  kölcsön  eszméjére,  mert  ez  által  ezen 
eszmének  jövendőjét  is  megrontaná  vagy  legalább  nehe- 
zítené. Ön  jobban  ismeri  a  körülményeket,  lehet-e  ettől 
tartani  ? 

Bocsánat  késő  válaszomért.  Két  hete,  hogy  távol  valék 
házamtól;  csak  tegnap  érkeztem  haza  s  így  csak  tegnap 
vehettem  Önnek  szíves  levelét.  Isten  áldja  Önt!  Szíves  vála- 
szát óhajtva  várom 

Deák  Ferencz. 

ARANY  JÁNOSNAK. 

r^*^l  Pesten,  márczius  22-én  1858. 

Kedves  barátom!  Kovács  Lajos  az  Avas-Mojzesfalusi 
vasgyár  részvényeiből  négy  darabot  Ön  gyermekeinek  en- 
gedményezett, s  azokat  az  illető  bánya-kapitányságnál  új 
tulajdonosaik  nevére  akarja  íratni. 

Az  átírásnak  eszközlésére  ki  kell  mutatni,  hogy  az 
engedményezést  az  illetők  elfogadták.  Átküldőm  tehát  Ön- 
nek Kovács  Lajos  megbízásából  ezen  két  engedményt,  oly 
kéréssel :  legyen  szíves  azokra  gyermekei  nevében  az  elfo- 
gadást felírni  következő  szavakban :  »Ezen  engedményt  kis- 
korú fiamnak  (vagy  leányomnak)  részére  elfogadom.*  Az 
aláírást  szolgabírói  hivatal  előtt  kell  hitelesíttetni.  Az  ekké- 
pen  elfogadott  engedményeket  küldje  Ön  ismét  hozzám,  én 
azokat  Kovács  Lajosnak  talán  személyesen,  mert  feljöve- 
telét ígérte,  átadom,  vagy  más  hasonló  engedményekkel 
együtt  megküldöm. 

Nem  mentegetem  a  szíves  bizalmas  megszólítást,  me- 
lyet Ön  irányában,  tisztelt  barátom,  e  levélben  használok, 
de  teljes  mértékben  hasonló  viszonzást  kérek  és  várok,  és 
csak  ily  viszonzás  fog  meggyőzni,  hogy  mentegetésre  nem 
is  volt  szükségem. 

Isten  áldja!  a  legszívesebb  tisztelettel,  őszinte  barátja 

Deák  .  Ferencz. 

PETZ  ADOLFNAK. 


[146] 


Pesten,  január  6-án  1861. 


Kedves  Öcsém!  Mali  szíves  volt  engem  a  Sibrik  Fe- 
rencz  bátyánk  utáni  örökösödési  ügy  mibenlétéről  tudósítani. 

Nem  vala   szándékomban    ezen    ügyben   részt   venni. 

De  testvéremnek nek  két  fia  csőd  alatt,  a  harmadik  is 

szűk  körülmények  között  van.  Módom  nincsen,  hogy  őket 
a  magam  csekélységéből  érezhetőleg  segítsem.  Szoros  kö- 
telességem tehát  e  részben  tenni  valamit  érettük.  Én  a  reám 
eső  részt  is  ezen  szükölködőkre  fogom  fordítani. 

Egy  ideig  csak  egyszerűen  át  akartam  ruházni  a  ma- 
gam jogát  is  őreájok,  hogy  ők  tegyék  meg  a  szükséges 
lépéseket.  De  maguk,  név  szerint  a  csődalattiak  kértek  meg, 
hogy  lépjek  fel  én,  mert  ők  csőd  alatt  levén,  hitelezőik 
mindent,  még  azt  is,  mit  én  adnék  nekik,  el  fognák  foglalni. 

Én  tehát  elhatároztam  magamat,  hogy  magam  és  az 
ő  nevökben  is  fellépek. 

Ugyanazért  szíves  barátságos  bizalommal  Téged  kérlek 
meg,  vezesd  részemre  ezen  ügyet  belátásod  szerint.  Ha 
magad  nem  tehetned,  vagy  tenni  nem  akarnád,  bízz  meg 
oly  ügyvédet,  kit  jónak  látsz,  s  intézkedj',  mint  jónak 
látod.  Ide  zárok  egy  ki  nem  töltött,  de  aláírt  ügyvédi  meg- 
bízást, hogy  azt  akár  a  magad  nevére,  mit  legjobban  sze-- 
retnék,  akár  a  máséra  kitölthesd. 

1861.  Petz  Adolfnak. 

Fölösleges  megjegyeznem,  hogy  azon  költségekben, 
miket  Ti,  a  leányág,  a  perre  tettetek,  szívesen  osztozunk; 
számítsátok  ki  azt,  és  vonjátok  le  a  nékünk  járó  öszvegböL 

Nem  hiszem,  hogy  perre  kerüljön  a  dolog.  —  De  akár 
kerül,  akár  nem,  vonj  le  kérlek  a  nekem  magamnak  járó 
részből  300  frtot  osztr,  értékben,  fedezd  abból  az  ezutáni  el- 
járás költségeit,  s  a  többit,  mi  a  300  frtból  ezen  költségekre 
fel  nem  menne,  add  nevemben  gyermekeidnek,  kiket  szám- 
talanszor  csókolok. 

Magában  értetődik,  hogy  az  örökösödési  illeték,  mit 
mi  is  a  reánk  eső  örökség  után  fogunk  fizetni,  nem  a  most 
említett  300  frtból,  hanem  a  mi  egész  örökségi  részünkből 
lesz  levonandó. 

Bízom  barátságodba,  hogy  kérésemet  teljesíteni  fogod. 

írj,  kérlek  és  tudósíts  a  dolog  mibenlétéről,  s  ha  pót- 
lólag szükségesnek  látsz  valamit,  például testvérem 

gyermekeitől,  tudósíts  arról  is,  azonnal  gondoskodom  róla. 
Ámbár  azt  hiszem,  hogy  az  egész  ügy  a  régi  magyar  tör- 
vény szerinti  jogviszonyból  származván,  én  mint  testvérem 
gyermekei  jogainak  fentartója  e  közös  ügyben   felléphetek. 

Isten  Veled!  Malit  csókolom  és  vagyok  igaz  barátod 

Deák  Ferencz. 

Kivül:  Tekintetes  Petz  Adolf  Ürnak  Győrött. 
Hátirat:  Deák  Ferencz  az  angol  királyné  czímű  szál- 
lodában 72.  sz.  alatt. 

1861.  Petz  Adolfkénak. 


Jegyzet.  Petz  Adolfnak,  kihez  Deák  e  levelet  intézte,  neje  Deák- 
nak unokatestvére  volt  anyai  ágon.  —  Azon  örökösödési  per,  a  melyre 
e  levélben  érintett  meghatalmazás  vonatkozik,  Deák  anyai  nagybáty- 
jának, Sibrik  Ferencz  apátnak  halála  után  támadt,  kinek  jelentékeny 
vagyonát  az  elhunyt  fitestvérei  maguknak  követelték  s  a  leánytest- 
véreket, illetőleg  azok  ivadékait  teljesen  ki  akarták  zárni.  A  majd 
két  évtizedig  folyt  per  végre  is  a  leányág  veszteségével  végződött. 
V.  ö.  a  147.  és  148.  számú  levéllel. 

[147] 


PETZ  ADOLFNÉNAK. 

Pesten,  január  6-án  1861. 


Kedves  húgom !  Szíves  köszönet  barátságos  leveledért. 
E  pillanatban  írok  Adolfnak,  s  megkérem  őt  az  egész  ügy 
rendezésére  és  tisztába-hozására. 

Teljes  mértékben  méltánylom  a  keserűséget,  melylyel 
a  bíróság  ítéletéről  szólasz.  Ne  csodáld,  hogy  épen  roko- 
nid ellen  kell  panaszolkodnod.  Tudod,  hogy  az  ellenséges 
rokon  rosszabb  az  idegen  ellenségnél. 

Isten  áldjon,  kedves   Málim!   boldog   újévet    s   áldást, 

békességet  egész  családodra.     Csókollak  valamennyiőtöket. 

Szerető  rokonod 

Deák  Ferencz. 

1861.  Petz  Adolfnak. 

PETZ  ADOLFNAK. 

[148]  •  Pesten,  január  31-én  1861. 

Kedves  Öcsém !  Szíves  barátságodat  köszönöm.  A  meg- 
küldött irományokat  közlöttem  másokkal,  különösen  Balassa 
István  ügyvéddel,  húgomnak,  Szeniczeynének  vejével,  s  az 
ő  véleménye  az,  hogy  azon  fiág  elleni  perben  nem  kíván- 
nak részt  venni,  csak  a  Ferencz  halála  utáni  ingókban, 
mik  a  leányágnak  megítéltettek,  óhajtanak  osztozni. 

Én  az  egészben  nem  kívánván  sem  részesülni,  sem 
befolyni,  minden  jogomat  azon  örökséghez  ...  .né  testvérem 
gyermekeinek  és  unokájának  engedményeztem,  kik.  Isten 
tudja,  (egy  párnak  kivételével)  reá  is  szorultak. 

Az  irományokat  tehát  néked  ezennel  visszaküldöm  szí- 
ves köszönettel,  de  a  megítélt  ingóságokra  vonatkozó  két 
másolatot,  miket  Mali  küldött,  átadom  Balassa  Istvánnak, 
ha  néked  azokra  szükséged  nincsen.  Kérlek,  küldd  Te  vissza 
ügyvédi  meghatalmazásomat,  vagy  tépd  öszve,  mert  arra, 
miután  én  nem  folyók  be  a  perbe,  szükség  nem  leend. 
Kérlek  arra  is,  hogy  ha  testvérem  gyermekei  tanácsodért, 
utasításodért  hozzád  fordulnak,  légy  irántuk  is  oly  szíves- 
séggel, minőt  irányomban  mindig  tanúsítottál. 

Isten  veled!  Malit  és  gyermekeidet  igen  szívesen  csó- 
kolom, hű  barátod  Deák  Ferekcz. 

CSENGERY  ANTALNAK. 

[149]  Pesten,  ápril  H-án  1862. 

Kedves  Komám !  Néhány  nappal  ez  előtt  egy  képviselő- 
társunk engem  szólított  fel :  lennék  kérője,  mert  házasodni 
akar.  Én  e  tisztes  megbízást  elhárítottam  magamtól,  azt 
adván  okúi,  hogy  nőtelen  embert  nem  szokás  azzal  meg- 
bízni, s  ő  ebben  csak  úgy  nyugodott  meg,  ha  megígérem, 
hogy  a  kézfogásnál,  vagy  törvényesen  szólva :  eljegyzésnél, 
mint  tanú  jelen  leendek,  mit  tőle  meg  nem  tagadhattam. 
Ma  tudósít,  hogy  az  eljegyzés  szombaton  leend  s  való- 
színűleg délután. 

Fölötte  sajnálnám,  ha  collisio  oíficiorumba  kerülnék. 
Ha  tehát  a  keresztelés  idejét  még  meg  nem  határoztátok, 
kérlek:  tegyétek  azt  akármely  napra  s  órára,  csak  szom- 
batra ne. 

Isten  veled!  Komámasszonyt  tisztelem,  hű  barátod 

Deák  Ferencz. 

CSENGERY  ANTALNAK. 

[150]  Pesten,  márczius  18-án  186,8. 

Kedves  barátom!    Eötv()s  holnap    délután    nem  jöhet, 
mert  vendégei  vannak.     Kérlek  tehát :  légy  szíves,  ha  csak 
lehet,  délelőtt  10  órakor  eljőni ;  dolgunk  alig  tart  10  perczig. 
.  Isten  veled !  hű  barátod  Deák  Ferencz, 

1864.  CsENGERY  Antalnak, 

CSENGEKY  ANTALNAK. 

[151]  Puszta- Szent-Lászlón,  július  22-én  1864. 

Kedves  barátom!  A  váratlan  súlyos  csapás  annyira 
megzavart,  hogy  alig  bírok  magamhoz  térni.  Szegény  ha- 
zánk! Most,  midőn  annyira  szüksége  volna  minden  hű  fiára, 
egymás  után  dőlnek  ki  a  jó  ügynek  támaszai.  Elhunyt 
barátunk  halála  pótolhatlan  veszteség  a  hazára,  s  kétsze- 
resen fájdalmas  az  nekünk,  kik  vele  bensőbb  barátsági 
viszonyban  éltünk.  Isten  oltamazza  hazánkat  s  védjen,  vi- 
gasztaljon mindnyájunkat. 

Szomorú  tartalmú  leveledet  tegnap  előtt  reggel  vettem, 
s  nem  valék  képes  azonnal  válaszolni.  Ugyanakkor,  ugyan- 
azon perczben  vettem  a  távirati  tudósítást  is,  melyet 
boldogult  barátunk  özvegye  a  halálozás  napján,  17-én,  dél- 
utáni 5  órakor  30  perczkor  adott  fel  Salzburgban,  Ka- 
nizsára intézve  s  az  én  tartózkodási  helyemet  is  bele  írva. 
Ezen  távirati  tudósítás  megérkezett  Kanizsára  ugyan  17-én, 
délutáni  7  órakor  ötven  perczkor.  Kanizsa  ide  négy  mér- 
föld, de  a  távirati  hivatal  nem  fogadott  gyalog  vagy  lovas 
embert,  ki  a  táviratot  ide  hozta  volna,  hanem  elküldette 
azt  másnap,  azaz  18-án  délutáni  két  órakor  postán  Zala- 
Egerszegre.  A  pósta-járás  Kanizsáról  Egerszegre,  Csák- 
tornya, Lendva,  Lövő  felé  megy,  s  ez  az  út  14  mérföld; 
s  így  a  távírat  14  mérföldnyi  utat  tett  postán,  hogy  egy 
mérfölddel  közelebb  legyen  hozzám,  mint  Kanizsán  volt. 
Egerszegen  a  távírat  19-én  érkezett  meg,  s  ott  ismét  vártak 

1866.  CsENGERY  Antalnak. 


vele,  míg  a  gyalogposta,  ki  innen  hetenként  kétszer  jár  be 
a  levelekért,  bemegy;  —  s  így  történt,  hogy  én  a  táviratot 
Kanizsáról  4  nap  múlva  kaptam  meg. 

A  temetés  idejét  még  most  sem  tudom.  Egyébiránt 
alig  hiszem,  hogy  elmehetnék,  mert  egészségem  még  most 
sem  állott  helyre.  Egy  hétig  erős  hurutban  s  lázban  szen- 
vedtem. Most  a  baj  enyhült,  a  láz  megszűnt,  a  hurut  is 
nagy  részben  szűnik,  de  egészségem  még  egészen  nem  állott 
helyre. 

Isten  veled!  Nődet,  kedves  komámasszonyt  szívesen 
tisztelem,  gyermekeidet  csókolom,  hű  barátod 

Deák  Ferencz. 

Jegyzet.  Kevés  ember  tehetségét  becsölte  s  méltányolta  annyira 
Deák,  mint  Szalay  Lászlóét,  a  kivel  még  a  negyvenes  évek  elején,  a 
bííntetőtörvénykönyv  készítésének  alkalmával  lett  barátsága  bensőbbé. 
Ismeretes,  hogy  az  első  magyar  minisztariumban  is  Szalay  László  volt 
államtitkára  Deáknak,  mint  igazságügyminiszternek.  Mint  az  itt  köz- 
lött levelek  (1.  a  39.  számúnak  jegyzetét  s  a  63.  sz.  levelet)  mu- 
tatják: Szalay,  úgy  is  mint  államférfiú,  úgy  is  mint  jogtudós  már  azon 
időkben  is  egyiránt  a  legelsők  közé  tartozott.  Könnyen  érthető  tehát 
Deák  mély  megindúltsága  s  lelki  rázkódása  régi  hü  barátja,  a  nagy 
történetíró  halálakor. 

CSENGERY  ANTALNAK. 

['52]  Pesten,  márczius  9-én  1866. 

Kedves  barátom!  Fölíratunk  azon  pontját,  mely  a 
politikai    vádak  folytán     elítéltekre   vonatkozik,   szeretném 

1866.    CSENGERY   AkTALNAK. 


símábban  kifejezni,  épen  azért,  mert  az  némileg  mégis 
csak  kegyelem  dolga.  —  A  túlsó  lapra  följegyeztem :  mikép 
javasolnám  e  szakaszt;  —  használd,  ha  jónak  látod. 

Az  egész  föliratot  szeretném  egy  új  szakaszszal  bevé- 
gezni, mely  enyhítse  a  tartalomnak  néhol  keményebb  hang- 
ját, melyet  elkerülnünk  lehetetlen  volt.  E  végsorok  iránti 
javaslatomat  is  ide  írtam  e  levélnek  harmadik  lapjára.  Légy 
szíves  azt  átvizsgálni  s  ha  helyesled,  iktasd  a  fölirat  végéré. 

Isten  veled!  tisztelő  barátod  Deák  Ferencz. 


» Fájdalommal  látjuk  a  legmagasabb  királyi  leiratból, 
hogy  azon  kérelmünk,  melyet  politikai  vádak  folytán 
elítélt  honfitársaink  érdekében  Fölségedhez  alázatosan 
fölterj esztettünk,  ez  úttal  sükeretlen  volt,  s  annak  teljesítése 
a  koronázás  utáni  időre  halasztatott.  Vegye  Fölséged  kegyel- 
mesen tekintetbe,  hogy  a  szenvedőnek  minden  órája 
kínos,  és  engedje  reménylenünk,  hogy  a  mit  kérő  szavunk 
Felségedtől  kieszközölni  gyenge  volt,  azt  saját  atyai  szívének 
sugallata  mielőbb  fogja  valósítani. « 
Utolsó  szakasz. 

» Bizalmunkat  egyedül  Fölséged  atyai  szívébe  vetjük. 
Egyedül  Fölséged  fejedelmi  bölcseségétől  reméljük  alkotmá- 
nyos életünknek  oly  biztosítását,  tnely  visszaadja  ismét  keb- 
lünknek azon  hitet :  hogy  a  mit  a  király  és  nemzet  egyesűit 
akarata  megállapított,  fönn  fog  az  állani  a  távol  jövőben 
is,  jogilag  és  tettleg  mind  addig,  míg  ismét  a  király  és 
nemzet  egyesült  akarata  máskép  nem  intézkedik.* 

J-egyzet :  Az  1866.  évi  inárczius  14-én  tartott  országos  ülésben 
felolvasott  válaszfelírati  javaslatban,  a  melyet  —  mint  Gorove 
megjegyzé  —  Deák  Csengerynek  tollba  mondott,  valóban  megtaláljuk 
az  itt  javaslatba  hozott  két  pontot  s  pedig  szórói-szóra.  L.  Kónyinak 
többször  idézett  becses  gyííjteménye  III.  kötetét.  462.  463.  1. 

KOSSUTH  LAJOS  >NYÍLT  LEVEL«-ÉRE. 

ri53]  Pest,  május  29-én  1867. 

A  Pesti  Napló  szerkesztője,  lapjának  128-ik  számá- 
ban, Piilszky  Ferencz  pedig  az  »1818«*;-nak  72-ik  szá- 
mában, elég  érlhetöleg  vetik  fel  azon  kérdést,  hogy  Kossuth 
Lajosnak  hozzám  intézett  és  hírlapilag  is  közölt  nyílt  leve- 
lére í'ogok-e  felelni,  s  elmondandom-e  részletesen  annak 
tartalmáról  véleményemet. 

Ha  az  említett  levél  magán,  barátságos  levél  volna ; 
Kossuth  Lajos  azért  írt  volna  nekem,  hogy  előadva  néze- 
teit, kifejtve  okait,  engem  is  meggyőzzön  azoknak  alapos- 
ságáról és  saját  véleményem  helytelenségéről,  s  megróva 
eljárásomat,  eltérítsen  azon  politikától,  melyet  eddig  kr)vet- 
tem :  tisztelet  és  egykori  barátságunk  emléke  arra  ösztö- 
nöznének, hogy  részletesen  válaszoljak  soraira,  s  vádjainak 
ellenében  igazoljam  azon  eljárást,  melyet  ő  kárhoztat.  Mert 
a  barátságos  megrovás  még  akkor  is  figyelmet  érdemel, 
midőn  keserű  és  alaptalan. 


Ily  czímű  lap,  melyet  Toldy  István  szerkesztett. 


f    m    ^ 

De  Kossuthnak  hozzám  intézett  levele  nem  magán- 
levél, ő  maga  is  nyílt  levélnek  nevezi  azt.  Kossuth  nem 
nekem  akart  írni,  hanem  ellenem,  s  midőn  levelét  postán 
hozzám  küldötte,  egyszersmind  megküldötte  azt  a  Magyar 
ÜJsÁG-nak  is,  hírlapi  közlés  végett. 

Nem  tekinthetem  tehát  e  levelet  egyébnek,  mint  hír- 
lapi czikknek,  melylyel,  mint  vádirattal  lép  fel  a  közönség 
előtt  Kossuth  ellenem  és  eddigi  eljárásom  ellen,  hogy  ne- 
vének és  múltjának  súlyát  ő  is  mérlegbe  vesse  kárhozta- 
tásomra. 

E  vádirat  ellenében  magamat  és  eljárásomat  igazolni 
nem  tartom  szükségesnek.  Politikai  eljárásom  nyilvános 
volt.  Elveim,  nézeteim  és  minden  állításomnak,  minden 
javaslatomnak  okai  tudva  vannak  a  közönség  előtt,  mert 
őszintén  és  tartózkodás  nélkül  kifejtettem  azokat  ott,  hol 
képviselői  állásomnál  fogva  jogom  és  kötelességem  volt  fel- 
szólalni; védtem  a  jogilag  fennálló  törvényeket  az  absolut 
hatalomnak  egyoldalú  eljárása  ellen,  s  midőn  arról  kellett 
tanácskoznunk,  hogy  hazánk  érdekében  szükséges-e  az 
eddigi  törvények  valamely  pontját  a  törvénykezés  rendes 
útján  módosítani,  és  ha  szükséges,  minő  módosítás  leend 
legczélszerübb :  elmondottam  én  is  meggyőződésemet  és 
annak  okait.  —  Kifejtettem  azon  egyéni  véleményemet,  hogy 
én  helyzetünkben  a  békés  kiegyenlítést  üdvösebbnek  tartom, 
mint  oly  politikát,  mely  bizonytalan  ígéretek  mellett  vára- 
kozásra, további  szenvedésre  utalva,  csupán  véletlen  ese- 
ményektől, talán  forradalomtól  s  a  birodalom  szétbomlásá- 

tói,  külföldi  segélytől,  melynél  bizonyosan  nem  a  mi  érde- 
künk volna  a  fötekinlet,  új  és  idegen  szövetkezéstől,  mely- 
nek sem  alakja,  sem  czélja,  sem  haszna  még  tudva  nincs- 
függesztené  fel  sorsunk  jövendőjét.  —  Kifejtettem,  hogy 
a  kiegyenlítésnek  azon  módja,  melyet  én  is  javaslok,  alkot- 
mányos szabadságunkat  nem  veszélyezteti  s  hazánkra  nézve 
sok  tekintetben  előnyös. 

E  felszólalásaim,  melyeket  nem  a  szenvedélyekhez, 
hanem  a  higgadt  megfontoláshoz  intéztem,  nyilván  történ- 
tek. Ott  vannak  azok  az  országgyűlés  naplójában,  s  kö- 
zöltettek annak  idejében  a  hírlapok  hasábjain  is.  E  fel- 
szólalások foglalják  magukban  az  én  igazolásomat  az  ország 
előtt.  Ezeken  felül  más  igazolást  keresni,  vagy  vádat 
váddal  viszonozni,  s  azokkal,  kik  az  országgyűlés  többsége 
által  elfogadott  kiegyenlítési  javaslatot  a  februári  pátenssel 
s  az  1861-ik  évi  országgyűlésre  küldött  királyi  leiratokkal 
ugyanazonosaknak  tartják,  vagy  legalább  hirdetik,  hírlapi 
vitatkozásokba  bocsátkozni  sem  szükségesnek,  .sem  helyes- 
nek nem  tartom. 

Az  országgyűlési  többség  védelmére  felszólalnom  vétek 
volna  azon  derék  férfiak  ellen,  kik  e  többséget  képezték. 
Felel  közülök  mindenki  Isten  előtt  és  önlelkiismerete  előtt, 
s  ha  kell,  egy  ország  előtt,  azért,  mit  meggyőződésből  cse- 
lekedett. 

Kit  sem  a  hatalomnak  parancsszava,  sem  becstelen 
érdekek,  sem  hiúság  és  a  pillanatnyi  népszerűség  hajhá- 
szása  nem  vezetnek,  hanem  keresi  a  haza  javát  és  követi 

saját  meggyőződését :  az  könnyen  viseli  a  felelősség  terhét. 
Saját  véleményemért,  szavazatomért  felelek  én  is.  —  Meri-e 
valaki  állítani,  hogy  véleményemet  másokra  kívántam  erő- 
szakolni, akár  ámításokkal  és  csábító  ígéretekkel,  akár 
szemrehányásokkal?  Felszólítottam-e  bárkit,  hogy  azon  párt- 
hoz álljon,  melynek  tagja  én  vagyok?  Akartam-e  bárkit 
gátolni  saját  meggyőződésének  követésében  ?  Kértem-e  vala- 
kitől szó-  és  kézadást  arra  nézve,  hogy  velünk  tart  és  tő- 
lünk el  nem  fog  válni?  Használtam-e  valaha  a  pártszerzés- 
nek sok  helyütt  szokásos,  de  általam  soha  nem  helyeselt 
eszközeit?  Nem  voltam-e  azoknak  egyike,  ki  még  a  párt- 
disciplina  pressióját  sem  helyeseltem  lényeges  tárgyakban 
és  elvi  kérdésekben  ?  —  Ha  mind  e  mellett  a  többség  véle- 
ménye és  az  én  véleményem  találkoztak,  ennek  egyszerű 
magyarázata  csak  az,  hogy  az  én  meggyőződésem  is  az 
volt,  a  mi  az  övék.  Az  én  igazolásomra  tehát  a  többség 
nem  szorult. 

Ezek  azon  okok,  melyeknél  fogva  Kossuth  Lajos  nyílt 
levelének  hírlapi  czáfplgatásába  bocsátkozni  nem  szándé- 
kozom. 

Deák  Ferencz. 


Jegyzet.  Deáknak  e  levelét  a  Pesti  Napló  közölte  válaszúi, 
Kossuthnak  egész  terjedelmében  itt  közölt  hosszú  levelére,  melyben 
Kossuth  az  egész  kiegyezési  politikát  oly  kérlelhetetlenül  elítéli. 

NYÍLT  LEVÉL  DEÁK  FERENCZHEZ. 

Paris,  május  22-én    1867. 

Barátom !  Engedd  meg  e  megszólítást  azon  múlt  emlékének 
nevében,  mely  a  hosszú  számkivetés  keservei,  a  hazafi  bánat  és 
családi  bú  minden  súlya  alatt  előttem  mindig  szent  maradt. 

Mi  nem  csak  elvrokonok,  de  barátok  is  valánk,  a  szó  neme- 
sebb értelmében,  íéríi  korunk  szebb  szakán  keresztül,  midőn  még 
egy  irányban  haladtunk  a  hazafiúi  kötelesség  ösvényén. 

Együtt  állottunk  őrt  a  nemzet  jogai  mellett  az  1848-iki  válság 
előestéjén,  midőn  nnint  minisztertársak  közegyetértéssel  megkövetel- 
tük a  bécsi  udvartól  s  kormánytól,  hogy  »hazánknak  törvényes  önál- 
lása  és  szabadsága  minden  tekintetben,  a  pénz  és  hadüyyck  önálló, 
független  és  mxnden  ideyi-n  avatkozásiól  ment  kormányzatát  is  vilá- 
gosan oda  értve,  nyíltan  elismerve  és  megóva  legyen.* 

És  együtt  üzentük  meg  e  jogszerű  követelés  folytán  a  bécsi 
kQrmánynak,  hogy:  >az  összes  nemzettel  egyetértöleg  változhatat- 
lanúl  el  vagyunk  határozva,  a  magyar  nemzetnek  önállásából  semmi 
áron  egy  hajszálnyit  sem  engedni,  s  a  szövetséges  barátságra  ha- 
sonló barátsággal,  ellenségeskedésre  jogszerű   visszatorlással    felelni.'* 

E  perez  csakhamar  elkövetkezett,  midőn  választanunk  kellett, 
ha  beváltsuk-e  a  jogszerű  visszatorlás  változhatatlannak  nyilatkoz- 
tatott határozatát,  vagy  védtelenül  fogadjuk  a  halálos  csapást,  mit 
az  önkény  hazánk  nemzeti  s  állami  életére  mért.  Te,  mert  nem  bíztál 
nemzetünk  erejében,  a  visszavonulást  választottad.  Én  azok  so- 
raiba állottam,  kik  Istenben,  jogaikban,  s  önmagukban  bízva,  az 
ellenséges  megtámadásra  jogszerű  visszatorlással  feleltek,  miként 
ezt  együtt  a  nemzet  nevében,  a  hatalomnak  megizentük  volt. 

Nem  dicstelen  a  lap,  melyet  a  magyar  nemzet  ez  elhatározás 
folytán  a  történelem  könyvébe  iktatott.  S  habár  egy  idegen  nagy- 
hatalom jogtalan  fegyvereinek  súlya  alatt  sikerűit  is  az  árulásnak - 
nemzetünk  önbizalmát  megrendíteni  s  a  megrendített  önbizalommal 
karját  elzsibbasztani;  —  hősiességét,  melylyel  jogait  védte  volt, 
csodálattal  kisérte  a  világ ;  nem  érdemlett  bukásának  rokonszenvvel 
adózott,  s  nemzetünk  életrevalóságának  amaz  óriási  revelatiója,  — 
melynél  a  sikerhez  csak  egy  kissé  több  kitartás  hiányzott  —  annyit 


\*<^.^m.*^,*\*n,<t 


365 


^0^ 


f"*    f 


1867.  Nyílt  levél  Deák  Ferenczhez. 


minden  esetre  eredményeze,  hogy  úgy  a  hatalmak  poHtikájában, 
mint  a  népek  érzelmeiben,  a  magyar  nemzet  még  bukásában  is 
azon  önczélú  életerős  tényezők  közé  lőn  sorolva,  melyekkel  az  euró- 
pai történelem  progressusában  számolni  lehet,  számolni  kell,  s  me- 
lyeknek a  történelem  logikája  jövendőt  igér,  hacsak  a  história  ön- 
álló tényezői  sorából  öngyilkos  kézzel  maguk  magukat  ki  nem  törlik. 
Nagy  vívmány  ez,  barátom,  melyet  feladni  bűn!  S  a  nemzet, 
mely  oly  körülmények  közt  is  képes  volt  ez  állást  kivívni,  annyit 
legalább  megérdemel,  hogy  önállásának  megvédése  s  jogainak  való- 
sítása körűi,  ereje  iránt  ne  essenek  kétségbe  vezérei. 

A  mint  akkor  e  válság  perczében  elvállak  útaink,  elválva  ma- 
radtak tizenkilencz  hosszú  éven  át  mind  e  mai  napig. 

Nekem  a  hontalan  bujdosás  jutott  osztályrészeműi;  —  neked 
a  nemzet  tiszteletétől  s  a  tényező  elemek  többségének  bizalmától 
környezett  vezéri  szerep.  De  jutottak  e  vezéri  szereppel  osztályrésze- 
dűl nagy  kötelességek  is  és  roppant  felelősség. 

Elvált  útainkon  kiindulási  pontunk  s  utunk  iránya  különbözik, 
csaknem,  mondhatnám,  ellenkezik. 

De  nem  mondhatod,  hogy  utadban  állottam;  nem  mondhatod, 
hogy  nehézséget  iparkodtam  elődbe  gördíteni,  vagy  számvetéseidet 
megzavarni. 

Azonban  hazafi  vagyok,  nemzetem  sorsa  szívemen  fekszik.  S 
ez  érdekeltségnél,  e  kötelességnél  fogva  szemmel  kisértem  folyvást 
polgári  működésedet,  reményivé  néha,  aggódva  sokszor,  figyelemmel 
mindig  —  de  nem  szólottam. 

Most  szólok,  és  hozzád,  és  nyíltan  szólok,  mert  úgy  látom, 
—  s  az  évek  és  szenvedések  terhe  alatt  meghiggadt  ítélet  tekinte- 
tével látom  úgy,  hogy  nemzetünk  a  jogfeladások  sikamlós  meredé- 
lyén veszélybe,  többe  mint  veszélybe,  halálba  sodortatik. 

Midőn  1861-iki  felirataidat  olvasám,  melyek  nevedre  annyi  dics- 
fényt özönlöttek,  megnyugtatást  kerestem  s  találtam  a  gondolatban, 
hogy  a  nemzet  önállásából  s  alkotmányos  jogaiból,  miket  nem  ke- 
vesb  férfiassággal  mint  bölcseséggel  világosságba  helyezel,  nem  fogsz 
engedni  egy  hajszálnyit  is  semmi  áron.  Mert  olyannak  ismertelek, 
ki  mérséklettel  szab  hatást  kívánalmainak,  komolyan  megfontolja  a 
mit  követel ;  de  a  joghoz,  melyet  így  megfontolva  követelt,  tánto- 
ríthatatlanul ragaszkodik. 

Engem  —  ki  bizonyos  kapcsolatokban  az  ellentéteket  kieu- 
gesztelhetetleneknek  ítélem,  nem  elégített  ki  a  batár,  melyet  kitűz- 
tél ;  de  meg  tudtam  fogni,  bogyba  nemzetünk  vezérleted  alatt  bé- 
kés úton  eljut  azon  batárboz,  lesz  oka  többet,  nagy  szenvedések  árán, 
nem  merényleni;  ba  pedig  el  nem  jut,  nyitva  maradónak  bittem  a 
tért  a  jövendő  számára,  mert  nem  lesz  semmi  jog  feláldozva.  — 
Pedig  magad  mondád,  s  belyesen  mondád :  bogy  a  jogot,  melyet 
az  erőszak  elveszen,  vissza  lebet  szerezni,  s  veszve  csak  az  van,  a 
miről  a  nemzet  maga  lemondott. 

Nem  vélek  bibázni,  midőn  állítom,  bogy  azon  nagy,  azon  példátlan 
befolyás,  melyet  a  nemzet  határozataira  gyakorolsz:  azon  álláspont  kö- 
vetkezése, m.elyet  1861-ben  választottál.  S  nem  vélek  hibázni,  midőn 
állítom,  bogy  a  roppant  erkölcsi  hatalomnak,  mely  kezeidben  van, 
kulcsa  abban  fekszik,  bogy  a  romlatlan  nép  ösztönszerűsége  Téged, 
a  nemzeti  jogok  békés  úton  visszaszerzésének  terén  vezérét,  még 
mindig  az  1861-i  jogalapon  vél  állani. 

Pedig  már  rég  nem  állasz  ott.  A  jogvisszaszerzés  álláspont- 
járól a  jogfeláldozás  sikamlós  terére  jutottál,  s  mert  minden  állás- 
pontnak megvan  a  maga  kérlelhetetlen  logikája,  e  téren  annyira  lá- 
tom vive  a  dolgokat,  bogy  mély  fájdalommal  kell  kérdenem:  mi 
marad  még  feladni  való  a  nemzet  önállásából?  mi  marad  még  fel- 
adni való  mindazon  jogokból,  melyek  az  alkotmányos  állami  élet  lénye- 
gét s  biztosítékait  képezik,  s  melyek  hazánk  sajátlagos  helyzetében 
még  sokkal  nagyobb  becscsel  bírnak,  mint  oly  országokban  bírhat- 
nának, melyeknek  fejedelme  nem  más  országoknak  is  uralkodója, 
melyek  tehát  nincsenek  azon  veszélynek  kitéve,  hogy  idegen  érdekek- 
nek eszközeivé  sűlyesztessenek? 

Épen  most  látom  a  hírlapokból  a  minisztérium  által  f.  hó 
18-dikán  előterjesztett  hat  törvényjavaslatot. 

Végig  futom  elmémben  az  ezen  javaslatok  elseje  által  törvé- 
nyesítendő közösügyi  munkálatot,  mely  hazánkat  állásából  kétségte- 
lenül kivetkőzteti  s  az  osztrák  birodalommal  egy  állam  testűletté 
összeforrasztja. 

Számot  adok  magamnak  a  többi  öt  törvényjavaslat  borderejé- 
ről.  És  látom  az  ez  irányban  nézeteidet  képviselő  magyar  lapokban 
azon  agitátiót,  mely  a  megyei  institutiónak  —  hazánk  ezen  utolsó 
reményborgonyának  —  elmállasztására,  ország-politikai  s  alkotmány- 

őri  állásából  kivetköztetésére,  és  puszta  administrationális  bureaukká 
sQlyesztésére  irányoztatik. 

Mindezeket  látva  és  megfontolva,  okom  van  kéi'dezni :  minő  lénye- 
ges állami  jog,  minő  alkotmányos  biztosíték  marad  még  fenn,  mely- 
lyel  nemzetünk  magát  az  áldozatokért  nem  mondom  vigasztalhatná, 
hanem  legalább  mystiíikálhatná,  hogy  még  mindig  nemzet,  még 
mindig  alkotmányos. 

A  magyar  hadsereg  az  osztrák  birodalmi  hadsereg  kiegészítő 
részévé  decretáltatik,  s  annak  nem  csak  szervezete  s  vezénylete, 
de  még  alkalmazása  is  a  magyar  miniszteri  felelősség  alul  elvona- 
tik,  és  a  magyar  országgyűlésnek  nem  felelős  birodalmi  kormány 
rendelkezése  alá  bocsáttatik.  A  hadi  költségvetés  megvizsgálásának 
s  megszavazásának  joga  a  magyar  országgyűléstől  elvonatik,  s  a 
birodalommal  közös  delegatiókra  ruháztatik  át,  s  így  idegen  avat- 
kozásnak, szavazásnak,  határozásnak  vettetik  alá. 

Ez  által  elveszti  nemzetünk  az  alkotmányos  állami  élet  leg- 
főbb, legpractikusabb  biztosítékát.  Elveszti  azon  tehetséget,  hogy  a 
népekre  annyi  szerencsétlenséget  árasztható  háborújogot  saját  nem- 
zeti érdekei  szempontjából  önállólag  fékezhesse,  vagy  a  nemzetközi 
viszonyokat  ellenőrizhesse. 

A  közösügyi  munkálatnak  egyéb,  nem  csak  a  nemzet  állami 
életére  s  önállására,  de  még  anyagi  felvirágoz  tathatására  is  sérel- 
mes intézkedéseit  nem  is  említve,  maga  ezen  két  tény  elég  arra, 
miszerint  tagadni  ne  lehessen,  hogy  Magyarország  mind  azon  maga- 
sabb attribútumokból  kivetkőztetik,  melyek  egy  országnak  állami 
typust  adnak;  hogy  a  legfontosabb  ügyekben  idegen  avatkozástól 
menten  önállólag  nem  intézkedhetve  idegen  érdekek  vontató  köte- 
lére akasztatik;  hogy  a  nagyon  alárendelt  szerepre  kárhoztatott  ma- 
gyar minisztérium  többé  teljességgel  nem  független,  s  hogy  ezen 
jogfeladások  mellett  a  magyar  országgyűlés  alig  lehet  egyéb,  mint 
egy  megszaporított  megyegyülés. 

Ezek  annyira  világos  —  és  semmi  legisticus  okoskodás  által  el 
nem  vitatható  tények,  hogy  sérteni  vélnélek,  ha  csak  fel  is  tenném, 
hogy  a  Te  érett  bölcseséged  és  hazafiúi  érzeted  magának  ezen  jog- 
feladások hordereje  iránt  illusiót  csinál. 

Hanem  Te  —  fájdalom  —  nem  bízol  a  nemzet  erejében,  s  azzal 
vigasztalva  magadat,  hogy  az   élet  és  a  körülmények  enyhíteni  fog- 

ják  a  következményeket,  elfogadod  a  jogfeláldozásokat,  miszerint 
megmentsed,  a  mit  megmenthetőnek  vélsz,  mert  politikád  tengelye  a 
körííl  forog,  hogy  „el  kell  fogadni  a  mi  kivihető,  miután  többet 
elérni  nem  lehet."' 

De  épen  ez  az,  a  mi  ellen  úgy  a  jog,  mint  a  politika  nevében 
tiltakoznom  kell. 

Ily  szempontból  vetni  koczkát  a  nemzet  sorsa  fölött  hiba  is, 
de  nem  is  szabad.  Nemzetnek  lehet  elnyomást  törnie,  de  jogai  va- 
lósításának reménye  iránt  semmi  körülmények  közt  nem  szabad  két- 
ségbe esnie,  s  azért  mert  valamely  jogát  nyomban  nem  képes  valósí- 
tani, nem  szabad  arról  önként,  örök  időkre  lemondani.  De  hiba  is 
ezen  lemondás,  s  pedig  olyan  hiba,  mely  a  körülmények  által  sem 
menthető.  Engedd,  hogy  emlékeztesselek  a  múltakra.  A  mit  most  a 
közösiigyi  munkálat  az  úgy  nevezett  birodalmi  egységnek  s  nagy 
hatalmi  állásnak  áldozatul  hoz,  az  lényegében  az,  a  mi  1848-ban 
Jellasich  betörését  megelőzött  ultimatumkép  tőlünk  követeltetett. 
Ultimátum,  volt  barátom !  fegyveréléről  nyújtott  ultimátum  nekünk 
védteleneknek.  És  támogatására  fel  volt  szítogatva  ellenünk  a  szenve- 
delmes  belháború,  s  határainkon  invasionális  seregek  álltak  csatarend- 
ben. És  e  veszélylyel  szemben  volt-e  a  minisztériumban,  melynek 
mindketten  tagjai  voltunk,  volt-e  az  országgyűlésen  csak  egyetlen  egy 
hang  is,  mely  azon  most  annyi  készséggel  elfogadott  követeléseket 
csak  tárgyalásra  is  méltóknak  tartotta  volna?  Nem  volt.  Az  egész 
minisztérium,  Te  és  Eötvös  ép  úgy,  mint  én,  s  én  úgy  mint  az  egész 
országgyűlés  indignatióval  utasítottuk  vissza  a  jogtalan,  a  nemzeti 
öngyilkolást  kívánó  követelést.  Te  visszavonultál ;  Eötvös  a  vihar  elől 
külföldre  vonult;  én  védelemre  határoztam  magamat;  de  a  követelt 
jogfeláldozást  egyikünk  sem  írta  alá. 

Jött  1861.  Az  osztrák  hatalom  akkor  még  bizonynyal  erősebb 
volt,  mint  1867-ben.  Mit  feleltél  a  megújított  követelésekre?  Saját 
felirataidra  utallak.  Úgy  ismerted  akkor  is  a  pragmatica  sanctiót,. 
mint  most ;  de  megemlékezel  az  1790  :  10-ik  czikkre  is,  s  a  jogtalan 
követelésre  a  jog,  a  teljes  jog  követelésével  feleltél ;  és  megmondot- 
tad a  közös  érdekű  viszonyokra,  (melyek  hiszen  egészen  külön  álló 
országok  közt  is  létezhetnek,  annál  inkább  az  egy  fejedelmet  isme- 
rők közt)  megmondottad,  hogy  esetről  esetre  majd  intézkedendik  az, 
ország  önállólag,    miként   joga  hozza   magával,    loyalitással,  miként 

mindig  tévé.  És  most  állasz  reá,  mit  akkoron  elfogadni  sem  sza- 
badnak, sem  kénytelenségnek  nem  ítéltél?  Most  Szadova  után,  most 
mondod  azt,  hogy  el  kell  fogadni,  mert  többre  nincs  kilátás?  Meg- 
foghatatlan ! 

Én,  ki  nemzeteknél  uralkodóik  irányában  a  jogfeladást  soha  sem 
tartom  sem  szabadnak,  sem  kénytelenségnek:  igyekeztem  magamat, 
mennyire  embertől  kitelhetik,  a  Te  álláspontodba  belegondolni,  s  a 
vélt  kénytelenségnek  még  csak  árnyékát  sem  vagyok  képes  fölfedezni ; 
hanem  látom  azt,  hogy  a  magyar  nemzet  ép  azon  perczet  vá- 
lasztja kétségbeesni  állami  jogainak  teljes  valósíthatása  fölött,  mi- 
dőn minden  nemzet,  a  nagy  Angliától  a  kis  Krétáig  érzi,  hogy  a 
kor  iránya  s  a  politikai  viszonyok  a  jogvisszaszerzésnek  vagy  a 
jogfejlesztésnek  kedvezők. 

Ilyenkor  mond  le  Magyarország  legbecsesebb  állami  jogairól,  és 
lemond  oly  módon,  lemond,  magát  oly  politikának  eszközéül  szegőd- 
tetve, mely  szomszédainkat  úgy  nyugot,  mint  kelet  felé  ellenségeinkké 
teszi;  a  nemzetiségi  belkérdés  kielégítő  megoldását,  a  Horvátországgali 
kiegyezkedést  lehetetleníti,  s  a  szemlátomást  közelgő  európai  bonyo- 
dalmaknál   hazánkat  a    vetélkedő    ambitióknak    czéltábláúl   tűzi  ki. 

És  ha  azt  kérdem  magamtól,  mi  hát  az,  a  mit  nemzetünk 
ennyi  feláldozásért  jutalmul  kap?  látom  azt,  hogy  kapja  az  idegen 
érdekekérti  katonáskodás  kötelességének  általánosítását,  ezer  néhány 
száz  millió  forint  államadósságot  s  vele  az  elviselhetetlen  tömérdek 
adók  megörökítését,  melyeknek  ily  viszonyok  mellett  még  csak  leg- 
csekélyebb enyhítésére  sem  lehet  gondolni. 

És  hogy  a  pohár  csordultig  megteljék,  látom  azt,  hogy  a  minisz- 
térium által  előterjesztett  törvényjavaslatok  még  ama  nagy  jogfela- 
dások után  felmaradott  gyöngyöcskéket  is  kitépik  az  1848-iki  törvé- 
nyekből. 

Hazánknak  s  épen  hazánknak  alkotmányos  biztosítékokra  na- 
gyon is  szüksége  van.  Hangosan  kiáltja  e  szükséget  füleinkbe  saját 
szomorú  tapasztalásunk  s  negyedfél  század  történelmének  intő  szó- 
zata. Oda  igtattuk  egyik  biztosítékul  a  törvényekbe,  hogy  a  költség- 
vetés megállapítása  nélkül  az  országgyűlés  el  nem  oszlattathatik.  S 
a  magyar  királyi  minisztérium  ki  akarja  e  biztosítékot  is  a  törvény- 
ből töröltetni!  És  miért?  azért,  mert  lehet  eset,  midőn  e  biztosíték 
a  hatalmat  terjeszkedési  vágyában  genirozhatja. 

ott  volt  a  nemzetőrség.  A  legártatlanabb  institutió  a  világon, 
szemben  a  törvényt  tisztelő  hatalommal.  Sőt  a  rendnek,  a  személy- 
es vagyonbiztonságnak  legsikeresebb  c'rje,  mert  azt  magának  a  nép- 
nek ótalma  alá  helyezi.  De  van  ezen  institutió  eszméjében-valami,  a 
mi  fékül  szolgálhat  a  hatalomnak,  hogy  ne  merje  túlfeszíteni  az 
önkénynyé  fajúlás  húrját.  Smert  ez  van  benne,  a  minisztérium  a 
nemzetőrséget  el  akarta  törölni. 

Én  nem  gondolom,  hogy  az  országgyűléseknek  missiói  lözé 
tartozzék  a  hatalom  útjából  az  önkénynyé  fajúlás  akadályait  elhárít- 
gatni.  —  Biztosítékokra  nem  a  hatalomnak  van  szüksége,  hanem  a 
népnek  s  én  nem  gondolom,  hogy  az  általános  katonai  kötelezettség, 
kapcsolatban  a  miniszteri  felelősség  alul  elvont  rendelkezés  hatal- 
mával, biztosíték  dolgában  a  nemzetőrségi  institutiót  mellőzhetővé 
tenné. 

A  törvény  némi  politikai  jogokat  ruházott  a  határőrvidéki  lakos- 
ságra. A  minisztérium  —  a  helyett,  hogy  a  mint  jogszerű  is,  tanácsos 
is  volna,  e  jogokat  kifejlesztené,  korunk  irányának  derisiójára  eltö- 
röltetni indítványozza.  Es  ezt  ép  akkor,  midőn  Horvátország,  mely- 
lyel  a  kiegyezkedés  annyira  kívánatos,  a  határőrvidék  politikai  állá- 
sának biztosítását  még  az  inaugurale  diploma  feltételei  közé  is  igta- 
tandónak  véli! 

Általában  a  minisztérium  által  előterjesztett  törvényjavaslatok 
annyira  ellenkeznek  Magyarország  állami  létének  életfeltételeivel ; 
annyira  összeütköznek  azon  politikai  iránynyal,  melyhez  nemzetünk 
negyedfél  századon  át  jó  és  bal  szerencsében  mindig  tántoríthatatlanul 
ragaszkodott,  s  melyhezi  hűségének  köszönheti  nemzetünk,  hogy  még 
van;  annyira  ellentétben  állnak  a  kornak,  melyben  élünk,  irányával, 
az  európai  conjuncturák  sugalmaival ;  horderejűkben  annyira  veszé- 
lyesek s  annyira  nincsenek  motiválva  sem  a  szükség,  sem  a  kény- 
telenség, sem  az  osztrák  uralkodó  ház  helyzete,  sem  a  legegysze- 
rűbb politikai  számtan  kívánalmai  által,  miszerint  nem  győznék 
eléggé  bámulni,  hogy  akadhat  minisztérium,  mely  ez  előterjesztés 
felelősségét  el  meri  vállalni,  ha  minden  oda  nem  mutatna,  hogy  a 
Te  egyetértésedtől,  s  általad  az  országgyűlési  többség  támogatásáról 
magát  eleve  biztosítottnak  tudja. 

Lassan-lassan  lelebben  a  fátyol  a  Bécscseli  alkudozások  tit- 
kairól. Úgy  látszik,  mind  ez  már  kicsinált  dolog,  s  az  országgyűlés 
csak  arra  van  hívatva,  hogy  a  bevégzett  tényt  registrálja. 

De  én  e  tényben  a  nemzet  halálát  látom;  s  mert  ezt  látom, 
kötelességemnek  tartom  megtörni  hallgatásomat,  nem  a  végett,  hogy 
vitatkozzam  ;  hanem  hogy  Isten,  a  haza,  s  az  utókor  nevében  esde- 
kelve felszólítsalak:  Nézz  körűi  magasb  államférfiúi  tekintettel,  s 
fontold  meg  a  maradandó  következéseket,  melyek  felé  vezeted  a  ha- 
zát, melynek  élni  kellene,  midőn  a  mi  csontjaink  már  rég  elporlottak  ; 
a  hazát,  melyben  nem  csak  a  jelen  röppenő  perczét,  de  a  változ- 
hatatlan múltat  s  a  közelgő  jövőt  is  szeretnünk  kell.  —  Ne  vidd 
azon  pontra  a  nemzetet,  melyről  többé  a  jövőnek  nem  lehet  mes- 
tere! 

Megőszültem  a  tapasztalásokban  gazdag  szenvedések  iskolájá- 
ban az  évek  súlya  s  a  bú  és  bánat  alatt.  Nem  személyes  érdek, 
nem  ingerültség,  nem  fontoskodási  viszketeg  szól  belőlem.  Nekem 
személyemre  nézve  nincs  semmi  várni,  nincs  semmi  kívánni  valóm, 
sem  a  nemzettől,  sem  az  élettől.  De  keblemben  fiatal  erélylyel  él  s 
fog  élni  halálomig  a  kötelesség  érzete  hazám  iránt.  E  kötelesség- 
érzet ösztönzött  a  felszólamlásra.  Bocsásd  meg  azt  a  kútfő  ked- 
veért, melyből  eredett. 

Ha  a  siker  megnyugvását  nem  vihetném  magammal  síromba: 
hadd  vihessem  magammal  legalább  a  reményt  hazám  jövendője 
ránt. 

Ne  vezesd  hazánkat  oly  áldozatokra,  melyek  még  a  reménytől 
is  megfosztanának ! 

Tudom,  hogy  a  Cassandrák  szerepe  hálátlan  szerep.  De  Te 
fontold  meg,  hogy  Cassandrának  igaza  volt! 

Kossuth  Lajos. 

PETZ  ADOLFNÉNAK. 

[16*]  Pesten,  július  8-án  1869. 

Kedves  húgom !  Szíves  köszönet  a  gyönyörű  baraczkért, 
mely  annál  kedvesebb  volt  nekem,  mert  saját  ültetéstek 
gyümölcse. 

íme  küldök  én  is  néked  szíves  emlékül  egy  kis  egy- 
szerű faragványt,  melyet  magam  faragtam,  s  állítottam 
össze.     Fogadd  azt  szíves  rokoni  szeretettel. 

Isten  áldjon,  kedves  húgom!  Adolfot  szívesen  tisztelem, 
őszinte  szerető  bátyád  Deák  Ferencz. 

Kivül:  Nagyságos  Petz  Adolfné  asszonyságnak  tiszt. 

Győrött. 

Jegyzet.  A  levélben  említett  faragvány  nem  egyéb,  mint  egy 
levélnyomtató,  mely  jávorfából  készült;  hosszúsága  13,  szélessége  8, 
magassága  pedig  2  ctm.  Felső  lapjának  fogója  egy  ferde  irányban  fek- 
tetett, feketére  mázolt  kulcs. 

-^-^^-^ 

GSENGERY  ANTALNAK. 
[165]  Pesten,  szeptember  2.3-án  1870. 

Kedves  barátom!  Csak  néhány  napra  jöttem  ide. 
Kedden  este  érkeztem  s  holnap  reggel  ismét  megyek  Za- 
lába. 

Ma  délelőtt  kerestelek  nyári  lakodban,  hogy  magadtól 
tudjam  meg,  egészséged  milyen,  s  hogy  töltötted  e  sok  kelle- 
metlen eseményekkel  teljes   gonosz  heteket.     Csak  leány- 

kaidat  találtam,  kik  azonban  egészségedre  nézve  megnyug- 
tattak. Az  én  egészségem  tűrhető;  de  a  súlyos  aggodalom 
jövendőnk  iránt  rendkívül  hat  lelkemre. 

Ma  dél  tájban  ezen  levelet  kaptam  Vecsey  Sándortól. 
Te  őt  jobban  ismered  eddigi  munkásságában,  mint  bárki 
más.  Levelét  azon  kéréssel  küldöm  Hozzád,  hogy  ha  le- 
het: segíts  rajta. 

Isten  áldjon,  barátom !  Nődet  s  gyermekeidet  csókolom. 
Ölellek  szíves  tisztelettel,  hü  barátod         j^^^j^  Ferencz 

PETZ  ADOLFNÉNAK. 

[166]  Pesten,  január  18-án  1871. 

Kedves  húgom !  Táviratod  vétele  után  azonnal  írtam 
Kovács  *)  főorvosnak,  s  ő  el  is  ment  Vilmához  **),  s  még  az 
nap  értesített  engem,  hogy  leányod  nincsen  veszélyben. 
Ezt  néked,  úgy  tudom,  azonnal  táviratozták  is. 

Szívemből  <)rűlök,  hogy  a  baj  nem  oly  nagy,  mint 
gondoltátok.  Adja  Isten,  hogy  szegénynek  egé.szsége  minél 
előbb  visszatérjen. 

Isten  Veletek!  csókollak,  szerető  rokonod 

Deák  Ferencz. 


*)  Dr.  Kovács  Sebestyén  Deák  benső  barátai  közé  tartozott. 
**=)  Ki  akkor  a  budai  tanítóképző  intézet  növendéke  volt. 


^      ,      '     ^ 

1872.  CsENGERY  Antalnak. 


CSENGERY  ANTALNAK. 

['6'']  Pesten,  január  3-án  1872. 

Kedves  barátom !  Igen  fontos  ügyben  kell  véled  tanács- 
koznom. Ha  tehát  lehet:  légy  szíves  ma  délután  5  órakor 
hozzám  jőni;  én  nem  egészen  jól  érzem  magamat. 

Isten  veled !  óhajtva  várlak !  hü  barátod 

Deák  Ferencz. 

Jegyzet.  Ezt  és  a  150-ik;  számú  levelet  azért  közöljük  azon  számos 
rövid  levélkék  közül,  a  melyek  Csengery  Antal  hagyatékában  Deáktól 
fenmaradtak,  mert  ezek  is  mutatják,  hogy  Deák  minden  fontos 
alkalommal  mily  sűrű  érintkezésben  volt  Csengeryvel,  és  hogy  mily 
nagy  súly  fektetett  arra,  hogy  a  legválságosabb  időkben  és  saját  ügyei- 
ben barátja  véleményét  kikérje.  Hosszabb  leveleket  épen  gyakori 
érintkezésük  miatt  nem  igen  váltottak  egymással. 

PETZ  ADOLFNÉNAK. 

[158]  RÁTÓTON,  augusztus  28-án  1873. 

Kedves  húgom!  Négy  évig  jártam  Győrben  oskolába. 
1817-ik  évi  november  hóban  mentem  oda,  mint  14  éves 
ifjú  a  7-ik  oskolára,  vagyis  logikára,  1821.  évi  augusztusban 
végeztem  el  a  második  évi  jogtudományi  tanfolyamot.  Ezen 
egész  idő  alatt  rokonunknál,  az  öreg  Jósánál  laktam.  Jósa 
1817-ben  a  káptalan  dombján  lakott,  mint  a  püspökségi 
javak  igazgatója,  de  1819-ben  hivataláról  lemondván,  átköl- 

1873.  Petz  Adolfnénak. 


tözött  saját  házába  a  megye  útczában,  s  így  én  mindenik 
házban  laktam. 

Szívemből  örülök,  hogy  Vilmának  növeldéje  jól  sikerül. 
Isten  adjon  néki  erőt.  kitartást  szerencsés  vállalatához. 

Szeniczey  Ödön,  kiről  írod,  hogy  a  győri  törvényszékhez 
kívánkozik,  úgy  hiszem,  más  Szeniczey,  nem  az  én  nővérem 
unokája,  ki  jelenleg  képviselő,  legalább  ez  soha  nem  mon- 
dotta, hogy  törvénykezési  pályára  vágynék.  Talán  az,  ki 
Győrben  keres  alkalmazást,  Szeniczey  Gusztávnak,  az  én 
öcsém  apja  testvérének  lehet  fija. 

Isten  áldjon  meg,  kedves  húgom,  csókollak  valamennyi- 
ötöket.  Szerető  rokonod 

Deák  Ferencz. 

Jegyzet.  Ezen  levelét  Deák  akkor  írta,  mikor  az  orvosok  és 
természetvizsgálók  győri  nagygyíílése  alkalmával  a  város  mindazon 
épületeit,  hol  hazánk  bírnevesb  emberei  egykor  laktak,  emléktáblával 
jelölték  meg.  —  Azt  a  házat  azonban,  hol  Deák  lakott,  senki  sem 
tudván  megjelölni,  az  előkészítő  bizottság  Petz  Adolfnéhoz  fordult, 
mint  a  ki  Deákkal  való  közeli  rokonságánál  fogva  ennek  kipuhato- 
lására  legilletékesebb  volt.  —  Erre  írta  válaszúi  Deák  ezt  a  levelet, 
a  mely  a  benne  levő  életrajzi  adatoknál  fogva  fölötte  becses. 

1875  augusztus  21. 

Midőn  Deák  Ferencz  érezte,  hogy  régi  szívbajának  újabb  rohama 
fenyegeti,  vagy  midőn  a  nyilvános  ügyek  menete  aggasztotta,  poli- 
tikai környezetének,  pártjának  eljárása  egy  vagy  más  irányban  bán- 

Deák  Ferencz  utolsó  olvasmányai. 


totta,  visszavonult  az  »Angol  királynő«-ben  levő  szobájába,  bezárta 
ajtaját  és  a  vendéglő  szolgálati  személyzetén  kívül  senkit  sem  bo- 
csátott magához,  sokszor  napokig.  Ilyenkor  leginkább  regények 
olvasásával  foglalkozott,  melyeket  vagy  maga  pakolt  fel  rozzant  con- 
fortablejébe  a  »vastuskó«  helyiségeiből,  vagy  a  »Lohndiener«  által 
hozatott.  Legszívesebben  vette  elő  ilyenkor  ismét  és  ismét  ifjúsága 
kedvencz  olvasmányát :  BuLWER-t,  CooPER-t  és  MARRYAT-ot  —  ezen 
írók  számos  regényeinek  czímeit  el  is  szerette  sorban  mondani  úgy. 
a  mint  egymásután  következtek.  Azokon  kívül  leginkább  a  históriai 
regényeket  kedvelte,  melyek  némi  positiv  alappal  bírtak  —  a  tisztán 
phantastikus,  ábrándozó  vagy  sociális  kérdéseket  feszegető  művek 
nem  voltak  ínyére. 

Ügy  hiszszük,  a  nagy  férfiú  számtalan  tisztelőit  érdekelni 
fogja,  ha  elősoroljuk  azon  műveket,  melyeket  utoljára  olvasott. 

A  fentebbi  1875  július  14-iki  sorai  folytán  küldött  könyvekből 
megtartotta  Jókai,  Gaboriau,  Cobb,  Turgenjew  és  König  néhány  regé- 
nyét; 1875  augusztus  21-én  a  fentebb  szintén  hasonmásban  közölt 
sorokban  megrendelte  » Lessing  Nathanját,  Bulwer  és  Cooper  regé- 
nyeit,* 1875  deczember  13-án  » Eötvös  Magyarország  1514-ben «  czímű 
történelmi  regényét.  Ez  alkalommal,  mintha  közel  halála  előtt  ren- 
dezni kívánná  ügyeit,  szokása  ellenére  ki  is  fizette  évi  számláját, 
mit  azelőtt  majdnem  két  évtized  alatt  csak  minden  január  1-én  szo- 
kott tenni.  —  Végre  1875  deczember  22-én  még  egy  reszkető  kézzel 
írott  czédulán  »Sue,  Ewige  Jude«  czímű  regényét  kívánta.  Ez  volt 
a  legutolsó  könyv,  melyet  a  súlyos  betegnek  küldtünk.  Talán 
nem  érdektelen  annak  is  megemlítése,  hogy  évenként  a  Gothai  alma- 
nachot és  a  Pesti  czímnaptárt  erősen  beköttette  magájjak  és  szá- 
mos szalaggal  láttatta  el.  Szerette  a  rövid  statisti.oi»'^olitikai  ada- 
tokat és  az  udvarok  genealógiáit  tartalmazó  Ms  könyvet  mindig 
kéznél  tartani,  úgy  a  vidéki  látogatókat  a  Pesti  czímnaptár  (Adress- 
buch)  nyomán  jó  tanácsokkal  látni  el.  —  Sok  kellemetlensége  volt 
azzal,  hogy  mindenféle,  külföldi  lapokat  is,  derűre,  borúra  nyakára 
küldtek,  melyek  árát  azután  tolakodóan  követelték  tőle  —  így  pél- 
dául a  »rEtoile  du  nord«  szerkesztőjének  18  frtot  kellett  nevében 
kifizetnünk,  bár  soha  sem  rendelte,  se  nem  olvasta  azon  lapot  — 
de  a  német  regények  gyakran  szemtelen  nagy  árai  folytán  is  többször 
nehéz  volt  évi  számlájának  összegét  azon  határok  közé  szorítani, 
melyek  szerény  jövedelmének  megfeleltek. 

Név  és  Tárgymutató.  *) 

A  számok  a  könyv  lapjait  mutatják. 

Lap 

Akadémia 257,  259,  260,  262,  269—272 

Alexovits 333 

A.  Csány 346 

Amerika 129 

Andrássy  György  gróf 33 

Andrássy  József 77 

Andrássy  Károly  gróf 77 

Anglia 129 

»Anyák  heti  lapja« 291,  292 

Arany  János 352 

lapja,  a   ^Szépirodalmi  Figyelő« 292 

Attomyr,  orvos Öl,  90,  91,  180,  183,  185 

Bajza  József 39 

Balassa  István  ügyvéd 356 

Balaton-Füred 12,  71,  157,  175,  177,  258,  272 

Balogh  Kornél  . 23,  47 

Bánffy  László 64 

Barahás  Miklós 87,  90,  92 

*)    A   tárgymutatóba    csak  a  vagy  politikailag,  vagy  társadal- 
milag, vagy  irodalmilag  fontosabb  tárgyak  neveit  vettük  fel. 

Név  és  tárgymutató. 


Lap 

Bárczay  Ödön 320 

Bartal  György 31 

Bártfay  László 90 

Batthyány  Imre  gróf,  zalamegyei  fó'ispán 13 

Batthyány  Kázmér  gróf 132,  138 

Batthyány  Lajos  gróf      .      .      .75,  77,  118,  168,  195,  197,  208,  209 
Bécs        ....  26—47,  51—58,  122,  156,  206,  222,  238,  240,  280 

Beniczky  Lajos 269 

Beöthy  Lajos 88 

Beöthy  Ödön 51,  81,  94,  118 

Bersauter  Lajos  íiscalis 346—348 

Bethlen  József  gróf 211 

Bezerédj  István      ....  30,52,  62,  G5,  77,  86,  91,  96,  132,  161 

Bónis  Samu 118,  269 

Borsodmegye  táblabírájává  választja  Deákot 18,  19 

Botka  Mihályné      . 315 

Brezovay,  alispán 88 

»Budapesti  Híradó* 128    145 

Buday 169 

Büntető  törvényköny  s  az  elkészítésére    alakúit   választmány 

működése 74,  85,  89,  90 

Chinorányi  főbíró 347 

Clam-Martinicz 31 

Csányi  Elek 25 

Csányi  István 346,  347 

Csányi  László  ....  98—102,  108,  111,  142,  151,  154,  169,  178 

Csapody  Pál 121,  151,  154 

Császár  Ferencz 177 

Csengery  Antal 159,  262,  308,  357,  361,  373—375 

folyóirata,  a  »Budapesti  Szemle*     ....       262,  264,  292 

Csillag  Lajos    . 155 

Csúzy  Pál 154 

Czenk 75,  271 

Czentralizáczió 128    144 

Daróczy  Tamás • 324 

Deák  Yerencz  arczképe  ügyében     ....         87,  90,  92,  289,  29 

Név  és  tárgymutató. 


Lap 

Deák  Ferencz  az  1866-iki  felirathoz 359 — 361 

betegsége 172,  177—188,  203,  222,  336,  339 

—  —  faragványai 315 

—  —  a  göcseji  nyelvjárásról 344.  345 

irodalmunk  pártfogása  ügyében       .      291—293,  312—315,  373 

—  —  iskoláztatása  Gyó'rött 375,  376 

iskolai  bizonyítványa  (testimonialis) 340 

a  kiegyezési  politikáról 361 — 364 

mint  levélíró 302,  303,  327,  328 

nézetei  az  országgyűlés  működéséről  1832 — 6,  s  1839-ben  1 — 54 

nézetei  az  ország  haladásának  eló'mozdításáról  a  negy- 
venes években    348 — 351 

nézetei  az  ország  állapotáról  1848-ban      ....   197 — 210 

nézetei  az  ország  állapotáról  az  ötvenes  években  s  ké- 
sőbb      212,  214,  236,  274—286 

—  —  Sibrik  Ferencz  apát  hagyatéka  ügyében    ....   353 — 356 

—  —  utazása  külföldön 189,  190 

■ a  választási  jogról 320 — 323 

a  Vörösmarty  Mihály  munkái  ügyében      ....  306 — 311 

Deák  József 177,  179 

Deák-kör  a  szegedi  reáliskolában    . 324 

Debreczen 204,  205 

Dessewffy  Aurél  gróf 93,  126,  145 

Dessewffy  Emil  gróf 93,  259,  299,  322 

Döry 15 

Dőry  Fanni,  Deák  keresztleánya 287 

Dubraviczky 86 

Dunaiszky  szobrász .       256 


Ederics         79,  253,  258 

Ellenzéki  programm 165—168,  175,  176,  187 

Emich  Gusztáv 244 

Enzsel      ....  22,  24 

Eötvös  József  báró  80,  86,  91,  96,  118,  128,  240,  262,  269,  280,  308,  357 
Erdély  s  az  erdélyi  országgyűlések  2,  4,  5,  8,  9,  84,  149,  157,  184,  205 
Erdélyi  hölgyek  szoborral  tisztelik  meg  Deákot,  Deák  válasza  303 — 305 

Név  és  tárgymutató. 


Lap 

Fábián  István 39,  40 

Fábri 86 

Farkas  Dónáth  törzsorvos 336 

Farkas  Károly        152 

Fáy  András 77 

Fejérmegye  tisztújítása 20 

Festetits  Leó  gróf 157,  181 

Fiáth  István  báró 177 

Forintos  György    .      .  95,  96,  108,  109,  134,  142,  143,  148,  151,  181 

Földváry  Gábor  alispán 86,  88 

Főrendi  Napló 66,  68 

Frankfurt 199 

Gazdasági-Egylet 242,  244,  257,  264 

» Gazdasszonyok  Lapja« 313 

Gerenday  kőfaragó 240 — 246 

Gervay  Mihály .       322 

Graefenberg 61,  63,  68,  70,  72,  77,  84,  91 

Gyáripar 56,  57,  129,  141 

Gyulai  Pál 307,  308,  316,  317,  319,  320,  337,  338 

Halzl  Károly 322 

Hegedűs  Sándor 243,  246 

Hertelendy  Miksa 26,  33,  34,  40,  86 

Hevesmegye  ügye  az  országgyűlésen .  2 

Hindi 88,  89 

Hirschler  Ignácz  orvos 338 

Hódosy,  bihari  követ 51 

Holl  Antal 300 

Horváth  István 206 

Horváth  János 111,  142 

Horváth  Jenő 118 

Horváth  Márk 20—22,  151,  196 

Horváth  Pál,  zalamegyei  táblabíró        .      .      .      •      95,  100,  102,  108 

Horváth  Pius,  apát-plebános 230 

Horváth  Vilmos 154 

Hrabovszky 200 

Hunfalvy  Pál 261,  263 


384 


<§^ 


■Jtto 


■y— 


Név   és  tárgymutató. 


Lap 

Hunkár  Antal,  veszprémi  követ 50,  159,  225 

Ikervár 75,  349 

Inkey  Ferencz,  kamarás  és  leánya,  Karolina 38 

Inkey  Sándor 133 

Irinyi  József 262 

Jakab  Elek  »Wesselényi  bönpere«  czímíí  műve 46 

»Jelenkor« 83 

Jellasich 201,  208,  369 

Joannovich  György 47 

Jogegye  nló'ség 130 

Jósa  György 176 

Jósika  Samu 156,  162 

Karátsonyi  László 48 

Karlovicz 202 

Károlyi  György  gróf 86 

Károlyi  István  gróf .       244 

Károlyi  Lajos  gróf 73 

Kazinczy-alapítvány 265,  291 — 299 

Kazinczy  Ferencz 291 — 299 

Kazinczy  Gábor 291 

Keglevich  Mátyásné - 330 

Kehida    7,  9,  11,  12,  17,  18,  24,  25,  43,  69,    71—97,    119—121,    138, 

139,  155,  158—218,  341,  346 

Kelemen  Benő' 52 

Kemény  Istvánná  bárónő 305 

Kemény  József  gróf 5,  8 

Kemény  Zsigmond  báró  ....  237,  244,  262,  291,  308,  311,  329 

Kereskedelmi-társaság  részvényei 169,  170,  183 

Kerkapoly,  Zalamegye  alispánja     .     .  22,  23,  27,  103,  10?,  118,  154 

Kertbeny  Károly H27,  328 

Kisfaludy  Sándor 182 

emléke 240—258,  272 

Kisfaludy-társaság 232 

Kiss  Lajos  ágens 51,  64,  156 

Klauzál  Gábor  .      ,      .      .    51,  62,  86,  91,  96,  97,  119,  194,  261,  270 
» Kolozsvári  dolgok« 3,  4 

Név  és  tárgymutató. 


Lap 

Kollowráth :      ....      31,  32,  33,  41 

Komáromi  Lajos  alispán .      .         73 

Kónyi  Manó  »Deák  Ferencz    beszédei*    czímű   gyűjteménye    18,  174, 

176,  187,  211,  361 

Koppány  Ferencz '  .       317 

Koppány  József 248,  251,  262 

Kossuth  Lajos    2,  8,  10,  11,  12,  16—43,  69,  75,  90,  91,  95,  118,  121, 
144,  153,  163,  177,  181,  186,  192,  269,  350,  361—364 
lapjai:  a  » Törvényhatósági*  és  az  » Országgyűlési  Tudó- 
sítások*     .    2,  8,  10,  11,  12,  16,  17,  20,  24,  25,  27,  30,  33,  34,  42 

lapja:  a  »Pesti  Hirlap*     .      .   76,  77.  82,  84,  96,  128,  137,  144 

megtámadja  Deák  politikáját  1867-ben      ....   365 — 372 

Kossuth  s  a  befogott  ifjak  ügye      .      .   9,  10,  17,  22,  24—34,  61,  68 

Kovács  Lajos 352 

Kovács  Pál        ■      .     .• 68 

Kovács  Sándor       157 

Kozics  István,  a  gyó'ri  kir.  tan.  kerület  jegyzője      ....       340 

Kölcsey  Ferencz 1,  3,  7,  9,  139 

Kővármegye  meg  nem  hívása  az  országgyűlésre      ....         49 
Kubinyi  Miklós 25,  39,  40,  118 

Landerer  nyomdatulajdonos 76,  77,  125,  137,  144 

Laveleye,  Deák  franczia  életírója 191 

Lengyel 86 

Lónyay  János 73 

Lónyay  Menyhért 300 

Luka  Sándor 88 

Lukács  Móricz 51,  175,  262 

Machiavelli  Miklós .  122 

»Magyar  Újság* 362 

Majláth  Antal 80,  211 

Majláth  György  országbíró 210 

Marczibányi  István 50 

Marienbad   .      .           238,  270 

Mayer  Jakab 133,  134 

Metternich  berezeg 31,  122,  136 


: 

Név  és  tárgymutató. 


Lap 

Mikes  János  gróf 211 

Mikó  Imre  gróf 226—229,  231,  232 

Mittermeyer 190,  199 

Municzipális  rendszer 145 

Muraköz  állapota 275—279,  286 

Nagy  József,  Zalamegye  alügyésze 20 

Nagy  Károly 55 

Nagy  Lajos  dr.'; 89 

N.-Levárd •     •      •  42 

N.-Várad 91 

Nedeczky  Ida,  (Szabadhegyi  Sándorné)  216—220,  223—226,  252,  290 

Nedeczky  Lajos,  Deák  sógora 79 

^Nemzeti  Ujság« 89,  128,  145 

Niczky  János 73 

Nopcsa  Elek 9 

Nóvák  Ferencz 64,  65 

Ó-Hida 109 

Olgyay 86 

Orosz  J.  és  hírlapja,  a  »Pozsonyi  Hírnök* 2,  8 

Oszterhuber  (Tarányi)  László 287,  288 

Paks 120,  188.  233,  248,  249,  257 

Pálffy  Fidél  kanczellár 27—29,  31,  41 

Palóczy  László 51,  64,  86,  118 

Papszász  György 88 

Partium 149,  185,  193 

Patay  György 77 

Pázmándy  Dénes 86,  200,  211 

Pejacsevics  Márk 65,  86 

Pereczky  Istvánné,  b.  Horváth  Teréz 326 

Pest,  (Buda-)  77,  85,  90—95,  120,  150,  165,  175,  177,  181,  194—210, 
220—225,  230—237,  240,  245,  246,  249,  252,  259,  260,  263,  268, 
271—274,  279,  287,  289,  294,    300,    301,    303,   306,   308,   315,    319, 

320,  323—375 

Név  és  tárgymutató. 


Lap 

>Pesti  Napló« 244,  265,  291,  311,  312,  351 

Pestmegye  gyűlései 22,  41 

Petz  Adolf 353—356.  356 

Petz  Adolfné 355,  373—376 

Pozsony  1,  4,  7,  29,  42,  49,  51,  60,  61,  64,  65,  67,  71,  74,  116,  174,  186,  347 

Priesznitz  orvos 79,  83,  90,  91 

Pulszky  Ferencz 82,  86,  260—263,  268—271 

Puszta-Szent-László  108,  239,  258,  290,  291,  311,  312,  316,  317,  358 
Putheányi  báró 116 

Ráday  Gedeon  gróf  s  ügye  az  országgyűlésen     .     .    49,  52,  77,  118 

Ragályi  Tamás 2 

Ramazetter 154 

Ráth  Mór 306,  311,  319 

Rátót     . 333,  375 

Rotschild  báró,  bankár 31 

Rottenbiller  Lipót,  Pestváros  főpolgármestere 289 

Schmerling  Antal  lovag 211 

Scitovszky  János  esztergomi  primás 273 

Sellyei  Elek 267 

Sérelmek  és  ezeknek  sorsa  az  országgyűlésen    .      .   2,  4,  11,  49,  52 

Sibrik  Ferencz  apát  hagyatéka 353 — 355 

Skublics  Gábor 242 

Somssich  Pál 51 

Sopronvármegye  az  1839-ki  országgyűlésen  nem  szavaz  a  sérel- 
mek tárgyában 50 

Sopronvármegye  választmányának  tudósítása  kereskedelmi  vi- 
szonyainkról         55 — 59 

Steinbach 77 

Strahl  Móricz,  berlini  orvos 177,  179 

Súra  Mártonné  Zalamegyéhez  folyamodik 346,  347 

Sümeg 340 

Szabad  sajtó .   129 

Szabó  Pál 182 

Szacsvay  Zsigmond 205 

Szalay  László 118,  128,  137,  199,  269,  308,  358,  359 

Szász  Károly  (idősb) 8 

Név  és  tárgymutató. 


Lap 

Száva  Farkas 237 

Széchenyi  István  gróf  9,  55,  59,  77,  126,  138,  173,  239,  243,  262,  272, 

348—351 

—  —  műve,  a  »Világ« 75 

müve,  a  »Kelet  népe« 80 — 83 

Széchenyi  János  gróf        .      .    - 259 

Székes-Fehérvár 121 

Szekrényesy 15 

Szeniczey  Ödön'  képviselő' 376 

Szeniczey  Stefánia 323 

Szentkereszty  KaroUna  hárónő 305 

Szentkirályi  Móricz 118,  169,  192 

Szluha 29,  30 

Szólás-szabadság  ügye 49,  62,  64,  67 

Szögyény  László,  birodalmi  tanácsnok 215,  222 

Sztáray  Antal 77 

Szucsits 86 

Tarányi  József    194,    196,   200,   206,   219—221,    23  S,   240,    242—258, 

263,  274,  279 

Teleky  László  gróf 118 

Tisza  Ödön 93,  157 

Toldy  (Schedel)  Ferencz  .      .     60,  232,    259,  263,  271,  272,  299,  308 

Tolnay  Károly,  Zalamegye  jegyzője 22,  23,  25 

Torontáli  nemzeti  kaszinó-egyesület   tiszteletbeli   tagjává   vá- 
lasztja Deákot 48 

Tóth  Lőrincz 222 

Török  János,  a  »Pesti  Hírnök*  szerkesztője 289 

Trefort  Ágoston 262 

Trenk  b.,  múlt  századbeli  kalandorszellemö  politikus    .     .     .72,  73 
Tumler  Ferencz  molnármester 325 

lljlaky,  az  erdélyi  vajda 182 

Ujonczozás  ügye  az  országgyűlésen 60,  62,  65 

Újvidék 202 

Uralkodó  ház  s  főherczegei.  (L  Ferencz  József  ő  felsége)    9,  11,  13, 

28,  31—33,  273,  280—286 

^. 


Lap 

Úrbéri  munka  s  az  erre   vonatkozó   törvények  5,  17,  21,  67,  95,  96^ 

184,  194 
Ürményi  József 50,  240 

Vachott  Sándor 65 

Vachott  Sánclorné,  szül.  Csapó  Mária  ....    239,  301,  312—316 

Vámszövetség 56 — 59 

Vay  Miklós  báró 73,  273,  286 

Védegylet 128—138,  140,  141.  152—155 

Veer  Farkas,  erdélyi  követ 5,  8 

Vegyes  házasságok  kérdése 78 

Verböczy  István  ereje  a  megyékben .  6 

Vermes  Illés 329 

Veszprém 42,  43,  73,  121 

»Világ»,  a  conservativek  közlönye 83,  88 

Vörös  Antal,  Kossuth  titkára     .     .     .     .     .    61,  62,  65,  68,  73,  90 
Vörösmarty  Mihály  39,    60,    76,    158,    170,    220,  226—232,   240,   243, 

341—346 

Vörösmarty  árvái 232,  237,  307,  311 

Vörösmarty  életírása 316,  317,  319,  320 

Welcker,  német  törvénytudós     . 190 

Wenckheim  Béla  báró 86,  118,  269 

Wesselényi  Miklós  báró  s  elfogatási  pere    1,  4,  7,  11,  15,  18,  22,  24, 

29,  33,  34,  35,  43—47,  49,  51,  53,  61,  64,  65,  67,  70,  71,  74,  76,  79. 

81,85,90,91,93,  119,  120,135,  139,  155,  157,  159,  171—178,  183, 

184,  187,  189,  191,  301 
Wesselényi  Miklós  báró  özvegye 213 

—  —  műve,  a  2>Szózat« 15^ 

—  —  számára  kért  könyvek  jegyzéke 63 

Wigand,  pozsonyi  könyvkereskedő 159 — 161,  172 

Záborszky  Alajos 118 

Zádor  (Stettner)  György 317 

Zádor  Gyula 233 


390 


"i^ 


Név  és  tárgymutató 


*    ;     >    ^    *    / 


Lap 

Zala-Egerszeg    18,  24,  33,  47,  74,   81,    95,    107,    109,    133,    150,    153, 

«  171,  205 

Zalai  körlevél 176 

Zalamegye  s  gyűlései    11,  12,  20,  26,  34,  35,  36,  43,  70,  73,  95—119, 
135,  142,   143,  151,  157,  184,  275—279,  286 

Zalamegye  árvagyámi  választmánya 44 

—  pecsétje 35,  36 

Zalamegyei  földbirtokos  és  neje 234 — 237 

Zárka  János 50,  73,  86 

Zichy  Domokos  gróf 148 

Zichy  Ferencz  gróf 73 

Zichy  Ödön  gróf 86 

Zoltán  János 87 

Zsedényi  Ede 33,  42,  49,  77 

2sivora  György 12,  20 

Züllich  szobrász 243—248,  253—258,  266—267 

PÓTLÁS  És  IGAZÍTÁSOK. 

A  65.  lapon  kezdődő,  gr.  Széchenyi  Istvánnak  szóló  levél  hi- 
básan van  az  1839.  évben  írt  levelek  közé  sorozva.  A  később- 
kezünkbe  került  eredeti  szerint  a  levél  1842.  február  lé-e'n  íratott.  Vége 
itt  következik :  » Azonban  hosszas  és  zavart  vagyok ;  bocsánatot  ezért ; 
szóval  majd  egykor  bővebben  fejtem  ki  Önnek  gondolataimat.  Isten 
áldja  addig  is,   míg  találkozhatunk;   tisztelő  barátja  Deák  Fehencz.« 

A  97.  lapon  kezdődő.  Klauzálnak  írt  levélben  a  következő  hi- 
bák javítandók  ki : 

98.  lap,  íölül  B-ik  sor:     »azon  ügyet«  —  kihagyandó. 

98.  lap,  fölül  lá-ik  sor:  mik  személyemet:  olv.  mik  egyedül' 
személyemet ... 

99.  lap,  fölül  9-ik  sor:  mellett  állanak:  olv.  wc/// állanak ..  . 
103.  lap,  alulról  4'-ik  sor:  hogy  tudtam:  olv.  mert  tudtam... 
103.  lap,  alulról  3-ik  sor:   a  közbizodalmat :  olv.    j"   irántam  a 

közbizodalmat. . . 

105.  lap,  alulról  6-ik  sor:  mi  már:  olv.  s  már... 

106. 

109. 

109. 

111. 
sebben  .  .  . 

112. 
íiem  értett. 


lap,  alulról  7-ik  sor:  határozók:  olv.  határoz/a^... 
lap,  alulról  10-ik  sor:  melyre:  olv.  melyekre... 
lap,  alulról  5-ik  sor:  vagy  provokált:  olv.  vagy /^g-rt/íííJíJ  .. 
lap,  fölülről  10-ik  sor:  szívem  sebesen:  olv.  szívem  sebe- 
lap, fölülről  14-ik  sor:  soha  nem  értett:  olv.  tv;-í7«  soha 


1. 


LÉNYEGESEBB  NYOMDAHIBÁK. 

5.  lap,  alulról  9-ik  sor:  állásunkkan:  olv.  állásunkí5rt«. 

23.  lap,  fölül     6-ik  sor:  melyen:  olv.  melyíi. 

48.  lap,  fölül  12-ik  sor:  és  kijelenti:  olv.  is  kijelenti. 

50.  lap,  fölül  15-ik  sor:  Hunvár:  olv.  Hunkár. 

108.  lap,  fölül     1-ső  sor:  többféle:  olv.  több  efféle 

126.  lap,  alul  utolsó  sor:  igazságáért:  olv.  igazságért. 

